
Tăierea împrejur cea după trup a Domnului nostru Iisus Hristos, 
Sfântul Vasile cel mare şi începutul noului An 
(1 ianuarie) 

Prima zi din an are pentru creştinii ortodocşi o întreită semnificaţie: 
— mai întâi este praznicul împărătesc al "tăierii împrejur” a Pruncului 
născut în ieslea Betleemului, 
— apoi este ziua Sfântului Vasile cel mare, arhiepiscopul oraşului Cezareea 
Capadociei, precum 
— şi începutul noului An. 


Dintre toate, cea mai mare importanţă o are, desigur, Tăierea împrejur. Când 
pruncul lisus s-a făcut de opt zile, a fost tăiat împrejur, pe de o parte pentru ca 
să împlinească legea, pentru că "n-am venit să stric legea, ci s-o împlinesc", iar 
pe de altă parte pentru a astupa gura ereticilor care ar fi putut spune mai târziu 

că Domnul nu a luat fire omenească. La împlinirea celor opt zile se punea şi 
numele copilului. 
Index. 

Evanghelia şi Apostolul zilei 

Evanghelia 





Ev. Luca 2, 20-21; 40-52 


20,,Și s-au întors păstorii, Slăvind şi lăudând pe Dumnezeu, pentru toate câte 
auziseră şi văzuseră precum li se spusese. 

21.Și când s-au împlinit opt zile, ca să-L taie împrejur, l-au pus numele lisus, 
cum a fost numit de înger, mai înainte de a se zămisli în pântece. 

40.lar Copilul creştea şi Se întărea cu duhul, umplându-Se de înţelepciune şi 
harul lui Dumnezeu era asupra Lui. 

41.Şi părinţii Lui, în fiecare an, se duceau de sărbătoarea Paştilor, la Ieru- 
salim. 

42.lar când a fost El de doisprezece ani, s-au suit la Ierusalim, după obiceiul 
sărbătorii. 

43.Şi sfârşindu-se zilele, pe când se întorceau ei, Copilul lisus a rămas în 
Ierusalim şi părinţii Lui nu ştiau. 

44.Și socotind că este în ceata călătorilor de drum, au venit cale de o zi, 
căutându-L printre rude şi printre cunoscuţi. 

45.Şi, negăsindu-L, s-au întors la Ierusalim, căutându-L. 

46.lar după trei zile L-au aflat în templu, şezând în mijlocul învăţătorilor, 
ascultându-i şi întrebându-i. 

47.Şi toţi care Îl auzeau se minunau de priceperea şi de răspunsurile Lui. 
48.Și văzându-L, rămaseră uimiţi, iar mama Lui a zis către EI: Fiule, de ce 
ne-ai făcut nouă aşa? Iată, tatăl Tău şi eu Te-am căutat îngrijoraţi. 

49.Și EI a zis către ei: De ce era să Mă căutaţi? Oare, nu ştiaţi că în cele ale 
Tatălui Meu trebuie să fiu? 

50.Dar ei n-au înţeles cuvântul pe care l-a spus lor. 

51.Și a coborât cu ei şi a venit în Nazaret şi le era supus. lar mama Lui păstra 
în inima ei toate aceste cuvinte. 

52.,Și lisus sporea cu înţelepciunea şi cu vârsta şi cu harul la Dumnezeu şi la 
oameni. 


A ierarhului 


9. Eu sunt uşa: de va intra cineva prin Mine, se va mântui; şi va intra şi va ieşi 
şi păşune va afla. 

10.Furul nu vine decât ca să fure şi să junghie şi să piardă. Eu am venit ca 
viață să aibă şi din belşug să aibă. 

11.Eu Sunt păstorul cel bun. Păstorul cel bun îşi pune sufletul pentru oile 
sale. 

12.lar cel plătit şi cel care nu este păstor, şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13.Dar cel plătit fuge, pentru că este plătit şi nu are grijă de oi. 

14.Eu sunt păstorul cel bun şi cunosc pe ale Mele şi ale Mele Mă cunosc pe 
Mine. 

15.Precum Mă cunoaşte Tatăl şi Eu cunosc pe Tatăl. Şi sufletul Îmi pun 
pentru oi. 

16.Am şi alte oi, care nu sunt din Staulul acesta. Și pe acelea trebuie să le 
aduc, şi vor auzi glasul Meu şi va fi o turmă şi un păstor. 

Apostol 





8.Luaţi aminte Să nu vă fure minţile cineva cu filozofia şi cu deşarta 
înşelăciune din predania omenească, după înțelesurile cele slabe ale lumii şi 
nu după Hristos. 

9. Căci întru El locuieşte, trupeşte, toată plinătatea Dumnezeirii, 

10.Și sunteți deplini întru El, Care este cap a toată domnia şi stăpânirea. 

I1.În EI aţi şi fost tăiaţi împrejur, cu tăiere împrejur nefăcută de mână, prin 
dezbrăcarea de trupul cărnii, întru tăierea împrejur a lui Hristos. 

12.Îngropaţi fiind împreună cu EI prin botez, cu El aţi şi înviat prin credinţă 
în lucrarea lui Dumnezeu, Cel ce L-a înviat pe El din morţi. 


A ierarhului 


17.Ascultaţi pe mai-marii voştri şi vă supuneţi lor, fiindcă ei priveghează 
pentru Sufletele voastre, având să dea de ele seamă, ca să facă aceasta cu 
bucurie şi nu suspinând, căci aceasta nu v-ar fi de folos. 

16.Rugaţi-vă pentru noi; căci Suntem încredinţaţi că avem un cuget bun, 
dorind ca întru toate cu cinste să trăim. 

19.Și mai mult vă rog să faceţi aceasta, ca să vă fiu dat înapoi mai curând. 
20.lar Dumnezeul păcii, Cel ce, prin sângele unui testament veşnic, a sculat 
din morţi pe Păstorul cel mare al oilor, pe Domnul nostru lisus, 

21.Să vă întărească în orice lucru bun, ca să faceţi voia Lui, şi să lucreze în 
noi ceea ce este bine plăcut în faţa Lui, prin lisus Hristos, căruia fie slava în 
vecii vecilor. Amin! 

In această lună (ianuarie), ziua întâia - Tăierea împrejur a Domnului 
nostru lisus Hristos; şi pomenirea celui dintru Sfinţi părintelui, nostru 
Vasilie cel mare, arhiepiscopul Cezareei Capadociei (Minei) 





La Vecernia cea mică 


La Doamne strigat-am... Stihirile sfântului pe 4, glas 3, singur glasul: 
Ale lui Ghermano: 


Pe Hristos, izvorul vieţii, sălăşluindu-L în sufletul tău prin curată viaţa ta, de 
sfinţenie arătătorule Vasilie, râuri de învățături dreptslăvitoare ai izvorât lumii, 
din care adăpat fiind poporul cel credincios al Bisericii, aduce rodul buzelor ce 
mărturisesc darul Celui ce a prea slăvit pomenirea ta, în veacul veacului. (de 
două ori) 


Mirul darului cel vărsat peste tine, te-a uns ca să lucrezi cu sfinţenie bunavestire 
a Împărăției Cerurilor, Vasilie de Dumnezeu grăitorule. Bună mireasmă lui Hri- 
stos făcându-te, de mirosul cunoştinţei Lui toată lumea ai umplut. Pentru aceasta 
glasurile slugilor tale, cu bunăvoință primindu-le, cere nouă celor ce te cinstim 
pe tine mare milă. 


A lui Vizantie: Cu arhierească haină fiind îmbrăcat, apărătorule al Treimii, 
Vasilie, înaintea scaunului celui de judecată ai stătut, fiind în primejdie pentru 
credință şi arătând vitejească împotrivire, ai ruşinat mânia eparhului ce se 
semeţea cu stăpânia păgânătăţii, şi îngrozea cu tăierea măruntaielor. Cu osârdie 
acestea alegându-le şi mucenic de bunăvoie făcându-te, cu cununa biruinţei te-ai 
încununat de la Hristos, cel ce are mare milă. 


Slavă..., glas 2, a lui loan Monahul 

Firea celor ce sunt asemenea şi nestatornicia tuturor socotind, numai pe Unul ai 
aflat neclătit, pe Cel ce este mai presus de ființă Făcător a toate, de care şi mai 
vârtos lipindu-te, dorul celor ce nu sunt stătătoare ai lepădat. Roagă-te ca să 
dobândim şi noi dumnezeiescul dar, arătătorule de sfinţenie Vasilie. 
Şi acum..., a praznicului, glas 8 
Nu s-a ruşinat Preabunul Dumnezeu, cu trupească tăiere a Se tăia împrejur, ci S- 
a dat pe Sine chip şi pildă tuturor spre mântuire. Că Făcătorul legii, cele ce sunt 
ale legii le-a plinit, şi proorociuile proorocilor cele ce au fost pentru Dânsul. Cela 
ce toate le cuprinzi cu palma, şi cu scutece Te-ai înfăşat, Doamne slavă ie. 

La Stihoavnă 


Stihirile, glas 2: 


Podobia: Casa Eufratului, cetate sfântă, a proorocilor mărire; împodobeşte-ţi 
casa, întru care Cel Dumnezeiesc se naşte. 


Fiind Biserică cu totul luminoasă a Luceafărului celui în trei Sori, luminezi 
sufletele celor ce se împărtăşesc cuvintelor tale Vasilie. 


Stih: Gura mea va grăi înţelepciune şi cugetul inimii mele pricepere. 


Trâmbiţă din Cer, sunetul glasului tău este, cu foc cu care se ard toate învă- 
țăturile cele ereticeşti, Vasilie. 


Stih: Gura dreptului va deprinde înţelepciune şi limba lui va grăi judecată. 


O lumină în trei străluciri despărțind feţele, şi împreunând o Fiinţă, ai surpat pe 
Arie şi pe Sabelie, părinte. 


Slavă..., Şi acum..., asemenea 


Cinstind tăierea împrejur a trupului Cuvântului lui Dumnezeu, care S-a făcut 
Om, şi pomenirea lui Vasilie cel mare, cinstim pe Născătoarea de Dumnezeu. 


Acum slobozeşte..., Sfinte Dumnezeule..., Tatăl nostru..., 


Troparul sfântului, glas LI: În tot pământul a ieşit vestirea ta, că acela a primit 
cuvântul tău, prin care cu dumnezeiască cuviinţă ai învăţat, firea celor ce sunt ai 
arătat, obiceiurile oamenilor le-ai împodobit, împărăteasca preoţie, părinte cu- 
vioase. Roagă pe Hristos Dumnezeu, să mântuiască sufletele noastre. 

Slavă..., Și acum..., a praznicului, glas acelaşi 


Cel ce şezi pe Scaun în chipul focului întru cei de sus, împreună cu Părintele 
Cel fără de început, şi cu Dumnezeiescul Tău Duh, bine ai voit a Te naşte pe 
pământ, din Fecioara Maica Ta, ceea ce nu ştie de bărbat. Pentru aceasta Te-ai şi 
tăiat împrejur ca un Om a opta zi. Slavă sfatului Tău celui prea bun, slavă 
rânduielii Tale, slavă smereniei Tale, unule lubitorule de oameni. 


Ectenia mică şi Otpustul. 
La Vecernia cea mare 


După obişnuitul Psalm, cântăm: Fericit bărbatul..., Slava întâia. La Doamne 
strigat-am..., Stihirile pe 8: Ale praznicului 4 şi ale sfântului 4. 


Stihirile praznicului, glas 8, însuşi glasul: 


Pogorându-Se Mântuitorul la neamul omenesc, primit-a înfăşare cu scutece. Nu 
S-a scârbit de trupească tăiere împrejur, Cel de opt zile după mamă, şi fără de 
început după Tată. Acestuia credincioşii să-i strigăm: Tu eşti Dumnezeul nostru, 
miluieşte-ne pe noi. (de două ori) 


Nu S-a ruşinat Preabunul Dumnezeu, cu trupească tăiere împrejur a Se tăia, ci 
S-a dat pe Sine chip şi pildă tuturor spre mântuire. Că Făcătorul legii, cele ce 
sunt ale legii le-a plinit, şi proorociile proorocilor cele ce au fost pentru Dânsul. 
Cel ce toate le cuprinzi cu mâna, şi cu scutece Te-ai înfăşat, Doamne slavă ie. 
(de două ori) 


Alte Stihiri ale Sfântului Vasilie, glas 4: 
Podobie: Cel ce de sus eşti chemat... 


Cela ce eşti chemat cu numele împărăției; când preoția cea împărătească, adică 
poporul cel sfânt al lui Hristos, cu înţelepciunea şi cu ştiinţa, tu Părinte l-ai 
păscut, atunci te-a împodobit cu coroana împărăției Vasilie, Împăratul celor ce 
împărăţesc, şi Domnul tuturor, Cel ce este împreună socotit cu Cel ce L-a năcut, 
Fiul cel pururea veşnic, şi împreună fără de început. Pe care roagă-L să mân- 
tuiască, şi să lumineze sufletele noastre. (de două ori) 


Cu veşmintele arhieriei fiind împodobit, bucurându-te ai propovăduit Evan- 
ghelia împărăției, izvorând Bisericii învățăturile dreptei slăviri, Vasilie. Cu care 
acum fiind luminaţi, o Dumnezeire nedespărţită în Tatăl Atotţiitorul, şi întru 
Unul-Născut, Cuvântul lui Dumnezeu, şi întru Dumnezeiescul Duh, o bine-ves- 

tim şi o slăvim, în Trei Feţe nedespărțită. Pe care roagă-o să mântuiască şi să 
lumineze sufletele noastre. 


Cela ce eşti împreună cu cetele cereşti, şi împreună locuieşti părinte Vasilie, a 
cărora şi viaţă ai râvnit cu strălucită curăția vieţii tale, încă în trup petrecând, cu 
cei de pe pământ ca un fără de trup. Pentru cei ce se îndulcesc cu cea de 
Dumnezeu insuflată învăţătura ta, pe Hristos Dumnezeul nostru roagă-L, ca să-i 
mântuiască din nevoi şi din întunericul necunoştinţei, şi să lumineze sufletele 
noastre. 


Slavă..., glas 8, a lui Anatolie 


De înţelepciune iubitor făcându-te cuvioase, şi din toate cele ce sunt alegându-ţi 
împreună vieţuitoare, cea spre Dumnezeu gândirea de moarte, cu cuviinţă viaţa 
ţi-ai petrecut. Că patimile trupului cu ostenelile înfrânării pe tine îmbrăcându-te, 
şi cu dumnezeiască gândire de lege, nerobită vrednicia sufletului păzindu-ţi cu 
bogăţia faptei bune, şi tot gândul trupesc ai supus Duhului. Pentru aceasta trupul 
urându-ţi şi lumea şi pe ţiitorul lumii, stând înaintea lui Hristos, cere sufletelor 
noastre mare milă. 


Și acum..., a praznicului, glas acelaşi 


Pogorându-Se Mântuitorul la neamul omenesc, primit-a înfăşare cu scutece. Nu 
S-a scârbit de trupească tăiere împrejur, Cel de opt zile după mamă, şi fără de 
început după Tată. Acestuia credincioşii să-i strigăm: Tu eşti Dumnezeul nostru, 
miluieşte-ne pe noi. 


Vohod: Lumină lină a sfintei slave a Tatălui ceresc, celui fără de moarte, a 
Sfântului, Fericitului, lisuse Hristoase, venind la apusul soarelui, văzând lumina 
cea de seară, lăudăm pe Tatăl şi pe Fiul şi pe Sfântul Duh, Dumnezeu; vrednic 
eşti în toată vremea a fi lăudat de glasuri cuvioase, Fiul lui Dumnezeu, cel ce dai 
viaţă, pentru aceasta lumea Te slăveşte. 


Prochimenul zilei şi paremule. 


De la Facere citire: 
Cap. 17, Vers 1. 


Arătatu-s-a Domnul lui Avraam, şi i-a zis lui: Eu sunt Dumnezeul tău, fă plăcere 
înaintea Mea şi fii fără prihană, şi voi pune legătura Mea între Mine, şi între tine 
şi te voi înmulți foarte. Şi vei fi tată a multe neamuri, şi nu se va chema numele 
tău Avram, ci va fi numele tău Avraam; că tată a multe neamuri te-am pus. Şi te 
voi creşte foarte foarte, şi te voi pune întru neamuri, şi împărați din tine vor ieşi. 

Şi voi pune legătura mea între mine şi între tine, şi între seminţia ta după tine, 
întru neamurile lor, întru legătură veşnică. Şi le voi fi lor Dumnezeu. Şi a căzut 
Avraam pe faţa sa şi s-a închinat Domnului. 


Şi a zis Dumnezeu lui Avraam: lar tu legea Mea să o păzeşti, tu şi seminţia ta 
după tine întru neamurile lor. Şi aceasta este legea care să o păzeşti între mine şi 
între voi, şi între seminţia ta după tine întru neamurile lor. Şi se va tăia vouă 
împrejur toată partea bărbătească. Şi veţi tăia împrejur marginea trupului vostru, 
şi va fi întru semn de legătură între Mine şi între voi, şi între seminţia ta după 
tine, întru neamurile lor. Şi pruncul de opt zile se va tăia vouă împrejur, toată 
partea bărbătească în neamurile voastre. Şi partea bărbătească, care nu-şi va tăia 
împrejur marginea trupului său, în ziua a opta, pierde-se-va sufletul acela din 
neamul său, că legea Mea a stricat. 


De la Pildele lui Solomon citire: 
Cap. 8, Vers 22. 


Domnul m-a întemeiat început căilor Sale, spre lucrurile Lui, mai înainte de 
veac m-a întemeiat, întru început. Mai înainte de facerea pământului, şi mai 
înainte de facerea adâncurilor, mai înainte de curgerea izvoarelor apelor. Mai 
înainte până ce nu se înfipsese munţii; Mai înainte de toate măgurile m-a născut. 
Domnul a făcut laturile şi pustiile, şi marginile lumii sub Cer. Când gătea Cerul, 
cu Dânsul eram. Şi când şi-a osebit luişi scaun pe vânturi. Şi când întărea norii 
cei de sus, şi ca nişte tării punea izvoarele cele de sub Cer. Când punea mării 
hotar, şi apelor, ca să nu treacă țărmurile sale; şi tari făcea temeliile pământului. 
Eram la Dânsul asemenea. Eu eram de care se bucura în toate zilele, mă vese- 
leam înaintea feţei Lui în toată vremea. 


De la Pildele lui Solomon citire: 
Cap. 10, Vers 32. 


Gura dreptului izvorăşte înţelepciune, iar limba nedreptului va peri. Buzele 
oamenilor drepţi socotesc cele plăcute, şi gura celor necuraţi se răzvrăteşte. 
Cumpenele viclene urâciune sunt înaintea Domnului, iar cumpăna dreaptă 
primită este Lui. Oriunde intră înălţarea, acolo şi ocara, iar gura smeriţilor se 
învaţă înţelepciune. Săvârşirea drepţilor va îndrepta pe dânşii; şi împiedicarea 
călcătorilor de lege va prăda pe ei. Nu vor folosi averile în ziua mâniei; iar 
dreptatea va mântui de la moarte. Murind dreptul lasă grija, iar pierirea 
necuraţilor este urâtă şi grabnică. Dreptatea nevinovatului îndreptează căile, iar 
cel necurat întru necurăția sa cade. Dreptatea oamenilor drepți va scăpa pe ei; şi 
întru răutatea lor se prind cei fărădelege. Sfârşindu-se omul drept, nu i se va 
împuţina nădejdea, iar lauda necuraţilor va peri. Dreptul din cursă va scăpa, şi în 
locul lui se va da cel necurat. În gura necuraţilor, laţul cetăţenilor, iar chibzuirea 

drepţilor cu bună sporire. Întru bunătăţile drepţilor, se va îndrepta cetatea, şi 
întru pierirea necuraţilor bucurie; întru binecuvântarea drepţilor, se va înălța 
cetatea, şi cu gura necuraţilor se va scăpa. Batjocoreşte pe cetăţeni, cel lipsit de 
minte, iar omul înţelept linişte aduce. 


La Litie 
Stihira hramului, apoi ale sfântului, glas 3, însuşi glasul: 
Ale lui Ghermano: 


Pe Hristos, Izvorul vieţii sălăşluindu-L în sufletul tău, prin curată viaţa ta, de 
sfinţenie arătătorule Vasilie, râuri de învățături dreptslăvitoare ai izvorât lumii. 
Din care adăpat fiind credinciosul popor al Bisericii, rodul buzelor celor ce măr- 
turisesc darul, aduce Celui ce a proslăvit pomenirea ta, în veacul veacului. 


Mirul darului cel vărsat peste tine, te-a uns, ca să lucrezi cu sfinţenie buna ves- 
tire a Împărăției Cerurilor, Vasilie de Dumnezeu grăitorule. Căci bună mireasmă 
făcându-te lui Hristos, de mirosul cunoştinţei Lui toată lumea ai umplut. Pentru 
aceasta glasurile slugilor tale cu bunăvoință primindu-le, cere nouă celor ce te 
cinstim pe tine, mare milă. 


A lui Vizantie: 


Cu arhiereasca haină fiind îmbrăcat, apărătorule al Treimii Vasilie, înaintea 
scaunului celui de judecată ai stătut, primejdie luând pentru credinţă, şi vite- 
jească împotrivire arătând, ai ruşinat mânia eparhului, celui ce se semeţea cu 
stăpânia păgânătăţii, şi îngrozea cu tăierea măruntaielor. Cu osârdie acestea 
alegându-le, şi mucenic de bunăvoie făcându-te cu cununa biruinţei te-ai încu- 
nunat de la Hristos, cel ce are mare milă. 


Slavă..., glas 6 


Vărsatu-s-a darul în buzele tale cuvioase părinte, şi a1 fost păstor Bisericii lui 
Hristos, învățând oile cele cuvântătoare să creadă în Treimea cea de o Fiinţă, 
întru o Dumnezeire. 


Şi acum..., a praznicului, glas 8 


Pogorându-Se Mântuitorul la neamul omenesc, primit-a înfăşare cu scutece. Nu 
s-a scârbit de trupească tăiere împrejur, Cel de opt zile după mamă, şi fără de 
început după Tată. Acestuia credincioşii să-i strigăm: Tu eşti Dumnezeul nostru, 
miluieşte-ne pe noi. 

La Stihoavnă 
Stihirile sfântului glas 1, a lui Vizantie, singur, glasul: 


O, dumnezeiască şi sfântă albină a Bisericii lui Hristos, Vasilie prea fericite! Că 
tu cu acul dumnezeiescului dor într-armându-te pe tine, hulele eresurilor cele 
urâte de Dumnezeu le-ai rănit, şi sufletelor credincioşilor dulceaţa bunei 
credinţe le-ai învistierit, şi acum umblând prin verdeaţa cea nestricată a dumne- 
zeieştilor grădini, pomeneşte şi de noi, stând înaintea Treimii celei de o Fiinţă. 


Stih: Gura mea va grăi înţelepciune, şi cugetul inimii mele pricepere. 


A lui Vasilie Monahul: Bunătăţile tuturor sfinților ai adunat, părintele nostru 
Vasilie, blândeţile lui Moise, râvna lui Ilie, mărturisirea lui Petru, şi bine-cuvân- 
tarea lui loan. Ca Pavel nu ai încetat strigând: Cine este slab, şi eu să nu fiu 
slab? Cine se sminteşte, şi eu să nu mă aprind ? Pentru aceasta împreună cu 
dânşii sălăşluindu-te, roagă-te să se mântuiască sufletele noastre. 


Stih: Gura dreptului va deprinde înţelepciune şi limba lui va grăi judecată. 


Glas 2; a lui loan, monahul: Firea celor ce sunt asemenea, şi nestatornicia 
tuturor socotind, numai pe Unul ai aflat neclătit, pe Cel ce este mai presus de 
ființă Făcător a toate, de care şi mai vârtos lhpindu-te, dorul celor ce nu sunt 
stătătoare ai lepădat. Roagă-te ca să dobândim şi noi dumnezeiescul dar, ară- 
tătorule de sfinţenie Vasilie. 


Slavă..., glas 6 


Cel ce darul minunilor din Cer ai luat, şi înşelăciunea idolilor ai mustrat cu 
învăţăturile, mărirea arhiereilor eşti şi întărirea, prea fericite Vasilie, şi tuturor 
părinţilor pildă de învăţătură, îndrăzneală având către Hristos; pe Acela roagă-L 
să mântuiască sufletele noastre. 


Şi acum... a praznicului, glas 8. 


Nu s-a ruşinat Preabunul Dumnezeu, cu trupească tăiere împrejur a Se tăia, ci S- 
a dat pe Sine chip şi pildă tuturor spre mântuire. Că Făcătorul legii, cele ce sunt 
ale legii le-a plinit, şi proorociuile proorocilor cele ce au fost pentru Dânsul. Cel 
ce toate le cuprinzi cu mâna, şi cu scutece Te-ai înfăşat, Doamne slavă ie. 


Troparul sfântului, glas 1: In tot pământul a ieşit vestirea ta, că acela a primit 
cuvântul tău. Prin care cu dumnezeiască cuviinţă ai învăţat, firea celor ce sunt ai 

arătat, obiceiurile oamenilor le-ai împodobit, împărăteasca preoţie, părinte cu- 
vioase. Roagă pe Hristos Dumnezeu, să mântuiască sufletele noastre. 


Slavă..., Și acum..., a praznicului, glas acelaşi 


Cela ce şezi pe Scaun în chipul focului întru cei de sus, împreună cu Părintele 
Cel fără de început, şi cu Dumnezeiescul Tău Duh, bine ai voit a Te naşte pe 
pământ, din Fecioara Maica Ta, ceea ce nu ştie de bărbat. Pentru aceasta Te-ai şi 
tăiat împrejur ca un om a opta zi. Slavă sfatului Tău celui prea bun, slavă rân- 
duielii Tale, slavă smereniei Tale, unule lubitorule de oameni. 


La Utrenie 


La Dumnezeu este Domnul..., Troparul praznicului de două ori. Slavă... al 
Sfântului, Şi acum iar al praznicului. 


După întâia Catismă, Sedealna glas 5: 


Podobie: Pe Cuvântul Cel împreună fără de început cu Tatăl şi cu Duhul, 
Carele S-a născut din Fecioară spre mântuirea noastră, să-L lăudăm, credin- 
CIoşii, şi să | ne închinăm; că bine a voit a Se sui cu trupul pe Cruce şi moarte a 
răbda şi a scula pe cei morţi, întru slăvită Învierea Sa. 


Ca pe o podoabă împărătească a Bisericii lui Hristos, pe Vasilie toți să-l lăudăm, 
comoara învățăturilor cea neîmpuţinată. Că cu acestea el ne-a învăţat pe noi să 
cinstim Sfânta Treime cea unită în Fiinţă şi despărțită în Feţe. 


Slavă..., glas 1. 


Podobie: Mormântul Tău, Mântuitorule, ostaşii străjuindu-l, morţi s-au făcut de 
strălucirea îngerului ce s-a arătat, care a vestit femeilor Învierea. Pe Tine Te 
mărim, Pierzătorul stricăciunii, la Tine cădem, cel ce ai înviat din mormânt la 
Unul Dumnezeul nostru. 


Vasilie înțelepte, cel ce stai înaintea Treimii, roagă-te să dobândim în ziua jude- 
căţii, noi cei ce te lăudăm pe tine şi cinstim pomenirea ta, dar şi milă şi curăţire 
de greşeli; ca şi cu gura şi cu inima să mărim pe unul lubitorul de oameni. 


Şi acum... a praznicului 


Făcătorul tuturor şi Stăpânul lumii, cel ce este sus împreună cu Tatăl şi cu 
Duhul, ca un prunc se taie împrejur, pe pământ a opta zi. Cu adevărat dumne- 

zeieşti şi minunate sunt lucrurile Tale, că Tu Stăpâne pentru noi Te-ai tăiat 
împrejur, Cel ce eşti plinirea legii. 


După a doua Catismă Sedealna, glas. 8: 
Podobie: Pe înţelepciunea... 


Din înţelepciunea cea negrăită cu privirea la Dumnezeu, luând bogăţia cea de 
taină, tuturor ai izvorât apele Ortodoxiei, care inimile credincioşilor dumne- 
zeieşte le veselesc, iar învăţăturile necredincioşilor, precum li se cade le cu- 
fundă. Pentru aceasta dintru amândouă, prin sudorile bunei credinţe, te-ai arătat 
nebiruit apărător Treimii, ierarhe Vasilie. Roagă-te lui Hristos Dumnezeu, ier- 
tare de greşeli să dăruiască, celor ce cu dragoste prăznuiesc sfântă pomenirea ta. 


Slavă..., glas 3 
Podobie: Dumnezeieştii credinţe... 


Toată lumea ai adăpat ca şi cu nişte ape cu învăţăturile tale, semănând dogmele 
bunei credinţe. Că izvorul vieţii Hristos întru tine s-a odihnit cu adevărat Va- 
silie. Pe care roagă-L, ca cel ce ai îndrăznire de Dumnezeu insuflate, să ne dă- 
ruiască nouă mare milă. 


ŞI glas 1 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul 
nostru, pierde cu Crucea Ta pe cei ce se luptă cu noi, ca să cunoască cât poate 
credinţa dreptmăritorilor, pentru rugăciunile Născătoarei de Dumnezeu, Unule, 
Iubitorule de oameni. 


Cel ce a fost nevăzut cu firea, acum Se vede cu trupul. Cuvântul cel nezidit, 
acum născându-Se din curata Fecioară, Se zideşte. Pentru aceasta şi după lege 
pentru oameni ca un prunc de opt zile se taie împrejur. Aceluia dar să ne 
închinăm, ca unui Mântuitor al nostru. 


După Poleleu, Sedealna. Glas 8: 
Podobie: Pe înţelepciunea... 
Cu puterea dumnezeieştilor cuvinte, ai surpat eresurile cele întunecate, toate 


pornirile lui Eunomie le-ai cufundat. Şi oamenilor pe Duhul, Dumnezeu a fi L- 
ai propovăduit. Și cu înălțarea mâinilor, pe vrăjmaşi i-ai omorât, toată slujirea 

cea rea a lui Sabelie ai gonit-o. Toate părerile lui Nestorie le-ai surpat ierarhe 
Vasilie. Roagă-te lui Hristos Dumnezeu, iertare de greşeli să dăruiască, celor ce 
cu dragoste prăznuiesc sfântă pomenirea ta. 


Slavă..., asemenea. 


Darul dumnezeieştilor tale cuvinte, şi înălțimea cea de taină a dogmelor, scară 
dumnezeieştii înălțări s-a făcut nouă. Că duhovnicească trâmbiţă agonisindu-ţi 
Părinte, cu aceea ai propovăduit dumnezeieştile învățături. Pentru aceasta şi în 
loc cu verdeață te-ai sălăşluit răsplătirile ostenelilor tale luând, cuvioase ierarhe 
Vasilie. Roagă-te lui Hristos Dumnezeu, iertare de greşeli să dăruiască, celor ce 
cu dragoste prăznuiesc sfântă pomenirea ta. 


Și acum..., a Născătoarei 


Stăpânul tuturor şi Făcătorul, din prea curat pântecele tău trup luând, folositoare 
oamenilor pe tine te-a arătat ceea ce eşti cu totul fără prihană. Pentru aceasta toți 
la tine alergăm, iertare de greşeli cerând Stăpână, şi ca să ne mântuim de munca 
cea veşnică, şi de toată răutatea țiitorului lumii celui rău. Pentru aceasta strigăm 
către tine: roagă-te Fiului tău şi Dumnezeu, iertare de greşeli să dăruiască celor 
ce se închină cu credinţă prea sfintei naşterii tale. 


Apoi Antifonul cel dintâi al glasului al 4-lea. 


Prochimen, glas 4: Gura mea va grăi înţelepciune, şi cugetul inimii mele pri- 
cepere. 


Stih: Auziţi acestea toate neamurile, ascultați toţi cei ce locuiţi în lume. 


Toată suflarea... 
Evanghelia de la loan 


A ierarhului 


9. Eu sunt uşa: de va intra cineva prin Mine, se va mântui; şi va intra şi va ieşi 
şi păşune va afla. 

10.Furul nu vine decât ca să fure şi să junghie şi să piardă. Eu am venit ca 
viață să aibă şi din belşug să aibă. 

11.Eu Sunt păstorul cel bun. Păstorul cel bun îşi pune sufletul pentru oile 
sale. 

12.lar cel plătit şi cel care nu este păstor, şi ale cărui oi nu sunt ale lui, vede 
lupul venind şi lasă oile şi fuge; şi lupul le răpeşte şi le risipeşte. 

13.Dar cel plătit fuge, pentru că este plătit şi nu are grijă de oi. 

14.Eu sunt păstorul cel bun şi cunosc pe ale Mele şi ale Mele Mă cunosc pe 
Mine. 

15.Precum Mă cunoaşte Tatăl şi Eu cunosc pe Tatăl. Şi sufletul Îmi pun 
pentru oi. 

16.Am şi alte oi, care nu sunt din Staulul acesta. Și pe acelea trebuie să le 
aduc, şi vor auzi glasul Meu şi va fi o turmă şi un păstor. 


După Psalmul 50 

1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 
5. Ţie unuia am greşit şi rău înaintea Ta am făcut, aşa încât drept eşti Tu 
întru cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii 
Tale mi-ai arătat mie, 

8. Stropi-mă-vei cu isop şi mă voi curăţi; spăla-mă-vei şi mai vârtos decât 
zăpada mă voi albi. 

9. Auzului meu vei da bucurie şi veselie; bucura-se-vor oasele mele cele 
smerite. 

10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii 
mele; bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu 
nu 0 va urgisi. 

19, Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor 
pune pe altarul Tău viței. 


Slavă... glas 2 

Pentru rugăciunile ierarhului Tău, Vasilie, Milostive curăţeşte mulţimea 
greşelilor noastre. 


Și acum... 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-mă Dumnezeule după marea mila Ta, şi după mulţimea în- 
durărilor Tale, curăţeşte fărădelegea mea. 


Și Stihira, glas 6: Vărsatu-s-a darul în buzele tale cuvioase părinte, şi ai fost 
păstor Bisericii lui Hristos, învățând oile cele cuvântătoare să creadă în Treimea 
cea de o Fiinţă, întru o Dumnezeire. 
Canoanele al praznicului cu Irmosul pe 6 şi al sfântului pe 8. 
Canonul praznicului 

facere a lui Teofan 
Cântarea 1-a, glas 2 
Irmos: Veniţi noroadelor să cântăm cântare lui Hristos Dumnezeu, celui ce a 
despărțit marea şi a trecut pe poporul, pe care l-a mântuit din robia egiptenilor, 
că S-a proslăvit. 
Ziua cea de-a opta, care poartă chipul veacului ce va să fie, cu a Ta sărăcie cea 
de bună voie Hristoase se luminează şi se sfinţeşte. Că întru aceasta după lege 


la trup 'Te-ai tăiat împrejur. 


Tăiere împrejur primeşte Hristos, a opta zi de la naşterea Sa, şi întru aceasta 
astăzi umbra o opreşte, răsărind lumina darului celui nou. 


Alt Canon, al Sfântului Vasilie 
facere a lui loan Damaschin 
Cântarea 1-a, glas 2 
Irmos: Veniţi noroadelor să cântăm cântare lui Hristos Dumnezeu, celui ce a 


despărțit marea şi a trecut pe poporul, pe care l-a mântuit din robia egiptenilor, 
că S-a proslăvit. 

Glasul tău se cădea să vină Vasilie, la cei ce vor să înceapă laudele tale. Ci tu 
părinte voinţă primind, dă-ne dar fără pizmuire. 


Săltarea cea cu patimă a trupului ce munceşte, cu dragostea iubirii de înţe- 
lepciune ai pedepsit-o. Pentru aceasta întru împărăţiile cele nestricăcioase lo- 
cuieşti părinte Vasilie. 


Pe calea cea aspră a bunătăţilor tu umblând, ai ajuns la cerescul suiş cel neted şi 
cu linişte, şi tuturor te-ai arătat pildă Vasilie. 


Patimile sufletului împreună şi ale trupului Vasilie, spre folos, cu sabia Duhului 
le-ai tăiat, şi pe tine Stăpânului jertfă te-ai adus. 


Slavă... 


Fiind tu tăinuitor celor negrăite Vasilie, de împărăteasca preoţie a lui Hristos cu 
taină ai învăţat părinte, luminat arătându-ne nouă lumina Treimi. 


Și acum..., a Născătoarei 


Cine va putea să spună după vrednicie cea mai presus de cuvânt a ta zămislire? 
Că pe Dumnezeu ai născut cu trup, Preasfântă, pe Cel ce S-a arătat Mântuitor 
nouă tuturor. 


Catavasie: Fundul adâncului l-a descoperit, şi pe uscat pe ai săi 1-a trecut, întru 
acelaşi acoperind pe potrivnici, Cel tare întru războaie Domnul, că S-a prea 
mărit. 


Strana a doua: Umblat-a Israil prin valul cel învăluit al mării, cel ce s-a arătat 
uscat îndată, iar negrul luciu pe voievozii egipteni, i-a înecat cu totul mormântul 
cel aşternut cu apă, cu puterea cea tare a dreptei Stăpânului. 

Canonul praznicului 


Cântarea a 3-a 


Irmos: Intăreşte-ne pe noi întru Tine, Doamne, cel ce prin lemn ai omorât 
păcatul, şi frica Ta o sădeşte în inimile noastre, celor ce Te lăudăm pe Tine. 


Cuvântul cel mai presus de fiinţă întrupându-Se, spre încetarea legii S-a tăiat 
împrejur, şi începăturile dumnezeiescului dar, şi ale vieţii nestricăcioase, ne-a 
dat nouă. 

Plinitor legii, iar nu ca un potrivnic lui Dumnezeu fiind Hristos întrupându-Se 
S-a arătat; şi a îngăduit de bunăvoie a Se tăia împrejur a opta zi. 


Alt Canon, al Sfântului Vasilie 
Cântarea a 3-a 


Irmos: Intăreşte-ne pe noi întru Tine, Doamne, cel ce prin lemn ai omorât 
păcatul, şi frica Ta o sădeşte în inimile noastre, celor ce Te lăudăm pe Tine. 


De toată învăţătura plin fiind, nu numai de cea de jos şi călcată, ci mult mai 
vârtos de cea mai bună, te-ai arătat lumii lumină Vasilie. 


Cu frica Domnului fiind întemeiat, că începerea înţelepciunii aceasta este, la 
iubirea de înţelepciune cea mai bună te-ai înălţat o Vasilie. 


Vasilie înţelepţeşte te-ai suit cu lucrarea, şi lucrarea suire la înalta privire cea 
dumnezeiască ai arătat-o; şi cunoştinţa celor ce sunt ai deprins-o luminat. 


Slavă... 


Impreună cu naşterea lui Hristos a sosit, şi împreună a strălucit pomenirea ta, 
părinte; a căruia nespusă taină cu învăţăturile tale arătat ai făcut-o. 


Și acum..., a Născătoarei 


Fără sămânță pe Dumnezeu ai zămislit în pântece şi L-ai născut negrăit întrupat, 
spre care a căuta nu îndrăznesc puterile cereşti, curată pururea Fecioară. 


Catavasie: Domnul, cel ce dă împăraților noştri tărie, şi înalță cornul unşilor 
Săi, din Fecioară S-a născut, şi vine către Botez. Deci credincioşii să-i strigăm: 
Nu este Sfânt ca Dumnezeul nostru, şi nu este drept fără numai tu Doamne. 


A doua strană: Câţi ne-am dezlegat din cursele cele vechi, de leii cei mâncători 
sfărâmându-li-se dinţii; să ne bucurăm şi să lărgim gura, împletind cuvântul din 
cuvintele cântării; cu care de la noi se îndulceşte de daruri. 


Condacul praznicului, glas 3: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii slavoslovesc şi magii cu Steaua călă- 
toresc. Că pentru noi s-a născut Prunc Tânăr, Dumnezeu, cel mai înainte de 
veci. 

Domnul tuturor tăiere împrejur rabdă, şi greşelile oamenilor ca un Bun le taie. 
Dă mântuire astăzi lumii, şi se bucură întru cei de sus ierarhul Ziditorului şi 
purtătorul de lumină, dumnezeiescul tăinuitor al lui Hristos, Vasilie. 


Sedealna sfântului, glas 8: 

Podobie: Pe înţelepciunea... 

Deschizându-ţi gura cu cuvântul lui Dumnezeu, ai vestit înţelepciunea propo- 
văduitorule al luminii, şi dumnezeiasca înţelegere lumii ai semănat; învăţăturile 
părinţilor cu adevărat întărindu-le, ca şi Pavel te-ai arătat apărător credinţei. 
Pentru aceasta şi cu îngerii împreună cetăţean te afli, şi te arăţi împreună vor- 
bitor fericite, de Dumnezeu grăitorule Vasilie; roagă-te lui Hristos Dumnezeu, 
iertare de greşeli să dăruiască, celor ce cu dragoste cinstesc sfântă pomenirea ta. 
(de două ori) 

Slavă..., Și acum..., a praznicului, glas 4. 

Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 


piată. 


Ca Cel ce eşti adâncul iubirii de oameni, Te-ai îmbrăcat Stăpâne cu chip de rob, 
şi la trup Te-ai tăiat împrejur dăruind tuturor oamenilor mare mila Ta. 


Canonul praznicului 
Cântarea a 4-a 


Irmos: Auzit-am Doamne auzul iconomiei Tale, şi Te-am prea mărit pe Tine 
unule lubitorule de oameni. 


Tăierea împrejur a încetat, de când Hristos de bunăvoie S-a tăiat împrejur, mul- 
țimile neamurilor mântuindu-le cu darul. 


Viaţa cea nesfârşită a veacului ce va să fie, ziua a opta o închipuie; întru care 
Stăpânul Hristos, S-a tăiat împrejur. 


Alt Canon, al Sfântului Vasilie 


Cântarea a 4-a 

Irmos: Auzit-am Doamne auzul iconomiei Tale, şi Te-am prea mărit pe Tine 
unule lubitorule de oameni. 


Impodobească-se mireasa, Biserica, precum cu naşterea lui Hristos, aşa şi cu po- 
menirea ta, prea fericite. 


Nebiruit te-ai arătat, pentru Dumnezeu luptându-te Vasilie, cel ce întru toate 
poruncile Lui te-ai plecat. 


Bisericii te-ai dat de la Dumnezeu îngrădire, şi zid tare, Vasile prea fericite. 
Slavă... 


Celor potrivnici lui Dumnezeu, sabie cu două ascuţişuri tăietoare, şi foc care 
mistuie înşelăciunea, te-ai arătat părinte Vasilie. 


Și acum..., a Născătoarei 


Rugămu-te; pe tine Curată, ceea ce ai zămislit pe Dumnezeu fără de sămânță, să 
te rogi pururea pentru robii tăi. 


Catavasie: Auzitu-s-a Doamne glasul tău care ai zis, glasul celui ce strigă în 
pustie; când ai tunat peste ape multe, mărturisind Fiului tău, cu totul fiind de 
faţă; iar prin Duhul a strigat: Tu eşti Hristoase înțelepciunea şi puterea lui 
Dumnezeu. 


A doua strană: Curăţindu-se cu lumina vederii de taină, cântând proorocul a 
oamenilor înnoire a dat glas, mişcat fiind de Duhul, arătând întruparea nespu- 
sului Cuvânt, de care s-au sfărâmat stăpânirile celor puternici. 

Canonul praznicului 
Cântarea a 5-a 
Irmos: Dătătorule de lumină, şi Făcătorul veacurilor, Domnul, întru lumina 
poruncilor Tale povăţuieşte-ne pe noi; că afară de Tine pe alt Dumnezeu nu 


ştim. 


Tu din Fecioară Maică negrăit ai ieşit Doamne, şi cu chipul omenesc bine ai voit 
a Te îmbrăca ca un prunc după lege, legea plinind. 


Nopţii s-a asemănat ceea ce a născut pe Israil, ca ceea ce a iubit umbra legii; din 
care strălucind lumina lumii, Hristos s-a arătat. 

Alt Canon, al Sfântului Vasilie 
Cântarea a 5-a 


Irmos: Dătătorule de lumină, şi Făcătorul veacurilor, Domnul, întru lumina 
poruncilor Tale povăţuieşte-ne pe noi; că afară de Tine pe alt Dumnezeu nu 
ştim. 


Biserica aduce astăzi cu adevărat îndoită prăznuire: A tăierii împrejur, ca un 
prunc, Stăpânul arătându-Se pe pământ şi pomenirea slugii celei înțelepte şi de 
trei ori fericite. 


Lumina cea necuprinsă odihnind întru tine cuvioase, făclie luminoasă lumii pe 
tine te-a arătat Hristos. Pentru aceasta lăudăm pomenirea ta, Vasilie. 


Nici puitorul de lege Moise, nici Iosif cel mai înainte de lege, n-a fost măsurător 
de grâu pentru mâncare precum tu, că cu dumnezeiescul trup, însuţi ospătător 
te-ai arătat Vasilie. 


Slavă... 


Cartea Facerii cea cu totul întunecată ce s-a pus în Sinai lui Moise, tu tâlcuindu- 
o din dumnezeieştile vistierii, tuturor ai arătat-o, prea fericite Vasilie. 


Și acum..., a Născătoarei 

Ție ceea ce ai născut pe Hristos, Ziditorul tuturor, strigăm: Bucură-te, Curată; 
bucură-te, ceea ce ai răsărit nouă lumina; bucură-te, ceea ce ai încăput pe Dum- 
nezeu cel neîncăput. 

Catavasie: lisus începătorul vieţii, vine să dezlege osânda a lui Adam celui întâi 
zidit. ŞI curățire ca unui Dumnezeu netrebuindu-i, pe cel căzut îl curăţeşte în 
Iordan, întru care pierzând vrajba, dăruieşte pacea care covârşeşte toată mintea. 
A doua strană: Cei ce ne-am spălat prin curățirea Duhului de veninul spurcatului 
şi întunecatului vrăjmaş, plecat-am pe calea cea nouă nerătăcită, care duce în 
bucuria cea neapropiată, apropiată numai celor împăcaţi cu Dumnezeu. 


Canonul praznicului 


Cântarea a 6-a 

Irmos: Adâncul cel mult al păcatelor m-a înconjurat, şi strig Ție, urmând proo- 
rocului: Din stricăciune Doamne, scoate-mă. 


Luat-a sfârşit legea, de când Hristos prunc făcându-se, plinitor legii arătându- 
Se, tăiere împrejur a luat, şi a dezlegat blestemul legii. 


Sâmbăta şi tăierea împrejur, şi întărâtarea iudeilor a încetat, cu bunăvoința lui 
Hristos, celui ce S-a arătat, şi a strălucit primăvara darului. 


Alt Canon, al Sfântului Vasilie 
Cântarea a 6-a 


Irmos: Adâncul cel mult al păcatelor m-a înconjurat, şi strig Ție, urmând proo- 
rocului: Din stricăciune Doamne, scoate-mă. 


Hrănit-ai din destul sufletele săracilor cele topite de foame, şi inimile flămân- 
zilor le-ai umplut Vasilie, de toată dumnezeiasca veselie. 


Hrănit-ai pe poporul cel flămând cu hrană cerească, că pâine îngerească este Cu- 
vântul Vasilie, căruia dătător de grâu ai fost. 


Adunat-ai ca o albină Vasilie, cu iubire de osteneală floarea a toată fapta bună, 
şi iscusit făcându-te, într-însele te fericeşti. 


Slavă... 


Nevoitu-te-ai a te despărți de lume, şi cu Dumnezeu a vieţui, pentru aceasta în 
locul celor nestătătoare şi stricăcioase părinte Vasilie, cele ce rămân ca un 
înţelept ai câştigat. 


Și acum..., a Născătoarei 


Rugul cel ce s-a împreunat cu focul fără ardere, în Sinai, mai înainte te-a închi- 
puit pe tine Maică pururea Fecioară, care nu ştii de nuntă, Născătoare de 
Dumnezeu Marie. 


Catavasie: Glasul Cuvântului, sfeşnicul luminii, luceafărul mergătorul înaintea 
Soarelui, în pustie, pocăiţi-vă strigă tuturor neamurilor şi mai înainte vă curăţiţi; 
că iată de faţă stă Hristos, mântuind lumea din stricăciune. 

A doua strană: Pe Cel dorit l-a arătat cu prea fericit glas Tatăl, pe care din 
pântece L-a izbucnit. Adevărat, zice, Acesta de o fire fiuindu-mi Fiu, luminat a 
ieşit din neamul omenesc, cuvânt viu, al Meu şi Om după rânduială. 


Condacul sfântului, glas 4: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Arătatu-te-ai temei neclintit Bisericii, dând tuturor oamenilor domnia cea nestri- 
cată. Pecetluindu-o cu învăţăturile tale, de cele cereşti arătătorule Vasilie cu- 
Vioase. 


Icos: Paharul curăției, gura înţelepciunii, şi temeiul învățăturilor, marele Vasilie 
tuturor străluceşte duhovniceşte. Veniţi dar şi să stăm în casa lui Dumnezeu, cu 
căldură privind, cu minunile împodobindu-ne, ca şi cu o rază strălucindu-ne, cu 
Duh curăţitor de viaţă răcorindu-ne. Urmând credinţei acestuia, căldurii şi sme- 
reniei prin care lăcaş firii lui Dumnezeu s-a arătat. Către care strigând să-l lău- 
dăm, de cele cereşti arătătorule Vasilie cuvioase. 


Sinaxar 


In ziua întâia prăznuim cea după trup tăiere împrejur a Domnului Dumne- 
zeu şi Mântuitorului nostru lisus Hristos. 


Stih: Hristos tăindu-se împrejur, legea s-a tăiat 
Şi legea tăindu-se, s-a adus înlăuntru darul cu adevărat. 


Tăierea împrejur cea după trup a Domnului nostru lisus Hristos, care a luat 
pentru ca să pună capăt rânduielii Legii vechi, şi să aducă tăiere împrejur 
duhovnicească şi nefăcută de mână. 


Aceasta am luat de atunci de la Sfinţii părinţi să o prăznuim după înconjurarea 
crugului anului. Care o şi prăznuim, ca pe o zi domnească, pentru Domnul ce 
ne-a cinstit pe noi, şi a voit a o primii aceasta, că precum a luat naştere 
trupească şi necuprinsă pentru noi, şi altele toate fireşti, care n-au nici o prihană, 
într-acest chip a primit tăierea împrejur a Legii ca să astupe şi gurile ereticilor 
care îndrăznesc a zice că n-a luat el trup, ci s-a născut după nălucire. Că în ce 
chip s-ar fi tăiat împrejur de n-ar fi fost luat trup ? 


Şi pentru ca să astupe gurile jidovilor celor neînţelegători, care îl cleveteau pe 
dânsul că nu păzeşte Sâmbăta, şi strică Legea. Care a păzit legea şi până la 

tăierea împrejur. Şi pentru aceasta după opt zile de la sfântă naşterea lui cea din 
Fecioară, bine a voit de s-a adus de Maica sa şi de Iosif, la locul unde aveau 
obicei jidovii de se tăiau împrejur, şi s-a tăiat împrejur, şi s-a numit numele lui 
lisus, care se zisese de la îngerul, mai înainte de ce s-a zămislit el în pântecele 
Fecioarei. 


Și dacă s-a întors iarăşi cu părinţi săi acasă, a vieţuit după firea omenească, 
crescând cu vârsta, şi cu înţelepciunea şi cu darul, spre mântuirea noastră. 


Tot în această zi, pomenirea celui, dintru Sfinţi părintelui nostru Vasilie cel 
mare, arhiepiscopul Cezareei Capadociei. 


Stih: Viază Vasilie, în Domnul murind, 

Vieţuieşte însă şi cu noi, ca cel ce prin cărţi este vorbind. 
În ziua dintâi a lui ianuarie, 

Prin moarte s-a mutat Vasilie. 


Acest dintru sfinți părintele nostru Vasilie, a fost pe vremea împăratului Valent, 
înaintea căruia a şi îndrăznit de a grăit pentru dreapta credinţă şi l-a mustrat, pe 
el. Fiindcă căzuse în necredinţa lui Arie, şi ca focul pierdea bisericile. 


Tatăl acestui sfânt a fost din Pont, şi maica lui din Capadocia. Şi întru cuvintele 
învăţăturii, nu numai a întrecut pe cei ce erau atunci, ci şi pe cei de demult, că 
străbătând tot felul de înţelepciune şi învăţătură, întru toate a ieşit înainte şi a 
întrecut. Şi nu puţin s-a nevoit de a învăţat filosofia practică, şi cu ştiinţa aceea 
covârşind pe toţi cei ce erau atunci, s-a înălţat la scaunul arhieriei. 


Unde multe nevoinţe a luat pentru dreapta credinţă, şi cu înţelepciune tare şi 
neschimbată a îngrozit pe eparhul; şi a grăit cuvinte ca acelea cu care, ca şi cu 
un trăsnet a lovit întru înțelepciunea celor de altă credință. Şi a învăţat și 
alcătuirea obiceiurilor şi cunoştinţa celor ce sunt a aşezat-o arătat. 


Şi cu tot felul de bunătăți, turma lui Hristos îndreptându-o, s-a mutat către 
Domnul. 


Era însă statul trupului lui foarte înalt, drept la stat, uscăţiv, scăzut la trup şi 
negricios la față, cu gălbiniciune amestecat, cu fruntea puţin încrețită, lungăreţ 
la umerele obrazului, cu nasul lungăreţ, cu sprâncenele rotunde, cam spânzurate 
şi încreţite, asemenea cu omul îngrijit fiind. Cu tâmplele adâncate, cu barba 
lungă, pe jumătate căruntă şi cam pleşuv; fiu lui Vasilie şi Emiliei, şi se face 
prăznuirea pomenirii lui în sfânta biserică cea mare. 


Tot în această zi, Sfântul mucenic Teodot, care de sabie s-a săvârşit. 

Stih: Teodot, nu voi suferi, zice, eu, 
De nu mi se va tăia capul pentru Dumnezeu. 


Tot în această zi, Sfântul Grigorie Nazianzul, tatăl Sfântului Grigorie teo- 
logul, care cu pace s-a săvârşil. 


Stih: Cu lăudător al sfârşitului de sine îmbogăţit, 
Părinte prin cel din coapsele tale născut. 


Cu ale lor sfinte rugăciuni, Doamne miluieşte-ne, şi ne mântuieşte pe noi, Amin. 
Canonul praznicului 
Cântarea a 7-a 


Irmos: Chipul cel de aur în câmpul Deira cinstindu-se, cei trei tineri au defăi- 
mat porunca cea prea fără de Dumnezeu, şi fiind aruncaţi în mijlocul focului, 
răcorindu-se au cântat: Bine eşti cuvântat, Dumnezeul părinților noştri. 


Luminată şi prea luminată este naşterea lui Hristos, care mai înainte închipuiește 
astăzi şi taina înnoirii ce va să fie. Că după rânduiala legii Mântuitorul se taie 
împrejur, nu ca un Dumnezeu, ci ca un om, şi ca o plinire a legii. 


Legea plinind Făcătorul legii cu trupul astăzi de bunăvoie Se taie împrejur; 
tăiere făcând iernii păcatului, şi a striga dăruind: Bine eşti cuvântat, Dumnezeul 
părinţilor noştri. 


Alt Canon, al Sfântului Vasilie 
Cântarea a 7-a 


Irmos: Chipul cel de aur în câmpul Deira cinstindu-se, cei trei tineri au defăi- 
mat porunca cea prea fără de Dumnezeu, şi fiind aruncaţi în mijlocul focului, 
răcorindu-se au cântat: Bine eşti cuvântat, Dumnezeul părinților noştri. 


Chipul Tatălui, este Fiul, şi al Fiului Duhul este; iar tu a Duhului o Vasilie neîn- 
tinată oglindă eşti, şi casă a toată Treimea. Fericită pomenirea ta, şi cei ce o slă- 
vesc pe ea, se vor prea mări. 


Afundându-ţi mintea întru adâncurile lui Dumnezeu cele neajunse, şi adunând tu 
mărgăritarul cunoştinţei cel de mult preţ, ai îmbogățit lumea cu înţelepciunea şi 
a striga ai învăţat-o: Bine eşti cuvântat, Dumnezeul părinților noştri. 

O împreună suflare a minţii! Şi sfințită însoţire! Care sunteţi ca un suflet în două 
trupuri nedespărţit, în Grigorie, Vasilie, cu dumnezeiască dragoste împreunaţi, 
şi în Vasilie, Grigorie. Acum rugaţi pe Hristos pentru turma voastră. 


Tată săracilor, folositor văduvelor, şi bogăţie celor lipsiţi, neputincioşilor mân- 
gâiere, şi celor cu bogăţie chivernisire, bătrâneților toiag te-ai arătat, învățătură 
tinereţilor, şi călugărilor îndreptare spre bunătăți Vasilie. 


Slavă..., 


Curăţindu-ţi mintea de toată întinata spurcăciune Vasilie, ai asemuit cele duhov- 
niceşti cu Duhul cel dorit ţie. Pentru aceasta lăudând Treimea, cu îndrăzneală ai 
strigat: Bine eşti cuvântat, Dumnezeul părinților noştri. 


Și acum..., a Născătoarei 


Pe tine rug cu foc arzând, Moise în muntele Sinai, Curată mai înainte te-a văzut, 
care ai primit fără ardere Raza cea nesuferită a Fiinţei celei negrăite, celei ce S-a 
unit cu grosimea trupului întru una din Sfintele Ipostasuri. 


Catavasie: Pe tinerii cei bine credincioşi, care au intrat în cuptorul cel cu foc, 
duh de rouă suflând, nevătămaţi i-a păzit, şi pogorârea dumnezeiescului înger. 
Pentru aceea în văpaie răcoriţi fiind, cu mulțumire au cântat: Prea lăudate Doa- 
mne al părinților, şi Dumnezeule bine eşti cuvântat. 


A doua strană: Ars-a cu apă capetele balaurilor, Cel ce a potolit văpaia cea înal- 
tă a cuptorului, în care erau credincioşii tineri. Negura cea grea care este din 
păcat, toată o spală cu roua Duhului. 


Canonul praznicului 
Cântarea a 8-a 
Irmos: Pe Dumnezeu Cuvântul, care cu negrăita înţelepciune toate le-a alcătuit, 
şi dintru neființă întru ființă toate le-a adus: Bine Il cuvântaţi lucrurile ca pe 


Domnul, şi Îl prea înălţaţi întru toţi vecii. 


În ziua a opta S-a tăiat împrejur ca un prunc Stăpânul, şi lisus a luat numire, că 
al lumii este Mântuitor şi Domn. 


Pe Cel ce a ieşit din Tatăl mai înainte de veci şi fără de început, Dumnezeu Cu- 
vântul, şi după lege cu trupul S-a tăiat împrejur, lăudaţi lucrurile Domnului pe 
Domnul. 

Alt Canon, al Sfântului Vasilie 
Cântarea a 8-a 


Irmos: Pe Dumnezeu Cuvântul, care cu negrăita înţelepciune toate le-a alcătuit, 
şi dintru neființă întru ființă toate le-a adus: Bine Il cuvântaţi lucrurile ca pe 
Domnul, şi II prea înălţaţi întru toţi vecii. 


Cu ziua cea de-a opta de la naşterea lui Hristos, după vrednicie s-a împreunat 
pomenirea ierarhului, care cinstindu-o cu credinţă, lăudăm pe Domnul, şi-L prea 
înălțăm în veci. 


Pe Cel ce cu nespusa rânduială a dăruit pe Vasilie lumii lumină de bună cre- 
dință, şi trâmbiţă de Dumnezeu cuvântătoare; binecuvântaţi lucrurile Domnului 
pe Domnul, şi-L prea înălţaţi întru toţi vecii. 


Pe Cel ce cu îndestulată lucrare S-a sălăşluit întru înțeleptul Vasilie, şi printr- 
însul cu bună cinste dumnezeieşte a grăit: Binecuvântaţi lucrurile Domnului pe 
Domnul, şi-L prea înălţaţi întru toţi vecii. 


Cei ce ne-am îndulcit cu dumnezeieştile tale cuvinte Vasilie, neîncetat prăz- 
nuind a ta pomenire, strigăm: Binecuvântaţi toate lucrurile Domnului pe Dom- 
nul, şi-L prea înălţaţi întru toţi vecii. 


Binecuvântăm pe Tatăl, pe Fiul şi pe Sfântul Duh, Domnul. 


Razele cuvintelor le-ai revărsat în lume Vasilie, care luminat o a îndreptat a 
cinsti o fire a Treimii, strigând: Binecuvântaţi toate lucrurile Domnului pe Dom- 
nul, şi-L prea înălţaţi întru toţi vecii. 


Și acum..., a Născătoarei 


Pe Dumnezeu Cuvântul, cel ce a ieşit din Tatăl mai înainte de veci şi fără de ani, 
şi mai pe urmă a răsărit din Fecioară, binecuvântaţi lucrurile Domnului pe 
Domnul, şi-L prea înălţaţi în veci. 


Catavasie: Taină prea mărită a arătat cuptorul Babilonului, carele a izvorât 
rouă, că în repejuni vrea să primească Iordanul focul cel nematerialnic, şi să 
sufere pe Ziditorul cu trupul botezându-Se. Pe care popoarele, Îl binecuvântează 
şi ÎL prea înalță întru toţi vecii. 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


XA A AAA AAA AAA AxX 


Xp Xp e Xe Xe ee eee eee eee 


KA AAA AAA AAA A AAA AAA 


Xp Xp e e Xe e e eee 


A doua strană: Făptura se cunoaşte acum slobodă şi cei mai înainte întunecaţi fii 
ai luminii. Numai domnul întunericului suspină. Acum vine să laude cu osârdie 
pe Pricinuitorul, ceea ce era întâi ticăloasă, toată moştenirea neamurilor. 


Canonul praznicului /Alt Canon, al Sfântului Vasilie 


La Cântarea a 9-a, Ceea ce eşti mai cinstită... nu cântăm, ci cântăm pripelile 
acestea ale Tăierii împrejur. 


Pripeală: Măreşte suflete al meu pe Cel ce după lege cu trupul S-a tăiat îm- 
prejur. 


Irmos: Pe tine ceea ce pe luminătorul Dumnezeu, cel ce a răsărit mai înainte de 
soare, care trupeşte la noi a venit, din coapsele cele fecioreşti negrăit L-ai întru- 
pat, binecuvântată, prea curată Născătoare de Dumnezeu te mărim. (de două ori, 
cu aceeaşi pripeală) 


Apol. 


Pripeală: Măreşte suflete al meu pe Cel ce în ziua a opta a luat tăiere împrejur. 
(de două ori) 

Pripeală: Astăzi Stăpânul se taie împrejur la trup ca un prunc, plinind legea. 
Pripeală: Astăzi Stăpânul se taie împrejur la trup, şi lisus se cheamă. 


Covârşind Hristos peste hotarele firii omeneşti S-a născut mai presus de fire din 
Fecioară; și precum porunceşte Scriptura legii, la trup Se taie împrejur şi plinitor 
legii Se arată. 


Veniţi să prăznuim întru sfinţenie mărită numirea Stăpânului Hristos; că lisus cu 
dumnezeiască cuviință Se numeşte astăzi, cu care împreună şi pomenirea ierar- 
hului să o mărim. 


Alte pripeli ale Sfântului Vasilie: 


Pripeală: Măreşte suflete al meu, între ierarhi pe marele Vasilie. (de două ori) 
Pripeală: Măreşte suflete al meu, pe luminătorul lumii cel prea luminat. (de 
două ori) 

Pripeală: Măreşte suflete al meu pe marele Vasilie cel din Cezareea. (de două 
Ori) 


Urmelor celor purtătoare de viaţă, ale Păstorului celui mare, ca o oaie credin- 
cioasă a lui Hristos, Vasilie ai urmat, că tiranului trupul tău părinte ţi-ai dat, 
vitejeşte mai înainte nevoie pătimind pentru Biserică, prea fericite. 

Preasfințită adunarea Bisericii lui Hristos, văzându-o cu a ta Arhierie împo- 
dobită, înțelepte, pierzătorul muncitor ca de un tunet trăsnit fiind a căzut; că raza 
Duhului cea dintru tine nu a putut-o răbda Vasilie. 


În loc de Slavă...: Măreşte suflete al meu, pe cel ce a înfrumusețat Biserica lui 
Hristos. 


Scaunului apostolilor, şi cetei purtătorilor de chinuri ai lui Hristos, şi cortului 
patriarhilor, şi desfătării drepţilor, şi bucuriei proorocilor te-ai învrednicit 
Vasilie; că Născătoarei de Dumnezeu tăinuitor şi Treimii slujitor te-ai făcut. 


In loc de Şi acum ...: Măreşte suflete al meu, pe cea mai cinstită decât oştile 
cele cereşti, pe prea curata Fecioara de Dumnezeu Născătoarea. 


Cel ce acoperă cele mai de deasupra cu ape însuşi Domnul, care înfrânează 
marea, şi adâncurile usucă, din tine Curată trup luând, din Betleem sârguieşte 
către lordan să Se boteze cu trupul. 


Pripeală: Măreşte suflete al meu, pe Cel ce după lege cu trupul S-a tăiat îm- 
prejur. 


Catavasie: Nu se pricepe toată limba a te lăuda după vrednicie şi se întunecă şi 
mintea cea mai presus de lume, a cânta ţie Născătoare de Dumnezeu. Însă ceea 
ce eşti bună primeşte credinţa, că ştii dragostea noastră cea dumnezeiască; că tu 
creştinilor eşti folositoare, pe tine te slăvim. 


A doua Pripeală: Măreşte suflete al meu, pe cea mai cinstită decât oştile cele 
cereşti, pe prea curata Fecioară de Dumnezeu Născătoarea. 


Catavasie: O minunile naşterii tale celei mai presus de minte! Mireasă prea 
curată, Maică binecuvântată! Prin care dobândind desăvârşit mântuire, te lău- 
dăm cum se cade ca pe făcătoarea de bine, daruri aducând cântare de mul- 
țumire. 

Luminânda 


Podobie: Cu Duhul în Biserică... 


Cu dragostea filosofiei ai tăiat împrejur părinte acoperământul sufletului tău, şi 
lumii te-ai arătat ca un soare cu minunile; şi ai luminat gândurile credincioşilor, 
de Dumnezeu înţelepțite, al Treimii slujitorule o Vasilie înțelepte şi tăinuitorule, 
al Născătoarei de Dumnezeu. (de două ori) 


Slavă..., Și acum..., a praznicului 

Cu trupul Se taie împrejur plinind legea, ca un prunc a opta zi, Făcătorul vea- 
curilor; şi cu scutece Se înfaşă ca un om, şi cu lapte se hrăneşte, Cel ce toate le 
ține cu nemăsurata tărie ca un Dumnezeu, şi cu bunavoinţă le poartă. 


La Laude 
Stihirile pe 6, glas 5: 
Podobie: Bucură-te, cămara... 


Rabdă tăiere împrejur cu trupul, Cel ce S-a născut din Tatăl fără tăiere, şi fără 
stricăciune negrăit ca un Cuvânt şi ca un Dumnezeu din Dumnezeu. Întru 
neschimbată Dumnezeire rămânând. Pentru aceasta după lege, făcându-Se Cel 
ce este mai presus de lege. Din blestemul legii izbăveşte pe toți, şi bine- 
cuvântare de sus dăruieşte, deci prea bună smerenia Lui mărindu-o să o lăudăm, 
şi cu mulțumire să o mărim; rugându-L pe Dânsul să dăruiască sufletelor noa- 
stre mare milă. (de două ori) 


După dar Fiu lui Dumnezeu făcându-te, cu a doua naştere a dumnezeiescului 
Botez, pe Cel din fire şi cu adevărat, şi mai înainte de veci Fiul lui Dumnezeu şi 
Cuvântul cel de o Fiinţă cu Tatăl, şi împreună fără început L-ai mărturisit, 
cuvioase; şi gurile ereticilor cele neîncuiate cu strălucirea cuvintelor tale le-ai 
astupat. Pentru aceasta şi întru împărăţiile cele de sus te-ai sălăşluit, împreună 
împărăţind cu Unul, şi Cel ce din fire este Împărat, Hristos, care din destul dă 
lumii mare milă. 


Înlăuntrul cereştii Biserici ca un arhiereu sfinţit ai încăput, cu lucrarea şi cu 
privirea la cele de sus, şi cu începăturile înţelepciunii, ca şi cu un veştmânt sfânt 
îmbrăcându-te. Şi acum în altarul cel de sus, cuvioase, jertfa slujind şi înaintea 
lui Dumnezeu stând, şi Liturghia cea fără materie săvârşind, pomeneşte cu 
milostivire prea fericite Vasilie, pe cei ce săvârşesc sfințită şi prea cinstită po- 
menirea ta, rugând pe Hristos, cel ce dă lumii mare milă. 


Cu totul fiind sfinţit lui Dumnezeu, şi în tot chipul din copilărie dăruit şi cu 
razele prea înţeleptei înţelepciunii strălucit, cunoştinţa celor ce sunt arătată ai 
făcut-o, luminat tâlcuind, şi înţelepţeşte spunând buna rânduială întru cele ce 
sunt, şi făcând întemeiere prea dumnezeieştii cunoştinţe. Pentru aceasta pe tine 
de Dumnezeu grăitorule şi dumnezeiescule învăţător, şi luminătorul Bisericii cel 
purtător de lumină te propovăduim, lăudând pe Hristos, care dă lumii mare milă. 


Cu temerea de Dumnezeu întărindu-te, ai înțeles Vasilie, că frica este începătura 
înţelepciunii. La întreaga înţelepciune şi la dreaptă viaţă te-ai suit părinte, iar 
prin dragoste cu Dumnezeu te-ai unit, şi prea de aproape te-ai făcut Lui. De 

unde dumnezeieştile îndreptări şi judecăţi învăţându-te, obiceiurile oamenilor 
le-ai înfrumusețat, şi minţile credincioşilor le-ai împodobit, şi cu duhovniceştile 
puneri de lege pe Sobor ai luminat. Deci roagă pe Hristos, să dăruiască sufle- 
telor noastre mare milă. 


Slavă..., glas 6 


Vărsatu-s-a darul în buzele tale cuvioase părinte, şi ai fost păstor Bisericii lui 
Hristos, învățând oile cele cuvântătoare să creadă în Treimea cea de o Fiinţă, 
întru o Dumnezeire. 


Şi acum..., a praznicului, glas 8 


Pogorându-Se Mântuitorul la neamul omenesc, primit-a înfăşare cu scutece, nu 
S-a scârbit de trupeasca tăiere împrejur, Cel de opt zile după mamă, şi fără 
început după Tată. Acestuia credincioşii să-i strigăm: Tu eşti Dumnezeul nostru, 
miluieşte-ne pe noi. 


Slavoslovia cea mare cea mare. Şi se ung fraţii cu untdelemn, din candela sfân- 
tului. Ceas 1, şi cel desăvârşit Otpust. 


Cade-se a şti: Că de se va întâmpla acest praznic Duminica 
La Vecernia cea mică 


Stihirile Învierii după obicei. La Stihoavnă, Stihira Învierii, a glasului de rând 
una. Apoi Stihirile Stihoavnei Sfântului Vasilie, cele de la Vecernia cea mare, 
cu Stihurile lor. Slavă..., glas 6: Vărsatu-s-a darul în buzele tale..., Şi acum..., a 
praznicului: Nu s-a ruşinat Preabunul Dumnezeu... După Tatăl nostru..., 
Troparul Învierii, Slavă..., al Sfântului, Şi acum..., al praznicului, Ectenia mică 
şi Otpustul. 


La Vecernia cea mare 


La Doamne strigat-am..., cântăm Stihirile Învierii 3, ale praznicului 3, şi ale 
Sfântului 4, Slavă..., a Sfântului: De înţelepciune iubitor..., Şi acum..., 
Dogmatica glasului, Vohod, Prochimenul zilei, şi citirile 3. La Latie, Stihira 
hramului şi ale Sfântului Vasilie. Slavă..., a Sfântului, Şi acum..., a praznicului. 
La Stihoavnă, Stihirile Învierii, Slavă..., a Sfântului, Şi acum..., a praznicului. 
La binecuvântarea pâinilor, Troparul Sfântului de 2 ori, şi Născătoare de 
Dumnezeu Fecioară... odată şi citire. 


La Utrenie 

La Dumnezeu este Domnul... Troparul Învierii de 2 ori, Slavă..., al Sfântului, Şi 
acum..., al praznicului. După Catisme, Sedelnele Învierii cu ale Născătoarei; 
după Polieleu, Mărimurile praznicului şi ale Sfântului; Soborul îngeresc..., 
Ipacoi al glasului şi Sedelnele Sfântului toate câte odată, Slavă..., Sedealna cea 
după Polieleu, Şi acum..., a praznicului, Antifoanele, şi pi | glasului, şi 
Toată suflarea să laude pe Domnul..., Evanghelia Învierii, apoi Învierea lui 
Hristos văzând..., şi Psalm 50, şi Ba Învierii. Canonul Învierii cu Irmosul pe 
4, şi al praznicului pe 4, şi al Sfântului pe 6. Catavasiile: Fundul adâncului l-a 
descoperit..., şi Umblat-a Israil..., al fiecărei strane Irmosul său. După a 3-a 
Cântare, Condacul praznicului şi Sedealna Sfântului de 2 ori, Slavă..., Şi acum... 
a praznicului. După a 6-a Cântare, Condacul si Icosul Sfântului, si citim 
Prologul. La a 9-a Cântare cântăm: Ceea ce eşti mai cinstită..., iar pripelele 
praznicului şi ale Sfântului nu le cântăm. Luminânda Învierii, Slavă..., a 
Sfântului, Şi acum..., a praznicului. 


La Laude 


Stihirile Învierii 4, şi ale Sfântului cu cea de Slavă..., 4, cu obişnuitele Stihuri 
ale lui. Slavă..., Stihira Evangheliei, Şi acum... Prea binecuvântată eşti... 
Slavoslovia cea mare. Troparul Învierii numai. Ecteniile şi Otpustul. Şi 
învăţătură a lui Studit. Şi se dă fraţilor şi untdelemn sfințit după obicei, din 
candela Sfântului. Şi ieşire în Privdor. Şi Ceas 1. La ceas 1, Troparul Învierii, 
Slavă..., al praznicului, Şi acum... Troparul Născătoarei de la ceasuri. După 
Sfinte Dumnezeule,... Condacul praznicului, şi Otpustul deplin la ceas 3, 
Troparul Învierii, Slavă..., al Sfântului, Şi acum... al Născătoarei ceasurilor. 
După Sfinte Dumnezeule,... zicem Condacul Sfântului, şi al praznicului, 
schimbându-le. 


La Liturghie 


Fericirile glasului pe 4. Şi ale praznicului Cântarea a 3-a pe 4. Şi ale Sfântului, 
Cântarea a 6-a pe 4, după Vohod, Troparul Învierii, şi al praznicului, şi al 
Sfântului. Slavă..., Condacul Sfântului, Şi acum... al praznicului, Prochimenul 
Duminicii celei mai-nainte de arătarea lui Dumnezeu, şi al Sfântului. Apostolul 
Duminicii celei mai înainte de Botezul Domnului, din cea către Timotei: Fiule 
Timotei, priveghează întru toate... Celălalt Apostol, din cea către Coloseni: 
Fraților vedeţi să nu vă înşale pe voi cineva... Și a Sfântului din cea către Evrei: 
Fraţilor, Arhiereu ca acesta... Aliluia..., al Duminicii celei mai înainte de Botez, 
Evanghelia Duminicii celei mai înainte de Botez, dintru a lui Marcu, şi a Tăierei 
împrejur dintru a lui Luca. Şi a Sfântului, tot de la Luca. Chinonicul : Lăudaţi pe 
Domnul... Altul: Întru pomenire veşnică... iar Liturghia se cântă a marelui 
Vasilie neschimbată. În loc de Cade-se să te fericim..., cântăm: De tine se 
bucură... 

Sâmbătă înaintea Botezului: La Liturghie Apostolul din cea către Timotei: Fiule 
Timotei cei ce slujesc bine, treaptă bună loruşi îşi dobândesc... Evanghelia de la 
Matei: In vremea aceea a venit loan Botezătorul... 


Duminică înaintea Botezului: Prochimenul, glas al 6: Mântuieşte Doamne 
poporul tău... Stih: Către tine Doamne voi striga Dumnezeul meu... Apostolul 
din cea către Timotei: Fiule Timotei priveghează întru toate... Aliluia, glas 8: 
Dumnezeule milostiveşte-te spre noi... Evanghelia de la Marcu: Începerea 
Evangheliei lui lisus Hristos... 

Canon de rugăciune la praznicul Tăierii împrejur cea după Trup a 
Domnului 





Tropar la praznicul Tăierii împrejur cea după Trup a Domnului, glasul 1: Cel 
ce şezi pe Scaunul cel în chipul focului, întru cele de sus, împreună cu Părintele 
Cel fără de început şi cu Dumnezeiescul Duh, ai binevoit a Te naşte pe pământ 
din Fecioară, Maica Ta, care nu ştie de bărbat, Mântuitorule lisuse. Pentru acea- 
sta ai şi fost tăiat împrejur a opta zi ca un Om. Slavă Sfatului Tău Celui 
Preabun; Slavă rânduielii Tale; Slavă smereniei Tale, Unule lubitorule de oa- 
meni. 


Cântarea 1-a 

Irmos: Veniţi popoare să cântăm cântare lui Hristos Dumnezeu, celui ce a des- 
părțit marea şi a povăţuit pe poporul pe care l-a scos din robia egiptenilor, că S- 
a prea slăvit. 

Stih: S/avă Ție, Doamne, Slavă Ţie! 

Ziua a opta, care poartă chipul veacului ce va să fie, se luminează şi se sfinţeşte 
cu sărăcia Ta cea de bunăvoie, Hristoase; că întru aceasta Te-ai tăiat la Trup 


împrejur, după Lege. 


Stih: S/avă Ție, Doamne, Slavă Ţie! 

Hristos tăiere împrejur primeşte a opta zi de la naştere şi cu aceasta astăzi umbra 
se împuţinează, răsărind Lumina noului har. 


Cântarea a 3-a 


Irmos: Intăreşte-ne pe noi întru Tine, Doamne, care ai omorât cu Lemn păcatul 
şi sădeşte frica Ta în inimile noastre, ale celor ce Te lăudăm pe Tine. 


Stih: S/avă Ție, Doamne, Slavă Ţie! 

Cuvântul Cel mai presus de ființă Întrupându-Se, S-a tăiat împrejur, spre înce- 
tarea Legii şi ne-a dat nouă începăturile dumnezeiescului har şi ale Vieţii celei 
nestricăcioase. 


Stih: S/avă Ție, Doamne, Slavă Ţie! 


Hristos Întrupându-Se, S-a arătat Împlinitor al Legii, iar nu ca un potrivnic lui 
Dumnezeu şi de bunăvoie a îngăduit a se tăia împrejur, a opta zi. 


Cântarea a 4-a 


Irmos: Auzit-am, Doamne, glasul iconomiei Tale şi Te-am prea slăvit pe Tine, 
Unule lubitorule de oameni. 


Stih: S/avă Ție, Doamne, Slavă Ţie! 


Tăierea împrejur a încetat, de când S-a tăiat împrejur Hristos de bunăvore, 
mântuind mulțimile neamurilor cu harul. 


Stih: S/avă Ție, Doamne, Slavă Ţie! 


Ziua a opta, în care Stăpânul Hristos S-a tăiat împrejur, o închipuieşte viaţa cea 
nesfârşită a veacului ce va să fie. 


Cântarea a 5-a 
Irmos: Dătătorule de lumină şi Făcătorule al veacurilor, Doamne, îndreptează- 
ne pe noi întru lumina poruncilor Tale, că afară de Tine, pe alt Dumnezeu nu 


ştim. 


Stih: S/avă Ție, Doamne, Slavă Ţie! 

Tu, Doamne, din Fecioara Maică în chip de negrăit Te-ai născut şi nu ai socotit 
lucru nevrednic a îmbrăca chipul omenesc ca un Prunc, după Lege, însăşi Legea 
împlinind. 


Stih: Slavă Ţie, Doamne, Slavă Ţie! 


Nopţii s-a asemănat cea care a născut pe Israel, ca una ce a iubit umbra Legii, 
din care S-a arătat Hristos, Lumina ce străluceşte lumii. 


Cântarea a 6-a 


Irmos: Adâncul cel mai din urmă al păcatului m-a înconjurat ci, Doamne, pre- 
cum pe proorocul Ilona l-ai scos, scoate şi viața mea din stricăciune. 


Stih: S/avă Ție, Doamne, Slavă Ţie! 


Luat-a sfârşit Legea, de când Hristos, Prunc făcându-Se şi Împlinitor al Legii 
arătându-Se, a primit tăiere împrejur şi a dezlegat blestemul Legii. 


Stih: S/avă Ție, Doamne, Slavă Ţie! 


Sâmbăta, tăierea împrejur şi înfumurarea evreilor au încetat, cu bunăvoința lui 
Hristos, cel ce S-a Arătat şi a strălucit primăvara harului. 


Condac, glasul al 3-lea: 


Podobie: Fecioara astăzi, pe Cel mai presus de fiinţă naşte şi pământul peştera 
Celui Neapropiat aduce. Ingerii cu păstorii sla-voslovesc şi magii cu Steaua 
călătoresc. Că pentru noi s-a născut Prunc Tânăr, Dumnezeu, cel mai înainte de 
veci. 


Domnul tuturor rabdă tăiere împrejur şi taie ca un Bun greşelile celor muritori. 
Dă lumii, astăzi, mântuire, iar ierarhul Ziditorului, purtătorul de lumină şi 
Dumnezeiescul preot al lui Hristos, Sfântul Vasile, se bucură întru cei de sus. 
Cântarea a 7-a 

Irmos: Cei trei tineri au defăimat porunca cea fără de Dumnezeu de a cinsti 
chipul cel de aur în câmpul Deira; şi în mijlocul focului fiind aruncaţi, răco- 


rindu-se, au cântat: bine eşti cuvântat, Dumnezeul părinților noştri. 


Stih: S/avă Ție, Doamne, Slavă Ţie! 

Luminată şi strălucitoare este sărbătoarea Naşterii lui Hristos, care preînchipuie 
astăzi Taina înnoirii ce va să fie. Că Mântuitorul Se taie împrejur după rânduiala 
Legii, nu ca un Dumnezeu, ci ca un muritor şi ca o împlinire a Legii. 

Stih: S/avă Ție, Doamne, Slavă Ţie! 

Legea plinind Făcătorul Legii, cu Trupul, astăzi, de bunăvoie Se taie împrejur, 
tăiere făcând iernii păcatului şi dăruindu-ne a striga: bine eşti cuvântat, Dumne- 
zeul părinţilor noştri. 


Cântarea a 8-a 


Irmos: Pe Dumnezeu Cuvântul, care cu negrăită înţelepciune toate le-a alcătuit 
şi dintru neființă le-a adus, binecuvântaţi-L lucrurile Domnului, ca pe Domnul. 


Stih: S/avă Ție, Doamne, Slavă Ţie! 


În ziua a opta S-a tăiat împrejur, ca un Prunc, Stăpânul şi a primit numele Iisus, 
că EI este Mântuitorul lumii şi Domnul. 


Stih: S/avă Ție, Doamne, Slavă Ţie! 

Pe Dumnezeu Cuvântul, cel ce a ieşit din Tatăl mai înainte de veci şi fără de 
început şi după Lege S-a tăiat împrejur cu Trupul, lăudați-L lucrurile Domnului, 
ca pe Domnul. 


Cântarea a 9-a 


Stih: Măreşte, suflete al meu, pe cea mai cinstită şi mai Slăvită decât Oştile ce- 
le de sus, pe Fecioara prea curată, de Dumnezeu Născătoarea. 


Stih: Măreşte, suflete al meu, pe Cel ce după Lege cu Trupul S-a tăiat împre- 
Jur. 


Stih: Măreşte, suflete al meu, pe Cel ce în ziua a opta a primit a fi tăiat împre- 
Jur. 


Stih: Astăzi Se taie împrejur cu Trupul Stăpânul, împlinind Legea, ca un 
Prunc. 


Stih: Stăpânul astăzi Se taie împrejur cu Trupul şi lisus este numit. 

Irmos: Pe tine, Ceea ce pe luminătorul Dumnezeu, cel ce a Răsărit mai înainte 
de soare, trupeşte la noi venind, din coapse fecioreşti în chip de negrăit L-ai 
Intrupat, binecuvântată, prea curată Născătoare de Dumnezeu, te mărim. 


Stih: Slavă Ție, Doamne, Slavă Ţie! 


Hristos, întrecând hotarele întregii firi omeneşti, S-a născut mai presus de fire 
din Fecioară. Şi precum porunceşte Cartea Legii, Se taie împrejur la Trup şi 
Implinitor Legii se arată. 


Stih: S/avă Ție, Doamne, Slavă Ţie! 


Veniţi să prăznuim cu sfinţenie Ziua cea mărită a numelui Stăpânului Hristos. 
Că astăzi, cu dumnezeiască cuviinţă, este numit lisus; cu Acela împreună şi 
pomenirea ierarhului să o mărim. 


Sedelna, glasul al 3-lea. Podobie: Cu dumnezeiască credinţă... 


Cu învăţăturile tale, Sfinte Vasile, ai udat toată lumea ca şi cu o apă şi ai semă- 
nat dogmele dreptei cinstiri de Dumnezeu; că Hristos, Izvorul vieţii, S-a odihnit 
într-adevăr întru tine. Pe Acela roagă-L, ca cel ce ai dobândit îndrăz-neală la 
Dumnezeu, să ne dăruiască nouă mare milă. 

Canon de rugăciune către Sfântul ierarh Vasile cel mare, arhiepiscopul 
Cezareei Capadociei 

Troparul Sfântului ierarh Vasile cel mare, arhiepiscopul Cezareei Capadociei, 
glasul 1: În tot pământul s-a răspândit vestirea ta, că acela a primit cuvântul tău, 
prin care, cu dumnezeiască cuviinţă ai învăţat, firea celor în ființă ai lămurit şi ai 
pus rânduială în obiceiurile oamenilor. Părinte cuvioase, preoție împărătească, 
roagă pe Hristos Dumnezeu, să mântuiască sufletele noastre. 


Cântarea 1 

Irmos: Veniţi popoare să cântăm cântare lui Hristos Dumnezeu, celui ce a 
despărțit marea şi a povăţuit pe poporul pe care l-a scos din robia egiptenilor, că 
S-a prea slăvit. 

Stih: Sfinte părinte Vasile, roagă-te lui Dumnezeu pentru noi. 

Sfinte Vasile, glăsuitorule de Dumnezeu vino în ajutorul celor ce vor să înceapă 
a cânta laudele tale. Ci tu, părinte, îngăduitor fiind, ca un părinte, ne dai har din 


belşug. 


Stih: Sfinte părinte Vasile, roagă-te lui Dumnezeu pentru noi. 

Săltarea cea pătimaşă a tiraniei trupului ai înfrânat cu dragostea de înţelepciune. 
Pentru aceasta locuieşti întru Impărăţiile cele nestricăcioase, Sfinte părinte Va- 
sile. 


Stih: Sfinte părinte Vasile, roagă-te lui Dumnezeu pentru noi. 


Umblând pe calea cea aspră a faptelor bune, ai ajuns la Cerescul podiş, cel neted 
şi liniştit şi pildă tuturor te-ai arătat, mare ierarhe Vasile. 


Stih: Sfinte părinte Vasile, roagă-te lui Dumnezeu pentru noi. 


Patimile sufletului împreună cu ale trupului le-ai tăiat, părinte Vasile, cu folos, 
cu sabia Duhului iar pe tine jertfă te-ai adus Stăpânului. 


Slavă Tatălui şi Fiului şi Sfântului Duh. 

Făcutu-te-ai tâlcuitor al celor Sfinte, ierarhe Vasile, diadema lui Hristos şi în 
Tainele preoţiei ne-ai povăţuit, părinte, luminându-ne pe noi, în chip vădit cu 
Lumina Treimii. 

Şi acum şi pururea şi în vecii vecilor. Amin (a Născătoarei). 

Cine va putea să destăinuiască zămislirea ta, cea mai presus de cuvânt? Că ai 
născut pe Dumnezeu cu Trup, Preasfântă, Cel ce S-a arătat nouă, tuturor, 
Mântuitor. 

Catavasie: Fundul adâncului l-a descoperit şi pe uscat pe ai Săi i-a trecut, întru 
acelaşi acoperind pe potrivnici, Domnul, cel Tare întru războaie, că S-a prea 
slăvit. 

Catavasie: Umblat-a Israel pe valul cel învăluit al mării, cel ce s-a arătat uscat 
îndată. lar negrul luciului pe voievozii egipteni i-a înecat cu totul, mormântul 
aşternut cu apă, cu Puterea cea tare a dreptei Stăpânului. 


Cântarea a 3-a 


Irmos: Întăreşte-ne pe noi întru Tine, Doamne, care ai omorât cu Lemn păcatul; 
şi sădeşte frica Ta în inimile noastre, ale celor ce Te lăudăm pe Tine. 


Stih: Sfinte părinte Vasile, roagă-te lui Dumnezeu pentru noi. 

Plin fiind de toată învăţătura, nu numai de cea lumească şi defăimată, ci, mai 
vârtos şi de cea mai bună decât aceea, te-ai arătat lumină lumii, Sfinte ierarhe 
Vasile. 


Stih: Sfinte părinte Vasile, roagă-te lui Dumnezeu pentru noi. 


Cu frica Domnului fiind întemeiat, că aceasta este începutul înțelepciunii, la 
iubirea de înţelepciune cea mai bună te-ai înălţat, o, părinte Vasile! 


Stih: Sfinte părinte Vasile, roagă-te lui Dumnezeu pentru noi. 

Sfinte Vasile, cu înţelepciune te-ai ridicat la lucrare, iar lucrarea ai arătat-o mai 
sfântă decât cugetarea la cele dumnezeieşti şi ai pătruns în chip lămurit în cu- 
noaşterea celor ce sunt. 


Slavă Tatălui şi Fiului şi Sfântului Duh. 


Impreună cu sărbătorile Naşterii lui Hristos a sosit şi împreună a strălucit 
pomenirea ta, părinte, a cărui nespusă Taină ai lămurit-o cu învăţăturile tale. 


Şi acum şi pururea şi în vecii vecilor. Amin (a Născătoarei). 


Fără sămânță ai zămislit în pântece pe Dumnezeu şi L-ai născut, în chip de 
negrăit Intrupându-Se Cel spre care Puterile cereşti a căuta nu îndrăznesc, cu- 
rată, pururea Fecioară. 


Catavasie: Domnul, Cel ce dă ocârmuitorilor noştri tărie şi înalță fruntea 
unşilor Săi, S-a născut din Fecioară şi vine către Botez. Deci credincioşii să-l 
strigăm: nu este sfânt ca Dumnezeul nostru şi nu este drept fără numai Tu, 
Doamne. 


Catavasie: Câţi ne-am dezlegat din cursele cele vechi, de leii cei mâncători 
sfărâmându-li-se dinţii, să ne bucurăm şi să lărgim gura, împletind cuvântul din 
cuvintele cântării cu care de la noi se îndulceşte de daruri. 


Cântarea a 4-a 


Irmos: Auzit-am, Doamne, glasul iconomiei Tale şi Te-am prea slăvit pe Tine, 
Unule lubitorule de oameni. 


Stih: Sfinte părinte Vasile, roagă-te lui Dumnezeu pentru noi. 

Precum se împodobeşte cu naşterea lui Hristos Mireasa Biserică, aşa se înfru- 
museţează şi cu pomenirea ta, prea fericite. 


Stih: Sfinte părinte Vasile, roagă-te lui Dumnezeu pentru noi. 


Neînduplecat te-ai arătat, luptând pentru Dumnezeu, Sfinte Vasile, cel ce te-ai 
plecat tuturor poruncilor Lui. 


Stih: Sfinte părinte Vasile, roagă-te lui Dumnezeu pentru noi. 


Îngrădire ai fost dat Bisericii de Dumnezeu şi adăpost tare, Sfinte Vasile, prea 
fericite. 


Slavă Tatălui şi Fiului şi Sfântului Duh. 


Secure cu două ascuţişuri tăietoare şi foc care mistuie înşelăciunea te-ai arătat, 
părinte Vasile, celor potrivnici lui Dumnezeu. 


Şi acum şi pururea şi în vecii vecilor. Amin (a Născătoarei). 


Rugămu-te pe tine, Curată, care ai zămislit pe Dumnezeu fără de sămânță, să te 
rogi pururea pentru robii tăi. 


Catavasie: Auzitu-s-a Doamne, Glasul Tău, Care ai zis: glasul celui ce strigă în 
pustiu, când ai tunat peste ape multe, mărturisind Fiului Tău, cu totul fiind de 
faţă, iar prin Duhul a strigat: Tu eşti Hristos, Înţelepciunea şi Puterea lui 
Dumnezeu. 


Catavasie: Curăţindu-se cu lumina privirii celei Tainice, cântând proorocul a 
oamenilor înnoire, a glăsuit, mişcat fiind de Duhul, arătând Intruparea Cu- 
vântului celui Negrăit de care s-au sfărâmat stăpânirile celor puternici. 


Cântarea a 5-a 

Irmos: Dătătorule de lumină şi Făcătorule al veacurilor, Doamne, îndreptează- 
ne pe noi întru lumina poruncilor Tale, că afară de Tine, pe alt dumnezeu nu 
ştim. 

Stih: Sfinte părinte Vasile, roagă-te lui Dumnezeu pentru noi. 

Biserica prăznuieşte astăzi cu adevărat praznic îndoit: Tăierea împrejur, ca un 


Prunc, a Stăpânului arătându-Se pe pământ şi pomenirea slugii celei înțelepte şi 
de trei ori fericite. 

Stih: Sfinte părinte Vasile, roagă-te lui Dumnezeu pentru noi. 

Odihnind întru tine, cuvioase, Lumina cea necuprinsă, făclie luminoasă te-a 
arătat lumii pe tine, Hristos. Pentru aceasta lăudăm pomenirea ta, Sfinte părinte 
Vasile. 

Stih: Sfinte părinte Vasile, roagă-te lui Dumnezeu pentru noi. 

Nici tocmitorul de Lege Moise, nici Iosif cel mai înainte de Lege n-au fost ca 
tine măsurători de grâu pentru mâncare; că tu, cu Dumnezeiescul trup, însuţi 
împărţitor te-ai arătat, părinte Vasile. 


Slavă Tatălui şi Fiului şi Sfântului Duh. 


Facerea lumii cea slab istorisită de Moise în Sinai, tâlcuind-o tu, din dumne- 
zeieştile vistierii ai arătat-o lămurit tuturor, prea fericite ierarhe Vasile. 


Şi acum şi pururea şi în vecii vecilor. Amin (a Născătoarei). 

Ție, celei ce ai născut pe Hristos, Ziditorul tuturor, strigăm: Bucură-te, curată! 
Bucură-te, Ceea ce ai răsărit nouă Lumina! Bucură-te, Ceea ce ai Incăput pe 
Dumnezeu cel Neîncăput! 

Catavasie: lisus, Incepătorul vieţii, vine să dezlege osânda lui Adam cel întâi 
zidit; iar curăţire, ca unui Dumnezeu, netrebuindu-l, pe cel căzut îl curăţeşte în 
Iordan, întru care, omorând vrajba, dăruieşte pacea, care covârşeşte toată min- 
tea. 

Catavasie: Cei care ne-am spălat prin curățirea Duhului de veninul spurcatului 
şi întunecatului vrăjmaş, plecat-am pe calea cea nouă, fără rătăcire, care duce la 
Bucuria cea neapropiată, apropiată numai celor împăcaţi cu Dumnezeu. 


Cântarea a 6-a 


Irmos: Adâncul cel mai din urmă al păcatului m-a înconjurat ci, Doamne, 
Doamne, precum pe proorocul lona l-ai scos, scoate şi viaţa mea din stricăciune. 


Stih: Sfinte părinte Vasile, roagă-te lui Dumnezeu pentru noi. 


Hrănit-ai din destul sufletele săracilor cele sfârşite de foame, Sfinte Vasile şi 
inimile flămânzilor le-ai umplut de toată Dumnezeiasca veselie. 


Stih: Sfinte părinte Vasile, roagă-te lui Dumnezeu pentru noi. 

Hrănit-ai sufletele cele flămânde cu cerească hrană, că pâinea îngerilor este 
Cuvântul, al cărui prea bun împărțitor de grâu ai fost, Sfinte părinte Vasile. 


Stih: Sfinte părinte Vasile, roagă-te lui Dumnezeu pentru noi. 


Adunat-ai cu sârguinţă, ca o albină, ierarhe Vasile, floarea a toată fapta bună şi 
iscusit făcându-te într-însele, te fericim toți. 


Slavă Tatălui şi Fiului şi Sfântului Duh. 


Nevoitu-te-ai a te despărți de lume şi a trăi cu Dumnezeu. Pentru aceasta, 
părinte Vasile, ca un înţelept, ai câştigat în locul celor nestătătoare şi trecătoare 
pe cele trainice. 


Şi acum şi pururea şi în vecii vecilor. Amin (a Născătoarei). 


Rugul cel ce s-a împreunat fără de ardere cu focul în Sinai, mai înainte te-a 
închipuit pe tine, Maică, pururea Fecioară nenuntită, Născătoare de Dumnezeu, 
Marie. 


Catavasie: Glasul Cuvântului, sfeşnicul Luminii, Luceafărul mergător înaintea 
Soarelui, în pustiu strigă tuturor: pocăiţi-vă şi mai înainte vă curățiţi; că iată, de 
faţă stă Hristos, izbăvind lumea din stricăciune. 


Catavasie: Pe Cel dorit L-a arătat, cu prea fericit Glas Tatăl, pe care din pân- 
tece L-a Născut. Adevărat, zice, Acesta de o Fire fiindu-Mi Fiu, Luminat a ieșit 
din neamul omenesc: Cuvânt al Meu Viu şi Om după rânduială. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste 
noi care cu cunoştinţă Te lăudăm, venit-ai şi Te-ai arătat, Lumina cea neapro- 
piată. 


Arătatu-te-ai temei neclintit Bisericii, dând tuturor oamenilor domnia cea 
nestricată, pecetluind-o cu dogmele tale, Sfinte Vasile cuvioase, grăitorule de 
cele cerești. 


Cântarea a 7-a 
Irmos: Cei trei tineri au defăimat porunca cea fără de Dumnezeu de a cinsti 


chipul cel de aur în câmpul Deira şi în mijlocul focului fiind aruncaţi, răcorindu- 
se, au cântat: bine eşti cuvântat, Dumnezeul părinţilor noştri. 

Stih: Sfinte părinte Vasile, roagă-te lui Dumnezeu pentru noi. 


Chipul Tatălui este Fiul şi Chipul Fiului este Duhul iar tu, Sfinte părinte Vasile, 
eşti oglindă nepătată a Duhului şi casă a întregii Preasfinte Treimi, fericită este 
pomenirea ta şi cei ce o măresc pe ea se vor prea mări. 


Stih: Sfinte părinte Vasile, roagă-te lui Dumnezeu pentru noi. 


Afundându-ţi mintea întru Adâncurile lui Dumnezeu cele nepătrunse şi adunând 
mărgăritarul cunoştinţei cel de mult preţ, ai îmbogățit lumea cu înţelepciunea şi 
ai învăţat-o a striga: bine eşti cuvântat Dumnezeul părinților noştri. 


Stih: Sfinte părinte Vasile, roagă-te lui Dumnezeu pentru noi. 


O, potrivire de simţire a minţii şi sfințită pereche! Că tu, Sfinte ierarhe Vasile, 
eşti cu Sfântul Grigorie ca un suflet neîmpărţit în două trupuri şi tu, părinte Gri- 
gorie, fiind acum unul ca Sfântul Vasile, prin dumnezeiască dragoste, rugaţi pe 
Hristos pentru turma voastră. 


Stih: Sfinte Părinte Vasile, roagă-te lui Dumnezeu pentru noi. 


Tatăl orfanilor şi ocrotitor văduvelor, bogăţie săracilor şi bătrâneţilor toiag, 
învăţătură tinereţilor şi călugărilor dreptar al faptei bune te-ai arătat, mare ierar- 
he Vasile. 


Slavă Tatălui şi Fiului şi Sfântului Duh. 


Curăţindu-ţi mintea, Sfinte ierarhe Vasile, de toată întinata spurcăciune, ai 
asemuit cele duhovniceşti cu Duhul cel dorit de tine. Pentru aceasta lăudând pe 
Sfânta Treime, cu îndrăzneală ai strigat: bine eşti cuvântat Dumnezeul părinților 
noştri. 


Şi acum şi pururea şi în vecii vecilor. Amin (a Născătoarei). 


Pe tine, rug arzând mai înainte te-a văzut Moise în Muntele Sinai, Curată, care 
fără ardere ai primit raza cea strălucitoare a negrăitei Fiinţe, Una dintre Sfintele 
Ipostasuri din Ea, unindu-Se cu nimicnicia unui singur Trup. 


Catavasie: Pe tinerii cei bine credincioşi care au intrat în cuptorul cel de foc, 
suflând Duhul cel răcoritor şi pogorârea dumnezeiescului Înger i-a păzit. Deci, 
în văpaie răcoriţi fiind, cu mulţumire cântau: prea lăudate Doamne al părinților 
şi Dumnezeule, bine eşti cuvântat. 

Catavasie: Ars-a cu apă capetele balaurilor Cel ce a potolit văpaia cea înălțată a 
cuptorului în care erau tinerii cei binecredincioşi. Negura cea grea, care este din 
păcat, toată o spală cu roua Duhului. 


Cântarea a 8-a 


Irmos: Pe Dumnezeu Cuvântul, care cu negrăită înţelepciune toate le-a alcătuit 
şi dintru neființă le-a adus, binecuvântaţi-L lucrurile Domnului, ca pe Domnul. 


Stih: Sfinte părinte Vasile, roagă-te lui Dumnezeu pentru noi. 

Cu ziua cea de-a opta a sărbătorii Naşterii lui Hristos s-a împreunat, după 
cum se cuvine, prea mărita pomenire a ierarhului pe care cinstind-o, cu cre- 
dinţă, lăudăm pe Domnul. 

Stih: Sfinte părinte Vasile, roagă-te lui Dumnezeu pentru noi. 

Pe Cel ce a dăruit, cu nespusa pronie, lumii, pe Sfântul Vasile, lumină a dreptei 
cinstiri de Dumnezeu şi trâmbiţă a teologiei, pe Domnul binecuvântaţi-L toate 
lucrurile Domnului. 

Stih: Sfinte părinte Vasile, roagă-te lui Dumnezeu pentru noi. 

Pe Cel ce cu îndestulată lucrare S-a Sălăşluit întru înțeleptul părinte Vasile şi 
printr-însul cu dreaptă cinstire a fost teologhisit, pe Domnul binecuvântaţi-L 
toate lucrurile Domnului. 

Stih: Sfinte părinte Vasile, roagă-te lui Dumnezeu pentru noi. 

Cei ce ne-am desfătat cu dumnezeieştile tale cuvinte, părinte Vasile, prăznuind 
neîncetat pomenirea ta, strigăm: binecuvântaţi toate lucrurile Domnului pe 
Domnul. 

Binecuvântăm pe Tatăl şi pe Fiul şi pe Sfântul Duh, Domnul. 

Trimis-ai în lume, Sfinte părinte Vasile, razele cuvintelor, care au luminat-o a 
cinsti o Fire a Treimii, strigând: binecuvântaţi toate lucrurile Domnului pe 


Domnul. 


Şi acum şi pururea şi în vecii vecilor. Amin (a Născătoarei). 

Pe Dumnezeu Cuvântul, care a ieşit din Tatăl mai înainte de veci şi fără de ani, 
iar mai pe urmă a răsărit din Fecioara, pe Domnul binecuvântaţi-L lucrurile 
Domnului. 


Catavasie: Să lăudăm, bine să cuvântăm şi să ne închinăm Domnului, cân- 
tându-l şi prea înălţându-L pe Dânsul întru toţi vecii. 


Taină minunată a arătat cuptorul Babilonului, care a izvorât rouă. Că în valurile 
sale vrea să primească Iordanul pe Focul cel netrupesc şi să îngăduie pe 
Ziditorul, cel ce Se botează cu Trupul, pe care Îl binecuvântează popoarele şi Îl 
prea înalţă întru toți vecii. 

Catavasie: Slobodă făptura se cunoaşte şi fii Luminii sunt cei mai înainte întu- 
necaţi. Singur domnul întunericului suspină. Acum toată moştenirea neamu- 
rilor, ceea ce era mai înainte ticăloasă, cu osârdie să binecuvânteze pe Prici- 
nuitorul. 

Cântarea a 9-a 

Stih: Măreşte, suflete al meu, pe cel între ierarhi Sfântul Vasile cel mare. 
Stih: Măreşte, suflete al meu, pe ierarhul Vasile cel mare, cel din Cezareea. 
Stih: Măreşte, suflete al meu, pe luminătorul lumii cel prea strălucitor. 


Stih: Măreşte, suflete al meu, pe cel ce a înfrumusețat Biserica lui Hristos. 


În loc de Slavă Tatălui şi Fiului şi Sfântului Duh. 


Stih: Măreşte, suflete al meu, Stăpânia Dumnezeirii celei în Trei Ipostasuri şi 


Nedespărţite. 

În loc de Şi acum şi pururea şi în vecii vecilor. Amin (a Născătoarei). 

Stih: Măreşte, suflete al meu, pe Cea prin care am fost izbăviţi din blestem. 
Sfinte Vasile, te-ai ţinut ca o oaie credincioasă pe urmele cele aducătoare de 
viaţă ale Arhipăstorului Hristos; că tu, cu desăvârşire, părinte, ţi-ai dat viaţa tira- 


nului înfruntând vitejeşte primejdia pentru Biserică, prea fericite. 


Stih: Sfinte părinte Vasile, roagă-te lui Dumnezeu pentru noi. 

Tiranul făcător de rele văzând preasfinţita adunare a Bisericii lui Hristos împo- 
dobită cu arhieria ta, a căzut ca trăsnit de fulger că nu a putut răbda raza cea 
dintru tine, prea fericite părinte Vasile. 


Stih: Sfinte părinte Vasile, roagă-te lui Dumnezeu pentru noi. 


Scaunului apostolilor şi cetei purtătorilor de biruinţă ai lui Hristos, cortului 
patriarhilor, desfătării drepţilor şi bucuriei proorocilor te-ai învrednicit, Sfinte 
Vasile, că închinător ai fost al Născătoarei de Dumnezeu şi slujitor al Preasfintei 
Treimi. 


Stih: Sfinte părinte Vasile, roagă-te lui Dumnezeu pentru noi. 


Pe ceea ce eşti nimicitoarea asprei hotărâri de demult, îndreptătoarea strămoa- 
şei, pricina de împăcare a omului cu Dumnezeu şi podul cel către Dumnezeu, pe 
tine, Născătoare de Dumnezeu, te mărim. 


Catavasie: Nu izbuteşte nici o limbă a te lăuda după vrednicie, ci se întunecă şi 
mintea cea mai presus de lume a cânta ţie, de Dumnezeu Născătoare. Însă, fiind 
Bună, primeşte credinţa, că ştii râvna noastră cea dumnezeiască că tu creştinilor 
eşti ocrotitoare, pe tine te mărim. 


Catavasie: O, minunile naşterii tale celei mai presus de minte, Mireasă prea 
curată, Maică binecuvântată, prin care dobândind desăvârşit mântuire, cântăm 
după vrednicie Făcătoarei de bine, aducând ca dar, cântare de mulţumire. 


Sedelna, glasul al 8-lea. Podobie: Pe Înţelepciunea şi Cuvântul în pântecele tău 
zămislind fără ardere, Maica lui Dumnezeu, în chip de negrăit ai născut pe Cel 
ce a făcut toate şi în braţele tale ai avut pe Cel ce ţine toate şi la sân ai hrănit pe 
Cel ce hrăneşte lumea. Pentru aceasta, te rog pe tine, Preasfântă Fecioară, să mă 
izbăveşti de greşeli, când va fi să stau înaintea feţei Ziditorului meu, Stăpână 
Fecioară curată, atunci să-mi dăruieşti ajutorul tău, că pe tine te am nădejde cu, 
robul tău. 


Propovăduitorule al Luminii, deschizându-ţi gura, ai vestit cuvântul lui Dumne- 
zeu şi lumii dumnezeiască înţelegere ai semănat. Că în adevăr, întărind 
învăţăturile părinților, te-ai arătat, ca şi apostolul Pavel, apărător al credinţei. 
Pentru aceasta te găseşti şi cu îngerii împreună cetăţean şi te arăţi împreună 
vorbitor cu ei, fericite părinte Vasile. Cel ce faci Dumnezeirea cunoscută, roagă- 
te lui Hristos Dumnezeu să dăruiască iertare de greşeli celor ce prăznuiesc cu 
dragoste sfântă pomenirea ta. 

Acatistul Sfântului ierarh Vasile cel mare 





Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 

Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pă- 
mântului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a 
îngropat. Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, 
să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Pe tine, trâmbiţa cea cu dumnezeiască glăsuire şi cerească albină, care din 
florile învățăturilor ai adunat mierea cea făcătoare de viaţă a dogmelor Treimii 
şi o ai lăsat Bisericii lui Hristos bogăţie neîmpuţinată, din care gustăm noi toți, 
cu dulce cântare te lăudăm, cântând ţie: Bucură-te, mare ierarhe Vasile! 


Icosul 1 

Cel ce prin curăția minţii tale cea asemenea cu îngerii te-ai ridicat la 
dumnezeieştile înălțimi şi străbătând printre cetele heruvimilor, ai descoperit 
dogmele Treimii, pe care le-ai lăsat Bisericii comoară nejefuită, Sfinte Vasile, 
primeşte de la noi nevrednicii laudele acestea: 

Bucură-te, lauda cea strălucită a arhiereilor; 

Bucură-te, dumnezeiescule învăţător al dogmelor; 

Bucură-te, următorul apostolilor cel credincios; 

Bucură-te, stâlpul Bisericii cel prea luminos; 

Bucură-te, al Treimii apărătorule; 

Bucură-te, de cele cereşti arătătorule; 

Bucură-te, ocârmuitorul corăbiei celei duhovniceşti; 

Bucură-te, îndreptătorul vredniciei arhiereşti; 

Bucură-te, luminătorul ceresc al preoţiei; 

Bucură-te, povăţuitorul prea înţelept al pustniciei; 

Bucură-te, deşteptătorul păcătoşilor către pocăință; 

Bucură-te, mângâietorul celor ce adorm întru dreapta credinţă; 

Bucură-te, mare ierarhe Vasile! 


Condacul 2 

Al Păstorului păstorilor de aproape slugă făcându-te, Sfinte Vasile, ai îmbogăţit 
Biserica cu înțeleptele tale învățături; pentru care cântăm lui Dumnezeu: 
Aliluia! 

Icosul 2 

Ai fost, prea sfinte părinte, totdeauna la înălțimile vredniciei arhiereşti şi întru 
adâncul smereniei; pentru care noi minunându-ne cântăm ţie: 
Bucură-te, cel ce te veseleşti în Biserica biruitoare; 

Bucură-te, cel ce de la Împăratul Hristos primeşti binecuvântare; 
Bucură-te, turn prea înalt al privirilor cereşti; 

Bucură-te, înțelepte tâlcuitor al celor teologiceşti; 

Bucură-te, magistrul ştiinţelor frumoase; 

Bucură-te, că ţi-ai ales pe cele nemincinoase; 

Bucură-te, cu serafimii lturghisitorule; 

Bucură-te, cu heruvimii de Dumnezeu văzătorule; 

Bucură-te, prietenul apostolilor; 

Bucură-te, întâistătătorul arhiereilor; 

Bucură-te, cu mucenicii împreună-şezătorule; 

Bucură-te, cu proorocii bine-vorbitorule; 

Bucură-te, mare ierarhe Vasile! 


Condacul 3 

Pusu-te-a pe tine, Sfinte Vasile, Dumnezeu Cuvântul, tărie bună Bisericii Sale, 
cel ce cu tunetul cuvintelor tale amuţeşti gurile ereticilor; iar noi credincioşii, 
bucurându-ne, cântăm lui Dumnezeu: Aliluia! 


Icosul 3 

Împotrivindu-te, părinte, lui Iulian prea păgânul împărat şi mărturisind dumne- 
zeirea lui Hristos, ai ruşinat păgânitatea lui, făcându-te mucenic de bunăvoie; 
pentru care auzi de la noi: 

Bucură-te, sabie ascuţită cu focul Duhului; 

Bucură-te, mărturisitor fără de frică al adevărului; 

Bucură-te, propovăduire puternică a Treimi; 

Bucură-te, luptător tare împotriva nedumnezeirii; 

Bucură-te, predicator mare al Dumnezeirii; 

Bucură-te, gură adânc grăitoare a Treimii; 

Bucură-te, către Sfânta Treime al credincioşilor mijlocitor; 

Bucură-te, al Bisericii a toată lumea luminător; 

Bucură-te, că pe cei zgârciţi, spre îndurare i-ai plecat; 

Bucură-te, cel ce pe popor de foame l-ai scăpat; 

Bucură-te, al iubirii de argint săgetătorule; 

Bucură-te, la milostenie îndemnătorule; 

Bucură-te, mare ierarhe Vasile! 


Condacul 4 
Văzut-ai, mare ierarhe Vasile, pe Născătoarea de Dumnezeu înconjurată de 
cetele îngereşti şi poruncind mucenicului Mercurie să nimicească pe păgânul 

Iulian, vrăjmaşul Fiului său; iar după ce te-ai încredinţat că ai fost ascultat, 
îndată ai cântat lui Dumnezeu: Aliluia! 


Icosul 4 

Pe Valent cel orbit cu eresul lui Arie, care tulbura Biserica lui Hristos, cu multă 
bărbăţie l-ai mustrat, prea înțelepte părinte; pentru care te lăudăm pe tine, 
zicând: 

Bucură-te, ochiul Bisericii cel pătrunzător; 

Bucură-te, de pleava clevetirilor vânturător; 

Bucură-te, al viei lui Hristos înţelept lucrătorule; 

Bucură-te, al tainelor mare învăţătorule; 

Bucură-te, munte aspru al pocăinţei; 

Bucură-te, cetate nejefuită a credinţei; 

Bucură-te, privighetoarea Bisericii cea cu dulce glăsuire; 

Bucură-te, vulturul teologiei, cel cu înaltă suire; 

Bucură-te, al preoţiei povăţuitorule; 

Bucură-te, al dascălilor învăţătorule; 

Bucură-te, mare învăţător al fecioriei,; 

Bucură-te, grădina cea împodobită a curăţiei; 

Bucură-te, mare ierarhe Vasile! 


Condacul 5 

Venit-a la tine, Sfinte ierarhe Vasile, femeia ce fusese nedreptăţită de eparhul 
cetăţii, cerând de la tine a-i face mijlocire; iar tu, înfricoşându-l cu judecata lui 
Dumnezeu, l-ai plecat a-i face dreptate; de care ea, bucurându-se, ţi-a adus 
mulțumire, cântând lui Dumnezeu: Aliluia! 


Icosul 5 

Următor făcându-te Mântuitorului, prea înțelepte părinte, te-ai arătat mare apă- 
rător celor nedreptățiți; pentru care zicem: 

Bucură-te, apărătorul văduvelor; 

Bucură-te, părintele săracilor; 

Bucură-te, sprijinitorul celor nedreptăţit; 

Bucură-te, bogăţia celor lipsiţi; 

Bucură-te, cel ce pe împărații cei fără de lege i-ai mustrat; 
Bucură-te, că pe eparh spre milă l-ai plecat; 

Bucură-te, cel ce cununa mucenicească ai dorit; 
Bucură-te, că mărturisitor a fi te-ai învrednicit; 

Bucură-te, cel ce bogăţie pierzătoare n-ai adunat; 
Bucură-te, că întru sărăcie lui Hristos ai urmat; 

Bucură-te, asemenea lui Ilie râvnitor; 

Bucură-te, ca Isaia mare glăsuitor; 

Bucură-te, mare ierarhe Vasile! 

Condacul 6 

Primit-ai, mare arhipăstorule Vasile, putere de la Dumnezeu asupra diavolului, 
încât l-ai silit a trimite prin văzduh zapisul tânărului prin care se vânduse; de 
care minune spăimântându-ne, cântăm lui Dumnezeu, Celui ce te-a prea mărit 
pe tine, cântare: Aliluia? 


Icosul 6 

Se îngrozesc mulțimile diavolilor numai auzind de numirea ta, părinte al 
părinţilor Vasile; iar noi credincioşii cântând, aducem ţie laudele acestea: 
Bucură-te, fulger care arzi pe duhurile satanei celei spurcate; 

Bucură-te, tunetul care risipeşti sfaturile cele necurate; 

Bucură-te, cel ce cu armele duhului te-ai îmbrăcat; 

Bucură-te, că prin acelea pe puterile cele potrivnice le-ai sfărâmat; 
Bucură-te, cel ce pe fiul împăratului l-ai vindecat; 

Bucură-te, că pe mulţi din adâncul păcatului ai ridicat; 

Bucură-te, că pe cel lepros l-ai tămăduit; 

Bucură-te, că pe cei cu fapte bune prin Duhul i-ai cunoscut; 

Bucură-te, îngerul cel pământesc; 

Bucură-te, omul cel ceresc; 

Bucură-te, sare tainică a învăţăturii; 

Bucură-te, luminat povăţuitor al mântuirii; 

Bucură-te, mare ierarhe Vasile! 


Condacul 7 

Descoperindu-i Dumnezeu viaţa ta cea plină de sfinţenie, părinte Vasile, 
cuviosul Efrem în pustie vedea un stâlp de foc care se înălța la cer şi a auzit glas 
zicând: "În acest fel este Vasile”. De care minunându-se, a cântat lui Dumnezeu: 
Aliluia! 


Icosul 7 

Avut-ai, prea sfinte părinte, inima ta din pruncie locaş curat Sfântului Duh, prin 
care te-ai făcut mare între aleşii lui Dumnezeu; pentru care cântăm ţie: 
Bucură-te, sfeşnicul luminii celei neînserate; 

Bucură-te, fântâna Scripturilor celor de Dumnezeu insuflate; 
Bucură-te, porumbul Domnului cel cu aripi aurite; 

Bucură-te, al teologului Grigorie prietene iubite; 

Bucură-te, cu Gură de Aur întru Dumnezeu unire; 

Bucură-te, cu amândoi a lor pecetluire; 

Bucură-te, muză de credinţă învăţătoare; 

Bucură-te, înţelepciunea Bisericii trebuitoare; 

Bucură-te, că de înţelepciunea ta s-au mirat împărații; 

Bucură-te, că de frumoasa ta grăire au amuţit ereticii,; 

Bucură-te, râu de apele vieţii revărsător; 

Bucură-te, crin de mireasmă împodobitor; 
Bucură-te, mare ierarhe Vasile! 


Condacul 8 

Precum când erai în viaţa aceasta aduceai jertfa cea fără de sânge pentru 
păcatele poporului, aşa acum, prea lăudate ierarhe, stând lângă scaunul Dumne- 
zeirii, înalță ca o jertfă rugăciunile tale cele bine-primite pentru noi, care te 
lăudăm pe tine cântând lui Dumnezeu: Aliluia! 


Icosul 8 

Stâlp luminător ai fost pe pământ Bisericii lui Hristos, Vasile, şi îndrăzneala ta 
către Hristos o ai dovedit şi după moarte; pentru care auzi-ne pe noi care zicem 
VIE. 

Bucură-te, cu numele împărăției numite; 

Bucură-te, al Bisericii mare părinte; 

Bucură-te, diamantul credinţei cel nezdrobit; 

Bucură-te, apărătorul dogmelor cel nebiruit,; 

Bucură-te, oglinda descoperirilor celor dumnezeieşti; 

Bucură-te, paharul tainelor celor cereşti; 

Bucură-te, cerb la izvorul nemuririi alergător; 

Bucură-te, celor credincioşi către aceea povăţuitor; 

Bucură-te, crinul arhiereilor cel cu dumnezeiască mirosire; 

Bucură-te, făclia cuvântătorilor de Dumnezeu cea cu cerească strălucire; 
Bucură-te, seceră apostolească, de neghinele eresurilor tăietoare; 

Bucură-te, rouă cerească de arşița păcatelor răcoritoare; 

Bucură-te, mare ierarhe Vasile! 


Condacul 9 

Zis-ai, prea înțelepte părinte, că "filozofia cea adevărată este gândirea la 
moarte". Dă-ne deci nouă cu rugăciunile tale cele bine-primite la Dumnezeu să 
trecem fără primejdie prin porțile morţii şi, ajungând la viaţa cea fericită, să 
cântăm împreună cu tine lui Dumnezeu cântare: Aliluia! 


Icosul 9 

Împodobit-ai, prea minunate, scaunul arhieriei cu înţelepciunea ta prea înaltă şi 
cu dumnezeiasca sfinţenie; pentru care aducem ţie laudele acestea: 

Bucură-te, ostaşul cel ager al armelor celor duhovniceşti; 

Bucură-te, slujitorule cu puterile cele cereşti; 

Bucură-te, cel ce întru împodobirea Bisericii pe mulți ai întrecut; 

Bucură-te, că vestirea ta la margini a străbătut; 

Bucură-te, cel ce în norul privirilor ai intrat; 

Bucură-te, că teologului loan ai urmat; 

Bucură-te, piatra cea scumpă a arhieriei; 

Bucură-te, podoaba cea luminoasă a preoţiei; 

Bucură-te, noule David de la turmele pustnicilor chemat; 
Bucură-te, că prin uşa oilor în staul ai intrat; 

Bucură-te, cel ce turma la verdeaţa Scripturilor o ai păscut; 
Bucură-te, că a păstoriei icoană vie te-ai văzut; 

Bucură-te, mare ierarhe Vasile! 


Condacul 10 

Venit-a la tine, părinte, femeia cea păcătoasă şi dându-ţi hârtia cea pecetluită în 
care erau scrise păcatele sale, pe care se ruşina a le mărturisi, tu degrab, 
alergând la rugăciune către Dumnezeu, ai făcut prin minune a se şterge păcatele 
ei. Pentru aceea noi, minunându-ne de îndrăzneala ta cea mare către Dumnezeu, 
cântăm: Aliluia! 


Icosul 10 

Te-ai arătat lui Hristos, prea luminate părinte, zid nebiruit ridicat prin înţe- 
lepciunea Lui la înălțime; pentru care cu laude ca şi cu nişte flori te încununează 
pe tine, zicând: 

Bucură-te, vioara Duhului cea dulce răsunătoare; 

Bucură-te, albina Raiului cea de viaţă adunătoare; 

Bucură-te, muză de cele cereşti cântătoare; 

Bucură-te, grădina Scripturilor cea veselitoare; 

Bucură-te, al doilea Moise care marea eresurilor despărţeşti; 

Bucură-te, că a trece prin aceasta pe noul Israel îl povăţuieşti; 

Bucură-te, stâlpul credinţei cel de viaţă purtător; 

Bucură-te, fagure de miere din izvorul cel începător; 

Bucură-te, hrănitorul celor săraci de cunoştinţă; 

Bucură-te, ajutătorul grabnic celor ce te cheamă cu credinţă; 

Bucură-te, cel întâi în treimea arhiereilor; 

Bucură-te, că împodobeşti ceata păstorilor; 

Bucură-te, mare ierarhe Vasile! 


Condacul 11 

Avut-ai Sfinte părinte Vasile, semn minunat văzut de venirea Sfântului Duh, în 
sfinţirea dumnezeieştilor Taine. Pentru aceasta, înfruntând neluarea aminte a 
diaconului, ai făcut a se despărți prin perdele altarul de adunarea credincioşilor; 
de care minunându-ne cântăm lui Dumnezeu Celui minunat întru sfinții Săi: 
Aliluia! 


Icosul 11 

Minune mare s-a văzut la trecerea ta din viaţa aceasta, bine plăcutule al lui 
Dumnezeu Vasile, căci sculându-te de pe patul morţii, ai botezat pe evreul 
loasaf cu toată casa lui; pentru care te lăudăm, zicând: 

Bucură-te, că după a ta cerere, Dumnezeu a primit a-ţi prelungi viaţa; 
Bucură-te, că ţi s-a încredinţat ca evreul să dobândească credinţa; 
Bucură-te, cel ce comoara cea din Evanghelie ai aflat; 

Bucură-te, că pe aceasta prin ostenelile arhicreşti o ai scăpat; 
Bucură-te, cerbul cel sprinten al munţilor cereşti; 

Bucură-te, înger iubit al puterilor îngereşti; 

Bucură-te, cela ce haina cea de nuntă prin înfrânare ţi-ai împodobit; 
Bucură-te, că vezi pe Acela pe care L-ai dorit; 

Bucură-te, că acum auzi cântările ce nu se pot grăi cu limbi omeneşti; 
Bucură-te, că acum te desfătezi în cântări dumnezeieşti,; 

Bucură-te, spic ceresc cel cu însutită rodire; 

Bucură-te, cel ce însetezi de a noastră mântuire; 

Bucură-te, mare ierarhe Vasile! 


Condacul 12 

Prea luminate ierarhe Vasile, caută cu milostivire din înălțimea munţilor cereşti 
spre noi care luptăm cu multe necazuri în marea acestei vieţi şi, primind micile 
noastre laude, dă-ne ajutor cu rugăciunile tale, ca mântuindu-ne, să ne învre- 
dnicim a cânta împreună cu tine lui Dumnezeu: Aliluia! 


Icosul 12 

Arătându-ţi-Se Însuşi Mântuitorul cu Sfinţii apostoli, vrednicule de laude 
părinte, te-a învăţat lucrarea dumnezeieştii Liturghii, pe care o ai lăsat Bisericii 
podoabă de mare cuviinţă; pentru care, cu smerenie lăudându-te, zicem ţie: 
Bucură-te, al altarului diamant nepreţuit; 

Bucură-te, al păstorului fluier aurit; 

Bucură-te, cunoscătorul dogmelor şi al canoanelor; 

Bucură-te, luminătorul păstorilor şi al soboarelor; 

Bucură-te, smirna cea cu dumnezeiscă mireasmă a Liturghiei; 

Bucură-te, vrednicia cea îngerească a preoţiei; 

Bucură-te, a Bisericii făclie luminătoare; 

Bucură-te, a celor leneşi trâmbiţă deşteptătoare; 

Bucură-te, ca Pavel Bisericii luminător; 

Bucură-te, ca Petru de ceresca împărăție descuietor; 

Bucură-te, gura Cuvântului din cer tunătoare; 

Bucură-te, văpaia Duhului de eretici mistuitoare; 

Bucură-te, mare ierarhe Vasile! 


Condacul 13 (de trei ori) 

O, prea minunate părinte al părinţilor, Sfinte ierarhe Vasile, primind puţina noa- 
stră cântare, precum Mântuitorul banii văduvei, soleşte pentru noi trecere fără 
primejdii în ceasul morţii, ca învrednicindu-ne a intra în cămara dumnezeieştii 
împărăţii, să cântăm cu tine împreună cântare lui Dumnezeu: Aliluia! 

Apoi: 


Icosul 1 

Cel ce prin curăţia minţii tale cea asemenea cu îngerii te-ai ridicat la dumne- 
zeieştile înălțimi şi străbătând printre cetele heruvimilor, ai descoperit dogmele 
Treimii, pe care le-ai lăsat Bisericii comoară nejefuită, Sfinte Vasile, primeşte 
de la noi nevrednicii laudele acestea: 

Bucură-te, lauda cea strălucită a arhiereilor; 

Bucură-te, dumnezeiescule învăţător al dogmelor; 

Bucură-te, următorul apostolilor cel credincios; 

Bucură-te, stâlpul Bisericii cel prea luminos; 

Bucură-te, al Treimii apărătorule; 

Bucură-te, de cele cereşti arătătorule; 

Bucură-te, ocârmuitorul corăbiei celei duhovniceşti; 

Bucură-te, îndreptătorul vredniciei arhiereşti; 

Bucură-te, luminătorul ceresc al preoţiei; 

Bucură-te, povăţuitorul prea înţelept al pustniciei; 

Bucură-te, deşteptătorul păcătoşilor către pocăință; 

Bucură-te, mângâietorul celor ce adorm întru dreapta credinţă; 

Bucură-te, mare ierarhe Vasile! 


Condacul 1 

Pe tine, trâmbiţa cea cu dumnezeiască glăsuire şi cerească albină, care din 
florile învățăturilor ai adunat mierea cea făcătoare de viaţă a dogmelor Treimii 
şi o ai lăsat Bisericii lui Hristos bogăţie neîmpuţinată, din care gustăm noi toţi, 
cu dulce cântare te lăudăm, cântând ţie: Bucură-te, mare ierarhe Vasile! 

Vieţile Sfinţilor - Cuvânt la Tăierea împrejur a Domnului nostru lisus 
Hristos 





H Ileozour 705 'Ipooi Xeoroi, 


uovr “Octav Iomyopiov, "Ayiov "Opos. 


Împlinindu-se opt zile de la Naştere, Domnul nostru lisus Hristos a binevoit a 
primi tăierea împrejur, 


Y pe de o parte ca să împlinească legea, cum spune în Evanghelie: N-am 
venit să stric legea, ci s-o împlinesc, pentru că EI se supunea legii, ca pe 
cei vinovaţi şi robiţi de dânsa să-i facă liberi, precum zice apostolul: A 
trimis Dumnezeu pe Fiul Său, Care S-a născut sub lege, ca pe cei de 
sub lege să-i răscumpere; 

Y iar pe de alta ca să se arate că a luat trup adevărat şi să astupe gurile 
eretice, care ziceau că Hristos n-ar fi luat trup omenesc, ci cu nălucire S- 
ar fi născut. 


Drept aceea, S-a tăiat împrejur, ca să fie arătat omenirii; pentru că de nu S-ar fi 


îmbrăcat cu trupul nostru, apoi cum ar fi fost cu putinţă să se taie împrejur 
nălucirea, iar nu trupul, fiindcă grăieşte Sfăntul Efiem Sirul: "Dacă n-a fost 
trup, pe cine a tăiat Iosif împrejur? Cel ce a fost cu trup adevărat S-a şi tăiat 


împrejur ca un om, şi cu sângele Său S-a roşit Pruncul, ca un fiu omenesc şi, 
durându-L, plângea, precum se cădea firii omeneşti”. 


Pentru aceea S-a tăiat împrejur la trup, ca să ne aducă nouă duhovnicească tăiere 
împrejur; pentru că, sfârşindu-se legea cea veche, care era după trup, a început 
cea nouă, duhovnicească. Precum omul cel vechi, trupesc, tăia împrejur pe omul 
cel simţit, aşa şi cel duhovnicesc este dator a-şi tăia împrejur patimile cele 

sufleteşti: iuţimea, mânia, zavistia, mândria, necurăţia şi alte păcate. lar a opta zi 
S-a tăiat împrejur, scriindu-ne nouă cu sângele Său viaţa cea viitoare, care de 
învăţători se socoteşte a fi a opta zi. 


Astfel din această zi, în cântarea a patra, zice: 
9 


“Inchipuieşte viaţa cea neîncetată a veacului al optulea ce va să fie, în care 
Stăpânul S-a tăiat împrejur”. 


Sfântul Grigorie de Nissa grăieşte aşa: "Cea de a opta zi s-a aşezat prin lege, 


ca veacul al optulea, ce va să fie prin optime, să mi-l însemneze mie”. 


Se cuvine a şti şi aceasta: că tăierea împrejur în Aşezământul cel vechi era 
rânduită în chipul Botezului şi al curăţirii păcatului strămoşesc, măcar că acela 
nu se curăța cu totul prin tăierea împrejur, până la sângele lui Hristos cel de voie 
vărsat pentru noi, pentru că tăierea împrejur era numai închipuire a înainte 
curățirii celei adevărate, iar nu adevărata curăţire, pe care a săvârşit-o Domnul 
nostru, scoțând păcatul din mijlocul lumii şi pironindu-l pe Cruce. Iar în loc de 
tăierea împrejur din legea cea veche, a legiuit Botezul darului celui nou, care 
este din apă şi duh. Tăierea împrejur a fost atunci ca o pedeapsă pentru păcatul 
cel întâi făcut şi spre semnul acesta, cum că pruncul ce se taie împrejur este 
zămislit întru fărădelegi, după cuvântul lui David: ...în păcate m-a născut 
maica mea; pentru care rana rămâne pe trupul pruncului. 


Dar Domnul nostru era fără de păcat, deşi în toate S-a asemănat nouă, în 
afară de păcat; precum şarpele de aramă făcut de Moise în pustie era şarpe 
numai cu asemănarea, dar fără veninul şarpelui, aşa şi Hristos era om 
adevărat, dar nepărtaş păcatului omenesc şi S-a născut din Maică fără de 
prihană şi fără de bărbat, mai presus de fire. 


Nu se cădea Lui să rabde acea rană a păcatului, adică a tăierii împrejur, după 
lege, ca unul Care era fără de păcat şi dătător de lege, dar de vreme ce a venit să 
ia asupra Sa păcatele a toată lumea, după cum grăieşte Apostolul: Veştiind de 
păcat, pentru noi s-a făcut păcat; deci că şi cum ar fi fost păcătos, a suferit 
tăierea împrejur, fiind fără de păcat. Apoi mai mare smerenie a arătat Stăpânul 
nostru în tăierea împrejur decât în naşterea Sa. 


Pentru că prin naştere a luat asupra Sa numai chipul omenesc, după cum 
grăieşte Apostolul: Întru asemănarea omenească făcându-Se şi cu chipul S-a 
aflat ca omul, iar prin tăierea împrejur a luat asupra Sa chipul păcătosului, 
suferind ca şi un păcătos rana cea rânduită pentru păcat. Pentru ceea ce nu era 
vinovat a pătimit ca un vinovat, cum grăieşte David: Cele ce n-am jefuit, atunci 
am plătit; de care păcat nu sunt părtaş, pentru acela am suferit durerea tăierii 
împrejur. 

Deci, a voit ca să primească tăiere împrejur, începând înainte de a pătimi pentru 
Noi, şi gustând acel pahar, pe care voia să-l bea până în sfârşit, grăind pe Cruce: 
Săvârşitu-s-a. Vărsa picături de sânge dintr-o parte a trupului, până ce din tot 
trupul va curge sângele pâraie; în pruncie începe a răbda şi la pătimire se 
deprindea; ca, atunci când va fi bărbat desăvârşit cu vârsta, să rabde cu înlesnire 
patimile cele mai cumplite: pentru că din tinereţe se cuvine omului a se deprinde 
la nevoinţele cele bărbăteşti. Viaţa omenească este plină de osteneli, fiind că o 
zi, având naşterea dimineaţa, iar seara sfârşitul; ca de dimineaţa, adică din 
scutece, Omul - Dumnezeu Hristos iese la lucrul Său prin osteneli, fiind în 
osteneli din tinereţe şi spre lucrarea Sa până în seara aceea când soarele s-a 
întunecat şi s-a făcut întuneric pe tot pământul până la al nouălea ceas; căci 
grăieşte către iudei: Tatăl Meu până acum lucrează şi Eu lucrez. 


Dar ce lucrează Domnul nostru? Mântuirea noastră; căci mântuire a lucrat 
în mijlocul pământului. lar ca s-o lucreze desăvârşit, se apucă de dimineaţa, 
adică din tinereţe de lucru, începând a răbda durere trupească şi cu inima 
suferind pentru noi ca pentru fiii Săi, până ce se va închipui întru noi Hristos. 
De dimineaţa, cu sângele Său începe a semăna, ca spre seară să adune rodul cel 
frumos al răscumpărării noastre. 


Apoi s-a pus numele fericitului prunc "lisus", nume care s-a dat din cer de 
Arhanghelul Gavriil în vremea când a binevestit Preacuratei Fecioare zămislirea 
Lui şi mai înainte până a nu se zămisli în pântece, adică mai înainte până a nu se 
învoi Preasfânta Fecioară cu cuvintele binevestitorului, sau mai înainte până a 
nu zice: lată roaba Domnului, fie mie după cuvântul tău. Pentru că la acele 
cuvinte ale ei, îndată Cuvântul lui Dumnezeu trup s-a făcut, sălăşluindu-Se în 
preacuratul şi preasfântul Ei pântece. 


Deci, acest preasfânt nume, lisus, care s-a spus de înger mai înainte de 
zămislire, I s-a dat la tăierea împrejur Domnului Hristos, ca o încredințare 
despre mântuirea noastră; pentru că "lisus" înseamnă "Mântuitor", precum 
mai înainte a tălmăcit acelaşi înger lui Iosif, în vis, arătându-se şi zicându-i: 
Vei da numele Lui "lisus", pentru că Acela va mântui pe poporul Său din 
păcate. Încă şi Sfântul Apostol Petru, mărturisind despre numele lui Iisus, 
zicea: Nu este întru nimeni altul mântuire, pentru că nu este nici un alt nume 
sub cer, dat între oameni, întru care se cade a ne mântui. 


Acest mântuitor nume, lisus, mai înainte de toți vecii era pregătit în sfatul 
Sfintei Treimi, şi până acum păzit spre a noastră mântuire; iar acum ca un 
mărgăritar de mult preţ s-a adus spre răscumpărarea neamului omenesc din 
vistieriile cele cereşti şi s-a dat prin Iosif, întru adeverirea tuturor, apoi cele 
neştiute şi cele tăinuite ale înţelepciunii lui Dumnezeu, întru numele acesta s-au 

arătat. Acest nume ca un soare a strălucit lumii, după cum grăieşte proorocul: 
Va răsări vouă, celor ce vă temeţi de numele Meu, soarele dreptăţii. 


Ca un mir bine mirositor a umplut lumea de bună mireasmă. Ca un mir este 
vărsat numele Său, nu ţinut în vas, ci vărsat; căci până când mirul este în vas, 
până atunci mireasma lui este înăuntru; iar când se varsă, îndată buna lui 
mireasmă umple văzduhul. Puterea numelui lui lisus era tăinuită în sfatul cel 
mai înainte de veci, acoperindu-se ca într-un vas; iar după ce din cer s-a vărsat 
pe pământ acest nume, îndată ca nişte mir plin de aromate, prin buna mirosire a 
darului, de la vărsarea pruncescului sânge la tăierea împrejur, a umplut lumea. 
Și toată lumea acum mărturiseşte că Domnul lisus Hristos este întru slava lui 
Dumnezeu Tatăl. 


Arătată s-a făcut puterea numelui lui lisus, căci acest minunat nume a mirat pe 
îngeri, a bucurat pe oameni şi a înfricoşat pe diavoli, pentru că şi diavolii cred în 
EI şi se cutremură. Apoi de numele acesta tremură iadul, tremură cele dedesubt, 
se scutură puterea întunericului, cad cei ciopliţi, se goneşte întunericul idoleştii 
îndrăciri; iar lumina dreptei credinţe răsare şi luminează pe tot omul ce vine în 
lume. 


La acest nume prea mare al lui lisus tot genunchiul se pleacă, al celor cereşti, 
al celor pământeşti şi al celor de dedesubt. Acest nume al lui lisus este armă 
tare asupra potrivnicilor, precum zice Sfântul loan Scărarul: "Totdeauna cu 
numele lui lisus să baţi pe cei potrivnici, pentru că armă mai tare decât 
aceasta nu vei afla nici în cer, nici pe pământ”. 


Acest nume prea scump, lisus, o! cât de dulce este inimilor celor ce iubesc pe 
lisus Hristos! O! cât este de dorit celui ce-L are pe EI! Căci lisus este iubire şi 
dulceaţă. Acest prea sfânt nume lisus, o! cât este de iubit robului şi legatului 
pentru lisus, celui robit pentru dragostea Lui! În minte să fie Iisus, pe limbă 
lisus; lisus se crede cu inima întru dreptate, lisus se mărturiseşte cu gura spre 
mântuire. Ori umblând, ori şezând, ori ceva lucrând, lisus să fie pururea înaintea 
ochilor. N-am crezut - zice Apostolul -, a şti ceva între voi, fără numai pe 
lisus; căci lisus, celui ce se plânge către Dânsul, îi este luminare a minţii, 
frumuseţe a sufletului, sănătate a trupului, veselie a inimii, ajutor întru 
necazuri, bucurie întru mâhnire, iar iubitorului Său, plată şi răsplătire. 


S-a scris cândva numele cel nespus al lui Dumnezeu - după cum povesteşte 
Ieronim - pe o tăbliță de aur, ce se purta pe capul arhiereului celui mare. Se scrie 
acum dumnezeiescul nume al lui lisus cu sângele cel vărsat la a Lui tăiere 
împrejur, şi se scrie nu în aur, materialnic, ci duhovnicesc, adică în inimile şi în 
gurile robilor lui lisus, precum s-a scris întru a Apostolului Pavel, despre care s- 
a zis: Vas ales Îmi este acesta, ca să poarte numele Meu. Apoi ca o prea dulce 


XA A AAA AAA AAA Ax 


Xp Xp Xe Xe Xe e eee eee eee 


KA AAA AAA AAA A AAA AAA 


Xp Xe e e Xe e e eee 


băutură, prea dulcele lisus doreşte să fie purtat numele Său în vas; căci cu 
adevărat dulce este celor ce-l gustă cu dragoste, despre care se grăieşte în 
psalmi: Gustaţi şi vedeţi că bun este Domnul. Pe acela gustându-l proorocul, 
striga: Iubi- Te-voi, Doamne, virtutea mea. 


Pe Acesta gustându-l Apostolul Petru, zice: Iată, noi am lăsat toate şi în urma 
Ta am mers, căci către cine altul să mergem? Tu ai cuvintele vieţii veşnice. 
Prin această dulceaţă li s-au îndulcit sfinților pătimitori chinurile cele amare, 
încât şi de cea mai amară moarte nu s-au temut, ci strigau, zicând: Cine ne va 
despărți pe noi de dragostea lui Dumnezeu? Necazul, primejdia sau sabia? 
Nici moartea, nici viaţa, fiindcă dragostea este mai tare ca moartea. 


Deci în care vas doreşte să se poarte cu adevărat acea dulceaţă a numelui lui 
lisus? În cel de aur, ca aurul lămurit în ulceaua primejdiilor şi a necazurilor, 
care ca şi cu nişte pietre scumpe se împodobeşte cu rănile cele suferite pentru 
lisus, strigând: Eu rănile Domnului lisus pe corpul meu le port. Un vas ca acesta 
trebuie acelei dulceţi. În unul ca acesta numele lui Iisus doreşte să fie purtat. Nu 
în zadar lisus, la luarea numelui Său, varsă sânge în tăierea împrejur, voind 
aceasta, ca vasul, ce va purta numele Său, să se roşească cu sânge. Că după ce 
Domnul a câştigat vas ales numelui Său pe Apostolul Pavel, îndată a adăugat, 
zicând: Eu îi voi spune, câte i se cade lui să pătimească pentru numele Meu. 
Caută la vasul Meu, cel sângerat şi rănit. Aşa se scrie numele lui lisus, cu 
roşeala sângelui, cu durerile şi chinurile celor ce până la sânge suferă, nevoindu- 
se împotriva păcatului. 


Deci, te sărutăm, cu dragoste, o, prea dulce nume al lui lisus, ne închinăm cu 
osârdie preasfântului Tău nume, o! prea dulce şi întru tot îndurate Iisuse, 
lăudăm numele Tău cel prea mare, Mântuitorule lisuse, umilindu-ne faţă de 
sângele cel vărsat în tăierea împrejur! Pruncule cel fără de răutate şi Doamne 
cel desăvârşit! 


Şi ne rugăm bunătăţii Tale celei mari, pentru prea sfânt numele Tău, pentru 
prea Scump Sângele Tău ce s-a vărsat, şi pentru Maica Ta cea fără de 
prihană, care fără Stricăciune Te-a născut, să reverşi asupra noastră mila Ta 
cea bogată, să îndulceşti inimile noastre prin Tine însuţi lisuse, să aperi şi să 
ne îngrădeşti de pretutindeni cu numele Tău! 


Insemnează-ne şi ne pecetluieşte pe noi robii Tăi cu acest nume, lisuse, ca şi 
în veacul ce are să fie, ai Tăi Să fim şi cu îngerii să Slăvim preacinstitul şi de 


mare cuviinţă numele Tău, lisuse, şi să-l cântăm în veci. 


Amin. 

Sinaxar - Tăierea împrejur cea după trup a Domnului Dumnezeu şi 
Mântuitorului nostru lisus Hristos 





In această lună (ianuarie), în ziua întâia, Tăierea împrejur cea după trup a 
Domnului Dumnezeu şi Mântuitorului nostru lisus Hristos. 


De la Sfinţii Părinţi am luat obiceiul să sărbătorim, după încheierea anului 
calendaristic, Tăierea împrejur cea după trup a Domnului nostru lisus Hristos. 
Domnul a primit aceasta, ca să înlăture rânduiala Legii Vechi şi să pună în loc 
tăierea împrejur cea după Duh cea nefăcută de mână. Deci, sărbătorim această 
zi ca pe un praznic împărătesc. 


Căci Domnul, după cum ne-a cinstit pe noi, luând trup omenesc, întru totul 
asemenea nouă, afară de păcat, tot aşa a binevoit să primească şi tăierea 
împrejur. Întâi, ca să astupe gurile ereticilor care îndrăznesc a zice că Domnul n- 
a luat trup, ci că S-a născut ca o nălucire. Dar dacă n-ar fi luat trup, cum S-ar fi 
tăiat împrejur? Şi al doilea ca să astupe gurile iudeilor celor neînţelegători, care 
îl cleveteau că nu păzeşte sâmbăta şi că strică Legea. 


Pentru aceasta, după opt zile de la naşterea Lui cea sfântă din Fecioară, a 
binevoit să fie adus de Maica Sa şi de Iosif, în locul unde, după obicei, iudeii se 
tăiau împrejur. Şi a fost tăiat împrejur; şi 1 s-a dat numele Iisus, nume adus din 
cer de îngerul Gavriil, mai înainte de zămislirea Lui în pântecele Fecioarei. Şi 
iarăşi întorcându-se Domnul cu părinţii Săi acasă, a vieţuit omeneşte, crescând 
cu anii, cu Înţelepciunea şi cu harul, pentru mântuirea noastră. 

Iulian Dumitraşcu - Calendar Ortodox - Tăierea-împrejur cea după trup a 
Domnului; Sfântul ierarh Vasile cel mare, arhiepiscopul Cezareei 
Capadociei şi mama sa, Sfânta Emilia (Anul nou. Te Deum) 





Biserica sărbătoreşte în data de 1 ianuarie, la opt zile de la Naşterea Domnului, 
Tăierea împrejur cea după trup a Mântuitorului Hristos. 


Tăierea-împrejur cea după trup a Domnului 


Sinaxarul acestei zile aminteşte că: „De la Sfinţii Părinţi am luat obiceiul să 
sărbătorim, după încheierea anului calendaristic, Tăierea împrejur cea după trup 
a Domnului nostru lisus Hristos. Domnul a primit aceasta, ca să înlăture rân- 
duiala Legii Vechi şi să pună în loc tăierea împrejur cea după Duh cea nefăcută 
de mână. 


Deci, sărbătorim această zi ca pe un praznic împărătesc. Căci Domnul, după 
cum ne-a cinstit pe noi, luând trup omenesc, întru totul asemenea nouă, afară de 
păcat, tot aşa a binevoit să primească şi tăierea împrejur. 


V. Întâi, ca să astupe gurile ereticilor care îndrăznesc a zice că Domnul n-a 
luat trup, ci că S-a născut ca o nălucire.Dar dacă n-ar fi luat trup, cum S- 
ar fi tăiat împrejur? 

Y Și al doilea ca să astupe gurile iudeilor celor neînţelegători, care îl 
cleveteau că nu păzeşte sâmbăta și că strică Legea. Pentru aceasta, după 
opt zile de la nașterea Lui cea sfântă din Fecioară, a binevoit să fie adus 
de Maica Sa şi de Iosif, în locul unde, după obicei, iudeii se tăiau 
împrejur. 


Şi a fost tăiat împrejur; şi 1 s-a dat numele lisus, nume adus din cer de îngerul 
Gavriil, mai înainte de zămislirea Lui în pântecele Fecioarei. Și iarăşi 

întorcându-Se Domnul cu părinţii Săi acasă, a viețuit omeneşte, crescând cu 
anii, cu Înţelepciunea şi cu harul, pentru mântuirea noastră”. 


Hristos a fost tăiat împrejur în a opta zi de la naştere și această tăiere împrejur 
era simbolul credincioşiei, al alegerii şi al binecuvântării pentru evrei, o 
binecuvântare specială pentru poporul ales din partea lui Dumnezeu şi un semn 
de fidelitate, de jertfelnicie pentru a împlini voia lui Dumnezeu și a nu mai trăi 
după voia instinctelor, ci după voia Duhului. 


De aceea, Sfântul apostol Pavel arată că în lisus Hristos s-a schimbat tăierea 
împrejur cea trupească într-o tăiere împrejur duhovnicească, ce începe prin 
botezul în moartea şi învierea lui Hristos. Tăierea împrejur cea duhovnicească, 
nu cea trupească, contează acum. Hristos a făcut-o pentru a arăta că S-a născut 
sub Lege, că respectă Legea, dar apoi o desăvârşeşte prin învățătura și lucrările 
Sale sfințitoare, minunate. 


Sfântul Vasile cel mare 


Biserica noastră îl sărbătoreşte, tot în data de 1 ianuarie, şi pe Sfântul Vasile cel 
mare, arhiepiscop în Cezareea Capadociei. Acest sfânt este sărbătorit şi în ziua 
de 30 ianuarie, împreună cu Sfântul loan Hrisostom şi Sfântul Grigorie Teo- 
logul. 


S-a născut în jurul anilor 329-330, în Cezareea Capadociei. Părinții Sfântului 
Vasile erau mari proprietari de pământuri. Îmbrăţişaseră de timpuriu creş- 
tinismul, îl cunoscuseră bine pe Sfântul Grigorie Taumaturgul, episcopul 
Neoce-zareii, şi, întâi de toate, înduraseră cu o răbdare neclintită persecuția de 
sub împăratul roman Maximian, la anul 311. 


Sfântul Vasile era unul din cei 10 fraţi, dintre care trei vor fi episcopi: Vasile, 
Grigorie de Nyssa, Petru de Sevasta; cinci vor fi monahi: cei trei dinainte, plus 
Naucratios şi Macrina cea tânără; vor fi şase sfinți în familia mare: Sfânta 
Macrina cea bătrână, Sfânta Emilia (mama lui), Sfântul Vasile, Sfântul Grigorie 
de Nyssa, Sfântul Petru şi Sfânta Macrina cea tânără. 


Bunica Macrina a crescut pe copii în duh creştin, împreună cu mama lor, 
Emilia, şi sora lor, Macrina cea tânără. 


A crescut sub înrâurirea bunicii sale, Macrina (cea batrână), care fusese ucenica 
Sfântului Grigorie Taumaturgul. Ea a stat în permanență lângă Vasile şi 
Macrina (cea tânără) împărtăşindu-le acestora învățătura duhovnicească izvorâtă 
din bogata sa experienţă de viaţă. 

Primele lecţii de retorică le-a primit de la tatăl său Vasile, el însuşi retor în 
Cezareea Capadociei. Tatăl, cu ajutorul Emiliei şi al bătrânei Macrina, l-a 
îndrumat pe tânărul Vasile spre doua căi: educația şi nevoinţa pentru virtute. 


În anul 342 va ajunge sa înveţe la Cezareea Palestinei alături de Sfântul Grigorie 
Teologul, cel care mai târziu îi va fi prieten apropiat. După terminarea studiilor 
din Cezareea în anul 347, Vasile a fost trimis, datorită bogatelor cunoştinţe pe 
care le avea precum şi istețimii sale, să studieze la cele mai alese şcoli ale 
timpului din Constantinopol și Atena, unde a avut dascăli renumiţi, precum 
învățatul Libaniu. 


Din Constantinopol, Sfântul Vasile cel mare a plecat la Atena (351) unde a 
devenit bun prieten cu Sfântul Grigorie Teologul pe care-l cunoscuse la școala 
din Cezareea Palestinei. 


În anul 355, Sfântul Vasile cel mare părăseşte Atena și se întoarce în patria 
natală, nemaigăsindu-l în viață pe tatăl său. La rugămintea capadocienilor el 
suplineşte catedra de retorică a tatălui său. Pentru a lua pulsul vieţii monahale 
din vremea sa, Sfântul Vasile cel mare a făcut dese incursiuni în Mesopotamia, 
Siria, Palestina şi Egipt. 


Întorcându-se din călătorie, a văzut cum călugării care vieţuiau în singurătate, în 
pustiul Cezareei, erau mai degrabă singurateci decât retraşi. EI a fost cel care i-a 
adunat pe aceştia în locuri organizate, stabilind astfel o oarecare rânduială. Nu 
după mult timp, în jurul său s-au adunat mulţime de ucenici, punându-se astfel 
temeliile primei comunităţi cenobitice în 358, pe malul râului Isis, lângă Neoce- 
zareea. 


Aici este vizitat de bunul său prieten Sfântul Grigorie şi împreună redactează 
Filocalia, o colecţie de texte din scrierile lui Origen.Tot acum sfântul concepe 
Regulile monahale mari şi mici. 


Sfântul Vasile cel mare a fost şi rămâne unul dintre marii părinți ai mona- 
hismului de tip chinovial. 


În anul 364, Sfântul Vasile cel mare a primit harul preoţiei, fiind hirotonit de 
episcopul Eusebiu de Cezareea. A fost ales episcop al comunității din Cezareea 
Capadociei şi exarh al Pontului, păstorind nouă ani: din 370 şi până în 379, când 
trece la Domnul pe data de 1 ianuarie. 


De asemenea, Biserica Ortodoxă cinsteşte astăzi şi pe mama Sfântului Vasile, 
pe Sfânta Emilia. 

Proloagele din 1 ianuarie 





Luna ianuarie în ziua dintâi: prăznuim Tăierea împrejur, cea după trup, a 
Domnului Dumnezeu şi Mântuitorului nostru lisus Hristos. 


Astăzi, la opt zile de la Naşterea Sa, Domnul rabdă tăierea împrejur cea după 
trup, ca împlinind Legea, să dea în lături rânduiala trupească a Legii vechi şi să 
aducă în lume o tăiere împrejur nefăcută de mână: Tăierea-Împrejur cea duhov- 
nicească a Sfântului Botez, adică "dezbrăcarea de trupul păcatelor cărnii" 
(Col.2.11). 


Ca Fiu al lui Dumnezeu şi ca mare întemeietor al Testamentului celui veșnic, o 
dată cu supunerea Sa la rânduiala tăierii împrejur, Domnul astăzi pune capăt, 
deci, Legii vechi şi face început rânduielilor Testamentului celui nou, scris pe 
tablele inimii oamenilor. 


Drept aceea, noi creştinii nu mai suntem ţinuţi la tăierea împrejur cea trupească, 
dar suntem ţinuţi să ne supunem şi să împlinim rânduielile unei adevărate tăieri- 
împrejur duhovniceşţi. Suntem datori, îndeosebi, ca Noul Legământ, întemeiat 
de Domnul lisus să săvârşească în noi o deplină supunere făță de Dumnezeu, a 
trupului nostru și a poftelor lui, o deplină dăruire, o deplină pătrundere cu puteri 
sfinte a acestui trup şi a cerințelor lui, lucrare atât de însemnată în lupta noastră 
duhovnicească, pentru că nu este vorba de o tăiere împrejur numai a trupului, ci 
este vorba de o tăiere împrejur a inimii noastre, adică o tăiere împrejur care 
atinge toate gândurile, toate voile, toate simţirile noastre cele mai tainice, înde- 
părtând tot ce nu poate merge împreună cu o adevărată căutare a lui Dumnezeu. 
Și această tăiere împrejur a inimii nu-i cu puţință fără o adâncă sforţare. 

Sărbătoarea Tăierii împrejur este însă și sărbătoarea numelui lui lisus. Că 
tăindu-se împrejur, Domnul a fost numit cu numele lisus, cum spusese îngerul, 
mai înainte de a se fi zămislit EI în pântecele Fecioarei. 


Și praznicul acesta ne aduce aminte ce loc de seamă trebuie să aibă chemarea 
acestui nume în viaţa noastră duhovnicească şi cât de mare putere are acest sfânt 
nume: "Că Dumnezeu L-a prea înălțat şi I-a dat lui nume, care este mai presus 
de orice nume, ca în numele lui lisus tot genunchiul să se plece, al acelor cereșţi 
şi al celor pământeşți şi al celor de sub pământ şi orice limbă să mărturisească, 
că Domnul este lisus Hristos întru slava lui Dumnezeu Tatăl" (Filip. 29-11)" 


"Și, acum, Doamne, întinde mâna Ta, ca să se facă tămăduiri, minuni şi semne 
prin numele lui lisus, robul Tău cel sfânt "(Fapte 4,29-30)". 


Aceasta am luat-o de la Sfinţii Părinţi şi o prăznuim o dată cu începutul cununii 
anului. Şi facem sărbătoare şi zi domnească, pentru toate câte Domnul S-a 
smerit şi le-a primit pentru noi. 


Și dacă s-au întors părinții Săi acasă, lisus a viețuit după firea omenească, 
crescând cu vârsta, cu înţelepciunea, și cu darul, spre mântuirea noastră. 


Dumnezeului nostru, slavă! Amin. 


Întru această zi, pomenirea celui între Sfinţi, Părintelui nostru Vasilie cel 
mare, arhiepiscopul Cezareii Capadochiei. 


Acest între Sfinţi, Părintele nostru Vasilie cel mare a trăit între anii 330-379, în 
vremea Sfântului și marelui împărat Constantin şi, până în zilele împăratului 
Valens, cel căzut în rătăcirea lui Arie. S-a născut în Cezareea Capadochiei, din 
părinți drepteredincioşi şi înstăriți, Emilia şi Vasilie, tatăl său fiind un luminat 
dascăl în cetate. 


lubitor de învățătură şi înzestrat pentru carte, Sfântul Vasilie și-a îmbogățit 
mintea cercetând, rând pe rând, şcolile din orașul său Cezareea, apoi din Bizanţ, 
mergând până și la Atena, cea mai înaltă şcoală din timpul său, unde a întâlnit 
pe Sfântul Grigorie de Nazians, cu care a legat o strânsă și sfântă prietenie. 


A fost înălţat la scaunul de arhiepiscop al Cezareei în anul 370, în vremuri grele 
pentru Biserică, când ereticii lui Arie şi Macedonie izbutiseră să aibă de partea 
lor pe însuşi împăratul Valens. Sfântul Vasilie a dus o luptă aprigă, cu scrisul şi 
cuvântul, luminând creștinătatea şi apărând dogma Sfintei Treimi. Și-a atras 
mânia împăratului şi a suferit multe prigoniri din partea lui, pentru apărarea 
acestei dogme de căpetenie a creştinătăţii. 

Sfântul Vasilie a îndreptat şi unele lipsuri ale monahismului din timpul său, 
chemându-i pe moanahi să se nevoiască nu numai în folosul mântuirii 
personale, ci şi în folosul aproapelui. 


Este cel dintâi ierarh care a întemeiat, pe lângă Biserică, azile şi spitale, în 
ajutorul celor săraci şi neputincioşi, îndemnând pe cei înstăriți să folosească 
avuţiile lor, ajutând pe cei nevoiaşi și lipsiți. 


S-a mutat către Domnul la vârsta de 50 de ani, în ziua de 1 ianuarie, plâns de 
credincioşi şi de necredincioșşi, care-l iubeau și-l cinsteau pentru bunătatea şi 
înțelepciunea lui. 


Cei zece ani ca arhiepiscop în Cezareea Capadochiei i-au fost de ajuns, pentru 
ca el să intre în istorie cu numele de Sfântul Vasile cel mare. 


Pentru rugăciunile lui, Doamne miluieşte-ne şi ne mântuiește pe noi. Amin. 
Intru această zi, minunea Sfântului Vasilie, pe care a făcut-o în Niceea. 


Odinioară, de nelegiuitul împărat Valens (364-378), în cetatea Niceea, s-au 
apropiat căpeteniile ereziei ariene cerând ca, din soborniceasca biserică cea din 
cetatea aceea, să gonească poporul drepteredincios, iar Sfântul locaş să-l dea 
adunării lor celei arieneşti. Și a făcut așa împăratul cel rău, el însuşi fiind eretic: 
a luat, adică, biserica de la cei drepteredincioşi, cu sila, şi a dat-o arienilor, apoi 
s-a dus la Constantinopol. 


Drept aceea, în mare mâhnire fiind toată mulțimea dreptcredincioşilor, a sosit 
acolo marele Vasilie, apărătorul cel de obşte al Bisericilor, la care toată mul- 
țimea celor drepteredincioşi venind, cu strigare şi cu tânguire, i-a spus 
strâmbătatea ce li s-a făcut lor de împărat. 


lar sfântul, mângâindu-i pe ei cu cuvintele sale, îndată s-a dus la împărat, la 
Constantinopol şi, stând înaintea lui, i-a zis: "Cinstea împăratului stă în judecata 
să". lar înţelepciunea zice: "Dreptatea împăratului la judecată se vede”. Deci 
pentru ce, împărate, ai făcut judecată nedreaptă, izgonind pe drepteredincioşi 
din Sfânta Biserică şi dând-o răucredincioşilor? 


Zis-a lui împăratul: "Tot la învinuiri te întorci, Vasilie? Nu ţi se cuvine ţie să fu 
aşa." 


Răspuns-a Vasilie: "Se cuvine mie, pentru dreptate a muri." Şi înfruntându-se ei 
şi împotrivindu-se sta acolo de făță mai marele bucătarilor împărăteşți, numit 

Demostene acela, vrând să ajute arienilor, a spus ceva cu glas încet ocărând pe 
sfântul. 


lar sfântul a zis: "Vedem aici și pe necărturarul Demostene." Iar stolnicul, 
ruşinându-se, iarăşi a grăit ceva împotrivă. 


Sfântul i-a zis: "Lucrul tău este să ai grijă de mâncări, nu să fierbi dogmele 
Biserici." ŞI a tăcut Demostene rușinat. 


Iar împăratul, pe de o parte, mâniindu-se şi, pe de altă parte, ruşinându-se, a zis 
lui Vasilie: "Să mergi tu între dânşii să faci dreptate, dar aşa să judeci, ca să nu 
judeci cu părtinire poporului de-o credinţă cu tine." 


Iar sfântul a răspuns: "De voi judeca cu nedreptate, apoi şi pe mine la surghiun 
să mă trimiţi şi pe cei de o credință cu mine să-i izgoneşți și Biserica să o dai 
arienilor." ŞI, luând sfântul scrisoarea de la împărat, s-a întors la Niceea. 


Şi chemând pe arieni, le-a zis lor: "lată, împăratul mi-a dat mie putere ca să fac 
judecată între voi şi între drepteredincioşi pentru biserica pe care aţi luat-o cu 
sila." 


Iar ei au răspuns lui: "Deci judecă, dar după judecata împăratului." 


lar sfântul a zis: "Să mergeţi, şi voi arienii şi voi drepteredincioşilor, şi să 
închideţi biserica şi, încuindu-o, să o pecetluiți cu peceţile, voi cu ale voastre şi 
aceştia cu ale lor, şi să puneţi de amândouă părțile păzitori. Și mergând mai întâi 
VOI, arienii, să vă rugaţi trei zile şi trei nopți şi, după aceasta, să vă apropiați de 
biserică. Şi de se vor deschide singure, cu rugăciunile voastre, ușile bisericii, 
apoi să fie a voastră biserica în veci. lar de nu, ne vom ruga noi o noapte şi vom 
merge cu litie, cântând, la biserică şi de se vor deschide nouă, să o avem pe ea 
în veci. lar de nu se vor deschide nici nouă, apoi, iarăși, a voastră să fie 
biserica." 


Și plăcut a fost cuvântul acesta înaintea arienilor. lar drepteredincioşii se mâh- 
neau asupra sfântului, zicând că nu după dreptate, ci după frica împăratului a 
făcut judecata. ŞI, luându-se multe măsuri de pază de către amândouă părțile, 
Sfânta Biserică străjuită a fost cu tot dinadinsul, pecetluită şi întărită. 


Și rugându-se arienii trei zile şi trei nopți şi de Biserică apropiindu-se, nu s-a 
făcut nici un semn. Și se rugau de dimineață până la al şaselea ceas, strigând: 
"Doamne miluieşte" şi nu s-au deschis uşile Bisericii şi s-au dus fără dar şi 
ruşinați. 

Atunci, marele Vasilie, adunând pe toţi drepteredincioşii, cu femeile cu copiii, 
au ieşit din cetate la biserica Sfântului mucenic Diomid, făcând, acolo prive- 
ghere de toată noaptea, apoi au mers dimineaţă cu toţii la cea sobornicească 
biserică pecetluită, cântând: "Sfinte Dumnezeule, Sfinte Tare, Sfinte fără de 
moarte, miluiește-ne pe noi." Apoi , stând înaintea uşii bisericii a zis către 
popor: "Ridicaţi mâinile voastre şi strigați cu dinadinsul "Doamne miluieşte." 


Și aceasta făcându-se, a poruncit sfântul ca să facă tăcere şi, apropiindu-se de 
ușă, a însemnat-o cu semnul crucii de trei ori şi a zis: "Bine este cuvântat 
Dumnezeul creştinilor, totdeauna, acum și pururea şi în vecii vecilor." ȘI, 
glăsuind tot poporul "Amin!", îndată s-a făcut cutremur și au început a se 
sfărâma zăvoarele, au căzut întăriturile s-au dezlegat peceţile și s-a deschis uşa, 
ca de un vânt şi furtună mare, şi s-a lovit uşa de zid. 


lar dumnezeiescul Vasilie a început a cânta: "Ridicăţi porțile voastre, ridicaţi-vă 
porțile cele veșnice şi va intra Împăratul Slavei." 


Şi, intrând Vasilie în biserică, cu toată mulțimea dreperedincioşilor, și, 
săvârşind dumnezeiasca slujbă, a slobozit pe popor cu veselie. 


lar mulțimea fără de număr de arieni, văzând acea minune, s-a lepădat de 
credinţa lor cea rea şi la cei drepteredincioşi s-au adăugat. 


Și, aflând şi împăratul, de o judecată dreaptă ca aceasta a lui Vasilie, și de 
minunea aceea prea slăvită, s-a mirat foarte şi a defăimat urâciunea relei 
credinţe ariene, însă, orbindu-se de răutate, nu s-a întors la credinţa cea dreaptă 
şi a pierit rău după aceea. Că, biruit şi rănit fiind el la război, în părţile Traciei, a 
fugit şi s-a ascuns într-o şură de paie. lar urmăritorii lui, înconjurând şura cu 
foc, au aprins-o şi, acolo, împăratul arzând, şi-a dat sfârșițul. 


Şi a fost moartea aceasta a împăratului, după moartea Sfântului Vasilie, dar în 
același an, întru care sfântul s-a mutat către Domnul. 


Altă minune a Sfântului Vasilie, despre femeia cea păcătoasă. 


In zilele cuviosului părintelui nostru Vasilie, era în Cezareea o văduvă de neam 
bun şi foarte bogată, care petrecând în desfătări şi întru plăcerea trupului, se 
robise păcatului şi se tăvălea în necurăţia desfrâului mulți ani. 


lar Dumnezeu, care caută îndreptarea tuturor, s-a atins de inima ei cu darul său 
ŞI şi-a venit femeia întru sine. Și fiind ea în singurătate, cugetă la mulțimea cea 
nemăsurată a păcatelor sale şi a început a se tângui, zicând: "Vai mie, păcătoasa 
şi desfrânata, cum voi răspunde Dreptului Judecător pentru atâtea păcate ce s-au 

făcut de mine, casă trupului mi-am stricat, sufletul mi-am spurcat; vai mie, celei 
mai păcătoase decât toţi, căci cui m-am asemănat cu păcatele? Desfrânatei, sau 
vameşului? Că nimeni nu a greşit aşa ca mine. Mai ales că, după Botez, atâtea 
răutăți am făcut, de unde voi lua îndrăzneală să cred că mă va primi Dumnezeu, 
pocăindu-mă?" 


Aşa tânguindu-se, şi-a adus aminte de toate cele ce de la tinereţe până la 
bătrâneţe le-a făcut şi, șezând, le-a scris pe hârtie. Şi mai pe urmă decât toate a 
scris alt oarecare păcat mai greu, şi cu plumb a pecetluit hârtia. Apoi, 
înştiințându-se de vremea când Sfântul Vasilie, mergea la biserică, a alergat la 
dânsul şi, aruncându-se înaintea picioarelor lui cu hârtia, strigă zicând: 
"Miluieşte-mă, sfinte al lui Dumnezeu, pe mine ceea ce am greşit mai mult 
decât toţi." 


Iar sfântul, stând, a întrebat-o pe ea ce voieşte de la dânsul? 


Iar ea, dându-i hârtia cea pecetluită în mâinile sale, i-a zis: "lată Stăpâne, toate 
păcatele şi fărădelegile mele le-am scris în hârtia aceasta şi le-am pecetluit. Iar 
tu, plăcutule al lui Dumnezeu, să nu le câteșţi pe ele, nici să dezlegi pecetea. Ci, 
numai cu rugăciunea ta, să le dezlegi pe ele, că eu cred că Cel ce mi-a dat mie 
gândul acesta, te va auzi când te vei ruga pentru mine." 


lar Vasilie, luând hârtia, a căutat la cer şi a zis: "Doamne, al Tău unuia este 
lucrul acesta, că de vreme ce păcatele a toată lumea Tu le-ai ridicat, cu cât mai 
vârtos poți să curățeşți păcatele unui singur suflet, pentru că toate păcatele 
noastre nenumărate sunt la Tine, iar milostivirea Ta este nemăsurată şi 
neurmată." 


Aceasta zicând a intrat în biserică ținând hârtia, şi aruncându-se pe sine înaintea 
Jertfelnicului, a petrecut toată noaptea, rugându-se pentru femeia aceea. lar a 
doua zi, săvârşind dumnezeiasca slujbă, a chemat femeia şi i-a dat ei hârtia 
pecetluită, precum a şi fost, zicând către dânsa: "Ai auzit femeie că nimeni nu 
poate să ierte păcatele, fără numai unul Dumnezeu." 


lar ea a zis: "Am auzit, cinstite părinte, şi, pentru aceasta, ţi-am făcut rugăciune 
ca să aflu îndurările Lui." Aceasta zicând femeia, şi-a dezlegat hârtia şi, şi-a 
aflat toate păcatele sale şterse, afară numai de acel greu păcat scris pe urmă 
care, era neşters, și văzând aceasta, femeia s-a înspăimântat, şi bătându-şi 
pieptul său, a căzut la picioarele sfântului strigând: "Miluieşte-mă robule al lui 
Dumnezeu Celui de sus, şi, precum pentru toate fărădelegile mele te-ai îndurat 
şi ai rugat pe Dumnezeu, aşa şi pentru aceasta te roagă, ca să fiu cu totul 
curată." 

Iar arhiepiscopul, milă fiindu-i de ea, a lăcrimat şi a zis: "Scoală-te, femeie, că şi 
eu om păcătos sunt şi-mi trebuie şi mie milostivire şi iertare. lar Cel ce a curățit 
păcatele tale, pe care le-a voit, puternic este ca şi păcatul tău cel neşters să-l 
curăţească, de te vei feri de acum pe tine de păcat şi de vei începe a umbla pe 
calea Domnului; apoi nu numai iertată vei fi, ci şi slavei cereşti te vei împărtăşi. 
Însă, te sfătuiesc să mergi în pustie şi vei afla un bărbat sfânt, anume Efrem; 
aceluia să-i dai hârtia aceea şi-l roagă pe el, ca să mijlocească spre tine milo- 
stivirea lubitorului de oameni. Dumnezeu." 


lar femeia, după cuvântul sfântului, s-a dus în pustie şi multă cale umblând, a 
aflat chilia fericitului Efrem şi, bătând, a zis: "Miluieşte-mă pe mine, păcătoasa, 
cuvioase Părinte." 


lar Efrem, ştiind cu Duhul pricina venirii ei, i-a răspuns ei: "Du-te de la mine 
femeie, că om păcătos sunt, trebuindu-mi și mie ajutor de la alții." 


Iar ea i-a dat hârtia, zicându-i: "Arhiepiscopul Vasilie m-a trimis la tine, ca, 
rugându-te lui Dumnezeu, să-mi curăţeşti păcatul meu, cel scris în hârtia 
aceasta, pentru că pe celelalte păcate el le-a curăţit, iar tu, pentru un păcat, să nu 
te leneveşti a te ruga, că la tine sunt trimisă." 


Iar cuviosul Efrem i-a zis: "Nu, fiică, ci cel ce a putut milostivi pe Dumnezeu 
pentru păcatele tale cele multe, cu cât mai vârtos pentru unul va putea a-L ruga. 
Deci, du-te dar, du-te şi nu sta, ca să-l afli pe el între cei vii, mai înainte de a nu 
se duce către Domnul." 


Iar ea închinându-se lui, s-a întors la Cezareea. Și, intrând în cetate, a sosit la 
îngroparea Sfântului Vasilie, pentru că murise, şi acum duceau sfântul lui trup la 
mormânt. Și întâmpinându-l femeia a început a striga cu multă tânguire către 
sfântul, ca și către cineva viu, zicând: "Vai mie, sfinte al lui Dumnezeu, vai mie, 
ticăloasa, pentru aceasta m-ai trimis în pustie, ca să ieşi în liniște din trup. Dar 
iată m-am întors fără folos, atâta osteneală, în pustie, în zadar suferind. Să vadă 
Dumnezeu și să judece, că, deşi puteai tu însuţi să-mi dai ajutor, la altul m-ai 
trimis." 


Acestea strigând, a aruncat hârtia deasupra năsăliei sfântului, spunând la tot 
poporul de osteneala sa. 


Iar unul din clerici, vrând să vadă, ce-i scris în hârtie, a luat-o şi desfăcând-o, n- 
a aflat într-însa nici o scrisoare, ci toată hârtia era curată, şi a zis femeii: "Nimic 
nu este aici scris. Nu te mai osteni, dar, fiindcă nu şţii ce a făcut iubirea de 
oameni a lui Dumnezeu pentru tine." 

ŞI tot poporul, văzând minunea aceasta, a proslăvit pe Dumnezeu, Cel ce a dat o 
putere ca aceasta, robilor săi, şi după mutarea lor. 


Altă minune despre păgânul ce a fost botezat de Sfântul Vasilie. 


Un păgân, anume Iosif, locuia în Cezareea şi era atât de iscusit doctor, încât pe 
omul ce avea să moară îl cunoştea după faţă, mai înainte cu trei sau patru zile, 
şi-i spunea lui ceasul sfârşitului său. lar de Dumnezeu purtătorul Părintele 
nostru Vasilie, văzând cu Duhul întoarcerea lui losif la Hristos, ce avea să fie, îl 
iubea pe el foarte şi adeseori, la sfătuirea sa, chemându-l, îl învăţa să se lase de 
păgâneasca lege şi să primească Sfântul Botez. 


Iar Iosif se lepăda, zicând: "Intru care credință m-am născut, întru aceea vreau 
să mor." 


Iar sfântul i-a zis lui: "Să mă crezi pe mine, că nici eu nici tu nu vom muri, până 
ce tu nu te vei naşte din apă şi din Duh, că, fără acest dar, nu-ţi este cu putinţă, 
ca să intri în Împărăţia lui Dumnezeu. Au doar şi părinţii tăi nu s-au botezat în 
nor şi în mare? Şi n-au băut ei din piatra care era o inainte închipuire a lui 
Hristos, piatra cea duhovnicească, care din Fecioară, pentru mântuirea noastră, 
S-a născut, pe care părinţii tăi L-au răstignit şi, la ceruri suindu-Se, şade de-a 
dreapta Tatălui şi de acolo va veni iarăşi să judece viii şi morţii?" 


Incă multe şi alte folositoare cuvinte îi spunea lui sfântul, dar păgânul rămânea 
în necredinţa sa. 


Iar, când a sosit vremea ducerii sfântului la Dumnezeu, s-a îmbolnăvit sfântul şi 
a chemat pe doctorul cel păgân, ca şi cum ajutor doctoricesc trebuindu-i de la 


dânsul, şi i-a zis lui: "Ce părere ai, losif, despre cursul vieţii mele?" 


Iar el, privindu-l cu luare aminte, a zis către cei de aproape şi sfântului: "Gătiţi 
toate cele de îngropare, că va muri îndată." 


Iar Vasilie i-a zis: "Nu ştii ce grăieşti." 


Zis-a doctorul: "Să mă crezi stăpâne, că încă soarele astăzi nu va apune, iar tu 
vei muri." 


Iar Vasilie i-a zis lui: "De voi trăi până dimineaţa la ceasul al şaselea, atunci ce 
vei face?" 


Răspuns-a losif: "Să mor!" 

Iar Sfântul i-a zis: "Cu adevărat să mori păcatului, ca să viezi întru Dumnezeu." 


Zis-a lui doctorul: "Ştiu ce grăieşti, stăpâne, iată mă jur ţie că, de vei fi viu până 
mâine, voi face voia ta." 


Şi s-a rugat dumnezeiescul părinte Vasilie lui Dumnezeu, ca să-i prelungească 
viaţa până a doua zi, pentru mântuirea păgânului şi i s-a îndeplinit rugăciunea. 
lar a doua zi, a trimis ca să-l cheme, şi doctorul nu credea, pe sluga care-l 
chema, că Vasilie este încă viu şi s-a mirat mult de aceasta. 


ŞI căzând la picioarele sfântului, cu inima curată, a zis: "Mare este Dumnezeul 
creştinilor şi nu este alt Dumnezeu afară de EI"; deci mă lepăd de legea cea 
lepădată de Dumnezeu şi mărturisesc Legea creştinească cea adevărată; deci 
porunceşte, Sfinte Părinte, fără zăbavă, ca să primesc Sfântul Botez eu şi toată 
casa mea." 


Iar Sfântul Vasilie i-a grăit lui: "Eu însumi te voi boteza cu mâinile mele." 


ŞI apropiindu-se doctorul, a văzut mâna sfântului cea dreaptă şi a zis: "Prea 
slăbite sunt puterile tale, stăpâne şi, drept aceea, nu vei putea să mă botezi 
singur." 


Răspuns-a Vasilie: "Avem pe Ziditorul, Cel ce ne întăreşte pe noi." ŞI, 
sculându-se, a intrat în biserică şi, înaintea tuturor, a botezat pe păgân şi pe toţi 
ai casei lui şi l-a numit pe el loan şi l-a împărtăşit cu dumnezeieştile Taine, 
singur slujind întru acea zi şi învățând pe cel nou botezat pentru veşnica viaţă şi, 
rostind către cuvântătoarele sale oi cuvinte de învăţătură. 


Şi, aşa, a trăit până la ceasul al noulea. Apoi, dând cea mai de pe urmă sărutare 
şi iertăciune tuturor, mulțumire a înălţat lui Dumnezeu pentru toate cele negrăite 
ale Lui daruri şi, încă mulţumirea fiind în gura lui, şi-a dat sufletul său în 
mâinile lui Dumnezeu şi s-a adaos arhiereul către Arhierei şi marele tunet al 
Cuvântului către propovăduitori, în ziua dintâi a lui ianuarie intru al 
cincisprezecelea şi cel mai de pe urmă an al împărăției lui Valens şi întru al 
patrulea an al împărăției lui Graţian, care a împărăţit după Valentinian, tatăl său. 


Sfântul, marele Vasilie, a păstorit Biserica lui Dumnezeu opt ani şase luni şi 
şaptesprezece zile. Şi a vieţuit de la naşterea sa cincizeci de ani. 


lar păgânul cel nou botezat, văzând ca sfântul a murit, a căzut la picioarele lui 
ŞI, cu lacrimi, a zis: "Cu adevărat, robule al lui Dumnezeu Vasilie, şi acum n-ai 
fi murit, dacă tu însuţi n-ai fi voit." 

Și adunându-se mulţime de arhierei, au cântat psalmii cei de deasupra gropii şi 
au îngropat cinstitele moaşte ale sfântului, plăcut al lui Dumnezeu Vasilie, în 
Biserica Sfântului mucenic Evpsihie. 


lar Sfântul Grigorie, Cuvântătorul de Dumnezeu, atunci episcop al cetăţii Sozi- 
ma, fiind înştiinţat de aceasta, a scris cunoscutul cuvânt de îngropare. Şi venind 
l-a citit pe el deasupra mormântului cu multe lacrimi, lăudând pe unul 
Dumnezeu în Treime, Căruia se cuvine slavă în veci! Amin. 

Sfântul Nicolae Velimirovici — Proloagele de la Ohrida - 1 ianuarie 


AI! 
IEI il 





Intru această zi prăznuim Tăierea împrejur a Domnului Dumnezeului şi 
Mântuitorului nostru lisus Hristos 


La opt zile după naşterea Sa, Copilul Dumnezeiesc a fost dus la Templu şi tăiat 
împrejur după Legea care era în Israil din timpul părintelui Avraam. 


Aceasta a fost ziua în care Copilului i S-a dat numele lisus, descoperit de 
Arhanghelul Gavriil Preasfintei Fecioare Maria. 


Tăierea împrejur din Vechiul Testament este prototipul Sfântului Botez adus de 
Mântuitorul în Noul Testament. Tăierea împrejur a Domnului nostru arată că El 
a luat asupra Sa adevărat trup omenesc, iar nu părelnic trup omenesc, aşa cum 
mincinos au învăţat mai târziu despre EI eretici. 


Mântuitorul nostru Hristos a mai primit tăierea împrejur şi pentru aceea că a voit 
să împlinească toată Legea pe care însuşi o dăduse prin prorocii şi drepți 
Vechiului Testament, împlinind Legea scrisă, EI a şi înlăturat-o cu Botezul din 
Sfânta Sa Biserică, aşa cum a propovăduit Sfântul Apostol Pavel: „Că în Hristos 
lisus nici tăierea împrejur nu este ceva, nici netăierea împrejur, ci făptura cea 
nouă" (Galateni, 6: 15). 


(Sărbătoare fără inainteprăznuire în calendarul liturgic al Bisericii.) 


Tot întru această zi, pomenirea Sfântul Vasile cel mare, arhiepiscopul 
Cezareii Capadociei 

Sfântul Vasile s-a născut în timpul domniei împăratului Constantin cel mare. 
Incă nebotezat fiind, Sfântul Vasile a stat cincisprezece ani la Atena unde a 
studiat filosofia, retorica, astronomia, şi toate ştiinţele acelui timp. 


Colegi de studii i-au fost Sfântul Grigorie Teologul şi Iulian, împăratul apostat 
de mai târziu. 


La anii maturității a primit Sfântul Botez în apele Iordanului împreună cu 
[celebrul] Eubul, fostul său profesor. 


A fost episcop al Cezareei Capadociei timp de aproape zece ani, şi şi-a încheiat 
viaţa pământească la vârsta de cincizeci de ani. 


A fost apărător mare al Ortodoxiei, luminător al curăţiei morale, zelot al trării 
religioase, culme a gândirii teologice, ziditor şi stâlp al Bisericii lui Dumnezeu. 


Sfântul Vasile şi-a meritat pe deplin titlul de „mare", în cântările sale, Biserica îl 
numeşte „dumnezeiasca albină a Bisericii lui Hristos care adună sufletele 
credincioşilor cu dulceaţa cinstirii de Dumnezeu, iar cu acul dumnezeiescului 
dor, ca şi cu o armă, răneşte hulele ereticilor." 


Se păstrează numeroase scrieri ale acestui Sfânt Părinte al Bisericii, scrieri 
teologice, apologetice, ascetice, canonice precum şi Sfânta Liturghie care îi 
poartă numele. 


Această Sfântă Liturghie a Sfântului Vasile cel mare se slujeşte de zece ori pe 
an: la Întâi ianuarie, ziua Sfântului; în ajunul Naşterii Domnului; în ajunul 
Botezului Domnului; în toate Duminicile Sfântului şi marelui Post, cu excepția 
Duminicii Floriilor; în Sfânta şi marea zi Joi şi în Sfânta şi marea zi Sâmbătă [a 
Săptămânii Pauimilor]. 


Sfântul Vasile cel mare a adormit cu pace în ziua de | ianuarie a anului 379 după 
Hristos, strămutându-se în Împărăția Cerurilor. 


Imn de laudă la Tăierea împrejur a Domnului Dumnezeului şi 
Mântuitorului nostru lisus Hristos şi la Sărbătoarea Sfântului Vasile cel 
mare 


O, Tu Cel care Legea o ai dat lumii şi oamenilor 

Tu, de Lege Dătătorule, ca unul supus Legii Te-ai făcut. 
însuţi de bună voie supunându- Te legii, 

Pe mulți legea ascultării cu putere i-ai învăţat. 

De aceea în a opta zi trupeasca Tăiere împrejur o ai primit, 
împlinind Legea, o Lege Nouă lumii ai dat, 
Căci tăierea imprejur duhovnicească pe cea trupească o a înlăturat. 


Astfel noi credincioşii patimile sufletului tăindu-le 
cu un cuget curat la Tine privim; 

Ca duhovniceşte voia trupului să o tăiem 

A Ta voie, O Mântuitorule, dorim să împlinim. 


De la a Ta Tăiere împrejur Sfinţii mântuirea s-au învăţat, 
Și ale lor vieţi pildă cu literă de foc scrisă nouă ne-au lăsat. 


Sfântul Vasile cel mare, raza soarelui celui dumnezeiesc, 
învăţătura tăierii împrejur a inimii, poporului creştinesc moştenire o a lăsat. 


Sfântului Vasile cel Mare fie laudă în veci, 
celui care, rob al Tău fiind, 

Mare s-a numit şi a rămas 

căci de la a Ta Tăiere împrejur 

smerita ascultare a învățat. 


Cugetare - De ce trebuie să ascultăm de Biserică iar nu de cei care cugetă 


împotriva Bisericii, chiar atunci când lumea îi numeşte mari? 


Răspuns: Pentru că Biserica a fost întemeiată de Domnul nostru lisus Hristos, şi 


pentru că Biserica este călăuzită de suflarea Duhului Sfânt al lui Dumnezeu. 


Pentru că Biserica este tărâmul Sfinţilor, dumbravă ingrjită de pomi fructiferi, 
cultivați cu cea mai înaltă ştiinţă. Cel care se ridică împotriva Sfinţilor nu este 


sfânt şi atunci de ce l-am asculta? 


„Biserica este loc îngrădit," spune Sfântul loan Gură de Aur. „Dacă te afli 
înăuntru, lupul nu cade asupra ta; iar dacă te afli în afară de ea, fiarele sălbatice 
te sfâşie. Nu te depărta de Biserica lui Dumnezeu, căci nimic nu este mai tare ca 
Ea. Ea este nădejdea ta, mântuirea ta, mai înaltă decât cerurile, mai tare ca 
stânca, mai încăpătoare decât lumea. Sfânta Biserică a lui Hristos niciodată nu 


se învecheşte, ci se reînnoieşte în veci”. 


Luare aminte 


Luând aminte la Tăierea împrejur a Mântuitorului nostru lisus Hristos, 

e să cugetăm pururea la Slava Sa din Împărăţia Cerurilor, unde Heruvimii 
îi slujesc Lui cu frică şi cu cutremur; 

e Smerirea Lui pină la Tăierea împrejur, cea menită doar păcătoşilor; 

e Inima noastră, dacă am tăiat-o împrejur de toate gândurile păcătoase, 
de toate relele obiceiuri şi de toată patima. 


Predică despre cum trebuie să ne depărtăm de rău şi să facem binele 
Fereşte-te de rău şi fă bine (Psalmul 33 : 13) 


Aceste cuvinte arată efortul pe care trebuie să-l facem aici pe pământ şi în 
pământ, adică pe acest pământ material şi în acest trup fizic. 


Și care efort trebuie să-l facem? Mai întâi, să ocolim răul şi al doilea, să facem 
binele. 


Dar care este răul ce trebuie ocolit, şi care binele ce trebuie făcut, conştiinţa 
noastră nu ne poate spune complet şi exact deoarece este întunecată de păcat; 
învăţătura lui Hristos în schimb ne spune limpede, complet şi exact ce este bine 
ŞI ce este rău. 


Fraţilor, ce ne cere nouă Domnul nostru? EI ne cere ca sufletele noastre să fie 
îndreptate pururea spre bine tot aşa cum sfintele altare stau pururea spre răsărit. 
Ne cere să lepădăm răul înapoia noastră, să-l dăm pradă uitării, în umbra şi 
întunericul trecutului; astfel încât în fiecare an şi în fiecare zi să putem să ne 
întindem mereu cu sufletul şi cu trupul numai spre bine, să dorim numai binele, 
să vorbim doar despre bine, să facem doar binele. 


Stăpânul vrea doar ziditori, şi nicidecum dărâmători. Căci oricine zideşte binele, 
prin chiar aceasta distruge răul. lar cel ce nu-l distruge asfel repede uită cum se 
face binele şi se preface într-un rău făcător. 


Apostolul neamurilor ne porunceşte: „Urâţi răul, alipiți-vă de bine” (Rom. 
12:9). 


Urâţi răul dar nu pe omul care comite răul, căci acesta este bolnav. Dacă poţi, 
vindecă bolnavul, nu-l omort cu ura ta. Lipeşte-te de bine şi numai de bine, căci 
binele este de la Dumnezeu, iar Dumnezeu este comoară a tot binele. 


O, Bunule şi Atotbunule Doamne, învaţă-ne pe noi să ne întoarcem de la rău 
şi să facem binele pentru dragostea Slavei Tale şi a mântuirii noasre, căci Ţie 
se cuvine Slava şi mulțumirea în veci. Amin. 

Arhimandritul Cleopa Ilie - Predică la Tăierea Domnului împrejur 





Și când s-au împlinit opt zile, ca să-L taie împrejur, I-au pus numele de lisus, 
cum a fost numit de înger... (Luca 2, 21) 


Iubiţi credincioşi, Biserica lui Hristos cea dreptmăritoare prăznuieşte astăzi 
tăierea după trup a Mântuitorului nostru lisus Hristos şi pe marele Ierarh Vasile. 
În cuvântul ce urmează vom vorbi mai mult despre acest praznic al Tăierii 
împrejur şi mai puţin despre viaţa şi minunile Sfântului Vasile cel mare. 


Cu 2406 ani mai înainte de venirea lui Hristos în trup, a trăit în pământul 
Caldeei, cetatea Ur, un patriarh prea fericit, ales de Dumnezeu, anume Avraam, 
din a cărui seminţie, după credinţă, ne tragem toate popoarele pământului. Căci 
zice Sfânta Scriptură: Și a crezut Avraam pe Domnul şi i-a socotit aceasta ca 
dreptate (Facere 15, 6). 


Deci, toţi cei care cred în Dumnezeu se numesc fiii lui Avraam după credinţă, 
nu după trup, cum este poporul evreu. El este strămoşul evreilor şi "părinte al 
multor neamuri". Dumnezeu a dat poruncă acestui patriarh, ca toţi copiii ce se 
vor naşte de parte bărbătească să fie tăiaţi împrejur, ca semn de legătură 
veşnică între seminţia lui şi Dumnezeu, Ziditorul său. 


Marele apostol Pavel spune că "'toate cele mai înainte de lege şi cele din Legea 
Veche au fost umbre celor viitoare" (Coloseni 2, 17). Avraam trăieşte înainte 
de Legea Veche cu 430 de ani. Deci toate câte s-au întâmplat pe vremea 
patriarhilor, mai înainte de a se da Legea şi în tot cursul Legii Vechi, au fost 
umbră şi închipuire a celor ce erau să fie la împlinirea vremii, şi toate aveau să 

se desăvârşească în Legea harului, prin venirea în lume a lui Dumnezeu- 
Cuvântul. 


Aşadar, precum toate cele vechi au închipuit pe cele desăvârşite din Legea 
Harului, tot aşa şi tăierea împrejur era un legământ între Dumnezeu şi 
Avraam, care închipuia Botezul din Legea Harului sau uşa tainelor 
creştineşti. De aceea botezul se face după opt zile de la naşterea pruncului, 
aşa cum în Legea Veche pruncii se tăiau împrejur la opt zile de la naştere, 
când li se dădea şi numele. Însă tăierea împrejur nu era un lucru îndeajuns 
spre mântuire, ci doar o închipuire şi o umbră a Evangheliei. Aţi auzit că în 
apostolul de azi s-a spus că ne-am tăiat împrejur cu tăiere nefăcută de mână 
(Coloseni 2, 11), adică cu tăierea poftelor trupului care sunt căile păcatului. Câţi 
în Hristos ne-am botezat, întru moartea Lui ne-am îngropat prin Botez şi am 
primit această tăiere împrejur duhovnicească, ce se lucrează cu Duhul Sfânt fără 
mână omenească. 


Dar pentru care pricină Domnul şi Dumnezeul nostru lisus Hristos a primit 
tăierea împrejur cea trupească a Legii Vechi? Sfinţii Părinţi spun că pentru 
şase pricini a primit Hristos tăierea împrejur a trupului Său. Aceste şase 
pricini au fost binecuvântate pentru a se întări Legea Darului, întrucât Însuşi 
Dumnezeu, Care nu avea păcate, a binevoit să primească cele ale legii. lată cele 
şase pricini: 


— Cea dintâi a fost ca să arate Hristos la toată lumea că S-a întrupat pe 
pământ şi că într-adevăr a avut trup omenesc, nu cum ziceau unii din 
eretici, că S-a născut cu trup închipuit, iar nu real. Căci dacă avea trup 
spiritual, atunci cum putea să Se taie împrejur şi să curgă sânge din EI? 
Deci, Hristos S-a tăiat împrejur, ca să ne încredinţeze că a venit cu trup: 
Şi Cuvântul trup S-a făcut - cum spune evanghelistul - şi S-a sălăşluit 
între noi (loan 1, 14). 

— A doua pricină a fost ca să plinească Legea Veche dată de Dumnezeu 
lui Avraam, ca Să nu creadă cineva că a venit în lume să strice Legea. 
Mântuitorul a împlinit Legea, primind până şi tăierea împrejur, dar 
fariseii şi cărturarii zavistnici, invidioşi şi răi, spuneau că a venit să strice 
Legea. Atunci Hristos le-a spus: Să nu socotiți că am venit să Stric Legea 
sau proorocii; n-am venit Să Stric, ci să împlinesc (Matei 5, 17). N-a 
venit să strice Legea, ci s-o plinească, adică s-o facă cu totul desăvârşită, 
prea sfântă şi prea bună. 

— A treia pricină a fost ca să ne elibereze pe noi de robia Legii şi de tăierea 
împrejur cea după trup. A venit însuşi Cel fără de păcate şi a primit 
tăierea împrejur, ca pe noi, fiii Săi după har, să ne elibereze, adică să ne 
aducă altă tăiere împrejur mult mai sfântă şi mai curată decât Legea 
Veche. 

— A patra pricină a fost ca Hristos să meargă înainte, ca un conducător 
sau înaintemergător în toată fapta bună şi să înveţe pe fiii Săi după har 
şi pe tot neamul creştinesc, ca din fragedă copilărie să fie gata de jertfă, 
să sufere toate şi să plinească toate poruncile Legii, iar nu să le strice. 
Să plinească cele ale Legii, cum i-a spus lui loan la Iordan: Lasă, acum, 
că aşa se cuvine nouă să plinim toată dreptatea (Matei 3, 15). Care 
dreptate? Nu cea din Legea Darului, ci cea din legea umbrei, toate ale 
Legii Vechi. 

— A cincea pricină a tăierii Domnului împrejur a fost ca să se arate mila, 
îndurarea şi dragostea Sa cea nemărginită, ca şi bunătatea Sa pentru 
noi. EI fiind un prunc nevinovat, prea sfânt şi prea curat, de la cea mai 
mică vârstă - că era numai de opt zile -, a început a-Și vărsa sângele 
pentru noi şi pentru mântuirea noastră. Ce nevoie avea Hristos de tăiere 
împrejur, dacă era Fiul lui Dumnezeu după fiinţă, nu după har şi nici după 
cauză, ci după voie şi după putere? Dar a vrut să arate dragostea Sa cea 
nemărginită pentru oameni. 


EI pare a zice: "Îndată ce M-am îmbrăcat cu trup şi am primit a Mă naşte din 
Fecioara Maria, vreau să vă arăt dragostea Mea cea nemărginită. De aceea 
nu am pogorât numai cerul, ci M-am pogorât Eu Însumi şi am venit din 
pântecele unei fecioare şi voiesc ca şi de aici înainte să vă arăt cu câtă 
dragoste o să vă mântuiesc, căci vreau să-Mi vărs sângele cel prea sfânt şi 
dumnezeiesc, pe care l-am luat din sângele Fecioarei celei Preacurate, pentru 
voi şi pentru mântuirea voastră, ca Să vă povăţuiesc şi pe voi prin dragostea 
Mea. Căci mai înainte de a Mă iubi voi pe Mine, vreau să vă arăt câtă 
dragoste am Eu faţă de voi, căci încă din pruncie am voit a-Mi vărsa sângele 
Meu ca să primesc cele ale Legii pentru voi”. 


— A şasea pricină a fost pecetluirea şi sfârşitul botezului Legii Vechi a 
tăierii împrejur. A pecetluit Prea bunul nostru Mântuitor şi a arătat 
sfârşitul tăierii împrejur cea după trup a Legii, care a ţinut timp de 2406 
ani, de la Avraam până la Hristos, şi în locul ei ne-a lăsat Botezul creştin 
prin apă şi Duh. 


Dumnezeu a circumscris botezul sângeros iudaic acum, prin cuvântul Său, şi l-a 
înlocuit cu o altă tăiere împrejur. De acum înainte nu va mai fi tăiere împrejur 
făcută de mână, ci altă tăiere împrejur mai înaltă, cum i-a spus lui Ieremia 
despre sărbătoarea sâmbetei: "Voi face alt popor nou şi alt nume voi da şi altă 
sărbătoare vor ţine” (Coloseni 2, 16). A pus Hristos Duminica în locul 
sâmbetei şi a dat alt nume creştinilor, "Noul Israel", în locul celui vechi, căci aşa 
se numesc creştinii. lată pentru care pricină s-a oprit a se mai tăia cineva 


împrejur după Hristos, căci trebuie să se nască o altă tăiere împrejur prin 

credință, cum o numeşte Sfântul Maxim: "Tăierea împrejur cea în duh a 
inimii”. 


De aceea marele apostol Pavel zice: În Hristos Iisus, nici tăierea împrejur, nici 
netăierea împrejur poate ceva; ci făptura cea nouă. Dar care făptură nouă? 
Când ne-am făcut noi făptură nouă? Prin dumnezeiescul Botez. EI este tăierea 
împrejur cea duhovnicească, nefăcută de mână de om, prin care ne-am făcut şi 
făptură nouă prin lisus Hristos. Deci, Botezul creştin este tăiere împrejur, dar 
nu trupească, ci duhovnicească, preasfântă şi mântuitoare şi plină de toată 
curăţia şi Ssfinţenia lui Dumnezeu. 


III, marele filosof duhovnicesc şi coroana teo- 


logiei ortodoxe din secolul al VII-lea, ne arată că tăierea împrejur cea 
duhovnicească este tăierea din rădăcină a simţurilor pătimaşe ale sufletului 
raţional către toate cele ce se nasc şi pier. 


Iubiţi credincioşi, toate câte le vedem în jurul nostru şi se află în timp şi spaţiu, 
toate câte sunt supuse morții şi prefacerii, toate se nasc şi iarăşi pier. Numai 
Dumnezeu rămâne veşnic şi neschimbat. E/ este, după cum au zis 
DE unitare în Treime şi Treime în Unitate”. Fiinţa de Sineşi, existând 
prin Sineşi, pururea nemişcată, dar care pe toate le mişcă. El este motorul cel 
duhovnicesc al universului care mişcă toate zidirile Sale şi, prin prefacere, le 
schimbă şi le înnoieşte. Deci tăierea împrejur cea duhovnicească şi adevărată 
este tăierea şi lepădarea simţirilor pătimaşe, adică a mişcării sufletului către 
toate cele ce se nasc şi pier. Și care sunt acelea? Abuzul de mâncare şi 
băutură, Slava deşartă, mânia, bogăţia şi încă multe altele ca acestea. Toate se 
nasc şi pier. Sufletul creştinului trebuie să le taie de la el pe toate acestea. 
Această tăiere duhovnicească împrejur a minţii şi a inimii omului, taie de la el 
păcatele ori de ce natură ar fi ele, fie din partea raţională, fie din partea 
pofititoare a sufletului său, fie dinăuntru sau dinafară, de la zidire sau de la 
trup, pe toate le taie şi nu are nici o aplecare către ele. Aceasta este adevărata 
tăiere împrejur a inimii în duh, cum am spus mai sus, adică tăierea din rădăcină 
a tuturor păcatelor şi simţirilor rele. 


Dar în Sfânta Scriptură se vorbeşte de o îndoită tăiere împrejur. Când s-a 
întâmplat a doua? Când Isus a lui Navi a intrat în pământul făgăduinţei, i-a 
spus Dumnezeu să facă o nouă tăiere împrejur căci, cât au umblat evreii 42 de 
ani prin pustiul Arabiei, au murit toţi cei ce au cârtit împotriva lui Moise că i-a 
scos din Egipt şi toți cei buni de război. lar poporul născut pe cale în pustie, 
după ieşirea din Egipt, nu era încă tăiat împrejur. Aşa arată Sfânta Scriptură şi 
Sfinții Părinţi. Pentru aceea Isus a lui Navi a primit poruncă de la Dumnezeu, 
după ce a trecut Iordanul, mai înainte de a lua şi a dărâma lerihonul: Fă curițe 

tăioase de cremene şi taie împrejur pe fiii lui Israel a doua oară (Iosua 5, 2). 
Și aceasta s-a chemat "tăierea tăierii împrejur" în pământul făgăduinţei. 


În Legea harului, însă, alt înţeles are tăierea tăierii împrejur. A doua tăiere 
împrejur în sens duhovnicesc înseamnă desăvârşirea creştină, care formează 
a doua treaptă a urcuşului duhovnicesc. Este ceea ce se numeşte de Sfântul 
MEI "seceriş al secerişului sufletului raţional” sau 
"sâmbăta sâmbetelor”, în teologia lui cea despre sâmbătă. (Filocalia II şi 
III). 





Dacă tăierea împrejur cea duhovnicească înseamnă lepădarea simţirilor 
pătimaşe ale sufletului nostru către cele ce se nasc şi pier, apoi tăierea tăierii 
împrejur este mult mai înaltă. 


NINO] spune că a doua treaptă a urcuşului 


duhovnicesc "este desăvârşita lepădare şi tăiere a voilor trupului şi a 
pornirilor sufleteşti, chiar şi a celor fireşti, către cele ce se nasc şi pier”. În 
această treaptă creştinul nu se leapădă numai de păcatul cel făcut prin lucrare, ci 
şi de cel prin gând. Căci numai de gândim cele pătimaşe, este păcat la 
Dumnezeu. Tăierea tăierii împrejur este desăvârşita lepădare a tuturor poftelor 
pătimaşe şi a mişcărilor pătimaşe ale sufletului şi ale mişcărilor fireşti ale lui. 
Sufletul şi trupul au mişcările lor fireşti de a mânca, de a bea, de a se odihni, de 
a se mâhni şi a se bucura. Prin tăierea tăierii împrejur, care este cea mai înaltă 
şi duhovnicească treaptă creştină, omul se opreşte, nu numai cu lucrul de la 
aceste mişcări fireşti ale trupului, ci şi cu gândul, ca omul să iubească numai 
şi numai pe Dumnezeu printr-o viaţă exemplară şi prin contemplarea 
naturală în duh. Aceasta este treapta a doua a urcuşului duhovnicesc, după toţi 
dumnezeieştii Părinţi. lar treapta a treia este "îndumnezeirea" după har şi 
"teologia mistică”, adică cunoaşterea tainică a lui Dumnezeu, la care ajung 
numai sfinţii. 


Fraților, pentru că vorbim de lucruri aşa de mari, să ne ajute Mântuitorul să 
tăiem de la noi poftele păcătoase: patimile, înclinarea noastră spre ură, spre 
iubirea de argint, spre iubirea de plăceri, spre răzbunare, beţie, mânie sau orice 
răutate. Când vom tăia din mintea şi inima noastră toate acestea şi vom lepăda 
tot păcatul de la noi, încât nici cu gândul să nu greşim ceva înaintea lui 
Dumnezeu, atunci Suntem tăiaţi la inimă în duh cu tăierea cea nefăcută de 
mână a lui Hristos Dumnezeul nostru. Atunci ne-am făcut o făptură nouă, 
oameni noi şi creştini cu adevărat, nemaiavând nevoie de tăierea împrejur a 
Legii Vechi, care se mărginea doar la atât, cum spune Sfântul Apostol Pavel: 
"Să aibă nevoie să se laude de trupul nostru!" 

Despre evrei zice Sfântul arhidiacon şi apostol Ştefan, mai înainte de moartea 
sa: Voi, cei tari în cerbice şi netăiaţi împrejur la inimă şi la urechi, voi 
pururea Staţi împotriva Duhului Sfânt; precum părinţii voştri, aşa şi voi... 
(Fapte 7, 51). Aşa i-a mustrat Sfântul Apostol Ştefan pe farisei şi cărturari, 
înainte de a-şi da duhul, că ei sunt netăiaţi împrejur la inimă şi la urechi, 
adică orbi şi surzi şi împietriţi şi nu văd răutatea şi zavistia care-i mănâncă şi- 
i ucid, neprimind adevărul de la lisus Hristos. Dacă hulim, zavistuim şi urâm 
pe aproapele, dacă iubim răutatea, banii, desfrâul, beţia, lăcomia şi tot păcatul, 
atunci nu suntem tăiați împrejur nici noi creştinii, adică nu avem tăierea 
împrejur cea duhovnicească. Deşi ne-am lepădat de satana şi ne-am botezat în 
numele Preasfintei Treimi, totuşi, prin păcat, suntem şi noi netăiaţi la inimă, la 
urechi şi la ochi, căci suntem orbiţi de satana şi de momelile lui şi nu ne putem 
mântui decât prin lacrimi şi pocăință. 


Iubiţi credincioşi, odată cu praznicul Tăierii Domnului împrejur, mai prăznuim 
astăzi Anul Nou, prima zi a unui nou an din viaţa noastră şi din viaţa lumii. S-a 
sfârşit încă un an din viaţa noastră, cu bucuriile şi încercările lui. Astăzi, cu 
ajutorul lui Dumnezeu, începem un nou an, plin de speranţe şi de promisiuni 
pentru ziua de mâine. 


În calitatea noastră de creştini şi de fii ai Bisericii lui Hristos, suntem datori 
să ne rugăm din toată inima lui Dumnezeu ca să ne ierte păcatele cele cu voie 
şi fără de voie săvârşite în anul care a trecut. Apoi să ne rugăm Domnului 
nostru lisus Hristos, Care a venit în lume să împace pe oameni cu Dumnezeu, 
ca să reverse duhul păcii pe pământ, Să împace inimile şi conştiinţele noastre; 
să împace pe soţi unul cu altul, să împace pe părinţi cu copiii lor, pe creştini 
cu fraţii şi vecinii lor, pe oameni între ei; să facă pace între toate popoarele 
pământului. 


Astăzi a venit Fiul lui Dumnezeu la noi ca prunc să ne mântuiască şi să ne lase 
nouă pacea Sa cea dumnezeiască. Familia creştină este lovită de neînţelegeri 
între soţi, între părinţi şi copii, între rude şi vecini. La fel şi lumea întreagă este 
greu lovită de secte, de necredinţă şi de tulburare. În toate bisericile din ţară se 
fac astăzi, în prima zi a Anului Nou, rugăciuni speciale de mulţumire lui 
Dumnezeu, că am ajuns cu sănătate la începutul acestui an şi rugăciuni de pace 
şi luminare pentru toate popoarele pământului. Dar nu numai la biserică, ci şi 
acasă sunteţi datori să vă rugaţi, iubiţi credincioşi, pentru ca Dumnezeul păcii să 
scape lumea de războaie, de foamete, de cutremure, de primejdii, de boli 
cumplite, de moarte înfricoşată şi de războiul cel dintre noi. 


Tot astăzi, la | ianuarie, mai prăznuim pe marele Ierarh şi dascăl al Bisericii lui 
Hristos, pe Sfântul Vasile cel mare. El s-a născut în Cezareea Capadociei, în 
anul 330, dintr-o familie creştină foarte evlavioasă cu zece copii, dintre care 

cinci au devenit sfinţi prin viaţa lor aleasă şi îi avem în calendar. De asemenea, 
şi părinţii lui, Vasile şi Emilia, ca şi bunica lui Macrina sunt numărați în rândul 
sfinților. lată, deci, din ce familie binecuvântată şi aleasă s-a născut Sfântul 
Vasile cel mare. 


După ce a învăţat multă carte la Atena, a primit botezul la Iordan, apoi s-a făcut 
călugăr şi preot în patria sa, Cezareea Capadociei şi s-a dus la o mânăstire în 
Pont. După câţiva ani de nevoinţă Sfântul Vasile cel mare a ajuns mitropolit al 
Cezareei, pe care o păstoreşte timp de nouă ani, făcând multe minuni, apărând 
dreapta credinţă ortodoxă împotriva numeroaselor erezii şi scriind mai multe 
canoane şi cărţi de învăţătură. În anul 379, când avea vârsta de 49 de ani, 
Sfântul Vasile cel mare şi-a dat sufletul cu pace în mâinile Marelui Arhiereu 
lisus Hristos şi se pomeneşte în întreaga Biserică la 1 ianuarie. 


lată, deci, cât de mare şi importantă este sărbătoarea de astăzi. Să ne rugăm lui 
Dumnezeu, Mântuitorul nostru, ca să ne înnoiască viaţa prin mai multă 
dragoste şi fapte bune, odată cu începerea unui an nou. Apoi Să taie din 
inimile noastre tot păcatul, să binecuvânteze lumea cu pace prin rugăciunile 
Sfântului Vasile cel mare şi ale tuturor sfinţilor şi să mântuiască sufletele 
noastre. 


Amin. 

Arhimandritul Ilie Cleopa — Predică despre Sfântul Vasile cel mare 





Tot astăzi, Sfânta Biserică Sobornicească prăznuieşte pe cel mai mare ierarh al 
Bisericii, pe stâlpul cel de foc, pe gura cea de foc a Duhului, pe marele Vasile, 
cum aţi auzit poate azi, cântându-se la dumnezeiasca Liturghie. EI a fost cel mai 
ager la minte şi cel mai sfânt şi mai prevăzător cu mintea dintre ierarhi. Toate 
soboarele ecumenice şi locale care s-au ţinut, în diferite vremi şi locuri, au ţinut 
seama de autoritatea canoanelor lui. 


Toţi l-au citit, mii de sfinţi şi de ierarhi au păzit hotarele puse de el. Pentru 
ce? Sfântul Vasile a fost ochiul Bisericii şi a rămas ochiul Bisericii până la 
sfârşitul veacurilor. Unde s-a născut? În Cezareea Capadochiei. Părinţii lui s- 
au numit Vasile şi Emilia. 


Tatăl său era din Pont, adică de lângă Marea Neagră, unde e Turcia de astăzi. 
Era unul din zece fraţi. Unul a murit şi nouă au trăit. Dumnezeiescul Grigore de 
Nazianz, Cuvântătorul de Dumnezeu, zice de familia lui că a binecuvântat-o 
Dumnezeu cu marele Vasile, măcar că nici ceilalți copii n-au rămas mult mai 
jos decât dânsul. Toţi cei patru fraţi şi cinci fete din familia lor petreceau cu 
sfințenie, cu cucernicie, cu milostenie şi cu o bună aşezare a sufletului. Deci o 
familie mare de sfinţi a fost familia Sfântului Vasile (vezi Viaţa Sfântului Vasile 
cel Mare, | ianuarie). 


Când s-a născut Sfântul Vasile, era atât de mic, atât de slab, încât era gata, 


gata să moară. lar maica lui, Emilia, femeie bună şi credincioasă şi sfântă, s- 
a aruncat cu faţa la icoana Mântuitorului şi a zis: 

III $; piâncân și luându-l în braţe şi 
rugându-se, îndată copilul s-a întremat şi datorită numai rugăciunilor din 
adâncul inimii ale mamei sale a supravieţuit acest copil, care a fost la urmă 
un atât de mare vas al alegerii şi stâlp al Bisericii lui Hristos. 


Cum am zis, ei au fost patru băieţi şi cinci fete. Şi băieţii au fost aceştia: 
Sfântul Grigore de Nyssa a fost cel mai mare şi a fost şi el Ierarh, iar Sfântul 
Vasile a fost după dânsul. După ei au fost Sfântul Naveratie, mare pustnic 
făcător de minuni în pustia Sinaiului, şi Sfântul Petru al Sevastiei. Deci, trei 
Arhierei, trei Episcopi, trei Ierarhi Sfinţi şi un mare pustnic. lar dintre fete, cea 
mai mare a fost Sfânta Macrina, mai mare şi decât Sfântul Grigore de Nyssa. 
Ea ajutat-o pe mama lor Emilia la creşterea tuturor copiilor şi ea i-a învăţat pe 
toţi, din faşă, dreapta credinţă. 


Deci mare merit îl are în familia sfântului Sfânta Macrina, sora Sfântului Vasile, 
cuvioasă şi sfântă, ce a fost stareță a unei mari mănăstiri de călugăriţe de atunci; 
şi ea s-a sfințit, după cum arată Sinaxarul la 19 ale lunii iulie. Şi a mai avut 
Sfânta Macrina patru surori, cum am spus, care s-au căsătorit, dar au trăit cu 
totul o viaţă creştinească şi sfântă. 


La cele dintâi învățături, marele Vasile a avut dascăl şi povăţuitor chiar pe 
tatăl său, ce era într-acea vreme ca un dascăl al învățăturilor şi al faptelor 
bune pentru întregul Pont. Acesta i-a dat nu numai învăţătura înconjurătoare, ci 
şi toată buna credinţă, făcându-se astfel începător al desăvârşirii la care avea să 
ajungă mai apoi fiul său. lar când a sosit vremea de şcoală, l-a dat la şcoală în 
Cezareea Capadochiei, căci acesta era un oraş de cultură, cu şcoli multe. Aici, 
primind tot felul de învăţătură — fiind iubitor de osteneală ca şi albina care, din 
tot felul de flori, îşi culege cele trebuincioase —, în puţină vreme s-a făcut slăvit 
şi vestit celor mai mari ai cetăţii şi la tot poporul, covârşind pe mulţi cu buna sa 
ştiinţă şi chiar asemănându-se cu unii din cei mai învăţaţi dascăli. 


Din Cezareea, Vasile s-a dus apoi la studii în Constantinopole, în capitala 
Imperiului romano-bizantin, unde a studiat şi a avut învăţători pe unii din marii 
retori şi filozofi ai vremii, de la care în scurtă vreme a adunat, prin ascuţimea 
minţii sale, cele mai înalte învățături, cu care şi-a împodobit sufletul său. De /a 
Constantinopol, terminând şcoala, Vasile s-a dus la Atena, în capitala Greciei 
de astăzi, unde s-a întâlnit cu prea iubitul său prieten, Grigore de Nazianz, 
Sfântul Grigore Cuvântătorul de Dumnezeu. Şi mare prietenie duhovnicească 
a crescut între dânşii, încât erau o minte, un suflet şi un gând înaintea lui 
Dumnezeu.Ei cunoşteau la Atena numai două drumuri: unul care mergea la 
şcoală şi unul care ducea la biserică. Lumea era moartă pentru ei, nu vedeau că 
sunt în lume. Aveau în minte pe Hristos, Şcoala şi Biserica. Aşa au petrecut ei 
acolo opt ani de zile. 

Tot la Atena, Vasile a aflat şi pe lulian Paravatul, care mai pe urmă a fost 
împărat, mare vrăjmaş şi muncitor al creştinilor, pe Libanius, marele filosof 
sofist al vremii, pe preaînţeleptul Eubul, care i-a fost dascăl şi pe care mai apoi 
l-a adus la cunoştinţa lui Dumnezeu. De acesta fiind întrebat care este firea 


filosofiei, marele Vasile a dat vestitul răspuns: „Firea filosofiei este pome- 
arătând prin aceasta că cea mai înaltă filozofie şi înţelepciune 


este deasa cugetare la moarte, prin care tot omul se fereşte de rău şi se 
sârguieşte spre fapta bună. 





După aceea, Vasile şi Eubul s-au întors la Cezareea şi au înfiinţat o şcoală de 
retorică, adică de elocvenţă, de bună vorbire. Dar pentru că aceasta îi cerea grijă 
multă şi răspândire de la rugăciune, mai cu seamă după sfatul Sfântului Grigore 
de Nazianz şi al surorii sale Macrina, prea înţeleapta fecioară, a părăsit şcoala 
aceea înaltă şi, la anul 357, a întreprins o călătorie care a durat un an, în 
Palestina, Siria, Mesopotamia, Egipt, la Muntele Sinai, în părţile Iordanului, la 
sfintele locuri ale Ierusalimului, în pustia Iudeii, pe unde vieţuiau părinți mari 
cu fapta bună, şi în toate părţile unde a auzit că sunt bărbaţi sfinţi şi pustnici 
vestiți şi mari sihaştri. 


ŞI s-a străduit în răstimpul acestei călătorii să afle de la cei mai iscusiţi pustnici 
meşteşugul vieţii pustniceşti şi lepădarea de sine şi cele mai înalte virtuţi; să 
vadă din cele ce trăiau - nu doar că vorbeau - făcliile lui Hristos răspândite în 
toate pustule. 


Când au ajuns la Ierusalim, Vasile şi Eubul s-au închinat lui Dumnezeu cu 
credinţă şi cu dragoste, înconjurând toate sfintele locuri. Apoi s-au arătat 
episcopului cetăţii, Maxim, şi S-au rugat să-i boteze în Iordan, căci pe atunci 
se botezau oamenii mari, Vasile având la acea dată aproape 29 de ani. 
Episcopul, văzându-i plini de credinţă, le-a împlinit dorirea, după care 
întorcându-se în sfânta cetate, au petrecut într-însa aproape un an. După 
aceasta, întorcându-se spre Capadochia, au trecut prin Antiohia, unde Meletie 
arhiepiscopul l-a hirotonisit pe Vasile diacon, şi acolo a tâlcuit cuvintele 
Pildelor lui Solomon. 


Când s-a întors din această călătorie, în Cezareea Capadochiei păstorea 
episcopul Leontie, care auzind de fapta bună şi de înţelepciunea lui, l-a 
hirotesit lector. Atunci era în Biserică şi această treaptă de slujire, de lector, 
lectorul fiind un om care se îngrijea de îngroparea celor ce mureau. Trebuia să 
spună un cuvânt la groapă, să aşeze slujba înmormântării, să facă pomenire 
celor adormiţi la soroacele cuvenite. Deci se îngrijea mai ales de slujba 
înmormântării. După Leontie, a venit ca episcop al Cezareei Ermoghen, care l- 
a hirotonisit preot pe Vasile, rânduindu-l a fi povăţuitor monahilor. 

După Ermoghen arhiepiscopul, era cerut la scaun, ca un vrednic, Sfântul Vasile, 
dar fugind de cinste, s-a ascuns, şi a fost ridicat la arhiepiscopie Evsevie, bărbat 
îmbunătăţit, dar neiscusit în Sfintele Scripturi şi în cele cărturăreşti, pentru a 
putea face faţă luptelor mari pe care Biserica le dădea cu ereticii în acea vreme. 
Acesta ştiind pe Vasile foarte cinstit şi lăudat de toţi pentru înţelepciunea şi 
viaţa lui sfântă, biruindu-se de zavistie, ca un om neputincios, a început a i se 
arăta răuvoitor. Care lucru înţelegându-l Sfântul Vasile, nevrând să fie 
pricinuitor de zavistie, s-a dus în pustia Pontului, unde a chemat prin scrisori 
şi pe prietenul său, pe Sfântul Grigore de Nazianz, şi unde, adunând cu 
dânsul mulţime de monahi, a făcut rânduială de viaţă monahicească - fiind 
luminat de Duhul Sfânt — şi petrecea viaţă îngerească pe pământ. 


Acolo a scris şi vestita sa carte Hexaimeronul, despre facerea lumii; şi purta o 
haină ruptă cu sute de petice, cum arată DIE când îi 
scrie vărului său, episcopul leroteu Naziul, zicând: „Prea Sfinţite, să nu-ţi 
faci haine de mătase. Adu-ţi aminte de peticele Marelui Vasile, căci şi acela a 
fost episcop, de cojocul Sfântului Serapion. Adu-ţi aminte că aici, în Sfântul 
Munte, avem mitropoliți care au venit cu traista în spate şi nepieptănaţi şi 
numai cu Hristos în minte; şi umblă încălțaţi cu opinci”, 


Sfântul Vasile a fost primul — şi ca preot, şi ca episcop — care a dat episcopilor 
pilda aceasta. El le arăta că episcopul nu trebuie să umble luxos, ci smerit, cu 
haine ponosite, însuşi alergând desculț, şi mai mult cu capul gol făcându-şi 
rugăciunile. Tot acolo a scris şi Aşezămintele călugăreşti. 


Deci, conducând marele Vasile obştea aceea în pustia Pontului, le ajuta la o 
viaţă ca aceea şi fericita Emilia, maica sa, petrecând nu departe de dânşii, de 
cea parte de râu, în sat, îngrijindu-se de hrana lor; apoi rămânând văduvă, 
toată sârguinţa o avea ca să placă lui Dumnezeu. Cu vremea s-au adunat 
acolo mai mult de o sută de femei şi fecioare, şi le conducea Sfânta Macrina 
şi mama ei, Emilia. 


Sfântul Vasile având multă grijă cu mănăstirea de călugări, aflată peste râu, a 
stat acolo patru ani - timp în care a întemeiat-o cu desăvârşite rânduieli - după 
care, încredințând conducerea ei fratelui său Petru, mai târziu episcop al 
Sevastiei, el a plecat în pustie, împreună cu iubitul său prieten Grigore de 
Nazianz. Vreme de câţiva ani au vieţuit ei în coliba pe care şi-au făcut-o în 
pustie, studiind adânc Sfânta Scriptură şi petrecând numai în rugăciune şi-n 
meditaţie şi-n gândiri duhovniceşti. Și când au plecat de acolo, Marele Vasile a 
zis: 

După această petrecere şi 
desăvârşire în liniştea pustiei, cei doi mari prieteni au ieşit de acolo ca doi 
luminători. 

Unul - marele Grigore - a plecat episcop în cetatea Nazianz, spre a ajuta pe tatăl 
său, ce era episcop acolo şi care, fiind bătrân şi neputincios, lupta din greu cu 
eretici. 


lar marele Vasile a fost chemat de episcopul Evsevie, care s-a căit foarte de 
zavistia sa şi l-a rugat să se întoarcă şi să ajute Biserica, ce lupta contra 
arienilor. Fericitul Vasile, văzând o primejdie ca aceea a Bisericii, şi mai mult 
cinstind trebuinţa cea de obşte decât viaţa pustnicească, a lăsat singurătatea şi a 
venit la Cezareea, unde foarte mult a lucrat cu cuvântul şi cu scrisul, curăţind 
credinţa cea dreaptă de eresuri. 


Apoi episcopul Evsevie şi-a dat sfârşitul pe braţele lui Vasile, iar după dânsul, 
lucrând Sfântul Duh, marele Vasile, chiar nevrând, a fost ridicat la scaun, 
fiind Sfinţit de mulţi episcopi, între care era şi bătrânul Grigore, tatăl lui 
Grigore de Nazianz. Acela, deşi era bătrân şi neputincios, a poruncit ca să-l 
ducă în Cezareea, să silească pe Vasile a veni la arhiepiscopie, ca nu cumva 
prietenii să ridice pe cineva dintre ai lor la scaunul acela. 


Şi după ce a luat episcopia, a adus osteneli peste osteneli şi Dumnezeu a pus 
dar asupra lui. Atât de milostiv era, că în toată Cezareea şi în toate părţile nu 
era episcop milostiv ca marele Vasile. 


A fost foamete mare în anul 373, iar în foametea aceea el a dat toate averile 
Episcopiei milostenie în toate părţile. EI a înfiinţat, dacă aţi auzit, în Cezareea 
Capadochiei, vestitele Vasiliade, nişte spitale mari pentru călugări, pentru 
preoți şi pentru popor. Şi din averile Episcopiei ţinea aceste uriaşe spitale, şi el 
singur cu mâna lui ştergea bolnavii şi-i îngrijea, şi cu rugăciunea îi făcea 
sănătoşi. Umbla din spital în spital şi a pus călugări să slujească, cum îngrijeau 
pe la spitale surorile de caritate. De acolo îşi are originea slujirea călugărilor, de 
la Marele Vasile pogoară obiceiul acesta. 


Dar erau călugări sfinți şi tămăduiau oamenii şi cu rugăciunea, şi cu 
medicamentele pe care le luau de la marele Vasile pe cheltuiala Episcopiei. De 
vestitele acestea Vasiliade auzind Iulian apostatul - care între timp ajunsese 
împărat — şi socotind că episcopul are averi multe de a făcut atâtea spitale, l-a 
cuprins o ură mare, că se cunoşteau deja de la Atena, unde făcuseră studiile 
împreună. Pe atunci Grigore de Nazianz spusese cu proorocesc glas Marelui 
Vasile despre Iulian: căci l-a 
ştiut mai înainte că o să ajungă împărat lepădat de credinţă. Acela se făcuse 
întâi evreu, pe urmă păgân şi aducea jertfe la idoli, pînă ce în sfârşit l-a lovit 
mânia lui Dumnezeu. 

Iulian Apostatul, auzind de Vasile că a înființat nişte spitale aşa de mari şi 
împlineşte o misiune aşa de mare, că are sute de mănăstiri de călugări şi de 
maici şi face atâta binefacere şi asistență socială, şi-a zis: „Cum un om, un 
călugăr, are atâta trecere la popor şi atâția bani?!”. Căci poporul îi dădea 
averile, cum dădeau la Sfinţii apostoli, să facă atâta bine de obşte la tot poporul 
creştinesc. Şi i-a trimis marelui Vasile o scrisoare de la Constantinopol: „Să vii 
la mine”. 


Marele Vasile, ştiind de ce e chemat, n-a vrut să se ducă. Dacă a văzut că nu 
vine, lulian îi scrise: „Dacă nu vrei să vii (el a spus că e bolnav), trimite-mi o 
mie de litri de aur, că mă duc cu război împotriva perşilor şi am nevoie de 
cheltuieli de război”. 


Iar marele Vasile a răspuns: 





Atunci lulian a fost cuprins de o şi mai mare furie şi a spus: „Eu mă duc cu 
război împotriva perşilor, dar când mă întorc înapoi, pe tine şi pe Grigore de 
Nazianz vă voi pierde cu cele mai groaznice munci. Am fost împreună odată, la 
şcoală, dar acum să vedeţi că eu sunt împărat! ”. 


Marele Vasile, auzind de furia lui lulian apostatul şi ştiind răutatea lui, a zis 
către popor: 






Şi a spus poporul: „Noi îi vom da ceva ca să-l mulţumim, dar nu-l mulţumim, că 
are mare ură pe creştini”. ŞI aşa a fost. Iulian apostatul a pornit război împotriva 
perşilor şi a trecut chiar prin Cezareea, pe unde îi era drumul, şi când a ajuns 
aproape de Episcopia marelui Vasile a trimis nişte soli la sfântul, să-i trimită 
atâția litri de aur şi atâta hrană, pentru cai şi pentru armată. Dar tocmai atunci 
era o secetă mare şi o foamete în Cezareea şi n-aveau creştinii nici pâine. 
Sfântul Vasile, văzând că el cere atâta aur, a trimis soli înainte şi le-a spus: 






Când solii i-au dus ştirea lui lulian, acesta s-a înfuriat straşnic: „Ce-a spus, că 
n-are? Las că merg eu până acolo!” Şi a venit mai aproape şi a trimis alţi soli, 
ca să spună să-i trimită negreşit. 


Atunci Sfântul Vasile a luat poporul său şi l-a întâmpinat, cinstindu-l după 
tradiţie, ca pe împăratul Bizanțului, şi fiindcă nu avea alt dar să-i aducă, i-a adus 
trei pâini de orz, dintr-acelea din care mânca sfântul; căci aşa ceruse împăratul, 

să-1 ducă din cele ce mănâncă el. Deci, primind împăratul darul, a zis slujitorilor 
lui să-i răsplătească dându-i iarbă din livadă. 


Sfântul văzând o necinste ca aceasta, a zis împăratului: 





Auzind acestea împăratul, s-a mâniat foarte şi a zis sfântului: „Acum primeşte 
darul acesta, şi când mă voi întoarce din Persia biruitor, voi arde cetatea ta de 
tot, şi pe nebunul popor, cel amăgit de tine, îl voi robi; căci necinsteşte pe zeii 
cărora mă închin eu, şi atunci vei lua şi tu răsplătirea ce ţi se cuvine! ”. Astfel 
înfricoşându-l păgânul împărat, s-a dus în Persia. 


Și s-a dus cu mare mânie, iar marele Vasile, ştiindu-i furia şi răutatea lui, a 
adunat tot poporul în biserica Sfântului marelui mucenic Mercurie, care era pe 
un deal, şi a zis: 





Poporul ascultă de Sfântul Vasile, că de li s-ar fi cerut ca toți să moară pentru 
Hristos, ar fi făcut-o, aşa de mare le era credinţa. Şi au făcut priveghere de toată 
noaptea şi se rugau cu toţii ca să se potolească furia împăratului. 


lar sfântul se ruga înaintea icoanei Prea Sfintei Născătoare de Dumnezeu, lângă 
care era şi chipul Sfântului marelui mucenic Mercurie, cu sulița ca un ostaş, că 
Sfântul Mercurie a fost ostaş, ca Sfântul Dimitrie şi ca Sfântul Gheorghe. Şi 
deodată a văzut chipul Sfântului Mercurie, cel de lângă prea curata Născătoare 
de Dumnezeu, schimbându-se şi făcându-se nevăzut câtăva vreme. Atunci a 
înţeles Sfântul Vasile că Sfântul Mercurie a fost trimis de prea curata Maică a 
Domnului să se răzbune şi să piardă pe vrăjmaşul lui Dumnezeu, că lulian 
Apostatul, de când s-a lepădat de credinţă, nu-l numea pe Mântuitorul altfel 
decât “Fiul Mariei” şi “Galileeanul”. Şi, într-adevăr, s-a dus Sfântul Mercurie, şi 
ajungând unde erau oştirile ziua în amiaza mare, s-a ridicat deasupra oştirilor lui 
Iulian apostatul. 


Și când a văzut Iulian că vine Sfântul Mercurie, strălucind ca soarele, a crezut 
că-1 Hristos şi a strigat la generalii săi: „, Veniţi degrabă aproape de mine, puneţi 
mâna pe săbii, apăraţi-mă!”. Dar aceia nu vedeau nimic. „Dar ce-i, 
împărate?!”. „Galileeanul, Galileeanul vine, mă omoară, mă urmăreşte în 
mijlocul taberei mele, nu mă lăsați!”. Şi pe când striga îngrozit, Sfântul 
Mercurie l-a însuliţat în gât, a ţâşnit sângele în sus şi abia a mai putut îngăima: 
„Ai învins, Galileene... ” Apoi Sfântul Mercurie într-o clipă s-a întors în 
biserică. Şi când a venit, poporul a încremenit: chipul s-a aşezat la locul său, iar 
din sulița sfântului picura sânge pe peretele bisericii! 

Această minune văzând-o poporul, Sfântul Vasile a strigat: 






Împăratul a fost însuliţat într-o poiană, în mijlocul oştirii sale, şi până azi acea 
poiană se cheamă poiana Sfântului Mercurie, pentru că acolo a fost junghiat 
vrăjmaşul adevărului şi al lui Dumnezeu, lulian apostatul. 


După lulian Apostatul a urmat împăratul Valens, care de asemenea se lepădase 
de dreapta credinţă, fiind arian. Marele Vasile a avut mult de lucru şi cu acesta. 
Căci auzind Valens de autoritatea Sfântului Vasile, de sfinţenia lui, de minunile 
lui, a început să se poarte şi el cu mare ură, asuprind pe Marele Vasile, de care 
ştia că e creştin ortodox şi ţine cu Biserica. 


Pe mulți alţi episcopi drepteredincioşi el îi izgonise de la scaunele lor şi ridicase 
pe arieni în locurile acelora; iar pe alţii, mici la suflet şi fricoşi, i-a silit să se 
învoiască după eresul lui. Deci se mânia şi se tulbura văzând pe Sfântul Vasile 
pe scaunul său fiind fără temere şi în credință nemişcat ca un stâlp, iar pe alţii 
sprijinindu-i şi sfătuindu-i să se depărteze de eresul arienesc, ca de un lucru urât 
de Dumnezeu. Până la o vreme s-a îngrijit împăratul cu dinadinsul să aducă pe 
Marele Vasile la unirea cu arienii, îndemnându-l prin oamenii săi cu rugăminți, 
cu făgăduinţe şi cu îngroziri, să facă voia lui; dar aceştia nimic n-au sporit, 
pentru că nu au găsit un om slab la inimă, ci un om hotărât. De aceea nu ştia 
apoi cum să se răzbune pe Sfântul Vasile şi căuta să-l stârnească, doar o zice 
ceva ca să-l piardă. 


În vremea aceea s-a hotărât Valens să meargă să viziteze Niceea Bitiniei, unde 
era o catedrală ortodoxă foarte frumoasă. Și când a ajuns acolo, arienii (care pe 
vremea aceea erau trei părţi arieni şi o parte ortodocşi, căci după soborul întâi 
împăratul şi ştiind că e de credinţa lor, au ieşit înaintea lui şi au cerut: „Să ni se 
dea biserica aceasta, că suntem mulţi şi n-avem unde ne duce la rugăciune!”. 

Iar împăratul, fiind de un gând cu dânşii, a zis: „A voastră să fie biserica!”. Şi au 
intrat arienii şi au omorât pe unii creştini, iar pe ceilalți i-au izgonit şi au început 
a face în biserica sobornicească de acolo slujbele lor. Iar bieţii ortodocşi s-au 
împrăştiat ca potârnichile, fiind puţini şi neorganizaţi, cu un episcop şi preoţi 
puţini, şi aceia fricoşi. Unde să se ducă? S-au dus la apărătorul Bisericii, la 
mângâietorul, la stâlpul luminii, la Marele Vasile, şi i-au spus: „lată ce ne-a 
făcut împăratul Valens: a venit şi ne-a luat biserica cea mare, pe care am făcut-o 
noi în zeci de ani, şi a dat-o arienilor, de am rămas pe drumuri şi n-avem nici o 
biserică. Şi arienii se laudă că foarte curând vor distruge biserica noastră şi nu 
vor mai fi ortodocşi”. 

Marele Vasile, care pururi îşi punea viaţa pentru Biserică, a zis: „Fiţi pe pace, 
Și a plecat în călătorie până la Constantinopol. Şi 
când l-a văzut împăratul, s-a umplut de furie, iar Marele Vasile l-a întâmpinat cu 
aceste cuvinte: 






ŞI a început să-l mustre pe Valens. 


Acesta răspunse: „Mă mustri, Vasile, te-ai întors spre răzvrătire, vii la curte la 
mine, la împărăție, şi mă mustri pe mine, împărat?!”. 





Vasile i-a răspuns: 


Impăratul îşi dădu seama că nu-i glumă, văzându-l că-i hotărât să moară şi ştiind 
că mai erau cu Vasile şi creştini mulți de credinţă ortodoxă. 





Şi atunci împăratul a zis: „Ce vrei? Acum vei fi izgonit şi trimis în surghiun!”. 
Și a pus mâna pe trestie să iscălească izgonirea lui. Dar când a pus mâna pe 
trestie, s-a sfărâmat trestia. A luat o a doua, s-a sfărâmat şi a doua; şi a luat şi a 
treia, s-a sfărâmat şi a treia. Nu putea să iscălească izgonirea lui Vasile! Şi 
atunci împăratul a cam prins frică. 


Iar marele Vasile i-a spus: „Împărate, ai un copil tare bolnav”. 


„Da - zice -, fiul meu Galatie este pe moarte; dacă sunt plăcute lui Dumnezeu 
dogmele credinţei tale, să faci sănătos pe fiul meu, cu rugăciunile tale!”. 


Sfântul răspunse: 


Impăratul făgăduindu-se să facă acestea, marele Vasile a spus: 





Şi împăratul, auzind că-i va vindeca pe copil, s-a bucurat. 


Sfântul Vasile s-a dus la capul copilului şi a făcut numai semnul Sfintei Cruci, 
zicând: 

Și s-a sculat copilul sănătos şi a zis: „Tată, să nu-l urgiseşti pe acest preot, 
pentru că acesta-i mare sfânt a lui Dumnezeu. Şi când a zis: «Te vindecă», am 
văzut o pară de foc ieşind din gura lui şi s-a atins de mine”. 


Atunci împăratul Valens s-a umplut de teamă. „Ei, ce să fac, Vasile, ce vrei să 
fac, că trebuie să-i împac şi pe arieni, că dacă încep un război, ei sunt mai mulți 
decât voi şi slăbesc împărăția, şi mai mă pot duce eu cu oştire puternică 
împotriva duşmanilor? Cum să-i împăcăm?”. 


Sfântul Vasile a răspuns: „Lasă-mă pe mine, că-i împac eu”, 


„ŞI cum ai să faci?”. 


Sfântul Vasile zise: 





Și i-a dat împăratul scrisori, în care zicea: „Vasile, arhiepiscopul Cezareei 
Capadochiei, are împuternicire de la noi să meargă să judece între arieni şi 
drepteredincioşi, după cum va socoti el. Toată armata de acolo şi toată 
stăpânirea din părţile acelea, din Niceea şi Nicomidia, să-i dea tot sprijinul!”. Şi 
a luat Marele Vasile scrisorile împăratului Valens şi s-a dus la Niceea. Îndată ce 
a ajuns acolo, au venit bieţii creştini şi l-au întrebat: „Prea Sfințite Stăpâne, ai 
făcut ceva?”. 


Şi le-a spus cum a rânduit cu împăratul. „Ce i-ai spus împăratului?”. 





Şi când a venit Sfântul Vasile şi le-a spus creştinilor cum a rânduit, mulți din ei 
au început a zice: „Dar ce-ai făcut, Vasile? Au câştigat tot arienii. Cum e asta: 

Dacă, deschid ei cu rugăciunea biserica, să fie a lor, şi dacă n-o deschidem noi, 
tot a lor să fie?! Ce dreptate este?!”. 


Dar Sfântul Vasile a zis: „Aveţi credință şi nu vă mâhniţi!”. Şi avea acolo 


numai şase preoţi şi un episcop. 


Deci în baza ordinului împăratului, s-au închis uşile bisericii, s-au pus sigilii de 
plumb şi au semnat sigiliul şi arienii, şi ai noştri. Au pus armata la uşile încuiate 
şi ferecate, căci erau trei rânduri de uşi. Şi au venit arienii cu mitropolitul, cu 
episcopii lor, aşa ca altădată popii lui Baal, şi strigau mereu în faţa bisericii, 
făcând slujbele lor, dar la capătul a trei zile şi trei nopţi nici un semn nu s-a 
făcut cu biserica. Şi atunci armata a spus: „La o parte! Să vie acum Vasile cu ai 
lui!”. 


Sfântul Vasile a început o priveghere de toată noaptea, s-a slujit cu cântări toată 
noaptea şi a făcut dumnezeiasca Liturghie până dimineaţa, şi pe urmă a pornit 
cu puţinii credincioşi, câţi avea el, şi cu puţinii preoţi, la soborniceasca biserică 
cea pecetluită, cântând:,,Sfinte Dumnezeule, Sfinte tare, Sfinte fără de moarte, 
miluieşte-ne pe noi”. 


Și când a ajuns în faţa bisericii, marele Vasile, îmbrăcat în toate veşmintele, a 
zis către popor: 
Şi zicând aşa, a atins uşile bisericii, care erau păzite de armată şi 
sigilate; şi atingându-le cu Sfânta Cruce de trei ori, a zis: 













atunci a venit un vânt puternic, a rupt peceţile, care au căzut ca fulgerul, s-au 
deschis şi s-au izbit uşile de zid, şi cele de la pridvor, şi cele din interior. Şi 


Sfântul Vasile a început a cânta şi a intrat cu poporul cântând: 


cum cântăm noi la Paşti, şi a făcut slujbă de mulţumire. Şi atunci 
nenumărată mulţime de arieni, văzând aceasta, s-a lepădat de acel eres spurcat. 
Între aceştia erau foarte mulţi episcopi, stareţi de mănăstiri, chiar foarte mulţi 
din cei ce conduceau eresul arienesc, şi ziceau: „Adevărata credinţă e unde este 
Vasile”. 


Și când s-a auzit aceasta la curtea împărătească, s-a cutremurat împăratul şi a 
zis: „Bine am făcut că nu m-am pus cu Vasile, că putea să mă piardă şi pe 
mine”. Şi a iscălit să se dea biserica ortodocşilor, iar după aceea a slăbit până la 
o vreme prigoana împotriva celor drepteredincioşi. 


După această întâmplare, s-a întărit dreapta credință. Marele Vasile avea cu el 
mulți episcopi şi mai ales pe marele Atanasie din Alexandria, bunul lui prieten, 
care foarte s-a bucurat atunci când a auzit că Sfântul Vasile a ajuns arhiepiscop 

la Cezareea. Şi au început să lupte cu tot mai mare sporire şi au curăţit Biserica 
de arieni în toate părțile, şi mulţi episcopi arieni s-au căit şi au dat anatema 
eresul lor arian, iar Biserica cea dreptmăritoare a lui Hristos a înflorit iarăşi. 


Iar în 373 marele Vasile a căzut în boală, căci se zice că de atâtea osteneli era la 
fel de slab ca un mort pe care îl dezgropi la patru zile. Şi avea grija tuturor 
bisericilor. 


EI rânduise aşa: atâta să doarmă călugărul, în toate mănăstirile lui, încât să nu-l 
apuce miezul nopţii dormind. Să doarmă două-trei ore şi când se scoală, până în 
ziuă să nu mai doarmă, ci pururi să se roage şi numai o dată în zi să mănânce 
pâine cu legume şi apă. Şi o singură haină să aibă de purtat şi una de biserică; 
acesta era aşezământul lui. Dar el — care era în frunte — împlinea toate cu atât 
mai mult. Şi se zice în dicționarul hagiografic că era ca un mort dezgropat de 
patru zile, sau ca un om pe care l-a părăsit doctorul şi nu mai are ce face cu el. 
Din cauza înfrânării şi a marilor nevoinţe, a căzut în boală la 373 şi a zăcut patru 
ani, mai umblând pe picioarele lui, mai slujind, mai învățând. Şi foarte mult îl 
oboseau predicile. 


Căci după ce s-a făcut episcop, atât de mult vorbea, că predicile lui nu erau 
mai mici de patru ore una. Și nu învăţa poporul numai la biserică, ci şi pe 
câmp şi pe drumuri. lar poporul Striza mereu Să-i vorbească. De aceea se 
numea el “Împăratul cuvintelor”. Atâta dulceaţă avea în cuvânt şi atâta 
mângâiere, că nu-l părăsea lumea nicăieri unde se ducea. Fiind Slab la trup, 
vorbea până cădea jos. Şi zicea: 


Şi ei ziceau: „Măcar pe un scaun să stai, măcar culcat, numai să ne vorbeşti!”, 
atâta era de îndulcit poporul de cuvintele lui. 


Și de aceea a slăbit aşa de tare şi a zăcut 4 ani, dar încă tot vorbea, încă tot 
slujea, deşi foarte rar. 


Iar la 379, în ziua de 1 ianuarie, marele stâlp al Bisericii, marele tunet al 
Cuvântului lui Dumnezeu, ochiul Bisericii şi gura cea de foc a Duhului, 
părintele săracilor şi mângâietorul celor necăjiţi, îndreptarea rătăciţilor şi 
dărâmătorul eresurilor, a închis ochii. 


Dar înainte de a închide ochii, s-a făcut o minune mare. El avea un prieten, 
anume Iosif, evreu, care învățase cu dânsul în Constantinopole şi la şcoala de la 
Atena. Şi îi zicea acestuia: 


„Ascultă, Vasile, suntem prieteni, dar până aici; vreau să mor în credinţa în care 
m-am născut”, zicea acela. 

Iar marele Vasile i-a proorocit: 





Iar acela a zis: „Nu cred că voi face una ca aceasta”. 


Şi acest Iosif era un doctor tare iscusit. Căci dacă-l chema cineva înainte de 
moarte, sau se afla la patul lui şi punea mâna pe pulsul mâinii, îi spunea cu trei 
zile mai înainte: „Pregăteşte-te, că ai să mori!”. Îi spunea şi ceasul când va muri, 
căci cunoştea după bătaia inimii cât a slăbit trupul aceluia. Şi aşa s-a întâmplat 
în sute de cazuri. 


Și marele Vasile, când a zăcut de pe urma suferinţei, în boală, s-a făcut că are 
nevoie de meşteşug doctoricesc şi a trimis pe diaconul său: 


Și când a venit Iosif şi l-a văzut pe marele Vasile slăbit foarte, a început să 
plângă, zicând: „Astăzi, Stăpâne, ne despărțim”. 


Şi a luat mâna sfântului, care era numai piele şi oase, şi a zis: „Vasile, prietenia 
noastră nu mai apucă soarele, nu va răsări soarele şi vei fi dus”. 


lar Sfântul Vasile i-a zis: „Ce vei zice tu, Losife, dacă mâine eu voi sluji Sfânta 


„Mâine să mai faci Liturghie?! Dacă faci Liturghie în starea în care eşti, eu mă 
botez cu toată casa mea! Să mor eu, dacă ai să slujeşti!”. 


E 


Şi după plecarea lui Iosif, s-a rugat Sfântul Vasile, zicând: 





Și îndată s-a sculat Sfântul Vasile sănătos şi s-a apucat de rugăciune, 
pregătindu-se pentru Sfânta Liturghie. Şi a doua zi i-a spus diaconului: 

Şi când a auzit Sfântul Iosif că Sfântul Vasile face Sfânta Liturghie, a zis : „Nu 
cred. Face Vasile Liturghie?! S-a îmbrăcat Vasile?!”. 


„Da, hai să-l vezi!”. 


Şi când a venit în biserică şi l-a auzit pe Sfântul Vasile ţinând predică, şi văzând 
poporul care asculta, a strigat: „Cu adevărat mare este Vasile, cu adevărat mă 
lepăd de credința mea iudaicească! Nu este alt Dumnezeu decât Dumnezeul pe 
Care-L propovăduieşte Vasile!”. Şi a cerut botezul; iar Sfântul Vasile, după 
Sfânta Liturghie, l-a botezat pe el, punându-i numele loan, şi pe soţia lui, şi pe 
copii lor, iar după ce i-a creştinat, i-a împărtăşit cu Prea Curatele Taine şi pe 
dânşii, şi pe cei vrednici. 


A venit apoi acasă, s-a culcat pe pat şi le-a spus: 

Și când a fost ceasul al treilea după- 
amiază (ceasul al nouălea din zi), au auzit toţi care erau în jurul lui cuvântul 
acesta: Și zicând acestea, a 
adormit Marele Vasile în ziua de 1 ianuarie, la anul 379, în ceasul al nouălea din 
Zi. 


Şi atunci i-a ţinut o predică acel loan, Iosif evreul care fusese botezat, de a plâns 
toată lumea. A vorbit cu lacrimi şi printre altele a spus: „Vasile, Vasile, cu 
adevărat nici acum n-ai fi murit, dacă nu tu singur ai fi voit! Fiindcă ai vrut tu ai 
murit, că dacă nu, puteai să mai trăieşti mult”. Şi l-a înmormântat pe Marele 
Vasile un mare sobor de mitropoliți şi de arhierei, şi popor fără de număr, cu 
tămâieri, cu rugăciuni, cu o slujbă de înmormântare de mare frumuseţe. Dar n-a 
fost acolo iubitul său prieten Grigore. El era episcop în cetatea Nazianz, la mare 
depărtare, şi s-a silit, dar n-a putut ajunge la vreme, căci nu erau mijloace de 
transport rapide pe atunci, astfel că a venit mai târziu cu câteva zile. Şi când a 
venit, a alcătuit cuvântul acela de la înmormântarea Marelui Vasile, de la 
mormântul lui, care-i foarte vestit şi pe care l-a scris foarte dogmatic şi foarte 
frumos, zicând şi acestea: 





Acestea le-a spus Sfântul Grigore şi după aceea s-a dus în cetatea sa. lar pe 
urmă a fost ales Patriarh al Constantinopolului. Dar s-a retras la bătrâneţe, din 
pricina pizmei unora. Şi-a dat demisia de la Patriarhia Constantinopolului şi s-a 
dus în oraşul său, Nazianz, unde şi-a făcut o colibă în grădină, a aşternut nişte 
crengi de copaci, şi acolo a scris cuvintele cele mari şi despre alte dogme ale 
Bisericii. Și în coliba acea s-a sfârşit marele luminător al lumii, Grigore de 


XA A AAA AAA AAA Ax 


XP Xp e Xe Xe e eee eee eee eee 


KA AAA AAA AAA AAA AAA 


Xp Xp e e Xe e e eee 


Nazianz, a căruia prăznuire o săvârşim la 25 ianuarie, prietenul cel mai de 
aproape, cel de un suflet şi de o minte cu marele Vasile. 


Ar mai fi de spus încă multe alte minuni ale Sfântului Vasile, care de care mai 
frumoase, dar în cadrul Liturghiei cam atât m-am gândit să vă vorbesc, căci nu 
vreau să vă obosesc prea mult. Deci întotdeauna, când vă rugați Prea Sfântului 
Dumnezeu, să nu uitaţi să ziceţi: „Sfinte mare ierarh Vasile, roagă-te lui 
Dumnezeu pentru noi!”. Că mare sfânt şi mare prieten al lui Dumnezeu 
Cuvântul este marele Vasile şi de mare binecuvântare şi de ajutor de la Dumne- 
zeu se va învrednici acela care cinsteşte pe Sfântul Vasile cel mare, şi are icoana 
lui în casă, şi citeşte acatistul lui. 


Amin! 


Din “Predici la Sărbătorile de peste an ” - Editura Christiana 2001 

Pr. Ilie Cleopa - Predică la Sfântul ierarh Vasile cel mare/Anul nou 





Frica de Dumnezeu este începutul înţelepciunii; cei fără minte dispreţuiesc 
înţelepciunea şi stăpânirea de sine (Pilde 1, 7) 


Iubiţi credincioşi, astăzi, la începutul Anului nou, prăznuim pe Sfântul ierarh 
Vasile cel mare, arhiepiscopul Cezareei Capadociei, unul dintre cei mai vestiți 
păstori ai Bisericii şi propovăduitori ai Evangheliei lui Hristos. 


Acest mare ierarh este un adevărat stâlp al dreptei credinţe, numit de Sfântul 
Grigorie Teologul "împăratul cuvintelor duhovniceşti", "Ochiul Bisericii” şi 
"Gura de foc a Duhului Sfânt". O adevărată icoană a păstorilor de suflete care a 
strălucit în lume, atât prin înţelepciunea cuvintelor, cât mai ales prin puterea 
faptelor, prin numărul minunilor sale şi prin tăria Duhului Sfânt, care ardea în 
inima lui. Apoi cu trăirea sa cea mai presus de om, s-a făcut ca un fulger al 
luminii. Toate sinoadele Sfinţilor Părinţi, atât ecumenice cât şi locale, ce s-au 
ținut în diferite vremuri, au ţinut cont de autoritatea canoanelor sale. Toţi Sfinţii 
Părinţi l-au cinstit şi toţi binecredincioşii creştini de pretutindenea sărbătoresc 
cu mare evlavie până în ziua de azi numele lui. El a fost şi este ochiul şi 
dreptarul duhovnicesc al Bisericii lui Hristos şi pildă vrednică de urmat pentru 
toți ierarhii ei. 


Sfântul ierarh Vasile s-a născut în Cezareea Capadociei din Asia Mică. Părinţii 
lui se numeau Vasile şi Emilia şi au avut zece copii, dintre care cinci au devenit 
sfinți împreună cu părinţii lor şi cu bunica lor Macrina. 


Prietenul său iubit, Sfântul Grigorie Teologul, zice că familia lor a fost bine- 
cuvântată de Dumnezeu cu marele Vasile, cu toate că şi ceilalți fraţi ai lui nu au 
rămas cu mult mai prejos decât el. Toţi cei patru fraţi şi cinci fete din familia lor 
duceau viaţă în sfinţenie, evlavie, în dumnezeiască iubire, în rugăciune, 

milostenie şi bună aşezare a sufletului. Familia Sfântului Vasile a fost o familie 
de sfinţi. 


Când s-a născut pe lume, era atât de mic şi de slab, încât era gata să moară. Dar 
mama sa, Emilia, o femeie bună şi tare în credinţă, s-a aruncat cu faţa la pământ 
înaintea icoanei Mântuitorului şi a zis: "Doamne, dăruieşte-mi copilul acesta şi 
ți-L voi da Ție, spre slujbă", şi îndată copilul a început a se face sănătos şi a 
creşte în frică de Dumnezeu. 


Fraţi Sfântului Vasile au fost: Sfântul Grigorie, episcop de Nissa, cel mai mare 
dintre ei; după el a urmat Sfântul Vasile, apoi Sfântul Navgratie, mare pustnic şi 
făcător de minuni în pustia Sinaiului şi apoi Sfântul Petru, episcopul Sevastiei. 
Deci, trei ierarhi sfinţi şi un pustnic. 


Dintre fete, Sfânta Macrina, cea vrednică de laudă, a fost mai mare cu vârsta 
decât toți. Ea a ajutat pe mama lor Emilia la creşterea tuturor copiilor, 
învăţându-i pe toți dreapta credinţă în lisus Hristos, din pruncie. Apoi, intrând în 
nevoinţa monahală, a fost stareță la o mânăstire de călugăriţe din Pont, unde s-a 
săvârşit. Celelalte patru surori ale ei s-au căsătorit, au avut copii şi au dus viață 
cu totul creştinească şi sfântă. 


Primul dascăl care a contribuit la formarea duhovnicească a Sfântului Vasile a 
fost mai întâi fericita sa mamă Emilia. Apoi au fost sora şi bunica lui, care se 
numeau amândouă Macrina. lar în cunoaşterea Sfintei Scripturi cel dintâi 
povăţuitor i-a fost tatăl său Vasile, care era un dascăl creştin renumit în Pont. 


La vârsta cuvenită feciorul Vasile a fost dat să înveţe carte la Cezareea 
Capadociei, un oraş de cultură vestit din centrul Asiei Mici. De aici a fost dus la 
studii mai înalte la Constantinopol, capitala Imperiului Romano-Bizantin, unde 
a deprins retorica şi filosofia greacă, după obiceiul de atunci. Apoi a fost dus la 
Atena, capitala înţelepciunii greceşti, pentru a studia filosofia antică. Aici se 
întâlneşte cu iubitul său prieten şi compatriot, Sfântul Grigorie Teologul, 
prietenie care a durat toată viaţa. Amândoi învățau, se rugau şi mergeau 
împreună încât se poate spune că aveau o minte şi un suflet înaintea lui 
Dumnezeu şi a oamenilor. Ei cunoşteau numai două drumuri în Atena: unul care 
ducea la şcoală şi altul la biserică. Aici au învăţat mai mulţi ani, având un dascăl 
vestit, anume Eubul, pe care Sfântul Vasile I-a convertit la credinţa în Hristos. 


Odată l-a întrebat dascălul său Eubul pe Sfântul Vasile: "Care este adâncul 
filosofiei?" Iar el i-a răspuns: "Adâncul filosofiei este cugetarea neîncetată la 
moarte!" Acest răspuns 1-a uimit pe toţi, aflând că cea mai înaltă înţelepciune 
sau filosofie este să ne aducem aminte întotdeauna de ceasul morţii şi al 
judecății, că aceasta ne păzeşte de păcat. 

Din Atena, Sfântul Vasile s-a întors în patrie unde a înfiinţat o şcoală de 
retorică. În anul 357, însă, face o lungă călătorie pe la toate mânăstirile din 
Egipt, Palestina şi Sinai, se închină la Mormântul Domnului şi primeşte botezul 
în râul lordan, după obiceiul primelor secole. De la Sfintele Locuri, Sfântul 
Vasile se întoarce din nou în Cezareea Capadociei şi este hirotonit preot de 
arhiepiscopul Ermoghen. Apoi, murind bătrânul păstor, a venit altul în locul lui 
care îl invidia pe Sfântul Vasile pentru viaţa şi înţelepciunea lui. EI însă, fugind 
de invidie, împreună cu fericitul Grigorie Teologul, s-au retras la nevoinţă 
pustnicească în părțile Pontului. 


Aici au întemeiat o vestită mânăstire, au adunat în jurul lor sute de monahi şi au 
dus o fericită viaţă duhovnicească în desăvârşita dragoste, bucurie şi linişte. 


În această mânăstire a comentat Sfântul Vasile cărţile Sfintei Scripturi şi a scris 
vestita sa carte numită "Hexaimeron", precum şi "Rânduielile vieții monahale". 
Nu departe a întemeiat şi o mânăstire de călugăriţe, unde era egumenă Sfânta 
Macrina, sora sa. Prin aceasta Sfântul Vasile a dat o nouă regulă de viaţă 
monahală, în care se pune accentul mai ales pe viaţă de obşte desăvârşită, pe 
rugăciune, pe cugetare la cele duhovniceşti şi pe trăire în deplină dragoste şi 
lepădare de sine. 

După câţiva ani de nevoinţă, cei doi sfinţi şi fraţi în Hristos au fost chemaţi de 
Duhul Sfânt să apere dreapta credinţă în lume că se înmulţiseră eresurile în 
Biserică şi mulți fiind amăgiţi părăseau credinţa ortodoxă şi se făceau arieni. 
Apoi, nu se putea să stea lumină sub obroc. Nu se cuvenea ca asemenea mari 
luminători să stea la linişte în pustie, iar lumea să fie trasă la rătăcire şi pierzare. 
Deci Sfântul Grigorie s-a dus în Nazianz să ajute pe tatăl său, care era episcop, 
în apărarea dreptei credinţe, iar Sfântul Vasile a venit la Cezareea şi amândoi 
combăteau învăţăturile ereticilor şi întăreau credinţa ortodoxă în Biserică. 
Murind episcopul Evsevie, pe scaunul arhiepiscopiei din Cezareea a fost ales 
Sfântul Vasile cel mare, lauda Bisericii lui Hristos. 


Iubiţi credincioşi, ca păstor de suflete, Sfântul Vasile îi uimea pe toţi clericii şi 
credincioşii cu viaţa sa îngerească. Nimeni din eparhia sa nu postea, nici se ruga 
mai mult ca Sfântul Vasile. Nimeni nu era mai milostiv şi mai iscusit în 
cunoaşterea Sfintelor Scripturi ca el. Pentru nevoinţa sa atât de înaltă Sfântul 
Vasile s-a învrednicit de la Dumnezeu de multă înţelepciune duhovnicească, de 
darul frumoasei vorbiri şi de darul facerii de minuni, vindecând mulţi bolnavi şi 
izgonind duhurile cele rele din oameni cu rugăciunea sa. 


El este considerat de Sfinții Părinţi ca cel mai mare exorcist din Biserică 
Ortodoxă, adică izgonitor de duhuri rele din oameni. Tot el a compus acele 
rugăciuni de alungare a diavolilor, cunoscute sub numele de "exorcisme" sau 
"Molitfele mari ale Sfân-tului Vasile”. 

Cele mai mari fapte de iubire şi milostenie creştină pe care le-a făcut Sfântul 
Vasile cel mare, în Cezareea, au fost azilele de bătrâni, orfelinatele de copii, de 
săraci şi, mai ales, spitalele pentru bolnavi de tot felul, numite după numele său 
"Vasiliade". Un cartier întreg al oraşului Cezareea era destinat pentru această 
mare operă creştină filantropică de ajutorare a celor lipsiţi şi tratare gratuită a 
celor bolnavi, cu cheltuiala episcopiei care purta grijă de toate. 


Pentru îngrijirea bolnavilor, a bătrânilor şi a orfanilor, Sfântul Vasile a adus în 
spitalele întemeiate de el călugări şi mai ales călugăriţe, care se numeau "surori 
de caritate". De la el a rămas până astăzi în spitalele din toată lumea tradiţia 
"surorilor" şi îngrijitoarelor de bolnavi, care până în secolul nostru erau 
călugăriţe de mânăstire. El a întemeiat şi şcoli pentru copii orfani, devenind prin 
aceasta cel mai mare fondator şi ctitor de spitale întreținute de Biserică. Nimeni 
până la el nu mai făcuse aşa ceva. 


Sfântul Vasile este, de asemenea, cel dintâi şi cel mai mare organizator al 
monahismului ortodox cu viaţă de obşte, după cuviosul Pahomie cel mare din 
Egipt. Mânăstirile întemeiate de el în Pont, transformarea călugărilor în preoţi 
misionari pentru credincioşi, în scriitori şi apărători ai Ortodoxiei, în slujitori şi 
predicatori devotați ai Bisericii lui Hristos, fac din Sfântul Vasile cel mare cel 
mai profund ctitor şi înnoitor al monahismului creştin. 


Ca apărător al vieţii monahale în Biserică, Sfântul Vasile a făcut şi a lăsat 
Bisericii 91 de canoane care sunt valabile şi astăzi. Canoanele lui întăresc 
credința ortodoxă în trăirea morală după Evanghelie, în familie, în cinul 
călugăresc, în cler şi în rândul credincioşilor. Ca nimeni altul el pedepseşte cel 
mai greu pe cei ce se leapădă de credință şi le dă Sfânta Împărtăşanie, dacă se 
căiesc, numai înainte de moarte. La fel pedepseşte greu păcatul desfrânării. Pe 
tineri, dacă păcătuiesc, îi opreşte şapte ani de la Sfintele Taine. Pe cei căsătoriţi 
îi opreşte până la cincisprezece ani, iar pe cei care ucid şi avortează cu voia lor 
douăzeci de ani. 


Sfântul Vasile este considerat cel mai mare şi mai aspru canonist al Bisericii lui 
Hristos. Şi aceasta pentru că mai întâi era foarte aspru cu sine; mânca o dată pe 
zi pâine, apă şi puţine legume. Avea pe el numai o haină şi o mantie, iar pe sub 
ea purta o cămaşă aspră de sac. Dormea câteva ore pe un pat tare până la miezul 
Nopţii, apoi se ruga, citea Sfânta Scriptură, scria şi medita la cele duhovnicești 
până dimineaţa. Rugăciunea lui cea mai iubită era cântarea psalmilor cu bucurie 
şi linişte. Apoi era foarte sărac de cele materiale, că nu avea nimic al său decât 
hainele de pe el şi cărţile, căutând întru toate să urmeze lui Hristos şi marilor 
sfinți. Pentru viaţa sa aşa de înaltă, unii dintre prietenii săi îl asemănau pe 
Sfântul Vasile cu Ilie cel mult postitor şi cu marii cuvioşi ai Egiptului, precum 

Antonie şi Pahomie. Toate aceste osteneli le făcea ca să-şi poată înfrâna trupul 
şi mintea de la toate patimile şi cugetele cele rele. 


Această aspră nevoinţă a dus-o Sfântul Vasile atât la mânăstirea sa din Pont, 
unde s-a nevoit patru ani, cât şi ca arhiepiscop al Cezareei. Că şi aici nimeni nu 
postea mai mult ca el, nimeni nu priveghea în fiecare noapte şi nu se ruga mai 
cu putere ca marele ierarh Vasile. Pentru toţi era un model viu de bunătate, de 
răbdare, de smerenie, de rugăciune, de frumoasă vorbire şi de profundă 
cunoaştere a Sfintei Scripturi. Când predica el, toţi îl ascultau cu lacrimi în ochi 
şi se umpleau de credinţă şi evlavie, că le vorbea de la inimă, ca un adevărat 
părinte plin de puterea Duhului Sfânt, înaintevăzător şi făcător de minuni. În 
viaţa lui se spune că predica zilnic, seara şi dimineaţa, chiar şi în zilele de lucru. 
Și aceasta, pentru că Biserica era ameninţată de eretici şi era însetată după 
învăţăturile mântuitoare ale Sfintei Scripturi. 


Având darul facerii de minuni şi al înaintevederii, Sfântul Vasile cel mare a 
făcut numeroase vindecări de boli, mai ales izgoniri de demoni din oameni, 
precum şi alte fapte minunate pe care le amintim mai Jos. 


SR o 2 


Într-o zi, când Sfântul Vasile săvârşea dumnezeiasca Liturghie, a intrat în 
biserică un iudeu. Când se sfințeau Sfintele Taine, iudeul a văzut că plăcutul lui 
Dumnezeu, Vasile, ţinea în mâinile sale un prunc pe care îl sacrifică şi-l aşează 
în potir şi din el îi împărtăşea pe toți cei vrednici. Uimindu-se de această taină 
dumnezeiască, a zis: "Mare este puterea lui Hristos şi taina credinţei creştine!" 
Apoi, descoperind Sfântului Vasile cele văzute, a dorit să se facă creştin şi a fost 
botezat în numele Preasfintei Treimi. 

Odată a venit o foamete mare peste provincia Capadociei, încât mureau oamenii 
de foame, iar cei bogaţi nu voiau să-şi vândă grâul până nu se ridica preţul. 
Atunci marele păstor alergă pe la cei avuţi şi cu multe rugăminţi şi scrisori abia 
i-a convins să împartă griul la cei săraci. Ba chiar el însuşi ajuta la împărţirea 
hranei, potolind foametea şi salvând oamenii de la moarte. 

Într-o vară, împăratul Iulian apostatul (cel lepădat de credinţă) mergea cu oaste 
împotriva perşilor şi a poposit aproape de Cezareea. Atunci, Sfântul Vasile 
împreună cu tot poporul, l-a întâmpinat cu cinstea cuvenită, oferindu-i, după 
obicei, pâine de orz. Dar împăratul s-a mâniat tare pe el şi i-a spus că după ce se 
va întoarce de la război va distruge cetatea Cezareea, iar pe Vasile îl va exila. 


XA A AAA AAA AAA Ax 


Xp Xp e Xe Xe e eee eee eee eee 


KA AA AAA AAA AAA A AAA AAA 


Xp Xe e e Xe e e eee eX 


Marele bărbat nu s-a înfricoşat, ci, adunând credincioşii le-a spus primejdia şi se 
ruga în fiecare noapte la biserica Sfântului mucenic Mercurie. 


Cum stăteau în genunchi noaptea, deodată Sfântul mucenic Mercurie pictat pe 
icoană cu sulița în mână, a ieşit din biserică în văzul tuturor. După puţin timp 
mucenicul Mercurie s-a reîntors în biserică având sulița însângerată. 


Atunci Sfântul Vasile, înțelegând că Dumnezeu l-a trimis pe marele mucenic să- 
| ucidă pe vrăjmaşul lui Hristos, Iulian apostatul, cu sulița, a zis către popor: 
"Bucuraţi-vă, fraţilor, şi vă veseliţi, că a auzit Domnul rugăciunea noastră, că 
împăratul cel rău şi necredincios şi-a luat cuvenita pedeapsă fiind ucis de 
Sfântul Mercurie". Aşa a scăpat cetatea Cezareea de mânia şi răzbunarea 
împăratului. 

Împăratul Valens, care a luat tronul după Iulian apostatul, era arian şi nu putea 
răbda pe Sfântul Vasile pe scaunul Cezareei pentru că îl ruşina cu viaţa şi 
învăţătura sa. De aceea căuta în tot felul să-l tragă de partea arienilor, dar nu a 
reuşit să amăgească pe apărătorul şi diamantul Bisericii lui Hristos. Atunci a 
trimis la el pe eparhul Modest să-l amenințe cu închisoarea, cu exil şi cu 
confiscarea averilor lui. 

Iar Sfântul Vasile i-a răspuns: "Averile mele vrei să le iei? Nici pe tine nu te vei 
îmbogăţi, nici pe mine nu mă vei sărăci. Dar socotesc că aceste haine vechi ale 
mele şi aceste puţine cărți în care este toată bogăția mea, nu-ţi trebuie. De 
izgonire nu mă tem, pentru că tot pământul este al lui Dumnezeu. De munci nu 
port grijă, că mă voi duce mai degrabă la doritul sfârşit şi cu aceasta îmi vei face 
bine că mă vei trimite mai degrabă la Dumnezeul meu!" 


Atunci a zis eparhul către el: "Nimeni nu mi-a vorbit cu aşa îndrăzneală!" 
Iar Sfântul Vasile i-a răspuns: "Pentru că până acum n-ai vorbit cu un episcop!" 


Auzind de aceasta, împăratul a hotărât să-l scoată din scaun şi să-l exileze. Dar 
când să semneze hotărârea i s-a stricat condeiul. A luat al doilea şi al treilea 
condei şi la fel i s-au rupt, iar mâna a început să-i tremure. Atunci a cunoscut că 
este pedeapsa lui Dumnezeu asupra lui şi, temându-se, a renunţat. 


Acelaşi împărat eretic a făcut şi altă nedreptate. Trecând prin oraşul Niceea, a 
luat biserica ortodocşilor şi a dat-o în mâinile arienilor. Atunci, mîhnindu-se 
credincioşii, au cerut ajutorul Sfântului Vasile, apărătorul dreptei credințe. 

Iar el a venit la împăratul Valens şi i-a spus: "Cinstea împăratului iubeşte drep- 
tatea. Pentru ce, împărate, ai făcut judecată nedreaptă, de ai luat biserica ortodo- 
cşilor şi ai dat-o arienilor eretici?" 


lar mai marele bucătarilor auzind cum vorbeşte sfântul, l-a mustrat. Marele 
păstor însă i-a răspuns: "Lucrul tău este să te îngrijeşti de mâncări, iar nu să 
tulburi dogmele Bisericii!" 


La urmă împăratul l-a trimis pe Sfântul Vasile la Niceea să facă el dreptate şi i-a 
dat şi scrisoare de întărire. 


Sosind în Niceea, Sfântul Vasile a adunat pe ortodocşi şi pe arieni, le-a citit 
scrisoarea împăratului şi au hotărât ca împreună să încuie biserica, să-i sigileze 
uşile şi să pună străji de ambele părţi. Apoi să se roage arienii lui Dumnezeu trei 
zile şi trei nopţi şi de li se va deschide biserica singură, în chip minunat, să fie a 
lor. La urmă să se roage ortodocşii o noapte şi de li se va deschide lor biserica, 
să fie a ortodocşilor; iar dacă nici lor nu se va deschide biserica, să fie tot a 
arienilor. Şi au făcut aşa. Dar nu s-a deschis biserica arienilor. 


Atunci, Sfântul Vasile a adunat pe toţi ortodocşii la o biserică afară din oraş şi s- 
au rugat acolo toată noaptea. Dimineaţă, au venit cu toţii la biserica încuiată, în 
frunte cu Sfântul Vasile îmbrăcat în veşminte, cântând: "Sfinte Dumnezeule, 
Sfinte tare, Sfinte fără de moarte, miluieşte-ne pe noi!" Cum au ajuns la uşa 
bisericii s-au rugat cântând: "Doamne miluieşte”. 


Apoi Sfântul Vasile a însemnat uşa încuiată cu Sfânta Cruce şi a zis: "Bine- 
cuvântat este Dumnezeul creştinilor, totdeauna, acum şi pururea şi în vecii 
vecilor”. Când a strigat tot poporul "Amin", îndată s-a făcut cutremur, s-au 
zdrobit zăvoarele, s-au rupt pecețile, s-au deschis uşile singure cu ajutorul lui 
Dumnezeu şi au intrat în biserică ortodocşii cântând "Doamne miluieşte”. Apoi 
Sfântul Vasile a săvârşit Sfânta Liturghie şi, văzând minunea, toţi arienii s-au 
făcut ortodocşi. 

Altădată a venit la marele Vasile o femeie plângând şi i-a spus că soţul ei a luat- 
o în căsnicie cu ajutorul vrăjmaşului diavol, după ce mai întâi s-a lepădat de 
Hristos şi i-a dat scrisoare aceluia că va face voia lui. Acum soţul ei se căia de 
ceea ce făcuse şi nu ştia cum să revină la Hristos. 


Auzind acestea, Sfântul Vasile l-a chemat la sine pe tânăr, l-a mărturisit şi l-a 
întrebat: "Voieşti să te întorci din nou la Domnul nostru lisus Hristos?" 

Iar el i-a răspuns: "Voiesc, dar nu pot, pentru că m-am dat în mâinile satanei cu 
scrisoare”. 


"Dar crezi că Domnul te iartă şi te primeşte?" l-a întrebat Sfântul Vasile. 
"Cred, Doamne, ajută necredinţei mele". 


Atunci Sfântul Vasile I-a închis într-o cameră pe tânărul acela şi l-a învăţat să se 
roage ziua şi noaptea. Dar în primele zile a suferit grele ispite de la diavoli, că 
strigau către el: "Tu ai venit la noi, iar nu noi la tine”. 


După multe zile de post şi rugăciuni a venit Sfântul Vasile la el şi i-a zis: "Cum 
te afli, fiule?" "Acum sunt bine, sfinte părinte, că te-am văzut în vis cum l-ai 
biruit pe diavolul”. 


Adunând pe clerici şi pe credincioşi, Sfântul Vasile a luat pe acel tânăr şi l-a dus 
la biserică cântând: "Doamne miluieşte”. 


Dar vrăjmaşul diavol s-a pornit cu mânie asupra tânărului să-l răpească din 
mâinile sfântului şi striga: "Mă nedreptăţeşti, Vasile, că nu eu am venit la 
dânsul, ci el a venit la mine să-mi ceară ajutor. Deci, al meu este, că s-a lepădat 
de Hristos!" 

Şi a zis păstorul cel bun: "Binecuvântat este Domnul Dumnezeul meu, că nu-şi 
va lăsa poporul mâinile în jos de la rugăciune, până nu vei da, diavole, 
scrisoarea tânărului înapoi”. 


ŞI în timp ce toţi se rugau cu mâinile în sus şi ziceau cu lacrimi "Doamne 
miluieşte!", îndată hârtia dată de tânăr vrăjmaşului a căzut din văzduh în 
biserică. Aşa se jertfea bunul păstor pentru mântuirea fulor săi sufleteşti. 

Odată, s-a rugat lui Dumnezeu cuviosul Efrem Sirul să-i arate cum este Sfântul 
Vasile. Şi noaptea a văzut un stâlp de foc care ajungea până la cer şi i-a zis un 
glas de sus: "Efreme, Efreme, cum este acest stâlp de foc, aşa este Vasile!" 


Apoi s-a dus cuviosul Efrem la marele Vasile în Cezareea Capadociei, şi, cu 
toate că nu voia, a fost hirotonit preot de dânsul. 


Aşa era viaţa Sfântului Vasile, ca o făclie aprinsă în mijlocul Bisericii, spre 
luminarea tuturor, încât şi îngerii se minunau de sfinţenia vieţii lui, iar diavolii 
şi necredincioşii se cutremurau şi fugeau. 

Simţindu-şi aproape ceasul morţii Sfântul Vasile a chemat la el un doctor evreu, 
anume Iosif, să-l cerceteze şi 1-a spus că până seara va muri. Dar el a trăit până a 
doua zi, a săvârşit Sfânta Liturghie, a botezat pe acel doctor, apoi binecuvântând 
pe toţi şi-a dat duhul în mâinile lui lisus Hristos la 1 ianuarie anul 379, fiind în 
vârstă de 51 de ani. 


Apoi adunându-se mulţi arhierei, călugări şi credincioşi, au plâns mult pentru 
plecarea dintre ei a unui aşa de mare luminător şi dascăl al Bisericii şi l-au 
îngropat cu cinste în biserica Sfântului mucenic Evpsihie din Cezareea. 


Iubiţi credincioşi, astăzi, o dată cu Sfântul Vasile cel mare, prăznuim şi Tăierea 
Imprejur a Domnului nostru lisus Hristos. Este unul din cele douăsprezece 
praznice împărăteşti de peste an. 


Astăzi, la opt zile după naştere, Domnul este dus la templul din Ierusalim, unde 
primeşte botezul Legii Vechi, adică tăierea împrejur, când 1 S-a pus şi numele 
de lisus, căci numele copiilor dintotdeauna se pune la botez. Prin aceasta 
Mântuitorul se arată împlinitor al Legii Vechi, iar nu călcător al ei. Ba mai mult, 
prin venirea Sa în lume, Fiul lui Dumnezeu desăvârşeşte Legea, o înnoieşte, o 
îndumnezeieşte printr-o nouă Lege, care este Legea harului, adică Sfânta 
Evanghelie. Pe aceasta toţi credincioşii suntem datori s-o respectăm pentru a 
deveni şi noi fii ai lui Dumnezeu şi moştenitori ai Împărăției cerurilor. 


Tot astăzi avem Anul nou. A mai trecut un an din viaţa noastră, din viaţa lumii 
şi astăzi am început altul, pe care îl dorim să fie pentru lume, pentru Biserica lui 
Hristos, pentru fiecare familie şi om, un an de pace, de înţelegere între oameni, 
un an de întărire, de roade bogate atât pământeşti cât şi cereşti. 


Roadele pământului sunt: pâinea cea de toate zilele, sănătatea, pacea în lume, 
Copiii, speranţa şi bucuria acestei vieţi. 


lar roadele cereşti sunt credința în Dumnezeu, iubirea creştină, rugăciunea, 
milostenia şi celelalte fapte bune. Pe toate aceste virtuţi dorim să le sădească 
Dumnezeu în inimile noastre, să le adape prin rugăciune şi să le facă să crească, 
să se desăvârşească în noi prin harul Duhului Sfânt. 


lată ce vă dorim astăzi, la început de an nou. lată urarea Bisericii şi a păstorilor 
ei către fiii ei sufleteşti, acum, de Anul Nou. Să sporim în credinţă şi în fapte 
bune, frații mei. Să nu stăm pe loc, ci să creştem ca un copac, ca o floare, 
urcând din treaptă în treaptă, din putere în putere, dintr-o faptă bună în alta şi 
mai bună. 

Să nu ne mulțumim cu ce am făcut până acum. Să nu ne odihnim, nici să stăm 
pe loc. lată anii trec mereu şi se înnoiesc; viaţa noastră trece şi ea şi noi trebuie 
să mergem la Dumnezeu, unde mai avem de trăit o viaţă. O viaţă veşnică, nouă, 
fără dureri, fără lacrimi şi moarte, o viaţă care nu are sfârşit. O viaţă împreună 
cu Hristos şi cu Maica Domnului, la un loc cu îngerii şi cu toţi sfinţii. 


La început de an nou, Biserica Ortodoxă ne pune înainte un model vrednic de 
urmat, ne pune viaţa şi faptele Sfântului Vasile cel mare. EI este unul din cei trei 
dascăli şi ierarhi ai lumii, împreună cu Sfântul Grigorie Teologul şi cu Sfântul 
Ioan Gură de Aur. 


Să urmăm şi noi lui Hristos şi sfinților Lui. Să urmăm după a noastră slabă 
putere, credinţei, bărbăţiei, curajului, tăriei, răbdării, smereniei, milosteniei, 
înfrânării, postului şi rugăciunii Sfântului Vasile cel mare. Postul, rugăciunea şi 
viaţa curată au avut un mare rol în creşterea duhovnicească a marelui ierarh. Să 
le iubim şi noi după putere. Apoi să adăugăm tăria credinţei, milostenia, 
ascultarea de păstorii Bisericii, cinstea, omenia şi ajutorarea săracilor. 


La formarea Sfântului Vasile a avut mare rol şi cunoaşterea cuvântului lui 
Dumnezeu, hrana sufletului spre care cugeta ziua şi noaptea. Să ne hrănim şi noi 
sufletul cu ascultarea slujbelor Bisericii şi citirea Sfintei Scripturi şi a învăţăturii 
Sfinților Părinţi. Cel puţin câte un capitol, o pagină pe zi să citim din sfintele 
cărţi. Cel puţin câţiva psalmi să spunem pe zi, iar "Tatăl nostru" să-l repetăm de 
mai multe ori sau rugăciunea "Doamne Iisuse..." şi vom primi mare folos şi 
ajutor de sus. 


Apoi să ţinem la Biserică şi la dreapta credinţă ca la însăşi viaţa şi sufletul 
nostru. Vedeţi cu cât curaj şi tărie apăra Sfântul Vasile credinţa ortodoxă? Nu se 
ruşina de împărați şi de eretici; nu se lăsa amăgit de laude sau de daruri, nu se 
temea nici de diavoli, nici de moarte când era vorba de credinţă şi de sufletele 
oamenilor. Când era vorba de el era foarte blând, smerit şi răbdător, chiar dacă 
cineva îl ocăra. Dar când era vorba de stricarea dogmelor credinţei, când se 
hulea Dumnezeu şi se lovea Biserică de către eretici, atunci Sfântul Vasile era 
aspru şi curajos ca un sfânt, îndrăzneţ ca un episcop, iubitor de credincioşi ca un 
adevărat păstor de suflete, gata să-şi dea şi viaţa pentru Evanghelie. 


Să ne apărăm sufletul de patimi, trupul să-l păzim curat de necurăţia păcatelor, 
iar credinţa noastră străbună, ortodoxă, s-o apărăm până la jertfă de eresuri, de 
indiferentism şi necredinţă care bântuie tot mai mult în prezent. 


Să-L rugăm pe Dumnezeu să binecuvânteze cununa Anului nou cu pace între 
popoare, cu sănătate şi pâine. lar pe noi, Biserica Sa, să ne binecuvânteze cu 
păstori buni, cu credinţă tare, cu fapte bune şi mântuire. Amin. 

Arhimandritul Ilie Cleopa — Predică de Anul nou (calendarul) 





Părinților şi fraţilor şi iubiți credincioşi, fiindcă slujesc cu nevrednicie mâine 
Liturghia, m-am gândit că e bine ca privegherea din seara aceasta s-o mai 
împodobim şi cu cântări, şi cu cuvinte sau cu predici, ca să nu pară prea lungă. 
Mâine, Biserica lui Hristos cea dreptmăritoare din Răsărit prăznuieşte trei 
sărbători: Anul Nou, Tăierea împrejur cea după trup a lui Hristos 
Mântuitorul şi Sfântul ierarh Vasile cel mare, arhiepiscopul Cezareei 
Capadochiei. Şi pentru că mâine nu se poate cuprinde într-o predică tot ce ar 
trebui spus despre aceste trei praznice, m-am gândit ca în seara aceasta să mă 
ocup într-o mică parte din predică de însemnătatea anului nou. 


Cum S-a ajuns la noi, românii, să se prăznuiască anul nou la 1 ianuarie? lată 
prin ce împrejurări s-a ajuns la aceasta şi ce însemnătate are anul nou. 


Să ştiţi, fraţilor şi părinţilor, că Dumnezeu a făcut lumea aceasta primăvara şi 
a terminat-o, cum aţi auzit, în şase zile. Dar vinerea aceea, când s-a terminat 
lumea, era în ziua de 14 martie, când era lună plină. Aşa doematiseşte 
Nu se ştia pe atunci ce-i acela 
calendar, că nici nu era zidit omul, sau după ce l-a zidit, omul era deocamdată în 
Rai. 


După VOIE, Adam şi Eva au stat şapte sute de ani în rai, iar 


alții zic că numai şapte zile, sau şaptezeci; alții că şapte ani. 

Toţi sunt pentru cifra şapte, dar nu se ştie exact cât au stat ei în rai. Lui 
Dumnezeu, când a făcut lumea cu cuvântul, nu I-au trebuit ciocane şi hârleţe şi 
sapă şi mistrie ca să o facă; „EI a zis şi s-au făcut. EI a poruncit şi S-au zidit” 
(Psalmii 148, 5). Dar a pus lumii acesteia nişte legi veşnice; toate se rotesc cu 
atâta precizie în ceasul universului, se învârtesc cu o precizie de înspăimântă şi 
pe îngeri, nu numai pe oameni. Pentru ce? Pentru că e lucrul lui Dumnezeu 
Atotţiitorul. Şi când a făcut Dumnezeu lumea, soarele era la zenit, adică în 
mijlocul cerului. Dar stihiile lumii făcute de EI, pământul, şi cerul, şi soarele, şi 
luna, şi stelele nu au stat nemişcate nici o clipă, ci mereu se mişcă. Toate se 
mişcă în cerc, ele veşnic se întorc de unde au plecat. Aşa se mişcă stelele, aşa 
soarele şi luna, aşa toate planetele şi tot ce a făcut Dumnezeu. Tuturor le-a pus 
lege să se mişte şi totodată să nu se mişte la întâmplare, ci cu mare rânduială. 
Încât s-au uimit şi cei mai învăţaţi oameni ai lumii din antichitate, şi au cunoscut 
pe Dumnezeu din zidiri, fără să-L cunoască din Scripturi. Şi au strigat: „Mare 
eşti, Doamne, şi minunate sunt lucrurile Tale!”. Aşa a fost mai apoi cazul şi cu 
Isaac Newton, cu Kepler şi cu ceilalți mari astronomi, care din singură mişcarea 
universului au înţeles că este o mână, este un centru de îndrumare care le poartă 
pe acestea cu atâta precizie. 


Mişcarea regulată în cerc a stelelor ne dă calendarul. Dar prin ce l-a 
întemeiat Dumnezeu în chip deosebit? L-a întemeiat prin cei doi ochi ai lumii: 
soarele şi luna. După ei a făcut să se orienteze toată suflarea, până la sfârşitul 
lumii. Şi aţi auzit că se vorbeşte în Pascalie de crugul soarelui şi de crugul lunii. 
Ce este crugul soarelui? Este un ciclu de 28 de ani, de când soarele porneşte de 
la punctul lui şi face atâtea rotații în fiecare an, încât ajunge în 28 de ani exact la 
locul de unde a pornit. lar ciclul lunar este de 19 ani. Luna merge în jurul 
pământului de 13 ori într-un an, dar în jurul soarelui, are nevoie de 19 ani, până 
ajunge de unde a pornit, şi iară, şi iară, şi iară... Astfel, ciclul lunar are 19 ani, 
iar ciclul solar e de 28 de ani. Şi până ce luna înconjoară soarele de 19 ori, 
soarele face ocolul cerului în 28 de ani. Înmulţeşte pe hârtie 28 cu 19; cât dă? 
532 de ani. Acesta e ciclul mare pascal, după care s-a întocmit Pascalia de 
Sfântul Chiril al Alexandriei, şi a lui Dionisie cel Mic, şi a altor paschologi. 


Şi de ce am luat istoria aşa de departe? Ca să vedeţi cum a ajuns anul nou la noi. 
Deci, când s-au făcut primele calendare din epoca străveche, pe timpul lui Irod, 
împăratul Ninivelor, ei nu se orientau, ca noi, după calendare cu 12 luni, că nu 
ştiau. Ei aşteptau mişcarea astrelor cereşti, a crugului soarelui sau al lunii şi 
ştiau că a trecut un an din crugul soarelui şi doi şi trei şi la 29 de ani va fi 
împlinit ciclul mare solar sau crugul soarelui, cum îl numeau ei. Şi când luna se 
va întoarce de 19 ori, va fi împlinit ciclul mare luni-solar al lor. 


Mai târziu s-a mai deşteptat lumea. Aşa vechii chaldei, popor mai vechi decât 
evreii, au fost mari astronomi. Ei au împrumutat mult civilizaţiei egiptenilor şi 

perşilor, apoi aceştia elinilor şi aşa mai departe, până a ajuns în părţile noastre, 
ale Europei. Aceia au observat şi alte mişcări pe cer, nu numai mişcările 
soarelui şi ale lunii, şi treptat au început să alcătuiască un fel de calendar pe 
pământ, după calendarul cerului sau după calendarul soarelui sau al lunii solare. 
Calendarul ceresc fiind opera lui Dumnezeu, nu rămâne nici o iotă în urmă şi nu 
poate să se clintească, pentru că zice: „poruncă a pus şi nu va trece” (Psalmii 
148, 6). El nu poate să rămână în urmă. lar calendarele făcute de oameni au fost 
mii până acum, ba poate zeci de mii. În fiecare epocă, după mintea din acel 
timp: au fost calendare de umbră, calendare de soare, calendare de nisip, 
calendarele faraonilor Egiptului, cum a fost Ramses şi alții. Au fost o mulțime 
de calendare la egipteni şi la popoare mai vechi ca egiptenii, cum au fost de 
pildă asirienii. Unele se conduceau după calendare fructifere; când se coceau 
portocalii, şi asta se întâmpla de două ori pe an, socoteau că s-a împlinit un an. 
A fost calendarul Nilului, care a funcţionat sute de ani. Căci Nilul se revărsa 
periodic, de două ori într-un an. Dar Nilul, din cauza ploilor de la ecuator, se 
revărsa uneori mai înainte de două luni, altă dată mai în urmă şi aşa mai departe. 
Ei ştiau că atunci când s-a făcut orezul, sau s-a revărsat Nilul de două ori, e anul 
nou. 


Dar ştiinţa n-a fost mulţumită cu calendare din acestea. Şi nici nu trebuia să fie, 
sau să se ia după lucruri de acestea care n-au mers regulat. De aceea, oamenii au 
vrut să facă alte calendare, mai bune, ca să se apropie mai mult de calendarul 
cerului, de calendarul pe care l-a făcut Atotţiitorul Dumnezeu. Primii care au 
început să facă aceste calendare au fost egiptenii. Ei au făcut prima dată 
calendarul de 12 ani, măcar că luna avea câte 28-30 de zile şi calendarul lor 
era mai scurt decât calendarul de acum, anul având numai 354 de zile. 


Poporul iudeu - care a fost în robia egiptenilor 430 de ani - când a ieşit din robie 
a împrumutat calendarul egiptean, căci altul mai bun nu se găsea în acea vreme, 
şi l-au folosit pe el 1500 de ani, până la împăratul luliu Cezar, cu circa 44 de ani 
înainte de venirea Mântuitorului. Dar până la acea dată calendarul folosit 
rămăsese foarte mult în urmă. De aceea romanii, vrând să-şi facă un calendar 
mai bun, au trimis — pe vremea lui luliu Cezar — pe Iulian Sosigene în toate 
părțile lumii, să vadă care calendar e mai aproape de calendarul ceresc, care se 
potriveşte mai mult cu calendarul dumnezeiesc. 


ŞI acela fiind însărcinat de împăratul Iuliu Cezar, a cercetat toate calendarele de 
pe valea Nilului, din Palestina, de prin Africa, şi tot pe al evreilor l-a găsit mai 
aproape, fiindcă era luat de la egipteni. Dar lipseau 11 zile şi şase ceasuri faţă de 
mişcările astrelor de pe cer. Deci i-a mai adăugat 1l zile şi şase ceasuri. Dir 
anul de 354 de zile s-a făcut calendarul de 365 de zile. Şi la patru ani, 
înmulțind cele şase ceasuri care treceau în plus în fiecare din aceşti ani, mai 

erau 24 de ceasuri, deci mai puneau o zi. Aşa s-a născut anul bisect, adică trei 
ani de câte 365 de zile, iar al patrulea (bisect) de 366. 


La început toate popoarele, respectând tradiţia după care începutul lumii a fost 
în martie, de atunci începeau anul, indiferent ce calendar ar fi avut ele. Aşa au 
socotit şi egiptenii, şi evreii, şi romanii. Mai apoi romanii au adăugat lunile 
ianuarie şi februarie şi au stabilit începutul anului la 1 ianuarie. 


Ei aveau obiceiul că în ziua de 1 ianuarie luau impozitele de la popor, schimbau 
pe dregători, plăteau salariile la salariaţi, la militari, îi avansau pe unii din 
aceştia la grade mai mari. Tot la 1 ianuarie aveau şi cele mai mari festivități, iar 
cu acest prilej făceau mare zarvă de cântece şi jocuri, cum le vedeţi până acum. 
Că de la romani şi de la păgâni vin obiceiurile acestea de-a umbla din poartă în 
poartă şi a fluiera şi a cânta şi a face câte şi mai câte. Că nu de la Biserica lui 
Hristos vin acestea, ci de la popoarele păgâne, căci romanii le-au împrumutat de 
la egipteni, egiptenii de la asirieni şi aşa mai departe. Obiceiurile acestea nu sunt 
creştineşti, ci păgâneşti, fiindcă şi noi ne tragem din popoare păgâne, căci şi 
romanii şi dacii au fost popoare păgâne. 


Dar lumina credinţei lui lisus Hristos a strălucit la Roma şi în Imperiul Roman 
din sudul Dunării, iar de acolo a trecut şi la daci, dincoace de Dunăre, mai ales 
după ce Dacia a fost cucerită de Traian şi mulţime de colonişti din Peninsula 
Balcanică au inundat ţara strămoşilor noştri. Şi aşa a ajuns creştinismul cu 
lumina credinţei dincoace de Dunăre şi a început să înflorească aici Biserica lui 
Hristos. Dar prin aceşti colonişti au venit la noi şi obiceiurile acestea de 1 
ianuarie. Și aşa se fac în această zi petreceri în loc de sfinte slujbe de 
mulțumire lui Dumnezeu şi de cerere a ajutorului Lui. Obiceiurile acestea au 
trecut de la ei la noi, cum le vedeţi până astăzi, precum şi calendarul de 12 
luni. Astfel am ajuns şi noi, românii, să prăznuim ziua de 1 ianuarie, ziua 
anului nou civil. 


Vi le-am spus acestea tare pe scurt, pentru că nu vi le pot arăta acum mai pe 
larg. Oamenii s-au obişnuit de la început să pună semne câţi ani au trecut de la 
zidirea lumii. Biblia nu spune aceasta, căci ea nu se ocupă de cronologie. Ea e o 
carte de morală, de sfinţenie, plină de Duhul Sfânt. Prin ea se arată că există 
Dumnezeu, că El este Creatorul lumii, se arată legile date de EI întregului 
univers, se arată că El pedepseşte păcatul şi răsplăteşte virtutea, că cei ai Lui 
sunt drepți, sfinți, iar ceilalți sunt păcătoşi şi vor lua plată după faptele lor şi 
osândă dincolo. De acestea se ocupă Biblia. 


Auzi - zic unii - că Biblia spune că numai şapte mii de ani are lumea aceasta! Te 
rog să-mi arăţi, învăţatule în Biblie, unde spune Biblia că lumea-i de şapte mii 

de ani? la-o de la un cap la altul şi dacă ţi se va arăta undeva în Scriptură că 
lumea-i numai de şapte mii de ani, atunci dă-o pe foc! 


Nu. Oamenii au pus termen de când s-a zidit lumea. Marele Vasile în 
Hexaimeron vorbeşte de temelia pământului, de facerea lumii, arătând — du 
mărturia Sfintei Scripturi - că pământul era netocmit şi nevăzut. 






Sfântul Ierarh. Deci Biblia spune că pământul era netocmit şi nevăzut (Facerea 
1, 2). Care era netocmirea pământului? Ea stătea în faptul că n-avea nici o 
vegetație, nici un animal, nu era nimic. Apoi ne dezvăluie care era cauza 
nevederii: erau apele, căci pământul era în fundul apelor; precum şi faptul că 
nu existau încă cei ce au ochi (Sfântul Vasile cel mare, Hexaimeron, pp. 6-8). 


Cine să-l fi văzut pe atunci? Dumnezeu îl vedea unde era, dar nu erau zidite cele 
cu ochi, nici animalele, nici oamenii, nici păsările. Dar pământul era, căci el 
datează de multe milioane de ani, poate să fi fost acolo de sute de milioane. 





răspunde Marele Vasile celor ce iscodeau vârsta 
pământului. Dumnezeu a zis să se adune apele întru adunările sale şi să se arate 
pământul. EI l-a scos cum ai scoate caşul din zer la stână. Aşa a scos Dumnezeu 
pământul din ape. Şi nu-i nici o greutate la Dumnezeu aceasta, căci auzi ce 







spune Marele Vasile: 
Nimic e el 


înaintea lui Dumnezeu. E mare pământul? Dar planeta Jupiter e de 1300 de ori 
mai mare decât Pământul şi are patru sateliți mult mai mari ca Pământul. Dar 
Sirius, care-i de milioane de ori mai mare chiar decât Soarele! Ce-i la 
Dumnezeu pământul? Pentru mine-i mare, şi-i minunat, dar nu şi pentru Cel 
care l-a făcut. Acela l-a făcut, cum zice Isaia, ca pe o nimica, şi toate popoarele 
lumii înaintea Lui sunt ca o picătură din cadă. 


Şi au pus oamenii semne de la zidirea lumii, că atâţia ani sunt de la Adam, şi toţi 
ceilalți au auzit de la unul, dar nimeni nu ştie precis câţi ani sunt de la Adam. 
Unii zic că Hristos a venit în lume la 5508 ani de la facerea lumii, alţii la 4999. 
Cronologii nu se învoiesc la ce an a venit Hristos în lume, pentru că nimeni nu 
ştie exact când a făcut Dumnezeu lumea şi câţi ani sunt de la zidirea lumii. 


Când s-a zidit lumea numai Dumnezeu ştie, nimeni altcineva. Aşa spunea 
marele Vasile. Dar oamenii au stabilit un fel de epoci, de ere. Ei au zis: atâţi ani 
sunt de la Adam, apoi zic că a fost era lui Avraam ş. a. Unele le-au pus în 
legătură cu diferite evenimente: era alexandrină, de când Alexandru cel mare a 
avut război cu perşii; era romană, de la fondarea Romei; apoi era martirilor, de 
la începutul creştinismului până pe vremea lui Diocletian. Dar de abia de la 
împăratul Justinian, de la 517, au început să se numească anii de la Hristos. 

Era creştinismului nostru începe de la Mântuitorul şi până acum are 1970 de 
ani, iar peste câteva ceasuri ajungem în anul 1971. Am vrut Să vă spun câte 
ceva despre anul nou. Aşa a ajuns şi la noi să se prăznuiască anul nou şi să se 
înceapă de la 1 ianuarie, după tradiția rămasă nouă de la Roma. 


Şi sunt calendare diferite şi astăzi. In Abisinia, o ţară creştină, creştinii primesc 
tăierea-împrejur, ca evreii. 


Sunt popoare care au calendarul cu doi ani, cu trei ani mai înainte, sau cu şase. 
Dar calendarul cel mai apropiat de calendarul luni-solar este calendarul pe 
care-l avem noi, ortodocşii. EI este îndreptat de conferinţa interortodoxă de la 
Constantinopol, din pe timpul Patriarhului Meletie al V- 
lea, şi e cel mai aproape de cel ceresc. În 42.000 de ani, el abia rămâne cu o zi 
în urmă. lar calendarul gregorian, pe care l-a îndreptat Papa Grigore al IX-lea în 
1583, prin marele filosof şi astronom Lilie, rămâne la 3.600 de ani cu o zi şi o 
noapte în urmă; deci el rămâne mai mult în urmă ca al nostru, din punct de 
vedere ştiinţific. Noi după calendarul acesta ne călăuzim şi el este aprobat de 
toată Biserica. 





Dar vreau să vă spun că, începând de la anul nou, grija noastră cea mai mare 
trebuie să fie alta: cel mai mare lucru e să ne înnoim viaţa, să luăm aminte cu 
fiecare an nou să lăsăm câte un păcat care ne stăpâneşte cine ştie de când şi să 
punem în locul lui o virtute, să iertăm greşalele celor ce ne-au supărat, să-i 
iertăm pe toţi, să începem anul nou cu inima curată şi cu credinţă în Dumnezeu, 
să nu începem la crâşmă cu beţie, cu fluiere, cu câte şi mai câte petreceri. Că 
dacă începi bine din ziua întâi, fiindcă ziua bună se arată de dimineaţă, aşa o să- 
ți meargă tot timpul. 


Du-te prin sate acum, în noaptea aceasta: e iadul pe faţa pământului! lată cum 
ştiu oamenii să mulțumească lui Dumnezeu că le-a mai dat un an de viaţă! Dar 
vine moartea şi-l strânge de gât, de nu mai poate spune nici preotului ce a făcut, 
că 1 s-a legat limba! Cât ar mai vrea el atunci să-i mai dea Dumnezeu un ceas; 
dar nu-i mai dă, e rânduit: când ţi-o veni ceasul, te ia şi te duce. Ai vrea să te 
rogi: „Doamne, mai dă-mi un minut!”, dar nu-ţi dă, ai avut destule! Dumnezeu 
este prea drept, ţi-a dat vreme, dar n-ai vrut să te îndrepţi, să te pocăieşti, să 
plângi, să te rogi. Ţi-a dat atâţia ani de viaţă şi n-ai avut nici o grijă. Şi atunci 
vei vedea că nu mai este pocăință în timpul morţii. Deci să ne gândim că, 
trecând un an de zile, foarte mult trebuie să plângem lui Dumnezeu că n-am 
făcut nimic bun şi să mulţumim lui Dumnezeu că ne-a ajutat cu mila şi cu 
îndurarea Lui să trecem iarăşi 365 de zile şi să ajungem până azi. 

Toţi trebuie să mulțumească. Toată zidirea lui Dumnezeu. Căci viaţa şi fiinţele 
şi toate vremile sunt în mâna lui Dumnezeu. Tocmai acum trebuie să mulţumim 
lui Dumnezeu, ca să nu vie urgia Domnului peste noi. 


Aşteptăm mila lui Dumnezeu, dar odată n-are să mai fie timp. Căci vine moartea 
pentru fiecare, vine dreptatea lui Dumnezeu, de care nu poate scăpa nimeni, nu 
pot scăpa nici împărații. Unde-s împărăţiile, unde-s faraonii Egiptului, unde sunt 
sultanii turcilor, unde-s craii Germaniei, unde-s împărații de care se cutremura 
lumea, unde-s împărăţiile, unde-s cetăţile, unde-s oraşele, unde-i oraşul Pompei 
şi unde este Cartagina şi oraşele vechi care s-au dărâmat de cutremur?! Unde-s 
cetățile lumii, unde-s puternicii, unde-s cei învăţaţi, unde-s filosofii, unde-s cei 
care au purtat schiptru, cei care au purtat diademe şi ale căror capete străluceau 
ca soarele, unde-s?! Praf, pământ şi pulbere s-au făcut! Aşa-i dreptatea lui 
Dumnezeu, şi vai de noi dacă cheltuim vremea în zadar! Marele Apostol spune: 
; Răscumpăraţi vremea, că zilele rele sunt”. 


Vom cere să mai trăim un minut şi n-are să ne mai dea Dumnezeu. Pentru că 
trecem fără griji prin viaţa aceasta, ne încurcăm cu grijile veacului de parcă am 
fi nemuritori. Fum suntem. În toată ziua Biserica ne spune: „Omul ca iarba; 
zilele lui ca floarea câmpului, aşa va înflori” (Psalmii 102, 15). l-a spus 
Dumnezeu lui Isaia, pentru toţi: „Tot trupul e iarbă şi slava omului ca floarea 
ierbii, uscatu-s-a iarba şi floarea ei a căzut”; şi iarăşi zice Duhul Sfânt în 
Psalmi: „Zilele lui ca umbra trec”, „că s-au stins ca fumul zilele mele”, şi 
iarăşi: „anii lor ca un păianjen s-au socotit”, şi iarăşi: „zilele mele ca umbra s- 
au plecat şi eu ca iarba m-am uscat”. Pentru cine vorbeşte aici Duhul Sfânt? 
Pentru noi. Să avem urechi, să nu fim surzi! 


Să nu ne astupăm urechile, că visuri suntem sub soare. Oricine ar fi, praf şi 
pulbere este. Nimic nu rămâne veşnic pe pământ. Unde-s puternicii de care se 
cutremura lumea până ieri? Du-te şi vezi-i în gheena, cum îi muncesc dracii! 
Du-te şi întreabă-i acolo: Cu ce v-aţi ales din viaţa aceasta? Unde a rămas 
stăpânirea, unde ştiinţa, unde puterea popoarelor? I-a luat după dreptate moartea 
şi-i ţine în legături până în ziua Judecăţii de apoi. Să veghem, dar, cum petrecem 
timpul înaintea Domnului, căci negreşit vom muri şi ne va cere socoteală ce-am 
vorbit în fiecare clipă, şi ce-am gândit, şi ce-am lucrat. 


Aceasta v-o spun pentru anul nou: să mulțumim Prea Sfintei Treimi şi prea 
curatei Maicii Domnului, care mijloceşte pentru toată lumea, că ne-a învrednicit 
să treacă un an. Să ne hotărâm, în inima noastră, să punem început bun şi să 
petrecem de aici înainte cu Dumnezeu, creştineşte. Să ne împăcăm cu 
Dumnezeu mai înainte de a ne răpi moartea.Amin! 


Din “Predici la Sărbătorile de peste an ” - Editura Christiana 

Sfântul loan Gură de Aur - Cuvânt la Tăierea împrejur a Domnului - 
Despre creşterea copiilor 





„Si a coborât cu ei şi a venit în Nazaret şi le era supus” (Luca 2, 51) 


Când apostolul vorbeşte despre însuşirile cele bune ale unei văduve, aminteşte, 
mai înainte de toate, că ea trebuie să fi crescut copii (| Timotei 5, 9-10). 


Însă cuvântul „creştere” el nu-l ia într-un înţeles obştesc, de jos, precum mulţi 
înţeleg aceasta, că adică văduva nu trebuie să fi lăsat copiii săi să moară de 
foame. Chiar singură, puterea firii unei mame nu ar fi îngăduit aceasta, şi de 
aceea nu este trebuinţă de vreo lege ca văduva să nu lase copiii săi flămânzi. 
Apostolul vorbeşte aici despre creşterea întru cucernicie şi dreptate. lar 
mamele care nu îşi cresc aşa copiii lor sunt mai rele decât cele ce îşi omoară 
copiii. Aceasta trebuie să se zică nu numai femeilor, ci şi bărbaţilor. 


Mulţi părinţi îşi dau toată truda ce se poate gândi pentru ca să agonisească fiului 
lor un cal bun, o casă frumoasă, o moşie prețioasă, dar pentru ca el să 
dobândească un suflet nobil şi un simțământ cucernic, nu se îngrijesc cât de 
puţin. Şi tocmai aceasta duce toată lumea în neorânduială, că noi nu creştem 
copiii noştri după cuviinţă şi ne îngrijim numai pentru averea lor, şi nu pentru 
sufletele lor. 


Aceasta este cu adevărat cea mai mare nebunie. Căci fie averea cât de mare şi 
cât de însemnată, dacă acela care are să o moştenească nu este îmbunătăţit şi 
drept, ea trebuie a se socoti ca şi pierdută; ba încă unui astfel de om, averea îi 

este chiar spre pierzare şi îl duce încă mai sigur şi mai adânc în iad. Dimpotrivă, 
dacă sufletul este nobil şi îmbunătăţit, el, şi sărac fiind, va fi fericit. 


De aceea, noi trebuie să ne îngrijim să nu-i facem bogaţi în aur, argint şi în alte 
lucruri asemenea, ci să fie foarte bogaţi în cucernicie, în dreptate şi în fapta cea 
bună; să nu aibă multe trebuinţe şi să nu umble cu ardoare după bunurile şi 
după plăcerile pământeşti. Trebuie să fim cu luare aminte asupra ieşirii şi intrării 
lor, asupra purtării, umblării şi asupra prietenilor lor, ştiind că cine este leneş 
întru aceasta nu poate nădăjdui iertarea de la Dumnezeu. 


Dacă purtarea de grijă pentru mântuirea altor oameni este una dintre cele mai 
mari datorii ale noastre, precum zice Apostolul: „Nimeni să nu caute folosul 
său, ci folosul altuia” (I Corinteni 10, 24), cu cât mai mult fiecare va trebui să 
fie răspunzător pentru îngrijirea de mântuirea copiilor săi! 


Dumnezeu va zice către fiecare tată: „Nu am dat Eu copil dintru început în 
casa ta? Nu te-am pus Eu pe tine învăţător, crescător, îngrijitor şi stăpân al 
lui? Nu am pus Eu în mâinile tale toată puterea asupra lui? Când el era încă 
gingaş, ţi l-am dat ţie, ca să-l formezi şi să-l orânduieşti”? Ce iertare poți 
nădăjdui, când tu pregeţi şi treci cu vederea creşterea lui? 


Sau ce poţi tu, oare, să zici spre dezvinovăţirea ta? Poate că fiul tău este greu de 
înfrânat şi îndărătnic. Dar la aceasta trebuia să gândeşti de mai înainte, când el 
era încă mic şi uşor se putea înfrâna; de atunci să te fi îngrijit a-l îmblânzi, a-l 
obişnui la datoriile lui, a-l aduce la orânduială şi a stârpi bolile sufletului său. 


Când ogorul inimii lui era încă uşor de lucrat, de atunci trebuia să smulgi spinii, 
atunci când ei, la vârsta cea fragedă, uşor se pot smulge. Şi astfel, patimile 
copilului nu s-ar fi făcut, prin lenevirea ta, mai mari şi nebiruite. 


Pentru aceea, zice înțeleptul Sirah: „De ai feciori, învaţă-i şi pleacă din pruncie 
grumazul lor” (Sirah 7, 24). Şi Dumnezeu nu numai că îți porunceşte aceasta, 
ci mai vârtos te şi ajută EI însuşi. Cum şi în ce chip? Prin aceea că zice: „ Cel ce 
va grăi de rău pe tatăl său sau pe mama Sa, cu moarte Să se omoare” (Ieşirea 
21, 17). Vezi tu cum îngrozeşte El pe copii şi cum îi înspăimântă; cât de mult îți 
înlesneşte stăpânirea asupra lor? 


lar dacă Dumnezeu pedepseşte cu moarte îndrăzneala copiilor împotriva 
părinților, apoi cum putem să ne dezvinovățim când am privit cu nepăsare 
îndrăzneala copiilor noştri împotriva lui Dumnezeu? 


Dumnezeu zice fiecărui tată: „Pe fiul care te ocărăşte pe tine îl voi pedepsi cu 
moarte; iar tu nu voieşti nici măcar cu un cuvânt să tulburi pe cel ce calcă cu 

picioarele poruncile Mele? Merită acesta iertare?”. Tu vezi cum el cutează 
împotriva Făcătorului său, şi nici măcar nu te superi de aceasta, nu-l ameninţi, 
nu-l pedepseşti, deși ştii bine că Dumnezeu opreşte astfel de îngăduinţă. 


Și Dumnezeu face aceasta nu pentru că o astfel de jignire ar aduce vătămare 
Celui Preaînalt şi neatins, ci pentru ca să mântuiască pe fiul tău cel păcătos. lar 
cel ce este atât de nebun şi se îndârjeşte împotriva lui Dumnezeu, acela încă şi 
mai mult va păcătui împotriva tatălui său şi a propriei lui mântuiri sufleteşti. 


Aşadar, să nu fim fără de grijă despre aceasta, ştiind că atunci când copiii 
păzesc cu credinţa datoriile lor către Dumnezeu, şi în celelalte lucruri ale vieţii 
dobândesc fericire şi cinste, fiindcă oricine cinstește şi stimează un om 
îmbunătăţit şi bine crescut, fie el oricât de sărac; pe când pe cel rău şi fără de 
rânduială, toți îl înjură şi îl urăsc, fie el oricât de bogat. 


Insă un fiu bine crescut, nu numai de la alții va dobândi stimă, dar şi de tine, 
tatăl său, va fi mai iubit, fiindcă la dragostea cea firească se adaugă încă un alt 
temei al iubirii, adică fapta cea bună a fiului. Afară de aceasta, un astfel de fiu 
nu numai că îți va fi mai drag, ci încă mult mai plăcut şi mai folositor, căci el te 
va cinsti şi te va sprijini la bătrânețile tale. 


Precum cei care sunt nemulțumitori către Dumnezeu nu stimează nici pe părinţii 
lor, tot aşa cei ce cinstesc pe Dumnezeu, arată şi părinţilor lor tot respectul. De 
aceea, pentru ca tu să fii plăcut atât lui Dumnezeu, cât şi oamenilor, ca să-ţi 
găteşti o viaţă fericită şi să scapi de pedeapsa în viaţa viitoare, creşte pe copilul 
tău cu toată grija. 


lar cum că cei care nu cresc copiii lor cu grijă, deşi ei altminteri ar fi buni şi 
vrednici, totuşi se pedepsesc greu, aceasta se arată dintr-o istorie veche, pe care 
O Voi povesti. 


A fost un preot mare între iudei, anume Eli (I Regi 2, 11). Eli era vrednic şi bun, 
însă avea doi feciori foarte răi, pe care nu i-a ţinut în frâu şi nu i-a domolit, sau 
cel puţin nu făcuse aceasta cu destulă putere şi stăruinţă, căci el ar fi trebuit 
să-i înfrâneze, să-i alunge din casa sa şi în tot chipul să-i pedepsească, pentru 
ca să-i îndrepteze. 


Însă el numai îi îndemna şi se mulțumea a le da sfaturi blânde, zicându-le: 
; Pentru ce faceţi voi asemenea lucruri, căci aud vorbe rele despre voi... ” (1 
Regi 2, 23). Ce zici tu, Eli? Ei au cutezat împotriva lui Dumnezeu şi tu îi 
numeşti „fii ai tăi”? Ei nu vor să mai recunoască pe Făcătorul lor şi tu 
mărturiseşti încă înrudirea ta cu dânşii? De aceea zice Sfânta Scriptură: „Eli 
nu a certat pe fii săi” (I Regi 3, 13). Căci, când cineva îndeamnă simplu, 

aceasta nu este certare, ci trebuie a folosi un mijloc aspru şi tare, precum cere 
boala. 


Aşadar, nu este de ajuns numai a spune copiilor greşelile şi a-i sfătui, ci trebuie 
a-i şi înfricoşa, spre a dezrădăcina obiceiurile cele rele de la început. Însă 
tocmai prin aceea, că Eli, deşi îndemna pe fii săi, însă nu cu destulă stăruinţă, 
precum ar fi trebuit, prin aceea, zic, i-a dat în mâinile vrăjmaşilor. Ei au căzut 
într-o bătălie contra filistenilor, şi fiindcă el n-a putut suferi vestea aceasta, a 
căzut de pe scaunul său, şi-a frânt grumazul şi a murit. 


Vezi că am avut dreptate când am zis că părinţii care nu-şi cresc copiii şi nu-i 
țin întru cucernicie sunt adevăraţi ucigaşi ai copiilor lor? Aşa a fost şi Eli, 
ucigaşul fiilor săi. Adică, măcar că vrăjmaşii au omorât pe fiii lui, totuşi, el a 
fost vinovat de moartea lor, căci prin lenevirea sa în creşterea lor, el le-a răpit 
ajutorul lui Dumnezeu şi, prin aceasta, i-a dat fără pază şi fără apărare ucigaşilor 
lor. Dar el a omorât nu numai pe fiii săi, ci şi pe sine însuşi. 


Aceeaşi soartă o au încă şi acum mulţi părinţi. Fiindcă ei nu voiesc să fie aspri, 
nu voiesc să-i înfrâneze şi să-i tulbure pe copiii lor cei fără de rânduială şi 
păcătoşi, ei adeseori sunt siliți a privi cum aceştia, pentru nelegiuiri, sunt prinşi, 
târâți înaintea scaunului judecății, aruncaţi în temniţă, sau chiar şi omorâţi. 


Căci dacă tu nu-i pedepseşti, nu-i îndreptezi, atunci va urma pentru dânşii 
judecata după legile comune şi se vor pedepsi public. La această nenorocire se 
adaugă şi ruşinea, căci toţi arată cu degetul pe tatăl al cărui fiu a luat un 
asemenea sfârşit, şi îi fac imposibilă orice ieşire din casă. Căci cu ce ochi poate 
el să se uite la cei cu care se întâlneşte, după ce fiul lui a adus asupră-i o astfel 
de ruşine, o astfel de nenorocire? 


De aceea, vă poftesc şi vă rog, aveţi grijă de copiii voştri, şi anume de mântuirea 
sufletului lor. Tu, tatăl casei, eşti un dascăl pentru toată casa ta, şi Dumnezeu 


see le 


Pentru femei Apostolul Pavel grăieşte: „... de voieşte să înveţe ceva, să întrebe 
acasă pe bărbaţii lor” (I Corinteni 14, 35), iar pentru copii: „... creşteţi-i întru 
învăţătura şi certarea Domnului” (Efeseni 6, 4). 


Gândeşte că tu ai în casa ta nişte statui de aur, adică copiii tăi, de aceea 
orânduieşte-i, cercetează-i în toate zilele cu luare aminte, împodobeşte şi 
formează sufletul lor în tot chipul. Urmează lui lov celui cucernic, care, de 
teamă ca nu cumva fiii lui să fi păcătuit cu ceva în inimile lor, aducea jertfă 
pentru dânşii şi era cu multă luare aminte pentru ei. 

Urmează încă şi exemplul patriarhului Avraam. Şi el se îngrijea nu ca să lase 
fiului său bani şi comori, ci se uita la împlinirea Legii lui Dumnezeu, ca să 
insufle urmaşilor săi din toate puterile împlinirea acesteia. Martor pentru această 
faptă bună a sa este însuşi Dumnezeu, când zice: „Știu că va porunci fiilor şi 
urmaşilor săi, ca să păzească căile Domnului şi să facă dreptate” (Facerea 
18, 19). 


Iar David, când era să moară, a chemat pe fiul său, şi în loc de avere i-a lăsat o 
sfătuire pe care el adesea o repeta, adică: „Dacă tu, fiul meu, vei trăi după 
Legea cea dumnezeiască, nu te va întâmpina nici o nenorocire, ci toate îţi vor 
merge cu folos şi te vei îndulci de mare apărare şi linişte. lar dacă vei pierde 
sprijinul lui Dumnezeu, nu-ţi va putea folosi împărăţia şi toată puterea lumii” 
(III Regi, cap. 2). Acestea şi altele asemenea i-a vorbit el, deşi nu cu aceste 
cuvinte. 


Deci şi noi, atât în viaţă, cât şi la moarte, acestea să vorbim copiilor noştri şi să-i 
convingem că/frica lui Dumnezeu este averea cea mai mare, moştenirea cea mai 
sigură şi comoara cea mai nepieritoare. Să nu ne zbuciumăm a le lăsa comori 
trecătoare, ci cucernicia, care este o avere netrecătoare şi trainică. 


Unde lipseşte cucernicia, acolo şi averea ce o are cineva se prăpădeşte în 
primejdii şi în ruşine. Unde este cucernicia, acolo se vor dobândi şi averile, pe 
care cineva încă nu le are. Dacă tu vei creşte pe fiul tău în fapta cea bună, şi alții 
vor creşte tot aşa pe fiii lor, atunci se va forma un lanţ, un şir de bună purtare, 
care va cuprinde la urmă pe toţi; un şir care începe de la tine şi care, pentru 
creşterea cea bună a copiilor, îți va aduce roade slăvite. 


Un copil are trebuinţă de asprime, de supraveghere şi de frică. Aceasta însă cu 
nu 0 zic pentru ca voi să vă purtaţi neprieteneşte cu copiii, ci pentru ca să fiţi 
mult stimaţi de către dânşii. Dacă şi femeia trebuie să stimeze pe bărbatul său şi 
să se teamă de dânsul, cu cât mai mult copiii trebuie să se teamă de tatăl lor! 
Nu-mi răspunde mie că tinereţea nu se poate domoli. 


Căci dacă Pavel cere o astfel de îngrijire de la o văduvă, cu cât mai mult o va 
cere de la un bărbat? Dacă însă nu ar fi cu putință, desigur, el nu ar fi 
recomandat-o. Toată răutatea copiilor se reazemă pe lenea noastră, căci noi de la 
început, din vârsta cea fragedă, nu i-am ţinut în cucernicie şi în frica Domnului. 
Noi ne îngrijim ca ei să capete cultură lumească, să înveţe lucruri şi afaceri 
lumeşti, cheltuim bani pentru acestea, rugăm pentru dânşii pe prietenii noştri şi 
nu lăsăm nici o cale neîncercată, dar nu ne îngrijim nicidecum ca ei să fie cu 
trecere la Împăratul îngerilor. 

Noi totdeauna le îngăduim a vizita teatrele, dar nu-i silim să se ducă la biserică. 
Și dacă copilul vine aici de vreo două ori, stă fără nici un folos şi câştig. Insă nu 
trebuie să fie aşa, ci precum atunci când îi trimitem la şcoală, le cerem socoteală 
de ceea ce au învăţat, tot aşa trebuie să fie şi când îi trimitem la Biserică, sau 
mai vârtos când îi ducem noi înşine. 


Trebuie, după aceea, a-i întreba ce au auzit sau ce au învăţat aici. Dacă 
procedăm astfel, îndreptarea copiilor ne va fi un lucru foarte uşor şi 
îndemânatic. Dacă ei, acasă, totdeauna ne aud vorbind de faptele cele bune şi îi 
învăţăm datoriile lor, dacă cele ce aud în biserică se unesc cu cele auzite acasă, 
atunci ei, în curând, ne vor arăta roadele cele slăvite ale acestei nobile seminţii. 


Dar noi nu facem nimic din toate acestea; datoriile, care sunt cele mai neapărate, 
noi le privim ca lucruri lăturalnice, şi dacă cineva ne îndeamnă la ele, noi râdem 
de dânsul. De aceea, toate merg pe dos, şi de acolo vine că cei ce nu au fost 
crescuţi de părinţii lor, trebuie să fie certaţi de legile civile. 


Dar nu simţi tu ruşine şi nu roşeşti când vezi că judecătorul pedepseşte pe fiul 
tău şi îl îndreaptă, şi că el are trebuinţă de certare străină, deşi atâta vreme a fost 
lângă tine? Nu te ascunzi, nu te acoperi de ruşine? Spune-mi, mai poţi tu purta 
numele de tată, când tu ai fost un vânzător al fiului tău şi nu i-ai dat paza 
trebuincioasă, ci l-ai lăsat să se piardă prin tot felul de răutate? 


Când vezi un om rău că îți bate copilul, te superi, te mânii, te aprinzi şi năvăleşti 
asupra făptaşului. lar când vezi pe satana în toate zilele rănind şi bătând pe 
copilul tău, şi duhurile rele amăgindu-l la păcat, te uiţi cu nepăsare şi, 
dormitând, nu te superi şi nu cauţi să mântuieşti copilul tău. Şi aceasta ar fi de 
cea mai mare trebuinţă, căci păcatul este cel mai rău dintre duhurile rele, şi cel 
ce trăieşte în păcat nu poate să se mântuiască. 


Aşadar, pe un fiu păcătos nu trebuie numai a-l plânge, ci încă a-l şi pedepsi şi a- 
] certa, a-l opri şi a-l ţine în frică, a căuta ca prin tot felul de leacuri să-l vindeci 
de boala lui cea sufletească. Tu trebuie să urmezi văduvei, despre care zice 
Pavel: „a crescut feciori”. 


Căci marele Apostol nu îndreaptă îndemnarea sa numai spre văduve, ci spre toți. 
EI sfătuieşte pe toţi oamenii, când zice: „Creşteţi pe copii întru învăţătura şi 
certarea Domnului” (Efeseni 6, 4). lar aceasta este cea dintâi şi mai mare avere 
cu care părinţii pot împodobi un copil. Amin. 


din “Predici la duminici şi sărbători 


XA A AAA AAA AAA AxX 


Xp Xp e Xe Xe e eee eee eee eee 


KA AAA AAA AAA AAA 


Xp Xp e e eee eee 


Sfântul loan Gură de Aur - Cuvânt la Anul nou 





Anul îţi va merge bine nu când tu vei sta beat în ziua cea dintâi a lui, ci când, 
atât în ziua cea dintâi, cât şi în cea de pe urmă, şi în fiecare zi, tu vei face 
fapte plăcute lui Dumnezeu. 


Nu beţia înseninează, ci rugăciunea; nu vinul, ci cuvântul înfrânării. Vinul 
stârneşte furtună, cuvântul lui Dumnezeu aduce linişte. 
v. Acela aduce nelinişte în inimă, acesta alungă zgomotul; 
Y- acela întunecă mintea, acesta luminează pe cea întunecată; 
Y- acela aduce întristarea, care înainte era departe, acesta ridică grija, care 
este de faţă. 


Căci nimic nu poate aşa de tare a însenina ca învăţătura înţelepciunii: a preţui 
puţin lucrurile de acum, a ţinti la cele viitoare, a recunoaşte cele pământeşti ca 
trecătoare şi a nu le socoti statornice, nici bogăţia, nici puterea, nici cinstea, nici 
măgulirile. Dacă tu ai o astfel de înţelepciune, atunci poţi să priveşti pe un bogat 
fără ca să-l zavistuieşti, poţi să ajungi la nevoie şi la sărăcie, şi totuşi să nu-ţi 
pierzi curajul. 


Creştinul nu trebuie să prăznuiască sărbătorile numai în anumite zile, ci tot 
anul trebuie să fie pentru el sărbătoare. Cum însă trebuie să fie sărbătoarea 
care se cuvine lui? Pavel zice: „Să prăznuim nu întru aluatul cel vechi, nici 
întru aluatul răutăţii şi al vicleşugului, ci întru azimele curăţiei şi ale 
adevărului” (I Corinteni 6, 8). Dacă ai conştiinţa curată, tu serbezi în toate 
zilele, săturându-te cu nădejdile cele slăvite şi îndestulându-te cu aşteptarea 

bunurilor viitoare. lar dacă nu ai conştiinţa liniştită şi eşti împovărat cu multe 
păcate, atunci poţi să ţii mii de sărbători, că nu te vei afla mai bine decât cel ce 
jeleşte.Căci ce-mi foloseşte mie o zi senină, când conştiinţa mea este 
întunecată? 


Aşadar, dacă voieşti să ai vreun folos de la Anul nou, mulţumeşte acum când a 
trecut un an, mulţumeşte Domnului că EI te-a adus până aici, frânge inima ta, 
numără zilele vieţii tale şi zi către tine însuţi: „Zilele aleargă şi trec, numărul 
anilor se împlineşte, eu am şi săvârşit o mare parte din cale, dar ce bine am 
făcut? Oare, nu mă voi duce de aici deşert şi gol de toată dreptatea? Judecata 
este înaintea uşii, viaţa mea merge spre bătrâneţe”, Acestea le cumpăneşte în 
ziua Anului nou, la acestea să gândeşti în curgerea anului. Să cugetăm la cele 
viitoare, ca să nu ne zică cineva ceea ce proorocul zicea iudeilor: „Zilele lor s- 
au stins întru deşertăciune şi anii lor au trecut repede” (Psalmul 77, 37). 


Această sărbătoare neîncetată despre care am vorbit, care nu cunoaşte vreo 
curgere a anului şi nu este legată cu vreo zi hotărâtă, pe aceasta poate să o 
prăznuiască deopotrivă săracul şi bogatul. Pentru ea nu este de trebuinţă nici 
cheltuială şi nici avere, ci numai singură fapta cea bună. 


Tu nu ai avere, dar ai frica lui Dumnezeu, care este mai prețioasă decât toate 
comorile; o comoară netrecătoare, neschimbătoare, nesecată. 


Priveşte cerul, cerul cerurilor, pământul, marea, aerul, speciile dobitoacelor, 
feluritele plante şi tot neamul omenesc. Priveşte îngerii, arhanghelii şi stăpâniile 
cele de sus. "Toate acestea sunt proprietatea Domnului. Robul unui Domn atât de 
bogat nu poate să fie sărac, când acest Domn este cu milă spre el. 


A te veseli în astfel de zile, a avea mare îndestulare într-însele, a lumina cu 
făclii locurile publice şi a împleti cununi, şi altele asemenea, este o nebunie 
copilărească.Tu eşti liber de aceste slăbiciuni, ai vârsta creştinească şi eşti 
cetățean al cerului. De aceea, nu mai aprinde în această zi focuri în pieţe, ci 
aprinde înăuntrul tău lumina cea duhovnicească, căci „Aşa să lumineze lumina 
voastră înaintea oamenilor, încât să vadă faptele voastre cele bune şi să 
proslăvească pe Tatăl vostru Cel din ceruri” (Matei 5, 16). Această lumină îţi 
va face mare câştig. 


Nu împodobi uşile casei tale, ci poartă-te bine, ca să dobândeşti din mâna lui 
Hristos cununa dreptăţii. Nu face nimic în zadar, nimic fără temei, ci toate întru 
cinstea lui Dumnezeu, precum Pavel zice: „Ori de mâncaţi, ori de beţi, ori 
altceva de faceți, toate întru Slava lui Dumnezeu să le faceţi” (1 Corinteni 10, 
31). 

Tu întrebi: Cum poate cineva să mănânce şi să bea intru Slava lui 
Dumnezeu ”? Cheamă un sărac, primeşte printr-însul pe Insuşi Hristos la 
masa ta, şi tu ai mâncat şi ai băut întru Slava lui Dumnezeu. 


Dar El voieşte ca noi, nu numai să mâncăm spre slava lui Dumnezeu, ci şi toate 
celelalte să le facem tot aşa. De exemplu, ieşirea din casă şi rămânerea noastră 
acasă. Şi una şi alta trebuie să se facă pentru Dumnezeu. Cum însă putem să le 
facem pe amândouă pentru Dumnezeu? lată cum.Când tu ieşi spre a merge la 
biserică să iei parte la rugăciune şi la învăţătura cea duhovnicească, atunci eşti 
întru slava lui Dumnezeu. Dar tu poți să rămâi şi acasă întru slava lui 
Dumnezeu. Cum şi în ce chip? Când auzi zgomote, vezi neorânduieli şi 
prăznuiri păcătoase, sau vezi piaţa plină de oameni răi şi obraznici, atunci nu 
ieşi, nu lua parte la neorânduială, şi astfel tu ai rămas acasă întru slava lui 
Dumnezeu. 


lar dacă cineva poate ieşi din casă şi a rămâne în casă întru slava lui Dumnezeu, 
apoi poate încă a lăuda şi a dojeni întru slava Lui. „Dar — întrebi tu — cum se 
poate a lăuda sau a dojeni pe cineva întru Slava lui Dumnezeu?”. Voi, 
adeseori, şedeţi la locurile voastre de lucru şi vedeţi trecând oameni răi şi 
pierduţi, care sunt cu sprâncenele încrețite şi îngâmfaţi, înconjurați de slugarnici 
şi de linguşitori, îmbrăcaţi în haine scumpe, plini de un lux deşert, oameni 
jefuitori şi lacomi de avere. Deci, dacă tu vei auzi pe cineva zicând: „lată un om 
fericit şi vrednic de râvnit”, dojeneşte această vorbă, jeleşte şi tânguieşte. 
Aceasta vrea să zică a dojeni întru slava lui Dumnezeu, căci astfel de dojană 
este pentru cei de faţă o învăţătură de înţelepciune şi de faptă bună, ca ei să nu 
mai fie aşa de pofiitori de cele pământeşti. 


Zi celui ce a rostit vorba de mai sus: „Pentru ce acest om este fericit? Poate 
pentru că are un cal frumos, împodobit cu frâu scump şi multe slugi, o haină 
luxoasă şi în toate zilele petrece în beţie şi în desfătare?”. Tocmai pentru aceea 
el este nenorocit şi în treaptăa cea mai înaltă vrednic de jelit. Eu văd că voi 
nimic nu puteți lăuda la el decât numai lucrurile cele dinafară: calul, frâul, 
haina, care nu fac parte din el. Spuneţi, poate, oare, să fie ceva mai sărăcăcios, 
decât atunci când calul, frâul, frumuseţea hainei şi mulţimea slugilor se admiră, 
iar stăpânul trece fără nici o laudă? Cine poate să fie mai sărac decât cel care 
întru sine nu are nimic frumos, ci se împodobeşte numai cu cele străine? 


Podoaba şi bogăţia noastră cea adevărată, cea proprie, constă nu în Slugi, nu 
în haine şi în cai, ci în fapta cea bună a inimii, în bogăţia faptelor bune şi în 
fericita încredere în Dumnezeu. 


lar dacă tu vezi trecând un sărac, un puţin prețuit şi nebăgat în seamă, care 
trăieşte foarte greu, dar foarte îmbunătăţit, laudă-l înaintea celor de faţă, iar 

lauda ta va fi o îndemnare pentru dânşii, o chemare la viaţa cea îmbunătățită şi 
dreaptă. 


Dacă ei zic: „Acesta este ticălos şi nenorocit”, răspunde-le: „Dimpotrivă, el este 
cel mai fericit, căci el are prieten pe Dumnezeu, soaţa a vieţii, fapta cea bună; el 
stăpâneşte o comoară netrecătoare, adică o conştiinţă curată. Cum poate să-l 
vatăme pe el lipsa bogăției pământeşti, când el are să moştenească cerul şi 
bunătățile cereşti?”. Când tu vei vorbi aşa cu dânşii şi îi vei învăţa aşa, vei primi 
mare plată pentru laudă şi pentru dojană, căci pe amândouă le faci întru slava lui 
Dumnezeu. 


Noi putem încă să şi pedepsim întru slava lui Dumnezeu. Cum? Adeseori ne 
supărăm pe slugile şi pe supuşii noştri; dar cum putem să-i pedepsim pentru 
Dumnezeu? Când vezi că sluga ta sau un cunoscut, sau altcineva din cei legaţi 
cu tine s-a îmbătat, ori a răpit ceva, umblă la locuri rele, nu se îngrijeşte de 
sufletul său, jură, minte, ocărăşte-l şi-l pedepseşte, readu-l pe calea cea dreaptă, 
pune-l în rânduială, şi toate acestea vor fi făcute întru slava lui Dumnezeu. lar 
dacă vezi că el a greşit împotriva ta, şi în slujba ta a fost leneş, iartă-l şi tu îl vei 
ierta întru slava lui Dumnezeu. 


Dar, cu părere de rău, mulţi fac cu totul din contră, atât cu cei cunoscuţi, cât şi 
cu slugile lor. Când aceştia păcătuiesc împotriva noastră, atunci ne facem 
judecători aspri şi nemilostivi; dimpotrivă, dacă ei au jignit pe Dumnezeu şi şi- 
au aruncat sufletele lor în pieire, noi nu pierdem nici o vorbă pentru aceasta. 


Mai departe. Poate tu trebuie să-ţi faci prieteni. Fă-ţi prieteni pentru Dumnezeu! 
De trebuie să-ţi faci vrăjmaşi, fă-ţi-i pentru Dumnezeu! 


Insă cum putem noi să ne facem prieteni şi vrăjmaşi pentru Dumnezeu? Să nu 
căutăm prieteni de la care primim daruri, de care suntem invitaţi la masă şi care 
ne părtinesc în lucrurile cele pământeşti, ci să ni-i câştigăm pe acei prieteni care 
totdeauna ţin sufletul nostru în rânduială, ne îndeamnă la datoriile noastre, 
pedepsesc greşelile noastre, dojenesc încălcările de lege ale noastre; când 
cădem, iarăşi ne ridică, şi prin sfat şi rugăciune ajută apropierea noastră de 
Dumnezeu. 


Dar şi vrăjmaşi trebuie să-şi facă cineva pentru Dumnezeu. Când tu vezi pe un 
om destrămat, încălcător de lege, plin de păcate şi de socotinţe rele, care voieşte 
să te ducă la cădere şi să te amăgească, retrage-te şi fugi, precum a poruncit 
Hristos să faci, când a zis: „De te sminteşte ochiul tău cel drept, scoate-l şi-l 
aruncă de la tine” (Matei 5, 29). Prin aceasta, EI îți porunceşte ca şi pe prietenii 
pe care tu îi iubeşti ca pe ochiul tău, şi care îți sunt foarte folositori în viaţă, să-i 
smulgi şi să-i arunci de la tine, când mântuirea ta cere aceasta. 

Când te duci în societate şi trebuie să vorbeşti multe, fă şi aceasta pentru 
Dumnezeu. Şi când taci, să taci pentru Dumnezeu. Cum poate însă cineva să 
facă acestea pentru Dumnezeu? 


Când tu, în societate, nu vorbeşti cu alții despre lucruri pământeşti, despre 
lucruri deşarte şi nefolositoare, ci despre adevărata înţelepciune, despre cer şi 
iad; când nu vorbeşti nimic de prisos şi fără de minte, precum: cine a dobândit o 
dregătorie, cine a fost pedepsit şi pentru ce, cum a câştigat cutare aşa de mult şi 
s-a făcut aşa de bogat, ce a lăsat celălalt la moartea sa, pentru ce unul nu a 
moştenit, pe când el socoteşti că are cea mai mare nădejde la aceasta, şi altele 
asemenea. 


Despre astfel de lucruri noi nici să nu începem vorba, nici cu alţii să nu vorbim 
despre ele. Mai vârtos să avem în vedere ca să facem şi să vorbim ceea ce place 
lui Dumnezeu. 


Iarăşi, tu poţi să taci pentru Dumnezeu atunci când vei fi tratat cu îndrăzneală 
sau ocărât, sau vei suferi mii de necazuri, dar toate acestea le vei îngădui cu 
nobleţe de suflet şi nu vei răspunde cu nici o vorbă defăimătoare. 


Dar noi putem, întru slava lui Dumnezeu, nu numai a lăuda şi a dojeni, nu 
numai a rămâne acasă şi a ieşi, nu numai a vorbi şi a tăcea, ci putem şi a ne 
întrista şi a ne bucura spre slava lui Dumnezeu. 


Atunci când tu te vezi pe tine sau pe vreun frate căzând în păcat, jeleşte şi te 
întristează, şi prin această întristare tu vei câştiga mântuirea cea fără de căinţă, 
după cum zice Apostolul Pavel: „întristarea cea după Dumnezeu aduce 
pocăință spre mântuire, fără părere de rău” (II Corinteni 7, 10). 


De asemenea, când vezi pe unul slăvit, nu-l pizmui, ci mulţumeşte lui 
Dumnezeu ca pentru binele tău propriu, căci EI a făcut aşa de slăvit pe fratele 
tău, şi această bucurie îți va aduce mare plată. 


Căci, spune mie: Poate să fie cineva mai vrednic de jelit decât cel care 
pizmuieşte, care, în loc de a se bucura şi a trage câştig din bucurie, se întristează 
când altuia îi merge bine, iar prin această întristare el totodată îşi atrage 
pedeapsa lui Dumnezeu? 


Trebuie, oare, să mai adaug că noi putem şi a cumpăra şi a vinde întru slava lui 
Dumnezeu? Când? Atunci când, de exemplu, nu cerem preţ mai mare decât cel 
obişnuit, nu abuzăm de timpurile în care toate sunt scumpe, şi încă atunci dăm 
săracilor din proviziile noastre. „Cel ce ţine grâul este blestemat...” (Pilde 11, 
26), zice Domnul. 

Însă ce trebuie să număr toate îndeosebi? Un exemplu poate sluji pentru toate. 
Precum zidarii, când voiesc a zidi o casă, măsoară din unghi în unghi cu sfoară 
şi aşa întocmesc zidirea, pentru ca partea ei cea din afară să nu fie nepotrivită, 
aşa trebuie şi noi, de-a pururea să întrebuinţăm, ca o sfoară, cuvintele 
Apostolului: „Ori de mâncaţi, ori de beţi, ori altceva de faceţi, toate să le faceţi 
spre slava lui Dumnezeu ” (I Corinteni 10, 31). 


Aşadar, de ne rugăm ori de postim, de pedepsim ori iertăm, de lăudăm sau 
dojenim, de intrăm ori ieşim, sau orice facem, toate să fie spre slava lui 
Dumnezeu. Ceea ce nu poate sluji spre slava lui Dumnezeu, nici să facem, 
nici Să grăim. 


Iar cuvântul Apostolului totdeauna să-l purtăm cu noi, ca pe un toiag puternic, 
ca pe o armă sigură şi ca pe o comoară scumpă; să-l înscriem în inima noastră, 
ca noi toate să le facem, să le grăim, să le săvârşim spre slava lui Dumnezeu, ca 
să dobândim slavă de la Domnul, atât aici, cât şi la sfârşitul acestei călătorii 
pământeşti. 


Căci EI zice: „Cine Mă cinsteşte pe Mine, şi Eu îl voi cinsti pe acela” (I Regi 
2, 30). Însă nu numai cu cuvintele, ci şi cu faptele să slăvim totdeauna pe Tatăl, 
împreună cu Hristos Dumnezeul nostru, căci Lui se cuvine cinstea şi slava şi 
închinăciunea, acum şi în vecii vecilor. Amin. 


din “Predici la duminici şi sărbători” 
Sfântul loan Gură de Aur, Editura Bunavestire — Bacău 

Sfântul Teofan Zăvorâtul - Tâlcuiri din Sfânta Scriptură - Anul nou. 
Tăierea-împrejur a Domnului 





[Col. 2,8-12; Le. 2,20-21,40-52]. 


Întrucât Anul nou este începutul zilelor anului, se cuvine ca în această zi să 
adunăm în suflet cugetări, simţiri şi stări sufleteşti care ar putea să îndrepteze, în 
chip vrednic de numele de creştin, toate lucrările săvârşite de el în răstimpul 
acestui an. 


Să ne gândim puţin şi vom afla ce înseamnă Anul nou în viaţa duhovnicească. 
În viaţa duhovnicească, An nou este atunci când oarecine dintre cei ce trăiesc 
în nepăsare începe să aibă râvnă pentru a se mântui şi a plăcea lui 
Dumnezeu, căci atunci când el se hotărăşte la aceasta, pe dinlăuntrul şi pe 
dinafara lui toate se reclădesc pe temeiuri noi - cele vechi trec şi se fac toate 
noi. 


Dacă ai această stare, înnoieşte-o; iar dacă n-o ai, dobândeşte-o - şi va fi la tine 
Anul nou. 


Se mai apropie şi cinstita prăznuire a Tăierii-împrejur a Domnului şi a pomenirii 
Sfântului Vasile cel mare. 


Miezul prefacerii amintite stă în aceea că omul începe din această clipă să 
trăiască numai pentru Dumnezeu spre mântuirea sa, în vreme ce mai înainte 
trăia doar pentru sine, gătindu-şi pierzarea. Acum, el leapădă deprinderile vechi, 
toate plăcerile sale şi toate lucrurile în care află desfătare; taie patimile şi 
aplecarea spre pofte şi îşi însuşeşte faptele asprei lepădări de sine, iar această 
preschimbare este întocmai ceea ce trebuie să fie, potrivit Apostolului, tăierea- 
împrejur a inimii - de care pomeneşte şi la care ne îndatorează prăznuirea Tăierii 
împrejur a Domnului şi a cărei pildă ne-o înfăţişează prin sine însuşi Sfântul 
Vasile cel Mare. 

Astfel, foate lucrurile care se îmbulzesc în conştiinţa noastră de Anul Nou se 
înmănunchează într-unul Singur: înnoirea noastră lăuntrică prin tăierea- 
împrejur a inimii. 


Dacă, prin bunăvoința Domnului, cineva se va pregăti de Anul nou într-acest 
chip, adică dacă nu va cugeta doar acestea, ci le va şi împlini cu lucrul, acela va 
prăznui Anul nou în cel mai desăvârşit chip creştinesc şi se va pregăti să 
petreacă creştineşte întregul an. De următorul An nou, el va trebui doar să 
reînnoiască şi să reîmprospăteze ceea ce a primit acum. 

Sfântul Teofan Zăvorâtul — Cuvânt la Anul nou (1) - Cugetări despre vreme 
şi veşnicie 





Domnul, Care poartă cu puterea Sa lumea, ne poartă şi pe noi. In clipa de acum, 
Dumnezeu ne ţine în dreapta Sa deasupra prăpastiei nimicului. Să ne păzim, 
deci, întru curăţie. Viitorul nostru este în mâinile lui Dumnezeu. 


lată că în şiragul anilor care au trecut se adaugă un an nou pentru a trece ca toți 
ceilalți. Necontenit se adaugă zi la zi, lună la lună şi an la an, şi înmulțirea 
vremii scurtează vremea. Necurmat şi grabnic curge râul vremii şi se îndreaptă 
spre acel prag dincolo de care vreme nu va mai fi. Insă nici noi nu stăm pe 
malul acestui râu pentru a fi numai privitori dinafară ai curgerii lui. Nu; însă pe 
el sau împreună cu el şi în el suntem traşi şi noi, pe aceeaşi cale a prefacerilor 
vremelnice, către sfârşitul nostru. De aceea, cugetarea la vreme nu ni-i străină; 
ea priveşte o trăsătură foarte însemnată din viaţa noastră vremelnică, şi dacă în 
orice vreme ne poate interesa, cu atât mai inevitabil trebuie să ne intereseze 
acum, când ne adunăm în biserici tocmai ca să ne rugăm Atotţiitorului pentru 
sfinţirea şi binecuvântarea anului celui nou. 


Trăind în vreme, ştim multe despre vreme: ştim că vremea este degrab 
curgătoare, că ea trebuie preţuită, că vremea pierdută nu se mai întoarce, că 
scurt este răstimpul vremii ce ne-a fost dată, iar ceea ce trebuie săvârşit de-a 
lungul lui are preţ veşnic, că vremea este numai pentru o vreme şi cu vremea 
totul trebuie să lase locul său veşniciei. 


Dar ce este, în sine, vremelnicul? Cum are loc ceea ce este în vreme? 
Necontenite schimbări se fac înaintea ochilor noştri, şi din gura noastră se 
aude tot timpul: „acum, „ieri”, „mâine”; însă cum Stă ceea ce este acum sau 

în ceasul acesta? Unde s-a dus ceea ce a fost ieri sau acum un ceas? De unde 
va veni ceea ce va fi mâine sau peste un ceas? 


Să nu credeţi, evlavioşi ascultători, că întrebările acestea sunt stârnite de duhul 
iscodirii deşarte! Nu! Ele ne duc la adevăruri de mare însemnătate - la adevăruri 
care trebuie să ne călăuzească în folosirea vremii ce ne-a fost dată şi să ne 
cârmuiască întreaga viaţă. Ca atare, socot că prin hotărârea de a răspunde pe 
scurt în acest cuvânt la întrebările cu pricina nu mă voi abate de la scopul pe 
care cuvintele se cuvine să-l urmărească în locul acesta sfânt. Aşadar 


1. Cum Stă ceea ce este acum Sau în ceasul acesta? 


Ne-am obişnuit să ne I lărgim ființarea pe întinderea timpului deopotrivă cu 
fiinţarea întregii lumi, ne vedem pe noi înşine şi vedem toate celelalte lucruri 
departe în trecut şi ne tindem privirea departe în viitor. Şi totuşi, fiinţarea 
noastră este de fapt o singură clipă, ca o fâşie subțire de lumină în mijocului 
beznei groase a nopţii. Şi sub noi nu este nici un sprijin. Cu toate acestea, stăm, 
la fel ca întreaga lume, vădim o anumită statornicie, o anumită tărie. Și atunci, 
cine ne ţine deasupra hăului acesta al nefiinţării? Cine nu lasă nimicul ce ne 
înconjoară să ne înghită? Cine, luându-i trecutului realitatea, păstrează 
fiinţarea pentru prezent şi, aducând-o în viitor, care nu este încă, o aduce 
existentă? 


Răspunsul este pe buzele fiecăruia: Cela ce ne-a făcut, în Care e izvorul a toată 
fiinţarea, Cela ce ţine şi viază toate. Aşadar, fraţilor, credem că nimic nu poate 
fi, nici o singură clipă, fără să lucreze în el atotputernica putere dumnezeiască; 
dar să nu uităm a adăuga că asta priveşte nu numai toată lumea aceasta mare, ci 
şi oricare lucru, pe oricare dintre noi. Rostind cuvântul „Atotţiito-rul", unii s-au 
deprins a crede că EI ţine doar lumea, iar noi suntem ţinuţi deja de lume. Nu. 
Lumea nu ne va ajuta: ea însăşi nu are în sine statornicie, ci este ca o picătură de 
apă pe marginea unei găleți (Is. 40, 15) sau ca plecarea cumpenei (Inţ. Sol. 11, 
22). Degeaba cugetă mulți înalt despre lume şi despre legile ei, despre natură şi 
forţele ei, de parcă în ele ar fi ceva de neatins, de netăgăduit, de nezdruncinat, şi 
sub forma ştiinţei îşi inventează o închinare la idoli mai pierzătoare decât 
mitologia, închinarea la idoli a grecilor din vechime. Vu, fraților, nu legile şi 
forțele naturale ţin viaţa fiecăruia dintre noi, ci puterea lui Dumnezeu, care 
lucrează în noi. Domnul, Care ţine toate cu cuvântul puterii Sale, tot cu 
cuvântul puterii Sale îl ţine pe fiecare din noi. 


Să întărim, deci, gândul acesta în mintea noastră şi să-l întipărim în inima 
noastră. Deasupra prăpastiei nimicului ne ţine atotlucrătoarea putere 
dumnezeiască - iar noi trăim, ne mişcăm şi suntem. Lua-va duhul Său, 
îndepărta-va mâna Sa, şi noi vom pieri, şi nu ne vom mai pomeni între cei vii. 

Dar dacă Domnul ne ţine, înseamnă că Se şi atinge de noi. Nu numai ne priveşte 
în chip gândit; nu, Se şi atinge de noi ca mâna de altă mână sau ca văzduhul de 
trup. 


Mângâietor şi înfricoşător lucru! Mângâietor este a pipăi că de nimeni dintre 
noi nu este departe Atotbunul Părinte şi Proniator, Cela ce pururea este gata 
Să ia aminte la cererile şi la rugăciunile noastre, Care voieşte şi Care poate să 
ajute. 


Înfricoşător este a simţi o asemenea apropiere a Celui curat faţă de cel 
necurat, a Celui bun faţă de cel rău, a Celui darnic faţă de cel zgârcit, a Celui 
blând faţă de cel trufaş, a Judecătorului faţă de păcătos. 


Oare oamenii nu fug în fel şi chip de aducerea-aminte de Dumnezeu şi de 
apropierea Lui faţă de noi tocmai pentru că gândul apropierii Lui nu se împacă 
cu necurăția inimii? însă această apropiere este un fapt, şi uitarea noastră 
vicleană nu va înlătura realitatea. 


Da, Dumnezeul nostru este foc ce mistuie tot ce e necurat şi păcătos. Și 
întotdeauna este aproape, şi nu avem unde fugi de El. Mustrarea de 
conştiinţă, care ne chinuie pentru păcat, este atingerea Atotsfântului 
Dumnezeu de noi, este cuvântul Lui: „încetează şi pocăieşte-te!” Şi nu avem 
unde ne ascunde pentru a nu mai auzi glasul acesta. Scăparea este una 
singură: pocăinţa. Şi nu va fi pace, până ce nu va fi pocăință. Aşadar, 
Dumnezeu, Care ne ţine, Se atinge de noi: „Ori fii curat, ori pocăieşte-te!" 


2. Întorcându-ne spre trecut, întrebăm: unde s-a dus trecutul nostru? Unde este 
ceea ce a fost acum un an, acum o zi, acum un ceas? Pare că a fost înghiţit de 
către nimic. Ceea ce a fost nu mai e de acum: nu mai sunt faptele şi cuvintele 
noastre, nu mai sunt necazurile şi bucuriile, nu mai este nimic din ceea ce era în 
sufletul nostru şi în inima noastră. Nici noi înşine nu mai suntem acolo. Aşa s-ar 
părea că stau lucrurile. Şi cum s-ar mai bucura unii dacă multe dintre cele care 
au fost simţite, iubite, cugetate şi împlinite ar pieri pentru totdeauna şi nu s-ar 
mai pomeni! 


Dar nu, nimic nu piere, nimic nu se preface în nimic: nici gândul, nici 
cuvântul, nici pofta şi nici fapta, la fel cum nu se pierde nimic din sevele care, 
părticică cu părticică, formează arborele. Chiar dacă unele sunt uitate, au 
fugit din aducerea-aminte, dar ele tot rămân, sunt întregi, n-au pierit, se 
păstrează. 

Viaţa noastră seamănă cu un ghem. Firele se înfăşoară strat după strat şi 
formează ghemul: se vede doar stratul de deasupra, dar toate celelalte sunt şi ele 
întregi, numai că sunt ascunse. Aşa e şi în noi: fapte se adaugă la fapte, gânduri 
la gânduri, simţăminte la simțăminte, şi ne formează pe noi înşine, formează 
sufletul nostru în felul cum este el acum. Ne amintim numai de lucrurile care 
S-au petrecut nu de multă vreme şi de cele pe care nu le mai putem de acum 
ascunde - însă nici celelalte nu au pierit, ci sunt, numai că S-au ascuns 
înlăuntrul inimii şi al conştiinţei. Desfăşuraţi ghemul, şi veţi vedea firele toate, 
aşa cum au fost ele înfăşurate. Astfel, va fi o vreme când tot ce este ascuns 
înlăuntrul nostru se va descoperi, va ieşi la iveală şi va fi vădit nouă şi tuturor. 


Ştiţi despre ce vreme este vorba! Ce bucurie va fi pentru cei în care nu este 
adunat nimic afară de lucruri curate şi plăcute lui Dumnezeu! Aceştia se vor 
veseli cum se veseleşte cel care a găsit ascunsă în țarina sa comoară sau ca 
bogatul când întinde în faţa tuturor lucrurile de preţ pe care până atunci le ţinea 
ascunse în vistieriile sale. Unii însă nici nu vor vrea să se uite la multe din cele 
care se vor descoperi atunci din ei - să se uite nu vor vrea, dar se vor uita şi se 
vor chinui, vor vedea lucrurile acelea şi alţii - Dumnezeu, îngerii, Sfinţii, iar 
asta va spori Sfâşierea şi chinul lori. Vor vrea să-şi abată privirea de la ei 
înşişi, şi nu vor putea s-o facă, vor vrea să fugă şi să se ascundă - dar unde vei 
fugi şi unde te vei ascunde de tine însuţi? Vor striga: „Munţi, cădeţi peste mine 
şi acoperiţi-ne de faţa Celui ce şade pe tron!" - însă nici munţii nu vor cădea şi 
nu-l vor acoperi! 


Şi atunci, ce să facem? Să nu îngăduim în noi nimic necurat şi nimic păcătos, 
Să punem măsură ochilor, gurii, mâinilor şi picioarelor, precum şi celor ce 
răspund lor în Suflet - gândurilor, simţămintelor şi dorințelor -, aşa încât 
vistieria fiinţei noastre (a inimii şi a conştiinţei), care din ele se alcătuieşte, să 
fie totdeauna curată, luminoasă şi plăcută lui Dumnezeu, spre bucuria 
noastră în ziua aceea. 


Pentru că, de vreme ce nici o lucrare a noastră nu se pierde, de vreme ce orice 
gând, orice simțământ, orice cuvânt şi faptă, orice privire, dacă totul, până la 
mişcarea cea mai măruntă, îşi lasă în noi urma, rămâne în noi şi se va înfățișa 
împreună cu noi la judecata cea de ob-ste spre îndreptăţirea sau osândirea 
noastră, atunci judecaţi singuri: este oare înţelept să îngăduim înlăuntrul nostru 
ceva ce atunci vom vrea să smulgem de acolo, dar va fi prea târziu? Cine îşi 
toarnă otravă în vine cu mâna sa ori cine îşi adună singur pe cap jăratic? Să ne 
amintim că viaţa noastră nu e o glumă şi că nu trebuie să glumim cu nimic în 
viață, pentru că totul are în ea preţul său veşnic. 


Dar ce să facem cu răul pe care l-am îngăduit deja? Dacă din uşurătate, din 
nepăsare, din pornire şi patimă am îngăduit deja ceva rău în viaţa noastră, să ne 

îngrijim din timp de preîntâmpinarea acelei restrişti ultime în care răul acela ne 
va băga în ceasul când se vor descoperi toate faptele noastre. Ceea ce s-a făcut, 
s-a făcut deja, şi ceea ce s-a făcut rău, rău va şi rămâne pentru totdeauna, 
nemaifiind cu putinţă să facem lucrul acela bine. Există doar un mijloc pentru 
d şterge lucrul rău, şi încă în aşa fel că el nu se va mai pomeni nicidecum 
între lucrurile omeneşti. Mijlocul acesta e pocăinţa. Doar ea şterge păcatele, 
şi acestea nu se vor mai pomeni. Să ne spălăm cu lacrimi de pocăință, şi curaţi 
vom fi, şi curaţi ne vom înfățișa la judecata lui Dumnezeu! 4şaJar nimic din 
cele ce trec nu piere, ci rămâne în noi pentru totdeauna: de aceea, ori nu 
îngădui nimic necurat în tine, ori, dacă deja ai îngăduit, îngrijeşte-te să ştergi 
lucrul acela prin pocăință. 


3. Întorcându-ne, în cele din urmă, spre viitor, punem întrebarea: ce va fi cu noi 
de acum înainte? Ce ne aşteaptă în viitor? Întrebare cât se poate de 
interesantă... La ea nu ne poate răspunde însă nici o minte zidită. Noi putem 
spune ce va ieşi dintr-o sămânță sau din alta, dar nu putem să spunem ce se va 
întâmpla cu un om sau altul, cu toate că şi viitorul acestuia se descoperă chiar 
din el, din ceea ce este el acum, ca dintr-o sămânță. Nu putem să spunem, pentru 
că în alcătuirea sorții sale intră, pe de o parte, propria lui libertate, care nu poate 
fi supusă calculului exact, iar pe de alta - lucrările Purtării de grijă dumnezeieşti, 
care e atotliberă şi neatârnată, deşi întotdeauna drept judecătoare şi atotbună. Ca 
atare, aproape neîncetat vedem întorsături de neînțeles şi în destinele, şi în 
caracterele oamenilor: cel bun cade, cel rău se scoală; bogatul sărăceşte, săracul 
se îmbogățește; cel faimos intră în anonimat, anonimul se ridică în glorie - şi 
toate acestea pe căi necunoscute nouă, aşa încât nimeni nu poate să ghicească 
ce-i pregăteşte viitorul. 


Toată mângâierea şi liniştea noastră este în Dumnezeu, în aceea că 
Dumnezeul nostru este dragoste nesfârşită, este Dumnezeul nostru, iar noi 
Suntem copiii Lui, şi El ne vrea numai binele, şi nu numai că ni-l vrea, ci 
toate le rânduieşte cu scopul ca noi să gustăm din acest bine şi aduce la 
împlinire aceste rânduieli ale purtării Sale de grijă. EI ne cuprinde cu grija 
Sa, ne caută cu facerile Sale de bine, ne umple cu prisosinţă de tot binele. 


Mama îşi poate uita copilul, dar Domnul pe noi nu ne va uita. Oare nu este 
îndeajuns că ştim aceasta? Oare nu este lucru desluşit pentru ochiul credinţei că 
ceea ce va fi cu noi, ieşind din mâina Domnului, va fi spre binele nostru? Chiar 
dacă nu ştim limpede ce va fi cu noi de acum înainte, totuşi, ra şi bună ştiind, 
şi anume că va fi cu noi ceea ce va vrea Dumnezeu, avem încredințare că va fi 
cu noi numai bine. 

Şi oare nu este mai bine ca în locul oricărei dorinţe de a ne afla limpede viitorul 
să dorim un singur lucru, şi anume să fie cu noi ce vrea Dumnezeu, şi să ne 
rugăm pentru un singur lucru: „Fie voia Ta, Doamne, asupra noastră!"? lată cea 
mai de nădejde lumină călăuzitoare în întunericul viitorului, frâu pentru 
dorinţele noastre tulburi, pentru fricile noastre deşarte şi pentru nenădăjduirea 
cea lipsită de bucurie! Cel ce s-a prins de această ancoră a nădejdii nu se va 
teme de iad nici în mijlocul umbrei morții, ci fără teamă va întâmpina orice 
necaz, crezând că acesta ne vine nouă de la iubirea lui Dumnezeu spre curățirea 
noastră, ca o treaptă de foc către desăvârşirea vieţii creştine. Se poate spune că 
viaţa celui ce s-a încredinţat voii lui Dumnezeu curge fără de rătăcire. Domnul îl 
ia de mână, ca să zic aşa, şi îl duce la menirea lui, liniştindu-l cu dragostea Sa. 


Oare de cele mai multe ori nu ne ajung necazurile tocmai pentru că n-avem 
îndeajuns această încredințare în voia lui Dumnezeu, pentru că în pofida voii 
dumnezeieşti băgăm în rânduirea sorții noastre propria samavolnicie şi ne 
apucăm să acţionăm atunci când ar trebui să ÎL lăsăm pe Dumnezeu să 
rânduiască toate aşa cum trebuie? Ne repezim când ar trebui să aşteptăm sau 
tărăgănăm când ar trebui să acţionăm, din uşurătate facem greşeli şi cu intenţii 
proaste în viață alegem o cale nepotrivită. Ce-i drept, adâncul bunătăţii lui 
Dumnezeu este foarte mult, şi El binevoieşte adesea să ne îndrepte cu bunătate 
greşelile, însă uneori facem câte un pas ce nu mai poate fi îndreptat decât cu 
dureroase întorsături - iar atunci gata şi necazul! Dar cine-i vinovat? 


Pe de altă parte, de ce ne cercetează necazurile? Din pricina păcatelor noastre. 
Aşadar să lăsăm păcatul, şi atunci nu vor mai fi necazurile şi nevoile, ce sunt 
pedeapsă pentru el. Da, fraților! Regele lezechia era pe patul de moarte. A venit 
prorocul şi în numele lui Dumnezeu i-a vestit hotărârea că va muri. lezechia 
însă, întorcându-se către perete, s-a rugat cu lacrimi, şi Dumnezeu a schimbat 
hotărârea Sa. Ninivei i se prevestise căderea, însă norodul a făcut pocăință în sac 
şi cenuşă, şi s-a schimbat hotărârea dumnezeiască. 


Vedeţi câtă putere are întoarcerea prin pocăință spre Dumnezeu? O vedeţi pe 
această îndreptătoare a căii vieţii noastre, care pe cele strâmbe le preface în 
drepte şi pe cele colţuroase în netede? Vedeţi această apă, care stinge focul 
judecăților mâniei dumnezieşti? 


Căci dacă vine gândul: „Nu cumva mânia lui Dumnezeu a hotărât ceva asupra 
mea şi a sorții mele?", să suspinăm şi să cădem la Dânsul cu pocăință, şi furtuna 
va trece. Sau mai bine... întrucât nu ştim judecăţile lui Dumiiezeu, neîncetat să 
plângem, să suspinăm şi să ne pocăim pentru păcatele noastre, şi prin aceasta 
vom îndepărta toate amărăciunile cu putință. Să nu credeţi că pricinile văzute 
sunt întotdeauna adevăratele pricini ale ceea ce se întâmplă cu noi şi împrejurul 
nostru. Nu. Totul e cârmuit de nevăzutele porunci ale lui Dumnezeu şi poruncile 

acestea răspund nemijlocit mişcărilor inimilor omeneşti. Nu ne pocăim? Ne va 
pedepsi. Ne vom pocăi? Ne va milui. Aici se află cheia pentru lămurirea 
întorsăturilor şi schimbărilor vieţii, şi nu numai vieţii noastre particulare! 
Inima înfrântă şi smerită Dumnezeu n-o va urgisi. Aşadar tot viitorul în 
mâinile Lui este - drept aceea, fie umblă fără de prihană întru voia Lui, 
dăruindu-te Lui, fie grăbeşte să abaţi prin pocăință ameninţătoarea hotărâre 
a judecăților Lui. 


lar acum, să repetăm pe scurt toată învăţătura cu care ne îmbie vremea! în clipa 
de acum, Dumnezeu ne ţine în dreapta Sa deasupra prăpastiei neființă-rii şi Se 
atinge de noi cu puterea Sa: deci fie să ne păzim întru curăţie, după cum El este 
curat, fie să ne curăţim prin pocăință, dacă am îngăduit deja ceva necurat. 


Devenind trecut, nimic din ce am făcut nu piere, ci rămâne în fiinţa noastră şi 
împreună cu noi, şi la vremea judecății se va înfăţişă chiar în noi, spre 
îndreptățire sau osândire. Deci să ne îngrijim a nu îngădui înlăuntrul nostru 
nimic din ce-i necurat, nimic din ceea ce în ceasul judecății ne va putea băga la 
o strâmtoare de unde nu vom mai putea ieşi, sau, dacă am îngăduit deja vreun 
lucru vrednic de mustrare, să ne grăbim a-l şterge prin pocăință. 


Viitorul nostru este tot în mâinile lui Dumnezeu; aşadar, neabătut umblând întru 
poruncile Lui, să ne încredințăm pe de-a-ntregul călăuzirii Lui părinteşti, iar 
pentru a preîntâmpina cercetările Lui cele pedepsitoare să apucăm înaintea feţei 
Lui prin mărturisirea păcatelor şi prin pocăinţa nefaţarnică pentru ele. Aşadar, 
din toate părțile o singură lecţie - lecţia curăţiei şi a pocăinţei. 


Şi ce altă învăţătură ar fi de aşteptat de la vreme, din moment ce scopul vremii 
înşişi e pocăinţa? Noi am fost zidiţi pentru viaţa în Rai, dar am păcătuit şi am 
fost izgoniți pe acest pământ al necazurilor. De ce? Ca să facem pocăință. Viaţa 
noastră pe pământ e o epitimie - iar cel aflat sub epitimie ce e firesc să facă? Să 
se tânguie, să se întristeze şi să plângă pentru păcatele sale. Amin! 

Sfântul Teofan Zăvorâtul — Cuvânt la Anul nou (II) 





Ce e aceea „înnoire"? Când vor fi cerul nou şi pământul nou, pe care le 
aşteptăm? Lămurirea cuvintelor apostolului, cum că de este cineva întru Hristos, 
făptură noua este. 

An nou, fericire nouă", ne felicităm acum între noi. A cercetat însă cineva în ce 
fel este an nou anul care vine, şi de unde vine în el noutatea asta? Cu ce se 
deosebeşte ziua de acum faţă de cea de ieri sau faţă de prima zi a anului ce-a 
trecut? Şi de acum înainte nu va fi oare aceeaşi perindare pe rând a zilelor şi a 
nopților, acelaşi crug al lunilor şi al anotimpurilor ca înainte? Oare lucrurile vor 
începe să se petreacă într-un fel nou? Dar înțeleptul Solomon tăgăduieşte lucrul 
acesta, grăind: Ce este ce a fost? Ceea ce va să fie. Și ce este ce s-a făcut? 
Aceea ce se va face, şi nimic nu este nou sub soare. Dacă este vreun lucru 
despre care să se spună: „iată, acesta este nou”, iată că el a fost în veacurile 
dinaintea noastră (Eccl. 1, 9-10). 


Şi atunci, felicitările noastre sunt lipsite de noimă?! Nu se poate ca un obicei de 
care toţi se împărtăşesc şi care este consacrat prin vechimea sa să nu aibă noimă, 
şi încă una adâncă. După cum nu supunem îndoielii sinceritatea urărilor, nu le 
putem nici da în vileag cum că ar fi prisositoare sau lipsite de obiect. Trebuie să 
fie aici ceva cu adevărat nou, în care, cu toată vechimea ce ne înconjoară, 
sufletul crede, pe care este gata să îl caute cu convingere şi a cărui apariţie este 
gata să o primească în tot ce pare nou din vreun punct de vedere. Care să fie 
lucrul acesta? 


Va fi cer nou şi pământ nou, zice Domnul. Ca atare, noi, toţi credincioşii, 
aşteptăm, potrivit făgăduinţelor Lui, ceruri noi şi pământ nou (II Petr. 3, 13). 

lată cea dintâi noutate adevărată! Fa se va descoperi în toată slava sa de-abia 
după sfârşitul lumii, când totul se va curăţi prin foc - dar pregătirea pentru ea a 
început din vremea aceea în chip nevăzut, bineînţeles, pentru ochiul cel 
dinafară, însă văzut pentru ochiul credinţei. Puterile înnoitoare puse în crugul 
vremelnicei curgeri a făpturilor sunt atât de lucrătoare şi de nădejde, încât cu 
gândul la ele, apostolul a strigat: Cele vechi au trecut; iată, toate s-au făcut noi 
(II Cor. 5, 17) - şi, cuprinzând cu privirea minţii făptură toată, care gustase din 
începăturile înnoirii, auzea tânguirea ei pentru faptul că nu va veni degrabă 
vremea când ea va lepăda veşmântul cel de acum, al vechimii şi stricăciunii, şi 
se va îmbrăca în cel nou, plin de lumina vieţii. Făptura aşteaptă cu nerăbdare 
descoperirea fiilor lui Dumnezeu. Căci făptură a fost supusă deşertăciunii - nu 
din voia sa, ci din pricina celui ce a supus-o - cu nădejde, pentru că şi făptură 
însăşi se va izbăvi din robia stricăciunii... Lucru pentru care şi împreună cu noi 
suspină şi împreună cu noi are dureri (v. Rom. 8, 19-22). 


Întăriţi-vă gândul în această învăţătură, şi veţi vedea că în starea noastră cea de 
acum, atât în noi, cât şi în afara noastră una se vede dinafară şi alta lucrează 
înlăuntru. Starea prezentă - a noastră şi a întregii lumi - este o stare trecătoare, 
ca starea unui bolnav înfăşurat în pansamente, sau ca starea unui copac care şi-a 
lepădat frunzele ca să ierneze, sau ca o casă în construcţie, înconjurată de schele 
din toate părțile. Când vine vremea, bolnavului i se scot pansamentele, iar atunci 
apare vindecat şi însănătoşit - înnoit, ca să zic aşa; se termină construcţia, 
schelele se dau jos şi toți văd casa nouă în întreaga ei frumuseţe; veni-va 
primăvara veacului celui nou, şi copacul fiuinţării lumii, acum golaş, va odrăsli 
frunze, şi flori, şi roade. 


La început, când Dumnezeu a cuprins cu privirea universul pe care tocmai îl 
făcuse, în acesta erau bune toate (v. Fac. 1, 31). Când omul a căzut însă, totul s- 
a prăbuşit într-o stare rea, aşa cum cade lanţul când se rupe prima verigă. 
Atunci, despre pământ S-a zis: mărăcini şi ciulini va răsări -, femeii i s-a 
grăit: întru dureri vei naşte prunci!, iar bărbatului: întru sudoarea feţei tale 
vei mânca pâinea tal (Fac. 3, 16, 18-19). Astfel, totul s-a îmbrăcat în doliu, 
altfel spus asupra tuturor a fost pusă epitimie. Totul a primit starea de învechire 
şi ramolire. 


Aşa ar fi şi rămas lucrurile pentru totdeauna - însă preamăiastra înţelepciune 
dumnezeiască a descoperit, bunătatea dumnezeiască a ales şi puterea 
dumnezeiască a început să pună în lucru un mijloc ascuns de îndreptare şi de 
reaşezare a toate într-un fel mai bun şi mai desăvârşit decât înainte. Sămânţa 
femeii, s-a zis, va zdrobi capul şarpelui, va nimici răul care a fost vărsat în om, 
iar prin om în toată făptură. Chiar atunci a şi început să lucreze acea făgăduință. 
Prin preaînţeleapta iconomie dumnezeiască, ea n-a fost însă arătată deodată 
întru putere, ci i-a fost mai înainte rânduit să descopere prin trup această putere 

a sa lucrătoare asupra făpturii, iar arătarea trupului a fost îngrădită prin 
condiţiile sale de timp şi loc. însă şi arătându-se în trup, sămânţa cea 
mântuitoare a adus sub un singur cap în sine toate - cereşti şi pământeşti, 
trecute, prezente şi viitoare - şi prin aceasta a dat puterilor sale reaşezătoare 
putinţa de a pătrunde peste tot, dar n-a schimbat ascunzimea lucrării lor. Starea 
dinafară a rămas neschimbată - dureroasă, nemângâiată, în putreziciune, în 
stricăciune. 


Puterile reaşezătoare şi înnoitoare ale lui Dumnezeu lucrează în chip ascuns sub 
acest acoperământ neplăcut la vedere, aşa încât se împlinesc cu adevărat 
cuvintele apostolului: cele dinafară se strică, iar cele dinlăuntru se înnoiesc în 
toate zilele. lar când înnoirea, care lucrează acum în chip nevăzut, va împlini 
lucrarea sa, când tot ce-i în stare să se înnoiască se va împărtăşi de înnoirea 
aceasta, atunci nu vor mai fi trebuincioase aceste lanţuri ale stricăciunii: făptura 
se va slobozi de ele şi se va arăta toată în întreaga sa frumuseţe, curată şi 
nestricăcioasă. Primăvara, totul se înveşmântează în noul strai, pe care orice fir 
de iarbă, orice floare şi orice pom îl urzeşte, totuşi, din sine însuşi: şi la sfârşitul 
lumii înnoirea, care acum lucrează în taină, va lepăda crisalida cea stricăcioasă 
ce o ascunde şi se va arăta în toată mare cuviinţa sa. Şi atunci va fi cer nou şi 
pământ nou. 


Intraţi, fraţilor, prin credinţa voastră cea înţelegătoare, în vederea cu mintea 
a rânduielii iconomiei dumnezeieşti privitoare la însemnătatea vremii, în- 
tăriți-vă în ea şi staţi neclintiţi! Pentru credința voastră, Domnul vă va da 
tărie să ţineţi piept bântuielilor tatălui minciunii, care, Stricând minţile 
încrezătoare faţă de îndemnurile lui, le răpeşte putinţa de a vedea înnoirea 
care lucrează în mijlocul stricăciunii. lar ele se amăgesc pe sine şi le amăgesc 
şi pe altele, crezând că păruta neorânduială ce ne înconjoară e starea 
firească, normală, a lucrurilor, şi îşi îngăduie să tragă încheieri prea 
îndrăzneţe împotriva zidirii Celui preaînţelept şi a purtării de grijă a Celui 
atotbun. Staţi, dar, neclintiţi în credinţă, fraţilor, şi întăriţi-vă în ea! 


Aceasta este prima noutate, ce poate fi numită universală. Este însă o noutate 
asemănătoare şi pentru fiecare dintre noi, care intră în noi şi arată în noi puterea 
sa atunci când fiecare dintre noi devine părtaş al puterilor reaşezătoare aduse pe 
pământ. Dacă este cineva în Hristos, făptură nouă este (II Cor. 5, 17). Ştim că 
toate puterile spre viaţa nouă au fost încredințate Sfintei Biserici şi că toți fii 
adevăraţi ai Bisericii, fară umbră de îndoială, sunt umpluţi de ele şi primesc 
înnoirea prin ele. Acestei înnoiri i se pune început la Sfântul Botez, prin care ne 
dezbrăcăm de omul cel vechi şi ne îmbrăcăm în cel nou, altfel spus ne naştem 
pentru a doua oară la viaţa cea nouă. în cei care păstrează harul botezului, 
puterea înnoirii lăuntrice nu încetează să lucreze, pe când în cei care după botez 
cad în păcate de moarte ea încetează. începe însă iarăşi să lucreze atunci când 

prin Taina Pocăinţei cei cu pricina se împărtăşesc de viaţa dumnezeiască întru 
Hristos lisus. Fie că omul primeşte harul înnoirii prin botez, fie că îl primeşte 
prin pocăință, dacă îl păstrează lucrând după cerinţele lui, sămânţa vieţii celei 
noi nu mai amorţeşte în el, ci se dezvoltă tot mai mult, drept care creşte şi se 
întăreşte tot mai mult omul ascuns al inimii, umplându-se de înţelepciune şi de 
pricepere duhovnicească, de frumuseţe a obiceiurilor şi de tărie a caracterului, 
ca şi de bucurie lăuntrică în Duhul Sfânt, deşi pe dinafară el rămâne şi sărac, şi 
sărman, şi gol. Sub înfăţişarea nearătoasă se pârguieşte frumuseţea lăuntrică, 
asemenea unui fluture minunat în gogoaşa sa cea urâtă. Când a ajuns la 
deplinătatea vârstei, fluturele rupe gogoaşa şi începe să se bucure de viaţă în 
lumea lui Dumnezeu. Şi omul nostru cel ascuns, după ce a ajuns la vârsta 
deplină în trupul neputincios, va lepăda, când va fi voia lui Dumnezeu, acest 
înveliş trupesc, va urca Sus şi va începe să trăiască acolo o viaţă pe deplin 
înnoită, la însuşi izvorul vieţii. 


În aceasta, fraţilor, stă menirea noastră. Ca atare, chipul acestei înnoiri este 
dinainte adus în suflet şi conştiinţa ei se descoperă în presimţirile şi în dorinţele 
lui ascunse chiar şi atunci când el rămâne străin de puterile înnoitoare. lată 
pricina pentru care iubim atât de mult noul şi îl căutăm cu atâta grijă! 


Vedeţi şi singuri din cele spuse mai înainte cum şi cu ce trebuie îndestulată 
năzuinţa aceasta. Vă voi da, totuşi, câteva lecţii din epistolele apostoleşti. Ca 
nişte prunci de curând născuţi, să doriţi laptele cel duhovnicesc şi neprefăcut, 
ca prin el să creşteţi spre mântuire (I Petr. 2, 2). Curăţiţi aluatul cel vechi, ca 
Să fiţi frământătură nouă (I Cor. 5, 7). Dezbrăcaţi-vă de omul cel vechi, care 
se strică prin poftele amăgitoare, şi îmbrăcaţi-vă în cel nou, cel după 
Dumnezeu zidit întru dreptate şi în sfinţenia adevărului (Efes. 4, 22, 24). 


Trebuie să ne facem lăuntric noi, şi setea de nou va fi îndestulată în chip 
statornic. Pentru că viaţa nouă, duhovnicească, întru Hristos lisus este mereu 
nouă prin ființa sa! lar noutatea care dăinuie mereu înlăuntrul nostru va 
potoli setea de nou. De aceasta să vă învrednicească Domnul pe voi pe toţi! 
Nu pot să vă doresc ceva mai bun pentru anul cel nou de acum. 


ŞI aş fi gata să închei prin aceasta cuvântul meu, însă îmi vine în gând ca pentru 
orice eventualitate să vă previn pe scurt. Nu este de mirare că veţi întâlni 
oameni care judecă altfel despre noutate şi socotesc învechire ceea ce este de 
fapt înnoire, iar ceea ce este învechire socotesc înnoire; e1 sfătuiesc să lepădăm 
ca pe nişte vechituri cele noi în care apostolul ne porunceşte să ne îmbrăcăm, 
înţelegeți despre ce este vorba aici. Drept călăuzire, vă voi îmbia cu două-trei 
idei, ca să puteţi judeca aşa cum trebuie în această privinţă. 

Înainte de venirea Mântuitorului Hristos, în toată lumea, dacă lăsăm deoparte 
poporul lui Dumnezeu, viaţa cea veche, păgânească, domnea în toate domeniile 
- intelectual, moral, estetic, familial şi cetăţenesc. După Mântuitorul Hristos, 
odată cu răspândirea creştinismului, puterea cuvântului dumnezeiesc şi harul 
Sfântului Duh au izgonit principiile păgâneşti şi peste tot, în toate domeniile - 
intelectud, moral, estetic, familial, politic -, s-au înstăpânit principiile 
creştineşti. Principiile acestea au lucrat şi lucrează necontenit în Sfânta Biserică 
Ortodoxă - şi în Răsărit, şi la noi. 


În Apus, Papa, apostaziind de la Biserică, a primit cel dintâi rădăcina vieţii 
păgâneşti, şi anume trufia. în jurul acestui centru nu au întârziat să se grupeze şi 
toate celelalte stihii păgâne. Către veacul al XVI-lea, acestea s-au întărit 
îndeajuns, au ridicat capul şi au intrat din nou în luptă făţişă cu creştinismul. S-a 
format un cerc de oameni plin de duh păgânesc, care şi-au fixat drept sarcină 
reintroducerea principiilor păgâneşti, iarăşi în toate domeniile - intelectual, 
moral, estetic, familial şi cetăţenesc. Vremea când s-a săvârşit lucrul acesta se 
cheamă „Renaşterea apuseană". Să ţineţi minte acum că Renaşterea apuseană 
este reaşezarea păgâ-nismului în ciuda creştinismului. Aceasta este însemnătatea 
Renaşterii. însă precum sămânţa, aşa şi roada. Toată cultura apuseană de acum, 
în toate formele ei, este concluzia acelei mişcări pe care a impulsionat-o 
Renaşterea. Ea este roada acesteia din urmă. De aceea şi este atât în duh, cât şi 
în trup, atât în principal, cât şi în părțile sale, îmbibată în întregime de 
principiile păgâneşti, vrăjmaşe creştinătăţii. Oricine se atinge de ea şi se 
înrudeşte cu ea într-o cât de mică măsură, devine mai mult sau mai puţin 
vrăjmaş al lui Hristos, lucru despre care dau mărturie faptele. 


Ce treabă avem noi cu Apusul? Să facă fiecare cum ştie! Sub înrâurirea 
principiilor de viaţă făcătoare ale creştinismului, noi am trăit simplu şi nu aveam 
habar ce se face în Apus, şi nici nu am fi avut dacă n-am fi fost nevoiţi să intrăm 
în legătură cu el. Odată intraţi în legătură, am început să luăm de la el, odată cu 
cele folositoare, şi duhul culturii păgâneşti, care domneşte acolo şi care face şi 
la noi ce face acolo - adică oricine se atinge de el se răscoală îndată împotriva 
Mântuitorului Hristos şi a Sfintei Lui Biserici. 


Şi la noi s-a format o clasă de oameni care afirmă că bisericescul -creștinescul - 
este vechitură, care trebuie lepădată, iar cultura europeană este înnoire, care 
trebuie însuşită. Știind acum ce înseamnă cultura europeană, veţi pricepe foarte 
bine şi singuri ce ne sfătuiesc ei de fapt. lată ce! Apostolul Pavel spune că 
Dumnezeu i-a trimis în lume pe Sfinţii Apostoli, îmbrăcaţi cu harul Sfântului 
Duh, ca să-i aducă pe toți din întuneric la lumină, din tărâmul satanei la 
Dumnezeu - pe când aceştia ne sfătuiesc ca din lumină să mergem iarăşi în 
întuneric şi de la Dumnezeu - pe tărâmul satanicesc, unde domneşte nu înnoirea 

vieţii, ci moartea, care omoară toți embrionii vieţii adevărate. Vedeţi ce mai 
binevoitori! 


Ca să lămurim lucrul acesta până în amănunt ar trebui să se scrie cărți întregi. 
Eu v-am înfățişat adevărurile acestea în câteva idei scurte, doar aşa, pentru orice 
eventualitate. Luaţi seama, deci, cu grijă cum umblaţi, nu ca nişte neînţelepți, 
ci ca nişte înţelepţi; nu fiţi copii duşi de valuri, purtaţi încoace şi încolo de 
orice vânt al învățăturilor celor noi... ci ţinând adevărul în iubire, să creşteţi 
toţi în Cel Care este capul - Hristos (Efes. 5, 15; 4, 14-15). 


Amin! 

Sfântul Teofan Zăvorâtul - Noutăţi pentru Anul nou 





“An nou, fericire nouă!” - ne salutăm între noi acum, dar s-a gândit oare careva 
dintre noi în ce fel poate fi an nou anul acesta care vine şi de unde se va ivi ceva 
nou în el? Prin ce se va deosebi, de pildă, ziua de azi faţă de cea de ieri sau faţă 
de prima zi a anului care a trecut? Şi că nu ne aşteaptă aceeaşi rotire a zilelor şi 
a nopţilor, aceaşi schimbare a lunilor şi anotimpurilor anului ca înainte? Ce a 
fost, este ceea ce va sş fie; ceea ce s-a făcut este ceea ce se va face. Nimic nou 
sub soare! 


Cine va grăi şi va zice: “lată, lucrul acesta nou este” lucru acela s-a şi făcut 
făcut în anii care au fost înaintea noastră. ( Eccles. 1,9-10). 


Aşadar, salutările noastre n-au nici un rost? Este cu neputinţă ca un obicei atât 
de general şi consfințit de vechimea sa să nu aibă rost şi încă un rost adânc. 
Trebuie să 

fie ceva cu adevărat nou, în care, în ciuda vechimii care ne înconjoară, să creadă 
sufletul, pe care să-l caute şi să-l aştepte cu încredințare şi a cărui apariţie să fie 
gata să o salute pentru orice noutate ar aduce în vreo privinţă. Ce să fie lucrul 
acesta? 


Va fi, zice Domnul, cer nou şi pământ nou (Apoc. 21, 1). Tocmai de aceea noi, 
credincioşii, ceruri noi şi pământ nou, după făgăduinţa Lui, aşteptăm Q Pt. 3, 
13). lată prima noutate adevărată! 


Ea se va descoperi în toată slava sa de-abia după sfârşitul lumii, când totul va fi 
curățit prin foc - însă pregătirea pentru ea a început aproape din primele zile ale 
ființării cerului şi pământului şi şi lucrează de atunci (bineînţeles, în chip 
nevăzut pentru privirea trupească, însă văzut pentru privirea înţelegătoare a 
credinţei). 

Puterile înnoitoare puse în crugul curgerii vremelnice a făpturilor sunt atât de 
lucrătoare şi credincioase încât apostolul, gândindu-se la ele, a strigat astfel: 
cele vechi au trecut; iată, toate s-au făcut noi ( 2 Cor.5, 17) - şi îmbrățişând cu 
privirea minţii toată făptura, care gustase din începăturile înnoirii, a auzit chiar 
şi tânguirea ei pentru faptul că nu va veni degrabă vremea când ea va lepăda 
haina de acum a vechimii şi stricăciunii şi se va îmbrăca în cea nouă, plină de 
viaţă luminoasă, strălucitoare. 


Astfel, în starea noastră de acum una pare dinafară şi altceva lucrează lăuntric 
atât în noi, cât şi în afara noastră. Starea de acum - atât a noastră cât şi a întregii 
lumi - e o stare de trecere, asemănătoare cu starea unui bolnav acoperit de 
pansamente sau cu a unui pom amorțit pe răstimpul iernii sau a unei case în 
reconstrucție, acoperită de schelării. Va veni sorocul, de pe bolnav vor fi scoase 
pansamentele şi el se va arăta sănătos şi tămăduit; se va termina construcţia, vor 
scoate schelele şi toţi vor vedea casa cea nouă în toată podoaba ei; va veni 
primăvara veacului celui nou şi pomul ființării lumii, acum golaş, se va acoperi 
cu frunze, cu flori şi roade. 


Aceasta este prima noutate, ce poate fi numită universală. Există, însă o noutate 
asemănătoare şi pentru fiecare dintre noi, noutate care intră în noi şi vădeşte 
puterea sa atunci când ne facem părtaşi ai puterilor de refacere aduse pe pământ 
de Mântuitorul nostru. 


De este cineva întru Hristos, zidire nouă este (2 Cor. 5,17). Este ştiut de toţi şi 
de fiecare că toate puterile de viaţă nouă au fost încredințate Sfintei Biserici şi 
că toţi fiii ei cei adevăraţi se umplu de ele şi primesc înnoire prin ele, lucru care 
este neîndoielnic. Începutul înnoirii acesteia este pus prin Sfântul botez, prin 
care ne dezbrăcăm de omul cel vechi şi ne îmbrăcăm în cel nou, astfel spus ne 
naştem iarăşi, în nouă viaţă. 


În cei care păzesc harul botezului, puterea înnoirii lăuntrice nu încetează să 
lucreze, în cei care după botez cad în păcate de moarte ea încetează, dar începe 
să lucreze din nou atunci când prin taina pocăinţei aceştia se împărtăşesc din 
nou de viaţa lui Dumnezeu în Hristos lisus. Fie că primeşte cineva harul înnoirii 
prin botez, fie că îl primeşte prin pocăință, dacă îl păzeşte şi răspunde cerinţelor 
lui, sămânţa vieţii noi nu mai amorţeşte în el, ci se dezvoltă tot mai mult şi omul 
cel de taină al inimii creşte şi se întăreşte din ce în ce, umplându-se de 
înţelepciune şi de pricepere duhovnicească, de frumuseţe morală şi de tărie de 
character şi de bucurie lăuntrică întru Duhul Sfânt, chiar dacă pe dinaafară este 
sărac şi nevoiaş şi gol. Sub înfăţişarea lipsită de frumuseţe se pârguieşte 
frumuseţea lăuntrică aidoma fluturelui frumos în crisalida lui cea urâtă. 
Ajungând la vârstra deplină, fluturele rupe crisalida şi începe să se bucure de 
viaţă pe lumea lui Dumnezeu. Şi omul nostru cel de taină, maturizându-se într- 

un trup neputincios, când îl va judeca Dumnezeu va lepăda învelişul acesta, va 
sui întru înălțime şi va începe acolo să trăiască viaţa cea pe deplină înnoită la 
însuși izvorul vieţii. 


Tocmai asta-i menirea noastră. Tocmai de aceea şi este mai înainte purtat în 
suflet chipul înnoirii acesteia şi conştiinţa ei se descoperă în presimţire şi în 
dorinţele lui ascunse chiar şi atunci când e străin de puterile înnoitoare. lată 
pricina pentru care iubim atât de mult noul şi îl căutăm cu atâta râvnă! 


Trebuie să înnoim în noi înşine şi setea de nou va fi totdeauna îndestulată, 
pentru că viaţa nouă, duhovnicească, întru Hristos lisus este totdeauna nouă din 
firea sa - iar noutatea, aflându-se în noi pururea, va potoli setea de noutate. 


Domnul să ne învrednicească pe toţi de asta! Nu vă pot dori nici un lucru mai 
bun pentru noul an care a venit. 


Extras din cartea: Sfântul Teofan Zăvorâtul - Răspunsuri la întrebări ale 
intelectualilor (volumul 2) 

Mitropolitul Augustin de Florina — Predică la Anul nou — Timpul şi 
veşnicia 





Un nou an răsare la orizontul umanităţii. Ce este un an în comparaţie cu anul 
care a trecut şi cu anii care vor trece? Este o picătură din ocean. 


Un scriitor înţelept, ca să creeze o idee despre timp în comparaţie cu veşnicia, a 
plăsmuit următoarea imagine. Imaginaţi-vă, zice, un ocean infinit şi deasupra 
apelor lui zburând o pasăre. Pasărea, după ce descrie cercuri, coboară, ia în 
pliscul ei o picătură din suprafaţa oceanului, iar apoi fuge şi dispare. După ce 
trec o mie de ani, pasărea apare din nou, pentru a lua iarăşi doar o picătură din 
ocean. Imaginaţi-vă, aşadar, realizându-se aceasta continuu; adică, o singură 
dată la o mie de ani pasărea să ia câte o picătură. Vă întreb: Câte mii — ce zic? -, 
câte milioane — ce zic? -, câte zeci de milioane de ani, ce ameţitor număr de ani 
va trebui să treacă până când pasărea va lua până şi ultima picătură din ocean? 
Pare imposibil lucrul acesta? Nu, nu este. Dacă îi veţi întreba pe matematicieni, 
vă vor spune că, dacă oceanul rămâne stabil şi nu mai este alimentat cu noi ape 
(din ploaie, torente, fluvii), cu siguranţă că va veni o clipă, în care pasărea va 
lua şi ultima picătură a lui. Deci numai oceanul poate fi epuizat, veşnicia însă nu 
se sfârşeşte niciodată. O, veşnicie! 


Dimpotrivă, timpul se sfârşeşte, oricât ar părea ca un ocean infinit. Ce perioadă 
a trecut de la crearea lumii? Pentru că este ştiinţific demonstrat, că odată lumea 
nu a existat. Nu există nici un om de ştiinţă care să se îndoiască de asta. Materia 
nu este veşnică. Cândva a apărut, cândva au apărut stelele, cândva a apărut 
omul, cândva a apărut toată această preafrumoasă lume. 

Aşadar, de când a fost creată lumea până astăzi câţi ani au trecut? După 
Sfânta Scriptură au trecut aproximativ 7500 de ani (5500 până la naşterea lui 
Hristos + 2000 până astăzi). Hristos prin naşterea Sa împarte timpul în 
„înainte de Hristos” şi „după Hristos”. 


Din timpul în care Hristos a venit până astăzi au trecut aproape 2000 de ani. Şi 
oare câţi să lipsească până la sfârşitul lumii? V-aţi gândit la asta? Poate că şi în 
seara asta va veni sfârşitul lumii! Cum? Necunoscut este ceasul lui Dumnezeu. 
Dar chiar şi ştiinţa demonică a omului ameninţă să aducă sfârşitul. Dacă aceste 
bombe pe care le-au adunat atât americanii, ca şi alţii, ar exploda toate împreună 
în acelaşi timp, doar Dumnezeu ştie ce s-ar putea întâmpla. Dar şi altfel lumea 
este în pericol. De ce? Pentru că pământul, după cum ştim, în cele mai dinăuntru 
ale lui are un vulcan. Dacă acest vulcan ar erupe, ce va rămâne din pământ? 
Adio şi cu Partenoanele, şi cu Megarele... Toate civilizațiile şi culturile dispar. 


Aşadar când va veni sfârşitul lumii? Nu se ştie. Un singur lucru este 
neîndoielnic: că va veni fără doar şi poate. Acest lucru — iarăşi, din punct de 
vedere ştiinţific - este demonstrabil. Pentru că toate au un început şi un sfârşit. 
Prin urmare, odată va veni şi sfârşitul lumii. „Cum?” Potrivit Scripturii este clar, 
potrivit ştiinţei este îndoielnic. În orice caz, sfârşitul va veni. Şi va începe atunci 
o nouă perioadă, veşnicia. Prima perioadă este înainte de Hristos. A doua 
perioadă este după Hristos. ŞI apoi, potrivit Scripturii, „aşteptăm ceruri noi şi 
pământ nou după făgăduinţa Lui” (II Petru 3, 13). 


Atunci, iubiții mei, veşnicia se va împărți în două mari stări. Una se numeşte 
munca cea veşnică, iar alta paradis, viaţă veşnică. 


- Ba, zice basme, va spune cineva. 


Insă asta nu este basm, ca acelea pe care le-am ascultat la bunici pe vatră lângă 
foc. Este o realitate. 


Fericiţi am fi, zice Sfântul loan Gură de Aur, dacă nu ar fi fost iad; pentru că 
şi eu sunt păcătos şi mă tem de iad. Însă, tot atât cât este un fapt că există zi şi 
noapte, şi este un fapt că soarele răsare şi apune, tot aşa este un fapt că 
veşnicia este o realitate dură. Pentru că, pe de o parte, se desparte în noaptea 
cea nesfârşită, care se numeşte iadul cel veşnic, iar pe de altă parte în zi 
strălucită şi luminoasă, care se numeşte viaţă şi fericire veşnică. 


Cine ne asigură de aceasta? Cel care niciodată nu a spus minciuni. Toţi mint, 
unul singur nu; douăzeci de veacuri au trecut şi nimeni niciodată nu L-a 
dezminţit. Acesta este Domnul nostru lisus Hristos. EI întăreşte lucrul acesta. 

Mergeţi acasă, luaţi şi citiți Evanghelia, care este adevărul suprem. 


În 1942, eram în Florina şi aveam un grup de o sută de copii, cărora le predam 
cuvintele lui Dumnezeu. Ei lucrau cinstit în oraş şi, în timp ce cădeau bombele, 
strigau: „Trăiască Elada!”. Atunci unul din acei copii, un lustragiu cinstit, a 
scris pe lădița lui propoziția: „Evanghelia este suprema filozofie a vieții”. M- 
am apropiat de el şi-mi spune: Sunt analfabet, dar de vreme ce am prins în 
mâinile mele Evanghelia şi am citit-o, nu-mi imaginez să existe în lume o altă 
carte asemănătoare. 


Citeşte deci şi tu Evanghelia. Deschide-o pe cea de la Ioan şi citeşte la capitolul 
5, versetele de la 25 la 29 şi acolo vei vedea înfricoşătoarele cuvinte ale lui 
Hristos. Sunt cuvintele pe care le auzim în biserică atunci când are loc 
înmormântarea unor persoane iubite nouă, dar cine este atent la ele? Acestea se 
vor auzi şi pentru noi atunci când ne vor înmormânta. Ce zice Hristos acolo? 
„Amin, amin zic vouă”. Ce înseamnă „Amin, amin”? Este o expresie ebraică. 
Prin ea Hristos confirmă categoric că „vine ceasul în care toţi cei din 
morminte vor auzi glasul Lui (al Fiului lui Dumnezeu), şi vor merge cei ce au 
făcut cele bune spre învierea vieţii, iar cei ce au făcut cele rele spre învierea 
osândei” (Ioan 5, 28-29). 


Aşadar, către cele de acolo păşim, iubiții mei. După cum izvoarele curg şi cad în 
mare, astfel şi viaţa fiecăruia dintre noi va cădea în marea largă care se numeşte 
veşnicie. O confirmă Hristos. 


Vrei şi o altă dovadă? Iată, glasul conştiinţei. Când faci binele ce simţi? Bucurie 
şi veselie, chiar dacă mănânci ceapă şi măsline. Ai raiul în sufletul tău, eşti 
împărat. Ceea ce te face să simţi bucurie este un ecou al raiului. lar când faci 
răul, simţi întristare înăuntrul tău, ai un iad, chiar dacă eşti şi împărat şi 
autocrator. Citiţi-l şi pe Shakespeare; veţi vedea acolo pe unul care a făcut un 
rău mare şi în timpul unui banchet exorbitant i-au paralizat mâinile şi i-au căzut 
furculiţele jos, pentru că umbra crimei îi tulbura viaţa. Adică, faci rău şi simţi 
înăuntrul tău întristare. Ce este aceasta? lad. Aşadar de aici, din viaţa de faţă, 
omul pregustă sau raiul, sau iadul. 


Către veşnicie păşim, fraţilor. Şi iată, a trecut un an. Salutăm un nou an. Ce ne 
va aduce? Nu se ştie. 


Noi fiind obtuzi, nu ştim dacă vom trăi mâine. Mereu trebuie să aşteptăm 
plecarea noastră, mai ales noi bătrânii, care am ajuns la apusul vieţii. Dar şi 
tinerii. Nu cunoaştem „ce ne rezervă clipa de față”. Oare la anul, într-o zi 
asemănătoare, câţi vom fi în viaţă? Oare în noul an ce întâmplări aşteaptă 
poporul nostru? Ce se va întâmpla în Balcani şi în Mediterana şi în lume?... Şi 

tu născoceşti vise şi îţi imaginezi o viaţă nesfârşită? Dar veşnicia se apropie, 
clipa cea mare vine. 


Ce să urăm, iubiții mei? Bogăţie, glorii, onoruri, desfătări, plăceri?... Nimic 
sunt toate. „Deşertăciunea  deşertăciunilor, toate sunt  deşertăciune” 
(Ecleziastul 1, 2). Un singur lucru rămâne. Să crezi în Hristos. Nu există un alt 
nume care poate să ne dea bucurie şi nădejde pe perioada anului acesta; numai 
numele lui lisus Hristos, pe Care, prunci lăudaţi-L şi-L preaînălțați întru toţi 
Vecil. Amin. 


(Omilie a Mitropolitului Augustin de Florina în Sfânta Biserică a Sfântului 
Pantelimon, Florina, 31.12.1974, la trecerea în noul an, în miez de noapte) 

Sfântul Iustin Popovici - Predică la Sfântul Vasile cel mare - Intrarea în 
veșnicie 


CUVIOSUL lUSTIN DE LA CELIE 


CUVINTE 
DESPRE 
VESNICIE 


-PREDICI ALESE- 





lată-ne de Anul nou... Ce este această noapte, ce este clipa, ce este ora, ce este 
timpul? Oare ce numim noi, oamenii, timp? Timpul, acesta este un râu imens în 
josul căruia Domnul a împins tot ceea ce a creat: cerul, soarele, stelele, 
pământul, oamenii de pe el, fiecare lucru, fiecare ființă. Toate acestea le-a 
împins în josul şuvoiului timpului. Încotro curge acest râu, încotro ne poartă, 
încotro mergem purtaţi de şuvoiul acestui râu de nestăvilit pe care noi îl numim 
timpul? 


Timpul. Ce este timpul? Timpul este intrarea în veşnicie. De aceea este timpul 
nespus de important pentru noi, important ca şi veşnicia în cealaltă lume. De 
aceea este fiecare zi foarte importantă în viaţa noastră, fiecare noapte; nu, 
fiecare clipă, căci de fiecare clipă depinde veşnicia noastră. Da, timpul este 
intrarea în veşnicie. Aceasta este, fraţilor şi surorilor, concepția evanghelică a 
timpului. Înțelegerea timpului de către Hristos. Timpul ne este dat ca prin el 
Să câştigăm veşnicia. lată, o astfel de semnificaţie are timpul. 


Biserica în această lume nu este nimic altceva decât un atelier dumnezeiesc în 
care timpul se transformă în veşnicie, atelier dumnezeiesc care ne învaţă 
înţelepciunea, pentru ca fiecare zi să o transformăm în veşnicie, fiecare clipă 
proprie să o umplem cu ceea ce este veşnic, de la început până în ziua de azi şi 
din ziua de azi până la Înfricoşătoarea Judecată şi în toată veşnicia. Biserica lui 
Hristos este un atelier dumnezeiesc care transformă timpul în veşnicie. 

Aţi auzit cuvintele Mântuitorului, Evanghelia Mântuitorului de Anul nou. EI 
spune: Am venit să propovăduiesc anul plăcut Domnului (Luca 4, 19). 


Acesta este anul care a început atunci şi niciodată nu se mai întrerupe, anii care 
vor dăinui. Acesta este timpul care se transformă în veşnicie. Domnul Hristos a 
binecuvântat timpul, l-a umplut de Sine şi l-a umplut veşnic şi de veşnicie. De 
când a coborât în lumea noastră pământească şi a intrat în acest torent, în acest 
râu al timpului, a luat naştere anul plăcut Domnului. 


Nouă ne sunt date puteri dumnezeieşti, ca noi oamenii mici şi săraci, să putem 
umplem pe pământ, zilele şi nopțile noastre, sufletele noastre şi fiinţa noastră cu 
ceea ce este veşnic, cu ceea ce este al lui Hristos, cu ceea ce este ceresc. Un 
asemenea dar ne-a adus Domnul nouă, oamenilor. 


Aceasta este ziua pe care a făcut-o Domnul (Psalmul 117, 24). Atunci, prin 
biruința asupra morţii, prin biruinţa asupra diavolului, prin dreptatea asupra 
păcatului ne-a dăruit Viaţa veşnică, nemurirea. De aceea este acea zi pe care a 
făcut-o Domnul, ziua care a început de la Înviere şi durează veşnic, prin toată 
veşnicia, pentru fiecare om pe pământ, pentru fiecare ființă omenească. De la 
Naşterea Domnului Hristos în această lume, de la Învierea Sa nu mai există nici 
o îndreptățire. 


Fiecare zi este ziua mântuirii căci este aici, în mijlocul nostru, Domnul 
Hristos Cel Înviat, şi deasupra noastră şi în jurul nostru şi pretutindeni. 
Pretutindeni în toată lumea este Domnul Hristos Înviat, fără de moarte! 
Omule, atunci de ce zăboveşti? Pentru tine fiecare zi este ziua mântuirii. 
Fiecare zi este ziua mântuirii. Nu numai aceasta, fiecare clipă este ziua 
mântuirii. 


Amintiţi-vă de tâlharul de pe cruce (Luca 23, 42-44). În momentul în care s-a 
pocăit, pentru el a luat naştere nu numai ziua, nu numai anul, nu numai mii de 
ani, ci întreaga veșnicie. Ce s-a întâmplat cu Zaheu? În acea zi în care a intrat 
Domnul în casa sa, atunci când în sufletul lui Zaheu s-a întâmplat o mare 
transfigurare prin întâlnirea cu Domnul, ce a devenit acea zi pentru el? (Luca 
19, 2-9) Veşnicia, veşnicia lui, nu numai mii de ani. Căci de atunci el şi-a 
rânduit întreaga sa viaţă intru veşnicie, a mers după Domnul şi a dobândit Viaţa 
veşnică. 


Tot aşa se întâmplă şi cu fiecare om în această lume. Ce se cere de la noi? Ca 
noi Să transformăm fiecare zi în veşnicie, fiecare zi. Aceasta este pocăinţa 
pentru noi, pocăință şi lupta cu păcatele noastre. Păcatul să-l nimicesc în 
mine; şi când reuşesc aceasta prin pocăință, dobândesc bucurie dumnezeiască. 

lată-mi veşnicia, iată ziua binecuvântată, iată ziua pe care a făcut-o Domnul, 
iată biruinţa mea asupra a tot ceea ce este muritor, asupra a tot ceea ce este 
păcătos, asupra a tot ceea ce este demonic. 


lată, a cui zi o slăvim? A Marelui şi Sfântului învăţător al lumii, a lui Vasile, 
arhiepiscopul Cezareii Capadociei, omul care şi-a transformat timpul vieţii sale 
pământeşti în veşnicie. Priveşte-l, ia aminte! Cum trăieşte el, cum în fiecare 
oră, în fiecare clipă el transformă timpul în veşnicie, trăieşte în Biserica lui 
Hristos şi cu puterea ei, el transformă timpul său în veşnicie. 


Fie ca Sfântul Vasile să reverse de la Domnul credinţă mare, dragoste 
evanghelică mare, rugăciune neîncetată, post aspru, milostivire, iubire de 
fraţi, iubire de Dumnezeu. Cu ajutorul tuturor acestor Sfinte virtuţi să ne 
transform ăm zilele noastre, nopţile noastre, orele noastre şi clipele noastre în 
veşnicie, să fim şi noi, atunci când vom ieşi din această lume, cu sufletele 
pline de credinţă evanghelică, de dragoste evanghelică şi de toate virtuțile 
evanghelice, să ne înălțăm la Ceruri şi acolo împreună cu toţi Sfinţii să-L 
Slăvim pe Domnul nostru cel minunat şi neschimbat, pe lisus Hristos, Căruia 
I se cuvine cinstea şi slava veşnică, acum şi pururea şi în vecii vecilor. Amin. 


(Anul Nou, 1965) 


(din: Cuviosul Iustin de la Celie, Cuvinte despre veşnicie — predici alese, 
Editura Egumeniţa, 2013) 

Mitropolitul Hierotheos Vlachos - Predică la Tăierea împrejur a Domnului 
după trup 





“În cea de-a opta zi de la Naşterea Sa, Hristos a primit tăierea împrejur, aşa cum 
era prevăzut în Legea Vechiului Testament. Pentru că S-a născut şi a trăit într- 
un anumit mediu, EI a respectat toate rânduielile şi obiceiurile de atunci. Tăierea 
împrejur trebuie să fie interpretată neapărat în cadrul teologiei chenozei pe care 
Hristos şi-a asumat-o pentru mântuirea neamului omenesc. 


De vreme ce Sfinţii Părinţi au Stabilit că Naşterea Domnului să fie sărbătorită 
pe 25 decembrie, firesc a fost ca Tăierea împrejur, care a avut loc după opt 
zile, să fie prăznuită pe 1 ianuarie, adică la exact opt zile de la Naştere. 


Troparele din ziua acestei sărbători redau însemnătatea teologică a tăierii 
împrejur. Unul dintre acestea, care este destul de cunoscut, spune: “Mântuitorul 
pogorându-Se la neamul omenesc, primit-a înfăşare în scutece... şi nu S-a 
ruşinat de trupească tăiere împrejur“. 


Aşa cum, din milă şi din dragoste de oameni, Hristos a primit înfăşarea în 
scutece, la fel a primit şi tăierea împrejur după trup. Această bunăvoie sau 
chenoză desăvârşită a lui Hristos este considerată de Biserică un mare praznic 
împărătesc. 


1. Tăierea împrejur — porunca dată lui Avraam 


Tăierea împrejur este tăierea “circulară a părţii superioare a mădularului 
bărbătesc“. Ea avea loc în cazul fiecărui copil de parte bărbătească, pentru că 

fusese stabilită încă de la începuturi, printr-o poruncă dată de Dumnezeu lui 
Avraam. Fragmentul corespunzător din Vechiul Testament este următorul: “toți 
cei de parte bărbătească ai voştri să se taie împrejur. Să vă tăiaţi împrejur şi 
acesta va fi semnul legământului dintre Mine şi voi. În neamul vostru, tot 
pruncul de parte bărbătească... să se taie împrejur în ziua a opta” (Facerea 
17, 10-12). 


Aceeaşi poruncă a fost repetată şi lui Moise: “Jar în ziua a opta se va tăia 
pruncul împrejur” (Leviticul 12, 3). 


Vorbindu-le odată iudeilor, Hristos le-a adus aminte că tăierea împrejur a fost 
dată lui Moise, dar a existat şi înainte de el: “Moise v-a dat tăierea împrejur, nu 
că este de la Moise, ci de la părinţi, şi sâmbăta tăiaţi împrejur om” (loan 7, 
22) 


Tăierea împrejur era legată de cucernicia faţă de Dumnezeu şi de ţinerea Legii, 
fiind semnul unui israelitean curat, în vreme ce omul spurcat şi necinstitor era 
denumit prin cuvântul prepuţ, care era semnul celui netăiat împrejur. Aşadar, 
tăierea împrejur şi netăierea împrejur erau două noţiuni şi două practici opuse, 
care îi desemnau pe iudei, respectiv pe idolatri. 


Ceremonia tăierii împrejur era o practică dureroasă, mai ales atunci când se 
făcea cu mijloacele acelei vremi. Instrumentele tăierii împrejur erau cuțitul, 
briciul şi piatra ascuţită. Astfel, pentru ca să-şi taie împrejur copilul, Sefora a 
folosit o piatră tăioasă. “Sefora, luând un cuţit de piatră, a tăiat împrejur pe 
fiul său” (Ieşirea 4, 25). De asemenea, este cunoscut faptul că Iosua Navi a 
făcut “cuțite ascuţite de cremene şi a tăiat împrejur pe fiii lui Israel” (Iosua 
Navi 5, 3). 


După cum ne dăm seama, tăierea împrejur era o practică dureroasă, care 
provoca hemoragie. Şi, dacă ne gândim că ea avea loc asupra unui prunc care 
abia se născuse, înţelegem atât durerea lui, cât şi cea a părinţilor care făceau 
tăierea împrejur şi vedeau zbaterea copilului lor. 


2..Semn al legământului şi cu conţinut teologic 


Tăierea împrejur nu avea numai un scop igienic, ci şi un profund conţinut 
teologic şi o importanţă fundamentală. Tocmai sub acest aspect, ea era diferită 
de tăierea împrejur care se făcea la alte popoare, ca de exemplu la egipteni sau 
la arabi şi mahomedani. Unii dintre ei, precum mahomedanii, au preluat 
circumeizia din Vechiul Testament şi din poruncile lui Moise, însă această 
tăiere împrejur a lor nu avea un conţinut anume. 

DEEE EEG spune că multe popoare, cum ar fi 
idolatrii, şi preoţii egiptenilor,  saracinii,  ismaeliţii  (mahomedanii), 
Samaritenii, iudeii şi omiriţii, aveau tăierea împrejur, dar cei mai mulţi dintre 
ei nu o făceau pentru legea lui Dumnezeu, ci “dintr-un anumit obicei“. 


Cuvântul lui Dumnezeu către Avraam, prin care s-a consfințit tăierea împrejur, 
arată motivul principal al acestei practici. Dumnezeu a spus: “şi aceasta va fi 
semnul legământului dintre Mine şi voi” (Facerea 17, 11). 


Aşadar, este vorba despre un legământ al lui Dumnezeu cu oamenii Lui sau 
despre testament. Un asemenea legământ trebuia să fie întărit prin sânge, lucru 
întâlnit şi în Noul Testament, pentru că noul legământ al lui Dumnezeu cu 
oamenii se pecetluieşte cu sângele lui Hristos. 


Tăierea împrejur era semnul recunoaşterii cuiva că aparţinea poporului lui 
Dumnezeu, “încât poporul ales este însemnat“. Potrivit exegeţilor, tăierea 
împrejur nu era prin ea însăşi un testament, ci numai semnul testamentului şi al 
legământului. 


Această practică funcționa ca o reamintire a faptului că israelitenii trebuiau să 
rămână în cucernicia față de Dumnezeu pe care o avuseseră părinţii lor şi în 
neamestecare trupească cu idolatrii şi cu alte popoare. În acest fel, se împiedică 
amestecarea neamului dar mai ales, se evita consecinţa acestui lucru, care era 
denaturarea credinţei revelate. 


Sfântul Epifanie spune că tăierea împrejur era ca o pecete pe trup, ca 0 
reamintire şi ca un legământ că vor rămâne “î, 


în cucernicia părinţilor lor“. 
Aşadar, israelitenii primitori ai tăierii împrejur trebuiau să rămână în neamul lor 
Şi în credinţa în adevăratul Dumnezeu. 


În plus, tăierea împrejur era o preinchipuire a Botezului care avea să fie introdus 
la timpul potrivit prin întruparea Fiului lui Dumnezeu Cuvântul, pentru că, în 
realitate, Botezul este tăierea împrejur a inimii, după cum vom vedea în 
continuare. 


3. Tăierea împrejur legată de punerea numelui 


Hristos a primit această practică dureroasă imediat după Naşterea Sa. Descrierea 
ceremoniei tăierii împrejur a lui Hristos se păstrează în cuvinte puţine, în 
Evanghelia după Luca. Sfântul Evanghelist scrie: “$i când s-au împlinit opt 
zile, ca să-L taie împrejur, l-au pus numele lisus, cum a fost numit de înger, 
mai înainte de a Se zămisli în pântece” (Luca 2, 21). 

Din această prezentare săracă în informaţii vedem că ceremonia tăierii împrejur 
era strâns legată de punerea numelui, pentru că atunci 1 s-a dat numele Iisus, 
care înseamnă mântuitor. 


|...) 


Tăierea împrejur, care a avut loc în cea de-a opta zi şi era legată şi de punerea 
numelui, a trecut în creştinism Sub forma Slujbei “pentru pecetluirea 
copilului şi punerea numelui în cea de-a opta zi de la naştere“. Miezul slujbei 
este o rugăciune minunată pe care preotul o citeşte pruncului în faţa uşilor 
bisericii. Desigur, pruncul este adus de moașă sau de o rudă, nu de către mamă, 
care va intra în biserică abia în cea de-a patruzecea zi de la naştere. 


Cert este faptul că, fiind om, prin tăierea împrejur, Hristos a suferit o mare 
durere. Aceasta arată totala aplecare a lui Dumnezeu spre neamul omenesc. 
Unul dintre troparele sărbătorii spune: “Legea plinind, Făcătorul Legii, cu 
trupul, astăzi, de bunăvoie, Se taie împrejur, tăiere făcând iernii păcatului“. 


4. Cauzele pentru care Hristos a primit Tăierea împrejur 


După ce am văzut valoarea teologică a tăierii împrejur, pe care Dumnezeu a 
lăsat-o în Vechiul Testament, şi faptul că Însuşi Hristos a primit tăierea 
împrejur, trebuie să ne referim şi la cauzele pentru care Hristos S-a tăiat 
împrejur. 


Y” Mai întâi, prin primirea tăierii împrejur, Hristos a arătat că El Însuşi a 
dat Legea Vechiului Testament şi de aceea, trebuia şi EI să o respecte. 
Hristos nu a venit ca să desființeze legea, ci să o respecte şi, desigur, să o 
împlinească. Aşadar, Hristos a împlinit Legea fără să o încalce. 


In acest mod, El ne-a arătat că şi noi trebuie să ţinem legea lui Dumnezeu, care 
are ca scop mântuirea noastră. 


Y” În al doilea rând, după cum am subliniat, tăierea împrejur arăta în mod 
concret ce a însemnat de fapt chenoza Fiului lui Dumnezeu Cuvântul. 


Desigur, chenoza are legătură mai ales cu întruparea, prin faptul că Dumnezeul 
cel nezidit a luat fire omenească zidită. Dar golirea şi desăvârşita smerire a lui 
Dumnezeu se pot vedea şi din tăierea împrejur, de vreme ce Hristos a binevoit 
să primească această încercare grea. 


” În plus, Hristos a primit tăierea împrejur ca să arate că a luat fire 
omenească adevărată. 

Acest lucru este deosebit de important, pentru că în vechea Biserică apăruse o 
erezie care se numea dochetism şi care susținea că Hristos nu a luat fire 
omenească adevărată, adică trup omenesc adevărat, ci un trup presupus sau 
închipuit. Această idee a dus la concluzia că Hristos nu S-a răstignit pe Cruce, 
de vreme ce nu avea trup adevărat, ci numai i-a păcălit pe iudei. Numai că o 
asemenea viziune nu îi mântuieşte pe oameni. Cum poate omul să se mântuiască 
dacă Hristos nu a luat fire omenească adevărată? 


De aceea, după cum spune Sfântul Epifanie, Hristos a fost tăiat împrejur ca 
să arate că “într-adevăr, a luat trup”. 


v” De asemenea, tăierea împrejur a lui EHristos a arătat că trupul pe care Îl 
avea nu era de o fiinţă cu Dumnezeu. 


În Hristos, ziditul s-a unit cu neziditul. Firea omenească este zidită, în vreme ce 
firea dumnezeiască este nezidită. Pentru că s-a îndumnezeit prin Dumnezeirea 
Cuvântului, trupul s-a unit cu Dumnezeu, dar nu a fost de aceeaşi fiinţă cu 
Dumnezeu. Aceasta înseamnă că trupul lui Hristos este izvor al harului necreat 
al lui Dumnezeu, dar nu are aceeaşi ființă cu Dumnezeirea. 


Y” Mai mult decât atât, Hristos S-a tăiat împrejur pentru a-i învăţa pe 
oameni că tăierea împrejur, pe care El Însuşi a dat-o iudeilor, a fost în 


“A neamului omenesc şi a pregătit terenul pentru venirea Sa 


Aşadar, tăierea împrejur nu era o ceremonie inutilă, fiindcă prin ea israeliţii au 
rămas credincioşi legii lui Dumnezeu şi L-au aşteptat pe Mesia. 


Hristos a primit tăierea împrejur pentru că ea a fost modelul şi preînchipuirea 
tăierii împrejur nefăcută de mână omenească adică a sfântului Botez. 


Potrivit spuselor Sfântului loan Damaschin, tăierea împrejur a fost chipul 


Botezului. Dacă prin tăierea împrejur se îndepărta o parte nefolositoare a 
trupului, prin sfântul Botez îndepărtăm păcatul, care nu este o stare firească, ci o 
murdărie. Atunci când Sfântul loan Damaschin vorbeşte despre păcatul care se 
îndepărtează, el se referă la dorință, dar desigur, nu la dorința necesară, 
indispensabilă, fără de care omul nu poate să trăiască, ci la dorinţa nefolositoare 
şi la cea trupească. Botezul este tăierea împrejur nefăcută de mână omenească, 
care nu îl scoate pe om din mijlocul neamului său, ci îl deosebeşte în interiorul 
neamului pe credincios de necredincios. 


5. La Sinodul Apostolic se hotărăşte să nu se mai taie împrejur 

În Biserica primară de după Cinecizecime s-a discutat despre măsura în care 
prozeliții credinţei creştine trebuiau să primească şi ei circumcizia. Primii 
creştini gândeau că, de vreme ce Vechiul Testament era înaintea Noului 
Testament, şi idolatrii care veneau la credinţă creştină trebuiau Să ţină Legea 
veche, inclusiv în privinţa tăierii împrejur. Pentru a se clarifica această 
problemă, s-a întrunit Primul Sinod al Bisericii, care s-a numit Apostolic, în 
cadrul căruia s-au luat hotărâri corespunzătoare, aşa cum se menţionează în 
capitolul 15 din Faptele Apostolilor. 


Problema a apărut atunci când iudeii creştini “învățau fraţii că: Dacă nu vă 
tăiați împrejur după rânduiala lui Moise, nu puteţi să vă mântuiţi” (Fapte 15, 
1). Acest lucru a iscat răzvrătiri şi discuţii îndelungate şi, aşa cum se spune, unii 
dintre cei proveniţi din clasele fariseilor cereau ca prozeliţii să se taie împrejur 
şi să țină legea lui Moise (Fapte 15, 5). 


La acest Sinod Apostolic au vorbit Apostolii Petru, Varnava şi Pavel, alături de 
Iacov, fratele Domnului. Hotărârea Sinodului a fost ca cei dintre neamuri care 
vin la credinţa creştină să nu se taie împrejur, ci să se păstreze pe ei curaţi şi să 
se ferească de jertfele idolilor, de sânge, de animale sugrumate şi de desfrâu. 
Hotărârea care s-a făcut cunoscută creştinilor prin scrisoare spunea: “Părutu-s-a 
Duhului Sfânt şi nouă să nu vi se pună nici o greutate în plus în afară de cele 
ce sunt necesare: să vă feriţi de cele jertfite idolilor şi de sânge şi de (animale) 
sugrumate şi de desfrâu, de care păzindu-vă, bine faceţi” (Fapte 15, 28-29). 


Logica acestei hotărâri constă în faptul că, de vreme ce tăierea împrejur a fost 
modelul şi preînchipuirea sfântului Botez şi a pregătit poporul pentru venirea lui 
Hristos, în noile condiţii nu mai era nevoie ca ea să existe. Poruncile Legii 
Vechiului Testament care sunt legate de strădania pentru curățirea trupului şi 
a sufletului de păcat şi care presupun libertatea personală a omului trebuie să 
fie păstrate, însă tăierea împrejur, care nu are legătură cu îndepărtarea 
păcatului şi cu lupta de curăţire a sufletului, poate să fie desfiinţată, pentru 
că a fost înlocuită, plinită şi desăvârşită prin Botez. 


6. Apostolul Pavel se laudă cu primirea Crucii lui Hristos 


Între aceste coordonate se încadra învățătura Sfântului Apostol Pavel, care şi-a 
asumat responsabilitatea de a înfățişa către neamuri hotărârea Sinodului 
Apostolic şi teologia acestei hotărâri. În continuare, vom prezenta câteva repere 
din învăţătura Apostolului legată de această problemă. 


Abordând chestiunea legat de faptul că iudeii creştinaţi îi obligau pe creştini 
proveniţi dintre neamuri să primească tăierea împrejur, Sfântul Apostol Pavel 
spune că ei fac acest lucru pentru ca să fie lăudaţi de ceilalți iudei şi să nu fie 

prigoniți pentru Crucea lui Hristos, adică pentru credinţa în Hristos Care S-a 
întrupat şi a înviat (Gal. 6, 12-13). Sfântul Apostol spune categoric că el se 
laudă cu Crucea lui Hristos, prin care se plămădeşte o nouă zidire. “Că în 
Hristos lisus nici tăierea împrejur nu este ceva, nici netăierea împrejur, ci 
făptura cea nouă” (Gal. 6, 15). Prin întruparea Sa, Hristos a creat o nouă ordine 
Şi a adus o viaţă nouă. 


De altfel, tăierea împrejur nu are valoare prin ea însăşi dacă nu este legată de 
credinţa în Dumnezeu. Cu o abilitate interpretativă uimitoare, apostolul Pavel a 
subliniat că tăierea împrejur nu e de nici un folos dacă nu este însoţită de 
respectarea legii. În mod corespunzător, dacă cel netăiat împrejur păzeşte 
îndreptările legii se va socoti ca şi cum ar fi fost tăiat împrejur (Rom. 2, 25-26). 
De asemenea, sfântul apostol se referă şi la oamenii care provin dintre 
circumcişi, dar care au multe patimi. Despre aceştia, el spune: “mulți sunt 
răzvrătiți, grăitori în deşert şi înşelători, mai ales cei din tăierea împrejur“ 
(Tit. 1, 10). 


Spre deosebire de cei care se lăudau cu primirea tăierii împrejur, Apostolul 
Pavel se laudă cu primirea Crucii lui Hristos şi, desigur, cu semnele lui Hristos 
pe care le poartă pe trup. “Eu port în trupul meu semnele Domnului lisus” 
(Gal. 6, 17). 


7. Faptele legii nu îl îndumnezeiesc pe om 


În capitolul doi al Epistolei către Galateni a Sfântului apostol Pavel se găseşte 
un fragment foarte important, în care este analizată lucrarea harului lui 
Dumnezeu prin faptele Legii, între care tăierea împrejur are un loc principal. 
Vom expune pe larg acest fragment, pentru a înţelege gândirea Sfântului 
Apostol în legătură cu tema tăierii împrejur. 


Sfântul apostol Pavel face o analiză teologică a tăierii împrejur, după un 
incident pe care l-a avut cu apostolul Petru, care a fost înţeles greşit pentru că 
încerca să se poarte cu discreţie, spre a nu-i scandaliza nici pe cei circumcişi, 
nici pe cei dintre neamuri. 


Încă de la început, apostolul Pavel spune că Dumnezeu l-a ales pe el să 
propovăduiască Evanghelia între neamuri, după cum Însuşi Dumnezeu l-a trimis 
şi pe Apostolul Petru ca să răspândească cuvântul Evangheliei printre cei tăiaţi 
împrejur: “văzând că mie mi-a fost încredinţată Evanghelia pentru cei netăiaţi 
împrejur, după cum lui Petru, Evanghelia pentru cei tăiaţi împrejur, căci Cel 
ce a lucrat prin Petru în apostolia tăierii împrejur a lucrat şi în mine la 
neamuri” (Gal. 2, 7-8). 

După ce prezintă incidentul pe care l-a avut cu Apostolul Petru în Antiohia, 
concluzionează: “Noi suntem din fire iudei, iar nu păcătoşi dintre neamuri. 
Știind însă că omul nu se îndreptează prin faptele Legii, ci prin credinţa în 
Hristos lisus, am crezut şi noi în Hristos lisus, ca să ne îndreptăm din 
credinţa în Hristos, iar nu din faptele Legii, căci din faptele Legii nimeni nu 
se va îndrepta” (Gal. 2, 15-16). 


La îndreptarea omului nu contribuie Legea şi faptele acesteia. În întreaga 
gândire a Sfântului apostol Pavel, ca şi în viaţa Bisericii, îndreptarea este legată 
de renașterea omului, de limpezirea gândului, de iluminare şi de îndumnezeire. 
Aşadar, nu este vorba despre o îndreptare omenească emoțională, ci despre 
unirea cu Dumnezeu. Prin urmare, sfântul apostol foloseşte termenul de 
îndreptare cu sensul de îndumnezeire. Faptul că aceasta este ceea ce a vrut el să 
spună, rezultă, din cuvântul pe care îl rosteşte în continuare: “M-am răstignit 
împreună cu Hristos; şi nu eu mai trăiesc, ci Hristos trăieşte în mine” (Gal. 2, 
20). 


Legea şi faptele Legii, ca de exemplu tăierea împrejur, nu-l îndumnezeiesc pe 
om, pentru că îndumnezeirea se poate săvârşi numai în Hristos. Mântuirea şi 
îndumnezeirea omului s-au dus la îndeplinire prin întruparea Cuvântului. De 
altfel, toate legiuirile şi toate faptele Legii din Vechiul Testament au fost date 
doar ca o consecinţă a căderii lui Adam, cu scopul de a-i pregăti pe oameni 
pentru întruparea lui Dumnezeu Cuvântul şi de aceea întruparea a fost voia 
anterioară a lui Dumnezeu, nu voia posterioară. Îndumnezeirea nu se obține prin 
respectarea exterioară a Legii, ci prin comuniunea cu Persoana Dumnezeului- 
Om Hristos. Dacă era posibil ca Legea să mântuiască, nu ar mai fi fost nevoie 
de întrupare. 


Prin cele spuse, nu anulăm Legea lui Dumnezeu şi nici nu suntem antinomici, 
dar trebuie să subliniem faptul că scopul Legii şi al lucrărilor ei, între care se 
afla şi tăierea împrejur, a fost pregătirea poporului pentru întruparea lui Hristos, 
prin faptul că legea s-a făcut medicament tămăduitor pentru curățirea de patimi 
a inimii omului. Aşadar, legea curată, dar pentru ca omul să ajungă la iluminare 
şi la slavă este nevoie de credinţa în lisus Hristos, adică de comuniune cu 
Dumnezeu-Om Hristos. De aceea, Sfântul apostol Pavel întreabă: “din faptele 
Legii primit-aţi voi Duhul, sau din ascultarea credinţei?” (Gal. 3, 2). 


În concluzie, faptele Legii nu îndreptează, adică nu îl îndumnezeiesc pe om, ci 
îl curăţă şi îl pregătesc pentru primirea credinţei în Hristos, adică pentru 
unirea cu Hristos şi pentru dobândirea darurilor Sale. Aşadar, îndumnezeirea 
omului are loc prin legătura vie cu Hristos. Acela care a fost curăţit şi 
iluminat şi care l-a primit pe Hristos, făcându-se mădular al Trupului Său 
prin harul Duhului Sfânt, nu are nevoie să ţină legea tăierii împrejur. 

De altfel, creştinii au primit o tăiere împrejur nefăcută de mână omenească, aşa 
cum spune Sfântul apostol Pavel: “În EI aţi şi fost tăiaţi împrejur, cu tăiere 
împrejur nefăcută de mână, prin dezbrăcarea de trupul cărnii, intru tăierea 
împrejur a lui Hristos. Îngropaţi fiind împreună cu EI prin botez, cu EI aţi şi 
înviat prin credința în lucrarea lui Dumnezeu, Cel ce L-a înviat pe EI din 
morţi” (Col. 2, 11-12). 


Cu o altă ocazie, Sfântul apostol Pavel vorbeşte despre “făierea împrejur a 
inimii în duh” (Rom. 2, 29). 


8. Tăierea împrejur a Noului Testament în cuvintele Sfinţilor Părinţi 


Tâlcuind fragmentele din Sfânta Scriptură care vorbesc despre tăierea împrejur 
cea adevărată şi duhovnicească, adică despre Botezul creştin, Sfinţii Părinţi ai 
Bisericii înfăţişează adevăruri teologice minunate. 


Sfântul Epifanie învaţă că tăierea împrejur după trup l-a pregătit pe om şi i-a 
slujit până la Botez, care este tăierea cea mare împrejur, căci prin el ne 
izbăvim de păcate şi ne pecetluim cu numele lui Dumnezeu. Punerea peceţii 
cu numele lui Hristos este recunoaşterea că Îi aparținem. 


Sfântul loan Gură de Aur spune că dacă tăierea împrejur după trup îi 
despărțea pe israeliteni de neamuri, cu atât mai mult această despărţire are 
loc prin Sfântul Botez, care îi deosebeşte pe credincioşi de necredincioşi. 


Aşadar, se numesc credincioşi cei care s-au botezat şi care îşi reînnoiesc harul 
primit la Botez. 


După cum învăţa Sfântul Chiril al Alexandriei, tăierea împrejur din Vechiul 
Testament nu desființa moartea, lucru care se schimbă prin tăierea împrejur 
a Noului Testament. 


Cu adevărat, omul intrat în Biserică prin sfântul Botez se face mădular al 
Trupului înviat al lui Hristos şi în acest fel, moartea duhovnicească este 
desființată şi există certitudinea învierii morţilor. După Botez, moartea 
trupească rămâne, însă numai pentru ca păcatul să fie omorât. 


Sfântul loan Damaschin spune că tăierea împrejur este lăsarea la o parte a 


plăcerii trupeşti şi a dorințelor nefolositoare şi zadarnice. 


Prin urmare, Botezul este strâns legat de viaţa ascetică, prin care omul se 
eliberează de sub stăpânirea patimilor. In acest caz, nu mai este vorba despre 

tăierea împrejur după trup sau despre îndepărtarea unei părți a trupului, ci 
despre tăierea împrejur şi schimbarea la faţă a dorințelor sufletului. 


Din învăţătura Sfântului Maxim, înțelegem că şi retezarea legăturilor 
irascibile dintre suflet şi trup este tot o tăiere împrejur. Sufletul este legat şi 
unit cu trupul, dar nu această legătură trebuie tăiată, ci legătura irascibilă, adică 
legătura care se face între suflet şi trup prin intermediul păcatelor. 


Cuvintele Sfinţilor Părinţi arată că tăierea împrejur a Noului Testament este 
interioară şi duhovnicească, pentru că înseamnă comuniunea omului cu 
Dumnezeu şi încercarea de a menţine această comuniune. 


Dumnezeu a dat Legea Vechiului Testament pentru a pregăti poporul pentru 
venirea lui Hristos. La începutul Evangheliei sale, Sfântul evanghelist Ioan 
spune: “Legea prin Moise s-a dat, iar harul şi adevărul au venit prin lisus 
Hristos” (loan 1, 17). 


Aşadar, Dumnezeu Cuvântul neîntrupat a dat Legea prin Moise, pentru ca 
poporul să fie vindecat şi să poată primi adevărul şi harul care au venit în lume 
prin Dumnezeu Cuvântul întrupat, adică prin Hristos. Şi Legea mozaică, din 
care făcea parte tăierea împrejur, a avut har, dar a fost vorba despre harul 
curățitor al lui Dumnezeu, nu despre cel iluminator şi îndumnezeitor. 


Prin Hristos, dobândim naşterea duhovnicească şi adevărata înfiere. 
Evanghelistul loan a subliniat: “celor câți L-au primit, care cred în numele 
Lui, le-a dat puterea ca să se facă fii ai lui Dumnezeu, care nu din sânge, nici 
din pofta trupească, nici din pofta bărbătească, ci de la Dumnezeu s-au 
născut” (loan 1, 12-13). 


Prin tăierea împrejur, oamenii deveneau buni israeliteni, adică poporul ales al 
lui Dumnezeu. Insă prin Botez şi prin viaţa în Hristos, oamenii devin copii ai lui 
Dumnezeu, dobândesc înfierea după har şi biruiesc moartea. 


Aşadar, tăierea împrejur a lui Hristos a deschis calea spre tăierea împrejur a 
inimii noastre. O viaţă ascetică, petrecută aproape de sfintele Taine, ne face 
mădulare ale Trupului lui Hristos. Prin urmare, Smerirea lui Hristos devine 
pricină a ridicării noastre”. 


Septembrie 1994 


(sursa: Mitrop. Hierotheos Vlachos, Predici la Marile Sărbători, Ed. 
Egumeniţa, 2008 

Sfântul Inochentie al Penzei - Predică la Anul nou - Că nu trebuie să ne 
potrivim cu acest veac 


„COLECŢIA PĂRINȚI RUŞI 


Sfântul Inochentie al Penzei 
m) 
Viaţa care duce la Cer 


Învățăturile unui sfânt tânăr 


Rt Pietei 





| o mie opt sute optulea An nou. De atâția ani a început Cerescul Semănător să 
semene pe pământ sămânţa cuvântului dumnezeiesc, de atâţia ani este îngrăşat 
şi frăgezit pământul acesta, de atâţia ani că acum după cum spun învățătorii 
Bisericii, este toamna lumii — dar până în ziua de astăzi împietrită inima 
omenească este ca un pământ vârtos, care înghite roua şi ploaia ce se pogoară 
adesea asupra lui. Până acum, aşa cum descrie Apostolul, tot în rău zace cel de 
la care încearcă să-i îndepărteze pe romani: Vă îndemn deci, fraţilor, să nu vă 
potriviţi cu acest veac (Rom. 12,1-2). 


Noi, ascultătorilor, păşind într-o nouă arenă, începând un nou an cu hotărârea de 
a aduce noi şi mai mari roade ale evlaviei, cu hotărârea de a-L preaslăvi în 
sufletele şi în trupurile noastre pe Cel ce este slăvit în ceruri, nu trebuie, oare, să 
privim ca şi cum ar fi fost rostite despre noi cuvintele Apostolului: vă îndemn 
deci, fraţilor, să nu vă potriviţi cu acest veac - cu acest veac, cu obiceiurile 
timpului, cu gloata de popor mânat întru totul de necredinţă, biruit peste tot de 
patimi, cu lumea care întunecă lumina adevărată, care este altar al nelegiuirii? 


Nu cred că cineva o să respingă această învățătură apostolească pe temeiul că ea 
vorbeşte despre veacul anticei Rome, ale cărei obiceiuri sunt zugrăvite în culorii 
vii şi ale cărei fărădelegi sunt înşirate la începutul acestei epistole, dacă va 
cerceta cu de-amănuntul în ce măsură se potrivesc obiceiurile veacului de acum 
cu credinţa Evangheliei, cu adevărata cinstire de Dumnezeu şi moralitate. 

Să nu vă simţiţi jigniţi, ascultătorilor, de voi îndepărta întrucâtva, cu mâna mea 
slabă, valul care ascunde de ochii noştri sluţenia lumii, ca s-o privim, în fugă, 
măcar pe deasupra, fără a pătrunde în adâncime. 


Folosindu-se de slăbiciunea omenească, stăpânitorul întunericului o între- 
buinţează ca pe o armă pentru a dobori adevărul Evangheliei. Cu plăcerile de o 
clipă, ca şi cu nişte hapuri adormitoare, îl face pe om să-şi piardă trezia minţii. 
În felul acesta, el pregăteşte tot felul de năvăliri pentru a smulge sămânţa lui 
Hristos din inimile omeneşti, fără să piardă vreuna dintre clipele potrivite pentru 
îndeplinirea uneltirilor sale. Chiar de la venirea pe lume a pruncului, le insuflă 
părinților nechibzuiţi gândul de a-l creşte cu mâinile altora...Ei au nevoie de un 
om cu gust, descurcăreţ, viclean, perspicace — pe scurt, de un om în stare să 
trăiască în lume - şi îl învaţă să fie aşa. Dar creştinismul, dar credinţa 
evanghelică unde sunt? Dumnezeul meu! Ei spun că pentru veacul de acum 
acestea nu sunt lucruri atât de trebuitoare. 


Cei neiscusiţi în educarea copiilor se îngrijesc doar de pântece; cred că toată 
educaţia stă numai în mâncare şi băutură, şi în locul învăţăturii creştineşti le dau 
copiilor aiureli, născociri prosteşti, cu totul potrivnice adevărului Evangheliei şi 
aceste prejudecăţi de la bunici nu se sfârşesc în nepoți, de obicei, decât odată cu 
viaţa. 


Într-o rătăcire la fel de mare umblă mulţi dintre „înţelepţii” acestui veac, care au 
părăsit lumina adevărată şi au fost robiți de visările cugetări subțiri şi 
strălucitoare — iar în urma acestei gloate de „filosofi” dă buzna, fără să ştie 
încotro, o mulțime nenumărată de uşuratici legaţi la ochi; aceştia ştiu doar un 
singur lucru: însemnătatea celor ce merg înaintea lor e călăuzire, obiceiul lor e 
pentru ei lege, învăţătura lor, oricare ar fi aceea, este dumnezeiască în ochii lor. 
Dar credința Evangheliei unde este? Rareori, ca o scânteie de sub cenuşă, 
străluceşte în gloata oamenilor obişnuiţi o inimă care primeşte cu adevărat 
învăţătura Dumnezeului său. Să nu vă potriviţi cu acest veac! 


Pot, oare, ochii minţii să se îndrepte către lumina adevărată atunci când sunt atât 
de întunecaţi cu prejudecățile încât în afara cunoştinţelor proprii socot orice 
altceva drept minciună? Cei bolnavi de ochi se feresc de lumină. Cu privire la 
cinstirea lui Dumnezeu, oamenii sunt târâţi de prejudecăţi în două extreme: unii 
se lipesc peste măsură de cele din afară, alţii — de cele lăuntrice; unii vor să-l 
aducă lui Dumnezeu cinstire adevărată doar prin împlinirea strictă a ritualurilor, 
pe când ceilalţi vor să se facă netrupeşti dintr-o dată, să se roage, să se închine 
numai cu duhul, socotind de prisos cele din afară, chiar dacă sunt sfințite — însă 
închinarea celor dintâi, ca pe a iudeilor, Domnul o leapădă în chip vădit prin 
gura Prorocului: lunile voastre noi şi praznicele voastre le urăşte sufletul Meu 
(Is. 1, 14); jertfa voastră este urâciune înaintea Mea, iar pe ceilalți Apostolul îi 

numeşte anatema: chiar dacă noi sau înger din cer v-ar vesti altă Evanghelie 
decât aceea pe care v-am vestit-o, să fie anatema (Gal.1, 8). 


Semn îndestulător al duhului şi al învăţăturii drăceşti este atunci când învăţătura 
aceasta se ascunde sub un văl de nepătruns. Adevărul este întotdeauna 
descoperit; minciuna se acoperă totdeauna. Cel ce caută să înghită întreaga lume 
nu se mulţumeşte însă cu aceste prăzi; el orbeşte mintea omenească, potrivindu- 
se inclinărilor fiecăruia. Pe Blândul şi Drept-Judecătorul Dumnezeu Îl 
înfăţişează multora ca fiind peste măsură de aspru, şi ei — nu ca nişte fii, ci ca 
nişte robi încăpăţânaţi — se îngrozesc de EI, deznădăjduind; altora ÎL înfăţişează 
peste măsură de milostiv, şi aceia cred că adâncul milostivirii întrece 
fărădelegile lor, drept care se ţin de ele. 


Ce să mai zic? În lume se ascund închinători la idoli: cei ce întorc către ei înşişi 
tot ce este în lume. Patimile care domnesc asupra lor, iată care le sunt idolii: 
pentru a le face pe plac, chiar şi cei mai zgârciţi aduc jertfe bogate. În cele din 
urmă — să nu vă simțţiţi jigniţi, cei ce cugetaţi binele! -, dacă Ştiutorul inimilor ar 
veni în această biserică aşa cum a venit cândva în Templul din Ierusalim, chiar 
în această clipă ar găsi între noi pe unii ce vând şi cumpără, oameni care prefac 
acest sfinţit locaş în peşteră de tâlhari — şi aceştia sunt tot oameni care umblă în 
puterea stăpânitorului lumii acesteia, după obiceiurile acestui veac. Şi atunci, 
cum să nu ne rugăm cu vorbele Apostolului: fraţilor, să nu vă potriviţi cu acest 
veac! 


Atunci când slăbeşte evlavia, când adevărul se îmbracă în haină de năluciri, 
când inimile omeneşti se umplu de duhul împotrivirii, moralitatea nu poate fi 
decât stricată. Cu cât se întemeiază mai puţin pe Evanghelie obiceiurile acestui 
veac, cu atât sunt mai respingătoare, mai groaznice şi mai pierzătoare. Acolo 
unde lucrează doar poftele, unde cârmuiesc patimile neînfrânate, unde 
împărăteşte iubirea de sine, ce potrivire cu Evanghelia poate fi? 


Luaţi aminte la regulile generale pe care le-a acceptat şi le-a întărit lumea, reguli 
pe care se întemeiază nenumărate altele: „Cea dintâi iubire este iubirea de tine 
însuţi, anii tinereții sunt ani ai plăcerilor. Este îngăduit să îţi petreci timpul aşa 
cum ai chef. Nu suntem datori să fim mai evlavioşi decât alții. Este nefiresc ca 
omul cinstit să îndure ocări: unui suflet înţelept i se potriveşte să se răzbune. 
Ambiţia este semnul unui spirit mare. Cei vicleni sunt inteligenţi, pe când 
simplitatea inimii este vrednică de batjocură. Linguşirea şi amăgirea nu sunt 
interzise, ba chiar sunt necesare într-o mulțime de împrejurări. Pentru folosul 
propriu poţi să-ţi permiţi orice, dacă eşti prudent”. 


Care dintre regulile acestea nu strică temelia învăţăturii lui Hristos? 

NI se va spune: „Trăim ca toată lumea; dacă ne lăsăm de obiceiurile acestui 
veac, ce va fi cu noi?” 


La ce bun să i se pună o asemenea întrebare creştinului? Mijlocitorul nostru, 
Dumnezeu, a prezis demult, şi totodată ne-a îmbărbătat: „/Fericiți veţi fi când vă 
vor ocări din pricina Mea” (Mt. 5, 11). “Bucuraţi-vă că sunteţi ai Mei, dacă 
vă urăşte pe voi lumea”. 


„Dar atunci, se gândesc unii, voi rămâne singur pe lume; cum să mă hotărăsc la 
aşa ceva?” Adu-ţi aminte că până şi atunci când prorocii erau ucişi, jertfelnicele 
lui Dumnezeu — dărâmate, când Ilie striga: am rămas eu singur (v. III Regi 
19,14-19), rămăseseră şapte mii de bărbaţi care nu îşi plecaseră genunchiul lui 
Baal. 


Vei mai spune că slăbiciunea, neputinţa trupului, mulțimea fărădelegilor sunt 
frâre ce ţin în loc năzuinţa duhului — dar cine-i lipsit de slăbiciuni, cine nu e om? 
Cine s-ar fi gândit că tâlharul se va învrednici de plată cerească: astăzi vei fi cu 
Mine în Rai (Lc. 23, 43)? 


Cine ar fi cutezat să creadă că Saul, care sufla răutate şi ucidere asupra Bisericii 
lui Dumnezeu, va cădea înaintea porților Damascului, strigând: Doamne, ce-mi 
porunceşti să fac? (Fapte 9, 6) 


Să ne schimbăm prin înnoirea minţii (v. Rom. 12, 2): şi peste noi va străluci 
atunci lumina cerească. 


„Dar este cu putință, se gândesc unii, să se întâmple asta cu mine, să mă 
învrednicesc de aşa ceva eu, care de-abia mă înţeleg pe mine însumi?” 


O, neam necredincios! Cum poate fi încredinţat el, dacă nu crede nici în 
cuvintele Domnului! Sfantul Ciprian a cunoscut din experienţă lucrul acesta. 
„Când mă aflam, zice el, în beznă şi în adânca noapte a neştiinţei, când, 
plutind pe marea înviforată a veacului acestuia şi, clătinat de nehotărâre, 
rătăceam departe de lumină şi adevăr, atunci socoteam că este cu totul cu 
neputinţă Să schimbe cineva duhul şi gândurile fără a rupe legăturile 
trupului, că nu se poate să lepezi ceea ce pare a fi înnăscut şi S-a inveterat 
prin trecerea timpului — pentru că eu, continuă sfântul, eram căzut în atâtea 
înrădăcinate în mine, încât, deznădăjduindu-mă de virtute, lucram răul ca pe 
un bun al meu; dar când m-am dăruit cu totul lui Dumnezeu, când mi-am pus 
în EI toată nădejdea, toată gândirea, toată dorirea, m-am împărtăşit de darul 
ceresc, de cuvântul lui Dumnezeu, şi în inima mea S-a revărsat lumina 
limpede şi curată; atunci am Simţit deodată, în chip uimitor, că toate îndoielile 

mele s-au dezlegat, că toate cele ascunse s-au descoperit, că s-a făcut lumină 
în întuneric, cele grele mi s-au părut a fi lesnicioase, cele cu neputinţă mi S- 
au părut a fi cu putinţă”, 


lată om, întru totul asemeni nouă, luminat de Sus! 


Să nu vă potriviţi cu acest veac, ştiind cât de mult lucrează el voia şarpelui, ci să 
vă schimbaţi prin înnoirea minţii, potrivindu-vă cu Evanghelia, cu adevărata 
cinstire de Dumnezeu şi cucernicie. 


Un an nou: să începem, aşadar, o viaţă nouă, ca să facem să se pogoare asupra 
noastră o nouă şi mai mare bunăvoință dumnezeiască - iar Tu, Doamne, în a 
Cărui mână sunt vremurile şi anii, Tu, Care cercetezi pământul, Care îl adapi şi- 
| îmbogăţeşti, încă mai adapă brazdele lui, înmulțește grânele lui, ca să se umple 
Grânarul Tău tot mai mult; încă mai binecuvântează cununa anului bunătăţii 
Tale (Ps. 64,12), ca păsările răpitoare să nu ciugule cereasca Ta sămânță, ca 
țărâna Ta să-i înmulțească grânele şi să se săvârşească seceriş vrednic de Tine, 
Semănătorul, şi de secerătorii Tăi — îngerii. Amin. 


(sursa: Sfântul Inochentie al Penzei, Viaţa care duce la Cer. Învățăturile unui 
sfânt tânăr, Editura Sophia, 2012) 


XA A AAA AAA AAA Ax 


Xp Xp e Xe Xe e e eee eee eee Pee 


KA AAA AAA AAA AAA 


Xp Xe e e e e e eee 


Sfântul Inochentie al Penzei - Predică la Anul nou - Vremea vieţii e 
încercare, când trebuie să dobândim totul, să pregătim totul, să ne 
înzestrăm cu de toate 





După ce descrie rânduiala a toată zidirea şi curgerea a tot ce este vremelnic, 
sfântul continuă: 


lar noi ce facem? Doar cercetăm în amănunt cursul planetelor, doar socotim 
zilele şi anii, iar de curgerea vremii, de curgerea vieţii noastre parcă am uita. De 
ce ne plângem uneori că vremea trece cu o repeziciune uimitoare, iar alteori ne 
supărăm pe încetineala ei cea peste măsură? Aproape întotdeauna ne mirăm de 
neobişnuitele schimbări dimprejurul nostru, şi nu luăm aminte la noi înşine.Cu 
toate schimbările care ne ameninţă, trăim ca şi cum am crede că o să trăim aici 
Veşnic, şi ne amăgim pe noi înşine, uitând că vremea este, şi ea, amăgitoare... 


Vremea este pe atât de prețioasă, pe cât este cu neputinţă de întors înapoi. Ea 
este un talant dat de Dumnezeu, cu care trebuie să cumpărăm totul pentru 
veşnicie - pentru veşnicie, unde nu-s nici nici schimbări, nici micşorare, nici 
trecut şi nici viitor. Aşadar, ca să nu ne apropiem de acest adânc fără să ne dăm 
seama, ca să nu ne coborâm în mormântul întunecat pe neaşteptate, trebuie să 
cheltuim acest talant — această comoară cerească — cu cea mai mare chibzuinţă, 
pentru a dobândi tot ce este de trebuinţă! 


Orice făptură ce are viaţă trebuie neapărat să lucreze. Potrivit legilor firii, acest 
şir de lucrări nu trebuie să se termine decât odată cu fiinţarea — iar ființarea 

fiecărei făpturi se numeşte vreme a vieţii. Aşadar, vremea vieţii nu este altceva 
decât un şir de lucrări care urmează nemijlocit una alteia. 


Lucrările sunt de trei feluri: unele sunt fireşti, neapărat trebuincioase şi proprii 
tuturor făpturilor îndeobşte; altele țin de pornirea voii şi sunt proprii 
dobitoacelor necuvântătoare, care sunt mânate doar de instinct, şi altele libere, 
proprii doar făpturii cuvântătoare care e omul. 


De aici se vede că vremea vieţii omeneşti trebuie să fie alcătuită nu numai din 
lucrări fireşti şi nu numai din lucrări animalice, ci dintr-un şir neîntrerupt de 
acţiuni libere. Cel care face numai lucrările firii este ca o maşină; cel care 
lucrează doar din instinct, din pornire, este ca un dobitoc, ca un vierme ce 
scurmă în noroi. 


Tocmai acestor dobitoace li s-a şi zis: învârtoşatu-s-a inima norodului 
acestuia, şi cu urechile sale greu a auzit, şi ochii săi i-a închis, ca nu cumva 
să vadă cu ochii, şi cu urechile să audă, şi cu inima să înţeleagă (Is. 6,10). 
Aceasta s-a zis celor ai căror ochi sunt întorşi spre rău prin înclinarea lor, ale 
căror urechi sunt îngreuiate de bineţele mincinoase ale patimilor, ale căror 
mişcări ale inimii sunt strivite de către pofte. Tocmai aceştia sunt cei care nu 
ştiu ce să facă cu vremea vieţii lor şi — ce nebunie! — se supără că aceasta trece 
încet. Aceştia sunt cei care dorm adânc şi al căror somn ţine până la moarte. 
Nelucrarea este somn; orice lucrare necuvenită omului poate fi numită, de 
asemenea, nelucrare. Astfel, cei ce petrec timpul vieţii lor după propriile pofte, 
după îndemnul patimilor nestăpânite şi al judecății stricate, dorm, sărmanii, ca 
în miez de noapte, şi dorm adânc! 


Oare aceştia nu aud glasul care pătrunde până la despărțitura dintre mădulare şi 
creier, glasul care strigă neîncetat: „Scoală-te! Scoală-te, cel ce dormi! Scoală- 
te, om adormit de dezmăţul patimilor, şi învie din morţi; scutură-te de 
amorțirea aceasta, şi te va lumina Hristos! (v. Efes. 5,14)? 


lată-i, deci, pe cei care îşi duc viaţa fără să ştie nici măcar ei cum. Aceştia 
lucrează, dar întrucât lucrează potrivit patimilor dobitoceşti, mânaţi de 
împătimirea simţurilor rămân fără lucrare. Aici este şi răspunsul la nedumerirea 
multora, care zic: „Cum să fie cineva fără lucrare? Fiecare împlineşte ceea ce-i 
cade în seamă, lucrează cu puterea sa, dându-și toată strădania. Uită-te: cel 
iubitor de cinstiri se dă de ceasul morţii, fuge încoace şi încolo, căutându-şi 
privitori; cel robit simţurilor, cu mare nelinişte, caută ceva încă şi mai rău; cel 
lacom de avuţii caută aur.” 

Da! Aceştia nu pierd nici o clipă — şi pentru ei timpul e preţios, însă nălucirile 
rămân năluciri pentru totdeauna: viaţa fără virtute este nălucire şi vis, adică e 
moarte. 


Vremea vieţii e încercare, când trebuie să dobândim toate, să pregătim toate, să 
ne înzestrăm cu de toate; este o stâncă primejdioasă, care atârnă asupra hăului, 
stâncă sub care noi făurim corabia noastră — şi aceasta are să pornească pe mare. 
Corabia care nu este înzestrată se îneacă îndată ce ajunge pe mare. Puterea apei 
lucrează neîncetat, sapă fără curmare ţărmul. De aceea, fiecare ceas, fiecare 
clipă apropie căderea de noi. Prin urmare, vai nouă dacă stânca aceasta 
amăgitoare se va prăbuşi înainte să fie gata corabia noastră! Atunci, împreună 
cu bucăţile neterminate, ne vom prăbuşi în adânc şi vom fi pentru totdeauna 
jertfă a valurilor turbate. Tocmai de aceea ne învaţă Pavel: „Deci, luaţi seama 
cu grijă cum umblaţi, nu ca nişte neînţelepţi, ci ca nişte înţelepţi! Pregătiţi 
totul nu pentru timp, ci pentru veşnicie, prețuind vremea, căci zilele rele sunt 
(Efes. 5, 15). 


Pregătiţi cât timp este zi (v. În 9, 41 2,35), cât mai este vreme, cât mai lucrează 
harul asupra inimilor noastre, cât timp ne mai trezeşte glasul Evangheliei. 
Scoală-te, cel ce dormi, şi învie din morţi: să nu dormim, ci să priveghem, atâta 
timp cât ne numim parte a trupului lui Hristos, să facem din noi înşine jertfă vie, 
sfântă şi plăcută lui Dumnezeu. Lucrând astfel, vom umbla nu ca nişte 
neînţelepți, ci ca nişte înţelepţi. Din continuarea acestor lucrări este alcătuită 
vremea vieţii noastre. 


Hotarul milostivirii dumnezeieşti e ascuns de noi. Nu se ştie când se va încheia 
ziua, însă avem încredințare desăvârșită că Ziua Domnului va veni ca un fur 
(1 Pt. 3,10). 


Să auzim glasul Evanghelici: în ceasul în care nu gândiţi va veni Fiul Omului 
(Lc. 12, 40). 


Cine ştie? Poate chiar în această clipă, când rostesc cuvântul acesta, îndelunga 
răbdare dumnezeiască ajunge la capăt; poate chiar în această clipă se va opri 
pulsul vieţii a toată lumea, glas de tunet ne va chema la viaţa cea nouă, şi însuşi 
acest locaş sfânt va fi pentru noi toţi groapă, mormânt de obşte. 


Ascultătorilor, sunteţi gata pentru aceasta? Sunteţi gata să vă uniţi cu Hristos în 
această clipă? Iată, Mirele vine — ieşiţi în întâmpinarea Lui! (v. Mt. 25, 6; 
12,13). Vai nouă, vai nouă dacă va veni şi ne va găsi dormind sau dacă ni se vor 
stinge candelele din lipsă de untdelemn! Neavându-l, nu vom grăbi în 
întâmpinarea şi în urma Mirelui nostru, şi chiar dacă ne vom ruga cu suspine 

după aceea: Doamne, Doamne, deschide-ne nouă, vom auzi hotărârea aspră, dar 
dreaptă, care ne va trimite la osânda veşnică: Nu vă cunosc pe voi! 


In fiecare ceas, în fiecare clipă trebuie să ne aşteptăm Mirele, Care va veni pe 
neaşteptate — iar pentru asta trebuie să pecetluim fiecare ceas, fiecare clipă cu o 
lucrare vrednică de Cer, de Biserică şi de Mire, Care este Fiul lui Dumnezeu. 


lată cât de preţios este timpul, cât de preţios este chiar şi un minut din el! 


(sursa: Sfântul Inochentie al Penzei, Viaţa care duce la Cer. Învățăturile unui 
sfânt tânăr, Editura Sophia, 2012) 

“Unde ai căzut tu, vin şi Eu. Unde ești ruşinat tu, vin şi Eu să fiu rușinat 
împreună cu tine. Şi în dureri, şi în întristări sunt şi Eu, Dumnezeul tău”. 
Caldă omilie a Arhim. Emilianos pentru Anul nou, praznicul Tăierii 
împrejur a lui lisus şi al Sfântului Vasile cel mare, “arătătorul de cele 
cereşti”. Să ne amintim că Hristos locuieşte în noi şi suntem purtători de 
Dumnezeu 





51. 122046 


Astăzi, | ianuarie, începe noul an. Se spune că luna ianuarie îşi trage numele de 
la zeul Ianus. Oamenii îl iubeau atât de mult pe acest zeu, încât au vrut să-l facă 
nemuritor și să-i afierosească prima lună din an. l-au făcut şi statui, în care îl 
reprezentau cu două capete: unul de bătrân și altul de tânăr. Cel bătrân 
binecuvânta anul trecut, iar cel tânăr aducea noul an. Alteori, îl înfățişau ținând 
o cheie cu care încuia anul care a trecut și deschidea ușa celui nou. Alteori, 
purta în mâini numărul „trei sute şaizeci şi cinci”, scris cu litere grecești, 
exprimând numărul zilelor anului, ca şi cum ar spune că acest zeu stăpânește 
anii şi veacurile, conduce inimile şi paşii noştri de-a lungul anilor. 


Dar zeul lanus nu există. Cel care a făcut cerul şi pământul şi ne-a adus la viaţă, 
EI ţine în mâinile Sale anii şi vremile, tot EI, şi astăzi, ne-a pus în albia anului 
nou. E] este adevăratul Dumnezeu, lisus Hristos, care a venit în lume ca să ne 
dea bucuria Dumnezeirii Lui. 


Dar să vedem care poate fi bucuria şi reușita noastră, cum putem să străbatem 
cele 365 de zile care încep acum şi care vor reîncepe peste un an, şi apoi în toți 
ceilalți ani, ca să nu ne pară rău şi să spunem că viaţa noastră s-a scurs în zadar. 

Astăzi prăznuim Tăierea împrejur a lui lisus Hristos. La Vecernie şi la Utrenie 
am cântat un tropar mic, dar foarte frumos: „Făcând pogorământ Mân- 
tuitorul...”. Mântuitorul a primit să poarte firea omenească şi, în plus, să-Și taie 
împrejur trupul Său. Lucrul acesta vrea să ne arate că Hristos este în fiecare zi 
cu noi, că au trecut acele milenii în care oamenii îl așteptau pe Dumnezeu să 
vină pe pământ, pentru că Îl simțeau că este dincolo de astre şi de ceruri. Cine 
poate să ajungă la Dumnezeu, câtă vreme El este mai presus de ceruri? Cine 
poate să aibă un Dumnezeu care este atât de departe de inima omului? Omul se 
lupta şi se întreba unde este Dumnezeu. 


Dar troparul spune: „Făcând pogorământ Mântuitorul...”. Pentru că am căzut în 
păcat, la pământ, a coborât împreună cu noi şi Dumnezeu, dar, ca să nu fie 
nevăzut şi necunoscut, S-a îmbrăcat cu firea omenească şi S-a făcut Prunc. În a 
opta zi a suferit cea mai mare înjosire, tăierea împrejur. Tăierea împrejur arăta 
că pruncul era păcătos. Îl dezbrăcau pe o masă, în Templu, şi îi tăiau ce se taie 
cu ocazia aceasta. Curgea sângele, pe copil îl durea şi plângea. L-au dezbrăcat şi 
pe Hristos şi L-au pus pe masa pe care trecuseră păcătoşii, şi l-au tăiat ce se taie 
cu ocazia aceasta, ca și cum ar fi fost cel mai mare păcătos. Care minte şi-ar fi 
putut închipui așa ceva? 


Ce sens are acest lucru? Aşa cum spun troparele noastre, Vechiul Legământ şi 
teologia noastră, Tăierea împrejur a lui Hristos a fost pentru noi un tip [chip, 
prefigurare - n.n.]. Adică Hristos a purtat trupul nostru în aşa fel, încât să nu-l 
mai poată lepăda și să ne poarte cu EI în nesfârșitele veacuri. Dumnezeu a făcut 
ceea ce am făcut şi noi oamenii: S-a supus la cele mai înjositoare ritualuri ale 
Legii, ca să ne spună: „Unde ai căzut tu, vin şi Eu. Unde ești rușinat tu, vin şi 
Eu Să fiu rușinat împreună cu tine. Numai și numai Să Simţi că și în iad, în 
mijlocul leilor, şi în dureri, și în întristări Sunt şi Eu, Dumnezeul tău..” Aşa 
cum Hristos nu-Și mai leapădă trupul, tot așa nici noi nu-L pierdem pe Dumne- 
zeu, care a pătruns în propriul nostru trup. Suntem nedespărțiţi, de acum, de 
Dumnezeu. Dumnezeu nu mai este deasupra astrelor şi cerurilor, ci este aici, în 
trupul meu, în pleoapele mele, în mâinile mele bătătorite sau însângerate, în 
inima mea păcătoasă, în durerea mea profundă. 


Tăierea împrejur este o preînchipuire a tăierii împrejur cea nefăcută de mână, 
adică a Botezului. Biserica ne botează şi ne naşte „în Hristos”, ne face oameni 
noi. Astăzi ne spune: „Copiii mei, odată cu Noul An şi cu Tăierea împrejur a lui 
Hristos, vă înnoiesc, vă botez din nou, vă fac <<făptură nouă>> Q Cor. 5, 17), 
ajunge să vă deschideţi inima ca să mă cuprindeţi.” Asta înseamnă că ne-am 
împărtăşit de cea mai mare taină, pe care nu şi-a putut-o închipui nici un om 
înainte de Hristos. 

Ca să putem înţelege mai bine, Biserica aduce astăzi împreună cu Hristos şi un 
martor al sfințeniei Lui, pe marele Vasile, primul sfânt pe care îl prăznuim în 
fiecare an. Marele Vasile ne arată cum putem să fim uniți cu Dumnezeu fără să 
ne vătămăm. De aceea şi în slujba lui se spune că „străluceşte tuturor în chip 
duhovnicesc”. Sfântul Vasile este atât de mare, încât te face să-ţi închizi ochii 
de multa lumină pe care o răspândeşte, pe care o străluceşte în chip duhovnicesc 
de pe cerul lumii. Biserica l-a numit „gura înțelepciunii”, „temelie neclintită a 
Bisericii”, ceea ce înseamnă că sfântul a întemeiat Biserica pe temelia lui 
Hristos şi a apostolilor, ca să nu o poată birui nimeni. 


De asemenea, la apolisul slujbei spunem: „Pentru rugăciunile celui între sfinți 
părintelui nostru Vasile cel mare, arătătorul de cele cerești.” „Arătător de cele 
cereşti” înseamnă că lumina lui, măreția lui, slava lui ajung până la cer. 
Cuvântul „arătător de cele cereşti” are și un al doilea înţeles: după ce marele 
Vasile a cunoscut cerul, ne descoperă cum este Dumnezeu și cum să-L avem 


pururea cu noi. Cerurile s-au uimit văzând slava marelui Vasile. 


Sfântul era tuberculos, gârbovit, slăbănog, nu mânca nimic. Şi totuși întrecea 
cerurile, pentru că Dumnezeu ne-a făcut un dar. Spune asta şi unul dintre 
tropare, precum și Apostolul care se citeşte la Liturghie: „În Hristos locuieşte 
trupeşte toată plinătatea Dumnezeirii” (Col. 2, 9). Când oamenii L-au văzut pe 
Hristos, unii L-au luat în râs, unii L-au bătut cu pietre, alții voiau să-L arunce de 
pe spinarea muntelui, iar alţii, în cele din urmă, L-au răstignit. În EI însă locuia 
toată Dumnezeirea. Tot aşa şi în noi locuieşte toată Dumnezeirea. De aceea 
marele Vasile, așa cum spun troparele, le-a părăsit pe toate, „alegând împreuna - 
vieţuire cu Dumnezeu”, ca să trăiască zi şi noapte cu Dumnezeu. 


Troparul Sfinţilor trei Ierarhi îi numeşte pe aceștia „prea mari luminători”. 
Primul luminător este marele Vasile. Cuvântul „luminător” înseamnă „„lan- 
ternă”. Aşa cum în întuneric aprindem lanterna și dintr-o dată le vedem pe toate, 
tot aşa o mare lanternă, un reflector este şi marele Vasile, care prin viața lui ni-L 
descoperă pe Hristos. Ne priveşte în ochi şi ne spune: „Uite, aici este Hristos!”. 
Noi nu vedem lumina, dar o mărturiseşte şi teologia marelui Vasile, iar sfântul 
devine o fereastră prin care noi, oamenii, Îl privim pe Dumnezeu în adâncurile 
noastre, acolo unde L-am pus prin Botez. Dar fiecare detaliu ne spune că am 
făcut o nuntă cu Dumnezeu, una care nu e nici lumească, nici exterioară şi care 
nu se mai dezleagă. Este o căsătorie de nedezlegat. În nunta cu Hristos nu există 
divorţ. Prin urmare, Îl avem cu toţii pe Hristos? Desigur, ne-o spune sfântul. Dar 
când păcătuim, ce se întâmplă? 


Să luăm un exemplu. Un tată a strâns cu trudă o avere pe care o lasă moştenire 
copilului său, căruia îi spune: „Copile, toate acestea sunt ale tale, să facem deci 
un act, ca să nu ţi le poată lua nimeni.” Dar copilul îi răspunde: „Nu vreau, 

tată!” Tatăl le-a pregătit pe toate şi aşteaptă numai semnătura copilului. Dacă el 
nu va semna, e cu neputinţă să-şi primească moştenirea care îi aparține. Tot aşa 
şi Dumnezeu, vrând-nevrând, Se află înlăuntrul nostru, dar nu ne poate con- 
vinge, vrea ca inimile noastre să consimtă cu EI şi abia atunci lucrează. Dar 
când noi nu vrem, El şade întristat în noi și nu face nimic. 


De aceea Sfânta Scriptură spune: „Nu întristaţi pe Duhul Sfânt!” (Ef. 4, 30). 
Lăsaţi-L pe Dumnezeu să vă îmbrățişeze, să vă lumineze, la fel ca pe marele 
Vasile! Lăsaţi-L să facă din fiecare zi a voastră o amiază însorită! 


Aşa s-a întâmplat cu Sfântul Vasile. Fratele lui, Grigorie de Nyssa, spune numai 
două propoziţii: „În timpul nopţii, pe când el se ruga, casa se umplea de stră- 
lucirea unei lumini”. În timp ce sfântul se ruga noaptea, pe întuneric, peştera şi 
el însuşi se umpleau pe neașteptate de o lumină imaterială, dumnezeiască, iar el 
devenea cu totul strălucitor, un luminător. De atunci, Sfântul Vasile vorbeşte 
neîncetat despre lumina necreată şi despre faptul că, îndată ce Îl cerem pe 
Dumnezeu, EI ni le dă pe toate. 


Fraţii mei, marele Vasile răscoleşte toată istoria Bisericii şi a legăturii lui 
Dumnezeu cu neamul omenesc! 





De aceea aseară, la Vecernie, Biserica noastră a citit din Vechiul Legământ 
textul care spunea: „S-a arătat Domnul lui Avram și i-a spus: <<Eu sunt 
Domnul Dumnezeul tău!>>” Avraam L-a recunoscut de îndată pe Dumnezeu, a 
căzut la pământ şi 1 s-a închinat. Atunci Dumnezeu, ca să-i dea curaj, i-a spus: 
„lată legământul Meu cu tine! Ți-am făcut multe făgăduinţe, că din tine va ieşi 

un popor ales, poporul care ÎL va avea cu el pe Dumnezeu în fiecare zi. Şi acum, 
priveşte-Mă, Eu sunt Dumnezeul tău! Tu, cel muritor, Mă vezi şi nu mori. lată 
legământul Meu! Tot ce ţi-am spus este adevărat. Fiindcă mă vezi acum, se vor 
plini și toate celelalte” (cf. Fe. 17, 1). 


După Avraam, L-au mai văzut pe Dumnezeu Isaac, lacov şi miriade de miriade 
de sfinți, numai şi numai ca inimile noastre oarbe să creadă. Dar ce înseamnă 
acest „Eu” din cuvintele „Eu sunt Dumnezeul tău”? Când auzi pe neaşteptate 
strigătul „Eu”, tresari. Dumnezeu a vrut ca prin cuvântul „Eu” să-l facă pe 
Avraam să fie atent. „Aici sunt Eu, îi spune, aici este şi testamentul Meu.” Oa- 
menii îşi semnează testamentul la notar, dar „pentru testamentul Meu, zice 
Dumnezeu, nu e nevoie să mergi nicăieri. Aici unde sunt Eu, tot aici eşti şi tu. 
Suntem adunaţi la un loc şi tot ce aștepți se va împlini cu siguranţă”. 


Și tu, fratele meu, acolo unde stai, plin de lipsuri, zdrobit, acolo unde spui că 
ești necredincios, că nu există Dumnezeu, numai puţin dacă îți amintești de EI, 
se poate să-l auzi glasul! Acel „Eu” al lui Dumnezeu înseamnă că nu ești singur: 
„Aici sunt şi Eu, Dumnezeul tău!” Trebuie să fim foarte învârtoşaţi la inimă ca 
să nu putem pricepe asta! 


Dar este cu putinţă ca noi, cei atât de păcătoşi, care L-am uitat în viața noastră 
de zi cu zi, să-L avem lângă noi atât de uşor, cu toate că ochii noştri nu L-au 
văzut, fiindcă slujesc deșertăciunii şi stricăciunii? În mod sigur, da! Ce este 
Sfânta Liturghie pe care am săvârşit-o astăzi? Ce este biserica în care ne-am 
adunat? Ce lucru săvârşiți de fiecare dată când veniţi la biserică? Ce este slujba 
noastră bisericească? La Utrenie, Icosul marelui Vasile spune: „Veniţi, aşadar, 
să stăm în casa lui Dumnezeu, privind stăruitor, cu căldură!”, adică: Veniţi să 
mergem să-L vedem pe Hristos! Aici nu există nimic care să nu fie putător de 
Dumnezeu, şi de aceea zice: „să stăm în casa lui Dumnezeu, privind stăruitor”. 
Oriunde am privi, acolo este şi Dumnezeu! Dumnezeirea întreagă a fost 
acoperită de trupul lui Hristos, și noi suntem acoperiţi în întregime de dumne- 
zeirea lui Hristos. Prin urmare, slujba noastră bisericească ne învăluie cu 
dumnezeirea lui Hristos. După cum, în trecut, mama învelea copilul cu feşe, aşa 
şi Hristos ne învăluie cu dumnezeirea Lui, ca să ne ocrotească. 


Astăzi vorbim despre marele Vasile, arătătorul de cele cereşti. Dar oare nu 
fiecare slujbă şi fiecare viaţă de sfânt vorbesc despre trăirile lui cu Dumnezeu? 
Unde există un sfânt şi acolo unde citeşti viaţa unui sfânt, acolo poţi să auzi 
glasul lui Dumnezeu: „Eu sunt Domnul Dumnezeul tău” (leş. 20, 2). Acolo 
unde citeşti, între carte şi ochii tăi, sunt Eu, zice Dumnezeu, și toate câte le-a 
făcut sfântul, martiriul lui, pătimirile, slava lui - toate mărturisesc că Eu eram cu 
el. 

Să-i imităm pe sfinți, să le imităm credinţa, să credem cum au crezut ei! Şi în ce 
credeau? În Dumnezeul cel nevăzut, care Se arată în semne văzute. De 
asemenea, să le imităm căldura! Ce minuni a făcut fiecare sfânt! Ce lei a biruit! 
Ce împărați a disprețuit! Fiecare sfânt a întrecut orice gândire omenească, 
pentru că avea râvnă dumnezeiască. Așa cum aprindem o lumânare şi se face 
puţină căldură, tot aşa să facem puţină căldură în sufletul nostru. În sfârșit, să le 
imităm smerenia! Dar ce înseamnă smerenie? În timp ce suntem păcătoşi, 
năpăstuiți, să avem, cu toate acestea, curajul să mărturisim: „Da, aici se află 
Dumnezeu!” Sau să avem smerenia să mărturisim dumnezeirea Lui, aşa cum au 
mărturisit-o sfinţii! Locul unde se află Dumnezeu devine sălaşul Lui, şi noi, de 
asemenea, devenim sălaşele lui Dumnezeu. 


Suntem purtători de Dumnezeu. Când ne mișcăm, să ne amintim că Îl ducem cu 
noi pe Hristos peste tot. El acceptă să rămână înlăuntrul nostru - însă nu ia parte 
la păcatul nostru - iar îndată ce vărsăm o lacrimă ori ne facem cruce ori spunem 
„Doamne lisuse Hristoase, miluieşte-mă pe mine, păcătosul!”, ne luminează 
îndată cele dinlăuntru şi ne dăruieşte lucrarea Sa nezidită și dumnezeiască. Prin 
urmare, noi suntem sălașurile lui Dumnezeu. 


Dar casa noastră ce este? Când mergi, iubitul meu, acasă şi din iubire îţi 
îmbrățişezi şi îţi săruți nevasta, când ești unit cu ea şi-i porți de grijă cu 
dragoste, cu dor şi cu jertfă, ce crezi că faci? Îţi faci casa purtătoare de 
Dumnezeu. Să nu vă impresioneze ceea ce vă spun. 


Prorocul Maleahi îi spune bărbatului: femeia cu care te-ai căsătorit este „părtaşa 
ta şi femeia legământului tău” (Mal. 2, 14). Ce înseamnă asta? Când avea loc o 
nuntă în Vechiul Legământ, perechea mergea în prima sâmbătă la sinagogă, 
bărbatul cu prietenii săi, iar femeia cu prietenele ei. Preoții îi puneau cu cinste în 
față, şi pe bărbat îl socoteau drept cap al femeii, ca fiind un tip [chip, prefigurare 
- n.n.] al lui Hristos care avea să vină, şi îi dădeau să citească Legea şi Prorocii. 
În acest fel voiau să arate că nunta nu este atât convieţuirea bărbatului cu 
femeia, cât un acord cu Legea și Prorocii. La fel şi noi, prin căsătorie ne legăm 
viața noastră de Hristos. lar când au avut loc păcate înainte de căsătorie, 
Biserica are şi atunci îndelungă-răbdare, nu înlătură iubirea ei, milostivirea ei. 
Episcopul semnează contractul, care înseamnă că cei doi s-au unit cu Hristos. 
După cum Hristos S-a pironit pe lemnul Crucii, tot aşa ne pironim şi noi pe 
Hristos, ca să ne slăvească şi să ne dăruiască viaţă. 


Dumnezeu a vrut ca cei căsătoriți să aibă neîncetat bucurie şi reuşită. De aceea, 
să vedem realitatea zilnică. Când mergem acasă, unde ne ducem de fapt? La 
Dumnezeu. Când ne îmbrățișăm soţia şi copiii, acolo este Dumnezeu. Sfânta 
Scriptură spune: când se căsătoresc doi tineri, nu e îngăduit, în primul an, ca 
soțul să meargă în armată, chiar dacă ţara se află în cea mai mare primejdie, 

pentru că oastea înseamnă primejdie, frică, zbucium. Eu vreau, zice Dumnezeu, 
ca femeia să se veselească, să se bucure, să fie fericită cu bărbatul ei și bărbatul 
cu femeia lui (cf. Deut. 24, 5), ajunge să priceapă că Eu fac toate acestea. 


Dar ce facem când le dăm copiilor noştri o educaţie creștinească, atunci când îi 
învăţăm cum să trăiască după voia lui Dumnezeu? Ochişorii lor devin adân- 
curile lui Dumnezeu, pline de milă şi de iubire. Când ne ajutăm copilul cu 
răbdare şi cu smerenie, dar îi respectăm libertatea, adică îi îngăduim să trăiască 
fără să-i fie frică de noi, ce facem? Mărturisim libertatea pe care ne-a dăruit-o 
Dumnezeu. Aşadar, şi casa noastră este casa lui Dumnezeu. Acolo unde intră 
soții şi copiii, acolo este şi Hristos. 


În sfârşit, ce facem când ne rugăm? Aţi văzut câte izvoare ni-L dăruiesc pe 
Hristos - „apa săltătoare spre viață veşnică” (In. 4, 14)? Ne rugăm, şi înlăuntrul 
nostru intră Dumnezeu. Odată cu răsuflarea, intră Hristos. O spun toţi Părinţii, 
toți sfinții Bisericii, şi o veţi pricepe și voi dacă o să încercați. Dumnezeu nu 
nedreptăţeşte pe nimeni. Așadar, când ne rugăm, se săvârşeşte intrarea lui 
Hristos. Așa cum copiii evreilor şi adulții şi-au aşternut hainele ca să intre 
Hristos în Ierusalim, tot aşa și noi, cu rugăciunea, Îi aşternem lui Hristos 
propriile noastre haine ca să intre înlăuntrul nostru. Îi așternem durerea noastră, 
necazul nostru, dorințele noastre, nădejdile, credinţa şi necredința noastră. 
Hristos primeşte să-l aşternem înainte chiar şi păcatele noastre, ca să le calce în 
picioare măgărușul - fiindcă a intrat în Ierusalim pe mânz de asin (cf. In 12, 15) 
şi - să le risipească, aşa încât omul care se roagă să audă: „Și Eu, Dumnezeu, 
intru înlăuntrul tău!” 


La rugăciune, împreună cu greutăţile și nădejdile noastre, întindem şi mrejele ca 
să-L prindem pe Hristos. Ucenicii au aruncat mrejele ca să prindă pești și, în 
cele din urmă, L-au prins pe Hristos. Avem şi noi mrejele noastre. Sunt toate 
cele pe care le facem şi-l plac lui Dumnezeu: virtuțile noastre, postul, pri- 
vegherea, rugăciunea noastră, chiar şi numai o jumătate de oră pe zi. Tot ce 
facem, Dumnezeu primeşte ca un covor şi păşește pe el împărăteşte, ca să ne 
binecuvânteze şi să ne îmbogăţească. 


Să ştim că suntem neîncetat împreună cu Hristos. Cine nu va fi un om fericit 
când va înţelege aceasta? Am spus că Hristos a luat trup. Hristos nu se poate să 
mai trăiască fără trupul Său. Tot aşa nici noi nu mai putem trăi fără Hristos. Prin 
urmare, trupul nostru Îl învăluie pe Hristos, care S-a îmbrăcat cu acest trup. În 
Vechiul şi în Noul Legământ există același simbolism. În Vechiul Legământ 
Dumnezeu se numea „lahve”. Numai ce auzi numele acesta şi te înfricoșezi! Şi 
totuşi, în Noul Legământ, S-a smerit şi S-a făcut cum suntem noi, S-a întrupat în 
Hristos, S-a aplecat ca să ne mântuiască. De aceea nu mai este cu putință să ne 
despărțim de El. Suntem neîncetat nedespărțiți de Hristos! La Sfânta Liturghie 

turnăm în Sfântul Potir vin şi apă, iar după sfințire, punem şi o părticică din 
Sfânta Pâine. Binecuvântăm vinul şi îl facem Sângele lui Hristos. Hristos este 
acolo. Dar de ce punem şi vin, și apă? Dacă nu punem și apă, nu devine Hristos. 
Dacă punem numai apă şi nu turnăm vin, iarăși nu devine Hristos. De ce? Ca să 
ne amintească de întâmplarea praznicului de azi. Vinul este simbolul lui Hristos 
care îmbată inimile, iar apa este poporul lui Dumnezeu. Aşa cum Hristos nu 
poate să existe fără trup - Dumnezeu nu acceptă să mai stea undeva fără om, 
fără popor - tot aşa, unde sunt eu, acolo Se află şi Dumnezeu. Prin urmare, 
bucuria noastră este tihnită şi uşor de dobândit, pentru că EI este bucuria 
noastră. 


Vă doresc, fraţii mei, ca noul an să fie plin de bucurie şi reuşită! Vă urez „La 
mulți ani!”, ani mulţi, ca bucuria şi reuşita voastră să sporească! Ani mulți, care 
să vă dăruiască vouă şi familiilor voastre bunătăţile lui Avraam, ale lui Isaac şi 
ale lui Iacov, ale patriarhilor, ale prorocilor, ale sfinților! Fie ca toate bunătăţile 
să vină în satul vostru şi în casele voastre! Ştiu că sunteți poporul iubit al lui 
Dumnezeu. Așadar, „La mulți ani!”, ca să putem spune ce spune Megalinariul 
de azi: „Măreşte, suflete al meu, pe marele între ierarhi Vasile!”, pentru că ne-a 
dat simțământul lui Dumnezeu, care este unit cu viaţa noastră. Deschis-ai, 
arătătorule de cele cereşti, Vasile, cerurile, şi ne-ai descoperit că de acolo a 
coborât Dumnezeu şi a venit peste noi! 


Să încheiem cu o întâmplare. Cineva s-a dus la biserică să-L găsească pe 
Dumnezeu. A îngenuncheat plin de dorință şi se ruga. Avea mare nevoie. Nu 
a simţit nici o pace, n-a înţeles nimic. S-a dus acasă, și noaptea, l-a înconjurat 
dintr-o dată o lumină imaterială, lumina Dumnezeirii. S-a schimbat, s-a 
luminat, s-a bucurat, a prăznuit, a înţeles că era Dumnezeu. A îngenuncheat, 
ca să 1 se închine și să-L roage, dar uitase ce voia să-L roage. Nu mai avea 
nimic Să-L roage. Totul se schimbase înlăuntrul său. Totul devenise o 
prezenţă dumne-zeiască. 


Tot aşa să fie prezența lui Dumnezeu şi în voi, şi aşa vă doresc să trăiţi ani 
mulți! 


(Din: Arhimandrit Emilianos Simonopetritul, Cuvântări mistagogice la 
sărbători, Editura Sfântul Nectarie, 2016, p. 19-30). 

Arhimandrit Simeon Kraiopoulos - La ce le folosea faptul că aveau tăierea 
împrejur? Inima lor era netăiată împrejur 





La ce le folosea faptul că aveau tăierea împrejur, tipicul, Legea? Inima lor era 
netăiată împrejur, iar ei tari în cerbice. Cum să-şi plece cineva capul, să se 
smerească înaintea lui Dumnezeu, să se căiască şi să se întoarcă la Acesta? 
Omul este făptura semeaţă, îşi ţine capul sus, nu a învăţat să şi-l plece, în semn 
de smerenie şi de pocăință. 


Profetul Ieremia a hotărât deîndată să se oprească, dar n-a putut. O lumină 
dinlăuntrul sufletului, din inima lui, l-a făcut să vorbească, să propovăduiască, 
deşi cuvântul său cădea în gol. „Tot se va găsi cineva care să-l laude“ (Ieremia 
20, 9-10), îi spune Dumnezeu în altă împrejurare, când îl trimite pe profet, iar 
acesta deznădăjduit nu mai aşteptă nimic bun. Profetul este asemenea celui 
trimis să găsească struguri într-o vie culeasă. Cam aşa se arăta poporul lui Israel. 
Și Dumnezeu i-a zis profetului: „Du-te şi caută, poate vei mai găsi vreun 


jp2 


ciorchine mic, uitat printre frunze! 


(Arhimandrit Simeon Kraiopoulos, Adame, unde eşti? Despre pocăință, 
Editura Bizantină, Bucureşti, 2008) 

Părintele Arsenie Boca - Cuvânt de folos la Anul nou - Un destin înţeles 





Pribegim mulţi ani în viaţă până să ne lămurim un rost în lume. 
Unii pribegesc toată viaţa fară rost, nici ţintă. 
Alţii îl caută toată viaţa fără să-l găsească, sau fară să ştie că l-au găsit. 


Înţeleg prin destin rosturile pe care le-a ascuns Dumnezeu în viaţa fiecărui om şi 
pe care omul trebuie să le desfăşoare la rându-i între oameni. În fiecare ins e 
sădită o intenţie a lui Dumnezeu care, prin om, trebuie să devină o creație. Sunt 
şi destine colective. încă din Vechiul Testament ni se atrage aminte: „Fii 
luători aminte la menirea voastră !” (Agheu 1,5,7). 


În creştinism omul e ridicat până la cinstea de colaborator al lui Dumnezeu; iar 
această colaborare e destin. Talanţii - talentele - sunt înzestrările acestei 
colaborări ale lui Dumnezeu cu omul. Lucrând în sensul înzestrărilor, lucrezi în 
sensul destinului. 


Omul e neliniștit câtă vreme nu ştie ce vrea Dumnezeu cu el, ce vrea Dumnezeu 
de la el. Viaţa nu e un scop în sine; e numai mijloc; e numai cadrul unui destin, 
sau e în cadrul unui destin. 


Mulţi se tem de cuvântul destin, ca nu cumva să însemneze pre-destin, prin 
urmare să se trezească într-o doctrină fără libertatea voinţei, deci fară conceptul 


specific creştin al responsabilităţi ultime. 


Cum să nu răspunzi de ce ţi-a dat Dumnezeu ? 

ŞI cum să nu răspunzi, dacă n-ai făcut ce ţi s-a dat să faci ? 


Lucrătorii viei, angajaţi de Dumnezeu iconomi ai creaţiei Sale, nu aveau să 
răspundă pentru că şi-au interpretat arbitrar destinul ? Mazoreţii din Ierusalim, 
care aveau această istorie unică în lume, istorie mai mult a viitorului decât a 
trecutului - Scriptura -, nu sunt cu atât mai răspunzători, cu cât n-au înţeles 
destinul ascuns de Dumnezeu în neamul lor, în sensul lui Dumnezeu, ci în 
sensul unei împărăţii pământeşti ? 


Marea răspundere a lui Israel a rămas tocmai vinovăția că nu s-a integrat în 
viitorul pe care i-l destinase Dumnezeu în Scripturi. 


Dar iată că vine Cineva, de Praznicul Paştilor, în Ierusalim, un copilaş de 12 ani, 
„plăcut la chip, cu ochi frumoşi şi păr bălai" - ca odinioară strămoşul Său David 
(I Regi 16,20), care-Şi înţelese destinul şi s-a integrat în el, vrând încă de mic, 
să-ŞI aducă şi rabinii Templului la reala interpretare a destinului lui Israel. 
Lucrurile s-au petrecut astfel: 


Toţi capii de familie din Israel erau îndatoraţi, prin Lege, să vie la Ierusalim de 
trei ori pe an. Printre aceste trei zile era şi Praznicul Paştilor. Paştile iudeilor 
însemnau ieşirea din robia egipteană, dar mai însemnau şi ultima zi a robiei, 
când aşteptau îmbrăcaţi de plecare porunca lui Faraon de punere în libertate. 
Mai era menţinut în Praznicul Paştilor şi Jertfa pe altarul Templului a mielului 
pascal, sângele căruia era semn pe uşa fiecărui israelitean: apărare de îngerul 
morţii, care pedepsea Egiptul. 


Când a văzut copilaşul lisus jertfa şi arderea mielului atunci, Cel ce era 
personificarea iubirii, s-a identificat durerii mielului şi deodată 1 s-a deschis 
taina ce o preînchipuia această jertfa. 


Această puternică impresie a jertfei unui miel nevinovat a organizat deodată, 
într-o lumină nouă, de viitor, întrebările ce avea să le pună rabinilor, de îndată 
ce-i va putea prinde la vorbă. 


De aceea, după praznic, lisus nici gând n-avea să se întoarcă acasă, până nu afla 
tot ce-L ardea pe EL 


Cum lisus avea 12 ani - vârsta de trecere dintre copii între tineri şi vârsta de 
admitere în şcoala rabinică a Templului printre tinerii care şedeau la picioarele 
bătrânilor era şi lisus. 

într-o aripă a Templului, preoții şi rabinii ţineau cursuri de îndrumare în 
Scripturi, prin întrebări şi răspunsuri, în felul cum erau de demult şcolile 
profeților. 


lisus era printre mazoreţii “Templului, întrebându-i şi răspunzân-du-le din 
Scripturi, despre venirea lui Mesia. Bătrânii ascultau copilul şi se minunau de 
înţelepciunea Lui. Ei nu-şi puteau da seama că ei vorbesc cu un copil care şi-a 
înţeles destinul - misiunea pe care o avea în lume: de-a înlocui cu Sine mielul de 
jertfa. Cu umilinţă de copil, lisus repeta texte din Profeţi, arătând înţelesuri mai 
adânci, pe care mazoreţii le scăpaseră din vedere. Bătrânii tâlcuiau numai 
locurile care dezveleau slava împărăției mesianice. Copilaşul îi întreba mai ales 
despre locurile din Isaia care priveau suferinţele lui Mesia şi din Psalmi despre 
jertfa Mielului lui Dumnezeu. Ce rost au jertfele Templului decât că sunt o 
preînchipuire a jertfei Mielului lui Dumnezeu. 


Dacă de la această întâlnire a lui lisus cu mai marii Templului s-ar fi mers 
înainte, s-ar fi trezit un mare interes pentru religie şi, când lisus ar fi început, la 
30 de ani, (- vârsta legală a dreptului de a învăţa -), ar fi găsit căpetenii care să-L 
primească drept o împlinire a Scripturilor. Bătrânii vedeau în El mari 
făgăduinţe, dar nu le vedeau decât în cercul lor îngust. Copilaşul le mişcase 
inima, cum poate n-o făcuse nici un om până la El. Dumnezeu încercă să le dea 
învăţătorilor lui Israel o nouă lumină a Scripturilor, folosindu-se de nevinovăția 
de copil a Fiului Său, - singura cale care nu le rănea îngâmfarea lor de rabini în 
Israel. Ei nu admiteau ca cineva să-i înveţe. De aceea lisus le-a dat impresia că 
ei sunt învățătorii, iar El şcolarul. Era singura cale atunci, de-a le arăta că 
profețiile mesianice mai au şi un alt înţeles. Dar trufia lor nu le îngăduia să 
recunoască şi altă interpretare a Scripturilor decât aceea care le gâdila pofta lor 
de dominație. Dacă L-ar fi ascultat, tâlcuirea locurilor mesianice, ar fi suferit o 
radicală reformă, în sensul vederilor dumnezeiescului Copil. 


Dar trecuseră fară veste patru zile pentru lisus, dar nu şi pentru Iosif şi Maria, 
care-L căutaseră deznădăjduiți. Când II găsiră între bătrâni, Mama îi face o 
duioasă dojană: - „Ce ne-ai făcut ? Tatăl Tău şi cu mine Te căutam !" La aceste 
cuvinte ale Mamei, Copilaşul le răspunde într-un grai neînțeles: „Nu ştiaţi că în 
Casa Tatălui Meu Mi se cade să fiu ?" - Ce le răspundea, cu alte cuvinte ? - Că 
EI nu e fiul lui Iosif, ci Fiul lui Dumnezeu. 


Iisus aflase cine era El şi ce avea de făcut în lume. 
Iată un destin înţeles la 12 ani. 


Întâlnirea cu jertfa Templului şi cu rabinii, i-a fost lui lisus revelatoare a 
destinului. Deşi aceia ar fi trebuit să recunoască Copilul -şi după Scripturi 

destinul - iată că lisus şi-L cunoaşte împotriva lor, fiindcă cunoaşterea lor era 
orbită de prejudecăţi politice şi nu era orientată spre năzuinţele desăvârşirii. 


Dreptul Simeon îl cunoscuse pe Copil acum 12 ani, în acelaşi Templu, dar 
urmaşii dreptului nu mai aveau viaţa lui ca să-L cunoască şi el. 


A creşte din copilărie, ars de-o rază a destinului, înseamnă să te pregăteşti 
pentru o operă mare şi severă; iar pentru cucerirea locului ei în istoria 
oamenilor, înseamnă să te aştepţi la cele mai crâncene împotriviri. Oamenii însă 
nu ştiau cu ce răbdare şi îndârjire lăuntrică a înzestrat Providența Copilaşul 
acesta, căruia i-a încredinţat marea misiune a mântuirii omului. De atunci nu 
este între oameni destin mai mare ca al lui lisus. lar lisus şi-a asociat la acelaşi 
destin al Său, pe toți ucenicii Săi de peste veacuri. 


A fi gura Lui, a fi inima Lui, către orice necăjit al lumii, e a face din viaţa ta 
viaţa lui lisus, aşa cum şi Pavel îşi interpreta destinul: „Mie a viețui este 
Hristos; iar a muri (pentru Acesta) dobândă”. 

De atunci lisus dă omului destinul şi toată energia lui divină. 

lisus e un destin întruchipat. Cine-L ajunge, ştie ce are de făcut! 


Prislop, Anul nou 1.1.1950 - Luca 2,20-21; 40-52 


(sursa: Cuvinte Vii — Părintele Arsenie Boca) 


XA A AAA AAA AAA Ax 


Xp Xp e Xe Xe e e eee eee eee 


KA A AAA AAA AAA AAA 


Părintele Teofil Părăian: „Ani buni şi fericiti, zile bune, viitorul, aşa cum 
dorim să-l avem!” 





Cu ziua de astăzi am intrat într-un An nou, un an pe care-l avem în faţă şi care 
se adaugă la cei pe care-i avem în spate. Avem în spate anii vieţii noastre, 
fiecare dintre noi, şi avem în spate anii de când e lumea. Dar în față avem şi 
veşnicia. 


Poetul Mihai Eminescu are o poezie în care spune aşa: 


„Cu mâine, zilele-ţi adaugi, 
Cu ieri, viaţa ta ţi-o scazi, 
Având cu toate astea-n faţă, 

De-a pururi, Ziua cea de azi. ” 

Aşa e rânduiala lui Dumnezeu, ca cele ce le trăim să treacă şi să şi rămână, să 
treacă şi să se adauge la ceea ce suntem fiecare dintre noi. S-au înscris în 
existența noastră anii vieţii noastre şi, cu tot ce-am agonisit în viaţa noastră, 
stăm în faţa viitorului. Viitorul nu ni-l cunoaştem, dar ni-l pregătim; ni-l 
pregătim în ziua de azi, pentru că prezentul este vremea noastră. Şi fiecare zi o 
trăim ca azi pentru că timpul nostru-i timpul prezent. Cu trecutul ne prezentăm 
în faţa viitorului pe care ni-l pregătim în prezent. 


lubiţi credincioşi, eu nu cred că există un cuvânt mai fericitor pentru un 
credincios adevărat decât cuvântul că Dumnezeu este Tatăl nostru. E mare lucru 
să te ştii ocrotit de un Tată bun. 

Aşa trebuie să fie Dumnezeu pentru fiecare dintre noi: nu doar atunci când avem 
bucurii şi succese, nu doar atunci când ne merge bine avem Tată pe Dumnezeu, 
Ci şi când ne încearcă, şi când ne trimite situaţii de verificare, de cercetare 
pentru noi înşine, şi când avem insuccese, Dumnezeu este Tatăl nostru. Cu 
gândul acesta este bine să pornim la drum într-un An nou. 


Aminteam odată o întâmplare pe care a povestit-o cineva care voia să 
statornicească în mintea omului gândul că noi suntem fiii lui Dumnezeu. 


Un om, având un copil în braţe, mergea undeva la o staţiune. A coborât din tren 
şi având bagaje, a chemat un hamal. Şi hamalul a vrut să-l ajute şi cu copilul 
atunci când a luat bagajele. Însă tatăl a spus: „Nu! Pe copil îl duce tata”. Tare 
mult mi-a plăcut atunci acest cuvânt. 


Aşa suntem şi noi, duşi de Dumnezeu. Când? Când suntem ascultători de Tatăl 
nostru. Dumnezeu rămâne Tată şi când nu suntem ascultători, El nu încetează 
niciodată să fie Tatăl nostru. Şi pe copil îl duce Tata. Dacă nu-l duce în braţe, 
că-i mare şi nu-l mai poate, îl duce de mână, dar nu-l lasă, nu-l părăseşte, îl 
ajută. Când îl ajută? Când copilul vrea să trăiască o viaţă fără prihană, o viaţă cu 
împlinirea poruncilor lui Dumnezeu. 


Să avem rugăciunea „Tatăl nostru” ca îndreptar de viaţă pentru anii câţi vor mai 
fi şi pentru veşnicia noastră în sensul acesta: 


— Dacă cerem de la Dumnezeu să ne ferească de cel rău, şi noi să ne ferim 
de răul din gând, din cuvânt şi din faptă, să nu înmulţim relele, ci să 
înmulțim cele bune. 

— Dacă cerem de la Dumnezeu să nu ne ducă în ispită, să nu căutăm nici 
noi prilejurile de ispită, de confuzie, de nedumerire, prilejurile care pot 
duce spre păcat. 

— Dacă ne-a învăţat Domnul nostru Hristos să zicem „Și ne iartă nouă 
păcatele noastre precum şi noi iertăm greşiţilor noştri”, să ne angajăm 
mai mult la iertare. 

— Dacă ne-a învăţat Domnul Hristos să cerem pâinea noastră cea de toate 
zilele, să ne silim şi noi să facem ceva pentru a avea această pâine, fie că 
e Sfânta Euharistie, fie că e cuvântul lui Dumnezeu — care-i tot o hrană 
pentru suflet, fie că e pâinea cu care ne hrănim şi prin care ne întreţinem 
viaţa. 

— Ne-a învăţat Domnul Hristos să cerem să se iîmplineacă voia Lui, aici pe 
pământ, aşa cum se împlineşte şi în cer. În cer, toți se supun. lui 
Dumnezeu. Şi noi, cu inimă curată, să împlinim poruncile lui Dumnezeu. 
Să vrem să se înmulțească binele în această lume. 

Să ne silim să aducem în conştiinţa noastră în primul rând, împărăția lui 
Dumnezeu şi apoi în jurul nostru, ca să fim prea măritori de Dumnezeu. 


V-aş pune la suflet gândul acesta, să nu-l uitaţi: Dumnezeu este cu adevărat 
Tatăl nostru, iar pe copil îl duce Tata, nu-l lasă la nimeni. În toată vremea vieţii 
noastre să împlinim tot ce putem să împlinim. Silinţele noastre cele bune să ne 
pregătească ani buni şi fericiţi, zile bune, viitorul, aşa cum dorim să-l avem! 


(Extras şi adaptat din cartea „Gânditi frumos” (cuvântări la ocazii speciale), 
arhimandrit Teofil Părăian, Edit. Teognost, Cluj - Napoca, 2006, pp. 199-207) 

Părintele Iachint al Putnei - Predică la Tăierea împrejur a Domnului - 
Mare a fost smerenia Domnului! 





“Si când s-au împlinit opt zile ca să-L taie împrejur, l-au pus numele lisus...” 


(Luca 2, 21) 


“Tubiţi credincioşi, Bunul nostru Mântuitor, Cel ce S-a smerit pe Sine luând trup 
omenesc, nu S-a ruşinat a Se supune întru toate legii lui Moise luând trup 
omenesc, pe care Însuşi i-o dăduse pe Muntele Sinai. Primul act de supunere a 
Fiului faţă de Tatăl pe care îl cunoaşte omul a fost întruparea Sa ca prunc mic, 
iar nu ca bărbat desăvârşit. lar primul act de supunere față de Lege a fost 
primirea tăierii împrejur în cea de-a opta zi, aşa cum spune legea lui Moise: „Jar 
în ziua a opta se va tăia pruncul împrejur” (Levitic 12,3). Deci, în ziua 
hotărâtă de lege a fost pruncul tăiat împrejur şi | S-a pus numele de lisus de 
către bătrânul Iosif, pentru că „aşa a fost numit de îngeri, mai înainte de a se 
zămisli în pântece” (Luca 2, 21). 


Dar pentru ce a fost tăiat împrejur lisus, căci EI nu era supus păcatului? 


Y” Întâi, pentru ca să se arate supus şi împlinitor al legii. 

” Apoi, pentru ca să se arate că El a purtat trup omenesc cu adevărat, iar 
nu trup închipuit. 

”” Al treilea, pentru ca să ne dea nouă chipul celei mai adânci smerenii. 
Pentru că S-a arătat nu numai ca un om, ci ca un om biruitor asupra 
păcatului, deşi El nu avea păcat. 

Şi pentru ce S-a tăiat împrejur a opta zi? Pentru că ziua a opta, după Sfinţii 
Părinţi (Sfântul Grigorie de Nyssa), închipuieşte ziua veşniciei, odihna 
veacului al optulea, care va să fie. Primele şase zile sunt ale Creaţiei, ale 
lucrării. Ziua a şaptea este ziua odihnei Domnului, ziua Sabatului pământesc, 
care mereu trece ca şi omul, de aceea se şi repetă din şapte în şapte zile. lar a 
opta este simbolul veacului viitor, ziua veşnicei prăznuiri cu Hristos, care nu se 
va mai sfârşi în veac. 


Iar cele 33 de zile pe care le-a petrecut lisus în Betleem, până la ducerea Sa în 
Templu, când a fost purtat pe braţe de Sfântul Simeon, închipuiesc cei 33 de ani 
pe care i-a trăit Domnul pe pământ, până ce a răstignit păcatul pe lemn. 


Dar tăierea împrejur la poporul evreiesc nu avea numai rolul unui legământ între 
Dumnezeu şi om (Facere 17, 10-14), ci ea închipuia însăşi ispăşirea păcatului 
strămoşesc, cu toate că prin aceasta nu se putea ierta păcatul lui Adam. Aşadar, 
tăierea împrejur era botezul oficial al Vechiului Testament, pe care Domnul 
I-a primit ca să Se arate înnoitor al Testamentului, iar nu călcător al lui. 


Trei botezuri a primit Domnul nostru lisus Hristos pe pământ: 


— întâi botezul Legii Vechi, al tăierii împrejur; 

— apoi, botezul pocăinţei, de la loan, care nici acesta nu era desăvârşist, 
pentru că nu putea ierta păcatele, dar era mai înalt decât botezul cel 
vechi, pentru că el făcea legătura între Vechiul şi Noul Testament; 

— iar ultimul botez şi cel mai desăvârşit pe care îl poate primi creştinul pe 
pământ a fost botezul sângelui, al muceniciei, pe care lisus Hristos I-a 
primit pe cruce pentru noi. 


lubiţi credincioşi, mare a fost smerenia Domnului! Deci nu S-a ruşinat 
Preabunul Dumnezeu de trupul nostru cel căzut! Nu S-a ruşinat nici de 
trupeasca tăiere împrejur, ci a voit să fie pipăit şi însângerat Dătătorul legii de 
păzitorul şi purtătorul legii. 


O, adâncul smereniei lui Hristos! 


— S-a smerit luând trup de lut. 

— S-a smerit făcându-se prunc mic şi neputincios înaintea oamenilor, ca să 
ne arate că numai dacă ne vom face ca pruncii nevinovaţi, prin naştere 
din nou, vom putea intra iarăşi în ceruri, de unde am căzut. 

— S-a smerit născându-Se în iesle de vite şi în pământ străin. 

— S-a smerit lăsându-Se păzit de un bătrân Cel ce era în cer păzit de multe 
legiuni de îngeri. 

— S-a smerit primind scutece şi lăsându-se pipăit de mâini omeneşti Cel ce 
şade pe tron de văpaie şi nu poate fi văzut de heruvimi şi de serafimi. 

— S-a smerit primind trupeasca tăiere împrejur, ca un păcătos, Cel ce a 
venit să piardă păcatele oamenilor şi să le înece în scump sângele Său. 


Dar pentru ce S-a smerit aşa de mult Mântuitorul nostru? Pentru că prea mare a 
fost mândria omului. Şi această rană nu putea fi vindecată decât cu alifia 
smereniei lui Hristos. Neascultarea cu ascultarea se vindecă, mândria cu 
semerenia se lecuieşte. lar pentru adâncul smereniei Sale I-a dat Lui Dumnezeu 
„nume care este mai presus de tot numele“, adică lisus, care înseamnă 
„Mântuitorul”. „Ca întru numele lui lisus tot genunchiul să se plece, al celor 
cereşti şi al celor pământeşti şi al celor de dedesubt” (Filip. 2, 9-10) „şi să 
mărturisească toată limba că Domn este lisus Hristos, intru Slava lui 
Dumnezeu Tatăl” (Filip. 2, 11). După cum însuşi Sfântul Petru mărturiseşte, că 
„nu este întru nimeni altul mântuire, pentru că nu este nici alt nume Sub cer, 
dat între oameni, în care trebuie să ne mântuim noi” (FA. 4, 12). 


Se cuvine deci şi nouă, creştinilor, celor numiţi cu scump numele lui lisus 
Hristos, ca adunându-ne astăzi la sfintele biserici 


v să lăudăm pe Domnul Cel ce S-a smerit pentru noi. 

v” Să lăudăm astăzi pe Mântuitorul, Carele de mic a gustat rane pentru noi. 

v” Să lăudăm astăzi pe Fiul lui Dumnezeu, Care a binevoit a ne descoperi 
nouă preadulcele Său nume. 

v” Să lăudăm astăzi pe lisus Hristos, Care ne mântuieşte prin sfânt numele 
Său. 


Astăzi, Dătătorul legii împlinitorul ei se face, ca să ne înveţe pe noi desăvârşită 
ascultare. Astăzi, Fiul lui Dumnezeu om se face pentru om şi prunc sub lege se 
arată, ca să ruşineze pe omul călcător de lege. 


Omul în Rai fiind, o poruncă a avut de la Dumnezeu şi a călcat-o şi pe aceea; iar 
Fiul lui Dumnezeu pe pământ venind, toate poruncile cele omeneşti le-a 
împlinit, ca să vindece nesupunerea lui Adam. 


Astăzi Cel ce S-a atins de muntele Sinai şi l-a făcut să fumege se atinge şi se 
pipăie de mâinile omului păcătos, dar nu le arde pe ele, pentru că a venit să-l 
mântuiască pe om de văpaia focului de veci. Astăzi Cel fără de păcat a primit 
botezul tăierii împrejur ca un prunc sub păcat, ca să ne înveţe pe noi că fără de 
botez nu ne putem curăţi de păcat, nu ne putem mântui. 


Cel desăvârşit a primit un botez nedesăvârşit, iar cei nedesăvârşiţi au primit un 
botez desăvârşit, ca să se sfințească. lisus Hristos a primit un botez neputincios, 

de care El nu avea nevoie, iar creştinii cei numiţi cu numele Lui au primit un 
botez desăvârşit prin Duhul Sfânt, ca să se facă şi ei desăvârşiţi. 


Astăzi Cel ce dă nume tuturor zidirilor a primit nume mai presus de tot 
numele ceresc şi pământesc. Astăzi, Unsul Domnului ne descoperă numele 
Său, cel necunoscut. Astăzi Emanuel se arată oamenilor. Astăzi Fiul lui 
Dumnezeu se numeşte întâia oară de oameni lisus, precum S-a numit 
oarecând de Gavriil în Nazaret (Luca 1, 31). Însă acolo arhanghelul l-a rostit 
şi o Fecioară l-a auzit, iar aici Iosif îl rosteşte, Fecioara îl repetă, păstorii îl 
aud, Betleemul îl învaţă pe de rost, iar magii îl duc mai departe. Popoarele 
încep Să-L cunoască, neamurile cred în EI, Bisericile întru numele Lui se 
înalţă, creştinii numele Lui îl poartă în inimi. 


O, cât de scump este sub soare numele Preadulcelui lisus! 


” Cu el se pecetluieşte Evanghelia lui Hristos, cu el se laudă Biserica 
Dumnezeului Celui viu. 

+” Cu el se întremează apostolii la propovăduire. 

” Cu el se laudă Petru în Roma. 

Cu el se îmbărbătează Pavel înaintea Cezarului. 

” Cu el se mângâie popoarele creştine. 

”” Cu el se întăresc credincioşii în primejdii. 

” Cu el se ard vrăjmaşii, 

” cu el, prin deasă repetare, se izgonesc diavolii dintre oameni şi duhurile 
păcatelor din inimi. 

+” Numele lui lisus îl poartă mamele pe buzele lor. 

+” Pe acesta îl au toiag de sprijin străinii în pribegia lor. 

” Pe acesta îl repetă neîncetat călugării în smerita lor pustie. 

” Cu acesta, ca şi cu o sabie ascuţită, se apără pustnicii de duhuri 
necurate, în iubita lor singurătate. 

Cu numele lui lisus înmoaie săracii inimile celor nemilostivi. 

” Cu acesta, ca un scut, îşi păzesc fecioarele comoara cea ascunsă a 
fecioriei lor. 


Numele Preadulcelui lisus l-a purtat Sfântul Ignatie în inima sa. Pe acesta ca pe 
un mărgăritar ascuns în țarina inimii l-au descoperit sfinții toţi, prin neîncetate 
rugăciuni şi prin deasa lui repetare. Cu acesta s-au într-armat mucenicii când 
erau aruncaţi în văpaia focului şi la fiarele sălbatice. Cu acest nume se laudă 
popoarele creştine, cu acesta se slăveşte Biserica cea mântuitoare, cu acesta se 
mângâie preoţii şi întru numele lui lisus scot dintre oameni vrajba, ura, 
desfrânarea, duhul cel necurat şi tot păcatul. Cu numele lui lisus se vindecă 
bolile, se împacă oamenii, se îmblânzeşte mânia lui Dumnezeu, se alungă 

seceta, se înmulţeşte roada câmpului, sporeşte pâinea pe masă, intră bucuria 
Sfântului Duh în casă, se îmblânzesc vrăjmaşii, se mântuiesc sufletele noastre. 


Fericiţi şi de trei ori fericiți sunt creştinii care repetă mereu, sau cât mai des, 
rugăciunea cea scurtă a Mântuitorului nostru lisus Hristos, adică „Doamne 
lisuse Hristoase, Fiul lui Dumnezeu, miluieşte-mă pe mine păcătosul 
(păcătoasa)'“. Fericiţi cei ce au aflat dulceaţa numelui lui lisus, că aceia nu mai 
duc lipsă de nimic pe acest pământ străin! 


lubiți credincioşi, lisus Hristos a primit tăierea împrejur ca să împlinească o 
poruncă a Legii Vechi. Dar în legea darului, în creştinism „nici tăierea 
împrejur nu este ceva, nici netăierea împrejur, ci făptura cea nouă” (Gal. 6, 
15). Adică, în locul tăierii împrejur, suntem obligaţi să păzim toate poruncile 
Evangheliei, în fruntea cărora stă dragostea, milostenia, rugăciunea, postul. 


Şi dacă lisus Hristos nu a avut păcat, trebuie neapărat să primească tăiere 
împrejur, numai pentru ca Să nu Smintească pe evrei? Căci ei şi aşa tot nu au 
crezut în El. Nu! Domnul a primit tăierea împrejur, adică S-a supus Legii 
Vechi fără şovăire, ca prin aceasta să ne înveţe şi pe noi să ne supunem fără 
cârtire şi îndoială legii darului. Adică dogmelor Bisericii, sfintelor canoane, 
poruncilor Evangheliei, învățăturilor sfinţilor şi părinţilor care ne-au născut, 
precum şi legilor ţării în care trăim. 


Toate zidirile lui Dumnezeu trăiesc, se conduc după anumite legi dumnezeieşti. 
Nimic nu se conduce aşa, la întâmplare — nici îngerii din cer, nici stelele cerului, 
nici făpturile pământului, nici stihiile văzduhului. Ba nici diavolii nu ispitesc pe 
om fără ştiinţa şi îngăduinţa lui Dumnezeu. Şi după cum nu a cruțat Dumnezeu 
nici pe îngerii „care nu şi-au păzit dregătoria lor, ci spre judecata zilei celei mari 
legăturilor celor veşnice, sub întuneric îi ţine“, pentru că s-au împotrivit voii 
celei dumnezeieşti, oare cum ne va cruța pe noi creştinii, care am primit „legea 
intru rânduieli de la îngeri” (F.A. 7,53), care ştim pe de rost Evanghelia, 
poruncile Bisericii date de Hristos, dar nu le ţinem, ci mereu le călcăm prin 
păcat? 


Nu, fraţilor. Nu avem răspuns. Am călcat legea, suntem vrednici de judecată, de 
osândă — fie aici, prin boli, ispite, nevoi, fie dincolo, prin muncă veşnică. Nici 
un păcat nu va rămâne nepedepsit. „Căci toată călcarea de poruncă şi toată 
neascultarea a primit dreapta răsplătire” (Evr. 2,2). 


Am lipsit de la biserică fără pricină, ne aşteaptă boli grele, dezbinare, osândă 
veşnică. Nu am ascultat de preot, ne lipsim de binecuvântarea lui Dumnezeu în 
viaţă. Ne împotrivim părinților, sau chiar îi certăm şi îi lovim, ne va ajunge 
îndată blestemul lor, adică moartea grabnică şi grea, iar dincolo foc nestins. Am 

luat viaţa pruncilor noştri, ne-am împotrivit poruncii lui Dumnezeu care zice 
„creşteți şi vă înmulțiți şi stăpâniţi pământul” (Facere 1, 28), ne va ajunge 
desigur mânia lui Dumnezeu şi în veacul acesta şi dincolo. Ținem minte răul, nu 
iertăm pe aproapele nostru, nu vom vedea faţa lui Hristos. 


Deci ce trebuie să facem ca să scăpăm de toate acestea? Să păzim cu sfinţenie 
legile lui Dumnezeu, învăţăturile Bisericii, poruncile Sfinţilor Părinţi, sfaturile 
mai-marilor noştri, pilda cea bună a celor ce ne-au născut. Copiii să asculte de 
părinţi, aşa cum Pruncul lisus a ascultat de bătrânul losif, cu toate că acesta nu-i 
era tată. Părinţii să iubească şi să crească bine pe copii, precum şi ei au fost 
crescuţi de părinţii lor. Creştinii să asculte de preot precum îngerii în cer ascultă 
de Hristos. Fiecare să-şi păzească dregătoria sa. Fiecare să-şi împlinească 
datoriile sale pe pământ. Fie faţă de Hristos şi Evanghelie, fie faţă de familie şi 
de aproapele, fie față de societatea în care trăieşte. Să ne supunem şi 
stăpânirilor, că „stăpânirile sunt de la Dumnezeu” (| Petru , 17), precum 
Fecioara s-a supus mergând să se înscrie la Betleem; precum Pavel s-a supus, 
mergând până la Roma. Să ne supunem celor mai mari, să avem milă față de cei 
mai MICI, să avem dragoste spre toţi, că dragostea noastră niciodată nu piere. Şi 
nu numai atât. Dar să ne supunem cu cuviinţă, după lege, iar nu în afara legii lui 
Hristos. „Căci nimeni nu se încununează de nu se va lupta după lege” (II 
Timotei 2, 5). 


De vom petrece aşa, vom străbate noul an cu pace şi toată viaţa noastră cu spor 
duhovniesc şi bucurie, vom ajunge în veacul cel de-al optulea, adică în 
Împărăţia Cerurilor, unde-n veci cu Tatăl, cu Fiul şi cu Duhul Sfânt vom 
petrece. Amin.” 

Sfântul Antim Ivireanul - Didahii - Cuvânt de învăţătura la Obrezania lui 
Hristos 





„ȘI când s-a umplut 8 zile ca să taie pruncul împrejur, chemat- a numele lui 
lisus, carele a fost zis de înger mai înainte, până a nu se zămisli el în pântece." 


Zice la cartea Facerii, în 17 capete, cum că a tocmit Dumnezeu cu Avraam 
împăcare şi spre semn de adeverinţă i-a poruncit Dumnezeu, zicându-i: 
„Aceasta este făgăduinţa care vei păzi între mijlocul meu şi între voi şi între 
mijlocul semenţiei tale, după tine între neamurile lor, să se taie vouă împrejur 
toată partea bărbătească şi va fi făgăduinţa mea peste trupul vostru, întru 
făgăduință vednică. Şi copilul carele nu se va tăia împrejur a opta zi, se va 
pierde, sufletul acela din rudenia lui, căci a stricat făgăduinţa mea“, arătând cu 
această tăiare împrejur 4 lucruri: 

— una pentru ca să se cunoască cei crezuţi întru Dumnezeu, 

— a doua, pentru ca să rămâie semenţia lui Avraam slobodă de păcatul 
născutului celui dintâi, 

— a treia, pentru ca să facă pe Avraam părinte a multe neamuri 
credincioase, pentru adevărata credință ce a arătat şi el către 
Dumnezeu; 

— a patra, pentru căci din neamul lui Avraam a vrut să se nască Hristos. 


Deci, pentru semnul împăcării aceia care s-a tocmit cu noi au primit Hristos 
tăierea împrejur, după cum zice Luca evanghelistul: „Şi când s-a umplut 8 zile 
ca să taie pruncul împrejur, chiemat-a numele lui lisus“, care nume este cu 
adevărat mai presus decât tot numele, după cum zice fericitul Pavel, „că se 
înţelege mântuitor”. 

Și se poate adeveri şi de pe alte multe numiri cum că se cheamă lisus mântuitor 
neamului omenesc, iar mai vârtos de pe aceste opt nume ce voi să zic. 

V. Întâi se chiamă viaţă de veci, după cum zice loan la 17 cap: „lar aceasta 
este viaţa de veci, ca să te cunoască pe tine unul Dumnezeu şi pe lisus 
Hristos, pe carele a trimis “. 

VY A doua se cheamă mărire, că aşa zice David: „Sătura-mă-voi când mi se 
va arăta mărirea ta“. 

V A treia se cheamă odihnă, că aşa zice Hristos: „Luaţi jugul meu spre voi 
şi vă învățați de la mine că sunt blând şi smerit cu inima şi veţi afla 
odihnă sufletelor voastre”. 

Y A patra se chiamă veselie, că aşa zice loan la Apocalipsis, în 19 capete: 
„Să ne bucurăm şi să ne veselim şi să dăm mărire lui, că a venit nunta 
mielului (adică a lui Hristos) şi femeia lui s-a gătit spre sine“ (adecă 
Biserica). 

Y A cincea se chiamă împărăție, că aşa va să zică Hristos la judecata cea 
înfricoşată, către oamenii cei drepţi: „, Veniţi, blagosloviţii Părintelui meu 
şi moşteniţi împărăţiia, care este gătită vouă mai înainte de începutul 
lumii “. 

V A şasea se cheamă coroană, că aşa zice loan la Apocalipsis: „Ține ce ai 
dobândit, ca să nu ia nimeni coroana ta“. 

Y A şaptea să cheamă ban că aşa zice la Matei, în 20 de capete: „Şi dacă 
veni seara, tuturor le dede plata tot, întocmai, câte un ban “. 

VY A opta să cheamă cină, că aşa zice la Luca în 14 capete: „Un om 
oarecarele făcu cină şi chemă pe mulți şi ei nu vreau să meargă, puind 
fieştecarele, la mijloc pricini: unul că a cumpărat holdă şi merge să o 
vază, altul că a cumpărat perechi de boi şi merge să-i ispitească; altul că 
a luat femeie şi pentru aceia nu pot să meargă , care se înțeleg a fi 
oamenii cei păcătoţi şi iubitori de cele lumeşti, care nu se vor învrednici 
să mănânce din cina aceia, adică nu vor vedea faţa lui Dumnezeu. 


Deci, de pe aceste nume ce am zis, că înţelegeţi lisus mântuitor. Că a mântuit 
neamul omenesc din tirania diavolului şi le-a arătat calea vieţii de veci. 


Şi a primit de s-a tăiat împrejur pentru două lucruri: 
=> una, pentru ca să împlinească Legea, ca un făcător de lege şi să ne dea şi 
nouă pildă să ne supunem legii, 
— alta şi pentru ca să se astupe toată gura hulitoare şi clevetnică a 
ereticilor, care zicea că n-a luat trup, ci S-a născut după nălucire. 


lar pentru ce s-a tăiat împrejur a opta zi se înţelege că la al optulea veac va să 
taie 

Hristos împrejur, cu judecata cea înfricoşată, ca cu o sabie cu două rosturi toate 
răutăţile şi tot felul de nedreptăţi din lume; şi pe cei păcătoşi îi va arunca în 

matca focului celui nestins, iar pe cei drepţi îi va aduna la Împărăţia sa cea 
Vecinică, care şi noi, cu toţii să o dobândim. 

Părintele Sofian Boghiu - Cuvânt de Anul nou 





Un iconar de suflete 


La începutul unui nou an, cum ar fi acesta, instituţiile de obicei îşi fac bilanţul, 
ce s-a întâmplat în anul acesta, şi planuri de viitor. Şi acest bilanţ trebuie să şi-l 
facă şi creştinii noştrii, românii de pretutindeni, care au şi ei probleme pe care 
le-au depăşit în anul care a trecut şi probleme şi planuri de viitor începând cu 
anul care începe acum. 


[...] Dar e bine ca acest Revelion, în care se fac de obicei multe abuzuri, ar 
trebui să fie mai cumpătaţi şi mai grijulii şi mai interiorizați, atât pentru anul 
care a trecut cât şi pentru anul în care intrăm. 


În unele regiuni în ţara noastră, la Anul nou, la ora miezului nopţii, majoritatea 
sunt în biserică şi în biserică fac un parastas pentru cei care au murit în anul care 
a trecut, şi un Te Deum pentru anul în care intrăm, unul pentru morţi şi altul 
pentru cei vii. ŞI îl roagă pe Dumnezeu să-i ierte pe cei morţi, pe cei trecuţi 
dintre noi, şi să se reverse harul peste cei vii, care încep anul următor. Cei morți, 
trecuţi de la noi în Împărăţia lui Dumnezeu, fără îndoială trec prin judecata 
particulară, aşa cum ne învaţă Sfânta Biserică şi... Dumnezeu ştie restul vieţii 
lor dincolo. Judecata va hotărî pentru ei, însă noi, cei vii, care avem libertatea de 
a ne pocăi şi de a ne pregăti pentru momentele în care se află ei acum, suntem 
datori să ne rugăm pentru ei şi să facem milostenie, cât putem de mult... (...) 


Cei vii însă trebuie să se ocupe de ei înşişi, făcându-şi fiecare bilanţul: ce-a 
făcut în anul care a trecut şi ce urmează să facă în anul în care intrăm. E o părere 
de rău, într-un fel, că am cheltuit un an din viaţa noastră, pentru cei care nu au 

făcut ceva mai deosebit în timpul care a fost hărăzit pentru a face lucruri bune, 
a-şi trăi cu folos viaţa. Sunt unii care au făcut fapte bune şi care au bucurie 
acum şi un gând luminos pentru zilele şi anii care vin, cu gândul că vor continua 
lucrarea faptelor bune pentru care trăim această viață pământească. 


La acest răstimp, la această răscruce din viaţa noastră trebuie să fim foarte 
cinstiți cu noi înşine, să ne apropiem de noi înşine şi să ne judecăm fiecare cum 
am fost, ce am făcut şi ce trebuie făcut de aici înainte. Să-şi facă examenul 
părinţii cu copii, să-şi facă examenul tineretul, să-şi facă examenul bolnavii care 
stau prin spitale. Îşi fac aceste examene de conştiinţă şi copiii care au început să 
gândească şi să se afirme şi ei ca nişte fiu ai lui Dumnezeu. 


În primul rând acest examen sufletesc — pe care trebuie să şi-l facă fiecare dintre 
noi — se referă la viaţa noastră lăuntrică, obligându-ne înaintea lui Dumnezeu să 
fim cinstiți cu noi înşine, să ne analizăm, să constatăm lipsurile noastre, cu 
regret, şi [să facem] planurile noastre de viitor pentru îndreptarea noastră. Să ne 
întrebăm cinstit dacă am crezut şi credem în Dumnezeu. Dacă nu ştim până 
acum nişte lucruri în legătură cu Dumnezeul vieţii noastre, de acum încolo să ne 
facem un plan să ne apropiem de EI, pentru că rostul vieţii noastre este acesta, 
în primul rând: cunoaşterea lui Dumnezeu şi slujirea Lui. Cunoscându-L pe 
EL, ne cunoaştem şi pe noi şi, invers, cunoscându-ne pe noi, coborând în 
conştiinţa noastră şi cercetându-ne, ne dăm seama adeseori de golul în care 
Suntem, pentru că ne preocupăm pe vecie de lucrurile dinafară. 


Toată această problemă de gospodărire personală, care are rostul şi folosul ei, 
însă numai dacă paralel cu această grijă de viaţa pământească, ne legăm şi de 
viaţa noastră sufletească. Pentru că aşa cum ştim, şi e un lucru deja aproape 
banal: nu stăm pe veci aici, pe pământ, suntem trecători şi nu ştim când ne 
încheiem misiunea şi drumul nostru pe acest pământ. Doamne fereşte, un 
accident, un infarct, o întâmplare neprevăzută ne curmă firul vieţii. Şi în 
Scriptură avem acest cuvânt: “în ce te voi găsi, în aceea te voi judeca”. Şi de 
aceea să ne coborâm în noi înşine şi să ne întrebăm dacă avem cu adevărat 
credinţa în Dumnezeu. 


[...]. Pentru că în viaţa creştină, o credinţă seacă, fără fapta cea bună, nu are nici 
o valoare. Se ştie de la Sfântul Apostol Iacov, că şi diavolii cred în Dumnezeu, 
dar, tot răi rămân, aşa cum îi ştim, ei fiind ultima expresie a răului. Dacă prin 
credinţa noastră ne apropiem cu fapta cea bună, cu dragoste, de cei din jurul 
nostru, dragoste curată şi sfântă, atunci toată viața noastră se schimbă. Pe 
măsură ce ne transformăm viaţa în faptă creştină, faptă de bunătate şi dragoste, 
în aceeaşi măsură Îl înțelegem pe Dumnezeu şi poruncile Lui. Scopul vieții 
noastre este împlinirea poruncilor lui Dumnezeu. O singură poruncă le 
cuprinde pe toate: “Precum voiţi să vă facă vouă oamenii, faceţi şi voi lor 

asemenea”. Şi, cu alt prilej, Dumnezeu ne-a spus: “Iubeşte pe Dumnezeu din 
toată inima ta, din tot sufletul tău, din tot cugetul tău şi pe aproapele tău ca pe 
tine însuţi”. Dacă am făcut sau facem aceste lucruri, atuncea conştiinţa ne 
mângâie, şi ne încurajează şi Dumnezeu devine viu în viaţa noastră. Dumnezeu 
este în noi după botez, chiar fără să simţim. Cineva care este nepăsător cu viaţa 
creştină, cu viața în Dumnezeu, Îl are pe Dumnezeu înlăuntrul său, dar 
Dumnezeu este ca un rob, ca un întemnițat în noi, parcă nu-l dăm voie să 
vorbească şi să Se exprime în noi. El vrea să stăpânească în ființa noastră, să 
mergem simţindu-l prezenţa şi făcând voia Lui cea sfântă în noi. ŞI atunci şi 
viaţa noastră este plăcută, adevărată şi spornică... 


În această cercetare a vieţii noastre lăuntrice, de comuniune cu stăpânul vieţii 
noastre, cu Dumnezeu, ne dăm seama uşor de această virtute care trebuie să fie 
în fruntea tuturor virtuţilor noastre, dragostea, de care este foarte mare nevoie în 
viaţa românească de acum. În această viaţă a noastră pământească, în viaţa de 
iarnă de acum, ca şi în viaţa din restul timpului anului, avem în jurul nostru 
foarte multe răni, foarte multe dureri, foarte multe suferințe omeneşti. 


Am văzut în Bucureşti, pe un bulevard mai larg, în trecere, nişte oameni care 
erau mutaţi în stradă cu saltele şi cu puţinele lor bagaje, în timpul verii, iar acum 
rămân în continuare pe stradă, pentru că ceilalţi, care trăiesc destul de bine în 
casele lor nu-i văd, nu-i simt şi nu-i ajuta. 


Au dat de curând afară din casă o bătrână care a avut 3 infarcturi, are patru 
copii, dintre care doi sunt plecaţi, sunt căsătoriţi, şi ceilalți doi sunt handicapaţi. 
Pentru că n-a plătit chiria la timp, sunt dați afară, acuma, în aceste zile cu 
zăpadă şi cu ger, şi stau la Gara de Nord sau în alte locuri unde îşi permit să stea 
măcar noaptea pe scaun sau jos pe duşumea. Sunt mulţi copii care îşi părăsesc 
familiile lor. Se roagă părinţii ca Dumnezeu să-i lumineze şi să se întoarcă 
înapoi în familiile lor. Sunt copii handicapaţi, sunt şi copi ai străzii. Şi, ceea ce 
este mai dureros, sunt tineri satanişti, care pur şi simplu se închină diavolului şi 
îşi însuşesc principiile lui, care sunt numai răutăţi, patimi, cruzimi, se răzbună 
cu un curaj extraordinar şi insultă şi părinţi, şi colegi, şi au într-adevăr o viaţă 
drăcească. 


Toată această lume necăjită care este împrejurul nostru ar trebui să fie ajutată 
din omenia aceasta a creştinilor noştri, care, unii se roagă, trăiesc o viaţă onestă, 
dar şi cu o credinţă în Dumnezeu, câtă este, însă n-au milă să ajute pe aceşti 
oameni necăjiţi. 


Mai mult, este şi o altă categorie de oameni care nu îngăduie copiilor să urmeze 
o viaţă creştină. Copiii lor sunt buni la carte, însă şi-au însuşit şi o credinţă, 
plină de convingere, în Dumnezeu. Şi pentru asta sunt hotărâți să se roage lui 

Dumnezeu mai mult decât rugăciunile care se fac formal de către părinţii lor. 
Sunt cazuri pe care le-am constatat de la cei care se mărturisesc, de tineri care 
stau acasă când vin de la şcoală, intră în camera lor şi încep să se roage — şi 
rugăciunea durează un sfert de oră, douăzeci de minute — dar mama observă că 
acolo este lumina, în camera lui sau a ei, şi bate în uşă, deschide uşa destul de 
brutal şi îi spune: lasă dragă, ce te rogi mereu, ce înseamnă asta, că doar nu eşti 
călugăr sau călugăriță? Stinge lumina şi te culcă, te odihneşte! Şi bietul fiu sau 
fiica se înclină şi spune: “Da, mamă”. Însă după aceea iar se scoală şi se roagă. 
Sunt nişte lucruri dureroase, pentru că părinţii ar trebui să-i “înturneze” spre 
Dumnezeu ei pe copiii lor. S-a întâmplat însă această lucrare inversă: copiii 
încearcă să [câştige la credinţă] pe părinţii lor. 


Dar până acum am spus partea negativă a vieţii creştinilor. Sunt însă şi creştini 
buni, care îşi cresc copii în duh de omenie, de blândeţe, de bunătate, de hărnicie, 
de cinste. Aceşti părinţi, fără îndoială, îşi trăiesc viaţa lor cu toată [răspunderea 
pentru] misiunea pe care o au ca părinţi, pentru că ştiu că Dumnezeu îi va trage 
la răspundere pentru cum îşi cresc copiii. 


Este în Vechiul Testament preotul Eli, care era slujitor la Cortul Mântuirii, 
Cortul Sfânt şi avea doi copii care erau foarte obraznici, necredincioşi şi lacomi. 
Şi tatăl lor era om credincios, însă pentru că nu-i educa pe copiii lui să fie 
conştiincioşi în faţa lui Dumnezeu [...], pentru aceea acest Eli, preotul, a fost 
pedepsit de Dumnezeu într-un chip crunt: a murit cu această mustrare din partea 
lui Dumnezeu, pentru că nu şi-a crescut copiii în respect faţă de Dumnezeu şi de 
poruncile Lui. Mai sunt şi alte cazuri din Vechiul Testament în care părinții sunt 
pedepsiţi pentru că nu au avut grijă de educaţia copiilor lor. [...]. 

Părintele Gheorghe Calciu despre sărbătoarea Revelionului 


Pârintele Gheorghe Calciu 





“Acest sfârşit de an — Anul Nou pe care noi îl sărbătorim — nefiind stabilit şi 
sfințit de Biserică, nu este un lucru sacru. Este un lucru omenesc. Noi n-avem de 
ce să-l sărbătorim. Noi n-avem de ce participa la artificii, la cântece, la tot felul 
de scandaluri, la dansuri deşucheate... Noi îl slăvim pe Dumnezeu în biserică. 
Noi aici aşteptăm sfârşitul, dacă Dumnezeu ar fi rânduit ca sfârşitul lumii să fie 
acum. Ce relaţie este între un eveniment sacru şi întâi ianuarie? Absolut nici 
una. De ce se zice că sfârşitul va fi atunci când a hotărât lumea că începe alt 
mileniu şi nu atunci când va veni Hristos? Sau cel mult, să zicem, la un praznic, 
la Naşterea Domnului, sau la Buna-vestire? 


Toate acestea sunt înşelări diavoleşti. Ingrămădiri de oameni, delirul care-i 
apucă pe toţi, nebunia, artificiile, băuturile, şampania care curge... Mă uitam 
aseară. Vorbeam despre ce s-a întâmplat la Paris. Cineva spunea că la Roma, 
unde a fost adunarea Papei — nu înţeleg de ce s-a ţinut la 1 ianuarie 2000 şi a dat 
binecuvântare lumii şi cetăţii, când nu este nici un eveniment care să fie celebrat 
— spunea că au curs nu ştiu câte milioane de sticle de şampanie. Şi venea 
altcineva şi ne spunea: mai multă şampanie a curs la Paris! Atunci în Germania 
mai multă bere! Deci aceasta era măsura „sfinţeniei” Anului Nou! 


Acest început de an nou lumesc este un lucru diabolic. A fost stabilit de satana 
prin slujitorii lui, ca să ne abată de la lucrurile creştineşti, de la adevărul 
credinţei. Şi Domnul a dovedit minciuna tuturor. Dumnezeu a dovedit minciuna 
celor care voiau să omoare mulțimea în masă, vorbesc de atentatele musulmane. 
Dumnezeu a dovedit minciuna celor care spuneau: în noaptea aceasta va cobori 

lisus şi trebuie să omoram cât mai multă lume, să ne sinucidem ca să mărim 
suferinţa în lume şi să se îndure Dumnezeu de noi să vină, să fie sfârşitul acestei 
lumi! Toţi s-au dovedit mincinoşi, toţi au fost slugile satanei. Inspirația lor n-a 
venit de la Dumnezeu, ci de la diavol. 


Adevărul a fost aici, în biserică. Aseară am făcut Vecernie şi ne-am rugat lui 
Dumnezeu, azi am făcut slujba. Sunt oameni care poartă numele Sfântului 
Vasile şi ştiau că azi e slujba Sfântului şi n-au venit. Noi ne-am rugat pentru ei, 
ca Dumnezeu să-i întoarcă de la petreceri, să vină să-şi sărbătorească numele în 
biserică...”. 


(din: Părintele Gheorghe Calciu, Cuvinte vii. “A sluji lui Hristos înseamnă 
suferinţă”, Editura Bonifaciu, 2009) 

Prăznuirea numelui Celui “ai presus decât tot numele”, cu care suntem 
pecetluiţi. cu a cărui putere ne mântuim şi a cărui răspundere o purtăm. 
Cuvinte la început de an, de la fericitul părinte Petroniu 


“Când a primit numele, Hristos a suferit tăiere şi vărsare de sânge, învățându-ne 
că cei ce-l poartă numele trebuie să rabde dureri şi necazuri şi să se împo- 
trivească până la sânge şi moarte răului şi păcatului” 





1.01.2016 


Cuvânt la început de an 


I. Pomenirea numelui 


Suntem în mijlocul sărbătorilor. O parte au trecut, altele urmează. La bucuriile 
obşteşti se adaugă şi cele personale, întrucât mulți îşi sărbătoresc cu acest prilej 
ziua numelui. Prăznuirea zilei numelui, dacă este făcută creştineşte, este o 
faptă bună şi de mult folos sufletesc. Sfântul al cărui nume purtăm este, 
împreună cu îngerul nostru păzitor, un puternic mijlocitor înaintea lui 
Dumnezeu pentru iertarea păcatelor şi sporirea noastră creştinească; este un 
tare şi grabnic ajutător în vreme de nevoie şi un necontenit îndemn, icoană de 

viață desăvârşită. De aceea este cuviincios să ne aducem aminte de 
binefăcătorii noştri, după porunca apostolică, să-i cinstim şi să le urmăm 
credinţa. 


La Botez primim două nume. Fiecare din noi purtăm un nume, dar cine ştie că la 
botez noi primim nu unul, ci două nume? Unul este numele de botez propriu zis: 
Ion, Vasile, Maria ş.a., pe care fiecare îl prăznuieşte la vremea cuvenită; mai 
avem însă un nume de obşte, de care dacă ne-ar întreba cineva, puţini am şti să-l 
spunem şi pe care nu-l prăznuim niciodată. Sfânta Biserică însă a rânduit po- 
menirea lui chiar astăzi, 1 ianuarie. 


Toţi ştim că astăzi prăznuim tăierea împrejur a Mântuitorului Hristos, dar nu toți 
ştim că odată cu aceasta prăznuim şi ziua Numelui Mântuitorului care 1 s-a dat 
cu prilejul tăierii împrejur. Or, toţi cei ce au crezut şi cred în EI şi în Sfânta lui 
Evanghelie, poartă numele Lui, se numesc hristiani, creştini, nume care vine de 
la numele lui Hristos. La botez deci, odată cu numele de botez obişnuit, primim 
şi numele lui Hristos, ne facem creştini. De aceea, astăzi când facem 
pomenirea numelui Mântuitorului, ne prăznuim şi cel de al doilea nume al 
nostru, numele de creştin. 


II. Şi fiindcă suntem pecetluiţi cu însuşi numele lui Hristos, ca semn că Domnul 
Hristos ne-a scos de sub stăpânirea diavolului, răscumpărându-ne cu sfânt 
Sângele Lui şi pecetluindu-ne cu Numele Său, ca să ne recunoască că suntem al 
Lui, se cade să ne oprim astăzi puţin asupra acestui Nume şi asupra însemnătăţii 
celei mari pe care o are el pentru viaţa noastră creştină. 


Mare este numele Mântuitorului nostru! „Nume mai presus de tot numele“ (s.n.) 
(Filipeni 2, 9) zice apostolul Pavel; nume dumnezeiesc adus de înger, Soare al 
dreptăţii, care străluceşte mai mult decât mii de sori; mir vărsat, după cuvântul 
proorocesc, care umple de bună mireasmă toate; nume minunat şi veselitor, care 
a adus bucurie în cer şi pe pământ, pe care îngerii îl laudă neîncetat. 


Numele Domnului este nume mântuitor, căci nu există nici un alt nume dat 
oamenilor în cer şi pe pământ, întru care ne putem mântui (Faptele Apostolilor 
4, 12). În Hristos ne îmbrăcăm la botez, cu EI ne împărtăşim la Sfânta Euha- 
ristie, EI ne iartă păcatele în sfânta taină a pocăinţei, EI e doctorul sufletelor şi al 
trupurilor noastre; toată mântuirea noastră în numele Lui se lucrează; nu există 
alt nume în care să ne mântuim. 


Dar mai presus de orice, numele Domnului este nume de putere. În numele Lui 
tot genunchiul se pleacă al celor cereşti, al celor pământeşti şi al celor dedesubt 
(Filipeni 2, 10). 

Când Mântuitorul a trimis pe ucenici la propovăduire le-a spus: „În numele Meu 
draci veţi scoate, în limbi noi veţi grăi, veţi scăpa nevătămaţi de toată lucrarea 
cea rea, veţi pune mâinile peste bolnavi şi se vor însănătoşi” (Marcu 16, 17-18). 
ŞI s-a întâmplat întocmai. 


Sfântul apostol Petru văzând un olog cerând milostenie i-a zis: “Aur şi argint nu 
am, dar îți dau ce am: în numele lui Hristos, scoală-te!” Şi, îndată, ologul din 
naştere s-a ridicat, a început a merge şi a proslăvi pe Dumnezeu. 


Sfinţii mucenici, când erau chinuiți pentru dreapta credinţă, cu numele lui Hri- 
stos se însemnau şi întăreau şi răbdau tăierea trupului, arderea focului şi toate 
chinurile, murind cu sfântul nume pe buze. 


Marele pustnic loan Scărarul ne spune: „Dacă vrei să baţi şi să izgoneşti pe cel 
potrivnic, numai cu numele lui Hristos o poţi face, căci nu există în cer şi pe 
pământ armă mai mare ca acest Nume“. 


Sfântul Ignatie purtătorul de Dumnezeu rostea necontenit numele lui Hristos, iar 
când a fost dat şi mâncat de lei, pe inima lui s-a găsit scris numele lui lisus 
Hristos. 


Cu acest Nume, sfinţii au izgonit pe draci, au vindecat boalele şi toate 
neputinţele, toate tainele Bisericii cu acest nume se săvârşesc, căci nu este ceva 
mai puternic în cer şi pe pământ ca acest nume. Acesta-i numele Mântuitorului 
cu care am fost pecetluiți şi pe care noi îl purtăm şi-l prăznuim. 


Însuşirile numelui de creştin 


Noi ştim că numele cu care numim lucrurile ne arată însuşirile lor, alcătuirea 
lor. Astfel, când zicem apă, ne gândim îndată la stihia aceasta curgătoare, care 
curăţă întinăciunea şi potoleşte setea; când zicem foc, ne gândim la stihia care 
arde, încălzeşte şi luminează; şi aşa mai departe cu toate lucrurile: numele ne 
arată însuşirile lor. Din această pricină, noi nu le încurcăm, nici nu le ame- 
stecăm vreuna, pentru că fiecare lucru se deosebeşte de celălalt cu însuşirile şi 
cu numele ce-l poartă. De aceea, dacă cineva ne-ar arăta o tinichea şi ar zice că-i 
argint sau ne-ar da o bucată de alamă şi ar zice că-i aur, dacă ar prezenta o 
bucată de sticlă drept diamant, pe acela îl socotim înşelător şi mincinos, pentru 
că sub numele unui lucru, ne-a dat un altul de o calitate mai proastă, schim- 
bându-le numele şi amăgindu-ne cu asemănarea ce există între ele. 


Ceea ce se întâmplă cu lucrurile se potriveşte întocmai şi când este vorba de 
oameni. lată, noi ne numim creştini, adică purtători ai numelui lui Hristos şi 
ucenici ai Lui. Este foarte firesc ca viaţa, faptele noastre şi toată viaţa noastră să 

se potrivească cu ceea ce spune numele pe care îl purtăm. Şi ce spune acest 
nume? 


Ne spune Mântuitorul nostru: „După aceasta vă vor cunoaşte oamenii că sunteţi 
ucenicii Mei dacă veţi avea dragoste între voi”. Mântuitorul nostru s-a tăiat 
astăzi împrejur, făcându-Se ascultător Legii ca să ne înveţe şi pe noi să fim întru 
toate ascultători poruncilor lui. Hristos S-a smerit născându-Se în iesle şi în 
grajd, în lipsă şi sărăcie, ca să ne înveţe şi pe noi smerenia, modestia şi sim- 
plitatea. Când a primit numele, Hristos a suferit tăiere şi vărsare de sânge, 
învăţându-ne că cei ce-l poartă numele trebuie să rabde dureri şi necazuri şi să 
se împotrivească până la sânge şi moarte răului şi păcatului. 


lată ce însemnează numele de creştin pe care îl purtăm: 
— ascultare desăvârşită de Biserică: de poruncile lui Hristos şi de mai marii 
noştri; 
— smerenie adâncă, cu care însuşi Domnul Hristos S-a îmbrăcat; 
— răbdare în necazuri şi încercări, cu mare încredere în Dumnezeu; 
— împotrivire până la sânge față de păcat; 
— dragoste fără margini faţă de Dumnezeu şi de aproapele; 
— credință neclătită. 


lată numai câteva din însuşirile numelui de creştin pe care îl purtăm. Dacă viaţa 
noastră, faptele noastre se potrivesc cu acest nume, atunci suntem creştini cu 
adevărat, dar dacă însușirile vieţii noastre nu se potrivesc cu numele ce-l pur- 
tăm, atunci arătăm cositor şi zicem că-i argint, avem un vas de sticlă şi zicem 
că-1 de diamant; purtăm adică un nume fals, ascundem păcate şi ticăloşii sub un 
nume mare, sub sfântul Nume al lui Hristos; suntem nişte mincinoşi şi altul este 
numele care ni se potriveşte, acela cu care Mântuitorul mustră pe farisei: 
făţarnici şi morminte văruite! 


Alt cuvânt la Anul nou 


Cu ziua de azi, am păşit pe pragul unui an nou. De aceea, după datină, vă 
întâmpin cu urarea să ni-l dăruiască Domnul la toţi îmbelşugat în fapte bune, cu 
sănătate şi împlinire creştinească. 


De obicei, oamenii aşteaptă sărbătorile ca să se bucure de îndestulare trupească; 
creştinul însă le aşteaptă ca să se îndestuleze duhovniceşte. Iată, şi noi ne-am 
ospătat din belşug din cele trei zile ale Crăciunului, trei zile pline de frumuseţe 
cerească şi bogăţie sufletească, iar azi şi mai mult, avem trei sărbători într-o zi: 
tăierea împrejur a Domnului Hristos, Sfântul ierarh Vasile cel mare şi început de 
an nou. 

La opt zile după naştere, Domnul Hristos a primit potrivit Legii vechi, tăierea 
împrejur ca să ne scape de greutatea Legii şi să ne înveţe tăierea împrejur cea 
duhovnicească a minţii şi a inimii, cea curăţitoare de tot păcatul. Acum vedem 
plinătatea smereniei Domnului, căci la naştere a luat trupul nostru, iar acum ia 
asupra-Şi însăşi trupul de păcat al nostru, ca să ne înveţe deplina smerenie, cea 
curățitoare de tot păcatul. 


Tot astăzi prăznuim pe marele Vasile, unul din cei mai mari ierarhi ai Bisericii 
şi stâlp al Ortodoxiei. 


Sfânta Liturghie săvârşită astăzi, rânduielile după care se conduce viaţa călu- 
gărească, multe rugăciuni şi adâncul de teologhisire dreaptă sunt, împreună cu 
icoana desăvârşită a vieţii sale, zestrea cea scumpă pe care a moştenit-o Biserică 
de la marele ierarh Vasile. 


Eu însă îmi cer iertare, dacă nu mă opresc în cuvântul de azi, nici la taina cea 
mare a tăierii împrejur a Domnului, nici la icoana cea luminoasă a marelui 
ierarh Vasile, ci vreau să vă atrag luarea aminte asupra învăţăturii pe care 
Sfântul apostol Pavel ne-o dă în Epistola sa către Tit, pe care am auzit-o astăzi 
şi care este o foarte bună regulă de vieţuire creştinească. 


„În veacul de acum aşa să umblăm: în cumpătare, dreptate şi evlavie”, zice. 
Trei cuvinte simple, dar care înmănunchează toate datoriile noastre creştineşti: 
cumpătarea - către noi înşine; dreptatea - către aproapele; şi evlavia - către 
Dumnezeu. lată o regulă de viaţă creştină simplă, pe care o putem uşor ţine 
minte; o regulă cuprinzătoare pe care, mai ales acum la început de an nou, este 
bine să ne-o reamintim şi să ne-o luăm ca dreptar pentru anul care începe. 


Cumpătarea de obicei o înţelegem mai ales la mâncare şi băutură; a folosi adică 
cu dreaptă măsură cele necesare pentru hrană trupească. Proverbul spune despre 
cumpătare că este mama sănătăţii, arătându-ne cât de folositoare şi necesară este 
cumpătarea pentru tot omul. Şi cine nu ştie câte boli şi pagube ne aduce ne- 
cumpătarea! Cel necumpătat îşi este singur duşman, bagă în gură un duşman, 
care îi va fura mintea şi-l va face asemenea, ba şi mai prejos decât dobitoacele. 
Şi tot proverbul zice că lacomul îşi sapă singur groapa cu dinţii, arătând că 
lăcomia este potrivnică însăşi vieţii. De aceea, cumpătarea este un frâu îm- 
potriva celui mai mare duşman al mântuirii noastre, al lăcomiei, din care se nasc 
toate relele. 


Dar cumpătarea nu se opreşte numai la mâncare şi băutură, ci la toate tre- 
buinţele şi pornirile noastre trupeşti. Câte greşeli nu face omul din neînfrânarea 
poftelor! Desfrânarea, iubirea de argint, mânia şi cele asemenea, toate sunt din 
pricina necumpătării. Şi limba trebuie stăpânită. Mare rău este o limbă necum- 

pătată! Nici o cădere nu este aşa de gravă, zic Părinţii, precum este căderea de 
pe limbă. Astfel, cumpătarea este dreptarul care pune rânduială de aur în toată 
viaţa noastră, ca pe toate să le folosim, nu pentru împlinirea poftelor, ci după 
trebuinţă şi spre slava lui Dumnezeu, precum zice apostolul: „Ori de mâncaţi, 
ori de beţi, orice altceva faceţi, toate să le faceţi spre slava lui Dumnezeu“. 


Dreptatea, cea de-a doua rânduială pe care ne-o recomandă apostolul astăzi, 
izvorăşte din temeiul credinţei noastre că toţi suntem frați şi fii ai aceluiaşi 
Părinte ceresc. Fiii sunt ascultători de părinţi; deci este drept a împlini toate 
poruncile Tatălui ceresc. În acest înţeles au fost drepții pomeniţi de Sfânta 
Scriptură: dreptul Simeon, dreptul Iosif, drepţii loachim şi Ana. 


Dar dreptatea arată şi legăturile dintre noi, dintre mine şi aproapele; dintre mine 
şi ceilalți oameni. Trebuie să mă port cu altul aşa cum doresc ca şi el să se 
poarte cu mine. Cu ce măsură măsor, cu aceea mi se va măsura. Dreptate 
însemnează a respecta bunul fiecăruia, a da fiecăruia ce se cuvine, a nu cere ce 
nu se cuvine. Dreptatea este păzitoarea drepturilor fiecăruia, este temelia bunei 
orânduiri sociale. Fără dreptate nu-i cu putinţă bună convieţuire dintre oameni. 
Dacă nedreptatea este izvor de nenumărate rele, dreptatea este lege de temelie a 
conviețuirii dintre oameni. 


Evlavia îndeosebi este podoabă a vieţii creştine. Sunt şi păgâni cumpătaţi şi 
drepţi, dar evlavioşi sunt numai credincioşii în Dumnezeu, căci evlavia ne leagă 
de Dumnezeu. Dar ce este evlavia? Înseamnă a cunoaşte pe Dumnezeu, a-L iubi 
şi a-l sluji din toată puterea şi din tot sufletul. Iubirea de Dumnezeu este cea mai 
mare poruncă, dar pentru a-L iubi trebuie să-L şi cunoaştem. Cu cât îl cu- 
noaştem mai bine, îl şi iubim mai mult. 


Un creştin evlavios citeşte Sfintele Scripturi, cunoaşte învăţătura cea dreaptă a 
Bisericii, păzeşte poruncile, fuge de rătăciri şi superstiții şi credinţe păgâneşti. 
Un creştin evlavios ţine posturile şi sărbătorile Bisericii, merge cu bucurie la 
sfinte slujbe, este pătruns de credinţă şi plin de fapte bune. Evlavia este podoaba 
cea mai de preţ a creştinului. De aceea zice şi Sfântul apostol Pavel: „Evlavia 
este de folos întru toate şi în viaţa cea de acum şi pentru cea viitoare” (| Timotei 
4, 1-8). Ea este podoaba cea mai de preţ a creştinului, regulă sfântă pentru toată 
viaţa, izvor de toată faptă bună. Cel evlavios este drept față de semenii săi şi 
cumpătat în lucruri. lată de ce apostolul ne îndeamnă astăzi, ca în veacul de 
acum, adică în toată viaţa noastră, aşa să umblăm: în cumpătare, cu dreptate şi 
cu evlavie. 


Punându-ne înainte această regulă de viaţă, acum la început de an nou, Sfânta 
Biserică, prin gura marelui apostol Pavel, ne îndeamnă să nu o uităm de-a 
lungul anului care a început şi de-a lungul întregii noastre vieţi. La început de an 

nou, când de obicei oamenii îşi fac socoteli şi planuri de viitor, să luăm şi noi 
această hotărâre, să statornicim în viaţa noastră această regulă: să trăim de acum 
în cumpătare, dreptate şi în evlavie. Străduindu-ne cu multă râvnă, precum zice 
tot apostolul, „în aşteptarea fericirii pe care o nădăjduim, la venirea Domnului şi 
Mântuitorului nostru lisus Hristos”, Căruia 1 se cuvine slavă, cinstea şi închi- 
năciunea în vecii vecilor. Amin. 


(din: Părintele Petroniu de la Prodromu, Editura Bizantină, Bucureşti, 2015) 

Ierom. Ioan Buliga - În seara lui Vasile Sfântul... 





leromonah loan Buliga 


IE. Deşertăciunile lumii 


zei ICR aie c2l 2-7 


“În seara lui Vasile Sfântul se duce un mare război. Pe de o parte, diavolii îşi fac 
de cap printre oameni, insuflându-le tot felul de manifestări păgâneşti cum ar fi: 
îmbuibarea, beţia, privitul la TV, defăimarea chipului lăsat de Dumnezeu 
omului prin fel de fel de măşti, circ, petarde, artificii, pocnete din bici, petreceri, 
chefuri cu dansuri destrăbălate. Pe de altă parte, în aceeaşi noapte, la biserici, se 
citesc moliftele Sfântului Vasile, care sunt rugăciuni de alungare a 
încornoraţilor. 


După cum se ştie deja, diavolii ies cu post şi rugăciune, deci numai rugăciunea 
fără post ar fi ca pasărea cu o aripă. Postul însă trebuie să plece în primul rând 
de la manifestările pe care le-am enumerat mai înainte. Ar fi o nebunie să fac 
lucrurile diavolului şi să vin la biserică arătându-mă plin de evlavie şi să stau cu 
capul plecat ascultând exorcismele. Cine zice că petrece întru El dator este, 
precum Acela a umblat, aşa şi el să umble ( loan 2, 6). Noi trebuie să-l urmăm 
lui Hristos, mâncarea noastră trebuie să fie cea care a fost şi a lui Hristos: să 
facem voia lui Dumnezeu (loan 4, 34). Unde L-am văzut pe Hristos beat, cu 
ţigara în gură, mascat, maimuţărindu-se, aruncând cu petarde, artificii sau 
pocnind din bici? Să nu ne înşelăm luându-ne după cei mulți, căci iadul şi-a 
deschis larg gura şi oamenii cad în el precum cad fulgii de zăpadă. Dacă răul se 
manifestă astăzi la scară largă este din cauză că omul se foloseşte rău de 
libertatea de a alege pe care i-a lăsat-o Dumnezeu. Dacă mâncarea lui Hristos 
era să facă voia Tatălui, mâncarea diavolului este să-şi facă voia sa. De multe 
ori, omul, atunci când îşi face voia, se simte plin de satisfacție, parcă s-ar 
îngrăşa de mulţumire. 

La fel cum cei buni simt satisfacție făcând binele, la fel cei răi simt satisfacție 
făcând răul. Şi Dumnezeu îngăduie să se întâmple aceste manifestări ale răului 
pentru că binele nu se face cu forţa, fiecare are libertate în alegere, iar răul este 
lăsat liber să se manifeste până la o limită. Noi am făcut destule rele, şi 
Dumnezeu nu ne-a oprit atunci când le-am făcut. Toate sunt însă cu îngăduința 
lui Dumnezeu, după cum se spune în minunatul psalm de seară ce se citeşte în 
fiecare zi la vecernie (Psalm 103, 25-28-29), şi binele şi răul aşteaptă undă 
verde de la Dumnezeu: Cât s-au mărit lucrurile tale Doamne, toate cu 
înţelepciune le-ai făcut. (...) Toate către Tine aşteaptă ca să le dai lor hrană la 
bună vreme. Dându-le Tu lor, vor aduna, deschizând Tu mâna Ta, toate se vor 
umplea de bunătăţi. E psalmul de laudă a bunătăţii lui Dumnezeu, care hrăneşte 
şi pe cei răi şi pe cei buni, care, atunci când Îşi întoarce faţa Sa, toate se vor 
tulbura, şi tristețea este că nu Dumnezeu este Cel care Îşi întoarce faţa, ci noi, 
cei cărora ne plac manifestările lumeşti. loan, ucenicul cel iubit al lui Hristos, ne 
spune: 


Nu iubiţi lumea, nici cele ce sunt în lume. Dacă cineva iubeşte lumea, iubirea 
Tatălui nu este întru el. Pentru că tot ce este în lume, adică pofta trupului şi 
pofta ochilor şi trufia vieţii, nu sunt de la Tatăl, ci sunt din lume. Şi lumea trece 
şi pofta ei, dar cel ce face voia lui Dumnezeu rămâne în veac (| loan 2, 15-17). 


Vedem că aici Sfântul loan Teologul iarăşi ne enumără cele trei ispite despre 
care am mai vorbit, cele trei ispite prin care părăsim pe Dumnezeu şi alegem 
deşertăciunea unor distracţii scurte, mincinoase şi stricăcioase din lume. 
Trecând de la cei care trăiesc ca păgânii la cei care cât de cât par evlavioşi, nici 
la aceştia nu găsim o relaţie de jertfă pentru Dumnezeu, ci mai degrabă o relație 
de interes care în două cuvinte ar însemna: trăiesc cu Dumnezeu şi toate îmi 
merg din plin; aceasta nu este o relație de dragoste, de comuniune cu 
Dumnezeu, ci una de interes. 


Dacă o femeie se căsătoreşte cu un bărbat pentru puterea şi bogăţia sa, atunci ce 
fel de dragoste este aceasta? Va fi mulțumit bărbatul de ea? EI o pune la 
încercare şi într-o zi îi spune: Draga mea, împăratul s-a supărat pe mine, mi-a 
confiscat toate averile şi a poruncit să mergem în exil în Siberia. Este o 
încercare. Cea care a trăit cu bărbatul pentru averea şi puterea sa îl va părăsi, iar 
cea care cu adevărat şi-a iubit bărbatul va spune: nu contează, important este că 
nu te-am pierdut pe tine. La fel Dumnezeu ne încearcă, şi, când toate ne merg 
din plin, înfruptându-ne din bogăţia şi puterea Sa, ne pune la încercare, 
întorcându-Și faţa de la noi, şi cădem într-o situaţie disperată, falimentari şi 
încercare în care ne vom vădi: Îl vom batjocori pe Dumnezeu pentru răul ce ni 
s-a întâmplat, vom cârti, ÎL vom părăsi, vom cădea în deznădejde sau ne vom 
învrednici să se audă din gura noastră acel răspuns minunat:ruinat, flămând şi 

străin am ajuns în lume, dar nu contează, important este că nu Te-am pierdut pe 
Tine, Doamne. 


În seara de Sfântul Vasile, în această sihăstrie care s-a transformat într-o 
zgomotărie, într-o pustie în care mai mult căutăm să plăcem oamenilor decât lui 
Dumnezeu, acest psalm de laudă sună în acompaniamentul zgomotului de 
petarde care se aud afară, războiul din lume a ajuns până la mănăstire, vrăjmaşul 
a ajuns până la acea cetate întărită din vârful muntelui, se dau ultimele lupte şi 
se pare că se dărâmă totul. Rugăciunile de exorcizare s-au terminat şi omul se 
întoarce înapoi la acea ceată de prieteni de care nu vrea să se despartă: diavolii 
plăcerilor lumeşti”. 


(Ierom. loan Buliga, Deşertăciunile lumii. Ediţie completă. Volumele I-II-III- 
IV, Ed. Man. Jacul Românesc). 

Părintele Iosif Trifa — La Anul nou 





Stăm iarăşi în pragul noului an. Păşim iarăşi peste hotarul unui an vechi şi 
intrăm într-unul nou. Vremea curge mereu, iar cu dânsa ne ducem şi noi. 


Viaţa noastră s-a asemănat cu multe cele: cu apa ce curge, cu iarba ce se usucă, 
cu ceasul, cu timpul... Dar, dintre toate asemănările, cea mai potrivită este parcă 
asemănarea cu călătoria. Viaţa noastră este o călătorie. Călătorim cu toţii pe 
drumul cel mare al vieţii. Tineri, bătrâni, săraci, bogaţi, cărturari, plugari 
călătorim cu toţii fară răgaz şi fară popas. Trecem cu toţii dintr-un an într-altul. 
Ne uităm înapoia noastră şi vedem hotarul anilor pe care i-am trecut. Ne gândim 
la greutăţile pe care le-am biruit. Ne uităm şi înaintea noastră, dar îna-inte nu 
vedem nimic. Nu ştim pe ce păşim. Viaţa noastră s-a asemănat cu multe cele: cu 
apa ce curge, cu iarba ce se usucă, cu ceasul, cu timpul... Dar, dintre toate 
asemănările, cea mai potrivită este parcă asemănarea cu călătoria. Viaţa noastră 
este o călătorie. Călătorim cu toţii pe drumul cel mare al vieţii. Tineri, bătrâni, 
săraci, bogaţi, cărturari, plugari călătorim cu toţii fară răgaz şi fară popas. 
Trecem cu toţii dintr-un an într-altul. Ne uităm înapoia noastră şi vedem hotarul 
anilor pe care i-am trecut. Ne gândim la greutăţile pe care le-am biruit. Ne uităm 
şi înaintea noastră, dar îna-inte nu vedem nimic. Nu ştim pe ce păşim. 


Călătoria vieţii îşi are o lege deosebită a ei. Când poate nici nu ne gândim, se 
iveşte în drumul nostru o piedică, o oprire, o poticnire. Nu este mare această 
pie-dică. Este o mică groapă, largă de un metru şi adâncă de doi. Dar, orice am 
face, orice am isprăvi, peste piedica asta nu putem trece. N-o putem nici 
înconjura, nu putem nici sări peste ea. Am trecut peste multe greutăţi, dar peste 
asta nu putem trece. 


XA A AAA AAA AAA AxX 


Xp Xp e Xe Xe ee eee eee eee 


KA AAA AAA AAA A AAA AAA 


Xp Xe Xe Xe Xe e e eee 


Ea strică toate planurile şi toate socotelile noastre. Săraci, bogaţi, tineri, bătrâni, 
împărați, cerşetor... cu toţii cădem şi ne răsturnăm în ea. Ea ne doboară fară 
cruţare, în virtutea poruncii: „plata păcatului este moartea" (Rom. 6, 23). Toţi 
am păcătuit, toți trebuie să murim. Mormântul ne primeşte cu aceste cuvinte ale 
Domnului: „Din pământ eşti, în pământ te vei întoarce". 


Dar viaţa şi călătoria noastră nu se gată cu groapa din ograda bisericii. Am fi de 
plâns de s-ar sfârşi cu atât. Am fi în rând cu dobitoacele. Ne-am naşte ca ele, am 
trăi ca şi ele şi ne-am preface ţărână. Viaţa noastră trece şi dincolo de mormânt. 


Ascultaţi ce zice Apostolul Pavel: „Este rânduit oamenilor o dată să moară, iar 
după aceea vine judecata”. în aceste cuvinte este pus tot rostul vieţii noastre. 
Auziţi! După moarte vine judecata; vine binecuvântarea sau osânda. „Toţi 
trebuie să ne înfaţişăm înaintea Sscau-nului de judecată, pentru ca fiecare să- 
şi primească răsplata după fapta sa” (I Cor. 5, 10). 


Moartea corpului nu are însemnătatea ce i-o dau oamenii. Ea este numai o solie 
ce vine să ne treacă într-o altă viaţă. Moartea vine să ne treacă la fericire sau 
osândă, aşa după cum au fost faptele şi viaţa noastră. La groapa din cimitir, 
moartea ne aşteaptă însoţită de doi argaţi: îngerul Domnului şi îngerul iadului; 
trimisul cerului şi trimisul iadului (aşa cum se vede în imaginea de alături). Ea 
ne dă în seamă unuia sau celuilalt, aşa după cum au fost purtările şi viaţa 
noastră. „Când a murit săracul Lazăr, a fost dus de îngeri în sânul lui Avraam", 
iar pe bogat, îngerii cei răi l-au dus în iad (Luca 16, 22). 


Fratele meu! la seama, unuia din aceşti doi îngeri ne va da şi pe noi moartea. Stă 
în voia noastră să alegem pe unul sau pe celălalt, prin viaţa şi purtările noastre. 


Fratele meu! Stăm în pragul Anului Nou. Să folosim acest prilej nu pentru a ne 
îmbăta, ci pentru a ne gândi la rosturile şi chemările vieţii noastre. Să ne gân- 
dim îndeosebi că: 


1. Viaţa noastră este o călătorie. Noi suntem „călători străini” în această lume. 
Noi n-avem casă stătătoare aici pe pământ, ci o avem pe cea fagăduită de 
Domnul, în Cer (Evrei 13, 14). Viaţa noastră trebuie să se sfarşească după 
cuvintele Apostolului Pavel: „Lupta cea bună am luptat, călătoria am plinit” 
(I Tim. 4, 7). 

2. Noi nu călătorim numai spre cimitir, ci călătorim spre veşnicie, spre fericire 
sau osândă, aşa după cum am trăit: o viaţă cu Domnul sau o viaţă fară El. Vai de 
cei care trăiesc o viaţă fară Dumnezeu în lume! Vai de cei care aleargă pe calea 
cea largă a pieirii! (cf. Matei 7, 13). 

3. Înfricoşată este moartea! Dar când omul trăieşte o viață cu Domnul, aşteaptă 
moartea liniştit. Nu se mai înfricoşează de ea. In acest înţeles striga Apostolul 

Pavel: Unde este acul tău, o, moarte? Cel credincios trece îndată din moarte la 
viaţă (loan 5, 24). El doreşte să se mute şi să fie împreună cu Hristos (cf. Filip. 
1,23). Cel credincios moare „în plină viaţă”. 


Invredniceşte-mă, Doamne, şi pe mine să mi se scrie pe crucea din cimitir că am 
murit „în plină viaţă ". 


Un om lumesc vorbea, la privegherea imui mort, despre cât de înfricoşată este 
groapa din cimitir, cât este de rece şi întunecoasă. 


„O, fratele meu, - i-a răspuns un ostaş din Oastea Domnului - eu nu mă 
înfricoşez de groapa din cimitir! Pentru mine mormântul este un cer, de când 
Domnul meu a intrat în el pentru mine şi mântuirea mea”. 


Cuminte răspuns! 
O istorioară 


În noaptea asta voi fi Acasă, şoptea un credincios în clipele morţii. 
- Ce vrei să spui cu asta? întrebară cei ai casei. 

- Un înger a sosit după mine... - grăi muribundul. 

Şi plecă Acasă, la Domnul. Ce moarte frumoasă! 


Nu aşa mor însă păcătoşii. 


„Sărmane suflete al meu, ce va fi cu tine?... Unde mergi?" Aşa se tânguia un 
vestit necredincios, pe patul morţii. 


Fratele meu! Păşim într-un an nou. Intrăm într-un an nou ce stă în faţa noastră 
cu semnul întrebării. Cine ar putea şti ce ne aşteaptă în acest an? Cine ar putea 
şti anul, luna, ziua şi ceasul în care moartea şi cei doi argaţi nc vor opri în 
drumul vieţii? „Drept aceea, privegheaţi şi staţi gata, căci nu ştiţi ziua şi 
ceasul" (Marcu 13, 35). 


Ah! Ce nebunie este a trăi o viaţă fară să te gân-deşti la sfârşitul vieţii!... Ah, ce 
nebunie este a tot amâ-na de pe un an pe altul, de pe o zi pe alta, grija mântui-rii 
sufleteşti! 


Veşnicia începe după ce intrăm în groapa din cimi-tir, iar noi trăim ca şi când 
aici pe pământ ar fi rostul vieţii noastre. 


Fratele meu, „numai un pas este între noi şi moarte" (1 Regi 20, 3); într-o clipă 
moartea ne poate trece în veşnicie. 

Un ţăran, care plecase cu carul în munţii Alpi, s-a prăbuşit într-o prăpastie. Pe o 
stâncă din acel loc i s-a lipit o tablă de aramă pe care se pot citi, până în ziua 
de azi, următoarele versuri: 


Scurtă este calea 
Ce duce la veşnicie. 
La orele 10 am fost aici, 
La orele 11 am fost Acolo. 


Cu adevărat, scurtă este calea ce duce la veşnicie. Azi suntem aici, mâine putem 
fi Acolo. „Drept aceea, privegheaţi şi staţi gata, că nu ştiţi ziua şi ceasul!" 


La fiecare pas ce-l facem, să răsune neîncetat în urechile noastre cuvintele 
Apostolului Pavel: „...rânduit este omului o dată să moară, iar după moarte 
vine judecata". 


Fratele meu! Eşti tu gata pentru această judecată? 


Cu astfel de gânduri să intrăm pe uşa Anuhii Nou, pentru ca, la sfârşitul lui, să 
putem culege cât mai multe roade de mântuire. Amin. 


(Părintele Iosif Trifa, Tâlcuirea Evangheliilor duminicilor de peste an) 

Părintele Iosif Trifa - O, nu mai sta şi anul acesta tot așa! 





Privesc mereu la chipul de alături. Întâi am rămas nedumerit. Ce este? O uşă? 
Da! De la o casă oarecare? Nu, de la o inimă! Dar privesc oarecum întristat la 
chipul acestei „porţi” încuiate. Lacătul de la intrare spune: „Stăpânul nu este 
aici. El nu este „acasă”. Vrei să intri în casa aceasta?... te-asigur că nu-ţi va 
plăcea înăuntrul €i!... În casa aceasta nu vei găsi decât păianjeni, gunoi şi 
necurăţii. Căci aşa este orice casă, orice inimă de unde lipseşte Stăpânul ei cel 
adevărat. 


Lacătul acesta arată mai apoi o istorie atât de tristă pentru „casa” la uşa căreia 
stă. 


În primul rând, ne-aduce aminte de cele ce s-au petrecut în noaptea Naşterii, 
când într-un întreg oraş, pentru Fiul lui Dumnezeu nu s-a aflat loc de poposire. 
Pretutindeni a întâlnit numai „lacăte” şi porți încuiate. 


Apoi, „poarta” aceasta zăvorâtă ne spune despre starea nenorocită a atâtor mii 
de oameni a căror inimă zace zăvorâtă sub puterea păcatului. Atâţia şi atâţia 
oameni îngăduie păcatului, plăcerilor şi lumii să le treacă pragul „casei”, dar 
când e vorba de Domnul şi Evanghelia Lui spun că nu e loc. pentru El n-au 
decât lacăte şi zăvoare. O, ce lucru grozav este acesta. 


Chipul acesta arată starea cea mai nenorocită în care se poate găsi cineva. Căci, 
ce poate fi mai grozav decât o inimă închisă pentru Dumnezeu şi pentru 
mântuire. 


Și starea aceasta nu vine deodată, ci cu încetul. Azi un păcat, mâine altul 
împietresc inima făcând-o nesimțţitoare pentru chemările Domnului. Rugăciunea 
se răreşte; e din ce în ce mai scurtă şi mai rece. Cântările nu-ţi mai plac; la 
biserică şi la adunare te duci tot mai rar, până când părăseşti de tot căutarea 
mântuirii. De vezi un frate îl ocoleşti, apoi nu te mai sinchiseşti de el. Ca şi de 

un străin. Lacătul greu al păcatului şi nepăsării ţi-a închis cu totul inima, 
zăvorând-o atât de grozav încât nici o rază de lumină nu mai poate pătrunde 
înăuntru. Acesta e ceea ce se cheamă împietrirea păcatului. O astfel de inimă 
este şi cea de mai sus. 


Dragă cititorule, eu nu ştiu în ce stare te afli tu, în ce stare este inima ta față de 
Domnul şi de mântuire. Priveşte, însă chipul acestei inimi (de mai sus). Şi apoi 
uită-te la cea din pieptul tău. Nu cumva este vreo asemănare între ele? Poate că 
porți şi tu acest lacăt nenorocit la uşa inimii tale şi poate că începi a-l simţi, dar 
n-ai puterea să-l arunci, să-l descui, să scapi de el. Dar nu deznădăjdui, iubitul 
meu. Bunătatea şi dragostea lui Dumnezeu te poate mântui şi pe tine, poate 
deschide şi descuia şi inima ta. 


Cheia mântuirii este în mâna Domnului. 


Trei chei, spunea un vestitor al Evangheliei că foloseşte Domnul Dumnezeu 
pentru descuierea inimii oamenilor şi trezirea lor din somnul păcatelor şi 
fărădelegilor. 


— Cheia cea dintâi este o cheie de argint: predicile, chemările şi 
rugăciunile ce se fac pentru cel păcătos şi întoarcerea lui. 


Când cheia aceasta nu poate descuia inima, intră în slujbă cheia a doua; 
— o cheie de fier: suferinţele şi încercările. 

Când nici aceasta nu poate descuia, se apropie de inima omului a treia şi ultima, 
— o cheie de aur: cheia darului şi harului Duhului Sfânt. 


Cu această cheie a deschis Domnul inima Lidiei (Fapte 16, 14). În trecere prin 
Filipi, apostolul Pavel şi tovarăşii săi au ieşit afară din oraş, pentru a căuta un 
loc de rugăciune. Lângă un râu se aflau mai multe femei cărora le-au grăit din 
cuvântul lui Dumnezeu. Una din ele, Lidia, vânzătoare de purpură din cetatea 
Tiatira, era o femeie temătoare de Dumnezeu şi asculta. Domnul i-a deschis 
inima, ca să ia aminte la cele ce spunea Pavel. A primit Evanghelia şi pe 
Domnul şi s-a mântuit. 


Un om păcătos l-a întrebat odată pe un vestit predicator: „Ce trebuie să fac să 
mă mântuiesc?” „,Roagă-te şapte zile plângând şi zicând: «Doamne, arată-mi 
inima.» lar după aceea, în alte şapte zile, te roagă zicând: «Doamne, deschide- 
mi inima.» ” Păcătosul a făcut aşa. Domnul i-a arătat inima şi i-a deschis-o 
întocmai ca pe a Lidiei; a intrat în ea şi omul s-a mântuit. 


XA A AAA AAA AAA AxX 


XP Xp e Xe Xe e eee Pee eee eee 


KA AAA AAA AAA AAA A Ah AAA 


Xp Xp e e e e e eee 


Aceasta e calea de mântuire pentru orice suflet: să-i descuie Domnul inima şi 
să-L primească înăuntru. E lucrul ce ni-L cere Însuşi Domnul. „Iată, Eu stau la 
uşă şi bat. De va auzi cineva glasul meu şi va deschide (inima), voi intra la el 
şi voi cina cu el şi el ci Mine (Apoc 3, 20). 


Dragă cititorule! Poate că de zece, douăzeci, treizeci, cincizeci de ani Domnul 
bate la uşa ta. Gândeşte-te iubite că poate cea pe care o auzi acum e ultima 
ciocănitură ce-o mai auzi. Nu mai sta nepăsător. Şi nu dispera. Harul lui 
Dumnezeu poate deschide orice uşă. Cel ce a sfărmat porțile iadului poate rupe 
orice zăvor şi lacăt ce ar închide calea Sa de pe o inimă care-L cheamă. 


Roagă-te şi tu cu căldură, ca păcătosul de mai sus, zicând: „O, Doamne 
deschide-mi inima... sfărâmă tu zăvorul păcatului şi stăpâneşte în totul 
înăuntrul inimii mele. Fă-Te Tu Stăpânul şi conducătorul ei; eu să fiu rob iar Tu 
Domn; eu să fiu slugă, iar tu Stăpân. 


O, ce bucurie mare vei avea când zăvorul şi lacătul de la inima ta va cădea jos, 
iar uşa se va deschide larg, ca să-L primească pe Domnul. Aceasta ar fi cu 
adevărat cea mai mare binecuvântare de Anul Nou. Nu te lipsi şi anul acesta de 
acest dar. Împăratul cerului şi al pământului, Domnul Iisus Hristos Se află la uşa 
inimii tale. 


Deschide-l şi primeşte-L! 


Părintele Iosif Trifa, («Glasul dreptăţii», nr. 1, din ianuarie 1935) 

Părintele Iosif Trifa - „An nou fericit“ 





E frumoasă această urare. Dar cercetată în lumina Evangheliei, ea este o vorbă 
goală. 


Căci ce înțeleg oamenii prin această urare? Işi poftesc sănătate, bogăţie, 
bunăstare, mergere bună în toate. Fireşte, sunt bune şi acestea. Sunt şi acestea 
daruri de la Dumnezeu. 


Dar din aceste urări lipseşte partea sufletului. În ele se află numai “Marta”, dar 
lipseşte “Maria”. Căci a fi fericit nu înseamnă numai a fi sănătos. Nici numai a 
fi bogat şi a-ţi merge bine. De multe ori, sufleteşte poţi fi fericit numai cu aceste 
daruri. Cu o sănătate perfectă uiţi foarte uşor pe Dumnezeu, iar averea poate 
deveni foarte repede un idol. 


Când toate îți merg bine, de regulă un singur lucru îţi merge rău: grija de suflet. 
“Si a mâncat lacov şi s-a săturat şi a uitat pe Domnul” — Deut. 32-15. De aceea 
în Evanghelie găsim fericirea legată de altceva. 


“Fericiţi sunt cei ce plâng... fericiți sunt cei prigoniţi, fericiţi sunt cei curați la 
inimă... cei milostivi”, etc. Fericirea cea adevărată e cea care are legătură cu 
sufletul, cu cerul, cu Dumnezeu, indiferent că ne merge bine — ori rău. De multe 
ori un “an rău”, cu încercări, izbelişti şi necazuri poate fi o mare binecuvântare 
pentru viaţa noastră cea sufletească.““Veselitu-ne-am pentru anii în care am 
văzut rele”, zicea psalmistul (Ps. 89-17). 


— Fericirea cea adevărată e cea care pleacă din inima omului şi se 
sfârşeşte cu cerul de sus. 

— Fericirea cea adevărată leagă cerul cu pământul şi pe om cu Dumnezeu. 

— Fericirea cea adevărată e când ai în suflet pacea Domnului, câştigată 
prin Sângele Fiului Său. 


Ferice de cel cu fărădelegea iertată, zicea psalmistul (Ps. 32-1). La această 
fericire să ne gândim în pragul Anului Nou. An nou fericit, pe limba 

Evangheliei înseamnă an nou cu viață nouă... an nou trăit cu Domnul şi 
Evanghelia Lui. 


Un credincios i-a urat odată unui vecin necredincios, în ziua de Anul Nou: 
Dumnezeu să-ţi ajute, vecine dragă, să-L poţi căuta şi afla în anul acesta pe 
Domnul Isus Hristos. O urare pe care noi o dorim tuturor celor ce nu L-au aflat 
cu adevărat şi nu-L cunosc cu adevărat pe Isus, Mântuitorul sufletelor noastre. 

Traian Dorz - Preţul răscumpărării noastre 





(Finalul unei vorbiri a fratelui Traian Dorz de la o adunare — 29 decembrie 
1985) 


(...) Trei săptămâni de praznic. Şi am vrut să ne aducem aminte despre o astfel 
de sărbătoare din Ierusalim, în care, [cum scrie] la loan, capitolul 7, versetul 37, 
Mântuitorul S-a ridicat în picioare şi a strigat. 


E sfârşitul praznicului. Vă veţi duce fiecare dintre voi acasă. Cum mergeţi? Aţi 
aflat voi izvorul apelor vii? L-aţi aflat voi pe lisus cel micuţ, născut într-o iesle 
şi venit, trimis de Dumnezeu, pentru mântuirea voastră, a tuturor şi a fiecăruia 
în parte? Cum vă întoarceţi voi de la acest praznic înapoi acasă? 


S-a terminat Sărbătoarea Crăciunului. S-a terminat şi ultima săptămână din anul 
acesta. De fiecare dată, cu terminarea sărbătorilor Crăciunului, se termină şi 
anul. Şi ne întoarcem înapoi acasă cum s-au întors păstorii, cum s-au întors 
îngeraşii, cum s-au întors magii. Ducem noi oare înapoi pe lisus cel viu, pe isus 
cel scump, pe lisus cel drag aflat? 


L-am aflat noi pe lisus în aceste praznice, în care de la început, din prima 
noapte, ni s-a vestit: „Ni S-a născut un Mântuitor, Care este Hristos Domnul”? 
L-am aflat noi? Am pornit noi să-L căutăm cu adevărat şi aievea? L-am aflat noi 
pe lisus? 

Poate să Se nască în ieslea Betleemului. Poate să Se nască în mii de inimi — şi S- 
a născut în mii de inimi —; dacă nu S-a născut în inima noastră, dacă noi înşine 
n-am primit naşterea Lui în sufletul nostru şi dacă nouă înşine nu ne-a adus 
bucuria acestei naşteri şi renaşteri, a acestei înnoiri duhovniceşti, pentru noi a 
venit lisus în zadar. 


Nu de mult am auzit o întâmplare. V-o spun; poate că ştiţi, poate că nu ştiţi. 


Pe malul unui canal adânc pescuia un tânăr odată. Şi era singurul fiu al unor 
părinţi bine înstăriți şi bogaţi. La o mişcare greşită, tânărul, vrând să caute să 
arunce, nu ştiu cum... undița după un peşte, a alunecat şi a căzut în canal. Apa 
era adâncă. Pe mal era o mulțime de oameni. Se uitau la el, se înspăimântau, 
țipau, urlau şi strigau, dar nici unul n-a sărit să-l scoată pe tânăr. Trecând pe 
acolo, din întâmplare, un om binefăcător, s-a aruncat în canal. Și cu preţul 
vieţii lui l-a salvat pe tânăr şi l-a scos afară, spre uimirea şi bucuria tuturor 
celorlalți. După ce l-a scos afară teafăr, i-a spus la ureche nişte cuvinte. Și apoi 
a plecat. 


Părinţii lui, auzind în grabă despre vestea nenorocită, au alergat să vadă. Când 
au văzut copilul sănătos şi teafăr, s-au bucurat din toată inima şi au spus: 
— Cine e cel care te-a salvat? 


Tânărul n-a ştiut să spună cine este. 
— Dar cum, ce?... 


— Nu mi-a spus decât câteva cuvinte la ureche şi a plecat. Nu mai ştiu cine a 
fost. 


— Și ce ţi-a spus la ureche salvatorul tău? 


— Mi-a spus aşa: „Vezi, să nu te fi salvat în zadar. Eu mi-am pus în primejdie 
viața pentru tine. Să nu te fi salvat în zadar”. 


Atunci a înţeles... 


Întâmplarea aceasta este foarte grăitoare şi pentru noi. A venit lisus, Fiul lui 
Dumnezeu, Mântuitorul nostru, Care Şi-a dat viaţa pentru noi, S-a aruncat în 
prăpastia, în focul pierzării în care zăceam noi, şi ne-a scos de acolo cu preţul 
vieţii Sale. EI a plătit asta cu Sângele Său, cu viaţa Sa, cu moartea Sa. Şi acum 
ne spune fiecăruia: „Vezi, să nu te fi salvat în zadar. Vezi, să nu-Mi fi dat pentru 
tine în zadar viaţa. Vezi, să nu-Mi fi cheltuit pentru tine sufletul Meu, să nu-Mi 
fi vărsat Sângele în zadar pe Cruce”. 

Cât de adânc trebuie să aibă rezonanţă în sufletul nostru acest cuvânt! Şi neuitat 
să ne rămână pentru totdeauna: Hristos ne-a răscumpărat, Şi-a dat viaţa pentru 
noi, a părăsit cerul. Noi nu ştim... nu ştim să cântărim preţul cel mare pe care l- 
a dat EI pentru noi. 


Spune Mântuitorul în rugăciunea Sa din capitolul 17, de la loan: „Proslăveşte- 
Mă, Tată, la Tine cu Slava pe care-o aveam înainte de întemeierea lumii”. 
Slava lui Dumnezeu! El era adoratul cerurilor, stăpânul şi creatorul vieţii 
veşnice, pentru că tot ce s-a făcut s-a făcut prin EI şi nimic din ce a fost făcut n- 
a fost făcut fără de EI. Toate Scripturile arată ce rol strălucit a avut şi are 
Mântuitorul în ceruri. 


În capitolul 8 din Proverbe, spune aşa de frumos: „Eu eram înţelepciunea 
Tatălui când El a făcut cerurile. Când se trăgeau contururile eterne ale 
creaţiunii, Eu eram lumina care juca în faţa Lui şi-l delecta privirile Tatălui. Eu 
eram desfătarea Tatălui”. EI este desfătarea Tatălui. Tatăl Însuşi a spus: „EI este 
Fiul Meu preaiubit, în Care Îmi găsesc toată desfătarea”. Atât de mult a 
bucurat EI pe Tatăl prin viaţa Lui sfântă! EI era desfătarea Creatorului întregii 
Creaţii. 


Și Acela prin care s-au făcut galaxiile, lumile nemăsurate, de miliarde de ani- 
lumină distanţă, El Şi-a strâns nemărginirea Lui până a încăput în chipul unui 
Copilaş micuţ, într-o iesle, în cea mai de jos stare, pentru ca să ne mântuiască pe 
noi, răscumpărându-ne cu cea mai grea Jertfă. Şi jertfa mizeriei, şi jertfa 
suferinţei, şi jertfa umilinţei, şi jertfa vieţii, ca să ne răscumpere pe noi toți. 


Ştiţi, cineva spunea aşa: „Dacă un împărat care are toată slava lumii acesteia ar 
primi să se facă un câine, ca să-i mântuiască pe toţi câinii vagabonzi, nenorociţi, 
râioşi, chinuiţi, alungaţi, din milă pentru câinii aceştia de care nimeni n-are 
milă, în care toţi aruncă şi care umblă flămânzi şi schilozi pe drumuri, dacă din 
milă pentru grămada asta de câini, împăratul cel înălțat s-ar preface câine, ca să- 
i poată mântui pe toţi câinii: să sufere o viaţă de câine, mizerii de câine, foame 
de câine, frig de câine, batjocuri de câine, bătaie de câine, alungare de câine, ca 
să poată să-i mântuiască pe câini prin jertfa lui, şi mai mult a făcut Domnul lisus 
pentru noi. De la slava de unde a fost, S-a coborât până la starea nenorocită în 
care eram noi. S-a prefăcut asemenea nouă, ca să ne poată ridica, răscumpăra, 
mântui pe noi, cei care eram pierduţi şi fără nici o nădejde”. Atât de mult ne-a 
iubit Dumnezeu... 


Scrie Cuvântul Domnului la loan 3, 16: „Arâr de mult a iubit Dumnezeu 
lumea”, atât de mult... „că Şi-a dat pe singurul Său Fiu, pentru ca oricine 
crede în El să nu piară, ci să aibă viaţă veşnică”, Atât de mult... Cât de mult 
este aceasta, cine poate să măsoare? Atât de mult a iubit Dumnezeu lumea!... 


XA AX AAA AA AAA AAA AAxX 


Xp Xp e Xe Xe e Xe ee Pee eee eee 


KA AAA AAA AAA A AAA AAA 


Xp Xe e Xe Xe e e eee 


Nemărginit de mult... Şi totuşi, aceste trei cuvinte spun şi o limită: atât de mult. 
Şi-a dat pe singurul Său Fiu, dar atât de mult. L-a dat o singură dată; altădată 
nu-L mai dă. Un alt Hristos care să moară şi să-i răscumpere pe oameni nu mai 
dă. Pe cine nu-L primește pe acest Hristos, pe cine nu-L crede, nu mai este cine 
să-l mântuiască niciodată, pentru că nici altă dată, nici alt Hristos nu mai este, 
dar nici o altă moarte nu mai suferă. Pentru cine nu-L primeşte pe Domnul lisus 
pe Care L-a dat Tatăl pentru mântuirea noastră, pe acela nimeni nu-l mai 
răscumpără şi nu-l mai mântuieşte niciodată. 


De aceea, fericit cel care ascultă Cuvântul lui Dumnezeu şi-l împlineşte. De 
aceea, binecuvântat este oricine Îl primeşte pe acest lisus şi-L ascultă. 


S-au sfârşit sărbătorile Crăciunului. Acum fiecare ne întoarcem cum s-au întors 
îngeraşii şi păstorii, şi magii de la ieslea Domnului lisus. Ducem noi pe lisus cu 
noi? L-am primit noi, L-am aflat noi pe Domnul lisus? L-am prețuit noi? Îl 
iubim noi pe Domnul? Că EI de aceea a venit, ca noi să-L primim, [cum spun] 
toate colinzile noastre. Colinzile noastre... Minunate sunt mesajele trimise de 
Dumnezeu prin colinzi. Cele mai vechi cântări ale noastre sunt colinzile. Vin de 
departe, de foarte departe. Sunt în ele cuvinte pe care nimeni nu le înţelege. 
„Lerui-ler” nimeni nu ştie ce înseamnă. Acest cuvânt avea o însemnătate 
cândva, dar vine de atât de departe, că noi nu putem înţelege. Aceste colinzi ne 
aduc nouă pe Iisus cel micuţ, Dragul, Scumpul nostru Mântuitor. 


Noi li mulţumim lui Dumnezeu pentru toate aceste sfinte adevăruri care ne-au 
fost făcute cunoscute. 


Avem o carte, „Minune şi Taină”, despre Maica Domnului. Acolo sunt cuprinse 
imne, colinzi, cântece de leagăn pentru lisus micuţ şi cântări de Patimi cu Maica 
Domnului. E o carte care, când Dumnezeu va face să apară, va umple lumea de 
bucurie. Cei mai mari şi mai cunoscători dintre cei pe care-i avem acuma, 
părintele Stăniloae, acel mare om, de talie universală, pe care încă îl are Biserica 
şi creştinătatea noastră, a spus despre cartea aceasta: „Niciodată n-am văzut aşa 
ceva. E o carte care va aduce multă bucurie şi multă înviorare în creştinismul 
nostru”. Şi alţii, mai departe, au spus aceste lucruri. 


Toate acestea ne aduc aminte şi caută să aducă în preocupările noastre rolul 
minunat al Maicii Domnului, dar şi pe lisus, în toată înfăţişarea dragostei cu 
care ni L-a trimis nouă Dumnezeu pe acest Miel Sfânt Care S-a dat pe Sine 
pentru iertarea şi mântuirea noastră. 


Să-l mulţumim Domnului pentru toate acestea. 


XA A AAA AAA AAA AxX 


Xp Xp e Xe Xe e Xe ee eee eee eee 


KA AAA AA AAA AAA A AAA AAA 


Xp Xp e Xe Xe e e eee 


Eu, luat de dragoste, am început să deapăn atâtea gânduri pline de bucurie din 
inima mea. Poate că am spus prea mult. E şi acesta un defect, că, atunci când 
eşti în momente şi în împrejurări deosebite şi între suflete iubite, ai avea atât de 
mult să-ţi descarci şi să-ți verşi inima. Şi suntem acuma într-un moment 
deosebit şi-ntr-un loc deosebit şi bucuriile acestea, cu gândurile acestea 
frumoase, ne-au ispitit să tot lungim firul acestei vorbiri. Pentru că trăim 
împreună nişte momente pe care aş vrea să nu le mai uităm nici unii, niciodată. 
Și măcar din mulţimea acestor gânduri să păstrăm câte ceva fiecare pentru noi. 
M-aş fi bucurat mult şi am dorit — şi am admirat de multe ori pe cei care au 
făcut aşa, mai ales pe tinerii noştri — dacă de fiecare dată când participă undeva, 
la o întâlnire ca aceasta când Cuvântul lui Dumnezeu se mărturiseşte şi când 
mai sunt gânduri inspirate de Duhul lui Dumnezeu pe care n-ar trebui să le 
uităm, i-am vedea cu câte un carneţel şi cu câte un creion, scriindu-şi câte-o 
idee, câte-un gând. 


Dar cu cred că Dumnezeu, Care v-a dat o memorie bună şi o inimă trează, va fi 
pus din gândurile acestea câteva şi pe tăbliţa cea fină, pe ceara cea caldă a inimii 
voastre şi nu le veţi uita. Nu uitaţi dragostea lui Dumnezeu; nu uitaţi numele 
care vă este scris în ceruri, în Cartea Vieţii. Străduiţi-vă să vi-l faceţi în fiecare 
zi tot mai frumos şi mai strălucitor acolo. Să nu rămână pagina albă sub nume. 
Sub numele acesta să scrie mereu gânduri frumoase, lucruri, fapte frumoase. 
Pentru ca în ziua când se va deschide Cartea şi se va citi acolo, să aibă Domnul 
ce să spună. Pentru că este scris: „Pe cine Mă va mărturisi pe Mine înaintea 
oamenilor, îl voi mărturisi şi Eu înaintea Tatălui şi înaintea îngerilor Săi”. 


Cum va fi mărturisirea asta? Se va citi din Cartea Vieţii, de pe pagina pe care a 
fost scris în vârf numele nostru, faptele pe care le-am adăugat mereu de atunci 
de când ne-am predat Domnului până când Domnul ne va chema la EI. Şi când 
am plecat în cer, pagina a fost închisă. Se va deschide odată, când va veni 
Domnul, şi va mărturisi înaintea tuturor oamenilor ceea ce am făcut noi pentru 
EI aici pe pământ. Dea Domnul ca, în ziua aceea, numele nostru să fie scris 
frumos acolo. Şi împreună cu numele nostru şi sub el să fie scrise fapte 
frumoase, gânduri frumoase, îndemnuri frumoase. Că doi martori ai Domnului 
ne însoțesc pe fiecare dintre noi, de la clipa legământului până la clipa Judecăţii: 
îngerul de-a dreapta şi îngerul de-a stânga. Când facem un bine, îngerul de a 
dreapta zice: „Domnul să te binecuvânteze şi să te răsplătească”; şi cel de a 
stânga zice: „Amin”. Când facem o faptă rea, îngerul de-a stânga zice: „Domnul 
să te mustre şi să te judece”; şi cel de-a dreapta zice: „Amin”. 


Este scris: „orice faptă să fie întemeiată pe mărturia a doi martori”. Aceşti doi 
martori ne însoțesc tot drumul vieţii noastre. Cel puţin aceştia. Şi în Ziua 
Judecăţii, ei vor mărturisi despre tot ce a fost scris acolo, pentru că va trebui să 

adeverească, să spună: „In faţa noastră, martorul din stânga şi martorul din 
dreapta”. 


Străduiţi-vă ca toţi cei care ne însoțesc, duhurile Domnului, îngerii cărora EI le 
porunceşte să ne însoţească în toate căile noastre, martorii noştri din stânga şi 
din dreapta să poată mărturisi totdeauna frumos despre noi. Ei ne văd când 
suntem cei mai singuri, în cea mai adâncă singurătate şi în întuneric. Ochii 
Domnului ne văd, ochii îngerilor Domnului ne văd. Să poată mărturisi despre 
noi frumos. 


Dea Domnul ca în Ziua Judecăţii să se pomenească frumos despre noaptea 
aceasta pe care am petrecut-o împreună şi despre bunele hotărâri pe care le-am 
luat toți ca în viitor să trăim mai frumos şi să încărcăm pagina noastră din 
Cartea Vieţii cu fapte şi cu gânduri tot mai frumoase. 


Să ne ajute Domnul la toți! Amin. 


În Numele Tatălui şi al Fiului şi al Sfântului Duh. Amin. 

Traian Dorz - O făptură nouă 





Căci în Hristos lisus nici tăierea împrejur nici netăierea împrejur nu Sunt 
nimic, ci a fi o făptură nouă. (Galateni 6, 15) 


lată unicul lucru care are preţ în faţa lui Dumnezeu. lată marea condiţie a 
mântuirii. lată singurul fel în care putem deveni oameni din casa lui Dumnezeu, 
fii ai Lui, moştenitori ai Lui, plăcuţi şi iubiţi ai Lui. Făptura cea nouă, omul cel 
nou. 


Tăierea împrejur era în Vechiul Testament ceea ce este botezul în Noul 
Testament. Era poarta de intrare în poporul lui Dumnezeu. Era actul prin care 
omul devenea membru de drept al poporului ales înaintea Domnului. 


Tăierea împrejur era un act cerut de Dumnezeu, şi, la locul său şi la vremea sa, 
el a avut o mare valoare înaintea Domnului, fiindcă dacă n-ar fi avut această 
valoare Cuvântul Domnului nu l-ar fi cerut. 


Totuşi pe măsură ce dragostea lui Dumnezeu şi harul Său faţă de noi au făcut şi 
fac mereu noi lucrări tot mai mari, tot aşa şi dragostea noastră faţă de EI trebuie 
să depăşească mereu faptele noastre din trecut. 


Şi, după cum cele aduse de către Avraam sau Moise au fost depăşite de cele 
aduse de Hristos, tot aşa condiţiile primirii şi ale păstrării acelora au fost 
depăşite de condiţiile mai noi cerute de harul mântuirii aduse de Hristos Iisus 
Domnul nostru... 

Și, după cum tăierea sau netăierea împrejur era depăşită în importanţa ei de 
condiția făpturii celei noi, tot aşa şi forma văzută a botezului în sine nu-i de- 
ajuns pentru mântuirea sufletului, ci condiţia neapărat trebuincioasă rămâne tot 
aceeaşi pentru fiecare suflet care doreşte cu adevărat mântuirea sa, şi anume: 
făptura cea nouă, omul cel nou, omul cel duhovnicesc ieşit din naşterea din nou. 


Taina şi esenţa creştinismului viu şi adevărat sunt şi rămân naşterea din nou. 
Renaşterea sufletească. Convertirea sau naşterea de Sus. Predarea şi legământul 
cu Hristos. 


Pe toți pereţii tuturor bisericilor şi ai adunărilor creştine ar trebui să fie scrise cu 
litere de foc, mereu, marea şi veşnica poruncă dumnezeiască: Trebuie să vă 
naşteţi din nou (In 3, 7). 


Această condiţie pusă de Mântuitorul oricărui suflet care doreşte mântuirea Sa 
trece prin toate cărţile Sfintei Scripturi şi prin toate scrierile şi cuvintele 
trimişilor lui Hristos. 


Taina Pocăinţei, una dintre cele şapte Taine ale Bisericii noastre, asta şi este. Fa 
este convertirea, naşterea din nou. Ea ne dă făptura cea nouă, viaţa cea nouă, 
trăirea cea nouă, după chipul şi după firea lui Hristos. 


Dar ce vremuri ciudate a ajuns să trăiască creştinismul de azi, care nu mai 
cunoaşte şi nu mai pomeneşte nimic chiar despre această esenţială parte a lui, 
despre naşterea din nou. 


Miu de preoţi şi predicatori creştini, nu numai că nu pomenesc toată viaţa lor 
despre această condiție dumnezeiască a mântuirii, dar nici măcar nu o cunosc, 
parcă nici n-ar fi auzit niciodată de ea. 


Și, astfel, atât păstorii cât şi păstoriţii, atât cei ce predică cât şi cei ce ascultă, 
atât călăuzitorii cât şi călăuziţii merg în veşnicie fără să ştie niciodată că singura 
condiţie a mântuirii este naşterea din nou şi a fi o făptură nouă. 

O, cât de mult am vorbit despre asta şi încă tot mai trebuie vorbit! Duhul Sfânt 
să ne-o întipărească tuturor cu cuvinte de foc pe inimă, spre a ne da cu toată 


grija seama şi silinţa spre dobândirea ei! 


(Traian Dorz, din Hristos — Puterea Apostoliei) 

Traian Dorz - lată noaptea Anului nou 


CĂ 
i 


RE TI ISI, e ae 


Hotărâre. 


„ Subsemnatul, gândindu-mă cum aș putea intra În 
anul cel nou cu. folos și mântuire sufletească, mă hotă- - 
răse prin, aceasta, cu începere dela anul nou să scot din 


traiul meu suda mi dau seama ce păcate 
grele e por map sudalma d 


îu> ” și răstighesc pe Mântuitorul meri, 
satana să se facă stapân peste mine 
- Mă lapăd cu ură și scârbă de 
tărăsc pe anul ce vine să-mi păstrez 
așa limpezi și curate cum mi le-a lăsat D, 
„MD EERO O uimba deasemenea să mi-o pun numai 
„. dntru prin această hotărâre în rândul acelor 'cari se vor 
ca astfel. toți împreună ca și niște buni ostași a lui Hristos să începem lupta cea 
sfântă 'a curățirii vieţii noastre de păcatele cele multe și gre 
In fruntea oștirii noastre stă Mântuitorul Hristos și EL ne va duce la 
Biruință,. Pe Mântuitorul meu, Isus, Hristos, rugându-L-să mă ajute și pe mine 
ca să lupt în oastea Lui, iscălesc ace: 
mântuirea mea sufletească. 
Dat BM omega 42 ARI NOU 1023, 

Această noapte de hotar între ani este, de obicei, pentru toţi oamenii, prilejul 
unui cutremurător bilanţ. Prilejul în care ne vedem cu toţii nu numai grăbita 
trecere a vieţii pământeşti, ci şi felul în care am folosit această parte din viaţa 
scurtă, pe care o încheiem la sfârşitul fiecărui an şi o deschidem la începutul 
altuia. 


Într-o astfel de ultimă noapte a anului trecut — şi de primă a noului an — cine 
oare îşi mai face atât de necruţător bilanţul luptei sale trecute şi planul luptei 
sale viitoare, ca omul de conştiinţă aşezat de Dumnezeu într-acest loc de aşa 
mare răspundere — cum era el, Iosif? Şi ca preot la un amvon -— în slujba lui 
Dumnezeu, şi ca redactor de gazetă, la o tribună — în slujba poporului! 


Era târziu şi el era singur. În noaptea asta, când nimeni nu doarme, mulți fac 
voia diavolului, dar puţini fac voia lui Dumnezeu. 

La masa de lucru din locuinţa sa de la orfelinat, unde locuia acum, Părintele 
Iosif stătea în faţa foilor albe, cufundat în gânduri şi privind departe. Şi nu ştia 
cum să înceapă. 

lată, gândea el, au trecut treizeci şi patru de ani din viaţa mea. Şi cu ce mă pot 
eu înfățişa, cu adevărat, acum în faţa lui Dumnezeu, Stăpânul şi Judecătorul 
meu? Ce am făcut eu, cu adevărat, pentru Dumnezeul meu Căruia l-am juruit 
legământul cutremurător al preoţiei, făgăduindu-l slujire şi roadă? Ce am făcut 
cu, cu adevărat, pentru poporul meu căruia îi juruisem tot devotamentul meu în 
conştiinţa mea? 


Cu un amar simțământ de durere şi de ruşine, vedea stările în care se zbăteau 
țara şi poporul. Şi, la fel, neputinţa lui în faţa acestor stări. 


Din tot elanul cu care se luptaseră fiii acestei ţări, de secole înainte, pentru 
împlinirea marelui nostru ideal naţional, acum parcă nu mai rămăsese nimic. 


Toată frumoasa muncă pentru trezirea şi formarea conştiinţei curate a datoriei, a 
unităţii, a cinstei, a demnităţii şi a moralei acum parcă încetase de peste tot. 
Toate luminile frumoase şi vrednice, care ardeau cândva atât de curat şi de 
puternic, acum parcă le stinsese un vânt satanic. Și un întuneric vinovat se 
întindea rece, ameninţător şi deznădăjduit peste toate hotarele noastre fireşti şi 
sufletești. 


În zadar ne-a dat oare Dumnezeu o ţară mare şi frumoasă? — gândea el.În zadar 
oare au luptat şi s-au jertfit atâtea secole înaintaşii noştri? În zadar oare am 
muncit şi am suferit chiar şi noi atât de mult? Căci, într-adevăr e în zadar, dacă 
lăsăm ca acum să se piardă şi să se nimicească totul, chiar aşa! 


E plină lumea de ştiri rele despre cei de sus şi de ştiri triste despre cei de Jos... 
Crimele, hoţiile, judecăţile, divorțurile, tulburările şi toate nelegiuirile provocate 
de puhoaiele de alcool, revărsate peste ţară din sutele de fabrici, ştiute şi 
neştiute, de spirt negru şi alb... şi din miile de cârciumi, au făcut acum din ţara 
şi din poporul nostru, cel altădată atât de vrednic, un exemplu grozav de urât 
pentru toate popoarele din jurul nostru. 


Bolile sociale şi degenerarea, provocate şi răspândite de alcoolism, se întind ca 
pârjolul, distrugând nu numai generaţia asta, ci şi pe cele viitoare. 


Statisticile sunt din ce în ce mai alarmante, dar nimeni dintre cei cu răspundere 
în ţara asta nu se ridică puternic şi hotărât să oprească această stare de lucruri şi 
să aducă salvarea... 

Încă o dată: cine le mai poate vedea toate acestea aşa de limpede ca unul care 
are un loc aşa cum am eu? Şi cine oare mai are o răspundere atât de mare în 
înştiințarea răului şi în luarea de măsuri bune, ca mine, care am în mână o 
trâmbiţă cu care pot suna alarma neîncetat peste o lume întreagă? Ca mine, care 
am acum la îndemână un mijloc cu care pot chema la luptă împotriva răului şi 

pot îndruma neîncetat spre bine pe cei hotărâți să se ridice cu un singur gând, 
pentru mântuire şi pentru Hristos!... 


Din bisericuţa neştiută de la Vidra, Dumnezeu m-a mutat în catedrala de la 
«Lumina Satelor». ŞI, de la cei câțiva ascultători sărmani dintr-un sat îndepărtat 
de munte, eu pot acum să vorbesc unei ţări, unei lumi întregi. 


Foaia se tipăreşte în multe mii de exemplare, săptămână de săptămână, şi în 
fiecare duminică e ascultată în mii de sate şi de oraşe, nu numai din ţară, ci şi 
până departe, peste hotare, în toate colţurile lumii, unde sunt români care ţin 
legătura cu ţara de unde plecaseră. 


Şi eu? Ce am făcut eu cu-adevărat, oare, şi ce fac eu, chiar şi acum, pentru a-mi 
împlini, în adevăr, datoria pe care am început să mi-o simt chiar din clipa când 
am primit Sfânta Carte şi sfânta înştiinţare a mamei mele, de pe patul morţii ei? 
Cu ce îmi închei eu acum bilanţul celor treizeci şi patru de ani din viaţa mea? 
Practic, ce am făcut eu în afară de puţin zgomot care şi acela pare că s-a pierdut 
neputincios şi fără nici un ecou, în pustiul acesta mare din jurul meu?... 


Aşa vorbea cu sine însuşi omul lui Dumnezeu, şi acestea îi erau amarele gânduri 
neputincioase şi triste, ce îl frământau în cămăruţa lui de la orfelinat. 


In faţa lui erau încă foile albe, pe care trebuia să se înşiruie, în noaptea asta, 
rândurile ce vor alcătui primul număr, de Anul Nou, 1923, al foui «Lumina 
Satelory. Şi nici el nu ştia cum şi cu ce să înceapă... 


Ceasurile treceau astfel grele de gânduri, iar foile rămâneau albe, căci ochii erau 
plini de lacrimi şi sufletul plin de amărăciune. Cum să înceapă ceea ce se cerea 
făcut? 


Din tot oraşul răzbăteau, până în cămăruţa lui şi până în fundul sufletului său, 
strigătele, urletele de beţivi, zgomotele de muzici şi tobe ale revelionului. 


Toate cârciumile erau deschise, toate ulițele şi pieţele pline, tot văzduhul plin de 
chiote şi de neruşinare. Un cârd de beţivi trecu chiar pe sub fereastra lui, 
spărgând, cu larma unor cântece murdare şi a unor sudalme grozave, pacea 
căsuţei lui liniştite. 

Copilul se zbătu în pătuţul lui. Şi sufletul Părintelui se strânse cutremurat. 
Cârdul beţivilor trecu... Veniră alţii. Şi, ca nişte săgeți de foc, îi străpunseră 
inima, tot mai chinuitoare, întrebările dinainte: 

Ce am făcut eu pentru ca aceşti nefericiţi beţivi şi suduitori să-şi dea seama, 
cutremuraţi şi îngroziți, de păcatul şi pierzarea lor? Ei merg, fără să-şi dea 
seama, la o pierzare sigură, dar eu ştiu cutremurător de bine lucrul acesta. 

Ce-am făcut eu pentru ca Hristos să fie adus până la ei, iar ei aduşi până la 
Hristos — singura întâlnire mântuitoare a unui suflet şi a unui popor? 


Ochii i se opriră îndureraţi asupra Psaltirii lăsate de mama lui. Cartea stătea şi 
acum, ca de obicei, pe masă, în faţa sa. În clipa aceea, auzi, mai limpede şi mai 
puternic ca oricând, glasul Psaltirii şi glasul mamei lui, grăindu-i cu o voce 
sfâşietoare: ...Să-L cunoşti şi să-L mărturiseşti pe Hristos. În aceasta va fi 
mântuirea ta şi a multora... 


Invăluit într-o lumină cerească, îi păru că vede în faţa sufletului său pe Iisus cel 
Răstignit. Şi parcă II auzi poruncindu-i: „Eu sunt Calea, Adevărul şi Viaţa...” 
„Fără Mine nu puteţi face nimic...”; „Indrăzniţi, Eu am biruit lumea”. 


Și simţi cum lumina aceasta puternică se apropis, îl cuprinse în ea, şi se revărsă 
toată, dintr-o dată, în toată fiinţa lui trupească şi sufletească... 


Se prăbuşi pe genunchi şi mâinile i se împreunară, înălțate în rugăciune, peste 
Psaltirea mamei. Cu tot sufletul cutremurat şi cu toată faţa şiroind de lacrimi, 
izbucni într-o mărturisire zguduitoare, învinuindu-şi toată nepăsarea trecută. Şi 
cerându-şi iertare pentru toţi anii petrecuţi cu atât de puţin folos. 


Cu o nestăpânită revărsare a inimii, se predă din nou lui Hristos, cu o hotărâre şi 
cu un legământ nou ca, din clipa aceasta, să ia, puternic, un nou drum în lupta 
lui. Un îndemn fericit şi luminos îi străluci poruncitor în faţă, strigându-i: 

— Ridică-te şi serie! 


Şi, peste foile albe, mâna lui slăbuţă începu să alerge, scriind cuvintele de foc 
inspirate de Duhul Sfânt, ale Chemării în Numele lui lisus Hristos, adresate 
tuturor românilor şi creştinilor pentru hotărârea cea mare: 

Veniţi, strigă el, să facem o intrare creştinească în Anul cel Nou, cu hotărâre şi 
întovărăşire de luptă împotriva sudalmelor şi beţilor... 

Cititorilor... veniţi să scoatem din casa noastră, din traiul nostru şi al vecinilor 
noştri aceste două mari păcate care ne pierd sufletul şi neamul nostru: beţia şi 
sudalma... 


Publicăm mai jos o «Hotărâre». 

Toţi cei care voiesc şi se hotărăsc să intre în lupta contra beţiei şi sudalmei vor 
iscăli această hotărâre. Apoi hotărârea iscălită o puneţi pe peretele casei şi, mai 
ales, în suflet, ca s-o aveţi în tot decursul anului cu voi... spre a vedea câţi am 

putut purta până la sfârşit lupta cea bună pentru biruirea Satanei şi mântuirea 
noastră cea sufletească. 


Cititorule, iscăleşte şi tu hotărârea şi intră şi tu în Oastea celor ce se hotărăsc 
pentru Mântuitorul Hristos şi pentru lupta împotriva păcatelor. Ascultă glasul şi 
rugăciunea sufletului tău, iscăleşte şi tu şi ţine hotărârea de mai jos: 


Hotărâre: 

Subsemnatul, ..., gândindu-mă cum aş putea intra în Anul cel Nou cu folos de 
mântuire sufletească, mă hotărăsc prin aceasta, cu începere de la Anul Nou, să 
scot din traiul meu sudalma şi beţia. 

Îmi dau seama ce păcate grele sunt acestea. 

Intru, prin aceasta, în rândul celor ce se hotărăsc, ca şi mine, să fim nişte buni 
ostaşi ai lui Hristos. Să începem lupta cea sfântă a curăţirii vieţii noastre de 
păcatele cele multe şi grele. 

În fruntea oștirii noastre stă Mântuitorul Hristos şi EI ne va duce la biruință. 

Pe Mântuitorul meu, lisus Hristos, rugându-L să mă ajute şi pe mine să lupt în 
Oastea Lui, iscălesc această hotărâre ce s-a făcut pentru binele şi mântuirea mea 
cea sufletească. 


Dată în ..., la Anul Nou, 1923 


INSINE e DC ae a „abonat al gazetei «Lumina Satelor». 


Traian Dorz, din «Istoria unei jertfe » 


XA A AAA AAA AAA AAxX 


Xp Xp e Xe Xe e eee eee eee eee 


KA AAA AAA AAA AAA 


Xp Xe e e eee eee 


Traian Dorz - Azi, când anul vechi... 





Azi, când anul vechi, lisuse, de la noi se duce iară 
şi când Anul Nou aşteaptă 

mâine-n prag să ne răsară, 

ca de-atâtea ori, şi-acuma, în genunchi, cu umilire, 
noi Ți-aducem printre lacrimi 

rugăciuni de mulțumire. 


„.. Mulţumire, că şi-n anul ce se duce, Tu, lisuse, 
ne-ai adus îmbelşugare bucuriilor nespuse 

şi ne-ai ocrotit viaţa cu puterea Mâinii Tale, 

să putem urca spinoasa, dar slăvita Crucii cale. 


Mulţumire, că pe umeri ne-ai pus dulcea Ta durere 
să putem simţi duioasa Mâinii Tale mângâiere, 
c-ai făcut mereu să trecem văi de moarte şi tristeţe 
să putem privi pe urmă Slava Sfintei Tale Feţe... 


Mulţumiri şi pentru-acele lacrimi grele şi amare 
care ne-au făcut mai dulce 

şi mai scumpă-a Ta cărare, 

mulțumiri şi pentru umbra de necaz 

şi de urgia 

care ne-a făcut pe urmă mai gustată bucuria 

şi că ne-ai lăsat pe-o clipă 

în a lumii joasă pleavă 

numai ca să poţi pe urmă 
să ne-nalți pe culmi de slavă. 


C-ai lăsat să ne lovească palme grele de-ncercare 
tocmai ca să poţi pe urmă, cu-a Ta dulce alinare, 
să ne schimbi îndurerarea în slăvită sărbătoare 

şi să răsplăteşti puţina noastră umbră de răbdare 
cu belşug de fericire şi de binecuvântare, 
noaptea pătimirii noastre s-o faci zi strălucitoare. 


O, şi-acum, lisuse Doamne, 

pentru Anul care vine, 

calda noastră rugăciune 

o-ndreptăm smeriți spre Tine 
să-ntăreşti dorinţa noastră de-a rămâne 
pân” la moarte 

purtători ai veştii bune mai departe, 
mai departe. 


Să călcăm mereu pe urma urmei Tale-nsângerate, 


fericiţi fiind atuncea când răbdăm pentru dreptate. 


lar dacă mărturisirea dragostei şi-a Jertfei Tale 
ar aduce vieţii noastre alte suferinţi pe cale, 
Te rugăm atunci, 

în faţa feţei noastre zbuciumate, 

să răsai pe-o clipă slava răsplătirii minunate. 


Că-i de-ajuns din strălucirea bucuriei ei o rază 
pe-nnoptarea suferinţei şi-a durerii să ne cază, 
ca nădejdea să ne "nalţe, 

să ne poarte, să ne crească 

peste orice-mpotrivire şi cruzime omenească. 


Doamne, suntem slabi 

şi greul doborî-ne-ar şi ne-ar frânge, 

pâlpâirea vieţii noastre într-o clipă ni s-ar stânge 
dacă Mâna Ta cea Bună, 

dacă grija-Ți iubitoare 

n-ar veghea asupra noastră cu o zilnică-ndurare. 


De aceea, necurmate rugăciuni 'nălțăm spre Tine. 


De-ale mulţumirii lacrimi inimile noastre-s pline, 

căci în ajutorul nostru Te chemăm în orice vreme, 


când de ziua viitoare inima mereu se teme. 


Dincolo de uşa-nchisă a clipitei viitoare, 


numai Singur Tu, o Doamne, a cunoaşte eşti în stare, 


numai Tu, căci numai ie viitorul se arată, 
de aceea ni Te cere, Doamne, azi fiinţa toată; 
că-n atâtea mii de lhpsuri 

şi-n atâtea trebuinţe 

Tu eşti unica-mpăcare a întregilor dorinţe, 
Tu, în ziua, 

ŞI în anul, 

şi-n viaţa care vine, 


dăruieşte-ni-Te nouă, să putem trăi prin Tine. 


Ne fii Mamă 

şi Prieten, 

şi Nădejde, 

şi Lumină 

fiecărui suflet care doar cu Tine se alină. 


Să fii hrană, băutură 
şi putere liniştită, 
fiecăruia în foame 
şi în sete, şi-n ispită. 


Tu să fii neprihănirea 

şi sfinţirea luminoasă 
dragostei adânci ce luptă 
să-Ţi rămână credincioasă. 


Zilnic sufletul ni-l scaldă-n ale cerurilor ape, 
să-l simțim în orice seară, 
lângă Tine, mai aproape. 


Dă-ne inimii adânca şi curata părtăşie 
cu mulțimea celor care Te iubesc în curăţie. 


Fă-ne tot mai blânzi, mai darnici, 

mai cu milă de oricine, 

schimbă-ne mereu, o Doamne, 

pân” vom semăna cu Tine. 

Numai astfel liniştită poate inima s-aştepte, 


XA A AAA AAA AAA Ax 


Xp Xp Xe Xe Xe e eee eee eee 


KA AAA AAA AAA AAA 


Viitorul cu răsplata Judecăţii Tale drepte. 


Numai astfel, cu-mpăcare poate inima să vină 
către Noul An, 

cu zâmbet de încredere senină... 

Căci când astfel toată viaţa, 

zi Şi noapte-ar fi trăită, 

orişicare-ar fi din urmă, 

orişicare-i fericită! 

Traian Dorz - Acum din nou... 





Acum din nou, cu Domnul trec pragul casei voastre 
şi vin la voi cu Anul-Ce-Vine împreună, 

sunt sol trimis cu Anul-Cel-Nou, din slăvi albastre, 
ca şi-n căsuţa voastră să spun de Vestea Bună... 


Și inimile voastre s-audă Vestea Nouă, 

ce, poate, pân” acuma voi nu aţi auzit, 
Iisus Mântuitorul adusu-v-a şi vouă 
putinţa mântuirii, pe lemn când S-a Jertfit. 


Să ştiţi — orice păcate, oricât de mari şi grele 
cu care-al vostru suflet, trăind, v-aţi încărcat, 
EI le-a luat asupră-Şi şi S-a suit cu ele 

pe Golgota, — şi-acolo cu Sânge le-a spălat... 


Că din osânda morţii, din veşnica pieire, 

prin chinuri şi prin moarte, iertarea v-a adus, 

că prin credinţa-n Domnul, venind la mântuire 
şi-urmându-L cu-ascultare, — veţi fi cu Tatăl Sus. 


E Anul Nou, e vremea şi clipa cea mai bună 

să ascultați chemarea ce vi se face-acum; 
primiți cu drag pe Domnul şi mergeţi împreună 
cu EI pe totdeauna pe-al mântuirii drum. 

Primiţi cu drag pe Domnul în inimă şi-n casă, 
să-ncepeţi de-azi cu Domnul un drum ceresc şi voi, 
cu EL, va fi viaţa aici cea mai frumoasă 

şi cea mai fericită în Veacul de Apoi... 

Pr. dr. Dorin Octavian Picioruş - Predică la praznicul tăierii împrejur a 
Domnului (2014) 





lubiții mei, în prima zi a lui 2014, când prăznuim tăierea împrejur cea după trup 
a Domnului, prăznuim de fapt două lucruri capitale: tăierea împrejur a 
Domnului, adică circumeizia Sa şi punerea numelui Său. 


Pentru că şi noi, creştinii, primim nume la 8 zile, din punct de vedere 
eclesial...după care ne botezăm în numele Prea Sfintei Treimi în scurt timp de 
la naşterea noastră. 


Pentru că trebuie să avem cu toții un nume...binecuvântat şi dorit de 
Dumnezeu...dar, mai întâi de toate, trebuie să trecem prin apa Botezului, pentru 
ca să avem o viaţă împreună cu Dumnezeu... 


Și când sărbătorim tăierea Sa împrejur, sărbătorim Botezul Bisericii, pentru că 
tăierea împrejur a Vechiului Legământ preînchipuia Dumnezeiescul Botez dar 
sărbătorim şi ziua când Domnul a primit numele de lisus, după cum a fost 
revelat acest lucru prea curatei Fecioare Maria de către Sfântul Arhanghel 
Gavril. 

Însă odată cu tăierea Sa împrejur începe vărsarea sângelui Său pentru noi... 


Incepe drumul Crucii...pentru mântuirea noastră, a tuturor... 


Căci Cel fără de păcat pătimeşte pentru păcatele noastre. 

EI, Făcătorul Legii, împlineşte Legea şi profețiile [Mineiul pe ianuarie, ed. BOR 
15735 pe 12]. 


De aceea Se taie împrejur şi primeşte un nume a 8-a zi de la naşterea Lui: pentru 
a ne arăta că Botezul Bisericii e viaţa dumnezeiască, care se împlineşte în ziua a 
8-a a Împărăției Sale. 


lar cântările zilei subliniază faptul că Domnul, Cel ce S-a întrupat pentru 
No1...şi S-a născut în peştera Vitleemului şi S-a înfăşat cu scutece, „nu S-a 
scârbit de trupeasca tăiere împrejur [ldem, p. 13]. 


Pentru că tăierea Sa împrejur nu e văzută doar ca o suferinţă a trupului Său 
fraged ci ca o curăţire profundă, lăuntrică, a sufletului şi a trupului Său, a 
întregii Sale umanităţi, de care ne împărtăşim fiecare în viaţa noastră eclesială. 


Căci tăierea împrejur a Legii, fiind o preînchipuire a Botezului Bisericii, ne 
arată ce imens har ne aduce Dumnezeiescul Botez, dacă sădeşte în noi puterea 
de viaţa dumnezeiască a Treimi, prin care putem să luptăm cu tot păcatul şi cu 
toată patima în fiinţa noastră, să le biruim prin har şi să ne umplem de slava lui 
Dumnezeu. 


De aceea, când eşti cu Dumnezeu, ai viaţa dumnezeiască în tine. Dar şi nume 
cucernic, plin de tărie dumnezeiască, pentru că e nume pus cu binecuvântarea 
Sa. 


lisus înseamnă Mântuitor. Şi acesta e numele Domnului, alături de Hristos, care 
înseamnă Uns. 


lisus Hristos: adică Mântuitorul Cel uns cu putere de sus. Cel plin de slava lui 
Dumnezeu. Pentru că Masiah/ Hristos se referă la faptul că umanitatea Lui e 
plină de slava dumnezeirii Sale. 


lar dacă avem o viaţă pe măsura numelui binecuvântat de Dumnezeu, atunci 
avem o viaţă sfântă, bine-plăcută lui Dumnezeu. 


La Botez primim un nume creştin...care, atunci când devenim monahi, ni se 
schimbă în altul, pe care îl alege stareţul sau episcopul în locul nostru. 


ŞI asta pentru a arăta că numele e primit prin luminare dumnezeiască şi nu e o 
simplă numire a cuiva. 


lar numele nostru, dacă se leagă de numele vreunui Sfânt sau e numele unui 
Sfânt, ni-l face pe acela apropiat de noi...şi călăuzitor al nostru. 

Insă azi, la început de an calendaristic, sărbătorim şi un fiu...şi o mamă...pentru 
că fiul acesta e mai cunoscut în Biserică decât mama lui. 


E vorba de Sfântul Vasile cel mare, a cărui dumnezeiască Liturghie am slujit-o 
azi...şi de mama lui, de Sfânta Emilia. 


lar aproape 600.000 de români poartă numele Sfântului Vasile...însă există şi 
români care poartă numele mamei sale, a Sfintei Emilia. 


De aceea, dacă ai nume...dacă îţi respecţi numele...adică dacă ai cuvânt în viaţa 
ta...eşti credibil la modul profund. 


Dar ca să ai un nume...trebuie să ai o operă în spate, o viaţă dedicată unui crez, 
unei împliniri...o muncă asiduă, pe brânci... 


Pentru că numele nu se face uşor... 


Trebuie să demonstrezi că poţi să faci ceva anume...şi pentru acest lucru să fiu 
cinstit, să fu apreciat, să fii elogiat... 


A trecut revelionul...au trecut colindele...au trecut artificiile...şi am intrat în 
primul praznic al lui 2014 cu multă responsabilitate. 


Pentru că acest praznic ne duce spre Botezul Lui... 


Căci Cel ce Se taie astăzi împrejur pentru noi...tot El Se va boteza pentru noi, 
transformând astfel profeția despre Botez. ..într-o Sfântă Taină a Bisericii Sale. 


lar Dumnezeiescul Botez, ca orice Taină a Bisericii, deşi ne dăruie harul 
dumnezeiesc într-un mod foarte repede...totuşi el, harul dumnezeiesc, are 
nevoie de o continuă experiere, aprofundare a lui, simţire a lui...intrare a lui, 
conştientizată, în întreaga noastră fiinţă. 


Adică Tainele Bisericii sunt lucrări îndumnezeitoare cu consecinţe veşnice, în 
care aprofundăm, la nesfârşit, urmările lor sfinte. 


Dar şi numele nostru are valente mereu conştientizabile în relație cu Dumnezeu, 
pentru că înţelegem că el vorbeşte în mod profund despre noi. 


Aşadar iubiții mei, începem un nou an civil, anul 2014 de la Hristos şi suntem în 
anul bisericesc 2013-2014. 

Suntem pe drum, călătorim spre Împărăţia lui Dumnezeu, dimpreună cu EI şi ne 
asumăm întreaga lume, după pilda Domnului, pentru a o purta în rugăciunile şi 
în străduinţele noastre ascetice. 


Cădem adesea...ne e greu... avem nevoie de ajutor în mod continuu... 
Dumnezeu ne umple de mult har tot timpul...şi suntem pe cale! 


lar a fi pe cale, dimpreună cu Dumnezeu, înseamnă a trăi mereu din mila Lui. 


Pentru că mila lui Dumnezeu e cea care ne vindecă continuu şi ne ridică 
continuu din neputinţele noastre şi ne facem să lucrăm cele ale Lui. 


De aceea, să începem 2014 cu nespusă încredere în Dumnezeu, în Cel ce le face 
pe toate foarte bune! 


Să fim cu EI în toate zilele noastre! 
Să Îi spunem Lui lucrurile de care avem nevoie. ..chiar dacă EI le ştie pe toate... 


Pentru că Domnul vrea să învăţăm să formulăm cereri...să formulăm strigări 
iubitoare către Sine...dar şi dumnezeieşti cântări de laudă. 


Astfel, I-am mulţumit şi Îi mulţumim Domnului pentru toate. 
Îi mulţumim pentru toate cele din urmă...dar şi pentru cele de dinaintea noastră. 
Toate sunt ale Sale şi avem nevoie mereu de prezenţa Lui în viaţa noastră. 


La mulţi ani, multă pace şi bucurie şi împlinire duhovnicească în tot ceea ce 
faceţi! 


Vă sunt aproape cu prezenţa, cu sfatul şi cu rugăciunea...şi vă cer să îmi fiţi 
aproape prin cele pe care Dumnezeu vă luminează. Amin! 

Pr. dr. Dorin Octavian Picioruș - 


pielea de pe capul penisului 


trup a Domnului [2015] 





- e 1% 
Să „48 
E A SA, 
î) 
RA 4 


Da Sh ai 





Iubiţii mei, primul praznic împărătesc al lui 2015 este unul sângeros. Pentru că 
la 8 zile după naștere, când 1 s-a pus numele Pruncului lisus, El a fost tăiat 
împrejur/ circumcis [Le. 2, 21] |. 


De ce? Pentru ca să se împlinească 
„Legea lui Moisis” |Lc. 2, 22, GNT], care 
spunea că pruncul de parte bărbătească este 
„sfânt al Domnului |ăpiov 16 Kvpiw]” [Lc. 2, 
23, GNT] și de aceea trebuie tăiat împrejur. 

Însă ce înseamnă, în fapt, numele 
praznicului de față, adică: Tăierea după trup a 
Domnului |n Kară oapko Ilepirouh Tod 
KupLov%2]? 


Aşa după cum vedem în Sfânta Frescă de față, arhiereul, îmbrăcat în veșmintele 
de slujbă, se îndreaptă cu un cuţit ritualic spre sexul Domnului... 
2 : Aa S > 

„ Acea piele pe care latinii o numeau praeputium și 


1 Mineiul grecesc pe ianuarie, ziua întâi, cf. http://glt.xyz/texts/Jan/01.uni.htm. 
? A se vedea:http://ro.wikipedia.org/wiki/Circumcizie. 

Predică la Tăierea împrejur cea după 


„pentru a-i tăia 

noi o numim prepuţ ”. Care, atunci când e tăiată, curge sânge...după cum curge 
sânge din orice parte a trupului nostru, atunci când este străpunsă sau tăiată. 


Însă sângele care a curs acum din Domnul e prima Lui vărsare de sânge pentru 
noi. Și începe acum să rabde şi să pătimească pentru noi, pentru ca atunci când 
va fi bărbat desăvârșit „să rabde cu înlesnire [cu ușurință] patimile cele 
cumplite” * ale răstignirii Sale. 


Tăierea împrejur |nepiroum] însă nu a fost 
pentru evrei o măsură medicală ci o poruncă 
dumnezeiască. 

Pe care Sfântul Avram a primit-o de la 
Domnul la vârsta de 99 de ani |Fac. 17,1, 
LXX], când Domnul i-a făcut făgăduinţa |rhv 
$.cOnknv] Lui |[Fac. 17, 2, LXX]. Și Domnul a 
numit circumcizia/ tăierea împrejur drept 
„semnul făgăduinţei între Mine și voi |omero 
SuOmknc &vă& ueoov 'Euod koi vuov]” |Fac. 17, 
u, LXX]. Motiv pentru care rabinii, până azi, îi 
taie împrejur pe pruncii de parte bărbătească 
ai evreilor. 


Insă tăierea împrejur poruncită de Domnul în Vechiul Testament avea în primul 
rând sens duhovnicesc și nu trupesc. Pentru că această tăiere a prepuţului era o 
prefigurare a Botezului creștin. 


Căci omul nu trebuie să fie amputat de membrele lui pentru ca să nu mai 
păcătuiască ci el trebuie să fie curăţit de păcatele sale, pentru ca să fie făptură 
nouă, în Hristos. Și făptură nouă, duhovnicească nu putem fi decât dacă 
murim și înviem în mod mistic cu Hristos. Dacă murim şi înviem mistic cu 
Hristos Dumnezeu, botezându-ne cu Botezul Bisericii cel prin întreită 
afundare în apa Sfinţită a Botezului. 


Din acest motiv, pentru a fundamenta Botezul pruncilor, care a înlocuit tăierea 
împrejur, praznicul de faţă ne întoarce la vârsta de 8 zile a Domnului. Fiindcă 


* Idem:http://ro.wikipedia.org/wiki/Prepu%C8%9B. 

* Vieţile Sfinților pe luna ianuarie, retipărite şi adăugite cu aprobarea Sfântului Sinod al 
Bisericii Ortodoxe Române după ediția din 1901-1911, Ed. Episcopiei Romanului și Hușilor, 
Mănăstirea Sihăstria, 1993, p. 10. 

praznicul Naşterii Domnului avansase discuţia despre viaţa lui lisus până la 
întoarcerea Lui din Egipt şi locuirea în Nazaret. 


Însă Evanghelia zilei, care e de la Luca și nu de la Matei ca până acum, deși 
începe cu discuţia despre tăierea împrejur ne duce până la adolescența Domnu- 
lui, pentru ca să ne facă legătura, pe 6 ianuarie, cu Botezul Său primit la 
maturitate. Pentru că Evanghelia de azi a fost Lc. 2, 20-21; 40-52 2 


Insă, deşi avem o Evanghelie care rezumă 30 de ani din viaţa Domnului, lucrul 
pus în lumină în acest praznic e tăierea împrejur, adică Botezul Bisericii. 


De ce? Pentru că Botezul ortodox este ușa de intrare în Biserică și începutul 
vieţii mistice cu Dumnezeu. Şi nu putem creşte şi nici nu ne putem întări duhov- 
niceşte, după pilda Domnului, umplându-ne de înţelepciune şi de har [Lc. 2, 40], 
dacă nu suntem mădularele mistice ale lui Hristos, adică fu ai Bisericii. 


De aceea, în prim-planul acestei zile este curățirea noastră de păcate prin Botez 
dar şi continua noastră curăţire de patimi prin asceza zilnică. Căci Botezul ne 
curăţeşte de toate păcatele...dar cere de la noi o păstrare continuă a acestei 
curăţii. Din acest motiv avem nevoie de rugăciune, de post, de milostenie, de 
spovedire a păcatelor noastre, de împărtăşire continuă cu Domnul, de citiri 
teologice şi duhovniceşti, de iubire şi de iertare, de blândeţe şi de bucurie pentru 
ca să ne păstrăm în harul şi în curăţia faptelor bune. 


Așa înțelegem de ce Biserica are slujbe în fiecare zi şi de ce e nevoie de o 
zilnică închinare și slujire a lui Dumnezeu. Pentru că noi avem nevoie de 
continua adâncire a voii lui Dumnezeu, de continua vorbire cu EI, de continua 
reconsiderare a vieţii noastre. Slujbele, cărţile, faptele bune sunt pentru ca noi 
Să fim vii, pentru ca noi Să fim duhovniceşti. Nu Dumnezeu are nevoie de 
slujirea noastră în primul rând, ci noi avem nevoie ca să Îi slujim Lui, pentru 
că astfel nu ne depărtăm de EI şi ne lăsăm luminaţi de bunătatea Lui. 


Astfel, dacă înțelegem că slujirea Lui e viaţa noastră, nu mai putem cădea în 
ritualism liturgic, adică în slujirea fără implicare interioară totală. Pentru că 
simțim că slujirea în fața Domnului, la Sfântul Altar sau în oricare altă înda- 
torire pe care noi o avem, este lucrul care ne împlinește şi ne bucură. 


* Sfinta şi Dumnezeiasca Evanghelie, tipărită cu aprobarea Sfintului Sinod şi cu 
binecuvântarea Prea Fericitului Părinte Iustin, patriarhul Bisericii Ortodoxe Române, Ed. 
IBMBOR, Bucureşti, 1983, p. 313. 

Așadar, praznicul de azi ne învaţă că Dumnezeu nu S-a ruşinat să Se taie 
împrejur ci EI S-a făcut pe Sine exemplu de urmat spre mântuirea noastră €. 


S-a tăiat împrejur ca să împlinească Legea, ca Cel ce era Dătătorul Legii şi dacă 
a fost circumeis a arătat că întruparea Lui a fost reală şi nu aparentă. Pentru că 
mulți, de-a lungul istoriei, au încercat să nege ba realitatea întrupării Domnului, 
ba dumnezeirea Lui, ba reala întrepătrundere între cele două firi în persoana Sa. 
Şi Sfinţi Părinți ai Bisericii au mărturisit în mod tranşant întotdeauna, că Fiul 
lui Dumnezeu S-a făcut Fiul Fecioarei în mod real, asumând în persoana Sa 
umanitatea noastră şi îndumnezeind-o. 


Şi, în consecinţă, că întruparea Lui este centrul vieţii noastre duhovnicești, 
pentru că EI a făcut toate pentru noi. Pentru ca să ne dea posibilitatea să trăim 
treptele nesfârșite ale îndumnezeirii noastre. 


Ştiu că cei care purtaţi numele Sfântului Vasile cel mare vă gândiţi mai mult la 
bucuria care vă leagă de marele ierarh al Bisericii. 


Sau sunteți purtați de bucuria unului nou, a lui 2015, trăită la cote impetuoase 
azi-noapte. 


Insă bucuria reală, bucuria trainică e bucuria duhovnicească, bucuria care ne 
vine din relația cu Dumnezeu şi din binele continuu pe care îl facem. 


Această bucurie a lui Dumnezeu trebuie să o avem mereu în noi, pentru că 
celelalte bucurii sau tristeţi sunt ca ploaia care începe şi încetează, ca ninsoarea 
care se porneşte din plin...până când vedem, deodată, că soarele răsare din nou 
şi nu mai ninge. 


Căci toate trec, iubiții mei, şi noi odată cu viața noastră! Toate se schimbă, toate 
sunt interpretabile din punctul nostru de vedere, pentru că vedem parțial sau 
miop, însă ceea ce contează e cum ne vede Dumnezeu. 


Și fiecare dintre noi vom vedea cum ne vede Dumnezeu, la Judecata Lui, când 
ne va rândui după starea noastră interioară. 


De aceea, nici să nu ne panicăm și nici să nu deznădăjduim pentru mântuirea 
noastră, ci să punem început de pocăință după fiecare lucru rău pe care îl facem! 


* Mineiul lunei lui ianuarie, tipărit în zilele Prea Înălțatului nostru Rege Ferdinand 1, în 
timpul ÎPS Dr. Miron Cristea, patriarhul Bisericii Ortodoxe Române, cu binecuvântarea 
Sfântului Sinod al Sfintei Biserici Autocefale Ortodoxe Române, ediția a III-a, Tipografia 
Bisericească din Sf. Monastire Cernica, 1926, p. 12. 

Să trăim fiecare zi cu dorința de îndreptare, cu dorinţa de curăţire, cu dorinţa de 
a cunoaşte şi mai mult voia lui Dumnezeu şi de a face cele bineplăcute Lui. 


Pentru că numai astfel anii au valoare, anii ne cresc în duhovnicie şi înțe- 
lepciune, anii ne înfrumusețează interior şi nu ne fac nişte bătrâni nervoși, 
indiferenți și răi. 


Fiindcă nimeni nu are nevoie de bătrâni lipsiţi de bunătate şi de înţelepciune, ci 
de bătrâni frumoși, de bătrâni bucuroşi, de bătrâni împăcaţi cu Dumnezeu, cu ei 
înşişi ȘI cu semenii lor. 


ȘI dovedim că am învins anii și viața și colții nemiloşi ai istoriei dacă ne 
păstrăm candoarea, dacă ne păstrăm încrederea în oameni, dacă ne păstrăm 
voioșşia şi bunătatea, dacă suntem înţelepţi şi îmbelşugaţi în fapte bune. 


Vă doresc multă sănătate, putere de muncă, curăție şi inimă bună! La mulţi ani 
şi toată binecuvântarea! Amin! 

Numai că Domnul S-a circumcis pentru noi...sau în locul nostru. După cum tot 
pentru noi S-a botezat, ne-a binevestit, a suferit moarte și a înviat pentru noi și 
S-a înălțat de-a dreapta Tatălui cu umanitatea Sa, care s-a umplut de slavă prin 
toate acestea...pentru ca toți să ne putem umple de slava Lui prin toate 
greutățile şi bucuriile vieții noastre. 


Așa că bucuria nu e străină de durere... Sau bucuria nu se câştigă fără durere, 
fără asceză... 


lar 2020 înseamnă pentru creştinii ortodocşi un nou an al ascezei lor...şi nu un 
timp al relaxării... 


Şi în relaţie cu tăierea împrejur, când i se punea şi numele pruncului, după cum | 
s-a rostit şi Domnului numele în Templu |cf. Le. 2, 21]... avem noi în Molit- 
felnicul Bisericii Rugăciunea la însemnarea pruncului, când i se pune numele 
(Molitfelnic, ed. BOR 2002, p. 16- 17). 


Rugăciune care nu se prea cunoaşte de către creștinii noștri... Însă la 8 zile după 
naştere, când pruncul nu e încă botezat, preotul trebuie să vină acasă, la prunc 
sau pruncul să fie adus în pronaosul Bisericii pentru a i se rosti numele înaintea 
Domnului. Adică acela, pe care părinţii lui i l-au pus în certificatul de naștere... 


Și rugăciunea ortodoxă la punerea numelui așa începe: „Doamne, Dumnezeul 
nostru, Ţie ne rugăm și pe Tine Te chemăm, să se însemneze lumina feţei Tale 
peste robul Tău acesta (aici îi pune numele) şi să se însemneze Crucea Unuia- 
Născut Fiului Tău în inima şi în cugetul lui, ca să fugă de deşertăciunea lumii şi 
de toată vicleana uneltire a vrăjmaşului şi să urmeze poruncile Tale”... 


Insă, pentru că foarte mulți nu cunosc această rânduială a Bisericii, ci vin numai 
pentru Sfânta Agheasmă cu care se spală pruncul în primele sale zile de via- 
ţă...vin cu copilul doar la Botez. 


Aşa că, după Agheasma din prima zi, de reţinut!, în a 8-a zi de viaţă, copilul 
ortodox trebuie să primească nume în fața Domnului, prin rugăciunea preotului 
şi apoi, în scurt timp, să fie botezat. 


Pentru că actul punerii numelui copilului e o legătură vie, duhovnicească cu 
primul praznic din anul civil, praznic împărătesc: tăierea împrejur a Domnului. 


Când încep suferinţele Domnului... Când începe vărsarea sângelui Său celui 
prea scump pentru noi... 

ŞI, totodată, punerea numelui de către preot...e primul contact fizic cu cel care 
va deveni membru rațional al Bisericii lui Hristos...și pregătire pentru Dumne- 
zeiescul Botez.Pentru că arătăm că pruncul, care a primit nume de la 
Hristos...va fi şi botezat întru EI. Și cel mai bine e să avem nume de la EI! 
Nume care să semnifice darurile Sale, care să indice o relaţie personală cu EI, cu 
Maica Lui, cu Sfinţii Lui...şi să nu avem drept prenume nume de ţări, de 
băuturi, de păcate... 


Pentru că numele ortodoxe spun ceva despre Dumnezeu sau despre o virtute 
anume. 


Spre exemplu: 
—> Mania = doamnă, împărăteasă, stăpână; 
= Teodor = darul lui Dumnezeu; 
— Andrei = bărbătos, plin de bărbăţie; 
= David = cel iubit; 
= Iona = porumbel; 
= Atanasie = cel fără de moarte; 
= Anastasia = înviere; 
= Anghel = înger; 
= Mihail = Cine este ca Dumnezeu?; 
=> Gavriil = omul lui Dumnezeu sau Dumnezeu este puternic; 
= Daniel = Dumnezeu este Judecătorul meu; 
= Evdochia = bună voire... 


Și numele ortodoxe sunt toate numele de sfinți şi din Răsărit şi din Apus...iar 
dacă i-am cunoaşte pe Sfinţii lui Dumnezeu am şti să le punem nume copiilor 
noştri... 


Așadar astăzi, în prima zi a anului calendaristic...retrăim durerea Domnului 
pentru mântuirea noastră şi totodată bucuria Botezului nostru. Pentru că 
praznicul de azi se continuă în cel al Botezului Domnului ca unul care a fost 
împlinirea lui profetică. 


Şi dacă acum Îl vedem pe Domnul prunc de 8 zile...la Botez Îl vom vedea ma- 
tur, gata să primească pentru noi curățirea de păcate. Şi să fie şi pentru noi ziua 
de azi şi fiecare zi a noastră pe pământ...o zi a curăţirii de păcate! Pentru că 
numai curățiți de păcatele noastre putem trăi noutatea duhovnicească a vieţii cu 
Dumnezeu. 


Și când dorim altora mulţi ani, multă sănătate, bucurie, împlinirea tuturor 
dorinţelor...când ne rugăm astfel pentru ei...spunem de fapt ca Domnul să îi 

umple de slava Sa...care e bucuria, sănătatea, viaţa şi nemurirea noastră. La 
mulți ani şi Dumnezeul nostru treimic să fie bucuria și viaţa noastră! Amin. 


Pr. dr. Dorin Octavian Picioruş - Praedicationes vol 6 

Pr. dr. Dorin Octavian Picioruş - Predică la Tăierea-împrejur a Domnului 
[2021] 


DOXOLOGIA so | 





Iubiţii mei 7, fiecare an vine cu speranţe noi, cu gânduri noi de împlinire. Pentru 
că fiecare dintre noi vrem mai mult şi mai bine în viaţa noastră. Însă începem 
anul, de fiecare dată, cu actualizarea circumciziei Domnului, adică cu începutul 
suferințelor Sale cele pentru noi. Căci astăzi, la 8 zile după naşterea Sa, când I s- 
a pus liturgic numele de lisus ['Inso5c], aşa cum a fost vestit prin Înger, El a 
vărsat şi primul sânge pentru noi [Lc. 2, 21, BYZ]. Pentru că trupul Său cel prea 
curat și prea sensibil la orice durere, cel care nu avea în el plăcerea păcatului, a 
fost astăzi tăiat împrejur, a fost circumcis, ca prin suferințele Lui cele de multe 
feluri să scoată din trupul nostru urmările plăcerilor noastre celor păcătoase. 


Căci noi credem, în mod naiv, că plăcerea este „o virtute” şi de aceea dăm bani 
mulți pe plăceri. Numai că plăcerile păcătoase ne aduc dureri multe şi veşnice, 
pentru că ne aduc moartea în noi înşine. Şi aruncarea noastră continuă în plăceri 
şi în confort ne arată robi ai iubirii de sine, care este „început...şi maică a 
[tuturor] răutăţilor” 5, adică al tuturor patimilor. Însă Domnul Îşi începe viaţa Sa 
pământească, cea asumată pentru mântuirea noastră, tocmai cu pătimirea Sa cea 
pentru noi, ca să ne arate că asceza e împlinirea omului. Că nevoinţa continuă 
scoate din noi patimile, cele care au intrat în noi prin iubirea pătimașă pentru 
oameni și lucruri. 


” Începută la 8. 31, în zi de joi, pe 31 decembrie 2020. Soare, 7 grade, vânt de 10 km/ h. 

* Filocalia, vol. I, versiunea în limba română a antologiei în limba greacă, publicată la 
Veneţia, în 1782, de Sfântul Nicodim Aghioritul & Sfântul Macarie, mitropolitul Corintului, 
la care s-au adăugat și alte texte, o ediţie îngrijită, note și notă asupra ediției şi postfață de 
Doina Uricariu, cu studiu introd. de Acad. Virgil Cândea, Ed. Universalia, Bucureşti, 2001, 
D379 

Însă Domnul S-a tăiat împrejur pentru noi, pentru ca să trăiască desăvârşit Bo- 
tezul nostru. Căci tăierea împrejur a Vechiului Testament era prefigurarea 
Botezului creştin. lar noi, în Botez, primim puterea dumnezeiască de a ne lupta 
până la sânge cu păcatul în firea noastră şi să îl biruim. De aceea, Botezul nostru 
e nedureros, pentru că toată curățirea, luminarea și sfinţirea noastră o face 
Domnul, cel care ne umple pe noi de slava Lui. Însă drumul mântuirii noastre, 
adică asceza de toată viaţa, e o continuă nevoinţă, o continuă suferință duhov- 
nicească, adică o continuă actualizare a Botezului nostru. Pentru că noi, ajutați 
de slava Lui, luptăm cu tot păcatul și cu toată ispita şi cu toată durerea din ființa 
noastră pentru ca să trăim duhovnicește. Lupta vieţii noastre e pentru a trăi 
duhovniceşte. Și a trăi duhovniceşte înseamnă a trăi în slava lui Dumnezeu, în 
slava Dumnezeului nostru treimic, pe care am primit-o de la El la Botezul 
nostru. 


Până azi, la 8 zile se pune liturgic numele pruncului. Căci atunci se înseamnă el 
cu semnul Sfintei Cruci de către preot la frunte, la gură şi la piept ? şi i se ro- 
steşte numele în mod liturgic. 


lar rugăciunea care se rostește atunci e aceasta: „Doamne, Dumnezeul nostru, 
Ție ne rugăm şi pe Tine Te chemăm, să se însemne lumina feţei Tale peste robul 
Tău acesta (aici îi pune numele), şi să se însemne Crucea Unuia-născut Fiului 
Tău în inima şi în cugetul lui, ca să fugă de deşertăciunea lumii şi de toată 
vicleana uneltire a vrăjmașului şi să urmeze poruncile Tale! Și, dă, Doamne, ca 
numele Tău cel sfânt să rămână nelepădat de la el, când se va uni, la vremea 
cuvenită, cu Biserica Ta cea sfântă, desăvârşindu-se prin înfricoşătoarele Taine 
ale Hristosului Tău! Ca, după poruncile Tale vieţuind şi păzind pecetea nestri- 
cată, să dobândească fericirea celor aleşi în Împărăţia Ta. Cu harul şi cu iubirea 
de oameni ale Unuia-născut Fiului Tău, cu care eşti binecuvântat, cu Preasfântul 
ŞI Du) şi de viaţă făcătorul Tău Duh, acum și pururea şi în vecii vecilor. 
Amin” . 


Și vedem din textul rugăciunii că viaţa creştină e o viață sfântă. Pentru că 
creştinul împlineşte poruncile Domnului în viața sa, lepădând de la sine insi- 
nuările demonilor, dar și deșertăciunile lumii acesteia, adică luxul şi continua 
desfătare şi exagerare. 


Însă, şi când se sfințește apa pentru noua mamă, în prima zi de la naşterea prun- 
cului, rugăciunea ne vorbește despre viaţa creștină tot ca despre o viaţă sfântă. 
Căci preotul spune acestea despre apa sfântă cu care se va îmbăia pruncul ce va 
fi botezat, ca o indicare a direcției baptismale a vieţii sale: „Dumnezeule cel cu 


* Molitfelnic, Ed. IBMBOR, Bucureşti, 2002, p. 16. Am corectat textul citat. 
“9 Ibidem. 

nume mare, care faci minuni fără de număr, vino, Stăpâne, la robii Tăi, care Ţi 
se roagă Ție, şi, prin trimiterea Sfântului Tău Duh, sfinţeşte apa aceasta (de trei 
ori)! ŞI fă-o, cu puterea Duhului Sfânt, să fie robilor Tăi, celor ce vor gusta din 
ea sau o vor lua sau se vor stropi spre alinarea durerilor, spre iertarea păcatelor, 
spre depărtarea tuturor relelor, spre tărie, vindecare şi sfințire a caselor! Că s-a 
binecuvântat şi s-a prea slăvit prea cinstitul şi de mare cuviință numele Tău, al 
Tatălui Și al Fiului și al Sfântului Duh[, acum și pururea şi în vecii vecilor]. 
Amin”. 


Căci apa sfântă e spre sfinţirea oamenilor şi spre întărirea lor în faptele cele bu- 
ne. lar mama, tatăl, pruncul, toţi cei din casă și întreaga casă trebuie stropite cu 
apă sfântă, cu apă plină de bucurie şi de sfinţenie, pentru că Dumnezeu a dăruit 
un prunc acestei case. 


În toate aceste zile ale praznicului Nașterii Domnului, noi am prăznuit bucuria 
cea mare şi prea veselitoare a întrupării Domnului. Căci EI „pe pământ S-a 
arătat [Eni Tîjc yiis 600n] şi cu [firea] oamenilor S-a unit [oi &v roic &vOpono 
ovvaveorpăpn]” [Baruh 3, 38, LXX]. EI, Cel veşnic, S-a arătat Prunc în braţele 
Maicii Sale, pentru că S-a unit cu firea oamenilor în persoana Sa cea dumne- 
zeiască şi veșnică. El Și-a însuşit umanitatea noastră din uterul Fecioarei Maria, 
pentru ca să Se arate nouă ca Prunc prea curat şi care are nevoie de ajutorul şi de 
iubirea noastră. Şi pentru ca noi să vedem an de an cum se trăieşte creștineşte. 


Căci, la viaţa cu Dumnezeu, ne naștem prin Botez. Dar fiecare zi a vieții noastre 
trebuie să fie o înaintare în intimitatea noastră cea sfântă cu Dumnezeu. Botezul 
e începutul intimităţii noastre cu EI, dar viaţa noastră e veşnică. Pentru că Cel 
veşnic, Cel care ne-a zidit pe noi, ne-a făcut să fim veşnici, pentru ca veşnic să 
trăim împreună cu El. Şi pentru că am primit de la Dumnezeu, prin crearea 
noastră de către EI, darul nemuririi sufletului, iar, la învierea cea de obşte, vom 
primi şi darul nemuririi trupului, pentru că vom trăi veşnic ca ființe duhov- 
niceşti, ca fiinţe transfigurate de slava Lui, tocmai de aceea Raiul și iadul sunt 
veşnice. Pentru că atât Sfinţii, cât şi păcătoşii cei nepocăiți şi nemântuiți, vor 
trăi pentru veșnicie. 


Căci EI, Dumnezeul mântuirii noastre, nu Îşi ia darul vieţii şi pe cel al nemuririi 
de la noi! Pentru că orice om, pe care EI l-a creat în pântecele maicii sale, va trăi 
pentru veşnicie. ŞI noi suntem chemaţi de Dumnezeu la comuniunea cea veșnică 
cu El, adică la bucuria cea veşnică, la împlinirea cea veşnică împreună cu EI şi 
cu toţi Sfinţii şi Îngerii Lui. 


“ Idem, p. Il. 

Tocmai de aceea, Biserica ne propovăduiește cea mai frumoasă şi mai lumi- 
noasă perspectivă a existenței umane: sfințenia. Pentru că sfinţenia este împli- 
nirea reală şi veşnică a omului. Împreună cu Dumnezeu, cu Îngerii şi cu Sfinţii 
Lui, în Biserica slavei Sale, noi trăim sfințenia ca pe viaţa reală a omului, ca pe 
aceea care îl împlineşte veşnic pe om. Consecințele vieţii de acum sunt veşnice, 
aşa cum consecinţele florilor unui copac sunt fructele. Frumuseţea florilor nu e 
o frumuseţe în sine, ci e o frumuseţe spre rod! 


Tinereţea şi puterea noastră de muncă şi de creaţie, frumuseţea sufletului nostru 
şi încrederea noastră în viață nu sunt spre a le murdări în păcate, ci pentru ca 
prin ele să ne sfințim viaţa noastră. Pentru că florile nasc fructe, dar oamenii 
trebuie să se nevoiască duhovniceşte ca să aibă roade duhovnicești. „lar roada 
Duhului [kaproc rod Ilvevuaur6g] este dragostea, bucuria, pacea, îndelunga- 
răbdare, bunătatea, facerea de bine, credinţa, blândeţea, înfrânarea; împotriva 
[unora ca] acestea nu este lege. Iar cei [care sunt] ai lui Hristos, [aceia] şi-au 
răstignit trupul [dimpreună] cu patimile şi [cu] poftele. [lar] dacă trăim [în] 
Duhul, [în] Duhul să şi umblăm!” [Gal. 5, 22-25, BYZ]. 


ȘI toate virtuțile noastre sunt o roadă a Duhului Sfânt, pentru că toate au la bază 
slava lui Dumnezeu. Poruncile lui Dumnezeu, lucrate în viaţa noastră cu ade- 
vărat, devin roada Duhului Sfânt. Pentru că revelația lui Dumnezeu, cuprinsă în 
Sfânta Tradiţie și în Sfânta Scriptură şi în viața Bisericii, pusă în practică, ne 
face oameni dumnezeieşti. 


De aceea, Sfântul Vasilios cel mare [Booiheoc 6 Meyuc] "7, pomenit astăzi cu 
multă bucurie, e numit în prima cântare a Utreniei: „comoara cea nesecată a 
dogmelor [râv Soyuârov Onsavpov 7ov &vexheunrov]” !* Bisericii. Pentru că 
prin toate dogmele, prin toate învățăturile sale, Sfântul Vasilios ne-a învăţat „a 
cinsti Sfânta Treime | Tprwi5a o£Pew Ayiav], cea unită [în] funţă [qvonevnv nev 
Ti ovoiq], dar despărțită [în] ipostasuri [Siouperăv 58 zaic bnosraceoi]” '*, în 
persoane. 


Pentru că triadologia Bisericii e temelia teologiei creştine și a mântuirii noastre. 
Învățătura despre Dumnezeu este izvorul întregii cunoaşteri teologice și a între- 
gii vieți ortodoxe. Căci numai Dumnezeu ne învață cele despre Sine şi cele des- 
pre noi, iar noi numai împreună cu El ne putem curăţi, lumina și sfinți viața 
noastră. 


* Cf. https://www.synaxarion. gr/gr/sid/1584/sxsaintinfo.aspx 
5 Cf. http://glt.goarch.org/texts/Jan/Jan0 html. 
“ Ibidem. 

Aşadar, nu putem trăi creștineşte în afara relației cu Dumnezeu şi în afara 
Bisericii Sale. Tocmai de aceea, pentru noi Biserica e centrul vieții noastre du- 
hovniceşti şi trupești, pentru că aici venim şi ne închinăm și Îi slujim Domnului. 
Şi aici, noi ÎL prea slăvim pe El pentru toate şi Îi mulţumim Lui pentru toate şi 
ne ne rugăm Domnului pentru toate cele mântuitoare pentru noi şi pentru 
întreaga umanitate. Căci noi credem şi mărturisim că nu putem face nimic bun 
fără ajutorul lui Dumnezeu, fără ajutorul Celui care ne întăreşte şi ne ajută şi ne 
mântuie pe noi. 


lar mesajele şi felicitările de anul nou au la bază rugăciunile noastre pentru toţi 
oamenii. Căci mesajele de complezenţă nu ne ajută pe niciunul dintre noi, dacă 
nu avem o rugăciune continuă pentru întreaga umanitate vie şi adormită. Pentru 
că Cel care a început să sufere pentru noi din a 8-a zi de la naşterea Sa ca om, a 
început să sufere nu doar pentru câțiva oameni, ci pentru întreaga umanitate. Şi 
de aceea şi noi suntem chemaţi să suferim în rugăciunea noastră pentru întreaga 
umanitate, pentru ca Dumnezeu să Îşi facă voia Lui în noi toţi. 


Suflarea gurii noastre ne arată că suntem vii. Dar vii cu adevărat, vii duhov- 
niceşte, suntem atunci când rugăciunea e fiecare respiraţie a noastră. ȘI nu pu- 
tem să facem respiraţia noastră o rugăciune continuă, dacă iubirea noastră de 
Dumnezeu nu e plină de iubirea noastră pentru oameni. Evlavia noastră pentru 
Dumnezeu e vie şi reală, când noi suntem sensibili şi atenţi cu toţi oamenii. 
Indiferenţa şi răutatea sunt o marcă a egoismului, pe când atenţia și delicatețea 
față de oameni sunt marca sfințenie. 


Sfinţii lui Dumnezeu şi-au asumat continuu întreaga umanitate în viaţa şi în 
rugăciunea şi în nevoinţa lor, pentru că au fost plini de iubirea lui Dumnezeu. 
Iubirea Lui, revărsată în ei, i-a învăţat să iubească la nesfârşit şi să ajute la 
nesfârşit oamenii. De aceea, dacă vrem să le urmăm lor, nu le putem urma decât 
făcând bine, slujind, dăruindu-ne, ca să putem alina durerile şi ispitele multora. 


Privim spre viitor cu încredere, chiar şi atunci când nu mai avem multă încre- 
dere în oameni sau în viața noastră. Vrem să trăim, vrem să fim bucuroşi, vrem 
să iubim şi să fim iubiţi, vrem să nu murim niciodată. La mulți ani-ul pe care ni- 
| dorim unii altora e mai mult veşnicie. Pentru că nu ne dorim doar ani mulți, ci 
şi o veşnicie bună, o veşnicie cu Dumnezeu. Și când ne rugăm pentru oameni, 
ne rugăm de fapt pentru a fi veşnic fericiţi. Şi a fi veşnic fericit înseamnă a fi 
mântuit, a fi Sfânt, a fi în Împărăţia lui Dumnezeu. 


De aceea şi eu vă doresc sănătate, pace şi mântuire! Şi vă mulțumesc frumos 
pentru tot ajutorul şi pentru toată rugăciunea cu care m-ați îmbrățișat! 
Dumnezeul Cel Preamilostiv, Tatăl, Fiul şi Sfântul Duh Dumnezeu, să vă întă- 

rească în tot lucrul cel bun şi în toată curăția şi sfinţenia, pentru ca veşnic să 
bine plăceți Lui! Amin. 

Părintele lon Cârciuleanu - Predică la Tăierea împrejur a Pruncului 
Dumnezeiesc, Sfântul Vasile cel mare şi Anul nou 





Biserica prăznuieşte astăzi o întreită sărbătoare: Tăierea împrejur a Pruncului 
Dumnezeiesc, născut acum opt zile, pe Sfântul Vasile cel mare, arhiepiscopul 
Cezareei Capadochiei - unul din cei trei mari dascăli ai lumii şi ierarhi - şi Anul 
nou. 


Privite în lumina iconomiei dumnezeieşti aceste sărbători se leagă una de alta 
aşa cum fructul e în unire cu rădăcina, prin trunchi şi coroană. Domnul lisus e 
baza vieţii de sfinţenie şi înalta trăire duhovnicească a Sfântului Vasile şi a 
tuturor sfinților, trunchi din care lăstăresc începutul şi cununa tuturor anilor de 
străduință după desăvârşire şi mântuire. Dar lisus este şi baza directă a anului ce 
a trecut, cum a fost şi va fi baza tuturor anilor, veacurilor şi miilor de ani, ca 
unul care a întemeiat timpul şi curgerea lui. Aşa că cele două sărbători 
bisericeşti: Tăierea împrejur şi Sfântul Vasile, se împletesc, în mod firesc, cu 
sărbătoarea laică a Anului Nou. 


Ce înţeles au aceste sărbători şi ce foloase putem trage din ele pentru 
mântuirea sufletelor noastre? Mântuitorul a fost supus, a opta zi după naştere 
ritualului tăierii împrejur, prescris de Legea Veche. Această tăiere împrejur, 
care era semnul legământului dintre Dumnezeu şi poporul ales, preînchipuie 
botezul creştin, care e mai mult decât un legământ: el este mijlocul de înfiere 
față de Dumnezeu şi de îndrumare pe calea mântuirii. O dară cu făierea 
împrejur S-a dat Pruncului şi numele de lisus, cum a fost numit de înger. 
Numele de lisus înseamnă Mântuitor, cum tâlcuieşte îngerul Gavriil, Sfintei 

Fecioare "Și iată, vei zămisli în sânul tău şi vei naşte un fiu şi vei chema 
numele lui, lisus. Acesta va fi mare şi Fiul Celui Prea Înalt Se va chema şi 
Domnul Dumnezeu Îi va da Lui tronul părintelui Său David. Şi va împărăţi 
peste casa lui Iacov în veci şi împărăţia Lui nu va avea Sfârşit” (Luca 1, 31- 
33). Sau cum explică îngerul lui Iosif: “Ea va naşte Fiu şi vei chema numele 
Lui lisus, căci El va mântui poporul Său de păcate” (Matei 1, 21). Sau, cum 
lămureşte Petru în fața Sinedriului, vorbind despre lisus: "Pe Acesta, 
Dumnezeu cu dreapta Sa L-a înălţat Începător şi Mântuitor, ca să dea lui 
Israel pocăință şi iertarea păcatelor” (Fapte 5, 31). 


Iisus, nume dumnezeiesc împreunat cu Hristos, înseamnă Mântuitor, Uns, 
adică cinstire aleasă, dumnezeiesc. Fiul lui Dumnezeu nu se putea numi altfel 
între oameni decât Mântuitorul. 


Cât de mângâietor este pentru noi să ştim că Fiul lui Dumnezeu este Mântuitorul 
nostru, că a venit să ne mântuiască din robia păcatului şi din osânda morţii şi să 
ne împace cu Tatăl nostru Cel ceresc. Numele lui lisus Hristos este cel mai 
scump nume pentru noi creştinii. Ori de câte ori îl rostim suntem încredinţaţi 
că Dumnezeu este cu noi, că nu ne părăseşte şi ne ajută. Pentru aceea cea mai 
scurtă şi cuprinzătoare rugăciune a creştinismului ortodox este cea adresată lui 
lisus Hristos, numită rugăciunea inimii: "Doamne, lisuse Hristoase, miluieşte- 
mă pe mine păcătosul”. EI sălăşluieşte în noi sfinţenia Sa şi alungă toată 
necurăţia din gândurile şi din viaţa noastră şi întăreşte în noi puterea, curajul şi 
frumuseţea. 


Domnul lisus Hristos este pavăză creştinilor şi tuturor neamurilor, căci în 
numele Lui se pleacă tot genunchiul, al celor cereşti, al celor pământeşti şi al 
celor de dedesubt. 


În numele lui lisus Hristos şi cu lucrarea Duhului Sfânt au pornit în lume Sfinţii 
apostoli şi au propovăduit Evanghelia Împărăției lui Dumnezeu la toate 
neamurile. Milioane de oameni de pe tot întinsul pământului au văzut în EI pe 
Marele Păstor de suflete călăuzind paşii celor credincioşi pe cărările mântuirii. 
Numele lui lisus a stat şi stă pe milioane de cruci, de icoane, de biserici, de case, 
de uşi. Despre EI se vorbeşte în milioane de cărți. 


El e cunoscut în universităţi, în tratate savante de teologie, de filosofie, de 
literatură. Marii compozitori îi consacră simfonii vestite, corurile bisericilor Îl 
preamăresc, artiştii ÎL cinstesc prin tablouri sau sculpturi de o frumuseţe 
negrăită, ca acelea datorate lui Michelangelo, Leonardo da Vinci, Grigorescu 
ş.a. 

Iisus e bucuria, nădejdea şi viaţa noastră a creştinilor "cine află pe lisus, află 
0 comoară nepreţuită". 


Aşezând pe Domnul nostru lisus Hristos la începutul anului, Biserica a pus 
strajă şi garanţie puternică acestei unități de timp, care începe sub ocrotirea şi 
binecuvântarea Mântuitorului lumii. 


Adoua strajă a anului este Sfântul Vasile cel mare, arhiepiscopul Cezareii 
Capadochiei. Când facem pomenirea unui sfânt care a strălucit pe cerul 
Bisericii, prin învăţătura şi pilda vieţii lui, noi preamărim pe Dumnezeu, "Cel ce 
este minunat întru sfinții Săi”. 


Sfinţii Sunt mărturie neîndoioasă şi cartea vie a lucrării lui Dumnezeu în 
inima oamenilor, dovadă că Dumnezeu nu a părăsit lumea după ce a creat-o 
nici după ce a trimis în lume pe Unul Născut Fiul Său ci îi poartă de grijă şi 
lucrează prin Sfânta Biserică la desăvârşirea şi sfinţirea vieţii noastre. 


Sfântul Vasile cel mare s-a născut la Cezareea Capadociei, în anul 330, din 
părinți creştini, frate al Sfântului Grigorie de Nyssa, al Sfântului Petre de 
Sevasta şi al Sfintei Macrina cea tânără. 


Sfântul Vasile, după studii strălucite la universitățile şi la profesorii vestiți ai 
timpului, se consacră ascezei şi adâncirii învăţăturii creştine. Ales mitropolit al 
Cezareei Capadochiei în anul 370, el reorganizează radical viaţa bisericească, 
întemeind monahismul cu viaţă de obştie, căruia îi dă reguli precise şi s-a 
dovedit a fi cea mai bună formă a vieţii monahale. EI a împreunat contemplația, 
adică gândirea la cele cereşti, cu fapta bună, fiind întemeietorul unor aşezăminte 
de asistenţă socială creştină - case de primire, ospătării, spitale, instituţii pentru 
reeducarea fetelor, şcoli tehnice şi vestita sa Vasiliadă. 


Duce o luptă neînfricată împotriva ereziei ariene şi macedoniene, adânceşte şi 
lărgeşte orizontul ştiinţei, creează o cosmologie creştină, ține legătura cu 
cercurile ştinţifice ale vremii, îndemnând tineretul creştin ca odată cu învăţătura 
Bisericii să-şi însuşească şi floarea culturii profane, se zbate puternic pentru 
îmbunătățirea stării sclavilor şi muncitorilor, tună împotriva nedreptăților 
sociale practicate de bogaţii timpului, combate războiul cu îndârjire, arătând 
foloasele păcii şi luptă pentru unitatea Bisericii Răsăritene şi pentru apropierea 
dintre Răsăritul şi Apusul creştin de atunci. 


Munca sa mistuitoare şi realizările sale covârşitoare au făcut din Sfântul Vasile 
o podoabă netrecătoare a Bisericii. Slujind şi predicând în fiecare zi, adâncind 
teologia şi ştiinţele profane, creând opere ştiinţifice, rezolvând treburi 
administrative ale eparhiei şi ale instituţiilor sale, prezent şi lucrând continuu în 

mijlocul credincioşilor, monahilor şi bolnavilor săi, este şi rămâne model 
neîntrecut de muncă şi de împliniri mari în Biserica Mântuitorului. 


Încordarea sa excepţională, caracterul său neînfrânt, postul său aproape 
continuu, rugăciunea şi privegherile în timpul nopţii i-au scurtat viaţa; el a murit 
în vârstă de numai 50 de ani. De aceea, el este numit în cântările bisericeşti 
"sfetnic luminat" şi "arătătorul tainelor dumnezeieşti”. FI a deschis inima 
credincioşilor din vremea sa pentru primirea dumnezeieştilor taine şi a fost 
"sfetnic luminos pe calea împlinirii poruncii iubirii de Dumnezeu şi a iubirii 
de oameni". 


Ca stâlp de hotar al Anului nou, Sfântul Vasile ne îndeamnă şi pe noi să fim 
oameni ai faptelor, nu ai vorbelor, să împletim adică, tăria credinţei noastre cu 
realitatea faptei. El ne mai arată că chemarea de a urca pe treptele desăvârşirii 
poate fi împlinită dacă ne străduim spre aceasta şi dacă chemăm în ajutor pe 
Dumnezeu. 


Dar pe lângă aceste două prăznuiri creştineşti, ziua de azi este pentru orice om o 
zi în care este chemat să mediteze la rostul vieţii, la însemnătatea şi rezultatele 
muncii sale. 


Am intrat într-un An Nou şi azi, mai mult decât în alte zile, ne dăm seama că nu 
stăm pe loc, că suntem nişte călători. Ne aducem aminte de cuvintele 
Psalmistului David: "Călător sunt în fața Ta, Doamne; şi oaspete, ca toți 
părinţii mei” (Ps. 33, 13). 


Ca urmare a acestui adevăr, la fiecare început de an încercăm două feluri de 
sentimente opuse. Încercăm, mai întâi, sentimentul vremelniciei lucrurilor, al 
relativităţii noastre. Observăm cum trec anii, cum se schimbă multe din jurul 
nostru, cum ne despărțim de anumite lucruri sau de cei dragi, cum fuge totul în 
jurul nostru şi noi înşine ne schimbăm, îmbătrânim, slăbim în putere şi ne 
simţim din ce în ce mai legaţi cu vremelnicia. Dar o dată cu acest sentiment, 
fiecare an nou trezeşte în suflet dorul de viaţă nouă, dorul de veşnicie. Ne dăm 
seama că nu totul trece, că relativismul nu-şi poate pune pecetea pe întreagă 
făptura noastră, că în noi este dorul de viață veşnică şi că acest dor îşi are un 
izvor şi un temei inepuizabil. Vrem să trăim, ne spunem mereu "la mulţi ani” 
chiar când din punct de vedere biologic simțim că fiorul vieţii de pe pământ este 
pe sfârşite. 


Învățătura noastră creştină ne învaţă că anii şi vremurile sunt sub cârma lui 
Dumnezeu, că el este începutul, mijlocul şi sfârşitul vieţii noastre. Timpul 
face parte din propria noastră fiinţă. În această lume a lui Dumnezeu, viaţa îşi 
urmează cursul fără întrerupere; numai pentru om, ziua de azi este un popas din 

care privim cu un ochi înapoi, la anul care s-a încheiat şi cu altul încercăm să 
scrutăm zările viitorului. Ca nişte călători ce-şi aruncă privirile din înălțimea 
unei culmi la drumul ce li s-a deschis în zări, aşa ne avântăm şi noi privirile, 
gândurile şi nădejdile la întâmplările ce le vom întâlni în zilele anului ce a sosit. 
Cum vor fi aceste zile: luminoase sau întunecate? Ce întâmplări ne vor 
întâmpina: bune sau rele? Ce ne va aduce Anul Nou: viaţă sau moarte? Nu ştim, 
nu suntem în stare să smulgem viitorului vălul de taină ce-l ascunde privirilor 
noastre. 


Dar noi suntem credincioşi, ne aflăm în Biserica lui Hristos şi aici învăţăm cum 
să ne înţelegem viaţa, care este rostul lui şi ce aşteaptă de la noi Dumnezeu, "de 
la care vine toată darea cea bună şi tot darul desăvârşit”. 


Pentru darurile bunătăților dumnezeieşti prin care am fost ospătaţi la masa 
credinţei, prin care am fost iertaţi şi ne-am sfinţit, mărturisim cu recunoştinţă şi 
cu adevăr: "Până aici ne-a ajutat Dumnezeu”. Aceleaşi simţiri de recunoştinţă 
suntem datori să aducem lui Dumnezeu, când ne gândim la darurile cele 
pământeşti cu care ne-a miluit. Domnul ne-a ajutat să muncim în pace în 
biserici, în locaşurile de cultură, în fabrici, pe ogoarele noastre scumpe, să 
gustăm fericirea unei vieţi tihnite. "Domnul a oprit furtuna, a adus liniştea şi 
valurile s-au potolit” (Ps. 106, 29). 


Cu ce vom răsplăti Dumnezeului nostru pentru toate binefacerile Lui? Cu nimic 
altceva decât cu acea mărturisire de dragoste şi credinţă ce-l însuflețea pe 
proorocul David când striga: "Lăudaţi pe Domnul! Lăudaţi pe Dumnezeu în 
lăcaşul său cel sfânt. Lăudaţi-L în întinderea cerului unde arată puterea Lui” 
(Ps. 150, 1). "Lăudaţi-L pe Domnul că este bun, că în veac ţine îndurarea 
Lui” (Ps. 135, 1). lar cu Sfântul Apostol Pavel să zicem: "Mulţumiri fie aduse 
deci lui Dumnezeu, Celui ce ne face pururea biruitori în Hristos" (II Cor. 2, 
14). Dar să nu uităm că viaţa noastră e o carte, cu mai multe sau mai puţine 
pagini. 


Pe de o parte scriem noi faptele, pe de altă parte scrie Dumnezeu, judecata 
faptelor. Dacă nu umplem viaţa noastră cu fapte vrednice de pomenire, ea se va 
reduce la atât: s-a născut, a trăit, a murit. Dar de ce a trăit? Cum a murit? Sunt 
întrebările la care vom răspunde fiecare din noi. lată ce este important în viaţa 
fiecărui om. 


În fiecare an noi încheiem o pagină din această carte şi deschidem una nouă. 
Ştim însă cu toţii, că această lucrare ca toate lucrările lumești, are un capăt. Va 
veni pentru fiecare om o zi în care cartea vieţii lui se va închide. Moartea o va 
pecetlui şi numai în ziua înfricoşatei şi dreptei judecăţi de obşte o va deschide şi 
o va cerceta: ce am scris în ea. De aceea, întrebarea de căpetenie la început de 

An Nou este aceasta: Ce am făcut şi ce avem de făcut pentru ca în anii noştri să 
se înmulțească binele, adevărul, lumina şi pacea în suflete? Să ne unim puterile 
şi să devenim "frământătură nouă"; un An nou cu oameni vechi, cu oameni 
îmbrăcaţi în hainele răutăţii nu este, nu poate fi un an fericit. 


In zadar ne spunem unii altora: "An nou fericit!", dacă în anul cel nou nu 
aducem hotărârea de a ne înnoi, de a înainta spre tot mai mult bine, spre mai 
multă lumină, dragoste, pace şi bună înţelegere între noi. 


Creştinul adevărat, a cărui viaţă face parte din viaţa Bisericii, intră în anul cel 
nou cu bilanţul sever al anilor trecuţi, bilanţ făcut în lumina învățăturii şi vieții 
lui lisus; ca închinător şi prieten al lui lisus Hristos, eu trebuie să năzuiesc a 
împlini cu toată conştiinţa resposabilităţii gândurile şi faptele, avându-l model 
pe lisus şi pe Sfinţii Săi, între care străluceşte Sfântul Vasile cel mare. 


Prin mijlocirea timpului deci, să facem din viaţa Domnului nostru lisus Hristos, 
viaţa noastră. "Pretutindeni să fim cumpătaţi, treji şi drepţi. Să sporim în dreapta 
credinţă şi să creştem dintr-o faptă bună, în alta, mai bună" (Părintele Cleopa 
Ilie). 


Anul Nou ne este în față. Dumnezeu ne deschide să intrăm în el. În acest an să 
ne silim să împlinim chemarea şi lucrul ce ni-l încredinţează Dumnezeu. De 
aceea, rog pe Bunul Dumnezeu să dea avânt creştinilor şi tuturor oamenilor, ca 
să facă din noul an sosit un an al bucuriei şi păcii, prin muncă cinstită, 
rugăciune, creaţie şi dragoste. Creştinii să-şi ureze unii altora, spor în faptele 
înţelegerii şi ale mântuirii. Prin rugăciunile sale fierbinţi Sfântul Vasile să ne 
ajute a preface gândurile şi năzuinţele noastre în fapte hotărâte pentru apărarea 
vieţii, a binelui şi a dreptăţii. 


Anul care a sosit să fie anul dragostei şi păcii între oameni şi popoare! EI să fie 
o nouă primăvară a lumii, în care toţi să se iubească şi să fie de folos unii altora! 


"Doamne lisuse Hristoase, Ziditorule al tuturor celor văzute şi nevăzute, Cel 
ce ai făcut ziua şi noaptea, şi ai aşezat ani şi vremurile pentru zidirea Ta, 
binecuvintează cununa anului ce a început, fereşte şi păzeşte cu pace pe 
dreptcredincioşii Tăi, mult milostive”. Amin! 

Pr. Gheorghe Neamţiu - Tăierea împrejur. Sfântul Vasile cel mare. Anul 
nou - Sărbătoarea tăierii Imprejur a lui lisus Hristos 





Întrucât timpul nu ne permite să cuprindem în meditaţia noastră toate cele trei 
aspecte ale sărbătorii de azi, ne vom limita reflecțiile doar asupra Tăierii 
împrejur a Domnului nostru Isus Cristos şi asupra începutului Anului nou civil, 
urmând ca despre Sfântul Vasile cel Mare — întemeietorul marelui ordin 
monahal răsăritean care îi poartă numele — să se vorbească la 30 ianuarie, când 
va fi sărbătorit din nou, împreună cu ceilalți doi mari Sfinți Părinţi răsăriteni: 
Grigore Teologul şi loan Gură de Aur. 


I. În Cartea Facerii, XVII 12 şi 14, Dumnezeu îi porunceşte lui Avraam: “În 
neamul vostru, tot pruncul de parte bărbătească să fie tăiat împrejur a opta zi 
(...). Jar cel de parte bărbătească, netăiat împrejur, care nu se va tăia 
împrejur, în ziua a opta, sufletul acela, se va stârpi din poporul Meu, căci a 
călcat legământul Meu.” 


În virtutea acestui legământ încheiat de Dumnezeu cu Avraam, acesta şi poporul 
evreu ce se va naşte din el trebuia să-l rămână credincios lui Dumnezeu, 
păzindu-l poruncile; în schimb, Dumnezeu îi va asigura, lui şi poporului, 
asistenţa şi ocrotirea Sa deosebită, precum şi stăpânirea asupra Canaanului. Ca 
semn al acestei alianțe, Dumnezeu a instituit Tăierea împrejur, care cum ştim 
este prototipul, prefigurarea Sfântului Botez, din Legea Nouă, Taina prin care 
noul născut intră în rândul poporului ales, în Biserica lui Cristos. 


Iisus Hristos, fiind Fiul lui Dumnezeu, consubstanţial, de o ființă cu Tatăl, nu 
avea nevoie să Se taie împrejur, dar ca om, născut în sânul poporului ales, S-a 
conformat legii, primind acest ceremonial sacru. Şi a făcut-o cu un întreit scop: 
să arate coreligionarilor Săi, încă din primele zile ale vieţii Sale pământeşti, că 
nu a venit să strice legea, ci ca s-o împlinească; să inaugureze, prin această 
primă vărsare de sânge, în mod anticipat, jertfa mântuirii noastre din păcat, şi să 


XA AX AAA AA AAA AAA AAA 


Xp Xp Xe Xe Xe e e eee eee eee 


KA AAA AAA AAA AAA AAA 


Xp Xe e e e e e ee eX 


ni Se ofere pildă de smerenie prin supunerea la lege, evitând astfel sminteala pe 
care ar fi pricinuit-o prin nesupunere. 


Odată cu ceremonialul Tăierii împrejur, Fiul lui Dumnezeu îşi primeşte 
numele de lisus, comunicat de îngerul Gavriil Mariei, la Buna-Vestire, nume 
care, cum ştim, înseamnă Eliberator, Mântuitor, prin harul şi puterea căruia 
trăim, credem, sperăm, iubim şi ne mântuim. 


lată un prim motiv pentru care ne bucurăm în această zi. 


II. Dar, azi, ne mai bucurăm şi pentru că Dumnezeu ne-a învrednicit să păşim 
într-un nou an, har deosebit, care însă comportă pentru fiecare o mare 
răspundere: aceea de a întrebuința timpul ce ne stă în faţă în scopul de a repara 
trecutul cu greşelile şi păcatele lui, prin trăirea în spirit de penitență şi 
rugăciune, înnoindu-ne astfel sufleteşte prin eliminarea păcatului şi însuşirea 
virtuţilor copilului lisus, pentru a creşte mereu spiritualiceşte în EI şi prin EI, 
urmându-L în viaţa de fiecare zi. 


Dar, oare, bilanţul spiritual cu care am încheiat examenul de conştiinţă, pe care 
presupun că fiecare l-am făcut la cumpăna dintre anul ce a trecut şi cel în care 
am intrat, îmi dă dreptul să sper că , după atâtea infidelităţi, Dumnezeu mă va 
mai răbda încă un an? 


La Sfântul evanghelist Luca, lisus Se adresează evreilor cu următoarea 
parabolă: “Cineva avea un smochin în via Sa şi a venit să caute rod şi nu a 
aflat. Şi a zis către îngrijitorul viei: «Iată, trei ani sunt de când vin căutând 
rod în Ssmochinul acesta şi nu aflu. Taie-l, pentru ce mai şi cuprinde 
pământul?» lar acesta, răspunzându-i i-a zis: «Doamne, lasă-l şi în acest an, 
până îl voi săpa şi voi pune gunoi, doar va face rod, iar de nu, îl vei tăia în 
anul care vine» ” (Luca XIII,6-9). 


Stăpânul viei din această parabolă este Dumnezeu, via este neamul omenesc, 
smochinul este poporul evreu ales de Dumnezeu ca să se împărtăşească primul 
din roadele mântuirii de pe Cruce, iar îngrijitorul viei este Iisus Hristos, Care S- 
a ostenit mai mult de trei ani, vestind Evanghelia mântuirii în mijlocul lui, fără 
ca acesta să-l aducă lui Dumnezeu roadele aşteptate, adică fără să primească şi 
urmeze Cuvântul lui Iisus. 


In această pildă, nu ne regăsim, oare, şi noi, unul fiecare? Nu trei ani de-a 
rândul, ci, poate, o viaţă, Dumnezeu ne-a răbdat, aşteptând an de an să-i aducem 
al viei, lisus Domnul. Și, de atâtea ori, văzând neordinea noastră, nepăsarea şi 
neconlucrarea cu harurile Sale, oferite prin Fiul Său, era hotărât să ne taie firul 

vieţii: “Taie-l, pentru ce mai şi cuprinde pământul?” lisus însă, arătându-l 
Tatălui rănile suferite pentru noi, L-a rugat: “Doamne, mai lasă-l şi în acest an, 
doar va aduce rod, iar de nu, îl vei tăia în anul care vine.” Şi Tatăl, în mila Sa, 
ne-a acordat mereu câte un an, mereu noi termene. 


Şi, acum, după atâtea infidelităţi, nu ne simţim constrânşi să ne întrebăm: Oare 
îmi va acorda Dumnezeu încă un an de probă, ori ca mâine voi fi tăiat, ca un 
smochin sterp, şi aruncat în foc? Şi în ce foc? Ce voi face dacă în clipa când nu 
gândesc voi fi chemat din lumea timpului în lumea Veşniciei prin cuvinte ce 
îngheaţă bătăile inimii: “Mergi de la Mine, blestematule (...)!” Atunci zadarnic 
voi implora păsuire ori milă: “Doamne, mai lasă-mă numai o clipă, să repar ce 
am stricat.” Sentința va fi definitivă, inapelabilă şi pentru o veşnicie. 


O, iubiţilor, cât de puţin ne gândim că într-o clipă ne putem pierde veşnicia şi 
cât de preţios este timpul! Nu greşesc dacă afirm că timpul valorează cât 
veşnicia. Într-o clipă de căință desăvârşită, Dismas, tâlharul de-a dreapta lui 
Iisus a primit cerul din mâna lui lisus: “Astăzi vei fi cu Mine în Rai”, îi spune 
lisus. Ba putem zice, chiar, că timpul, sub aspectul mântuirii, valorează cât 
Dumnezeu, deoarece, într-o clipă bine folosită, îl putem dobândi pe Dumnezeu. 
Fiecare clipă poartă pe aripile ei un har, o lumină divină care, după cum 
conlucrăm cu ea, ne Sfinţeşte sau ne pierde. Acel har divin va fi la judecata 
particulară ori avocatul nostru, ori acuzatorul nostru. În acea zi, vom fi traşi la 
nepăsarea sau neglijenţa de o clipă. Un gând bun respins poate avea drept 
consecinţă un iad, precum unul primit şi fructificat poate aduce cerul. 


lată de ce trebuie să trăim fiecare moment în aşa fel încât să fim gata pentru 
marea întâlnire cu Dumnezeu, Părintele, Mântuitorul, dar şi Judecătorul nostru 
şi împlinirea fericirii noastre. “Am totdeauna valiza pregătită. Sunt gata de 
plecare”, spunea în jurnalul său spiritual “ul papa buono” (papa cel bun), cum 
era supranumit loan al XXIII-lea, de pie amintire. 


În acest scop, vom răscumpăra timpul pierdut în păcat — în neglijenţă, omisiuni, 
căderi mai mici sau mai mari -, ne vom dezbrăca, prin penitenţă şi spovedanie, 
de omul cel vechi şi ne vom îmbrăca în virtuțile omului nou, în Hristos, spre a 
trăi în permanentă comuniune cu Tatăl ceresc. “Să lepădaţi chipul vieţuirii de 
mai înainte al omului vechi care se strică prin poftele cele ademenitoare”, ne 
îndeamnă Apostolul neamurilor, “şi vă înnoiţi cu spiritul cugetului vostru, 
îmbrăcându-vă în omul cel nou, făcut după chipul lui Dumnezeu, întru 
dreptate şi sfinţenia adevărului” (Efeseni 1V,22). Acest adevărat om nou — nu 
acel fals om nou comunist — să-l zidim unul fiecare în noi înşine, în iubire de 
adevăr, de dreptate, de bunătate, de dăruire de sine. Numai astfel va dispare 
minciuna, fariseismul, ura, corupția, din această societate bolnavă de necredinţă, 

dezorientată şi lipsită de speranţă. Numai înnoindu-ne astfel noi înşine vom 
putea deveni factori de reînnoire sufletească şi pentru alții: părinţii pentru copii, 
dascălii pentru elevi, conducătorii de instituţii şi uzine pentru subalterni, şefii de 
stat pentru popor, căci reînvierea morală a omenirii pleacă de la fiecare din noi. 


De Anul nou, toată lumea îşi face urări de fericire; toţi îşi doresc sieşi, precum şi 
prietenilor şi cunoscuţilor, un an mai bun, mai prosper, cu mai multe împliniri 
decât anul încheiat. Dar fericirea nu este în afara noastră, ci în noi. “Împărăţia 
cerurilor este în voi”, ne-o spune Iisus. În pacea cu Dumnezeu, cu aproapele şi 
cu noi înşine. Dacă noi înşine nu ne pregătim fericirea, aşa cum spuneam mai 
sus, atunci, chiar dacă milioane de oameni ne-ar face urări de fericire, toate 
acestea nu ne vor ajuta la nimic şi vor rămâne doar vorbe goale. 


lată de ce, din pragul acestui nou an, vă doresc şi vă doreşte Biserica, fiecăruia 
dintre dumneavoastră, cât şi celor dragi, să realizați în fiinţa dumneavoastră, 
prin trăirea de fiecare zi, omul cu adevărat nou, născut prin har din Hristos; El 
să vă conducă gândurile, preocupările, conversațiile, faptele, întreg 
comportamentul, ca să devenim adevăraţi lampadofori, purtători ai luminii lui 
Hristos în lume, spre a pregăti ziua în care să domnească “pacea lui Hristos în 
Împărăţia lui Hristos”. 


Doamne, eu sunt smochinul neroditor. Anul ce-mi stă în faţă este, poate, 
pentru mine, anul de probă, ultimul pe care mila Ta nemărginită mi-l mai 
acordă, ca în el să-Ţi aduc roadele pe care atâţia ani de-a rândul le-ai căutat 
zadarnic în viaţa mea. Te rog, nu îngădui să-Ți resping şi de data aceasta 
harurile, ci fă-mă să conlucrez cu ele, cu fidelitate, folosind bine fiecare clipă, 
ca măcar în acest an să nu Te dezamăgesc, ci să devin smochin roditor, ca Tu, 
numai Tu, Să fii Slăvit în viaţa mea, spre mântuirea şi fericirea mea. Amin. 

Pr. Mihai Tegzeş - Tăierea împrejur. Sfântul Vasile cel mare. Anul nou - 
Tăiere împrejur, nume şi binecuvântare - lisus şi părinţii 





Când lisus a venit în lume, a avut nevoie de o familie care să-L primească, să-L 
hrănească şi crească, să-L educe şi iubească... lisus, făcut om, experimentează 
ajutorul lui Dumnezeu prin mijlocirea părinților Săi. lată ce misiune importantă 
au părinţii... Ei sunt cei chemaţi să dea iubirea divină copiilor lor. Părinţii Îl 
învaţă să se roage şi-l transmit credinţa. Mai apoi este Isus cel care îi va lumina. 


Iubiţilor! “La împlinirea vremii, Dumnezeu L-a trimis pe Fiul Său, născut din 
femeie, născut sub lege...” (cfr. Gal. 4, 4 7), scria Sfântul Pavel. Acum, “Fiind 
vremea purificării lor, după legea lui Moise, L-au dus la Templu ca să-L 
dăruiască Domnului...” ( Lc. 2, 23-24). 


La Templu, Sfânta Familie s-a întâlnit cu Simeon, un om drept, care slujind în 
Templu, aştepta să-L vadă pe Hristos. Bătrânul, luminat de Spiritul Sfânt, ÎL luă 
în braţele sale pe lisus, binecuvântându-L pe Dumnezeu, pentru că a văzut 
mântuirea, întrupată în acel copil, care se arăta ochilor săi ca fiind “/umina care 
luminează popoarele şi mărirea poporului Său, Israel” (Lc. 2, 32). 


Iosif şi Maria trăiesc o aventură: fiul lor cel întâi născut, vine pe lume, departe 
de casă. După opt zile ei Il prezintă la Templu, încredinţându-L. Dumnezeului 
lui Israel, după cum stă scris în Lege. 


În zilele noastre, tot mai puţini părinţi prezintă lui Dumnezeu pe copiii lor. Este 
unul din motivele importante al faptului că bisericile sunt tot mai goale. Maria şi 
Iosif L-au pierdut pe lisus, dar şi nouă ni se poate întâmpla, ca mai multe zile să 
nu ne gândim la Dumnezeu, pierzându-L de fapt pe lisus din inimi. 


Un înger îi apare lui losif şi-i spune să nu se întoarcă pe la Irod. Sfânta Familie 
fuge în Egipt şi după câţiva ani petrecuţi în clandestinitate, se reîntoarce la 
Nazaret. 

Copiii: dar primit şi apoi, dăruit 


Părinții lui lisus ştiu că fiul lor este un dar de la Dumnezeu şi se simt 
responsabili să-L educe şi din punct de vedere religios. De aceea Iosif şi Maria 
continuă să împlinească Legea Domnului, mergând an de an în pelerinaj la 
Ierusalim. Acest fapt ne arată că Iisus, de mic copil, creşte în spiritul respectării 
Legii. 


La vârsta de doisprezece ani, lisus se prezintă la Templu pentru Bar Miztvah 
(fiul Legii), ritual care permitea în mod oficial intrarea unui adolescent în 
comunitatea celor adulți. 


Cu această ocazie, losif şi Maria ÎI pierd pe lisus, dar după trei zile de căutări Îl 
vor afla în Templu în mijlocul cărturarilor şi al fariseilor pe care îi asculta şi îi 
întreba. Evanghelistul precizează că fariseii erau uimiţi de inteligenţa lui lisus. 


Pierzându-L, părinţii n-au linişte şi pace până când nu Il găsesc. Acest 
eveniment ne învaţă că o familie fără Dumnezeu, sau care L-a pierdut pe 
Dumnezeu, nu are sens. 


Prin răspunsul pe care Mântuitorul îl dă mamei Sale, Scriptura doreşte să ne 
arate că lisus este conştient de faptul că El este Fiul lui Dumnezeu şi va 
“acționa” în totală supunere faţă de voia Tatălui Său. 


La doar doisprezece ani, lisus arată că are o relație specială cu Dumnezeu, iar 
datoria față de Domnul are prioritate şi înaintea relaţiilor familiale. De fapt, 
lisus le aminteşte părinților Săi, de locul întâi pe care Dumnezeu trebuie să-L 
ocupe în inima fiecărui om, în viaţa oricărei familii. Mesajul lui lisus adresat 
familiilor s-ar traduce: suntem împreună pentru a ne ajuta să aflăm fericirea, 
sensul vieţii; suntem împreună pentru a călători înspre plinătate. 


lisus, pierdut şi reaflat după trei zile în Templu, în casa Tatălui, stând în 
compania mai marilor poporului, prevesteşte misterul Paştelui, al Învierii Sale şi 
a şederii de-a dreapta Tatălui. De fapt, Sfântul Luca povesteşte copilăria lui 
lisus la lumina evenimentelor învierii. Astfel, pierderea şi aflarea lui Iisus, 
reprezintă anticipat misterul morţii şi al învierii. losif şi Maria sunt simbolul 
primilor creştini care pe neaşteptate Îl pierd pe Maestrul lor, dar după trei zile de 
căutări, reuşesc să-L afle, înviat. 


Dumnezeu - în lisus - vizitează familia 


În acest text, lisus foloseşte pentru întâia oară cuvântul “Tată”. Primele şi 
ultimele vorbe ale lui Isus conţin cuvântul “tată” (cfr. Lc. 2, 49; 23,46). 

Paternitatea are un loc important în Evanghelia după Luca: lisus trebuie să se 
ocupe de lucrurile Tatălui, să fie lângă Tatăl, să-L asculte pe Tatăl şi să 
răspundă la ceea ce Tatăl a spus. 


După acest episod, întorcându-Se împreună cu părinţii Săi la Nazaret, lisus arată 
nu numai că respectă Legea, ci şi că ascultă de părinţi. În familia din Nazaret, 
Dumnezeu şi omul trăiesc “cot la cot”. lisus se umileşte atât de mult, încât arată 
că are nevoie de grija părinților Săi. 


Nazaretul (viaţa ascunsă a lui lisus timp de treizeci de ani) ne învaţă că 
Dumnezeu vine să locuiască în casa noastră; că Împărăţia putem să o realizăm 
în rutina zilnică, crescând în cunoaşterea lui Dumnezeu. 


Iubiţi credincioşi! Crăciunul nu este doar bucurie... ci şi viaţă reală: problemele 
concrete ale unei familii... Curaj! losif si Maria au ştiut să se sfinţească în 
mijlocul atâtor suferinţe şi ne-au lăsat un mesaj clar: necazurile nu sunt mai tari 
decât omul, iar familia care alege să rămână unită, poate birui toate barierele... 


Numele de lisus 


Intrat în rândul poporului lui Dumnezeu prin ritualul tăierii împrejur, primeşte 
un nume care indică misiunea sa: lisus, adică Dumnezeu mântuieşte. 


Dumnezeul venit în mijlocul nostru este lisus: “Dumnezeul cel ce mântuieşte”. 
A-L recunoaşte ca fiind Domnul nostru, punctul de referinţă şi măsura alegerilor 
şi speranţelor noastre, înseamnă a ne garanta o cale dreaptă pe tot anul, pentru 
că Sfântul Pavel zice: “Toate colaborează înspre bine, pentru cei care Îl iubesc 
pe Dumnezeu ” (Rm. 5, 28). 


“Toată limba să spună că lisus Hristos este Domn”. Domn, pentru a vesti că 
Dumnezeu s-a apropiat de noi, a venit lângă noi. Domn, ca sens suprem al lumii 
şi al istoriei. Domn, deoarece s-a arătat stăpân al celei ce a pus stăpânire pe 
lume: moartea. lată ce ne spune apostolul Petru în acest sens: “Cu siguranță să 
ştie deci toată casa lui Israel, că Dumnezeu, pe Acest lisus pe Care voi L-aţi 
răstignit, L-a făcut Domn şi Hristos” (F.Ap. 2, 36). 


Nu este uşor să-L punem pe lisus pe primul loc în viaţa noastră. Sfântul Pavel 
ne spune că nimeni nu poate zice că “lisus este Domn” (1 Cor. 12, 3) dacă nu 
este sub puterea Spiritului Sfânt. Trebuie să nu riscăm să începem un An nou 
caracterizat de mentalitatea (convingerea) că nu avem nevoie de ajutorul 
Domnului. 

“Ea va naşte Fiu şi vei chema numele Lui: lisus, căci El va mântui poporul 
Său de păcatele lui” (Mt. 1, 21). Numele înseamnă o misiune. A mântui de 
păcate, înseamnă a împăca cu Dumnezeu o omenire rebelă, care are în inimă un 
impuls aproape natural, către autonomie şi către orgoliul de a le face pe toate 
„„„de capul său. Din acest motiv a intrat în lume moartea şi dezechilibrele care 
au cauzat dezbinări, violenţe şi războaie. Egoismul macină inima omului şi-i 
răneşte libertatea. Astfel, omul devine incapabil de a face binele, dacă nu este 
ajutat de harul lui Hristos. 


A spune “mântuire”, echivalează cu a zice că ceea ce este rupt, distrus în inimă, 
numai intervenţia lui Hristos poate să o repare. La lumina celor constatate, aş 
face un prim îndemn: lasă-L pe Iisus să-ţi vindece inima, dacă doreşti să trăieşti 
un An nou... decent! 

Binecuvântarea 


La începutul unui an nou, să invocăm binecuvântarea Domnului pentru viaţa 
noastră viitoare, căci avem nevoie de ea. Binecuvântarea Sa nu este doar o 
simplă înşiruire de cuvinte: Binecuvântarea lui Dumnezeu este îngrijirea 
noastră, apărarea noastră. A binecuvânta, este echivalentul cu a-l înfăşura pe 
celălalt cu dragoste, a-l iubi, a-l proteja, a-l apăra, deoarece ştii că altul este 
important în unicitatea sa, fiind şi el un fiul al lui Dumnezeu. 


O parte însemnată a acestei binecuvântări, implică luminarea celui binecuvântat 
cu lumina divină: “Domnul să strălucească peste tine, lumina feţei Sale“. 
Această lumină suntem chemaţi să o dăruim celor dragi, odată reîntorşi la casele 
noastre. 

Concluzie 


Fraţilor! Multe sunt temele ce se intersectează în această sărbătoare. Începe un 
An Nou cu provocările sale: timpul care trece şi nu se mai întoarce, este un 
mare dar pe care Dumnezeu ni-l oferă pentru ca, în loc să-l risipim, să-l folosim 
cu recunoştinţă şi responsabilitate. Dacă totul este înghițit de timp, rămâne 
binele pe care l-am făcut: toate clipele ce le-am trăit în iubire, devin veşnice în 
Dumnezeu, care este lubire. Fiecare moment este un dar pe care Dumnezeu ni-l 
face şi pe care putem să-l restituim, dacă trăim în iubirea Sa. 


Acest an, cu multe necunoscute, putem să-l trăim cu convingerea că Dumnezeu 
nu ne abandonează, ci ne binecuvântează, ne protejează cu prezenţa Sa iubitoare 
şi eficientă. 


Iisus, venit în mijlocul nostru, este Cel care ne arată că Dumnezeu nu şi-a întors 
faţa Sa de la noi. lisus s-a născut din femeie, pentru ca noi să primim calitatea 
de fii adoptivi (cfr. Gal. 4, 4-5). 

Am ascultat că Evanghelia aminteşte de Ritualul tăierii împrejur şi de alegerea 
numelui. Este interesant că Dumnezeu este cel care a dorit ca noul născut să 
aibă numele de Iisus şi, prin urmare, misiunea pe care acest nume o exprimă. “I- 
au pus numele lisus, ce înseamnă Dumnezeu mântuieşte“. lisus este 
protagonistul principal al istoriei. 


În Biserica Orientală, Maica lui Dumnezeu niciodată nu este pictată singură: 
mereu este cu Iisus în braţe. Acest fapt înseamnă că legătura dintre ei este foarte 
puternică: ea există doar pentru EI şi ÎL arată lumii. La fel şi Biserica: ÎL ia în 
braţe pe lisus şi-L arată lumii. lată vocația noastră de creştini: a-L avea pe lisus 
în braţele noastre şi a-L arăta, a-L dărui tuturor. Astfel, cei care Îl caută pe 
Dumnezeu ar trebui să-L primească de la noi. Însă noi vom putea să-L dăruim 
altora, inspirându-ne din viaţa Mariei, ca model de credinţă şi iubire. Amin. 

Pr. Olimpiu Todorean - Tăierea împrejur. Sfântul Vasile cel mare. Anul 
nou 





Iubiţi credincioşi, suntem reuniți astăzi din mai multe motive. În primul rând 
pentru celebrarea Sfintei Liturghii. În al doilea rând pentru serbarea Tăierii 
împrejur cea după trup a Domnului Dumnezeului şi Mântuitorului nostru lisus 
Hristos. În al treilea rând pentru sărbătorirea Sfântului Vasile cel Mare. În al 
patrulea, şi nu în ultimul rând, pentru a aduce mulţumire Domnului, la 
încheierea unui nou an civil, pentru darurile primite de la EI. 


Să-l mulţumim înainte de toate pentru cadoul pe care ni l-a făcut cu acest an .... 
în care abia am păşit. Am avut har de la Domnul şi putere ca să ajungem la 
capătul unei perioade din viaţa noastră, începute în urmă cu un an. De câte 
evenimente nu am avut parte! Unele de bucurie, altele de durere, dar toate fiind 
acum istorie, istoria noastră personală şi istoria omenirii. 


Ei bine, în această istorie de fapte s-a inserat Dumnezeu. 


Nu cu multe zile în urmă am celebrat Crăciunul care nu a fost altceva decât o 
retrăire a unui eveniment capital pentru omenire: naşterea în timp şi în istorie a 
lui lisus din Nazaret, adevăratul om şi adevăratul Dumnezeu. 


Iată, deci, un nou mod de a înţelege istoria şi evenimentele trăite astfel. Biserica 
este cea care ne învaţă rememorarea. De fiecare dată când celebrăm Crăciunul 
sau Paştile, sau oricare alt eveniment liturgic, rememorăm ceva ce aparţine 
trecutului, dar noi suntem cei de astăzi ce ne trezim prinşi în mijlocul 
evenimentului. 

Naşterea şi moartea lui lisus, cu valenţele sale mântuitoare, are loc şi astăzi. lată 
misterul cel mare al istoriei mântuirii. Astăzi Dumnezeu ne mântuieşte! Astăzi 
Dumnezeu ne cheamă! Şi o face punându-ne înaintea memoriei anul care abia a 
trecut. 


În primul rând, am putea cel puţin să mulţumim pentru faptul că ni s-au dat zile 
ca să ajungem această zi. Am fi putut să nu ajungem până aici, aşa cum s-a 
întâmplat pentru multe persoane care astăzi nu mai sunt cu noi. În schimb, 
Dumnezeu ne-a dat zile. Să facem ce? Voia sa. În această voie, a Tatălui, stă 
mântuirea şi fericirea noastră. Noi trebuie să o găsim şi să trăim în ea. 


Mai apoi să-i mulțumim Domnului pentru toate binefacerile dăruite, naturale şi 
supranaturale. A avea har de la Domnul, a fi ucenicul său, sunt daruri 
incomensurabile de care, din păcate, nu întotdeauna ne dăm seama. Aşa cum 
suntem ancoraţi în prezent şi în micile preocupări cotidiene uităm ce înseamnă a 
fi ucenic al lui Hristos; a fi ucenic al Iubirii Crucificate şi dacă în lumea de azi 
lipseşte iubirea este pentru că cei chemaţi la aceasta nu o mărturisesc îndeajuns. 


Alături de această grație de a fi ucenicii săi, mai sunt apoi şi alte graţii 
personale, conştiente sau mai puţin, pe care le-am primit de-a lungul anului ce 
tocmai s-a încheiat. 


Iubiţii credincioşi, dacă am privit până acum asupra nenumăratelor beneficii, să 
aruncăm o privire şi asupra noastră şi asupra păcatelor noastre, asupra lipsurilor 
noastre, asupra trădărilor şi asupra infidelităţilor noastre. 


Înainte de toate să ne gândim la timpul pierdut şi risipit, sau la acela pe care I- 
am sustras de la rugăciunea care este dialogul personal şi comunitar cu 
Dumnezeu. De câte ori, luaţi cu lucrul, nu am pus deoparte partea mai bună, 
pentru a ne regăsi apoi mai arizi şi mai doritori, mai incapabili să facem tot ceea 
ce este nevoie, dar şi mai incapabili să iubim, să ieşim din noi înşine pentru 
binele altuia. 


De aceea în schimbul acestui timp pierdut şi risipit, să-i cerem iertarea pentru 
darurile pe care nu le-am înmulțit, pentru toate ocaziile în care nu am fost 
creştini coerenţi, pentru micile sau marile noastre infidelităţi față de Dumnezeu 
şi faţă de aproapele. 


Dacă privim cu curaj şi credinţă la anul ce a trecut, putem foarte bine să 
discernem binele pe care Dumnezeu l-a făcut prin persoana noastră dar şi tot 
răul pe care aceeaşi persoană l-a făcut. 

lată deci pentru care lucruri să cerem iertare siguri fiind că Dumnezeu, plin de 
milostivire, va şterge păcatele noastre, în timp ce deja a pus în aplicare strategia 
de mântuire, de recuperare din rău seminţele binelui. 


Este ceea ce facem acum, astăzi şi aici, în acest sfârşit şi început de an, reuniți 
înaintea Domnului timpului şi istoriei, în timp ce lumea se odihneşte după o 
noapte frenetică şi efemeră, după o simplă trecere cronologică şi nu un salt de 
calitate, un timp de mântuire. 


Câte persoane nu s-au grăbit să petreacă seara dintre doi ani într-o veghe ce nu 
are nimic de a face cu vigilenţa! Dimpotrivă, reprezintă opusul paradoxal: a fi 
treaz pentru a lăsa să doarmă inima. Cântece, dansuri, mese întinse şi bogate. 
Totul pentru a uita neliniştile, preocupările, problemele pe care viaţa ni le oferă. 
Şi a doua zi? Se reîntâlnesc după aceea neschimbaţi pentru că în aceste zile de 
sărbătoare lipseşte invitatul special, acel Domn al timpului şi al istoriei, acel 
Domn care ne dă posibilitatea să existăm şi să fim fericiţi. 

De aici, din această absenţă, se naşte pentru creştini exigenţa, chemarea de a trăi 
acest sfârşit şi acest început de an într-un mod diferit, nu alternativ, nu în 
opoziţie, ci invitându-L la cinele noastre, la sărbătorile noastre pe lisus, aşa cum 
a fost invitat la Nunta din Cana, având certitudinea că şi la cina noastră va 
săvârşi minuni precum aceea din Cana. lată deci, misiunea creștinului de azi, 
aceea de a fi la fel cu cei de ieri, misiune care este veşnică: a-L face pe 
Dumnezeu să intre în viaţa noastră, în activităţile noastre, în familia noastră, în 
societatea noastră. 


Dacă nu vom face aşa, lisus va fi marele absent, căci oamenii l-au alungat. Dar 
fără EI nu se poate face nimic. lată de ce sunt mulţi idoli care au început să 
stăpânească viaţa multora dintre noi. Aceşti idoli, la fel ca mulţi zei din 
antichitate, sunt exigenţi şi cruzi, pretind sacrificii mari şi nu dau nimic în 
schimb decât frică şi nesiguranță. Dacă privim în jurul nostru îi vedem: banii, 
succesul, cariera, bunurile, eu, persoana mea, cu toții capabili să devoreze 
existenţele noastre şi timpul nostru. 


Parcă niciodată precum în aceşti din urmă ani, timpul nu ne ajunge, orele pe 
care le avem la dispoziţie nu ne sunt suficiente, nu reuşim să facem tot ceea ce 
vrem să facem. Aceasta deoarece viaţa nu ne este plină de Domnul timpului şi al 
istoriei, ci de idoli cărora sacrificăm vieţile noastre pentru ca în cele din urmă, 
să nu fim fericiţi. Într-adevăr, fericirea dăruită de aceşti idoli are parfumul 
momentului care apoi ne lasă o amărăciune ce durează şi ne înveninează toată 
existenţa. 


Iubiţi credincioşi, la acest început de nou an să ne propunem, în spiritul unei noi 
evanghelizări, să-l readucem pe Hristos în cotidian, ca Domn al nostru. 

Să nu ne lăsăm striviţi de idolii falşi şi mincinoşi care ne aşteaptă la orice colţ 
de stradă, ci să-l punem pe Dumnezeu pe primul loc al existenţei noastre. Şi nu 
un prim loc teoretic, mintal, ci un prim loc central, în inimă. Cu EI să începem 
zilele noastre, cu El să ne trezim şi cu El să mergem la culcare. Mai mult, 
acțiunile noastre să fie binecuvântate de EI şi să aibă ca scop final cea de a doua 
venire a Domnului. Numai astfel timpul nu va fi niciodată pierdut şi risipit. 


lată-ne, deci, pregătiţi, ca şi creştini, să trăim un alt an de har în Domnul. Îl 
avem înaintea noastră şi nu ştim dacă ne vom vedea cu toţii la sfârşitul lui. Ne 
dorim să fie aşa. Ne dorim multe lucruri. Dar mai înainte să ne dorim să putem 
trăi acest nou an în harul lui Dumnezeu. Să ne dorim ca păcatul să nu mai fie 
stăpânul nostru ci Dumnezeu să împărăţească veşnic inimile noastre 

Și dacă Domnul ne va da harul să ne vedem şi la anul, fie ca bilanţul nostru să 
fie pozitiv. Desigur că nu stă în puterea noastră a judeca. Dar dacă vom elimina 
acel defect, dacă acel păcat pe care îl facem în mod obişnuit cu ajutorul harului 
lui Dumnezeu vom reuşi să-l îndepărtăm; dacă în jurul nostru vom răspândi 
mireasma bună mirositoare a lui Hristos, atunci am făcut ceea ce trebuia să 
facem. lată cum se schimbă lumea, schimbându-ne mai întâi pe noi înşine prin 
Spiritul Sfânt. 


Bunul Dumnezeu să vă învrednicească în acest an ce începe, a trăi în lumina 
Spiritului Sfânt ca adevăraţi creştini. Amin. 

Pr. loan Abadi şi Pr. Alexandru Buzalic - Tăierea împrejur cea după corp 
a Domnului şi Dumnezeului şi Mântuitorului nostru Isus Hristos 





În prima zi din luna ianuarie miliarde de oameni rostesc cuvântul “fericire”. La 
televizor, radio, în presă, în toate bisericile, în întâlnirile cu cei cunoscuți, 
pretutindeni auzim: “Anul nou fericit!”. Fiecare om doreşte fericirea, tinde spre 
ea, o caută şi face tot posibilul să dobândească fericirea pe pământ. Din păcate, 
puţini sunt cei cu adevărat fericiți pe pământ. Copiii, tinerii sau vârstnicii 
deseori se plâng de absenţa fericirii. 


Tevi. 


frumusețea corpului meu şi mă apreciază. Ar trebui să fiu una dintre cele mai 
fericite femei de pe pământ, dar oare de ce sunt aşa de nefericită?” 


Un student mărturisea unui prieten de-al său din universitate: “Am împlinit deja 
douăzeci şi trei de ani de viaţă, am încercat să caut pretutindeni fericirea. 
Această viaţă mă face să-mi fie lehamite de ea.” 


Un milionar din Texas (SUA) spunea cu sinceritate: “Am crezut, că prin 
intermediul banilor pot să câştig fericirea, dar am rămas foarte tare dezamăgit 
de acest fals adevăr”. 


Celebrul actor George Sanders, care a fost de trei ori căsătorit şi apoi despărțit, 
în anul 1972 s-a sinucis. Într-unul dintre hotelurile luxoase de lângă Barcelona a 
fost găsit într-o dimineaţă corpul său mort şi o scrisoare scrisă înainte de a se 
sinucide: “Jubită lume, renunţ la tine, căci mi-ai murdărit viaţa”. A avut toate 

simţea nefericit. 


Un tânăr a căutat ajutor la un psihiatru, zicându-i: “Doctore, sunt foarte singur şi 
dezamăgit de viaţă, sfătuiți-mă ce să fac”. Psihiatrul 1-a oferit un răspuns 
interesant: “lată, se află în aceste zile, în oraşul nostru un circ renumit, iar în 
cadrul lui joacă pe scenă un clown-vesel, celebru, care poate să-i bucure chiar şi 
pe cei mai pesimişti şi nefericiți oameni. Du-te la el, iar el cu siguranţă te va 
ferici”. Dar mare a fost mirarea doctorului, când tânărul i-a răspuns: “Doctore, 
eu sunt acel clown, pe scenă îi înveselesc pe toţi, dar sufletul meu este pustiu, 
sunt foarte nefericit”. 


Mii de oameni îşi pierd orice speranţă, sunt dezorientaţi şi se sinucid, deoarece 
pentru ei viaţa pare ceva fără sens. Cauza principală a senzaţiei de nefericire 
constă în aceea că oamenii caută fericirea acolo unde nimeni nu o poate afla 
niciodată. Cartea Eclesiastului ne spune, că: «Totul este deşertăciune şi vânare 
de vânt şi fără nici un folos sub soare» (2, 11). De câteva ori se repetă cuvintele: 
«Deşertăciunea deşertăciunilor, toate sunt deşertăciuni» (12, 8). 


Dumnezeu reprezintă izvorul fericirii, iar oamenii, creaturile lui Dumnezeu, o 
caută în locuri deşarte. “Ne-ai creat pentru Tine Dumnezeule. Şi neliniştită va 
fi inima noastră, până ce nu se va odihni în Tine”, învăţa 

Dreptul lov şi-a pierdut toate averile şi servitorii, toţi copiii, dar cu toate acestea 
a rostit cu deplină încredere cuvintele: «Domnul a dat, Domnul a luat. Fie 
numele Domnului binecuvântat!» (lov 1, 21). lov s-a condus după credinţa vie 
în Dumnezeu. Psalmistul spune: «Doamne al puterilor, fericit este omul care 
speră întru Tine» (84, 13). 


Cunoaştem cuvintele rostite de Isus Hristos pe “Muntele fericirilor”. În această 
predică Mântuitorul repetă de nouă ori cuvântul fericire (cf. Matei 5, 2-12). lisus 
începe predica Sa cu cuvintele: «Fericiţi cei săraci cu spiritul, că a acelora este 
împărăția cerurilor» (Matei 5, 3). Fericiţi sunt cei care nu sunt legaţi peste 
măsură de cele pământeşti, de bogăţiile deşarte, fericiți sunt cei care nu uită 
niciodată de sufletul lor nemuritor. Fericiţi sunt cei blânzi şi întristaţi, fericiți 
sunt cei îndurători, cei curaţi cu inima, făcătorii de pace, cei persecutați pentru 
dreptate, căci a lor este împărăţia cerurilor (cf. Matei 5, 10). Pe aceştia îi 
cheamă la bucurie: «Bucuraţi-vă şi vă fericiţi, că recompensa voastră multă este 
în ceruri» (cf. Matei 5, 12). 


Tot astăzi, la început de an, Biserica ne aminteşte de un exemplu de sfinţenie şi 
expresia fericirilor, de Sfântul Vasile cel mare, unul dintre cei mai mari sfinţi ai 
Bisericii Universale (329-379). Sfântul Vasile a trăit în timpurile în care 
împăratul Valens accepta erezia ariană şi obliga cu forţa pe ierarhi să predice că 

lisus Hristos nu este Dumnezeu adevărat şi că El este numai o creaţie a lui 
Dumnezeu Tatăl. 


Optzeci de preoţi din Constantinopol au refuzat să accepte această erezie. Sub 
porunca lui Valens, aceşti preoţi au fost închişi într-o corabie şi trimişi pe mare. 
Acolo, corabia a fost aprinsă şi toţi preoţii au primit cununa martiriului: unii arşi 
de foc, alţii înecaţi în mare. În numele împăratului Valens, prefectul Dometie 
Modest, l-a ameninţat pe Vasile cu diferite pedepse, dacă nu acceptă ereziile 
ariene. 


Vasile cel mare a dat un răs 


lată adevărata fericire în 


Hristos ! 


lisus este singurul care poate să ne aducă fericirea. El ni se adresează cu 
blândeţe: «Veniţi la Mine, toţi cei osteniţi şi împovăraţi, şi Eu vă voi alina» 
(Matei 11, 28). Bucuria în Domnul este deplină, neschimbată şi veşnică. lisus 
Hristos ne spune: «Nimeni nu va lua bucuria voastră de la voi» (loan 16, 22). 
Creştinul statornic, crede în mod sincer şi neclintit în Dumnezeu, este fericit 
chiar în pericole şi în suferinţe. De aceea, psalmistul spune: «Doamne al 
puterilor, fericit este omul, care speră întru Tine!» (64, 13). «Fericit este 
bărbatul al cărui ajutor este de la Tine, Doamne: căi în inima Sa a pus» 
(Psalmul 84, 6). 


De aceea, cu ocazia Anului Nou, să ne propunem ca să parcurgem acest an în 
credinţă, în pace, în iubire, în Dumnezeu. 


Rugăciune 
Iisuse, Dumnezeu adevărat şi Om adevărat, ascuns în Preasfântul Sacrament, 


cred că eşti de faţă aici şi, căzând în genunchi înaintea Ta, Te ador în cea dintâi 
zi a anului acestuia. 

Gândindu-mă la mulțimea binefacerilor pe care mi le-ai oferit până acum şi 
totodată la nerecunoştința mea față de Tine, mă cuprinde mirarea că Tu, o 
Dumnezeule, îmi mai îngădui să încep un alt an, pentru ca, poate, să Te supăr 
iarăşi cu multe păcate. 


Dar voiesc să nu mai fie aşa, lisuse! Încep această zi cu un act de fierbinte 
mulțumire față de Tine şi promit să fac toate eforturile necesare pentru a trăi 
după învăţătura Evangheliei Tale, având încredere, odată ce-mi ceri aceasta, că 
îmi oferi şi grațiile de care am nevoie pentru a îndeplini voinţa Ta. 


Părinte ceresc, care m-ai creat şi mi-ai oferit pe Fiul Tău Unul-născut spre a-mi 
fi Răscumpărător şi Mântuitor, binevoieşte a mă ocroti cu Providența Ta şi a mă 
număra de-a pururi printre copiii Tăi! 


Fiule născut din Tatăl veşnic, care ai devenit om, ai pătimit şi ai murit pentru a 
mă ridica la viaţa Ta dumnezeiască, întăreşte-mă cu hrana sfântă a Euharistiei, 
ca să Te urmez cu fidelitate în toate zilele vieţii mele. 

Spirite Sfinte, arde cu focul iubirii Tale dumnezeieşti toată zgura păcatelor şi a 
pornirilor mele rele, ca să devin lăcaş al Preasfintei Treimi şi lumină pentru 
apropiații mei. 


Preacurată Fecioară Mania, Mama lui lisus şi a mea, cu rugăciunile Tale 
dobândeşte-mi graţia statorniciei în bine până în clipa în care voi înceta să 
număr anii trecători, ca să preamăresc de-a pururi, împreună cu tine şi cu toţi 
sfinții, bunătatea cea nemărginită a Dumnezeului nostru. Amin. 

Arhimandritul Timotei Kilifis - Tăierea împrejur a lui Hristos şi primirea 
Numelui 





Hristos, plecând de la tăierea împrejur impusă de tipicul Legii, a făcut trecerea 
spre tăierea împrejur duhovnicească, care înseamnă reînnoirea totală a omului. 
Aceasta este desăvârşirea noii creaţii, a noii tăieri împrejur duhovniceşti. 


Hristos n-a venit să desființeze Legea şi proorocii, ci să le împlinească, ne spune 
Evanghelia Sa. A venit să ni le facă desăvârşite: N-am venit să stric, ci să 
împlinesc Legea şi profeții (Matei 5, 17). De aceea a şi împlinit destule 
prevederi ale Legii iudaice din perioada Lui, ca să nu pară un reformator şi să 
provoace degrabă ura compatrioților Săi, şi să se integreze de drept în societatea 
iudaică, înlăuntrul căreia Îşi va desfăşura activitatea în timpul vieţii Sale 
publice. Şi oricum era de acord cu împlinirea câtorva prescripţii tipiconale 
fundamentale. Astfel, a împlinit tăierea împrejur după fire din acel timp. Adică, 
această tăiere care se aplică tuturor băieților la opt zile după naştere, din raţiuni 
de „sănătate” şi, prin extensie, şi pentru o orientare duhovnicească autentică. 
Hristos, plecând de la tăierea împrejur impusă de tipicul Legii, a făcut trecerea 
spre tăierea împrejur duhovnicească, care înseamnă reînnoirea totală a omului. 
Aceasta este desăvârşirea noii creaţii, a noii tăieri împrejur duhovniceşti. 


Tăierea împrejur cu înţeles duhovnicesc a folosit-o şi Sfântul Ştefan, primul 
mucenic, înaintea ascultătorilor săi, pe care i-a mustrat ca fiind netăiaţi împrejur 
la inimă şi la urechi (Fapte 7, 51), adică i-a caracterizat drept împietriți din 
punct de vedere duhovnicesc, insensibili, şi acesta este adevărul. Cel care are 
conştiinţa împietrită săvârşeşte crimele cele mai înfricoşătoare, aşa cum au făcut 
cei care l-au ucis cu pietre pe Sfântul învăluit în lumină, Ştefan, primul 
mucenic. 

În timpul tăierii împrejur, Hristos a primit, după tradiţia iudaică şi după legile în 
vigoare şi numele lisus (Mântuitorul Cel Adevărat), precum şi Emanuel 
(Dumnezeu este cu noi), pe care 1 le hărăzise cerul înainte de veacuri (Isaia 7, 
14; Matei 1, 22-23). Era Cel aşteptat de neamuri, lisus Mântuitorul lumii. 
Emanuel a mântuit şi mântuieşte lumea. Când Apostolii au rostit numele Său, au 
reuşit să învieze morții (Fapte 3, 6), dar şi fiecare credincios poate să 
săvârşească minuni în numele lui lisus.[...] 


Evanghelia (Fapte 4, 12) ne vorbeşte şi ea despre numele lui lisus, anume că 
este mai presus de toate celelalte nume de pe pământ, care mântuieşte pe 
oameni şi ca în numele lui lisus să se plece tot genunchiul, al celor cereşti, al 
celor pământeşti şi al celor de dedesubt (Filipeni 2, 10-11). Prin urmare, este 
minunat numele lui lisus. Poartă înlăuntrul lui şi exprimă puterea dumnezeiască 
pe care i-a dăruit-o Dumnezeu Însuşi. Este numele care va stăpâni toată creaţia. 


(Arhimandritul Timotei  Kilifis, Hristos, Mântuitorul nostru, Editura 
Egumeniţa, 2007, pp. 46-48) 

Predici la Intrarea în noul an civil, praznicul Sfântului şi Punerea Numelui 
Mântuitorului. Cu un pas mai aproape de veşnicie 

Părintele Nichifor - Predică la începutul Anului nou civil, sărbătoarea 
Tăierii Imprejur după Trup a Domnului şi praznicul Sfantului Vasile cel 
mare (2009): 


În numele Tatălui şi al Fiului şi al Sfântului Duh. Amin. 


Iubiţi credincioşi, cât am petrecut între ale lumii ne-am obişnuit ca această zi să 
fie zi de petrecere, de artificii, în care se bucură omul şi nu ştie prea bine de ce 
se bucură. Trec ani şi prăznuim această trecere a lor. În Biserică nu vom întâlni 
o asemenea prăznuire, o asemenea sărbătorire. Nu faptul că trec anii, ci cum trec 
este ceea ce căutăm noi să înţelegem şi cum de aici, din trecerea anilor, să 
înţelegem veşnicia şi aşteptarea noastră cea adevărată, pe care o mărturisim în 
Crez: Aştept învierea morţilor şi viaţa veacului ce va să vie. În felul acesta 
încheiem Crezul. 


Sigur, într-o asemenea trecere a anilor omul îşi pune nădejdea într-un nou 
început, ne urăm „Mulţi ani!”, deşi, până la urmă, mulţi sau puţini, cât dă 
Domnul, numai de-ar fi rodnici! De-ar fi cu înţelegere, de-ar fi cu dreptate! Ne 
dorim și ne urăm buni ani. Dacă ar fi să ne gândim că anul acesta să aşteptăm 
nişte semne mari sau nişte schimbări mari, judecând după lumea în care trăim, 

ne-am aştepta la schimbări în bine? Dacă e să fim oneşti cu noi înşine, ne vom 
da seama că NU. Pentru că vedem în jurul nostru că s-a întărit lumea şi întru 
viclenie şi întru nelucrare a poruncilor lui Dumnezeu, a dreptății lui Dumnezeu. 
lată, avem, altfel de prăznuire în Biserică, nu cu începutul sau sfârșitul anului. 
Evenimentele noastre, pe care le prăznuim şi de care ne bucurăm în Biserică, 
sunt cele legate de venirea lui Dumnezeu la noi, Care ne-a descoperit de ce să 
trăim, cum să trăim şi cum să descoperim încă din viaţa aceasta puterea de a 
înţelege Împărăţia Cerurilor şi de a lucra cele ale ei. Ne bucurăm ştiind că 
această Împărăţie a Cerurilor este o Împărăţie a dreptăţii şi a curăţiei şi ne 
pregătim pentru ea în măsura în care începem să lucrăm dreptatea, începem să 
lucrăm cele ale curăţiei, cele ale lepădării de egoism. 


Adeseori ne amăgim pe noi înşine spunând că toţi fac aşa, de exemplu, că toţi 
dau mită, toţi viclenesc când e vorba de un post mai bun, de o hrană mai bună, 
se descurcă, cum era pe vremea lui Ceauşescu, furând de ici, de colo, şi tot felul 
de lucruri mici, până la urmă... Fiindcă sunt lucruri mai mari decât acestea, pe 
care le lucrează unii fără frică de Dumnezeu. Și în această lume nedreaptă, care 
spune că-L cinsteşte pe Dumnezeu, dar slobozeşte avortul şi nici măcar nu 
informează pe biata femeie ce înseamnă asta în viaţa ei, în credinţa ei, această 
lume care spune că crede în Dumnezeu şi-L mărturiseşte, dar caută să bage în 
şcoli şi în mintea copiilor tot felul de învățături despre cum să se destrăbăleze, 
să desfrâneze, spunând că e ceva firesc şi deja, în clasa a patra, îşi pun problema 
cât de repede îşi încep fetele viaţa în desfrâu şi în curvie, această lume care 
mărturiseşte că crede în Dumnezeu, dar, de fapt, se îndepărtează de EI, în 
această lume ne pregătim de Împărăţia Cerurilor atunci când, într-adevăr, 
credem cuvântul lui Dumnezeu şi îl lucrăm. Şi credem, aşa cum mărturisim în 
Crez, că Hristos va să vină cu slavă din nou, nu cum a venit prima dată smerit, 
în peşteră, ci cu slavă de data aceasta şi cu multă putere, ca să judece cât de mult 
am căutat această Împărăţie a Cerurilor şi cât de mult am lucrat pentru ca ea să 
înceapă încă de aici, de pe pământ, în jurul nostru. Pentru că în momentul în 
care încep să lucrez dreptatea, să mă slobozesc de egoismul din mine, să cred 
mai mult în Dumnezeu, deja Dumnezeu lucrează prin mine, prin tine şi prin toţi 
ceilalți. 


Prăznuim astăzi pe Sfântul Vasile cel mare, pentru că întrutotul s-a dăruit lui 
Dumnezeu şi oamenilor, punându-și nu doar averea sa la dispoziţie, lucru uşor 
până la urmă — nu foarte uşor, pentru că suntem legaţi de averile noastre, de 
siguranța pe care ne-o dau ele, dar mult mai uşor decât a-ţi pune în faţa lui 
Dumnezeu şi în slujba oamenilor tot trupul tău, toată puterea ta, toată suflarea 
ta. lată, Sfântul Vasile cel mare a lucrat acestea, de aceea s-a sfinţit, de aceea 
moaştele lui și rugăciunile lui au putere. Şi faptul că le avem ne cheamă şi pe 
noi să înţelegem şi să lucrăm cele ce a lucrat el. 

Să lucrăm din toată inima cuvântul lui Dumnezeu. Să împlinim în fiecare zi şi în 
fiecare clipă a noastră acest cuvânt pe care îl rostim în rugăciune: Facă-se voia 
Ta, Doamne! Şi voia lui Dumnezeu este să trăim în înţelegere, să ne pregătim 
pentru Împărăţia lui Dumnezeu în fiecare clipă. Şi atunci, judecată nu este doar 
una la capătul vieţii, ci una de fiecare zi. Cel mai mic gând pe care l-ai jertfit lui 
Dumnezeu — bunăoară puteam să răspund în faţa unei umilinţe, în faţa unei 
nedreptăţi și n-am făcut-o, crezând că Dumnezeu vede lucrul acesta — EI va 
lucra pentru smerirea mea, pentru răbdarea mea, bine şi în inima mea şi în inima 
celuilalt; puteam să fac asta şi n-am făcut-o; e un lucru mic, dar nu de nimic. E 
un lucru prin care mă apropii de Dumnezeu şi Dumnezeu de mine. Puteam să 
dorm mai puţin şi am făcut-o. Sau puteam să mă înfrânez, chiar şi numai de la 
un pahar de apă sau de la mai puţin de atât. În toate acestea încep să simt 
apropierea lui Dumnezeu pentru care cel mai mic gând al nostru e important. 


Dar și invers: puteam să văd că cel de lângă mine, care a căzut, este într-o 
neputinţă şi n-am făcut-o, pentru că eram grăbit sau mi-a fost silă, greu voi mai 
găsi pacea gândurilor și pacea pe care Dumnezeu voia să mi-o reverse în suflet. 
Puteam să mă rog mai mult și n-am făcut-o; mai puţin voi simţi harul lui 
Dumnezeu lucrând în viaţa mea. Şi atunci, în fiecare zi, în felul acesta voi simţi 
judecata lui Dumnezeu asupra mea. Nu în sensul că Dumnezeu e vreun contabil 
care înregistrează toate cele pe care le fac, Dumnezeu dăruieşte întru dărnicie, 
dar EI vrea ca să fim cu luare-aminte, nu cu nepăsare, nu îndreptăţindu-ne într-o 
viaţa uşuratică, într-o viaţă cu nepăsare şi negândindu-ne cu adevărat că El are 
un plan cu noi în lume, aici şi acum. M-a împins cineva pe stradă şi asta poate 
să-mi fie mie întâlnire cu Dumnezeu dacă mă rog: <Doamne, de ce mi s-a 
întâmplat asta?>, în loc să-l înţur, în loc să gândesc rău sau să-l bârfesc. Mi s-a 
întâmplat să mă inunde vecinul şi asta, dacă o pun în faţa lui Dumnezeu, altfel 
voi trăi decât dacă mă voi grăbi să-l dau în judecată [sau să mă cert cu el]. 


Prăznuim în Biserică ca mari praznice, de căpetenie vieţii noastre: Naşterea 
Domnului, Bună Vestire — care înseamnă începutul mântuirii noastre —, Învierea 
lui Hristos, pentru că prin ele înţelegem ce vrea Dumnezeu de la noi şi cum să 
trăim ca să simţim încă de aici Împărăţia Cerurilor, ca să înţelegem că aceste 
cuvinte, pentru noi înseamnă însăşi viaţa noastră, viaţa pe care o punem înaintea 
lui Hristos, viața pe care Hristos ne-o schimbă şi vom începe să trăim într-un 
firesc ceea ce la început nu ne era firesc. Firescul omului căzut este, poate, cum 
spuneam, să nedreptăţească, să înjure, să strige, să bea, să se îmbete, ăsta este 
firescul omului care s-a înstrăinat de Dumnezeu, care poate avea multe dar nu 
ştie să-şi trăiască viaţa, nu ştie că dincolo de moarte îl aşteaptă veşnicia şi încă 
de aici poate să simtă cum va trăi acea veşnicie. A fost nepăsător față de 
Dumnezeu, a trăit în ură sau în deznădejde sau cu gândul sinuciderii, cu acestea 
va intra în veşnicie. Nu întâmplător prooroci care și-au jertfit viaţa, apostoli care 
şi-au jertfit zilele şi sănătatea au rostit imperativul de a trăi cu luare-aminte! 

Da, iată, este dureros că nu toţi caută cu adevărat Împărăţia Cerurilor și rătăcesc. 
Sfântul Apostol Pavel are acest cuvânt înfricoșător: Nu vă amăgiți: Nici 
desfrânaţii, nici închinătorii la idoli, nici adulterii, nici malahienii, nici 
sodomiţii, nici furii, nici lacomii, nici beţivii, nici batjocoritorii, nici răpitorii nu 
vor moşteni Împărăţia lui Dumnezeu. 


Cât timp stăruim în acestea, cât timp ni se pare lucru de nimic păcatul, care 
înseamnă minciuna vieţii noastre, nu vom putea să ne împărtăşim de fericirea 
cea adevărată. Şi asta o vedem oarecum de aici: un beţiv care a băut o lună, un 
an, trei ani şi până la 60 de ani continuă să bea, deşi este nefericit, deşi-şi 
ruinează sănătatea, familia, cariera dacă va fi avut-o şi tot ce îi e de preţ, el 
continuă să bea, fiind profund nefericit, până la urmă. Dar, de multe ori, 
nerecunoscând aceasta: <Ce, eu sunt beţiv? Nu, eu beau cum bea toată lumea! E 
ceva firesc!> La fel se întâmplă şi cu cel curvar şi cu cel fumător, care nu se mai 
poate lăsa de fumat şi cu toate celelalte. Şi veţi înţelege că ceea ce caută 
Dumnezeu de la noi este fericirea noastră, este puterea asupra acestor gânduri 
[duhuri, patimi], care ne joacă precum păpuşile de la teatru. 


Vă povestesc o întâmplare: în faţa unui duhovnic se mărturiseşte cineva că 
înjură. lar duhovnicul îi spune: <Bine, şi de ce înjuri?> <Pentru că aşa îmi 
vine!> <Bine, și mie de ce nu-mi vine?> <A, păi sfinţiei tale n-are cum să-i vină 
aşa ceva...> Pare simplu pentru toţi: de ce nu are cum să-i vină? Pentru că viaţa 
şi-o trăia altfel! Pentru că altceva preţuia în viaţă, altceva gândea. Şi acest 
altceva era un firesc de-al lui de acum. În momentul în care omul se apleacă cu 
gingăşie asupra unui om, asupra unui copil, asupra unui om în suferință, ştie că 
omul acela nu va înjura, nu va drăcui, nu va nedreptăţi. Dar, dacă văd că omul e 
dispreţuitor cu toate cele mici şi mari, îmi dau seama că el trăieşte un chin, el 
însuşi şi cei din jurul lui, copii, soţ/soţie, vecini, colegi. lată că încă de aici 
începem să avem o palidă şi foarte mică măsură a chinului [veşnic] şi a fericirii 
[veşnice], fericirea fiind lucrată de poruncile lui Hristos, fericire pe care vrea să 
ne-o împărtăşească. 


Dar, până la urmă, din această viață, nu doar de aceste gânduri deşarte sau 
neputincioase suntem chemaţi să scăpăm, şi încă din această viaţă ne este dat, de 
vom trăi cu luare-aminte, să vedem pe Dumnezeu. Fericiţi cei curaţi cu inima, 
că aceia vor vedea pe Dumnezeu, spune Domnul. Îl vor vedea nu la televizor, nu 
la Discovery, nu încercând fel de fel de experimente, care mai de care mai 
„inteligente”, ci vor vedea pentru că Domnul Însuşi Se va descoperi. Dumnezeu 
nu e o particulă fără voinţă pe care s-o manipulezi, s-o cercetezi, s-o diseci, s-o 
împarți. Dumnezeu nu e o formulă abstractă pe care să ţi-o însuşești prin 
învăţare precum matematica sau altă ştiinţă. Dumnezeu nu e un lucru pe care să- 
| cumperi cu bani. Pe Dumnezeu nu poţi să-L cunoşti, nu poţi să te apropii de El 
decât în măsura în care El Însuşi vrea să ţi Se descopere şi vrea să ni Se 

descopere nouă, tuturor, când ne vom curăța sufletele noastre de orice viclenie, 
de orice mândrie, de orice delăsare şi nepăsare. Atunci când vom spune cu 
adevărat <Vreau, Doamne, să Te cunosc!> şi vom curăța viaţa noastră de toată 
minciuna, nădăjduim că vom cunoaşte şi noi pe Dumnezeu. 


Marii sfinţi au fost sfinţi nu doar că au făcut minuni, nu doar că s-au rugat 
pentru oameni, ci pentru că toată viaţa lor au crezut desăvârşit fiecare cuvânt al 
Domnului şi l-au lucrat, pentru că s-au uimit de felul în care lucrează Dumnezeu 
în lume şi L-au cunoscut şi L-au văzut pe Dumnezeu. Sfântul Vasile cel mare, 
pe care-l prăznuim astăzi, este sfânt care a cunoscut pe Dumnezeu. Rugăciunile, 
Liturghia sa, sunt de o adâncime cutremurătoare. Nu ştiinţa sau ceva cărți citite 
l-au adus pe Vasile cel mare într-o asemenea cunoştinţă, ci curățirea inimii, 
împlinirea acestei fericiri: Fericiţi cei curaţi cu inima, că aceia vor vedea pe 
Dumnezeu. L-au văzut Apostolii în lumina Taborului, iată, L-a văzut aproape de 
noi în timp şi Sfântul Siluan şi poate şi alţii, de care noi nu ştim, sfinţi pentru 
care viaţa asta a însemnat: o neîncetată luptă de a se curăța pe ei înşişi. Nimic 
din ceea ce lucrează omul, din ceea ce râvneşte omul nu se face fără un efort: că 
vreau să devin medic, că vreau să-mi fac o casă, că vreau să plec undeva, toate 
presupun o pregătire, uneori de o viaţă. Nu se fac lucrurile acestea spontan. Să 
nu ne gândim că a cunoaşte pe Dumnezeu, a vedea pe Dumnezeu o vom face 
doar visând la aceasta, meditând la aceasta, eventual citind din când în când din 
Noul Testament, ci silindu-ne în fiecare zi să luăm aminte la viaţă noastră, să 
lucrăm cu acrivie poruncile lui Dumnezeu, să ne înfrânăm de la orice poftă care 
ne dezbină lăuntric şi să ştim că, odată ce am păşit pe acest drum, nu trebuie să 
mă opresc doar la a deveni mai bun decât vecina sau decât unchiul sau decât 
verişorul, ci la a deveni sfinți. Acesta este cuvântul pe care Dumnezeu ni-l 
spune: Fiţi sfinţi, pentru că Tatăl vostru este Sfânt! Fiţi sfinţi, pentru că asta este 
fericirea pe care o căutaţi! Nu este fericirea de a sta la mare, nu este fericirea de 
a mânca bine sau de a bea un pahar de vin bun sau de a chiui la o nuntă. Este 
fericirea de a începe să înţelegi că în rătăcirea acestei lumi, în întunericul acestei 
lumi, Dumnezeu te cheamă să înţelegi acest plan pe care îl are din veac cu 
lumea şi cu tine însuţi! Şi, în măsura în care vei începe să înţelegi aşa, vei 
începe să vezi cum lucrează Dumnezeu în viaţa ta şi cum începi tu însuţi să-i 
vezi altfel pe oameni. Altfel le vezi nefericirea de care, de multe ori, ei înşişi nu- 
Şi dau seama. 


Fericirea pe care ne-o făgăduieşte Domnul nu e o autosugestie, nu e o îmbătare 
cu apă rece, pentru că altfel sfinţii ar fi fost cei mai nefericiți oameni. Şi iată că 
ei mărturisesc şi morți adevărul vieţii lor. Trupul lor s-a învrednicit de 
nestricăciune pentru că viaţa lor a fost nestricăcioasă, nerătăcită. De la moaştele 
noi ne împărtăşim putere şi viaţă. 


XA A AAA AAA AAA AxX 


Xp Xp Xe Xe Xe e e eee eee eee 


KA AAA AAA AAA A AAA AAA 


Xp Xe Xe e e e e eee 


Astăzi prăznuim Tăierea împrejur după trup a Domnului. Domnul Însuşi a luat 
trup de copil, trup de prunc, s-a supus acestor neputinţe ale firii, ba, mai mult, în 
fața părinților pe care i-a avut pe acest pământ: Maica Domnului, Sfânta 
Fecioară, binecuvântată și aleasă de Dumnezeu și logodnicul Iosif. A crescut 
fiind-le supus, neînfruntându-i, neîncercând să-i covârșească cu înţelepciunea 
Lui, cu experienţa, și putea s-o facă, după cum o făcuse în Templu, în faţa atâtor 
înţelepţi. Ne învaţă acest chip al smereniei, ca în toate să punem şi noi iubirea şi 
voia lui Dumnezeu, înaintea oricărui gând de a ne slăvi pe noi înşine. Şi 
învățând această smerenie şi că viaţa noastră duhovnicească nu are sfârșit, nu 
are răgaz, ci este într-o continuă luptă de a dobândi „diploma” pe care o căutăm, 
întâlnirea desăvârşită cu Dumnezeu, înțelegând acestea şi noi să ne împărtăşim 
de fericirea sfinţilor de a şti în fiecare zi cu luare-aminte pentru ce trăim şi să 
putem spune cu credință aceste cuvinte: Aştept învierea morților şi viaţa 
veacului ce va să fie. Amin. 


Nu cred că anul care va veni va fi mai bun decât ceilalți nici pentru noi, ca 
lume, nici pentru fiecare din noi. Ba aş îndrăzni să spun că n-are cum să fie mai 
bun. Dar cred că în acest an şi în toţi cei ce vor veni, dacă-L vom căuta pe 
Dumnezeu vom dobândi o putere şi o fericire pe care n-am avea-o nici dacă ar fi 
anii aceștia mai plini de desfătări şi de uşurătăți decât toţi anii de până acum la 
un loc. Să căutăm pe Dumnezeu precum sfinţii L-au căutat şi atunci vom 
cunoaşte o nădejde şi o siguranţă care nu se vor clinti pentru că sunt întemeiate 
pe piatra care este Hristos. [...] 


Cuvântul Arhim. Nichifor Horia pentru Intrarea în noul an, de la Vecernia 
pentru praznicul Sfântului Vasile cel mare (Măn. Bucium, 31 dec. 2010): 


Viaţa pe care o trăim, cu bucuriile, dar, mai ales cu întristările şi dezamăgirile 
ei, este doar un chip al Vieţii la care suntem chemaţi, al fericirii pe care Domnul 
ne-a gătit-o, al Împărăției Cerurilor de care Domnul spune: Veniţi de moşteniţi 
Împărăţia pe care am gătit-o vouă. 


Cui? Celor ce cred, celor ce nădăjduiesc în Dumnezeu. [...] Noi desăvârşiţi 
trebuie să fim, dar, iată şi măsura în care nu deplin am realizat aceasta şi mai 
mult am văzut neputinţele şi slăbiciunile noastre, dar am continuat a nădăjdui în 
Domnul, am continuat a nădăjdui în această Viaţă adevărată. Toţi aceia se vor 
bucura de Împărăţia lui Dumnezeu și de bucuria slavei Lui. 


Am cântat acest imn de seară, Lumină lină a sfintei slave. Această Lumină lină, 
pe măsură ce ni se împărtăşeşte încă de aici, din viaţă, ca lumină dătătoare de 
sens a faptelor noastre, a gândurilor noastre, a cum să ne petrecem ziua fără de 
păcat, această lumină deja ne uneşte în chip mângâietor cu Dumnezeu. 

Și în această seară, iată, deja am ales să ne petrecem ziua nu în foc de artificii, 
nu în muzică răsunătoare, ci în nădejdea acestei vieţi lipsite de deşertăciune. Şi 
acest chip al vieţii adevărate este Biserica, în care căutăm să ne unim cu 
Dumnezeu, să înţelegem cum lucrează Dumnezeu în lume, ce vrea să însemne 
această Împărăţie a Cerurilor, ce înseamnă fericirea de acolo. 


lată, Solomon a fost unul dintre regii al cărui nume s-a păstrat până în zilele 
noastre. Câte nume de preşedinţi aproape de noi cunoaştem? Nici măcar pe cei 
de azi din toate țările nu-i cunoaştem, darămite să ne mai amintim de cei care au 
fost acum 50-100 de ani. Dar iată, numele lui Solomon a străbătut lumea, pentru 
că în timpul lui oamenii au avut o mai mare siguranţă şi a zilei de mâine, dar, în 
primul rând, a unor valori mai drepte, a unor legi care apărau pe om, nu-l 
expuneau tuturor minciunilor și orgoliilor, şi capriciilor celor mari şi celor avuţi, 
a unor legi care se îndreptau spre slava lui Dumnezeu Celui adevărat, pe Care 
însuşi Solomon ÎL slăvea. Şi iată, Solomon, în acest popor pe care îl fericea 
regina Saba pentru că avea un asemenea împărat, era cel care, mai mult decât 
toţi, era sporit în înţelepciune, pe care o ceruse de la Dumnezeu, dar care se 
împărtăşea de toată bogăţia, de toată slava acestei lumi, încât şi Hristos, în 
momentul în care îi învaţă pe Apostoli să nu se îngrijească de îmbrăcăminte, le 
spune: Luaţi seama la crinii câmpului cum cresc: nu se ostenesc, nici nu torc. ŞI 
vă spun vouă că nici Solomon, în toată mărirea lui, nu s-a îmbrăcat ca unul 
dintre aceştia. 


Iată, Solomon, putem spune fericit şi râvnit de toți cei din timpul lui şi, dacă |- 
am avea în mijlocul nostru, şi noi am râvni cinstei, şi siguranţei, şi slavei, şi 
desfătărilor, de care a avut parte. Solomon îşi începe una din cântările deosebite 
din Biblie, Ecclesiastul, cu aceste cuvinte: Deşertăciunea deşertăciunilor, toate 
sunt deşertăciune. 


Aceste cuvinte nu sunt ale unui sărac, nu sunt ale unui filosof, nu sunt nici 
măcar ale unui călugăr ce s-a retras într-o pustie, ci sunt ale unui împărat care s- 
a bucurat de toate ale sale pământeşti după care mulți alergăm şi tânjim şi îi 
invidiem pe alții. lată, Solomon a avut toată cinstea şi înţelepciunea acestei 
lumi. 


Ce vor să însemne aceste cuvinte, deşertăciunea deşertăciunilor? Au sensul că 
nimic din viaţa aceasta nu poate împlini desăvârşit pe om. Şi tot ceea ce 
înseamnă bucurie şi desfătare pentru noi, bogăţie, cinste, slavă şi toate celelalte, 
pe toate Solomon le descoperă ca fiind deşertăciune. Una singură o vădeşte a fi 
trainică, şi anume încredințarea în mâna lui Dumnezeu şi înţelesul a cum 
lucrează Dumnezeu în istorie. 


XA A AAA AAA AAA Ax 


Xp Xp e Xe Xe e e eee eee eee 


KA AAA AAA AAA A AAA AAA 


Xp Xp Xe e Xe e e ee eX 


Şi astăzi, Dumnezeu, Care pare că este departe de noi, atât de departe încât pare 
că tot răul şi-a dat mâna şi nu mai vedem binele de atâta minciună şi 
înşelăciune, şi abuzuri, şi nenorociri, şi cu fiecare an parcă nu aşteptă mai mult 
bine, ci mai mult rău; iată, Dumnezeu, Care pare a fi departe de noi, Se 
descoperă tuturor celor care nădăjduim în El şi ne rugăm Lui cu inimă curată. 
Poate nu mai avem timp să ne începem ziua cu ore de rugăciune sau noaptea cu 
timp îndelungat de jertfă în rugăciune, dar la serviciul nostru, sau mergând spre 
casă, sau când avem de gestionat un conflict cu cineva, dacă inima ne-o 
îndreptăm spre Dumnezeu și cerem de la Dumnezeu să ne descopere bucuria 
Împărăției Cerurilor, şi cum să trăim aici, pe pământ, voia Lui, vom simţi în 
inima noastră şi în viaţa noastră lucrarea Lui. Dacă vom căuta cu fiecare zi să 
ieşim din egoismul nostru, din grija doar a zilei de azi, vom simți cum 
Dumnezeu lărgeşte inimile noastre şi ne dă o bucurie pe care Solomon o căuta 
atunci când a văzut deşertăciunea deşertăciunilor în toate grijile şi răsplătirile 
lumii acesteia. 


lată, pentru că suntem neputincioşi a cugeta acestea, pentru că nu suntem 
statornici a păstra un asemenea gând în noi, Biserica ne pune aproape în fiecare 
zi chip de sfânt, chip care a putut străbate prin întunericul acesta al neştiinţei şi 
al egoismului, a putut străbate spre Dumnezeu. Şi unul dintre aceşti sfinți este 
Sfântul Vasile cel mare, pe care îl cinstim astăzi, care, în lume fiind şi bogat, şi 
dintr-un neam bun, şi cu o învăţătură de care puţini puteau beneficia, a fost 
înzestrat de Dumnezeu -— şi, într-o anumită măsură, nu e meritul nostru, nu e 
meritul tău, omule, că te naşti deştept sau că te naşti într-o familie care te poate 
da la şcoală şi-ţi poate cultiva înţelepciunea; dacă te năşteai într-o familie care 
nu te putea da la şcoală, erai, în cel mai bun caz, un bun gospodar, dacă nu 
cumva un deznădăjduit şi un descurajat. lată, Sfântul Vasile cel mare a 
beneficiat de toate acestea şi poate ar fi putut să se bucure de toată cinstea şi de 
toată bunăstarea şi de toată bogăţia acestei lumi. Însă încă de la anii tinereţii 
parcă a intuit adânc această deșertăciune a deşertăciunilor pe care avea să o 
citească în Ecclesiastul şi a ales a renunţa la toate acestea, nu că erau rele în 
sine, ci pentru că, într-o anumită măsură, toată grija noastră, chiar şi într-o 
carieră profesională, cu însetare, chiar și acestea ne opresc din urcuşul nostru de 
a-L cunoaşte mai degrabă pe Dumnezeu. 


Și Sfântul Vasile cel mare, înainte de a fi episcop, s-a retras un timp în pustie, 
pentru a înţelege ce-i cu sufletul lui, ce-i cu gândul lui, ce-i cu întristările lui şi 
pentru a cere de la Dumnezeu cuvânt de înţelepciune. Şi, după ce lucrurile 
acestea s-au limpezit în el, aşa cum, într-un vas care stă liniştit, se lasă deoparte 
fiecare gunoi și rămâne apa limpede deasupra, abia atunci Sfântul Vasile cel 
mare a fost chemat de Dumnezeu la propovăduire şi a devenit un adevărat 
tezaur pentru întreaga noastră Biserică, tezaur prin puterea rugăciunilor sale — 
iată, avem Molitfele Sfântului Vasile cel mare, Liturghia Sfântului Vasile cel 

mare, multe alte rugăciuni care vădesc această înţelegere dreaptă şi această 
adâncime pe care Sfântul a purtat-o în inima sa. Aşadar, a avut puterea aceasta 
de a înţelege lucrarea lui Dumnezeu în lume şi de a fi un luminător între 
oameni. 


Nici eu, nici dumneavoastră poate nu suntem chemaţi să fim la măsura Sfântului 
Vasile cel mare. Dar pe noi toţi Dumnezeu ne cheamă spre bucurie, spre Viaţa 
cea adevărată în care nu vom putea intra decât curăţiţi de toată minciuna, de tot 
disprețul pe care îl purtăm celor din jur, de tot egoismul, de toată mândria. Să nu 
uităm că ceea ce căutăm în această viaţă, dincolo de deşertăciunea 
deşertăciunilor, este acest chip adevărat al încrederii pe care o avem în 
Dumnezeu şi al cunoașterii cât mai adevărate şi mai înţelegătoare de Dumnezeu. 


Să căutăm aceasta şi să cerem ajutor sfinţilor, pentru ca, la un capăt al vieţii, să 
nu spunem, chiar cu înţelepciune, deşertăciunea deşertăciunilor, ci să putem grăi 
imn de slavă înălţat lui Dumnezeu, care-L binecuvântează pe Dumnezeu şi-L 
slăveşte, pentru că această Împărăţie ni se descoperă în slujbele care începe, de 
exemplu, Liturghia: Binecuvântată este Împărăţia...şi în acest imn de slavă să 
învăţăm inimile noastre să se bucure şi să nădăjduiască în această Împărăţie. Şi 
orice întristare, orice durere pe care I-o arătăm Lui, se va vindeca şi va fi 
creştere spre adevărul pe care Domnul vrea să ni-l împărtăşească. 


Să întâmpinăm noul an rugându-ne nu doar să nu fie criză, sau să nu ne fie rău, 
sau doar să fim sănătoşi, sau să fim bogaţi, sau să ne meargă bine, ci: Doamne, 
dacă voi fi sănătos sau bolnav, să fiu încredinţat că Tu mă acoperi cu dragostea 
Ta şi cu înţelepciunea Ta şi că acestea toate pentru mine sunt de folos, spre a Te 
cunoaşte mai adânc. Dacă voi fi eu într-o criză sau ţara într-o criză, să înţeleg 
dincolo de acestea cum lucrezi Tu în istorie şi în lume. Şi, dacă va fi să nu 
sporesc în bogăţie sau în sănătate sau în toate celelalte, dă-mi înţelegerea că 
viaţa mea pe pământ, ca a lui Solomon, ba chiar ca a Sfântului Vasile cel mare, 
este un urcuş spre Tine, Doamne şi că abia la capătul acestui urcuş începe viaţa 
cea adevărată. 


Să ne dăruiască Dumnezeu să ne bucurăm de această viață adevărată, să 
mulțumim lui Dumnezeu pentru ea, să nădăjduim în ea, să ştim că nemincinos 
este Domnul şi crezând în EI, ne vom bucura de cuvintele pe care le spune: Cel 
ce ascultă cuvintele Mele și crede în Cel Care M-a trimis pe Mine are viaţă 
veşnică şi la judecată nu va veni şi s-a mutat din moarte la viaţă. 


De la moarte la viaţă cu fiecare an să creştem, de la moarte la viaţă să înaintăm 
şi această viaţă încă din această lume, s-o simţim în inimile noastre. Amin. 


Dumnezeu să ne ajute! 

Pune, Doamne, început bun mântuirii noastre! 


Iubiţi credincioşi, se cuvine, mai înainte de orice cuvânt, să aducem mulţumiri 
lui Dumnezeu, din adâncul sufletelor noastre, pentru că ne-a ajutat să păşim cu 
pace în noul an şi mai ales, să fim în biserică la acest ceas de Liturghie. 


Mărturisim prin această prezență dragostea noastră de a începe cu rugăciune 
prima zi a anului, chiar dacă acum suntem, poate, mai obosiţi ca de obicei. În 
componența vieţii moderne a intrat, cu sau fără voia noastră, un eveniment 
devenit tradiţional, necreştin prin implicaţiile lui, dar care nu poate fi negat ca 
realitate: revelionul. 


Suntem şi noi trăitori ai vieţii moderne, dar în duh creştin. La miezul nopții 
trecute, când orologiul a marcat trecerea din vechiul în noul an, noi, împreună 
cu familiile noastre am rostit mai întâi o rugăciune pentru ca Dumnezeu să ne 
ajute întru înnoirea râvnei pe calea mântuirii, cerând de la EI un nou început bun 
al mântuirii, după aceea n-am zăbovit prea mult, ci ne-am retras spre odihnă 
pentru a fi treji la ora venirii la Sfânta Biserică. 


Noi ştim că însuşi cuvântul revelion poate fi înţeles în sens creştin: „reveiller” 
(de la care vine românescul revelion) în franceză înseamnă „a trezi, a se 

deştepta din somn”. lată-ne, aşadar, aici, în Casa Domnului, unde toţi cei care se 
numesc creştini ar trebui să fie la această oră. 


lubiți frați de credință, calendarul nostru menţionează, precum ştiţi, trei 
sărbători pentru ziua de azi: Tăierea împrejur a Domnului, Sfântul Vasile cel 
mare şi Anul nou. Despre fiecare vom face, în cele ce urmează, câteva scurte 
referiri. 


Tăierea împrejur a pruncului lisus s-a făcut a opta zi după naştere, precum citim 
în Sfânta Evanghelie după Luca (Q, 21-24), când I-au pus şi numele, după 
rânduiala veche consemnată de Moise în Levitic cap. al XII-lea. Pentru a afla 
mai pe larg despre acest sfânt eveniment, vă îndemnăm să citiți acasă din 
Scriptură, când veţi dispune de un ceas de linişte, atât la Luca, cap. al II-lea, cât 
şi la Levitic, cap. al XII-lea. Dacă ar întreba cineva de ce astăzi noi, creştinii, nu 
mai tăiem pruncii împrejur, răspundem: tăierii împrejur din Vechiul Testament 
i-a luat locul Botezul creştin, în Noul Testament. Acum spunem şi noi, o dată cu 
Sfântul Apostol Pavel: „Tăierea împrejur este aceea a inimii, în duh, nu în 
literă” (Rom. 2, 29). 


Sfântul Vasile cel mare, trăitor în veacul al IV-lea, a cărui pomenire astăzi 
săvârşim, ne este cunoscut prin câteva fapte cu totul remarcabile: este autorul 
unei Sfinte Liturghii, numită în cărţile noastre Liturghia Sfântului Vasile cel 
mare, ce se săvârşeşte de zece ori pe an, inclusiv astăzi; este autorul unui 
însemnat număr de lucrări teologice, omilii, epistole etc., după care învăţăm şi 
astăzi, minunându-ne de înălțimea cugetării sale; a rămas în istorie ca şi ctitor al 
unui aşezământ social de binefacere, intitulat Vasiliada, după care s-au inspirat 
până în ziua de astăzi nenumărate centre de caritate. Nu în ultimul rând, s-a 
remarcat printr-o viaţă de sfinţenie exemplară. 


Om al rugăciunii, ne-a lăsat şi Molitfele, cunoscute sub numele său, pe care le- 
am rostit şi noi astăzi în genunchi. S-a dovedit biruitor peste patimi, după cum 
însuşi numele lui sugerează. Căci Vasile vine de la grecescul „basileos”, care 
înseamnă „împărat”. 


Citim, de pildă despre un caz asemănător, în Patericul egiptean, cum Avva Iosif 
a spus odată ucenicilor: „Eu sunt împărat astăzi, că am împărățit peste patimi!”, 
adică, „le-am biruit!”. Aşa şi Sfântul Vasile, s-a dovedit biruitor peste cele 
lumeşti, dobândind sălaş în ceruri, unde şi astăzi se roagă pentru noi. 


Cu privire la marcarea Anului nou, noi trebuie să vedem creştineşte acest prag: 
să ne facem un bilanţ sufletesc a ceea ce am realizat sau nu în anul precedent, 
cât am lucrat la mântuirea noastră şi a aproapelui, totodată să cerem ajutor de 
sus pentru un nou şi bun început în calea mântuirii. Să nu ne mire acest cuvânt 

„început bun”. Chiar dacă suntem mai înaintați în vârstă, în cele ce privesc 
mântuirea trebuie să ne considerăm mereu începători. Căci spune un proverb 
sugestiv: „In fiecare zi, din nou, de la început!”. 


Sau cum citim în acelaşi Pateric egiptean: „Odată Avva Arsenie a fost auzit de 
către ucenici, care stăteau afară, strigând din chilie: Dumnezeule, nu mă 
părăsi! Nimic bun n-am făcut înaintea Ta, dar dă-mi după bunătatea Ta să pun 
început! ”. 


Iubiţi ascultători, mulțumind lui Dumnezeu pentru binefacerile care au fost 
asupra noastră în anul care a trecut, păşim cu nădejde în noul an, în dorinţa de a 
fi mai buni, mai iertători, mai harnici, mai aprinşi de dragoste pentru Sfânta 
Biserică. Vă apreciem în chip deosebit pe toţi care aţi dovedit şi astăzi dragoste 
față de legea noastră creştină şi aţi venit aici. 


Tuturor vă dorim sănătate şi ani mulţi întru Domnul! Cu deosebire, celor care 
purtaţi numele Sfântului Vasile, vă adresăm binecuvântările noastre părinteşti 
de tot binele, felicitându-vă pentru faptul că aţi început ziua onomastică în 
Biserică. 


Aceleaşi gânduri creştineşti pentru familiile dumneavoastră şi în comuniune cu 
frățiile voastre, pentru întreg neamul nostru românesc. La mulți ani în ogorul 
Domnului! Amin. 

Pr. Vasile Gordon - Predică la Tăierea împrejur a Domnului şi la 
Sărbătoarea Sfântului Vasile cel mare 





„Căci în Hristos lisus, nici tăierea împrejur nu poate ceva, nici netăierea 
împrejur, ci credinţa care este lucrătoare prin iubire” (Galateni, 5, 6) 


Iubiți credincioşi, La mulţi ani în sfânta zi de azi! Este o zi de praznic, unul 
dintre praznicele mari, numite şi împărăteşti, pentru că are în centrul atenţiei pe 
Impăratul şi Domnul nostru, Mântuitorul lumii, lisus Hristos. 


Am început cuvântul, iubiți credincioşi, cu un citat din Sfântul Apostol Pavel 
care pomeneşte, aşa cum aţi auzit, de tăierea împrejur...dar şi de netăierea 
împrejur. Cum ştim cu toţii, în calendarul nostru, pentru ziua de azi este rânduit 
praznicul Tăierii Împrejur a Domnului, alături de cinstirea Sfântului Vasile cel 
mare şi pomenirea Anului nou civil (spre deosebire de cel bisericesc, care 
începe la 1 septembrie). 


Fără să intrăm în amănunte obositoare, vom spune câteva cuvinte despre fiecare 
dintre aceste sărbători, renunțând la aspectele istorice ale evenimentelor şi 
încercând a pătrunde înţelesul lor mai adânc, duhovnicesc. 


1. Mai întâi să încercăm a înţelege de ce noi, creştinii, nu mai tăiem pruncii 
împrejur. Maica Domnului şi cu bătrânul Iosif L-au dus la Templu pe pruncul 
lisus, la opt zile de la naştere, unde a fost tăiat împrejur după rânduiala iudaică, 
întrucât trebuia să respecte Legea Veche, fapt despre care Însuşi lisus va 
mărturisi mai târziu: „N-am venit să stric Legea, ci s-o împlinesc!” (Matei 5, 
17). Împlinind-o, adică desăvârşind-o, ne-a eliberat pe noi de povara ei, locul 

tăierii împrejur luându-l Botezul creştin după porunca binecunoscută, dată 
ucenicilor: „Mergând învăţaţi toate neamurile, botezându-le...” Matei, 28, 19). 
Observăm că n-a zis: „Tăindu-le împrejur...”). 


După această sumară explicaţie, dorim să readucem în atenţie cuvintele 
Sfântului apostol Pavel, prin care mărturiseşte că tăierea sau netăierea împrejur 
nu sunt esenţiale. Căci există şi o tăiere împrejur duhovnicească, aşa cum va 
scrie romanilor: „Tăierea împrejur este cea a inimii, în duh, nu în literă” (Rom. 
2, 29). Adică o vieţuire creştinească, demnă de haina Botezului, care, se ştie, 
este o naştere din apă şi din Duh (loan 3, 5). 


Pentru problematica neobligativității creştinilor de a fi tăiaţi împrejur, aflăm 
explicaţii admirabile în epistolele către Romani şi Galateni ale aceluiaşi genial 
Sfânt apostol Pavel, pe care vă îndemnăm să le cercetaţi pe îndelete. 


Un pas mai departe în pătrunderea mesajului paulin îl avem făcând legătura cu 
mărturisirea inspirată a Sfântului arhidiacon Ştefan, desprinsă din cuvântarea de 
dinaintea martirajului (observăm, pe moment, legătura directă între mărturisire 
şi martiriu): „Voi cei tari în cerbice, spune el iudeilor prigonitori şi netăiaţi 
împrejur la inimă şi la urechi, voi pururea staţi împotriva Duhului Sfânt, precum 
părinţii voştri aşa şi voi!” (Fapte, 7, 51). Greu cuvânt! Dar se potriveşte nu 
numai cărturarilor şi fariseilor opaci din vremea aceea, ci şi potrivnicilor 
Evangheliei din vremea de azi. 


Pentru toți ca ei, Mântuitorul a spus: „Inima acestui popor s-a învârtoşat şi cu 
urechile aude greu şi ochii lui s-au închis, ca nu cumva să vadă cu ochii şi să 
audă cu urechile şi cu inima să înţeleagă şi Eu să-i tămăduiesc pe ei...” (Matei, 
13, 15). 


lată, aşadar, exemple de netăiere împrejur a urechilor, a ochilor, a inimii. 
Actualizând, trebuie să recunoaştem că multe dintre necazurile şi neîmplinirile 
personale şi colective din zilele noastre se datorează acestei „netăieri împrejur” 
a simţurilor, care nu mai pot discerne eficient între bine şi rău, păcat şi virtute, 
minciună şi adevăr etc. 


Urechile, ochii, inima, gura, mâinile, picioarele, pe scurt, toate simţurile şi 
mădularele se comportă de parcă n-ar fi trecut prin apele Botezului, nici n-ar 
avea pecetea celorlalte Sfinte Taine. 


In concluzie, praznicul Tăierii împrejur a Domnului ne aduce aminte de Botezul 
nostru, ne conştientizează că purtăm, în chip tainic, o haină luminoasă, care 
obligă pe purtător la credinţă lucrătoare prin iubire. 

2. Sfântul Vasile cel mare este un model de viaţă şi slujire creştină în sensul 
celor afirmate mai sus. Nu intrăm acum în detalii biblhografice, cunoscute în 
general, mai ales că în colecția Părinţi şi Scriitori Bisericeşti i-au fost rezervate 
trei volume (12, 17 şi 18) în care sunt redate amănuntele biografice, alături de 
cele mai reprezentative opere: omilii, reguli monahale (asceticele), Tratatul 
despre Sfântul Duh, scrisorile etc. 


Pentru acest an am găsit de cuviinţă a prezenta un fragment dintr-o cuvântare 
tradusă de preotul cărturar Samuil Micu Clain, tipărită în anul 1784 şi inclusă în 
volumul său de Propovedanii (cuvântarea se găseşte, în original în Migne, P.G., 
32, 1245-1256). Cuvântul este intitulat „Despre moarte” şi în el Sfântul Vasile 
cel Mare atrage atenţia asupra scurgerii ireversibile a timpului şi asupra datoriei 
întrebuinţării lui cu folos: ,, Lucru minunat, prea iubiţilor! Cum unul fieştecarele 
dintre noi, cât iasă din sânul mumă-sa, îndată legat cu curgerea vremii se 
răpeşte totdeauna, după sine lăsând ziua, care o a trăit şi niciodată tocma de ar 
şi vrea nu se poate mai mult întoarce la ziua de ieri. lară noi ne bucurăm când 
mergem mai înainte şi trecând la mai mare vârstă; ne pare bine ca şi cum am 
căpăta ceva şi ținem fericit pe cel ce din prunc s-a făcut bărbat şi din bărbat s-a 
făcut bătrân. Ci, nu luăm aminte, cum că atâta viaţă am pierdut, câtă am trăit şi 
aşa neluând noi aminte se sfârşeşte viaţa, măcar că totdeauna din cea trecută o 
măsurăm şi nu gândim cât de neştiut lucru este, câtă vreme vrea să ne dea încă 
nouă Cel ce ne-a trimis pe noi să săvârşim această cale... ” 


3. Iubiţi credincioşi, acest fragment se potriveşte celui de-al treilea moment al 
praznicului de azi, Anul nou, întrucât ne conştientizează de faptul că a mai 
trecut un an din viaţa noastră şi că s-ar putea ca cel în care am intrat să fie 
ultimul, aici, pe pământ. Ne aduce aminte că trebuie să preţuim fiecare zi, 
fiecare ceas dăruit de Dumnezeu pentru a lucra mântuirea noastră. 


Puțin mai departe, în aceeaşi cuvântare, Sfântul Vasile atenționează: „Nu vezi, 
oare, soarele răsărind şi apunând? Nu vezi luna crescând şi scăzând? Nu vezi 
pământul înverzind şi iarăşi uscându-se? Ce minune dară este, dacă şi noi 
fiindcă suntem parte a lumii, ne facem părtaşi celor ce sunt în lume?...” În 
cuvinte lapidare dar de esenţă, Sfântul Vasile dă, apoi, soluţia unei vieţuiri 
înțelepte: „Drept aceea, trebuie să fugim de viaţa întru care este ocară!”. 

Marcarea Anului nou înseamnă totodată şi a ne face un mic bilanţ material şi 
sufletesc: câte am împlinit sau nu dintre cele propuse la începutul anului, dacă 
am utilizat sau nu cu folos timpul... Cele neîmplinite, mai ales din motive care 
au ţinut de voinţa personală, pot fi recuperate, cu ajutorul Domnului, în noul an. 


Cunoscutul proverb „Ce poţi face azi nu lăsa pe mâine”, parafrazat, ar suna aşa; 
„Ce poţi face în acest an nu lăsa pe cel viitor...”. „Carpe diem!” („Trăieşte clipa, 

ziua!”), îndeamnă poetul Horaţiu. Adaptând dictonul am putea zice: „Carpe 
annum! - Trăieşte anul!”. 


Dumnezeu ne-a mai acordat o şansă pentru mântuire, se înţelege, prin împlinirea 
datoriilor de fiecare zi şi ceas. 


Iubiţi ascultători, să ne amintim, spre finalul cuvântului nostru, de un fragment 
din prima rugăciune a Canonului pentru Sfânta Împărtăşanie: „„...Doamne, fără 
de răutate fiind, îndelung-răbdător şi mult-milostiv, nu m-ai dat pe mine să pier 
cu fărădelegile mele, în tot chipul aşteptând întoarcerea mea...”. 


Cât de potrivite sunt aceste cuvinte acum, la acest prag de An nou! Dumnezeu, 
în a Sa bunătate, nu ne-a dat morţii pentru fărădelegile pe care le-am făcut în 
anul precedent, ci ne-a acordat şansa îndreptării în cel în care am păşit. 


Mulţumind Domnului pentru această favoare, rugăm pe Sfântul Vasile să 
poarte către Tronul Ceresc rugăciunile noastre spre a fi ajutaţi a vieţui potrivit 
tăierii împrejur celei duhovniceşti. 


„La mulți ani!” tuturor celor ce ați dovedit râvnă şi dragoste faţă de Sfânta 
Biserică, începând anul în Sfântul Lăcaş! La mulți ani tuturor care azi serbaţi 
ziua numelui! Dumnezeu să ne binecuvânteze pe toți! Amin. 

Părintele Ciprian Negreanu — Predică despre motivele pentru care a 
existat Legea în Vechiul Testament şi legătura cu Punerea Numelui de Iisus 
şi Tăierea împrejur cea după trup a Domnului 





În numele Tatălui şi al Fiului şi al Sfântului Duh.Amin. 


Suntem în ziua a opta după naşterea Mântuitorului nostru lisus Hristos, ziua 
tăierii împrejur şi ziua punerii numelui Domnului lisus Hristos, zi de Praznic 
împărătesc, unul din cele 12 praznice de peste an. Ea stă de fapt sub lumina 
naşterii în continuare pentru că e un eveniment care a avut loc după 8 zile de la 
naştere, care a căpătat în timp această cinstire de praznic împărătesc. 


De fapt ce serbăm noi, în ziua aceasta , pentru că foarte puţini creştini dacă 
sunt întrebaţi nu pot să înţeleagă ce s-a întâmplat în ziua aceasta şi de ce ne 
amintim de ziua aceasta ? Ne amintim în această zi de punerea numelui 
Mântuitorului nostru lisus Hristos, în a opta zi. După legea lui Moise tuturor 
copiilor se punea nume în această zi. Şi tot astăzi s-a tăiat împrejur Mântuitorul 
nostru lisus Hristos. 


De ce aveau aceste lucruri importanţă? De ce are importanţă atât de mare 
încât noi creştini o serbăm, într-o zi de praznic împărătesc? Dar înainte de a 
spune înainte aceasta aş vrea să vă vorbesc foarte puţin despre legea Vechiului 
Testament. Pentru că acestea două şi punerea numelui şi tăierea împrejur erau 
părţi ale legii Vechiului Testament. Mântuitorul se supunea acestei legi. 

De ce a fost dată această lege? Foarte mulţi dintre noi citind Deutoronom, 
Levitic, Numeri, leşire ne smintim puţin, adică vedeţi acolo o serie de legi, 
multe, complicate. Foarte mulţi se apucă să citească Scriptura de la început de la 
Facere merg cât merg, trec de Facere care e prima carte a pentagonului - penta 
înseamnă 5 cărţi - deşi şi acolo sunt mulţi care se smintesc dacă se iau după cât 
înţeleg şi cuprind cu mintea. 


Cum auzeam zilele trecute pe cineva zicând că s-a tulburat, s-a smintit că cum s- 
a înmulțit neamul omenesc dacă Adam şi Eva au avut numai pe Cain şi Abel . Şi 
oameni citesc foarte superficial lucrurile, şi nu se uită cu atenţie că acolo spune 
că: iar Adam şi Eva au avut după acea mulţi fii şi multe fiice de la 200 de ani şi 
ceva de când i-au avut pe Cain, Abel şi Set până la 900 de ani, 953 de ani a Evei 
au avut mulți copii. Şi se smintesc foarte mulţi şi la Facere neînţelegând, 
neputând cuprinde cu mintea, neînţelegând pe Avraam că era căsătorit cu sora 
lui vitegră, adică soră după tată dar nu după mamă, neînțelegând foarte, foarte 
multe şi atunci de abia trec peste Facere dar când dau şi peste Ieşire, când dau 
despre păruta asprime a lui Dumnezeu, de pedepsele care au venit asupra 
Egiptului şi după acea când dau de legile lui Moise, legile date de Dumnezeu în 
detalii facerea cortului, facerea tabernacului sfânt, cum să fie făcut, în ce chip să 
fie făcut, cum să se păstreze zilele de curăţie, cum să facă spălările rituale, mii 
şi mii de lucruri, cum să se ţină sâmbăta. Cei mai mulți se opresc aici şi se 
smintesc complet, nu mai înţeleg nimic. 


În primul rând cei ce fac aşa uită un lucru că părinţii în decursul timpului, sfinţii 
cei mari şi Biserica în sine a sfătuit şi sfătuieşte ca citirea Scripturii să nu se 
citească de la Facere cum ne vine nouă de la prima pagină, repede ci să se 
înceapă de la Evanghelia de la Matei şi nu de la primul capitol ci de la capitolele 
5, 6 şi 7 care este predica de pe munte a Mântuitorului care trebuie citită şi 
recitită până când înţelegi duhul Scripturii acolo în capitolele 5, 6 şi 7 e 
chintesenţa, e duhul cuvântului Mântuitorului, ce vrea el să ne spună la ce ne 
cheamă el, care este calea la care ne cheamă el. Care este duhul noii învățături la 
care ne cheamă. 


După ce citeşti aceste capitole (chiar părintele Arsenie Boca spunea să fie 
cunoscute pe de rost; Tolstoi care avea şi el greşelile lui, le ştia pe de rost şi le 
recita zilnic ) şi le reciteşti şi le înţelegi şi în explicația unor mari părinţi cum ar 
fi Sfântul Teofilact al Bulgariei şi Sfântul loan Gură de Aur. După acea îl citeşti 
pe Matei de la început până la sfârşit, după acea citeşti Marcu şi toate celelalte. 
Părintele Teofil Părăianu spunea citeşti Evanghelia de la Matei, după acea 
Marcu şi te întorci iarăşi la Matei şi reciteşti, după acea citeşti Luca şi după acea 
te întorci la Matei, avea acea idee exact ca la o poezie, ea are rost şi înţeles 
numai dacă începi de la primul vers, prima strofă. Da, nu e obligatoriu. 

Aşa se citesc evangheliile, după mult timp se înţeleg, se trăiesc şi după acea 
începi să citeşti cunoscând duhul Scripturii şi cunoscând chiar dragostea lui 
Dumnezeu cu care se deschide Scriptura, după, începi să citeşti Facerea şi nu 
fără ajutorul şi explicaţia părinților. 


Cei mai mulţi dintre noi aproape nu ştim nimic despre legea lui Moise şi despre 
complicăţenia ce este acolo în cele patru cărți care urmează după Facere, toate 
sunt complicate pentru noi. 


ŞI punerea numelui şi tăierea împrejur a opta zi, ţin de legea lui Moise, o 
rânduială care începuse de pe vremea lui Avraam, dar Moise o aşează, o 
rânduieşte după porunca lui Dumnezeu. De ce a dat Dumnezeu aceste legi care 
par foarte complicate şi care pe noi ne smintesc? De ce Dumnezeu a dat 
iudeilor, evreilor să nu mănânce anumite animale? Şi noi acum după cuvântul 
apostolului din capitolul 14 de la Faptele Apostolilor putem să mâncăm. 


Și după îndemnul lui Dumnezeu pe care l-a dat lui Petru, când se afla în casa lui 
Nope şi dormea pe acoperiş, aşteptând să se facă mâncarea dedesubt, a adormit 
flămând şi a avut o vedenie dumnezeiască în care Dumnezeu îi întindea o faţă 
de masă imensă pe care erau puse toate animalele pământului, iudeii nu mâncau 
târâtoare, peşti fără solzi, nu mâncau multe, nu mâncau animale cu copita 
despicată, rumegătoare şi erau foarte stricţi în aceste rânduri. 


De pildă a fost una din smintelile apostolilor când Mântuitorul le-a spus: că nu 
ceea ce intră pe gura omului, spurcă pe om. Când a auzit acest cuvânt Petru s-a 
smintit şi toţi ceilalți, pentru că erau foarte stricți. Şi acum iudeii ţin chiar dacă 
sunt atei şi mulsumanii la fel ţin aceste reguli. Şi Mântuitorul a trebuit să-i certe 
pe apostoli şi să le explice mai mult ca să înţeleagă ei ceva. 


Ce este cu această lege complicată ? De ce a dat-o Dumnezeu? De ce aceste 
reguli care acum nu se mai ţin? De ce aceste reguli ale spurcăciunii bărbatului 
dacă are scurgere, ale spurcăciunii femeii dacă are perioadă din lună? De ce 
aceste reguli ale atingerii de morţi, ale atingerii de spurcăciune, care toate 
acestea se făceau cu spălăritul oalelor, cu totul felul de lucruri foarte complicate, 
foarte complicate şi multe. 


Cei care ipocrit încearcă să ţină legea Vechiului Testament şi ne impută nouă că 
nu ţinem sâmbăta, cum sunt adventiștii şi alţii. lehoviştii care zic că ţin legea 
Vechiului Testament sunt ipocriți pentru că ei nu ţin toată legea, ei şi-au ales 
două, trei lucruri de pe acolo: nu mănâncă carne de porc, nu mănâncă nu mai 
ştiu ce, nu fac nu ştiu ce lucruri şi ţin sâmbăta şi asta tot, dar dacă ar ştii sunt 
1650 de reguli toate la fel de importante, printre care când vine sâmbăta nu ai 

voie să faci mai mult de un miel şi ceva de Paşti, nu ai voie să faci, de ce nu ţin 
rânduiala asta? "Ţin doar ce şi-au ales ei, aşa. 


Nu, rânduiala apostolilor este ca din Vechiul Testament să nu se mai ţină nimic, 
decât să nu se mănânce sânge de animale sau animale sugrumate şi să aibă grijă 
asupra desfrânării, acestea sunt singurele lucruri care le-au reţinut apostolii din 
Vechiul Testament. 


Dar întrebarea este: de ce, Dumnezeu a dat toate aceste seturi de reguli, dacă ele 
ar avea o valabilitate eternă (erau numai pentru neamul iudaic) dacă ele ar avea 
o valabilitate eternă că aşa pare la prima vedere că sunt de la Dumnezeu, nu? 
Atunci de ce noi nu le ţinem? Sunt trei răspunsuri la aceste ... 


Bine primul răspuns este foarte clar: apostolii întâlnindu-se în anul 50 la 
Ierusalim, după o tulburare între ei - pentru că o parte dintre ei încercau să fie 
creştini continuând să ţină regulile iudaice, adică tăindu-se împrejur, copii; 
ținând regulile iudaice, ţinând sâmbăta, mâncând numai anumite alimente, 
făcând tot felul de restricţii, neatingerea de morţi, neatingerea de nu ştiu ce, tot 
felul de lucruri. lar alții ziceau nu se mai ţine legea aceasta, Hristos nu ne-a 
învăţat, a călcat această lege, ne-a învăţat altă lege - şi a început să fie o mare 
dispută între ei. 


Vârful celor care spuneau că trebuie ţinută legea Vechiului Testament era Petru 
şi liderul celor care spuneau că nu trebuie ţinută legea Vechiului Testament, 
care a fost o lege care ne-a condus şi ne-a învăţat legea cea nouă, dar ea acum 
nu mai are valabilitate, ea şi-a împlinit rostul era Pavel. 


Cu cuvântul lui Pavel care spune: ridicatu-ne-ai pe noi din blestemul legii - cu 
acela începem de fapt noi Liturghia când preotul vine să facă Proscomidia în 
taină pentru că acela e începutul Liturghiei, după ce spune: Binecuvântat este 
Dumnezeul nostru... primul cuvânt care îl spune ridicând prescura care o 
închipuie pe Maica Domnului din care va ieşi Hristos: răscumpăratu-ne-ai pe 
noi din blestemul legii, cu sulița ai fost împuns şi pe cruce ai fost răstignit ca să 
ne scoţi din blestemul legii. 


A fost această dispută între aceşti mari corifei ai apostolilor şi s-au întâlnit toţi 
la Ierusalim - şi cei 70 de apostoli, nu numai cei 12 - şi au cerut asistenţă şi 
lucrarea Duhului Sfânt, după ce au primit răspunsul au zis: Părutu-s-a Duhului 
Sfânt şi nouă, de acum nu se mai ţine nimic din legea Vechiului Testament, 
decât cele ce vi le-am spus, de atunci creştini nu mai ţin. 

Și atunci, mă întorc, nu erau eterne poruncile lui Dumnezeu sau aveau o vala- 
bilitate vremelnică, zonală, temporal? Ele conduceau la legea cea nouă a 
Mântuitorului nostru, lisus Hristos. 


Sunt trei motive pentru care Dumnezeu a dat aceste 3 legi - ele toate au o 
încărcătură educativă şi sanitară, adică au folosit foarte mult la educarea 
neamului iudaic, poporului iudaic ajunsese să fie denumit “poporul cărţii” toţi 
ştiau carte, Cartea sfântă pentru ei, legea Vechiului Testament îi învăţa cum să 
fie, cum să trăiască. 


Exista o parte educativă şi una care ţine de igienă şi mare parte a poruncilor 
Vechiului Testament ţin de igienă - să nu te atingi de cei morţi, să-i îngropi 
repede, să nu te atingi de animale spurcate, să nu mănânci animale moarte, să nu 
mănânci sânge, care se strică cel mai repede - nu era vorba de nu ştiu ce 
complicaţii, înţelegeri greşite şi multe, multe altele. Grăsimile animalelor erau 
aduse ca jertfă , erau cerute ca jertfă de Dumnezeu pentru că nu erau folositoare 
pentru om ca să le mănânce, toate aveau un înţeles foarte adânc. 


În părutele pretenţii, legi ale lui Dumnezeu se ascundea taina omului cum să fie 
sănătos, cum să trăiască. Şi spălările ritual, păi nici un popor nu se spăla ca 
iudeii, se spălau şi de 7 ori pe zi, şi aveau zilnic spălările acestea care îi curăţau. 

ŞI această tăiere împrejur care o poruncise Dumnezeu folosea şi ajuta la a nu se 
prelungi şi a nu se purta boli de la un neam la altul, de la bărbaţi la femei, într-o 
vreme şi timp în care era foarte greu să păstrezi curăţenia, civilizația, ce trebuie 
să păstrezi, să păstrezi sănătatea, igiena. Toate acestea aveau rostul lor. Acesta 
e primul folos pentru care Dumnezeu a îngăduit aceste legi, rânduieli. 


Acestea nu sunt folositoare tuturor neamurilor. Neamurile care trăiesc în zone 
mai friguroase au nevoie să mănânce şi grăsimi, de exemplu cei ce trăiesc la 
polul nord, trebuie să mănânce astfel nu vor putea trăi. Pentru iudeii care trăiau 
în zone călduroase nu era folositor. 


Ţin minte că acum câţiva ani am fost cu un inginer în Israel şi îmi spunea că 
fiind inginer constructor în Arabia Saudită şi că muncind acolo mult timp, şi-a 
zis că de Crăciun va mănânca cum mănâncă strămoşii lui, porc de Crăciun şi şi- 
a pregătit şi l-a mâncat dar a bolit o lună de zile după acea, pentru că nu era 
folositor pentru trupul lui să mănânce grăsimile acelea pe căldurile de acolo. 
Toate aveau un folos şi un rost îngăduit de Dumnezeu pentru iudei atunci, la 
vremea aceea. 


Deci primul motiv pentru care Dumnezeu a dat legea este acesta: au un scop 
educativ şi sanitar, igienic. 


XA A AAA AAA AAA AxX 


Xp Xp e Xe Xe e e eee eee eee 


KA AAA AAA AAA AAA AAA 


Xp Xe Xe Xe Xe e e ee eX 


Al doilea este acela care ni l-a descoperit prin Sfântul apostol Pavel, că omul are 
impresia că poate el să se curăţească, să se sfințească, poate el să-şi facă 
anumite rânduieli , să treacă prin anumite terapii şi astfel să se curăţească, să se 
sfințească el singur. Şi Dumnezeu i-a îngăduit să vadă că nu poate. 


În primul rând orice regulă, rânduială oricât de bună ar fi tot nu-l mântuieşte, şi 
nu-l ridică la starea de supra om şi de nemuritor pe care ar vrea-o el, iar în al 
doilea rând nu o poate ţine, despre aceste lucruri ne spune Sfântul apostol Pavel 
foarte mult. 


EI spune de fapt că legea a fost dată ca să vedem că nu o putem ţine, a fost dată 
ca să vedem că suntem păcătoşi, legea e cea care vădeşte păcatul nostru. 


Aşa cum în Rai până s-a dat legea nu mănânca din copacul acesta - ei păreau 
curaţi, desăvârşiţi, fără umbră - dar după ce s-a dat legea s-a văzut că erau. 


Aşa şi pentru noi, zicea el pentru iudei şi pentru noi toţi, orice lege dovedeşte 
slăbiciunea noastră. 


Până când nu este nici o lege copii până la 4-5 ani, par perfecţi sau când tu nu le 
pui nici o lege în casă , dar după ce pui nişte legi şi reguli legate şi de ordine şi 
curăţenie, legate de învăţat vezi că acolo nu e bun, dincolo nu e bun, acolo e mai 
slab, dincolo e mai leneş, imediat se vădeşte slăbiciunea copilului, aşa e şi cu 
poporul iudeu aşa e şi cu noi. Dumnezeu a dat această lege pentru iudei să-i 
smerească şi să asude sub greutatea legii, să încerce să o facă ca să descopere şi 
să încerce după acea să se elibereze prin Hristos, să-l dorească, să-l iubească pe 
Hristos. Să-l iubească pe cel care vine să dezlege legăturile legii: răscumpăratu- 
ne-a pe noi din blestemul legii. Legea era ca un blestem care te lega, nu puteai 
să înaintezi, nu puteai să o faci desăvârşit, nu puteai să te sfinţeşti din ea, ce 
puteai face, rămâneai legat sub ea. Hristos ne-a răscumpărat de sub blestemul 
legii, dar ca să poţi înţelege asta trebuie să treci prima dată prin rânduielile legi 
ca să înţelegi că de fapt nu acestea te mântuiesc, au şi ele rostul lor, trebuie să le 
păstrezi, dar nu ele te mântuiesc. Acesta este al doilea motiv. 


lar al treilea este că toate regulile legii, vorbeau şi proroceau despre Hristos, 
toate începând cu jertfele - de ce erau jertfite turturele, de ce erau jertfiți micii, 
viței, modul de jertfire - toate vorbeau despre Hristos. 


De ce sâmbăta era ţinută ca zi de odihnă, pentru că în ziua sâmbetei Hristos se 
va odihni în mormânt, toate, toate aveau o finalitate în Hristos, toate vorbeau 
despre Hristos, ei credeau că jertfele îi mântuiesc, jertfele le şterg păcatele, 
jertfa lui Hristos urma să şteargă păcatul lumii. Toate vorbeau de ce urma să se 

întâmple, toate trimiteau spre Hristos. Aceasta este a treia motivaţie pentru care 
s-a dat legea. 


lar aceste două evenimente care s-au petrecut în ziua a opta după Crăciun, după 
Naştere - punerea numelui şi tăierea împrejur - ne vorbesc despre două lucruri: 
Că a opta zi i s-a dat numele, nu e întâmplător că e a opta zi - a opta zi, adică 
acea veşnicie, noi vom primi adevăratul nostru nume, pe care l-am lucrat în 
veacul acesta, în a opta zi vom auzi de la Dumnezeu numele nostru cu care ne 
va chema, dacă am făcut sau nu legea lui Dumnezeu, cuvântul lui Dumnezeu - 
iar tăierea împrejur a Mântuitorului este că noi ce ne vom împărtăşi de EI, nu 
vom mai primi adică vom reuşi să ieşim, să ne izbăvim din bolile, din ereditatea 
rea pe care am moştenit-o din neam în neam, el ne va izbăvi din această 
ereditate rea, din acest ciclu al bolilor şi al suferințelor ce se moştenesc din 
neam în neam, din generaţie în generaţie, acesta este înţelesul tăierii împrejur şi 
de ce el a aceptat şi a primit să fie tăiat împrejur. 


Dumnezeu să ne ajute şi să ne mântuiască. 

Mesajul de Anul nou al Preasfinţiţului Macarie: “Fiecare an, fiecare lună, 
fiecare săptămână, fiecare zi, fiecare oră, fiecare minut şi fiecare clipă care 
trec, trec pentru totdeauna. Să preţuim cu adevărat anul şi ziua în care 
trăim” 





De Anul nou, întru bucuria praznicului Tăierii împrejur a Domnului și a cinstirii 
Sfântului ierarh Vasile cel mare cu mama sa Emilia, miercuri, | ianuarie 2020, 
Preasfinţitul părinte episcop Macarie Drăgoi al Episcopiei Ortodoxe Române a 
Europei de Nord a săvârşit Privegherea de noapte cu Sfânta Liturghie în Para- 
clisul Centrului Episcopal din Stockholm, Suedia. 


În mesajul său de Anul nou, Preasfinţitul Macarie a spus: „În nemăsurata Sa 
milă, Dumnezeu ne-a mai îngăduit un an pe faţa acestui pământ. Potrivit 
calendarului civil, 2019 se sfârşeşte, iar 2020 răsare. lată, ne aflăm deja în anul 
7528 de la facerea lumii și în anul 2020 de la naşterea Mântuitorului nostru lisus 
Hristos. Dacă numărătoarea anilor este relativă, trecerea timpului este certă. 
Fiecare an, fiecare lună, fiecare săptămână, fiecare zi, fiecare oră, fiecare minut 
şi fiecare clipă care trec, trec pentru totdeauna. Şi fiecare an, fiecare lună, fie- 
care săptămână, fiecare zi, fiecare oră, fiecare minut şi fiecare clipă care vin 
sunt daruri de la Dumnezeu pentru a ne câștiga mântuirea, adică pentru a le 
folosi spre a cultiva pacea, dragostea, bunătatea şi mila între noi. 


Parcă nimic, în aceste vremuri cronofage, nu este mai tocit decât atenţia pe care 
o acordăm acestor clipe dăruite nouă pentru mântuire. Fiindcă în faţa noastră, 
vrăjmaşii mântuirii caută să ne jefuiască de acest timp dăruit nouă pentru 
pocăință şi să ne abată de la ţinta vieţii noastre, propunându-ne acest contract cu 
lumea: Dă-mi sufletul tău şi al celorlalți din familia ta pentru a-ţi da în schimb 
senzații tari care să te facă să uiţi de adevărata ta menire, care să-ți amuţească 
glasul conştiinţei şi zvâcnetul inimii tale. 


Aşadar, iubite frate, iubită soră, să prețuim cu adevărat, anul şi ziua în care 
trăim, în care avem binecuvântatul prilej de a ne lucra mântuirea, dobândind o 

inimă bună şi sensibilă pe care să o împărţim ca pe o pâine caldă şi dulce celor 
care flămânzesc şi însetează după adevăr, după dragoste, după înţelegere. În 
acest nou an care începe, îţi doresc, din adânc de suflet, iubite frate, iubită soră, 
să ai parte de purtarea de grijă a Preamilostivului Dumnezeu, de ocrotirea 
Maicii Domnului şi de ajutorul sfinților! La mulţi şi binecuvântaţi ani, plini de 
Hristos!” 


lerarhul a felicitat pe toți cei care poartă numele Sfântului ierarh Vasile cel mare 
şi a oferit daruri copilaşilor prezenţi la slujbă. La finalul slujbei, credincioșii s- 
au închinat icoanei relicvar a Sfântului Vasile cel mare în care se păstrează un 
fragment din sfintele sale moaște. 


In zilele următoare, premergătoare praznicului Botezului Domnului, părintele 
episcop Macarie cercetează la domiciliu familiile de români din Suedia, bine- 
cuvântându-le cu Aghiazma mare. 

Cuvânt de Anul nou 2021 Al PS Macarie Drăgoi: “Să nu intrăm în panică 
şi să nu facem din supraviețuirea biologică scopul suprem al vieţii noastre, 
care merită orice preţ”. Despre “Panaceul” vaccinului: “Să facem alegeri în 
cunoştinţă de cauză, nu pe baze emoţionale sau cedând presiunii colective!” 


E 


Eu) 


EPISCOPUL MACARIE: „TAINA INIMII! 

CUM SĂ PROCEDĂM CA SĂ NU INTRĂM ÎN PANICĂ? 
CUVÂNT DE ANUL NOU LA PRIVEGHEREA DE NOAPTE 
ȘI LA LITURGHIA SFÂNTULUI VASILE CEL MARE, 
00 9799023995 9.907. :PAPĂ! 





Cuvânt de Anul nou la Privegherea de noapte şi la Liturghia Sfântului 
Vasile cel mare, Uppsala, Suedia, 1 ianuarie 2021: 


Dăm slavă Prea Milostivului Dumnezeu pentru că ne-a învrednicit să fim în 
priveghere la trecerea dintre ani, iar în zorii primei zile a noului an civil să 
săvârşim dumnezeiasca Liturghie a marelui Vasile, a cărui icoană relicvară am 
adus-o aici, în mijlocul frățiilor voastre de la Paraclisul Episcopal din Stoc- 
kholm. 


An de an ne sfinţim în această prăznuire a Sfântului Vasile cel mare, arhie- 
piscopul Capadociei, când îi cerem ocrotirea şi când îi cinstim fragmentul din 
moaştele sale, aşezat în icoana pe care o cinstim cu multă bucurie. 


Prea iubiții mei, iată, suntem la începutul noului an calendaristic. Anul trecut, pe 
această vreme cine oare se gândea că asupra noastră se va abate această criză 
sanitară cu efectele sale? Cine ar fi crezut că vor fi bisericile închise şi nu vom 
putea participa la dumnezeiasca Liturghie? Cine oare s-ar fi aşteptat să nu poată 
ajunge în pelerinaj şi să se închine la moaştele Sfintei cuvioase Parascheva de la 
laşi, sau la cele ale Sfântului cuvios Dimitrie cel nou din Basarabi, pe Colina 
Patriarhiei din Bucureşti? Însă toate acestea au fost îngăduite de Bunul Dumne- 
zeu spre trezirea noastră, înțelegând şi încercările care se pot abate asupra 
noastră şi cărora trebuie să le facem faţă. Nu putem de unii singuri, nu putem 
doar noi, ci împreună cu Prea Milostivul Dumnezeu, de la care se revarsă toată 
darea cea bună şi tot darul cel desăvârşit, împreună cu Maica Domnului şi cu 

toți sfinții pururea rugători şi ocrotitori, avându-i în mod deosebit aproape pe 
sfinții vindecători ai Bisericii noastre. 


Aşadar, iubite frate şi iubita soră: Sus să avem inimile! Să nu intrăm în panică şi 
să nu facem din supraviețuirea biologică scopul suprem al vieţii noastre care 
merită orice preţ, chiar şi acela de a renunţa la Biserică şi la Euharistie, temân- 
du-ne ca nu cumva să ne infectăm. Să nu ne temem! Hristos ne poartă pe Bra- 
țele Sale milostive, El este Marele Doctor, avem încredere totală în ştiinţă Sa 
medicală şi să nu lăsăm cumva ca şi această prăznuire a Tăierii împrejur a 
Mântuitorului şi a cinstirii Sfântului ierarh Vasile cel mare să fie umbrită de 
această campanie mediatică a „soluției” vaccinului, care ne este prezentat, în po- 
fida datelor oficiale, ca un panaceu la pandemie. 


Soluţia noastră este aici: în taina inimii, în întâlnirea cu Mântuitorul nostru lisus 
Hristos. Dacă Hristos este în inima noastră, avem totul, avem firescul vieţii în 
Hristos, avem libertatea şi demnitatea care ne vin de la Dumnezeu şi nu de la 
oameni sau de la guverne. Nu, ci toate acestea ne vin de la Dumnezeu, însă să 
căutăm să fim deschişi față de aproapele nostru, să iubim întâlnirile cu toți cei 
care ne înconjoară, să fim alături de toţi cei care sunt în necaz şi în strâmtorare, 
de toţi cei care sunt în suferinţă acum, la casele lor sau în spitale. 


Iată, atât la slujba Privegherii şi la toate Molitfele pe care le-am săvârşit, însă şi 
la dumnezeiasca Liturghie din această dimineaţă a prăznuirii i-am pomenit pe 
toţi cei încredinţaţi şi, mai cu seamă, pe cei pe care nu mai are cine să-i pome- 
nească. L-am rugat pe Hristos să-i pomenească pe toţi cei pe care nu-i mai 
pomeneşte cineva în rugăciune şi să-şi pună Milă spre ei, spre toţi cei care poate 
în aceste momente se zbat pe patul spitalului, uitaţi şi singuri şi neluați în 
seamă. Dacă ei nu sunt preţuiți de semenii lor, nu sunt îngrijiţi de cei care ar 
trebui să-i îngrijească, nu sunt abandonaţi, nu sunt uitaţi de Mântuitorul lisus 
Hristos, Cel care este Doctorul cel Mare, cel care este Fratele nostru cel Mare, 
Cel care este Mântuitorul nostru. El ne preţuieşte, El ne iubeşte, şi dacă EI ne 
preţuieşte şi ne iubeşte, să preţuim şi noi tot ce avem mai de preţ: familia, 
prietenia şi momentele de comuniune. 


Să păstrăm acest dar al discernământului, să fim cu foarte mult discernământ, 
mai cu seamă în aceste vremuri de restriște, în aceste vremuri de cernere, când 
ni se prezintă atâtea soluţii, atâtea alternative, să avem încredere că numai 
Hristos ne poate lumina, ne poate sfinţi şi ne poate tămădui deplin. Fiindcă, iată, 
sunt atâtea remedii, sunt atâtea soluţii care s-au identificat în aceste zile, însă să 
nu ne pripim, ci să luăm aminte şi să avem mare grijă să facem alegeri în 
cunoştinţă de cauză, nu pe baze emoţionale - Doamne, păzeşte! - nu pe baze 
emoționale sau cumva sub presiunea colectivă şi să cedăm acestei presiuni. Nu, 
să nu facem acest lucru, ci să cântărim cu grijă costurile, beneficiile şi impli- 

caţiile! Făcând aceasta, punând în lucrare această atitudine duhovnicească şi 
existenţială, cu siguranţă că vom avea tăria lăuntrică de a trece peste toate încer- 
cările şi peste toate greutăţile care nu vor lipsi nici anul acesta. 


Se cuvine ca la început de An nou calendaristic să vă fac şi eu cuvenitele urări, 
să vă împărtăşesc binecuvântările care vin întru slujirea mea smerită de la 
Marele Arhiereu şi Mântuitor, care ieri, astăzi şi în veci este Acelaşi şi să vă 
asigur de faptul că în EI trebuie să ne punem nădejdea. Şi mă rog cu stăruință, 
cu nesfârşită intesitate lăuntrică să avem cu toţii sănătate sufletească şi trupească 
şi călăuzire pe căile mântuirii vieţii noastre. Aceasta este dorința mea: să avem 
sănătate sufletească şi trupească şi dreaptă călăuzire, ca într-un gând să dăm 
mărturia cea bună, dreaptă şi mântuitoare şi să aducem neîncetat laudă Prea- 
sfintei şi de viaţă făcătoarei Treimi întru mulţumire neîncetată şi întru credință 
neşovăielnică. 


De aceea, vă binecuvântez pe toţi, de la mare la mic şi de la mic la mare: pe voi, 
părinţilor şi pe voi, fraţilor şi surorilor, pe voi, fulor şi fiicelor, însă şi pe voi, 
toţi, prieteni şi chiar duşmani. Pe toţi vă binecuvântez şi vă urez din toată inima 
mea, din adânc de suflet ca Domnul să reverse harul, pacea şi Binecuvântarea 
Sa asupra frăţiilor voastre şi să ne vedem cu toţii în veşnicie!. 

PS Benedict la intrarea în noul an: “Nu mai e timp pentru orice, nu mai 
este timp de pierdut, este timp doar să faci lucrurile esenţiale. Singurul 
lucru esenţial în această lume este această „investiţie” în Hristos, care este 
deplinătatea noastră”. Propuneri de proiecte duhovniceşti pentru anul 
2021 





Cuvântul de învățătură al Preasfinţitului părinte Benedict Bistriţeanul, 
episcopul-vicar al Arhiepiscopiei Vadului, Feleacului şi Clujului, rostit în 
ziua de Anul nou, vineri, 1 ianuarie 2021, la sărbătoarea Tăierii-împrejur 

cea după trup a Domnului şi a Sfântului ierarh Vasile cel mare, la Biserica 
„Schimbarea la Faţă” din Cluj-Napoca 


Prea cucernici părinți, iubiți frați şi surori! Ziua de astăzi este încărcată de 
semnificaţii, mai ales din punct de vedere liturgic, dar şi de semnificaţii per- 
sonale pentru cei care am venit astăzi la Sfânta Liturghie. Viaţa este formată 
dintr-o succesiune de momente mai intense sau mai puţin importante, însă, din 
loc în loc, structura lumii, rânduiala aşa cum a pus-o Dumnezeu, aşază momente 
speciale în care să ne oprim din graba cu care ne desfăşurăm viaţă şi să fim mai 
atenţi, cu un ochi privind înspre trecut şi cu unul către viitor, însă trăind deplin 
momentul. 


Ziua de Anul nou este un timp al retrospectivelor, dar este şi un timp al pla- 
nurilor. Însă nici trecutul şi nici viitorul n-ar avea relevanţă, dacă nu ar fi 
prezentul. Şi nici trecutul şi nici viitorul nu au foarte mare importanţă decât în 
legătură cu prezentul. Dacă este să fie vorba de trecut, aş zice că acest timp 
intens ar fi un timp al lucidității, în care să ne gândim foarte atent la cum s-a 
desfăşurat anul pe care l-am încheiat, dar şi, în general, la cum s-a desfăşurat 
viaţa noastră de până acum - că or fi 20, 30 50, 70 sau mai mulţi ani până acum. 

Şi cu ce scop să ne gândim foarte atent la timpul pe care l-am parcurs? Pentru a 
analiza mai serios, mai cu adevărat, modul în care am făcut “investiţii” serioase 
în toți aceşti ani pe care Dumnezeu ni i-a dat până acum. Și făcând această 
analiză a timpului de până acum, să primim resurse pentru ceea ce poate să 
urmeze, pentru ceea ce Dumnezeu ne va da de acum încolo, şi anume pentru 
viitor. 


Uitându-ne înspre trecut, putem să avem, în mare vorbind, cam două atitudini. 
Fie cea de mulţumire şi recunoştinţă însoţite de bucurie, bucuria lucrului bine 
făcut, bucuria timpului bine petrecut. Fie putem să trăim sentimente de regret că 
nu am folosit timpul pe care ni l-a dat Dumnezeu în modul deplin în care l-am fi 
putut face. Că viaţa pur şi simplu nu trece, aşa cum se spune, ci viaţa se pre- 
lungeşte. Şi dacă înţelegem că viaţa se prelungeşte, înțelegem că fiecare an pe 
care ni-l dă Dumnezeu în plus este un dar şi atunci dacă este un dar, să fim 
foarte conştienţi de modul în care putem să-l trăim deplin şi să ne folosim de el. 


Și acum acest bilanţ şi această analiză care ne face să fim mulţumiţi şi mul- 
țumitori la timpul pe care l-am petrecut, dar şi nemulțumiți şi cu sentimente de 
regret, îl dă de fapt sentimentul deplinătăţii sau lipsei acestei deplinătăți lăun- 
trice. Pentru că, până la urmă, acesta este criteriul care ne face să înţelegem dacă 
am trăit timpul bine sau nu l-am trăit bine. E o stare lăuntrică care se generează 
de faptele pe care noi le săvârşim, de modul în care noi ne desfăşurăm viaţa. 
Orice investiție în afară de Hristos ne conduce pe piste false. Nouă ni se pare că 
putem fi cineva în această lume, însă timpul, viaţa şi, până la urmă, intervenţia 
iubitoare a lui Dumnezeu ne descoperă, din timp în timp, contrariul şi ne aten- 
ționează că investiţia noastră nu este bună. 


Şi de ce zic acest lucru? Argumentez folosindu-mă de Apostolul pe care tocmai 
l-am auzit lecturându-se la Sfânta Liturghie, în care Sfântul Pavel, vorbind 
despre Hristos, zice aşa: „că în EI locuieşte toată plinătatea dumnezeirii”. Şi 
apoi continuă argumentarea sa şi zice: „iar noi suntem deplini în EI”. De fapt, 
aceasta este toată căutarea noastră de o viaţă, să devenim deplini, să nu ne mai 
simţim goi lăuntric şi, apoi, manifestat şi în afară, să simţim că vibrează viaţa 
înăuntrul nostru, că viaţa noastră are un sens, are un conţinut şi că ne conduce la 
a face lucrurile cele mai importante. 


Pentru că tot Sfântul apostol Pavel zice: Răscumpărați vremea, că zilele sunt 
rele! Nu mai e timp pentru orice - şi zic nu doar când ajungi la o vârstă 
înaintată, ci dintru început, de când ai o minimă înţelegere asupra vieţii, nu mai 
este timp de pierdut, este timp doar să faci lucrurile esenţiale. Şi apoi zic încă o 
dată: singurul lucru esenţial în această lume este aceasta „investiţie” în Hristos 
şi cu Hristos, care este deplinătatea noastră. Hristos a venit pe pământ ca să ne 
arate cine este omul. Poate fi greu ceea ce zic eu acum, dar oricum noi avem 

nevoie de modele în această lume. Modelul care ne arată cine este efectiv omul 
este Hristos şi, de aceea, EI trece prin toate momentele prin care noi trecem în 
această lume. EI este Dumnezeu adevărat, dar este şi Om adevărat şi noi privim 
la EI şi trăim cu EI, în aşa fel încât să devenim şi noi deplini la un moment dat, 
să devenim mulţumiţi cu viaţa noastră. 


Cum se spunea într-una din cântările zilei de astăzi, Hristos să Se odihnească în 
noi. Este cel mai frumos lucru: când Hristos Se odihneşte în noi totul capătă 
sens. Sau, să merg mai departe... Şi o să mă folosesc de o rugăciune de la botez 
pentru că această deplinătate, zice tot Sfântul apostol Pavel, se începe prin 
Botez. Şi la Botez zicem aşa: Hristos să ia chip în cel botezat, Hristos să se 
întipărească în noi! Şi cum zice el în mai multe rânduri, luând chip în noi, viaţa 
noastră se desfăşoară aidoma unei dospituri pe care o pui într-un vas şi ea creşte 
din abundență şi dă rod. Hristos creşte în noi, dacă facem această „investiţie” 
bună, de a trăi mereu în preajma Lui. 


Despre EI se spune, şi EI Însuşi o spune că în ceea ce ÎL priveşte, pentru mulţi 
înseamnă ridicare, dar pentru mulți înseamnă şi coborâre, piatră de poticneală. 
Pentru că atunci când înţelegi că investiția adevărată care te face om deplin este 
această trăire împreună cu EI - creşti, te înalți, te bucuri, totul primeşte sens. 


În schimb, atunci când, chiar dacă înţelegi lucrul acesta, dar nu vrei să intri pe 
drumul lui Hristos, El devine piatră de poticneală, în sensul în care, neprimind 
oferta Lui de viaţă pe care ţi-o face, te manifeşti împotrivă, în opoziție față de 
Hristos, cum, de altfel, se întâmplă în multe situaţii şi în societatea noastră de 
astăzi. Cei care nu Îl primesc pe Hristos, nu numai că nu Îl primesc, dar se 
manifestă cu agresivitate împotriva Lui şi împotriva celor care vor să aibă o 
viaţă împreună cu El. Pentru că, până la urmă, dacă nu vrei să fu cu Hristos, este 
alegerea ta, dar de ce ai o problemă cu cei care vor să fie cu Hristos, dacă nu 
cumva Hristos devine piatră de poticneală, devine motiv de nelinişte pentru tine, 
în viaţa ta rutinată, în viaţa ta plictisită, în viaţa ta cu investiţii omeneşti, care 
vor rămâne atâta timp cât tu rămâi în viață? 


Aşadar, în acest moment de bilanţ, în acest moment intens, ne gândim la acest 
lucru: că, de Anul nou, Hristos vine încă o dată în viaţa noastră, aducând şansa 
unui nou început, unei noi milostiviri a lui Dumnezeu, a unei noi cântări de 
recunoştinţă. Pentru că sentimentul care însoţeşte cel mai bine această zi este 
acesta: mulţumirea însoţită de recunoştinţă. De altfel, aceasta este cheia 
fericirii. Cei care învaţă să Îi mulțumească lui Dumnezeu în fiecare zi, în 
fiecare an, în fiecare moment, înţeleg că viaţa este un dar şi când înţeleg că 
viaţa este un dar, se bucură de ceea ce Dumnezeu lucrează cu ei. Cine nu ştie 
Să mulțumească şi să fie recunoscător pentru viaţa însăşi şi pentru tot ceea ce 

e cuprins în viaţa lui, mereu trăieşte într-o stare de provizorat, mereu este 
într-o căutare fără direcţie, pentru că nu porneşte cu Inceputul. 


Zice tot Sfântul apostol Pavel: „Bucuraţi-vă pururea, rugaţi-vă neîncetat, daţi 
mulțumire pentru toate, căci aceasta este voia lui Dumnezeu întru Hristos lisus”. 
Sentimentul care însoţeşte această zi specială aceasta este: recunoştinţa. 


Îți mulţumim Doamne, că ne-ai mai dat încă un an, cu bune şi cu rele, dar Îi 
mulțumim mai ales că am fost capabili împreună cu Tine să le trecem pe toate, 
să trecem prin toate şi să ne aflăm în această zi de har, în care se binecuvântează 
cununa anului care începe! 


Însă, pe lângă această recunoştinţă şi mulţumire, aş mai adăuga ceva, respectând 
acea structură de la început. Vorbim de trecut, suntem mulţumitori şi recu- 
noscători, dar ne gândim şi la viitor - orice om îşi face planuri, dar planuri doar 
în legătură cu prezentul. Şi atunci, dacă ar fi să ne facem un plan pentru anul 
viitor, eu l-aş descrie foarte general, în două puncte, concret. 


Dacă viaţa noastră se apropie de deplinătate doar împreună cu Hristos şi trăin- 
du-L pe Hristos înlăuntrul nostru, întipărindu-l tot mai aievea pe Hristos înlăun- 
trul nostru, atunci aş propune să avem în vedere trei lucruri. 


Şi aş zice, folosindu-mă de Sfânta Liturghie la care venim duminică sau în săr- 
bătoare. Venim la Sfânta Liturghie ca să ne îmbogăţim în Hristos şi să căpătăm 
sens în două forme: 


=> prin cuvânt - Apostol, Sfânta Evanghelie şi cuvânt de învăţătură. La nivel 
de proiect acest lucru s-ar traduce prin lectura Sfintei Scripturi. 


Să ne propunem ca în 2021 să lecturăm Sfânta Scriptură din scoarță în scoarță, 
făcându-ne un plan bine stabilit. De ce? Pentru că în cuvântul Scripturii se află 
Hristos şi EI zice că „nu numai cu pâine se va hrăni Fiul Omului ci cu tot cuvân- 
tul care iese din gura lui Dumnezeu”. Scriptura este cuvântul lui Dumnezeu şi 
ne hrănim cu EI şi EI creşte înlăuntrul nostru şi noi simţim această prezenţă 
plină de bucurie în viața noastră. Aşadar, primul proiect pentru anul 2021, 
lectura Sfintei Scripturi. 


= Al doilea proiect foarte important, tot legat de structura Liturghiei. În a 
doua parte a Liturghiei ne împărtăşim cu Hristos, Trup şi Sânge. Și El ne 
spune că „cine mănâncă Trupul Meu şi bea Sângele Meu are viaţă în el”. 
Noi nu avem viaţă pentru că nu ne hrănim cu Trupul şi Sângele Său. 

Liturghia se săvârşeşte pentru noi şi este semnul cel mai desăvârşit al mulţumirii 
şi al recunoştinţei, dar se săvârşeşte pentru ca să putem să ne hrănim cu Trupul 
şi Sângele Domnului Hristos. De aceea suntem chemaţi cât mai des şi per- 
manent să ne împărtăşim cu Sfintele Taine la Sfânta Liturghie. Aşadar, al doilea 
proiect pentru 2021 este acesta: să încercăm să nu lipsim de la Sfânta Liturghie 
în duminici şi sărbători şi, mai mult decât atât, să încercăm să ne apropiem de 
Trupul şi Sângelui Domnului cât mai des. Pentru că ştim şi am trăit această 
experienţă a anului 2020, cât de greu ne-a fost când nu am putut să facem lucrul 
acesta. Timp de două luni am stat însinguraţi acasă cu dorul de a participa la 
Liturghie. Şi când este slobod la a face acest lucru parcă ne pierdem din râvna şi 
din bucuria aceasta de a fi împreună şi a ne împărtăşi cu tot ceea ce presupune 
Sfânta Liturghie şi cu darul pe care ni-l face Hristos acolo. 


— Al treilea proiect este a avea în vedere mai multă atenţie la legea lui 
Dumnezeu, pentru că legea lui Dumnezeu înseamnă viaţă. 


Dumnezeu, ne spune Sfântul Marcu Ascetul, este ascuns în poruncile Lui şi 
pe măsură ce împlinim poruncile Lui, Îl aflăm pe Dumnezeu. Vrem să Îl aflăm 
pe Dumnezeu? Dacă vrem, aceasta este calea. Nu mai este timp de negociat, de 
drumuri lăturalnice, nu mai este timp de drumuri ocolite, ci avem doar şansa de 
a merge înainte şi acest drum înainte presupune o viaţă curată, o viaţă frumoasă, 
o viaţă în rânduiala lui Dumnezeu. 


Mulţi spun că Biserica interzice bucuriile şi plăcerile mici şi mari. Biserica nu 
face acest lucru şi, bineînţeles, legea lui Dumnezeu nu face acest lucru, ci doar 
ne atenționează. Omul poate să facă orice în această viaţă, dar legea lui Dumne- 
zeu îi spune: dacă vei face aceasta s-ar putea să suferi. Acesta este rolul legii, al 
poruncilor, ca să ne pună în gardă. E mult mai uşor să eviţi răul decât să trăieşti 
apoi efectele lui, pentru că răul se manifestă ca un bumerang, îl faci, îl grăieşti 
sau îl gândeşti şi ţi se pare că îl trimiţi în afară, numai că el vine înapoi. Şi nu 
Dumnezeu este Cel care pedepseşte, ci, pur şi simplu, aceasta este mişcarea în 
care se desfăşoară răul. 


Aşadar, cel de-al treilea proiect pentru 2021 este o viaţă mult mai atentă, potrivit 
poruncilor şi rânduielii lui Dumnezeu. 


ŞI de aici pornim cu nădejde, pentru că ştim tot din cuvântul lui Dumnezeu că, 
atunci când El a venit în lume - şi se vorbea astăzi foarte mult de Nazaret - a 
citit într-o sâmbătă, intrând în sinagogă, un fragment din proorocul Isaia în care 
se binevestea un an plăcut Domnului. Anul nou este tot timpul un an plăcut 
Domnului pentru că reprezintă o şansă şi o chemare la o viaţă nouă. Anul nou 
înseamnă viaţă nouă, nouă milostivire a lui Dumnezeu, şansă de a ne schimba, 

şansă de a trăi mai frumos. li mulțumim lui Dumnezeu pentru anul care s-a 
săvârşit şi Ii cerem binecuvântare şi ajutor pentru anul care urmează. Amin! 

Pr. Dan Bădulescu - Cuvântul la intrarea în noul an civil despre pandemie, 
măsuri, vaccin, silire şi “pecetluire”: “În mentalul nostru tot sperăm că 
vine vaccinul şi vom scăpa de boala asta şi ne vom întoarce la normal. Ce 
înseamnă asta? Cuvântul cel mai gingaş care-mi vine e „naivitate”” 





Pr. Dan Bădulescu - Predică la Tăierea împrejur a Domnului lisus Hristos - 
1 ianuarie 2021 


(fragment) 
[2] 


Iubiţi credincioşi, Anul nou înseamnă şi o retrospectivă a anului care a trecut. O 
retrospectivă pe care mulți dintre noi cred că nici n-am mai vrea s-o facem. ŞI 
acuma, că suntem în biserică, atunci când ne amintim ce s-a întâmplat începând 
din martie, de când a fost declarată pandemia și ce s-a întâmplat în Biserică şi în 
societate, ce s-a întâmplat cu slujbele noastre, cum a fost perioada aceea incre- 
dibilă când s-au făcut slujbe fără credincioși. Slujba Învierii! Nici nu vreau să 
mi-o amintesc! Aş vrea s-o uit cât se poate de repede, să mi se șteargă [din 
minte] atmosfera aceea cu milițienii prin curți şi cu anomalia asta datorată unui 
pericol care a fost cu totul şi cu totul exagerat, exacerbat. 


Şi s-au luat de atunci, timp de 10 luni - putem spune că și în februarie începuse - 
măsuri care de care mai aberante. Şi noi atuncea ar trebui să spunem „Vai, dar 
câtă grijă au avut de noi, câtă preocupare! Măsuri de apărare a noastră în fața 
bolii, în faţa morţii. Şi măsurile s-au luat nu numai în România, ci peste tot”. 


Ce fel de măsuri au fost, sigur, se poate face un bilanţ. Să vedem cum au func- 
țonat? Ce roade au avut? Pomul se cunoaște după roade şi situația după 

măsurile care s-au luat. Şi dacă situația e rea, nu poţi da vina pe un virus, că el, 
săracul virusul ăsta nu are voinţă, nu are minte, el nu poate acționa. Deci, 
efectele rele se datorează oamenilor și dracilor. Direct! Iar virusul, spun cei mai 
mulți specialişti - hai să nu spunem 100%, dar 90% - este o creaţie omenească 
în laboratoare. Nici măcar nu se poate spune că-i ceva firesc. Aşa, a ieșit din 
natură un liliac şi... nu ştiu ce. Astea sunt nişte basme! Și atunci chiar şi pentru 
virus sunt niște oameni vinovaţi. Până se vor stabili şi vor fi demascaţi, osândiţi, 
până una-alta, ei sunt doar vinovaţi şi nu putem spune „uite, cutare chinez l-a 
făcut” sau cine ştie... Se va afla la timpul cuvenit. Din partea aceasta, suferim 
toți şi de boală, dar mult mai mult decât de boală, de măsurile care s-au luat, se 
iau ŞI se vor lua. 


Măsurile, noi le-am spus, trebuiau să fie de protejare, aşa cum a zis Domnul 
Dumnezeul nostru lisus Hristos în Evanghelie: Nu cei bolnavi au nevoie [de 
doctor]? Sau sănătoşii? Nu-i amestecăm, pentru că cei bolnavi au nevoie de 
doctori, nu cei sănătoşi. Și nu că a spus Domnul lisus Hristos. Spun mintea și 
bunul simț! Ocupă-te de bolnavi când sunt bolnavi şi lasă-i pe cei sănătoși în 
pace! Ai grijă de cei care sunt sensibili, care s-au îmbolnăvit! ŞI s-au îmbolnăvit 
grav, că au chemat Salvarea. Pe aceia tratează-i, fă ceva! Asigură-le condiţii! 
Toţi medicii să se concentreze pe acei bolnavi! 


Iubiţi credincioși, nu numai această boală este pe lumea asta. Sunt toate bolile în 
continuare. Când spun să se concentreze pe cei bolnavi, nu să se concentreze pe 
covid! Toată medicina face asta. Pentru că în timpul ăsta au fost aceiaşi bolnavi. 
Au fost cancere. Dar ce n-a fost! Toate bolile astea. Ele au fost tratate cu 
nepăsare şi oamenii au suferit şi au murit fără să scrie nimeni, decât că au murit 
atâția, s-au infectat atâția numai de covid. [Orice] altceva a dispărut. Nu mai 
există nici o boală. Cum să credem aşa ceva?? Trebuie să se ocupe de ei. Cum 
să se ocupe? Cu imunitate și cu tratament. 


Acuma nouă ni se spune că în beneficiul imunităţii, nu-i aşa, ni s-a dat leacul 
suprem pe care cineva în mod şugubăţ l-a numit „vaxxin”. De ce i-a spus 
„vaxxin”? Era o expresie pe vremuri: „vax!” „Vax albina!”, aşa că e vax! De ce 
i-a spus „vax”? Eu nu vă vorbesc în calitate de specialist. N-am studii medicale, 
nici medic nu sunt, nici preot de spital cum e colegul, sunt un preot. Dar există 
specialişti şi medici care se pronunţă şi aceşti specialişti se găsesc încă de a fi 
consultaţi pe internet, chiar dacă sunt cenzuraţi, dar nu sunt destul de cenzuraţi, 
mai avem acces la ei. Și ei au spus două lucruri: vaccinul, „vaxxinul” ăsta nu 
este nici eficient, nici sigur. Păi, dacă nu-i nici eficient, nici sigur, atunci poate 
să fie ineficient şi riscant. Eficienţa ar fi constat ca în vaccinurile pe care le-am 
făcut noi în tinereţe și în copilăria noastră, şi copiii noștri le-au făcut şi ştiai că 
toată viața nu mai faci boala aia. Aveai, într-adevăr, o garanţie, îţi asigurau o 
imunitate. S-a eradicat poliomielita. 

Deci au fost nişte efecte ale unui vaccin, nu suntem total anti-vaccin. Or, în 
momentul în care aici nu-ţi asigură nimic... „Dacă mă vaccinez, cum o să fie? - 
Nu știm. O să fiu imun? - Hmm, poate câteva luni. Mai iau virusul? - Poate-l iei. 
ÎI mai transmit? - S-ar putea să-l transmiţi. Mai port masca? - O porţi. Păi, 
atunci de ce l-am mai făcut?? La ce mă ajută? - Nu se ştie. Mai vedem noi”. 
Deci, eficienţa lui e apă de ploaie. 


Efectele secundare, unii au tras alarma. Deocamdată nu s-au văzut pentru că nu 
s-au vaccinat foarte mulți oameni ca să-i vedem. Dar cine ştie! E foarte riscant. 


Încă s-a spus, iubiţi credincioşi, că acest vaccin este un drept, şi nu o obligaţie. 
Rețineţi vorba asta, că-i dată de stăpânirile noastre. Dar să fim foarte atenți, că 
la noi, cuvintele astea au început să-şi schimbe sensurile. Şi anume, spune 
„recomandare”. Ce înseamnă „recomandare”? Vă recomand să vă împărtăşiți la 
fiecare Liturghie. Vă recomand să postiți aşa. Zic eu. ȘI tu ai zice: „Da, părinte”. 
Îţi recomand. Dar faci sau nu faci. Așa e recomandarea. Un sfat, o povaţă. Ar fi 
bine să vă spovediți mai des, ar fi bine nu ştiu ce să faceţi... Psaltirea, 
paraclisul. Asta dăm noi de aici: recomandări. 


Eh, ăia de-acolo nu dau recomandări. Că le zice... „recomandări obligatorii”. Îţi 
vine să mori de râs! Ce ne-a spus cutare: ce-avem voie să facem de revelion şi 
ce n-avem voie? Ce-avem voie? Și recomandarea a devenit poruncă. Aşa că [să 
fim atenți ca] dreptul ăla să nu se transforme în obligație. Om trăi și om vedea. 
Şi-atuncea noi, de la amvon, de la sfintele altare nici măcar nu ne-am gândit să 
vă recomandăm acest vaccin, darmite să vă poruncim! Nici atât, că nu suntem 
Inchiziția. Dar noi nu vom recomanda, decât fiecare cleric, arhiereu dacă e, 
preot, pe cont propriu. Nu este o recomandare a Bisericii, Sfântul Sinod nu s-a 
întrunit, nici Sinod panortodox, nici sinod local care să zică „ce facem noi cu 
vaccinul?”. Rămâne să vedem. Om trăi şi om vedea. 


Fiecare să analizeze şi să cântărească beneficiile - asta-i valabil la orice - şi 
pagubele. La ce mă ajută pe mine dacă fac următoarea acţiune, următorul pas, şi 
ce am de câștigat, ce am de pierdut? Şi în funcţie de asta se va hotărî fiecare. În 
cazul nostru, să te poți încă sfătui cu duhovnicul şi conștiința să-ți spună: „acest 
pas îl fac sau nu-l fac”. În funcţie de cum îl luminează Dumnezeu pe fiecare şi 
să rămânem liberi. 


Dar şi dacă va fi obligatoriu, şi dacă se va produce ceea ce se teme lumea de 
efectele [adverse foarte rele] te îmbolnăvești grav, mori, să nu intrăm niciodată 
în panică! V-am spus de multe ori, toți părinții: nu intraţi în panică, nu vă 
îngrijoraţi! „Nu te teme, turmă mică!”. „Nu vă temeţi, eu am biruit lumea!”. 
Hristos este cu noi. Mântuirea se poate face şi dacă suntem vaxxinaţi toţi de opt 
ori pe zi - şi ne ţin doi şi doi îţi bagă ace în tine - şi ne bagă și cipuri și ce ar face 

ei. lubiţi credincioși, atâta timp cât conştiinţa ta refuză, actul lor nu are nici o 
însemnătate. 


A spus un părinte legat de acest lucru. Dacă ești pecetluit. Și a spus: „Hai să 
luăm un musulman. Un musulman care este ferm convins în religia lui. Patru îl 
ținem cu forța și unul vine cu fierul roşu şi-l tatuează cu cruci. Îi face cruci peste 
tot, cum am eu crucile astea pe veșmânt, lui i le face cu fierul roşu. L-a „pece- 
tluit”. Credeţi că acesta e creştin? De unde? - Uite, are pecetea! Are-n el.” Nu-i 
la fel? La fel e. 


Pe noi, dacă ne face 666, dă-i, dă-i, dă-i, cu sila, nu este lepădare. Lepădare o 
poți face făcând păcate şi depărtându-te Hristos mai tare decât prin aceste 
acțiuni mecanice. Pot fi SG-uri şi nu ştiu ce. Ce se face cu sila asupra ta nu este 
păcat. Şi Domnul ştie foarte bine. Știe ce putere au ăia şi ce putere avem noi a 
ne opune. 


Și să nu uitaţi rugăciunea aceea: „Doamne, să fac diferența, ce pot eu să 
accept, ce Sunt în Stare Să fac şi ce nu Sunt în Stare nu pot să fac.” Și Domnul 
ştie de ce nu pot eu să mă opun și de ce nu am putere şi de ce le-a dat acelor 
draci împieliţaţi să facă asta, pentru că sunt dezlănţuiţi. Ştie Dumnezeu de ce. 


În încheiere, nu uitaţi proverbul care este atât de înţelept şi creştinesc, şi nu e 
numai românesc, şi francezii spun: „Tot răul spre bine!” Ceea ce ni se întâmplă 
este rău, dar răul acesta va fi transformat de Dumnezeu şi este transformat de 
Dumnezeu, că de aceea îl şi lasă, spre binele nostru. Uitaţi aşa, ca să nu vorbesc 
numai teoretic. 


Pandemia a omorât foarte puţini oameni, comparativ cu ciuma şi holera din tre- 
cut, în care se murea de 10 ori mai mult. Aşa se murea, pe capete. Tirania - încă 
putem vorbi, nu este chiar aşa gravă [încă]. De vaccin, vor fi câteva efecte 
secundare pentru că permanent nu sunt numai planurile dracilor şi oamenilor 
răi. Permanent există Domnul, există Măicuţa, există Îngerul păzitor. Ei ne 
apără., ne păzesc şi pe ei ne bizuim. Diferenţa dintre noi, cei de acum şi cei din 
trecut, când aveau ciuma lui Caragea sau grozăviile de atunci, mureau pe capete. 
N-aveau sistem medical avansat. Ce vaxxin? N-aveau nici antibiotice, nimic. 
Usturoi, ceapă, o ţuică şi „vine popa, că a murit”. Dar, spre deosebire de noi, ei 
nu aveau depresii. Lumea de atunci nici nu ştia că există depresie. De ce? Dar 
lumea de azi de ce are depresie? Uitaţi de ce are: datorită schimbării mentalului 
şi a materialismului. 


Noi suntem născuţi în secolul trecut, un secol ateu şi materialist în care am fost 
învăţaţi să ne punem nădejdea în om, în ştiinţă, în medicină, în politică, în 
economia făcută de om. ȘI atunci când ai nădejdea aşa, nu mai ai nădejdea în 

Dumnezeu. Ăia bătrânii n-aveau nădejde nici în politicieni, nici în doctori, nici 
în ştiinţă şi tehnică, nici în bancheri, nici în stat. Ei aveau nădejdea în 
Dumnezeu. Şi dacă se întâmpla să fie molimă, să moară pe capete, ziceau: 
„Pentru păcatele noastre se întâmplă asta. Doamne, miluieşte! Doamne, apără- 
ne! Doamne, iartă-ne! Sfinte Dimitrie, apără-ne!” Aşa trăiau. 


Pe când la noi, este dezastru pentru că în mentalul nostru tot sperăm, tot sperăm, 
şi acuma mulţi dintre noi, chiar din Biserică speră că vine vaccinul şi vom scăpa 
de boala asta şi ne vom întoarce la normal. Ce înseamna asta? Cuvântul cel mai 
gingaş care-mi vine acum pe gură e „naivitate”! Puneţi-l dumneavoastră pe cel 
adevărat. „Naivitate” este drăguţ. 


Aşa că, nu aşa să ne punem problema, ci să încercăm, ca şi bătrânii, să gândim 
în sensul ăsta: Doamne, miluieşte! Doamne, apără-ne! Doamne, ai grijă de noi, 
fie că suntem sănătoşi, să nu ne îmbolnăvim, fie, Doamne, dacă ne-am îmbol- 
năvit, să facem o formă uşoară, fie, dacă ne-am îmbolnăvit grav, Doamne, dă-ne 
puterea s-o ducem! Dacă ne ducem dincolo, Doamne, vino, Doamne! Şi venim 
şi noi la Tine, şi vino şi Tu la noi! 


Și în felul acesta, iubiți credincioși, Dumnezeu să ne ajute, cu rugăciunile 
Sfântului Vasile cel mare și ale Maicii Domnului şi ale tuturor sfinților, bine- 
înțeles, pentru mântuirea noastră. Amin! 

De la speranţele omeneşti către nădejde, trezvie şi adevărata credinţă, prin 
“resetare lăuntrică”, La început de an. Părintele Iustin Taban de la Putna 
la Trinitas TV: “Să intrăm înăuntru, unde nimic nu s-a schimbat şi unde 

dragostea lui Dumnezeu şi grija Lui cu noi niciodată nu au scăzut” 


lerom. Dr. IUSTIN TABAN 


Mănăstirea Putna 





Cuvânt pentru Suflet. Speranţa pe care ne-o aduce Anul nou - „Marea 
Resetare a inimii noastre” cu ieromonah lustin Taban (Mănăstirea Putna) 
(28.12.2020) 


Pr. Mihail Spătaru: Doamnelor, domnilor, bine v-am regăsit! Vă spun „La 
mulți ani!” pentru că este finalul unui an calendaristic dar şi începutul celuilalt. 
Așa încât vă urez toate cele bune în noul an 2021! Vorbim în această ediție de 
un bilanţ, un bilanţ spiritual pe care ar trebui să-l facem fiecare dintre noi, gân- 
dindu-ne la ce-am înfăptuit în anul 2020, an greu încercat prin care am trecut, şi 
ce ne propunem în 2021. Este alături de mine ieromonahul lustin Taban de la 
Mănăstirea Putna. Vorbim de acest bilanţ. Părinte ieromonah, bine-aţi venit la 
„Cuvânt pentru suflet”! 


Pr. ier. Iustin Taban: Bine-aţi venit în casa noastră! 


Pr. M.S.: Într-adevăr, suntem într-un cadru natural deosebit, pe un deal aflat 
lângă Mănăstirea Putna, și vorbim despre un nou început, părinte, gândindu-ne 
la anul 2021. Însă, dacă ne vom uita la anul care peste câteva zile se încheie, la 
anul 2020, el deja a fost văzut ca un an nefericit care a adus omenirii întregi 
multe necazuri, de la stări depresive la daune în social-media [?? - n.n.]. Toţi 
privim 2020 ca pe un moment fără precedent, în care am trăit situații pe care 
nici nu ni le-am imaginat sau nu nu le-am fi putut imagina vreodată. Spuneţi- 
mi, părinte, cum să privim noul an 2021? 

Pr. ier. 1.1.: O să vă pun la inimă un gând legat de socoteala cu Dumnezeu la 
sfârșitul unui an şi începutul unui nou an. Un gând care poate contrazice un pic 
aşteptările noastre legate de felul în care ne facem noi această socoteală. Aș zice 
aşa, ca să-l exprim. Dacă vrei să-ţi pui anul care a trecut înaintea lui Dumnezeu, 
să-l pui ca şi când l-ai fi pierdut. În ce sens că „I-ai pierdut”? Asta derivă dintr- 
un gând mai mare şi frumos, în care tu, într-un fel, trebuie să-ţi trăieşti fiecare zi 
înaintea lui Dumnezeu ca şi cum ai pierdut-o, şi trebuie să-ţi trăieşti întreaga 
viaţă ca şi cum ai pierdut-o. De fapt, ce urmărim noi aici? Miza este să dobân- 
dim acea „inimă înfrântă şi smerită” de care spune psalmistul. Adică să-ţi faci 
socoteala vieţii tale, s-o pui înaintea lui Dumnezeu, ca şi cum nu ai făcut ceva 
bun în ea, deşi tu ştii că ai făcut, poate misiune, caritate, ai ajutat oameni 
bolnavi, ai ajutat copii orfani... Toate câte ai făcut anul ăsta, şi cu bune, şi cu 
rele. Și cu toate astea, să nu ţi le socoteşti ca ceva înaintea lui Dumnezeu. Ca să- 
I dai Lui libertatea şi terenul de a lucra cu harul Lui, ca ceea ce este pentru om o 
înfrângere, pentru EI să fie o biruinţă. 


În sensul acesta. Şi cu gândul acesta să pornim în noul an, nu ca să zicem că 
„uite, a fost greu anul acesta, am avut multe de suferit, sperăm să scăpăm, să ne 
ușureze Dumnezeu, și la anul să trăim mai despovăraţi de acestă pandemie, de 
aceste griji”. Astea, vedeți dumneavoastră, rămân în perimetrul speranțelor 
omenești. lar speranţele sunt ceea ce împiedică nădejdea să se manifeste. Noi tot 
ne facem şi proiecţii, şi planuri și bilanţuri, legate de aceste speranţe. Sperăm să 
treacă cât mai repede, sperăm să ne izbăvească Dumnezeu. Dar prin asta rămâ- 
nem în perimetrul lumii. 


Gândul acesta este de a nu ne mai face socoteli după socotelile lumii, care-s 
cumva în perspectiva moralistă şi a-mi socoti timpul meu, ziua mea şi anul care 
a trecut a-l pune înaintea lui Dumnezeu, a-l aduce aşa înaintea Lui, asumându- 
mi-l cu pocăință şi cumva, câştigându-l înapoi. E clar c-a fost un an şi cu bune şi 
cu rele din punct de vedere al lumii, dar a fost un an de graţie al lui Dumnezeu 
cu mine. În care Dumnezeu a lucrat şi este fascinant să văd cum Dumnezeu a 
lucrat în anul acesta de grație cu mine. Intrând în această grație a lui Dumnezeu, 
părăsesc perspectiva asta în care tot fac o socoteală care mereu îmi dă cu rest, 
mereu îmi dă cu virgulă şi niciodată n-o să fie suficient înaintea lui Dumnezeu. 
Și atuncea, o socotesc aşa, cu acea inimă înfrântă şi învinsă. Ca să pot cumva 
să-l recuperez cu totul în noul an şi să întâmpin nu cu speranță, ci cu nădejde 
noul an, 2021. 


Pr. M.S.: Aţi vorbit, părinte, despre speranţele pe care şi le fac oamenii, şi sigur 
că fiecare dintre noi are o speranță. Dar aş vrea să mergem către speranţa sau 
nădejdea ca virtute creştină. Mai avem, părinte ieromonah, speranța, nădejdea 
ca o virtute creștină? Pentru că, dacă privim în jurul nostru, oamenii deja dez- 

nădăjduiesc, au impresia că totul se prăbuşeşte, că parcă nu se iveşte nici o lu- 
mină, că Dumnezeu nu li se mai arată... 


Pr. ier. 1.T.: Asta pentru că speră. Şi încă n-a învăţat să nădăjduiască. ŞI că în- 
tre cele două planuri există aproape o intangibilitate. Noi, când zicem că nădăj- 
duim, noi de fapt sperăm, după chipul acestei lumi. Şi făcându-ne acele spe- 
ranțe, ele sunt însoţite de frământări, de griji, de dezamăgiri. Şi după aceea 
avem sentimentul că Dumnezeu ne-a părăsit. Tocmai pentru că mintea noastră şi 
duhul nostru lucrează tot în perspectiva omenească a speranţei. Dar nădejdea 
este ceva care depăşeşte planul acesta omenesc. 


Oamenii, ca să folosim un cuvânt mai potrivit, nu deznădăjduiesc, pentru că nici 
n-au învăţat să nădăjduiască încă. Ei disperă. Până acum au sperat și când văd 
că speranţele nu li se împlinesc, disperă. Omul care învaţă să nădăjduiască nu 
mai disperă. Pentru că află că lumea se află în mâinile lui Dumnezeu, timpul 
nostru este în mâna lui Dumnezeu şi anul ăsta care a trecut cu greutăți şi cu 
crucea asta a bolii, a pandemiei, cu tot ce a adus el, îmi dau seama că asta-i doar 
„povara lumii” care este nimic pe lângă graţia [harul] lui Dumnezeu, grația cu 
care Dumnezeu m-a trecut prin acest an şi m-a trecut prin această lume. Intrăm 
într-o perspectivă a recunoștinţei, a gratitudinii, care ne facem să vedem cu totul 
altfel cadrul acesta exterior. "Terenul nostru de lucru cu Dumnezeu, de lucru cu 
lumea şi lucrul cu Dumnezeu s-a făcut un pic cu denivelări, mai cu obstacole. 
Dar în toate acestea, grația Lui nu este cu nimic mai puţin fascinantă. Ba mai 
mult, se arată mai bogată, mai diversă, mai incredibilă pe măsură ce eve- 
nimentele acestea ale lumii se desfăşoară în răstimpul lor. 


Pr. M.S.: Părinte, ce este de fapt nădejdea despre care vorbiţi? Nădejdea creş- 
tină, nădejdea ca virtute? 


Pr. ier. 1.[.: Nădejdea vine la capătul speranţelor mele omeneşti şi moraliste că 
eu voi reuși să aduc înaintea Cerului ceva vrednic de frumuseţea, de [harul], de 
sfințenia Lui. Vine la capătul speranţelor ca lumea să se îmbunătățească, să se 
facă mai bună, ca să scăpăm de anumite necazuri, ca să se termine cu anumite 
griji. Astea n-or să se termine niciodată dacă rămânem în perspectiva lor. Nădej- 
dea este spargerea acestei realități tridimensionale, să zicem, şi intrăm într-o altă 
realitate. Cu patru dimensiuni. A patra dimensiune este nădejdea, care înseamnă 
că noi nu mai privim lumea şi evenimentele lumii din perspectiva omenească, ci 
din perspectiva lui Dumnezeu, prin ochii lui Dumnezeu. Și când privim prin 
ochii lui Dumnezeu, intrăm şi-n inima lui Dumnezeu care privește toate acestea 
cu harul Lui şi pronia Lui și posibilitatea Lui de a lucra cu lumea. Când intrăm 
în acest câmp, atuncea vine şi nădejdea. Pentru că noi înţelegem modul lui 
Dumnezeu de a lucra cu lumea și nu ne mai luăm după modul lumii de a opera 
şi de a funcționa. 

Pr. M.S.: Părinte, vorbeam despre acest bilanţ pe care şi-l fac oamenii la finalul 
unui an calendaristic şi sigur că el a fost luat din mediul contabil. Fiecare om îşi 
face un bilanţ: ce-a făcut în anul care se încheie, ce plan are pentru anul urmă- 
tor. În momentul bilanţului ne putem evalua mai bine realizările, aspectele 
pozitive din viaţa noastră? 


Pr. ier. 1.1.: Ceea ce încercăm să spunem este că bilanţul acesta pe care vrem 
să-l facem în felul acesta are o direcție falimentară. Pentru că în fiecare an, cu 
toate bilanțurile pe care le facem, rămânem în cheia asta, pozitiv şi negativ. Şi 
să fim sinceri, de fiecare dată găsim mai multe negative decât pozitive. Nici- 
odată parcă nu reuşim să le înmulțim suficient pe cele pozitive, faptele bune, 
gândurile bune. Dar dacă vrem să facem noi o „mare resetare” pe criterii 
duhovnicești - că tot auzim că se face Marea Resetare în lumea de azi, se pre- 
găteşte Noua Ordine Mondială, oamenii pe urmă lucrează într-o anumită direc- 
ție care de multe ori nu-i cea plăcută lui Dumnezeu; tot auzim de „marea 
resetare” - ce-ar fi să ne ne facem noi „„marea resetare” a inimii noastre? Să 
învăţăm să punem problema altfel. Să nu ne mai facem socoteala între noi şi 
lume, care mereu dă cu rest şi dă cu virgulă, ci să ne-o facem între noi şi 
Dumnezeu? 


Acest fel de a ne face bilanț l-aş contrazice cu un cuvânt al Sfântului 
a i Războiul nevăzut, în care spunea aşa: „De câte ori 
vezi un neajuns la tine, un păcat, o cădere, să spui așa în inima ta: Doamne, 
nici nu se putea aștepta de la mine ceva mai mult decât aceasta.” Şi imediat 
în felul acesta te-ai ridicat în perimetrul nădejdii. Să nu îţi mai faci probleme şi 
complexe legate de scăderile şi de neajunsurile tale, pentru că altfel, rămânem în 
acest spaţiu al contabilităţii noastre după criterii omeneşti. Și în felul acesta, 
asumându-ne povara acesta a noastră, nedesăvârşirea noastră, măgărușul nostru 
pe care trebuie să-l cărăm cu noi în fiecare zi, să trăim în fiecare zi ca şi cum am 
fi eliberaţi, ca şi cum Dumnezeu deja ne-ar fi izbăvit. Pentru că asta-i pre- 
gustarea Împărăției, care a venit deja şi nu încă. Asta este „marea resetare” pe 
care putem s-o facem, şi un nou fel de a ne așeza inima în faţa lui Dumnezeu. 


Bilanţul pot să-l declar încă de pe acuma, că dă cu minus, că-i pierdut bilanţul. 
Poate intru în faliment. Nu a fost un timp în care să nu intru eu în faliment 
înaintea lui Dumnezeu. Acceptând că intru în faliment, în lichidare cu „firma” 
mea, să spunem aşa, îmi reaşez inima şi reaşez şi lumea în relația mea cu Dum- 
nezeu. Devine o poveste a graţiei lui, a ceea ce reuşeşte să facă EI din insu- 
ccesele mele, din eșecurile mele, din bilanțul meu mereu falimentar pe care îl 
las acolo, şi-mi iau energia şi puterea din această aşezare înaintea lui Dumne- 
zeu. 

Pr. M.S.: Părinte, putem aprecia mai bine ceea ce avem având în vedere neca- 
zurile pe care le vedem în jur? Şi m-aş gândi la un lucru simplu: ne putem 
bucura pur şi simplu că suntem sănătoşi? Lucru care nu se întâmpla până acum, 
când nu eram încercaţi aşa greu cu câte o boală. Şi sigur, multe alte lucruri pe 
care le treceam cu vederea şi eram tot timpul nemulțumiți. 


Pr. ier. 1.I.: Da, numai că şi aici e o capcană. Noi ne putem bucura că suntem 
sănătoşi, dar riscăm să ne bucurăm în felul acela omenesc că uite, alții sunt 
bolnavi şi eu am scăpat; ce bine că am scăpat de covid, sau de carantină, sau de 
izolare, sau de alte necazuri din anul ăsta. Noi trebuie să ne bucurăm, să rede- 
scoperim valoarea vieţii, a timpului, a unei zile, a unei nopți, a naturii şi inclusiv 
a sănătăţii, dar nu din perspectiva asta mereu opusă la pandemie. Să știți că şi 
boala are harul ei. Provocarea acestei perioade este să redescoperim nu valoarea 
sănătății neapărat, ci să redescoperim grația asta a lui Dumnezeu care vine şi în 
boală, şi în sănătate. Pentru că omul care știe să fie sănătos, frumos şi creş- 
tineşte, trebuie să ştie să fie şi bolnav creştineşte. Și boala are harul ei. 


Cum zicea părintele Emilian Simonopetritul: „Dacă eşti bolnav şi vrei numai- 
decât să te faci sănătos şi ăsta este primul tău gând, înseamnă că n-ai înţeles 
valoarea bolii.” Acuma, sigur că nimeni nu-şi doreşte boala şi toți dorim să fim 
sănătoşi, dar să intrăm în gândul acesta al lui Dumnezeu, că timpul în care 
suntem sănătoşi sau suntem bolnavi este același pentru Dumnezeu. Este timpul 
de lucru al Lui, al harului lui cu noi. Să intrăm în această nouă aşezare. 


Pr. M.S.: Părinte, ce rol are credința? Pentru că vorbim despre Dumnezeu, 
despre aşezarea în logica lui Dumnezeu. Ce rol are credința? Cum ne poate 
ghida în acest nou început cu atâtea incertitudini? 


Pr. ier. I.1.: Să redefinim şi credința ca fiind ieşirea din perspectiva noastră 
asupra lucrurilor și intrarea în perspectiva lui Dumnezeu. Abia aceea este cre- 
dinţa. Într-un sens frumos şi tainic, Dumnezeu este singurul din în lumea asta 
care crede şi care nădăjduieşte. Pentru că este singurul care ştie să creadă şi să 
nădăjduiască. Abia când intru în mintea Lui şi în inima Lui, sunt convins că şi 
cu am învăţat să cred cum trebuie a se crede. Până atunci, mă lupt în perspectiva 
mea omenească să cred. Dar știți cum? Credinţa asta a noastră este foarte slabă 
şi puțină şi parcă are proptele fragile. Pentru că noi credem, dar cumva credem 
după chipul lumii, în acelaşi fel în care şi sperăm după chipul lumii. În același 
fel în care ne facem proiecţii şi aşteptări după chipul lumii. Deci, dacă intrăm în 
perspectiva asta, dacă facem „marea resetare” [interioară], o să credem cum cre- 
de Dumnezeu, care are mereu această deschidere generoasă şi bucuroasă în fața 
lumii. Adică EI nu se teme de tot ceea ce se întâmplă în lume. Asta ni se pare 
nouă ciudat, că El poate să nu se teamă. Noi ne temem. Noi credem că temerile 
sunt şi ale lui Dumnezeu. Nu, pentru că EI a făcut lumea şi pământul şi cu toate 

imperfecțiunile ei şi a lăsat oamenii ca în libertatea lor să facă ce ştiu ei mai 
bine din această lume. Dar Dumnezeu de ce nu se teme? Pentru că EI ştie că 
harul Lui este acolo, la îndemână, pentru orice om care vrea să lucreze cu EI în 
orice condiții, din cele mai grele, şi că viaţa nu şi-a pierdut niciodată fru- 
musețea, acest mister, acest farmec. Cine ştie? S-ar putea să redescoperim 
misterul şi farmecul vieţii chiar în această perioadă în care parcă se pun așa, 
nişte lanţuri, nişte cătuşe pe toate. Parcă lumea se împuţinează. S-ar putea să 
redescoperim misterul şi farmecul vieţii chiar în aceste condiții. 


Pr. M.S.: Părinte, ce putem face la nivel individual ca să aducem bucurie mem- 
brilor familiei, celor dragi în general, în lipsa unei întâlniri, aşa cum se întâmpla 
în anii trecuți? Știți că oamenii, de revelion se adunau şi petreceau. Sigur că, de 
cele mai multe ori, petrecerile acelea însemnau mâncare multă, băutură mai 
multă, însă nu m-aș gândi numai la imaginea aceasta a îmbuibării, a lăcomiei, ci 
la faptul că se întâlneau în jurul unei mese şi deveneau convivi, comeseni. Era o 
comuniune. Nu mai putem să facem lucrul acesta acum. Dar repet, ce putem 
face individual ca să aducem bucurie membrilor familiei, celor dragi în general, 
în lipsa acestor întâlniri care ne uneau? 


Pr. ier. 1.T.: Cum să mai avem noi comuniune fără să avem părtăşia fizică de 
fiecare dată?! Aceasta este provocarea. Timpul acesta ne-a forțat să ieşim din 
lume și să intrăm în noi înşine, cine vrea să intre, în inima şi în interioritatea 
noastră. Când intru în interioritatea mea, acolo este un fel de aer calm și liniştit 
care este calmul desăvârșit al lui Dumnezeu. În această furtună de zgomote şi de 
griji e ca şi cum ai intra sub suprafaţa mării, unde-i furtună şi jos este liniște. 
Când intru în acea interioritate cu Dumnezeu, atunci regăsesc prima dată sta- 
bilitatea fiinţei mele şi atunci, din acea stabilitate şi din acea linişte reușesc să 
insuflu și celorlalți printr-o scrisoare, printr-un mesaj, prin telefon, printr-o 
felicitare, prin orice, reuşesc să-i insuflu gândul că lumea este a lui Dumnezeu şi 
niciodată n-a încetat să fie şi să nu se teamă. Pentru că temerea este rămânerea 
mereu la suprafaţa apei unde sunt furtuni, tsunami, maree şi altele. Să intrăm 
înăuntru, unde nimic nu s-a schimbat şi dragostea lui Dumnezeu și grija Lui cu 
noi niciodată nu au scăzut. 


Pr. M.S.: Repet, cum putem să ne manifestăm bucuria că acest an s-a încheiat, 
păstrând distanța, această distanţare fizică? Oameni care se întâlneau de-aici, de 
la Putna, din Bucureşti, din Craiova, rubedenii care se vizitau şi iată, acum stau 
în casele lor? Cum să ne manifestăm această bucurie? 


Pr. ier. 1.T.: Atunci când există un spaţiu între mine şi dumneavoastră şi legea, 
fie ea dreaptă sau nedreaptă, mă împiedică să parcurg acest spaţiu până la 
dumneavoastră, singura mea posibilitate este să mă conectez la pânza freatică de 
sub noi, care conţine această apă comună, acest fond de simţire comună. Intrând 

în tubulaturile acestea care ne conectează pe noi, că noi suntem parte a unei 
„reţele”, accesăm „reţeaua” din care facem parte. Atunci putem simţi că suntem 
în comuniune cu ceilalți, că niciodată n-am pierdut-o şi că distanţarea asta fizică 
impusă ne face să ne iubim şi mai mult, să ne ţinem în inimă mai mult unul pe 
altul şi să nu considerăm că ne-am pierdut unul de altul. Să nu ne fie dor în 
sensul acela de regret şi de tânguire, ci să ne fie un fel de dor cu drag, ca şi cum 
n-am fi pierdut nimica. Aceea este calea prin care putem intra în lumea aceea în 
care toate-s acolo, unde nimic nu s-a pierdut. 


Pr.M.S.: Începe acest nou an 2021 cu resetarea inimii, cu nădejdea în Dumne- 
zeu, aşa cum aţi spus dumneavoastră. Cuvântul „revelion” vine de la [se] 
reveiller din franceză, care înseamnă a se trezi !?. Cred că e cazul să ne trezim, 
poate acum mai mult ca oricând, şi să ne adâncim mai mult în noi înşine aşa 
cum ne-ați învăţat dumneavoastră. Să ne trezim la o viață nouă şi aceasta să fie 
viaţa în Hristos. 


Pr. ier. 1.T.: Da, pentru că ceea ce trăim noi acum este mai degrabă un somn, 
un fel de „neluciditate”, un pic delirantă. Şi abia când intri în lumea aceea unde 
e grația şi liniştea lui Dumnezeu şi inclusiv pronia Lui cu tine, aia este deja o 
trezire față de acest somn, această stare de somnambulism în care trăim noi 
acuma. 


Pr. M.S.: Puneţi-ne înainte un program de viață pentru 2021. Din perspectiva 
dumneavoastră, a monahului de la Mănăstirea Putna, a preotului Mănăstirii 
Putna. Ce l-aţi sfătui pe cel care vă pune acestă întrebare: „Părinte, ce program 
de viaţă să încep eu de-acum, din 2021”? Practic vorbind. 


Pr. ier.I.T.: O să vă vorbesc de cea mai practică virtute: trezvia. Una pe care 
noi o evităm aproape sistematic. E foarte uşor să spui şi este de bun-simţ pentru 
toată lumea să înţeleagă că atunci când te trezeşti, sunt rugăciunile de dimineaţă. 
Apoi, când mergi la lucru, e o rugăciune de începutul lucrului. Când vii acasă, 
un acatist, un paraclis dacă poţi şi câte un pic de Doamne, lisuse... Dar aceasta 
e doar gimnastica pe care trebuie s-o facem noi zilnic. Dar ceea ce leagă toate 
lucrurile astea, ceea ce le dă consistenţă, acel tonus al fiinţei noastre, este starea 
de trezvie. Şi-n starea asta de trezvie noi trebuie să înţelegem că ziua este a lui 
Dumnezeu. Doamne, ziua asta de Luni (să spunem că începem o zi de Luni), 
este a Ta. Sunt prins şi eu în ea, se desfăşoară cu mine. Să trăim cu conştiinţa că 
ne lăsăm prinşi în ziua care este a lui Dumnezeu, ne lăsăm să intrăm în ea cu 
perspectiva Lui. Cu sentimentul că faptele mele şi gândurile și acțiunile mele se 


* Este de fapt al doilea sens. Ca derivat al verbului reveiller, înseamnă o tuşă de culoare vie, 
strălucitoare folosită în pictură pentru a trezi la viață, a lumina un tablou. Sensul primar al 
lui reveillon însemna masă luată la o oră târzie, supeu, iar în franceza modernă, masă de 
sărbătoare în noaptea de Crăciun sau de Anul nou. 

petrec în această graţie a Lui. Această stare de trezvie este un efort suficient ca 
noi să ne trăim acea zi cu Dumnezeu, ca să ieşim din perspectiva eu-lui nostru 
în care noi parăm toate atacurile gândurilor, ale grijilor, ale vorbelor de la unii la 
alţii. Ducem toate luptele astea care uneori sunt perdante. Dacă intrăm în acest 
câmp interior şi ne cultivăm trezvia, nu mai trebuie să purtăm atât de multe 
lupte perdante. Ca la capătul zilei să ajungem seara obosiţi şi să spunem „în 
ziua asta iar am fost împrăștiat, iar parcă nu mi-au ieşit lucrurile”. Deci această 
petrecere a noastră înăuntru, unde ne încredințăm că lumea este a lui Dumnezeu 
şi a rămas a lui Dumnezeu și că anul acesta 2021, cu fiecare zi din el şi cu fie- 
care zi de Luni şi de început de săptămână se desfăşoară ca un capitol din 
povestea Lui cu noi. 


Pr. M.S.: Părinte, vă mulțumesc foarte mult! Fie ca anul 2021 să fie un an bun 
şi pentru dumneavoastră și pentru dragii noştri telespectatori. Vă mulţumesc c- 


ați venit la „Cuvânt pentru suflet” şi vă spun La Mulţi Ani! 


Pr. ier. I.T.: La mulţi ani întru resetarea inimi noastre, după plăcerea lui 
Dumnezeu! 


Pr. M.S.: Vă mulţumim încă o dată! 


Pr. ier. 1.T.: Doamne, ajută! 

Dragoş Mîrşanu - Tăierea împrejur, după Scripturi 





Și când s-au împlinit opt zile şi a fost să-L taie împrejur, l-au pus numele Iisus, 
aşa după cum fusese numit de înger mai înainte de a Se fi zămislit EI în pântece. 
(1.6. 2:21) 


Ec 17:10-12; Ly 12:3; Mt 1:21: Mt 1:25: Le 1:31; Le 1:59; Flp 3:5 


Actul tăierii împrejur (Lc. 2:21) îi arată pe părinții Mântuitorului drept 
împlinitori ai Legii lui Moise (Le. 2:21-24, 27, 39, 41-43), iar pe lisus, pe cale 
de consecinţă, drept un israelit credincios acesteia, după cum se va dovedi şi în 
continuare, îndeosebi prin predicarea în sinagogi, în zi de Sabat, sau în Templu, 
cu puţin înainte de moartea Sa. 


Această împlinire a Legii, împreună cu „numirea de către înger”, construiesc o 
paralelă cu situația identică în care se aflaseră părinţii lui loan Botezătorul, 
Zaharia şi Elisabeta (Lc. 1: 59). Deşi numirea fiului era, în iudaism, dreptul 
tatălui, faptul că îngerul hotărăşte, prin puterea harului, ca numele său să fie 
„Lisus” (Yehoshua/losua) arată, pe de o parte, că Iosif trebuia să-l considere pe 
fiul Mariei propriul său fiu, după lege (cf. Mt. 1:21; V. Gheorghiu). Deşi 
botezul în Hristos a pus capăt tăierii-împrejur ca semn a legământului poporului 
ales cu Dumnezeu, lisus este circumceis, şi el, „din iconomie” (E. Zigaben), 
pentru a împlini Legea şi a putea fi primit ca învăţător. Aşa cum o bucată de 
carne din trup era înlăturată, botezul spală acum păcatul. 


Împlinirea Legii, în acest caz, face pentru noi o referință la Levitic 12:3. 
Interpretând pasajul, marele exeget Origen (sec. III) remarca, mai întâi, că una 
este Legea Literei, şi alta cea a Duhului. Îndepărtarea cărnii în cea de-a opta zi 
determina curățirea pruncului de sex masculin (şi a mamei sale) şi pregătirea sa 
pentru împlinirea timpurilor mesianice: Această săptămână poate fi văzută ca 

timpul prezentei vieţi, căci lumea a fost desăvârşită într-o săptămână. În care, 
câtă vreme suntem puşi în carne, nu putem fi de o puritate transparentă dacă nu 
va veni ziua a opta, adică dacă nu va sosi timpul veacului viitor. Pe de altă parte, 
odată cu înnoirea Legii prin lisus Hristos, circumcizia propriu-zisă nu îşi mai 
găseşte sens, după vorba Apostolului: Căci noi suntem circumcizia, care îi 
slujim lui Dumnnezeu în duh (Flp. 3:3). Continuă Origen: Atunci sunt 
înstrăinați păcătoşii din pântece, când sunt tăiați împrejur nu în duh, ci în carne. 
Fiindcă „cei ce sunt circumcişi în lege, au fost depărtaţi de la har” [cf. Gal. 5: 2- 
4]. 


Numele aramaic Yehoshua („Dumnezeu mântuieşte”) are o strânsă legătură cu 
„a mântui”, legătură pierdută de transliterarea grecească lesous. Sensul de 
Mântuitor este transmis de obicei prin alăturarea numelor-atributelor Chrystos 
(„Uns”) şi Soter („„Mântuitor”): Mântuitorul lisus Hristos. 


Suplimentar 


Sfânta Scriptură (versiunea Anania); Origen, Omilia VIII, în Omilii şi adnotări 
la Levitic, ediţie bilingvă, trad., introd. şi note de Adrian Muraru, Tradiția 
creştină 3, Polirom, laşi, 2006, 313-315; Efthimie Zigaben, Tâlcuire la 
Evanghelia după Luca, trad. şi note de Adrian Tănăsescu-Vlas, Sophia, 
Bucureşti, 2006, 38-39; Vasile Gheorghiu, Sfânta Evanghelie după Matei cu 
comentar, Tip. Mitr. Silvestru, Cernăuţi, 1925, 100-102. 

Ioan-Lucian Radu - Care este rolul tăierii împrejur? 





În a opta zi după Naşterea Sa, Domnul nostru lisus Hristos a fost tăiat împrejur, 
în conformitate cu Legea Vechiului Testament. 


Tăierea împrejur a Domnului 


După acest ritual, Pruncul a primit numele lisus, aşa cum Arhanghelul Gabriel i- 
a spus Preasfintei Născătoare de Dumnezeu, în ziua Bunei Vestiri (Luca 1, 31- 
33). Părinţu Bisericii explică faptul că Domnul a fost circumeis, pentru ca mai 
târziu, nimeni să nu se îndoiască de faptul că EI şi-a asumat cu adevărat trup 
omenesc şi că întruparea Lui nu a fost doar o iluzie aşa cum învățau unii eretici. 


Instituirea actului tăierii împrejur 


Potrivit menţiunii din cartea Facerea (capitolul 17), actul circumciziunii (în 
ebraică mulâ) a fost instituit ca un semn văzut al legământului încheiat de 
Dumnezeu cu patriarhul Avraam şi cu urmaşii acestuia, act ce trebuia îndeplinit 
la toţi copii de parte bărbătească, începând cu vârsta de 8 zile (vv. 10-14). 


Ca urmare, toţi bărbaţii şi copiii din casa patriarhului şi Avraam însuşi, în vârstă 
de 99 de ani pe atunci, împreună cu fiul său Ismael de 13 ani, s-au supus tăierii 
împrejur chiar în ziua instituirii actului propriu-zis (vv. 23-27). 


După aceea a urmat Isaac (21, 4) şi toţi urmaşii lui. În baza legământului 
încheiat cu Dumnezeu, patriarhului i s-a schimbat numele, din Avram - tatăl 
înălțimii, în Avraam - tatăl neamurilor sau tată al mulţimii (Facerea 17, 5-6). 


Mai târziu, în cartea Levitic se spune că Dumnezeu a poruncit, prin Moise, să 
fie circumcişi toți copiii israeliți la opt zile de la naştere. Cu acest prilej se 

punea şi numele copilului. Deoarece circumeiziunea era un semn al 
legământului cu Dumnezeu, cel ce se sustrăgea voit acestui act nu mai făcea 
parte din comunitatea israelită şi trebuia ucis (Facerea 17, 14). 


De ce în a opta zi de la naştere? 


Ziua a opta este o tranziţie de la starea infantilă la perfecțiunea personală, pentru 
că în această zi, în conformitate cu dispoziţiile religioase evreieşti, pruncul 
devine copil şi dobândeşte o anumită personalitate. 


Sfântul Andrei Criteanul separă primele 7 zile de după naşterea unui copil de 
cea de a opta, spunând că a opta zi este completarea celor şapte şi începutul 
viitorului. 

În conformitate cu contextul religios evreiesc, a opta zi constituie o etapă 
extrem de importantă pentru existența umană a fiecărui nou-născut, prin faptul 
că ea completează vârsta infantilă şi deschide vârsta maturității, care duce la 
perfecţiune. 


„Aceasta se face, spune Sfântul Părinte, prin intermediul numelui, care este dat 
în ziua a opta”. Punerea numelui, cu alte cuvinte, oferă pruncului o anumită 
identitate personală. Acest act recunoaşte, în mod solemn, dreptul natural al 
copilului de a fi o existenţă personală, adică o ființă umană perfect constituită, 
printre celelalte fiinţe umane. Perfecţiunea despre care vorbeşte Sfântul Andrei 
aici, face referire la identitatea personală pe care o dobândeşte copilul atunci 
când îşi primeşte numele. 


De ce este legată punerea numelui de tăierea împrejur? 


Tăierea împrejur din ziua a opta, arată trecerea de la o stare carnală, la una 
spirituală. Actul liturgic, de tăiere a unui mici părţi din organism presupune 
respingerea unei condiţii trupeşti, în care fiecare ființă umană se naşte, în timp 
ce înlocuirea sa cu numele implică intrarea ființei umane într-o altă stare, 
spirituală, care duce la perfecțiune. 


Sfântul Andrei Criteanul face referire la Avraam şi tatăl său Terah, cu scopul de 
a clarifica aceste două condiţii. Terah, care era idolatru, reprezintă condiția 
carnală a idolatriei, care are în vedere lumea materială, trupească, desprinsă de 
Creatorul său. Avraam reprezintă starea spirituală, care este în legătură cu 
Creatorul lumii, ca punct principal şi esenţial de referinţă pentru viaţa omului şi 
care îl face pe om membru al poporului lui Dumnezeu. 


Deci, Sfântul Părinte spune: „Pentru că natura avea să fie frământată cu idolii de 
Terah, tatăl lui Avraam, a fost necesar ca un popor din Avraam să fie pus 

deoparte pentru Creator, prin intermediul unei peceţi, până la venirea Lui, 
pecete necesară omului pentru a fi reînnoit. Tăierea împrejur respinge un 
reziduu al cărnii şi oferă un sigiliu pentru a opta zi, care are în vedere lucrurile 
viitoare”. 


Aşadar, aceste două evenimente, Tăierea împrejur a Domnului şi primirea 
numelui, ne reamintesc nouă, creştinilor, că am intrat într-un legământ nou cu 
Dumnezeu şi că am fost tăiați împrejur „cu tăiere împrejur nefăcută de mână, 
prin dezbrăcarea de trupul cărnii, întru tăierea împrejur a lui Hristos” (Coloseni 
2, 11). În acest sens, chiar numele „creştin” (următor al lui Hristos) este un 
semn al intrării a omenirii într-un legământ nou cu Dumnezeu. 

Pr. Augustin Coroian - Meditaţie de Anul nou - „Mai mult timp acordat 
Domnului!” 

A sosit cumpăna dintre ani. A trecut un an, poate cu neîmpliniri, poate cu 
greutăți şi apăsări, dar nu fără speranță. Aşteptăm, acum, unul mai bun, unul 
mai luminos, mai roditor, mai liniştit, mai aducător de împliniri. Un an mai bun 
şi o lume mai bună... 


Dorinţele şi speranţele noastre sunt bune, drepte şi sfinte. Dorim să se 
împlinească! 


O lume mai bună înseamnă ca noi oamenii să devenim mai buni! Un an mai bun 
înseamnă ca faptele oamenilor să fie mai bune şi mai luminoase, mai 
îndestulătoare. 


A deveni mai bun înseamnă a munci mai mult şi a te ruga mai mult. A munci şi 
a păzi. 


A munci şi a curăți pământul pentru a rodi. Pământul care ne înconjoară, care ne 
hrăneşte, dar şi pământul din care suntem alcătuiți, trupul nostru. A-l curăţi, a-l 
ara, a-l semăna, a-l plivi de buruieni şi de spini. Altfel, el nu poate deveni 
frumos, bogat şi roditor. Şi, apoi, a-l păzi.... A-l păzi de ce ? De animale?.. 
Da!.. Şi de animale... Dar, mai ales, a-l păzi de duhurile rele, de satan şi de 
duhurile lui. 

De aceea, la început de an, se sfinţesc apele, pentru că apa naşte şi susține viaţa. 
Și nu numai apele. Ci şi ţarinile, grădinile, gospodăriile, prisăcile, viile, 
heleşteiele, casele şi toate ale omului. 


A-l apăra apoi şi de fiarele cu chip de om, de slujitorii şi robii lui satan. Cine 
sunt aceştia? Toţi lacomii! Toţi care exploatează pământul, munţii, apele şi 
pădurile fără măsură. Care au ca dumnezeu „banul”! Care pentru bani distrug, 
pângăresc şi pustiesc totul. Fi înşişi sunt mereu pustii şi stăpâniți de duhul 
pustietăților. De aceia, nu ei poartă marea vină, ci tatăl şi stăpânul lor, vicleanul 
diavol. Şi nu numai ei, ci şi alţii care prin mass-media şi alte mijloace, întinează 
şi pângăresc sufletele şi trupurile noastre. Viaţa noastră (sufletul) care ar trebui 
să fie curată, liniştită, luminoasă, şi trupurile noastre, adică pământul din care 
este formată fiinţa noastră. Pe toate le întinează, le îmbolnăvesc şi apoi le 
părăsesc. lar singurul lor câştig este banul. 


Cum ne putem noi apăra de aceste tentaţii care vin spre noi, mereu, mereu, sub 
forme tot mai noi şi tot mai subtile, mai „nevinovate”? Cum putem apăra 
sufletul, trupul şi Țara? Doar prin muncă, prin muncă cinstită şi prin rugăciune. 
Munca şi rugăciunea, primele îndeletniciri primite ca poruncă şi îndemn de 
către om de la Bunul Dumnezeu, chiar la început, în Rai. 


Munca este sfântă şi oricine cunoaşte rostul şi valoarea ei. Dar rugăciunea? Ea 
este, de fapt, tot o muncă. Vorbirea, starea de vorbă împreună cu Dumnezeu este 
o muncă şi o artă a cărui îndeletnicire cere multă răbdare, dar este absolut 
necesară. Doar atunci sufletul respiră cu adevărat (căci Dumnezeu este Adevărul 
şi radiază adevăr), se hrăneşte şi primeşte viaţa, căci Dumnezeu este Viaţa cea 
adevărată şi izvorul vieţii. 


Primii oameni, în Rai, au primit poruncă să muncească şi să păzească. Să 
muncească ce? Căci pământul, tot acolo scrie, scotea roade de la sine. Şi să-l 
păzescă de cine? Căci animalele îi erau omului supuse. De fapt, porunca era să 
lucreze rugăciunea şi să-şi păzească mintea de gânduri rele. Doar aceasta, atunci 
ca şi acum, îl poate face pe om mai bun, mai curat şi mai fericit. Bun şi curat 
asemeni lui Dumnezeu Celui bun şi fericit cu fericire netrecătoare. Rugăciunea 
nu înseamnă doar vorbire cu Dumnezeu, ci şi ascultare, stare de auzire, de 
recepţie. Într-un dialog se consideră uneori mai înţelept cel care ştie să tacă şi să 
asculte. Dumnezeu a venit spre noi, la noi, pentru a fi în maximă apropiere de 
noi, în noi. Ne iubeşte şi vrea un dialog de iubire cu noi. Cât mai lung, mai 
nesfârşit, veşnic. Acum depinde doar de noi cât timp Îi acordăm Bunului şi 
Atotputernicului nostru Dumnezeu, Părintele ceresc, Fiul iubit şi Duhul Sfânt. 


Aşadar, dorim ca acest An să fie Anul Domnului, să fie bun precum Domnul 
este bun... 

Atunci întâi să urâm răul, după cum scrie: „Cei ce iubiți pe Domnul urâţi răul”. 
Să urâm răul, adică lucrarea lui satan în noi şi în lume. Nu oamenii trebuie urâţi, 
care, până la urmă, sunt fraţi de-ai noştri, căzuţi ca victime în ghearele satanei, 
prin lăcomie, prin trufie, mânie, ură, invidie, iubire de bani, iubire de stăpânire, 
iubire de plăcere, desfrâu, ş.a.m.d. lar al doilea lucru fundamental: „Alipiţi-vă 
de bine”, adică de Dumnezeu. EI este Atotputernic şi Atotbun, dar şi Atotdrept 
şi Atotsfânt. Să ne lipim, dar, de EI, aceasta este rugăciunea. Să-l acordăm mai 
mult timp din timpul nostru. EI este iubirea şi izvorul ei, însăşi frumuseţea şi 
puterea şi izvorul lor. Să-i acordăm timp aşa cum acordăm timp unei persoane 
dragi şi plăcute. Şi o să vedeți minunea! Cum şi noi devenim buni ca EI! 
Luminoșşi ca EI! Curaţi ca EI! Adevăraţi ca EI! Fericiţi şi veşnici ca EI! 


Rugăciunea ne-o alegem fiecare: Acatiste, Paraclise, Psaltire, sau alte rugăciuni 
şi, desigur, să participăm la Sfânta Liturghie cât mai des ... 


Important este să-l acordăm timp cât mai mult în Anul care vine. Să lepădăm 
răul care ne chinuie şi ne nelinşteşte şi el va pleca de la noi. Să iubim binele, 
adică pe Dumnezeu, să ne lpim de EI şi EI va veni la noi prin Duhul Său cel 
Sfânt. Şi, prin rugăciune, El va rămâne pentru veşnicie în noi şi aşa vom fi 
fericiţi întru EI şi cu EI... 


La opt zile după Naştere, Pruncul lisus a primit „tăierea împrejur”, oficial 
botezul, cum am spune astăzi, punerea Numelui. A primit numele, aşa cum 
binevestise îngerul: „lisus, care înseamnă Mântuitor”. Sfântul Apostol Pavel 
scrie că: „Oricine va chema numele Domnului se va mântui”, iar, în altă parte: 
„Nu este mântuire decât în numele lui lisus”... 


Deci, de câte ori chemăm numele Domnului ne mântuim. Scăpăm de răutățile 
mari şi de cele mărunte, care ne supără, scăpăm în final de stăpânirea lui satan. 
Prin numele Domnului lisus Hristos, numai prin EI, ne unim cu Dumnezeu şi 
suntem împăcaţi, bucuroşi şi fericiți întru EI. 

Pr. Andrei Coroian: Un răspuns la chemarea Domnului. Sfântul Vasile cel 
mare 





Glasul Cuvântului lui Dumnezeu a răsunat în urechile primului om creat: 
„Adame unde eşti?” (Facere 3, 9), iar apoi, în nenumărate rânduri şi în multe 
chipuri, până când însuşi „Cuvântul s-a făcut trup” (loan 1, 14). Refuzul 
întâiului om de a recunoaşte greşeala făcută şi de a-şi relua viaţa fericită, pentru 
care fusese creat şi rânduit, a devenit normă generală pentru toţi urmaşii lui. 
Vreme de mii de ani, doar sporadic mai apare câte un răspuns pozitiv la profeţii 
şi drepţii Vechiului Testament şi parțial la înţelepţii din celelalte popoare. 


Arătarea Cuvântului veşnic în Persoana Mântuitorului lisus Hristos, chemarea 
Sa plină de dragoste, bunătate, adresată direct în nenumărate rânduri prin 
cuvinte ca: „Veniţi la Mine toţi cei osteniţi şi împovăraţi şi Eu vă voi odihni pe 
voi” (Matei 11, 28); „de însetează cineva să vină la Mine şi să bea” căci „, râuri 
de apă vie vor curge din inima lui” (loan 7, 37 — 38), sau „cel ce va bea din apa 
pe care Eu o voi da nu va înseta în veac, căci ea se va face izvor de apă 
curgătoare spre viaţa veşnică” (loan 4, 14); sau „luând Crucea ta urmează Mie” 
(Marcu 10, 21) sunt chemări care au provocat de-a lungul timpului răspunsul a 
sute, mii, chiar zeci de mii de suflete. 


Luna ianuarie cuprinde în sinaxarul ei asemenea răspunsuri, vieţi cu totul 
dăruite lui Hristos — Dumnezeu, desăvârşite în viaţa Lui şi încununate de El cu 
neveştejita cunună a sfinţeniei. 

Tuturor membrilor Bisericii creştine, le sunt date pentru cunoaşterea lui 
Dumnezeu, spre asemănarea deplină cu EI, toate cele cinci moduri generale de 
cunoaştere [Sfântul Nicolae Velimirovici, Predică la Duminica a Ill-a după 
Rusalii, Ed. Ileana, Bucureşti, 2006. ]: 

1. Cunoaşterea naturală dată tuturor oamenilor; 

2. Scriptura Vechiului Testament (dată evreilor); 

3. Revelația Noului Testament — Evanghelia; 

4. Experienţa Bisericii cuprinsă în tradiţia ei; 

5. Experienţa personală, care este oglindită mai ales în vieţile sfinților. 


Dintre multele exemple cuprinse în sinaxarul acestei luni, începând cu Sfântul 
Botezător loan, continuând cu Sfinţii Trei lerarhi şi apoi cu marii cuvioşi 
Antonie, Etimie, Teodosie, Efrem Sirul, Maxim Mărturisitorul, ne vom opri 
asupra Sfântului Ierarh Vasile cel Mare (330 — 377) creştin, monah, preot şi 
ierarh cu o vocaţie şi trăire aproape unică în istoria Bisericii. 


EI este, poate, cel mai frumos răspuns la chemarea dumnezeiască, acoperind 
prin viaţa, activitatea şi scrierile sale întreg complexul vieţii bisericeşti: ascetice, 
morale, mistice, dogmatice, apologetice, misionare, caritative şi administrative. 
O icoană asemeni lui Hristos care se înalță spre contemplare şi urmare în ziua 
întâi a anului calendaristic. 


Născut în Cezareea Capadociei, într-o familie foarte evlavioasă, înstărită şi 
cultă, Sfântul Vasile se distinge prin evlavie, inteligenţă şi sete de cunoaştere. 
Într-o familie care a dăruit Bisericii cinci mari sfinţi, ierarhii Grigore de Nisa şi 
Petru al Sevastiei, cuviosul Navgratie, Macrina cea tânără, fraţii sfântului, şi 
cuvioasa Macrina cea Bătrână, bunica lor, el rămâne unic prin asceza practicată, 
adâncimea doctrinei, cultura dobândită şi mai ales prin credinţa sa vie şi râvna 
sa apostolică. 


Elev de excepţie al şcolilor din Capadochia, Pont şi Constantinopol şi student 
eminent al Universităţii din Atena, alături de prietenul său Sfântul Grigore de 
Nazianz, Sfântul Vasile rămâne modelul tânărului studios creştin, care cunoaşte 
doar două poteci: cea care duce la şcoală şi cea care duce la Biserică. Evlavia şi 
credinţa în care au trăit cei doi prieteni în Atena, înţelepciunea lor de „bătrâni 
frumoşi” a umplut de admiraţie şi considerație chiar pe dascălii lor, filosofi 
necreştini. Răspunsul dat de studentul Vasile la întrebarea filosofului Eubul: 
care este firea filosofiei? ... „firea filosofiei adevărate este pomenirea morţii” a 
rămas sinteză peste veacuri o maximă de mare adâncime duhovnicească. 


După terminarea studiilor, ajuns la vârsta maturității, Vasile care va fi numit cel 
Mare, renunţă la o carieră strălucită de prefect, Jurist, profesor sau retor, 
retrăgându-se în pustia Pontului. Ca student, a adunat ca o albină harnică ştiinţa 


XA AAA AA AAA AAA Ax 


Xp Xp e Xe Xe e e eee eee eee 


KA AAA AAA AAA A AAA AAA 


Xp Xp Xe Xe Xe e e eee 


profană a vremii sale, ca doritor de viaţă îngerească, cercetează părinții din 
Pustia Egiptului şi a Palestinei, adunând „nectar duhovnicesc”, iar apoi, vreme 
de unsprezece ani, practică viaţa călugărească atât cenobitică, cât şi eremitică. 
Aici, într-o sărăcie desăvârşită, în neîncetată rugăciune, meditaţie şi studiul 
Sfintei Scripturi, va ajunge măsura desăvârşită a sfinţeniei. Cum va spune 
Sfântul Grigore în necrologul de la înmormântarea sa: „el s-a ridicat prin 
rugăciune şi contemplaţie printre cetele heruvimilor, lângă Sfânta Treime, prin 
înălțimea descoperirilor egalându-i pe apostoli, în multe depăşindu-i pe profeţi” 
[ „, Vulturul rănit” de Stelianos Papadopoulos, Ed. Sofia, Bucureşti, 2002.]. 


Chemat la slujirea arhierească în vremuri extrem de grele pentru Biserică, în cei 
şapte ani de arhierie va lăsa posterităţii o slujire unică în dimensiunea şi 
profunzimea ei. Rămânând în continuare un vajnic ascet care prin sărăcie, post, 
ajunare, priveghere, neîncetată rugăciune, trăia înălțimea vieţii sihăstreşti, fund 
în acelaşi timp şi preot misionar fără egal, care zilnic, ore în şir, era prezent în 
mijlocul credincioşilor săi, predicând, sfătuindu-i şi rugându-se pentru ei. 


Retras în pustia inimii sale el a fost filantrop fără egal, care a înfiinţat primele 
spitale, azile, orfelinate, la a căror conducere şi activitate a participat personal. 
Scriitor bisericesc fecund, a lăsat scrieri teologice, ascetice, mistice, dogmatice, 
polemice, apologetice, exegetice. A fost un mare rugător, care a lăsat o Sfântă 
Liturghie şi rugăciuni de mare adâncime şi trăire duhovnicească, fiind în acelaşi 
timp şi om de acțiune. Conducător plin de curaj şi luciditate, care ca un bun 
păstor, îşi pune viaţa pentru oile sale cuvântătoare, s-a confruntat adesea cu 
puternicii vremii sale. El rămâne persoana şi personalitatea cu totul dăruită 
cauzei lui Hristos şi Bisericii Sale, cu o credință nezdruncinată, o nădejde 
nepieritoare şi o iubire pururea jertfelnică, dispus chiar sacrificiului suprem 
pentru adevărul evanghelic. 


Este îndeajuns să reamintim confruntările cu cei doi stăpânitori ai vremii sale, 
împărații romani lulian Apostatul, fost coleg de studii, şi Valens. Când primul |- 
a umilit pe Sfântul Vasile, amenințându-l cu exilul, moartea şi distrugerea 
Cetăţii Cezareea, pentru că refuzase să aloce o imensă sumă de bani cheltuielilor 
militare ale imperiului din banii destinați spitalelor şi orfelinatelor, Sfântul 
Vasile nu numai că nu se sperie şi nu deznădăjduieşte, ci, adunând tot poporul 
în biserici, se roagă toată noaptea. 


Într-o vedenie el vede pe Preasfânta Născătoare de Dumnezeu care poruncește 
Mucenicului Mercurie, fost militar, să-l ucidă pe împăratul apostat, duşmanul 
Fiului Ei. Fapta se petrece întocmai, Iulian piere în lupta cu perşii, ucis de o 
suliță nevăzută, strigând: „ai învins Galileene”, iar poporul şi ierarhul său 
mulțumesc lui Dumnezeu cu bucurie. 

Când urmaşul acestuia, împăratul arian Valens, prin forţa armată deposedează 
creştinii ortodocşi de bisericile lor, distribuindu-le arienilor, întâlneşte opoziţia 
de netrecut a Sfântului Vasile. Îl ameninţă cu confiscarea averilor, cu exilul şi 
moartea, însă i se rupe pana de scris, de trei ori, şi împăratul începe să tremure. 
Apoi îl investeşte pe sfânt cu scrisori împărăteşti, pentru a face el dreptate, ca să 
împartă bisericile în mod echitabil. Vasile ce face? Cheamă pe toţi ortodocşii şi 
arienii la rugăciune. Închide şi sigilează catedrala. „La a căror rugăciuni uşile se 
vor deschide singure, a lor să fie în veci” şi aşa bisericile revin la ortodocşi, 
împreună cu mulți arieni care părăsesc erezia. 


Pe patul de moarte fiind, în iubirea lui jertfelnică cere lui Dumnezeu, pentru 
sufletul medicului evreu losif, încă o zi de viaţă şi sănătate ca să-l boteze. 
Astfel, contrar prezicerilor acestuia, în noaptea când ar fi trebuit să moară, se 
însănătoşeşte, slujeşte Sfânta Liturghie, predică şi îl botează pe Iosif cu toată 
casa lui. Apoi închide ochii liniştit, Dumnezeu primind în cer sufletul său. 
Uimit, fostul evreu încreştinat cu numele de loan, exclamă: „ai murit când ai 
vrut tu, Vasile”. 

Considerând că studierea Vieţilor Sfinţilor este o lecţie folositoare în şcoala 
Bisericii, unde găsim pilde vii, de minuni făcătoare şi de puteri dătătoare, 
imediat ca importanță după Sfintele Evanghelii, încheiem aici aceste scurte 
consideraţii asupra trăirii sfântului Vasile. EI a fost şi este pentru orice creştin 
din Biserică — mirean, monah, preot sau episcop — model şi dreptar a toată 
virtutea. 


La Sfântul Vasile, cum va observa marele său prieten Sfântul Grigore, 
frumuseţea cuvântului, va fi întotdeauna urmată de puterea faptei izvorâte dintr- 
un suflet desăvârşit în credinţă, nădejde şi iubire. În el avem o icoană a 
dumnezeirii prin har, pictată de însuşi Dumnezeu. 

Arhim. Mihail Daniliuc - Cum să petrecem de Anul nou? 


au AMARA. 





Să ne îndreptăm paşii către sfintele locaşuri, unde Hristos ne aşteaptă să ne 
binecuvânteze noul an cu sănătate şi cu belşug de har care să rodească în noi 
spor în credinţa şi în năzuinţa de mai bine, umplându-ne casele cu grâu, vin şi 
untdelemn. Noi, mulţumindu-l cu nesfârşita recunoştinţă şi, neuitând că timpul 
este „intervalul în care Dumnezeu aşteaptă răspunsul nostru la oferta iubirii 
Sale”, să avem bune nădejdi că în 2014 vom reuşi fiecare în parte să dăm 
mărturia şi răspunsul iubirii noastre la iubirea nemărginită pe care ne-o arată 
Dumnezeu, Cel în Treime închinat. 


Parcă mai ieri am păşit în anul mântuirii 2013 şi iată, prin bună vrerea 
Cerescului Tată ne pregătim să desluşim tainele noului an, pe care ni-l dorim cu 
toţii aducător de roade îmbelşugate. Peste tot se vorbeşte în aceste zile de clipe 
de bilanţ; cu ce ne-am îmbogăţit în anul ce tocmai îl petrecem, ce fapte bune, ce 
împliniri am izbutit să înscriem în cartea vieţii şi ce a mai rămas de împlinit în 
anul al cărui zori mijesc la orizontul timpului. 


Cugetând adânc la sensurile vieţii, la faptul că timpul tace şi se scurge, este 
firesc să fim cuprinşi de simţăminte contradictorii în prag de an nou. Ne 
bucurăm că se sfârşeşte cel vechi, dar deopotrivă suntem cuprinşi şi de tristeţe 
căci ni s-a mai scurs un an din viaţă. La fel, ne bucurăm că îl întâmpinăm pe cel 
nou, dar suntem cuprinşi de neliniști legate de problemele, greutăţile presărate 
pe parcursul lui. Numai gândul la Creatorul cerului şi al pământului ne face să 
privim cu bune nădejdi la răsăritul noului an. 

Eminescu a surprins genial aceste prefaceri şi gânduri care ne încearcă pe toţi la 
cumpăna dintre ani: „Cu mâine zile-ţi adaogi/ Cu ieri viaţa ta o scazi/ Şi ai cu 
toate astea-n față/ De-a pururi ziua cea de azi.” Primele versuri arată tristeţea 
neîndurătoarei treceri, dar ultimele două ne aduc un sentiment de împăcare, de 
speranţa căci ne pune-n faţă prezentul, un prezent continuu, car ne duce cu 
gândul la spusele unui părinte bisericesc: „Anii, Tăi, Doamne, nici nu merg, nici 
nu vin, Ci stau toți împreună. Anii Tăi, o singură zi şi ziua Ta nu este în fiecare 
ZI, ci astăzi, fiindcă astăzi al Tău nu cedează zilei de mâine, căci nu urmează 
zilei de ieri. Astăzi al Tău: eternitatea” (Fericitul Augustin, Confessiones). 


Vasăzică doar gândul la Dumnezeu, Cel veşnic de zile, ne motivează să ne 
facem planuri, să privim cu încredere şi speranţă, dar şi cu responsabilitate, 
fiecare clipă a prezentului, preţuind-o ca fiind timp favorabil iertării păcatelor, 
timp al restaurării, timp al sfințirii existenţei noastre, timp al înmulțirii darurilor 
primite de la Părintele Ceresc, timp al pregătirii pentru a dobândi starea fericită 
a sfinţilor, adică părtăşia la viaţa de iubire a Preasfintei Treimi. 

Îndeobşte lumea modernă nu mai are timp la astfel de cugete la cumpăna dintre 
ani, înlocuind priveghiul ce se făcea odinioară în sfintele noastre aşezăminte, 
biserici şi mănăstiri, ori chiar în casele bunilor creştini, cu mult trâmbiţatele 
revelioane. Însăşi etimologia cuvântului din latină ne arată că la origini 
„revelionul” însemna veghe, deşteptare. Ca în cazul multor sărbători, societatea 
consumistă, care pare a pune stăpânire tot mai mult pe vieţile noastre, a 
transformat veghea, rugăciunea din noaptea Anului Nou într-o petrecere, care 
„ajută” oamenii prin euforia momentului şi aburii bahici să uite că timpul este 
dar al Cerului şi că fiecare clipă a existenţei noastre trebuie pusă în slujba 
dobândirii timpului veşnic în comuniune cu Dumnezeu şi sfinţii Lui. 


Cu mult timp în urmă Sfântul loan Gură de Aur a glăsuit: „Anul îți va merge 
bine nu când tu vei sta beat în ziua cea dintâi a lui, ci când, atât în ziua cea 
dintâi, cât şi în cea de pe urmă, şi în fiecare zi, tu vei face fapte plăcute lui 
Dumnezeu. Nu beţia înseninează, ci rugăciunea; nu vinul, ci cuvântul înfrânării. 
Vinul stârneşte furtună, cuvântul lui Dumnezeu aduce linişte.” Cât de actuale 
sunt cuvintele dumnezeiescului părinte! 


Având în vedere toate acestea, unde ar fi, credeţi mai potrivit să ne aflăm în 
noaptea dintre ani? „Petrecând în restaurante, pensiuni, cabane, ori pe la casele 
fiecăruia”, vor răspunde unii. Alţii, vor fi de părere că alăturându-se mulțimilor 
citadine la petrecerile organizate în aer liber cu muzică devenită zgomot 
asurzitor şi multă şampanie risipită, ar fi mai potrivit. 


De câţiva ani încoace, Sfânta noastră Biserică face apel să petrecem un autentic 
revelion; să priveghem, să ne rugăm aflându-ne în compania lui Dumnezeu, cel 
ce a pus vremile şi stăpâneşte veacurile. 

De ce în Biserică? „Ne-am putea ruga şi acasă”, vor răspunde cei mai comozi. 
Lor şi nu numai, le răspundem că doar în Biserică înţelegem cel mai bine cum 
timpul se întâlneşte cu veşnicia, fapt împlinit mai întâi în persoana divino- 
umană a Mântuitorului Hristos. El, Cuvântul lui Dumnezeu, Cel veşnic de zile, 
a coborât printre noi, nu din curiozitate de a fi om, ci ca să ne arate nouă calea la 
ceruri; El, Mântuitorul lumii ne-a învăţat să împlinim fiecare în parte această 
simbioză dintre eternitate şi timpul creat căci în măsura în care petrecem cu şi în 
Dumnezeu deja pregustăm din veşnicie, ne obişnuim cum e să fii în compania 
lui Dumnezeu şi a sfinților Lui. Aşa înţelegem slova Sfintei Evanghelii: 
„Împărăţia Cerurilor este în voi”. Veşnicia începe din această lume în măsura în 
care ne facem timp în efemera noastră existenţă pământească să ne întâlnim cu 
Nemurirea. 


Ce petrecere lumească îţi poate oferi o astfel de experientă unică? Nici cele mai 
exclusiviste restaurante şi hoteluri, nici grandioasele concerte organizate în 
noaptea dintre ani nu pot dărui oamenilor această şansă. 


De aceea, să ne îndreptăm paşii către sfintele locaşuri, unde Hristos ne aşteaptă 
să ne binecuvânteze noul an cu sănătate şi cu belşug de har care să rodească în 
noi spor în credinţa şi în năzuinţa de mai bine, umplându-ne casele cu grâu, vin 
şi untdelemn. 


Noi, mulțumindu-l cu nesfârşita recunoştinţă şi, neuitând că timpul este 
„intervalul în care Dumnezeu aşteaptă răspunsul nostru la oferta iubirii Sale”, să 
avem bune nădejdi că în 2014 vom reuşi fiecare în parte să dăm mărturia şi 
răspunsul iubirii noastre la iubirea nemărginită pe care ne-o arată Dumnezeu, 
Cel în Treime închinat. 

Joel J. Miller - De ce sărbătorim circumceizia lui Hristos? 





Pare un lucru destul de ciudat pentru a fi sărbătorit, dar circumcizia lui Hristos 
este prăznuită de ortodocşi, de catolici şi de anglicani chiar în ziua de Anul nou. 
Citiri din Scriptură, imnuri şi rugăciuni dedicate marchează evenimentul. Există 
chiar şi icoane, respectiv vitralii, reprezentând-o pe Maica Domnului înmânând 
Pruncul preotului pentru a plini teribila datină [a Tăierii Împrejur]. 


Relatarea este bine-cunoscută: în capitolul al doilea al Evangheliei sale, Sfântul 
Luca ne spune că Hristos a fost circumcis conform Legii într-a opta zi după 
Naştere, primind şi numele de lisus. Tăierea împrejur era semnul totalei 
supuneri şi dedicări faţă de Dumnezeu, un semn dat lui Avraam de Însuşi 
Dumnezeu. 


Biserica prăznuieşte acest eveniment din mai multe motive, văzând că acest 
moment revelează anumite adevăruri despre Domnul nostru, lisus Hristos: mai 
întâi, EL S-a supus voii Tatălui în toate lucrurile, chiar şi în acesta. În al doilea 
rând, S-a smerit pe Sine şi S-a identificat cu neamul Său în toate lucrurile, chiar 
ŞI în acesta. 

Un imn ortodox din aceste zile spune: Domnul tuturor tăiere împrejur rabdă și 
greșelile oamenilor ca un bun le taie, mântuire dând astăzi lumii. lar altul: 
Plinind Legea, ai primit de bunăvoie tăierea împrejur cu trupul, ca să oprești 
cele din umbră şi să înlături acoperământul patimilor noastre. 


Acest ultim cuvânt ne descoperă un alt preţios adevăr: lucrarea lui Hristos nu 
numai că a plinit Legea (ştergând cele umbrite), ci ne-a deschis şi nouă 
posibilitatea de face ascultare şi de a ne sfinți. 


Până şi textul anglican al acestei zile ajunge la aceeaşi concluzie; Prea 
puternice, Doamne, care ai făcut ca binecuvântatul Tău Fiu să fie circumcis şi să 
se supună legii celei pentru om, dăruiește-ne nouă tăierea împrejur cea a 
Duhului, pentru ca inimile noastre şi toate mădularele să moară poftelor lumești 
şi trupești şi pentru ca noi să ne supunem întru toate voii tale celei 
binecuvântate, precum Fiul Tău şi Domnul nostru, lisus Hristos. Amin. 


Hristos a venit să plinească Legea și să ne izbăvească prin ascultarea lui 
desăvârşită. lar ascultarea lui este un exemplu pentru noi: prin sălășluirea întru 
noi a Duhului Sfânt la botez suntem în putere să o împlinim. 


Tăierea împrejur a lui Hristos ne este chip al unei vieţi întru care lăsăm deoparte 
poftele trupeşti, întru care lăsăm în spate vălul patimilor noastre. Cu greu putem 
să găsim o învățătură mai înaltă decât aceasta acum, la intrarea în noul An. 

Ierom. Hrisostom Filipescu - Pîş-pîş, păşeşte şi inima 





Nu avem nevoie de anumite zile ca să fie sărbătoare, ca să fim mai buni, mai 
frumoşi, mai calzi, mai iertători, mai iubitori, mai... Toate zilele noastre pot 
deveni o sărbătoare nesfârşită. Conştiinţa curată e cea mai bună sărbătoare. 
Unde este iubire, acolo este Dumnezeu. Atunci când judecăm oamenii nu îi 
mai iubim şi murim Sufleteşte. Cu vorba ucizi mai uşor decât cu fapta. Cu fapta 
ucizi o dată, cu vorba de mai multe ori... 


Oricât de matur şi de puternic ar fi un om, el păstrează mereu copilul din el şi 
are nevoie să se simtă al cuiva, să se simtă protejat, alintat, admirat şi iubit. 
Tensiunea apare atunci când alergi după ceva, salvarea apare atunci când nu-ţi 
mai pasă. Suferinţe, tensiuni, angoase, nevroze, sunt „vitaminele” omului 
contemporan. Aici şi acum este diferit de altundeva, atunci şi acolo. Nu mă mai 
tem de moarte pentru că ştiu ce este viaţa. Viaţa vine şi ne bate la uşă şi noi nu 
suntem acasă. Totul are două feţe, rău şi bine şi aceste feţe se schimbă adeseori. 


Ne peticim micile răni sângerânde ale sufletului cu fel de fel de plasturi, feşi, 
bandaje, sterilizate sau nu de viaţă. Aţa chirurgicală cusută fără anestezie pe 
plăci deschise. Apă oxigenată ce nu mai face faţă la durere. Verdele se iubeşte 
cu albastrul cerului. Sunt liber, demn şi pot privi pe oricine în ochi fără să-mi fie 
ruşine. În singurătatea mea nu trebuie să dau explicaţii pentru fiecare gest, 
pentru fiecare cuvânt, pentru fiecare surâs, pentru fiecare lacrimă, pentru fiecare 
tăcere, pentru fiecare rană, pentru fiecare iubire, pentru umbre sau lumini, 
pentru... Dacă îl plâng, nu îmi mai este străin, hotărârea o iau lacrimile mele... 
Păşesc cu tălpile goale pe iarbă, iar câinele şi pisica ţopăie pe lângă mine. 

Pîş-pîş, păşeşte şi inima. Mă impresionează gesturile mici, de suflet. Şi astăzi 
iubesc în mii de feluri, lupta în interior. Deschid cerul din inima mea. Ochii îmi 
sunt flori dulci chiar şi atunci când cade roua. Freamătă în mine pădurile de 
taină pline. Mă leagănă subţire ca pe o trestie în vânt un dor nebun. De ce mă 
întreabă tainic inima şi nu îmi răspunde nimeni?! De ce răsare soarele? De ce 
murmură izvoarele? Nu mai spânzurați cu privirea rece oameni timizi care nu au 
curajul să zboare, încă! Sau nu ştiu cum să o facă. Sau nu sunt lăsaţi. Oamenii 
sunt tăiați în mii de felii de cuvinte... Ucidem suflete şi apoi lăsăm în urma 
noastră schelete tăcute. Pentru cine, pentru ce atâta suferinţă şi rană?! 


Am o mulțime de amintiri uitate sub pat, ruginite pe jumătate de clipe. Am 
speranţa că mă voi naşte peste timp. Unde se termină visele începe liniştea sau 
moartea respiră. Urlet de lup. Speranţa vine ultima, vine când vrea ea. Da, 
speranța moare ultima! Cu vorba ucizi mai uşor decât cu fapta. Cu fapta ucizi o 
singură dată, dar cu vorba de o mulțime de ori. „Irebuie” este o obsesie. Nu 
trebuie nimic în viaţă. Privesc ochii, aceştia sunt goi. Nu e nimeni acasă. 
Parfumul lipseşte. Când repeţi de prea multe ori o minciună, aceasta îţi devine 
adevărul tău. Imnuri coborâte din altă lume. 


Gânduri de început în care sincer am crezut. Vesel, pozitiv, puternic. Idealuri, 
ambiţii nobile. La umbra sufletului meu niciodată nu e prea târziu. Zidul e prea 
înalt şi munţii îmi dau o altă speranţă când chem inima. Seară albastră. Măşti de 
carnaval. Timpul aşterne nostalgii peste obraz. Anii se aşează stivă ca nişte 
lemne peste vremi. Pereţii sunt durați cu var. Cer uitare şi mi se dă mai aprig 
foc. lau ocrotitor un înger cu aripile desfăcute peste capul meu, aşezat în 
rugăciune. 


Să nu mă uiţi, să nu mă vezi, să nu mă chemi în întâia şi ultimă clipă! Firul alb 
de la tâmplă mă cântă că sunt tânăr încă. Mai sunt şi ochii mei care te văd la fel 
în fiecare zi. Doctorie amară îndulcită cu miere. Multe rele bune îmi sunt date să 
le trăiesc în drumul meu, dar e atât de simplu. Citesc şi iau de la viaţă doar cât 
îmi trebuie. Scriu poezii, multe le-am ars, altele le-am pierdut, pe unele nu le 
mai recunosc. Le citesc cu o intonaţie specială care îmi face sufletul să vibreze 
într-un fel anume. Şi sunt viu, şi iubesc şi asta e tot ce contează! 


Sunt rănit adeseori de mine, de oameni, de priviri, de tăceri, de... Sunt un cer. 
Ba senin, ba cu nori, ba cu soare dogoritor, ba cu ploi reci sau calde de vară, ba 
cu zăpezi şi troiene mari. Sunt o poveste lungă. Trist şi vesel, credul şi 
suspicios, copil şi bătrân, ziuă şi noapte... Respect, îndrum, ambiţionez, dau 
aripi, răsfăţ, iubesc. Doamne îmi transformă zilnic braţele sufletului ca să 
găsească orice om alinare. Cuminte, m-am întors adeseori din colţurile străzii 
doar ca să mai ofer o privire, un zâmbet, o tăcere, un... Mă reazem de zidul 
inimii mele şi privesc cerul înstelat. A mai căzut încă o stea, ducând cu ea o altă 

poveste de iubire. Nu mai promit, doar cred, încerc, vreau! Sunt parte din 
decorul acestei vieţi, univers care nu-şi mai ia rămas bun. 


Mă leagă marea, val cu val, cu zâmbetul cerului. Dorul e tot mai sfânt. Stelele 
cred în jurământ şi nu îşi părăsesc cerul. Doar unele grăbite aleargă să sărute 
pământul altui cer... Nu ştiu în viaţă ce o să urmeze, dar îmi doresc să am 
alături bucuria gândului rostuit cu dragoste de copil. În calendarul inimii mele 
încă mai am zile însemnate cu roşu şi negru. Infinit. Dulci fiori. Aştept 
dimineaţa vieţii mele, căci mi-e dragă ziua până la lacrimi. Şi o iubesc mereu ca 
întâia oară. Pentru iubire trebuie să munceşti în fiecare zi ca lucrurile să meargă. 
Iubirea se creşte, se întreţine, fără grabă, fără promisiuni şi legăminte. Serenadă. 
Muzica unește oamenii şi îi face mai buni. Arhitectura frazelor, matematica 
proporţiilor. O frunză îmi bate la geam, scrisoarea ta în toamna mea... lubirea 
stă întotdeauna în picioare. Va veni ceasul când vom fi Unul. Să ierți şi să fu 
milostiv sunt căldura sufletească. Îţi pecetluiesc inima cu iubire, multă iubire! 
Nu sunt doar fizic, sunt şi cu sufletul. Momente potrivite, persoane potrivite. 
Orizonturi noi şi vise frumoase. 


Durerile corpului sunt strigătele sufletului... Ascultă-ţi sufletul! Şterge-i lacrima 
când plânge şi întinde-i zâmbetul când râde!... Eu am cerul. Tu eşti cerul. Lecţii 
de viaţă, amintiri preţioase. Învăţăm să primim, învăţăm să dăruim. Învăţăm să 
câştigăm, învăţăm să pierdem. Toată viaţa e o şcoală şi la urmă tot neînvăţaţi 
murim... 


Nu-mi ajung zilele să-l mulţumesc lui Dumnezeu. Nu-l mai cer nimic, doar mă 
minunez şi Îi mulţumesc din toată inima pentru toate! Slavă Ţie Doamne! Îţi 
mulțumesc Doamne pentru apă, pentru pâine, pentru aer, pentru căldură, pentru 
viaţă, pentru sănătate, pentru că m-ai trezit dimineaţa, pentru că m-ai adormit 
aseară, pentru cele arătate şi pentru cele nearătate, pentru că ne dai vreme de 
pocăință, pentru oamenii pe care ni-i scoţi pe Cale, pentru toate pe care le ştim 
şi pe care nu le ştim! 


Nu avem nevoie de anumite zile ca să fie sărbătoare, ca să fim mai buni, mai 
frumoşi, mai calzi, mai iertători, mai iubitori, mai... Toate zilele noastre pot 
deveni o sărbătoare nesfârşită. Conştiinţa curată e cea mai bună sărbătoare. 
Unde este iubire, acolo este Dumnezeu. Atunci când judecăm oamenii nu îi mai 
iubim şi murim sufleteşte. Cu vorba ucizi mai uşor decât cu fapta. Cu fapta ucizi 
o dată, cu vorba de mai multe ori... 


Să ne bucurăm sufletele cu un gest, cu un cuvânt, cu un gând! 

Ierom. Hrisostom Filipescu - Doamne, Tu ştii toate, Tu ştii că Te iubesc 





Nu ştiam unde să Te găsesc. Nu ştiam cum să ajung la Tine. Eu am greşit, Tu 
m-ai iertat şi iubit şi nu mai conta nimic. Vântul îmi aducea vocea Ta. larba mă 
atingea cu atingerea Ta. Şi în sufletul meu erai Tu. În noaptea inimii mele Te 
căutam. Vroiam să Te văd şi să Te mângâi. Să Te pipăi, să Te iau în braţe şi să 
urlu de durere că eşti cu mine. Sau de bucurie. Să mă topesc în îmbrăţişarea Ta 
în clipa potrivită a mântuirii mele. Nu cu Te căutam pe Tine, ci Tu mă căutai şi 
cu trebuia să mă las găsit. Doamne, mi-e sete de Tine!... 


Oamenii nu trebuie să plângă singuri. Dacă vrei să plângi, o să plângem 
împreună. Dacă stau bine şi mă gândesc, aveam aşa o poftă de plâns, dar nu 
puteam... parcă mi-ar spune Hristos. Uneori plâng de dor, alteori plâng de ciudă 
că nu pot face mai mult bine, nu pot ajuta pe cei ce suferă, nu pot să... şi atunci 
plâng pentru ei, pentru mine. Ştiu că atunci când eu plâng mai sunt şi alţi 
oameni în întreaga lume care plâng şi nu plâng singur. La fel e şi când râd. 
Niciodată nu râdem sau nu plângem singuri. Unii plâng de durere, alții plâng de 
singurătate, alții plâng de bucurie, alții plâng de boală, alții plâng din mândrie, 
alții plâng din tăceri apăsătoare, alții plâng din cuvinte nepotrivite, alţii plâng 
din neplânsul plâns, alți plâng de... Sunt plânsuri şi plânsuri. Toţi râdem şi 
plângem la fel, în aceeaşi limbă. 


Nu te îneci dacă pici în apă. Te îneci dacă rămâi acolo. Soare m-a ars. Luna s-a 
ascuns de mine. Ploaia am confundat-o adeseori cu lacrimile mele. Grele, 
uşoare. Aburi ies din pământ. Nu ştiam unde să Te găsesc. Nu ştiam cum să 
ajung la Tine. Eu am greşit, Tu m-ai iertat şi iubit şi nu mai conta nimic. Vântul 

îmi aducea vocea Ta. larba mă atingea cu atingerea Ta. Şi în sufletul meu erai 
Tu. În noaptea inimii mele Te căutam. Vroiam să Te văd şi să Te mângâi. Să Te 
pipăi, să Te iau în braţe şi să urlu de durere că eşti cu mine. Sau de bucurie. Să 
mă topesc în îmbrăţişarea Ta în clipa potrivită a mântuirii mele. Nu eu Te 
căutam pe Tine, ci Tu mă căutai şi eu trebuia să mă las găsit. Doamne, mi-e sete 
de Tine!... 


Călugărul care ştie că se roagă cu rugăciunea inimii, încă nu a ajuns la 
rugăciune, darămite să mai scarpine limba despre asta... Rugăciunea e o stare de 
prezenţă continuă în care eu sunt în Doamne şi Doamne este în mine, într-o 
comuniune dincolo de cuvinte... Sunt un urât acum, dar pot fi om frumos. Te 
caut în amurgul norilor, în asfințitul lacrimilor, în privirile lăsate pe icoane, într- 
o binecuvântare sau în tăcere... Omul fără Dumnezeu nu este fericit. Dacă 
Dumnezeu nu este pe primul loc în viaţa mea, nu este pe nici un loc. 


Ți-am încredinţat ale mele surâsuri, ale mele secrete, ale mele dureri. Tu ştii tot 
şi mă iubeşti aşa. Închid ochii, inspir şi expir adânc şi Te găsesc iarăşi în tăcerea 
de după rugăciune. Nu îmi ceri rugăciuni, viaţa mi-a fost o rugăciune. Inima îmi 
este jertfelnic. Mă aduc ie ca o prescură. Fără explicaţii, doar dăruire. Nu uit 
nimic-nimic. Lira. Vioara. Pianul. Inima. Insula. Absolutul. Grădina. Pacea. 
Iubirea. Taina. Îmi amintesc poemul tău ce mi l-ai scris cu o pană de libertate în 
amurgul căutărilor mele. Suntem cu toţii vase prin care Dumnezeu lucrează... 


Cerul se apropie foarte mult de pământ. Adeseori se amestecă. Chiar dacă eu nu 
vreau, nu ştiu, nu pot, Tu, Doamne, mântuieşte-mă! Doamne când e nevoie tună 
în ființa mea şi taie cu ascuţișul cuvintelor lutul ce nu mai are temelie bună. 
Fără de Tine mă voi înstrăina de tot binele. Aproape fu de mine, când mor şi 
înviez şi strânge-mi cioburile vieţii risipite pe Psaltirea din chilie la lumina 
tăcutei candele, ce doar ascultă suspine şi gânduri trimise în fum de tămâie. 


Doamne, izbăveşte-mă de această suferinţă sau mai bine vino şi tu în această 
suferință ca să o împărțim cinstit la doi! Dă-mi şansa să trăiesc bucuria 
adevărată. În frica adevărată nu mai este drum înapoi, ci ajung până la porţile 
morţii. Sunt la capătul inimii şi privesc viaţa ca şi cum nu aş fi plecat niciodată. 
Straşnică imagine. Nu mai înmulţesc vorbele. Arunc toate cuvintele. Şi pe cele 
ce nu s-au spus încă... 


Eu ştiu şi simt că eşti aici, acum! Doamne, când săruţi cerul, el plânge pentru 
mine. Când săruţi marea, ea îmi cântă balade. Când săruţi vântul, timpul se 
opreşte şi plângem amândoi!... 

Iubirea rămâne în veci — gânduri pentru Anul nou 





Ca mul ani 


Există ceva asupra căruia timpul nu are putere. Inima omului. Toate celelalte se 
istovesc, se uzează: puterea ne trădează, capacităţile spirituale se diminuează, 
memoria slăbeşte. Inima rămâne tânără, ea nu-şi poate pierde capacitatea de a 
iubi. 


Iubirea niciodată nu se trece. Fie ele profeţiile: pieri-vor; fie ele limbile: înceta- 
vor; fie ea ştiinţa: pieri-va. (| Corinteni 13, 8) 


Apropierea Anului nou ne poartă de obicei gândul către scurtimea a tot ce este 
pământesc. Cred totuşi că acest moment al anului ar trebui să ne aducă aminte 
de ceea ce „niciodată nu se trece”. Când anii se scurg unul după altul în 
eternitate, nu-mi pare rău de ceea ce ia cu sine anul care se încheie, mă mir mai 
degrabă de ceea ce lasă în urmă. O asemenea senzaţie va fi avut şi Apostolul 
Pavel. El considera ceva firesc ca profeţiile să piară, limbile să înceteze, ştiinţa 
să piară şi ea, dar este bucuros să constate că „iubirea niciodată nu se trece”, 
afirmaţia sa căpătând un accent triumfător. 


Şi noi, încheind acest an, să încercăm să ne amintim dacă şi în ce fel am devenit 
mai bogaţi sufleteşte pe durata lui, nu pentru un răstimp, ci pentru totdeauna. 


Există ceva asupra căruia timpul nu are putere. Inima omului. Toate celelalte se 
istovesc, se uzează: puterea ne trădează, capacităţile spirituale se diminuează, 
memoria slăbeşte. Inima rămâne tânără, ea nu-şi poate pierde capacitatea de a 
iubi, este capabilă să rămână larg deschisă pentru tot ce este înălțător şi frumos, 
vibrează la fiecare necaz, la fiecare durere. Inima omului este ca un arbore, care 
nu se îndoaie în furtună sau pe vreme rea, ci rămâne verde, sloboade frunze şi 
flori chiar şi în gerul iernii. 

Veşnica iubire a lui Dumnezeu, care a făcut să apară pe cer curcubeul după 
potop, nu s-a schimbat, a fost şi a rămas aceeaşi. Ochiul Dumnezeului iubirii nu 
s-a împăienjenit, puterea Lui nu a slăbit; cerul şi pământul vor dispărea, dar 
iubirea va rămâne în veci. 


(Fiecare zi, un dar al lui Dumnezeu: 366 cuvinte de folos pentru toate zilele 
anului, Editura Sophia, p. 418) 

Patriarhul României, Daniel - Cuvânt de la Liturghia de Anul nou 





În toate lăcaşurile de cult din Patriarhia Română s-a sărbătorit astăzi, | ianuarie, 
Tăierea împrejur cea după Trup a Domnului, Sfântul Vasile cel mare, arhie- 
piscopul Cezareei Capadociei şi Anul nou civil. La Catedrala Patriarhală din 
Bucureşti slujba Sfintei Liturghii a Sfântului Vasile cel mare, în ziua sa de 
pomenire, a fost săvârşită de prea fericitul Părinte patriarh Daniel, înconjurat de 
un sobor de preoţi şi diaconi. 


La finalul citirii pericopei evanghelice Preafericirea Sa a ținut şi un cuvânt de 
învăţătură credincioşilor prezenţi prin care a evidențiat importanţa celor trei 
sărbători. 


Pentru început Întâistătătorul Bisericii Ortodoxe Române a vorbit despre 
sărbătoarea Tăierii împrejur după Trup a Domnului Hristos. 


„Biserica noastră Ortodoxă sărbătoreşte trei sărbători: Tăierea împrejur a 
Domnului şi Mântuitorului nostru lisus Hristos, pomenirea Sfântului Vasile cel 
mare, arhiepiscopul Cezareei Capadociei şi Anul nou civil. 


Tăierea împrejur a Domnului şi Mântuitorului lisus Hristos la opt zile după 
naştere are o semnificaţie deosebită şi anume, Mântuitorul lisus Hristos, Fiul lui 
Dumnezeu făcut Om din iubire pentru oameni se supune Legii vechi pentru ca 
să arate ascultare şi smerenie. În acelaşi timp EI se supune Legii Vechi pentru ca 
să poată să aducă Legea cea Nouă a Noului Testament sau a Noului Legământ 
după ce a arătat că a asumat, a interiorizat Legea cea veche fiindcă şi în Legea 

Veche era o lucrare a lui Dumnezeu de pregătire a omenirii pentru a primi pe 
Hristos. 


De aceea, Sfântul apostol Pavel numeşte Vechiul Testament ca fiind călăuză 
către Hristos. Mântuitorul Hristos prunc fiind la opt zile este dus la Templu şi 
este tăiat împrejur. Această tăiere împrejur era săvârşită de către preoții Legii 
Vechi pentru amintirea izbăvirii poporului evreu din robia Egiptului. Era şi un 
semn al credinţei celei adevărate în Dumnezeu. Deodată cu tăierea împrejur 
pruncul primea şi un nume ori Mântuitorul primeşte un nume deja prestabilit 
fixat mai înainte. Alegerea numelui de lisus nu a fost o întâmplare şi nici o 
simplă voinţă a Maicii Domnului sau a Dreptului Iosif. Ei au fost înştiințaţi că 
Pruncul Care Se va naşte va avea numele de lisus. Acest nume a fost spus 
Maicii Domnului de către îngeri înainte de a se fi zămislit Pruncul în pântecele 
ei. 


Numele de lisus vine de la leşua şi înseamnă “Dumnezeu mântuieşte!. Noi 
punem nume copiilor care arată legătura lor cu Dumnezeu şi cu sfinţii Săi. De 
aici trebuie să învăţăm că numele pe care îl purtăm trebuie să fie un nume sfânt 
şi trebuie să punem nume de sfinți copiilor. Mai învăţăm din Evanghelia de 
astăzi că Pruncul lisus a crescut nu numai fizic, ci mai mult a crescut 
duhovniceşte. “Copilul creştea şi se întărea cu Duhul”, spune Evanghelia, iar la 
sfârşit aflăm din Evanghelia de astăzi că acest Prunc “sporea cu înţelepciunea, 
cu vârsta şi cu harul” înaintea lui Dumnezeu şi a oamenilor. Înţelepciunea şi 
vârsta, care sunt daruri ale lui Dumnezeu, sunt susţinute de Harul lui Dumnezeu. 


Creşterea aceasta duhovnicească depăşeşte creşterea fizică astfel încât la 12 ani 
când merge cu Fecioara Maria şi Dreptul losif la Ierusalim la întoarcere nu S-a 
întors cu ceilalți copii, ci a rămas în Templu. Şi L-au căutat trei zile în Ierusalim 
şi L-au găsit în Templu stând de vorbă cu cei mai învăţaţi oameni ai Israelului 
din vremea aceea. 


Evanghelia spune că lisus îi asculta şi adresa întrebări şi toți se mirau de 
priceperea şi de răspunsurile lui. La 12 ani cunoştea toată Scriptura deoarece El 
era Dumnezeu-Cuvântul Care S-a făcut om. Acest Dumnezeu-Cuvântul a 
inspirat cuvintele Scripturii. Ceea ce în Scriptură se vorbeşte despre Mesia a fost 
inspirat de Dumnezeu-Cuvântul prin lucrarea Duhului Sfânt. EI tâlcuieşte 
cuvintele Scripturii ca fiind Dumnezeu-Cuvântul Care a produs Scriptura. 
Scriptura a fost scrisă de oameni sfinți, dar inspirată de Dumnezeu, ori 
Dumnezeu-Cuvântul i-a inspirat şi i-a făcut să scrie sau să prevestească chiar şi 
amănunte din viaţa lui Mesia Care va veni. 


Când Maica Domnului L-a găsit pe lisus în templu s-a mirat şi a zis: “De ce ne- 
ai făcut nouă aceasta? Eu şi tatăl Tău, adică Dreptul Iosif, Te căutăm de atâta 

vreme”. ŞI a venit răspunsul neaşteptat: “Nu se cuvenea oare să fiu întru cele ale 
Tatălui Meu?” Dar ei n-au înţeles ce a vrut să spună copilul. Şi Maica Domnului 
medita la aceste cuvinte, spune Sfântul Evanghelist Luca. Aceste cuvinte se 
refereau la Tatăl Cel din Ceruri. La vârsta de 12 ani avea cunoştinţă că nu Iosif 
este Tatăl Său, ci Dumnezeu-Tatăl din Ceruri, iar Templul era Casa lui 
Dumnezeu-Tatăl Care reprezenta umanitatea lui Dumnezeu-Fiul, Templul 
prefigurat de Hristos. Şi se afla în Templu Cel la Care se referea Templul şi se 
referea la umanitatea Lui. De aceea va spune “Dărâmaţi acest Templu şi în trei 
zile ÎL voi zidi, adică Îl voi învia”. 


Legătura dintre Hristos şi Templu este legătura dintre chip şi arhetip, dintre 
simbol şi realitate. Templul era un simbol, un semn al Tainei lui Hristos în care 
trupeşte locuieşte plinătatea dumnezeirii. Vedem cât de mult a crescut cu duhul, 
adică duhovniceşte Hristos Domnul. La vârsta de 12 ani un copil nu poate şti în 
mod firesc atâtea taine despre Dumnezeu. Şi părinții se miră de această 
înţelepciune a Lui şi marii învăţători de Lege. De aici învăţăm că vârsta fizică 
poate să fie adesea însoţită de o maturitate mai avansată şi un om poate creşte în 
timp puţin foarte mult duhovniceşte. De aceea, sunt adesea oameni foarte 
înţelepţi, deşi nu au o vârstă prea înaintată. Avem în viaţa Bisericii o mulțime de 
duhovnici care la vârsta de 30-40 de ani au ajuns foarte învăţaţi şi foarte 
înţelepţi încât se mirau şi bătrânii de 80 de ani câtă înţelepciune poate fi, de 
pildă, în Sfântul loan Scărarul pe care îl numeau bătrânul cel tânăr sau tânărul 
cel înţelept, cel care a scris Scara virtuţilor, ca un manual pentru viaţa mona- 
hală”, a spus Preafericirea Sa. 


În continuare, Patriarhul Bisericii Ortodoxe Române a elogiat personalitatea 
Sfântului Vasile cel mare. 


„Un alt om care a arătat că într-un timp scurt de păstorire a lucrat foarte mult cu 
multă înţelepciune şi cu râvnă a fost tocmai Sfântul pe care îl prăznuim astăzi, 
Sfântul Vasile cel Mare care a fost doar şapte ani arhiepiscop al Cezareei 
Capadociei într-o vreme în care erau foarte multe erezii, foarte multă 
indisciplină a clerului, foarte multă tulburare a poporului şi foarte mare tensiune 
între bogaţi şi săraci în vreme de secetă, în vreme de necazuri. Biserica şi-a 
menţinut unitatea dreptei credinţe. 


Lui 1 se datorează cel mai mult contribuţia lămuririi dogmei Preasfintei Treimi. 
El a făcut distincţia dintre ființă şi persoană în Sfânta Treime şi a arătat că 
unitatea Sfintei Treimi este dată nu numai de Fiinţa dumnezeiască unică, ci şi de 
faptul că Tatăl este izvorul dumnezeirii şi unitatea aceasta este şi comuniune a 
Persoanelor Sfintei Treimi. Teologia lui profundă se vede în cartea 
Hexaimeronul care înseamnă explicarea celor şase zile sau etape ale creației. 
Deja în secolul al IV-lea se spune că aceste zile ale creaţiei sunt etape în timp. 


XA A AAA AAA AAA Ax 


Xp Xp Xe Xe Xe e Xe ee Pee eee eee Pee 


KA AAA AAA AAA A AAA 


Xp Xp e e Xe ee ee 


Și mai vedem în cartea respectivă cum el citeşte înţelepciunea lui Dumnezeu în 
creaturile lui Dumnezeu, în modul cum universul este organizat şi de la artă se 
ridică duhovniceşte la artist, de la creaţie se ridică la Creator. 


Sfântul Vasile cel mare, de asemenea, a apărat nu numai dumnezeirea Fiului, a 
lui lisus Hristos, ci şi dumnezeirea Duhului Sfânt împotriva ereziei care nega 
dumnezeirea Duhului Sfânt. Şi această carte se numeşte “Despre Duhul Sfânt”. 


De la el avem rugăciunile importante ale Liturghiei pe care o săvârşim astăzi şi 
care îi poartă numele şi care se săvârşeşte de 10 ori pe an şi o mulţime de 
epistole publicate acum mai nou în trei volume. Studiile lui l-au făcut să 
înţeleagă mai bine credinţa creştină şi să o prezinte lumii păgâne într-o formă 
foarte erudită şi elevată. 


Sfântul acesta este şi un om practic. EI a înfunţat primele orfelinate, case de 
bătrâni, pentru bolnavi, călători, săraci, toate unite într-un orăşel lângă oraşul 
Cezareea Capadociei şi acesta s-a numit Vasiliada. Avea Biserica în mijloc şi 
toate celelalte instituţii filantropice se luminau din Sfânta Liturghie care este 
numită Filantropia, Dragostea lui Dumnezeu faţă de oameni şi se revărsau spre 
lume, spre oameni ca iubire a lui Dumnezeu manifestată prin mâinile 
credincioşilor harnici şi darnici şi milostivi ca şi Dumnezeu Cel milostiv. 


Sfântul Vasile cel mare reprezintă păstorul model care în timp scurt a lucrat 
mult, care era înţelept deşi era destul de tânăr. EI s-a născut în anul 330 şi a 
murit în anul 379 şi a păstorit ultimii nouă ani din viața pământească. 


lată, nu contează atât de mult numărul anilor, cât numărul faptelor bune atunci 
când trecem prin viaţă. Nu contează numărul anilor şi nici funcția, ci contează 
lumina pe care o răspândim în jurul nostru cât trăim pe pământ. Nicolae lorga 
spunea “Toti oamenii mor şi se prefac în ţărână, dar nu toţi au lăsat aceeaşi 
lumină în timpul vieţii lor pe pământ. Unii au luminat, alții au fumegat. 
Depinde de trăirea duhovnicească a fiecăruia în relaţie cu Dumnezeu şi cu 
semenii, cât de mult au iubit pe Dumnezeu în rugăciune şi cu semenii în fapte 
bune atâta lumină au lăsat în jurul lor şi au adunat în interiorul sufletului lor 
lumina pe care o vor lua atunci când se întâlnesc cu Lumina lumii. 


Vedem că Sfântul Vasile cel mare este pentru noi rugător împreună cu noi mai 
ales atunci când săvârşim Sfânta Liturghie care îi poartă numele. Este rugător 
pentru noi şi mare învăţător şi dascăl al lumii şi ierarh. Sfântul acesta este foarte 
drag nouă românilor şi de aceea avem peste 300 000 de români care îi poartă 
numele şi pentru că el a avut o legătură specială cu teritoriul ţării noastre, cu 
Dobrogea şi cu Țara Românească, pentru că a trimis aici misionari şi avea rude 
pe teritoriul Daciei care se creştina încetul cu încet. Când am serbat în 2009 

Anul Sfinților Capadocieni am făcut pomenirea acestor legături ale Sfântului 
Vasile cel Mare cu mulți dintre creştinii care au trăit pe teritoriul ţării noastre în 
secolul al IV-lea. Aşa se ştie că el a fost rudă cu Sfântul Sava de la Buzău şi a 
cerut ca moaştele lui să fie duse în Capadocia”. 


Preafericitul Părinte Daniel, Patriarhul Bisericii Ortodoxe Române, a vorbit şi 
despre Anul nou civil care este sărbătorit în fiecare an la 1 ianuarie. 


„A treia sărbătoare pe care o prăznuim astăzi este Anul nou civil. Noi avem şi 
Anul nou bisericesc la 1 septembrie, dar Anul nou civil este fixat pentru 
societate ca un moment de trecere de la un an la altul la 1 ianuarie. Numele lunii 
ianuarie vine de la zeul Romanianus care avea două fete sau două frunți. O 
frunte orientată spre trecut şi una spre viitor. Noi ne gândim la începutul anului 
nou civil ce am făcut în anul care a trecut, şi bine şi rău, şi ce dorim să facem ca 
bine pentru anul ce urmează. Este anul bilanţurilor, dar pentru noi creştinii nu 
atât contează bilanţul câştigurilor sau pierderilor financiare, ci bilanţul vieţii 
duhovniceşti. Dacă în anul 2010 am fost mai buni decât în 2009 sau nu şi dacă 
în anul în care am intrat dorim să progresăm, să fim mai buni, să ajutăm mai 
mult, să ne întărim mai mult în credinţă, în rugăciune şi fapte bune. 


Să ne ajute Bunul Dumnezeu ca timpul pe care îl folosim să fie timpul mântuirii 
noastre, timpul creşterii noastre duhovniceşti în înţelepciune şi în har, în 
legătura noastră cu Dumnezeu şi în legătura noastră de binefacere, de ajutorare a 
semenilor. Tuturor vă dorim ani mulți şi binecuvântaţi cu rodire de fapte bune şi 
cu întărire de la Dumnezeu ca să putem trece prin toate necazurile şi ispitele, 
pentru că numai când suntem uniţi cu Dumnezeu putem fi puternici. Dacă 
încercăm singuri să trecem prin toate încercările nu reuşim”. 

Preafericitul părinte Daniel, patriarhul Bisericii Ortodoxe Române - 
Multumirea sau recunoştinta - cea mai înaltă demnitate a omului 





Cuvântul Preafericitului părinte Daniel, patriarhul Bisericii Ortodoxe Române, 
rostit la slujba săvârşită în noaptea trecerii dintre ani (2013-2014), la Catedrala 
patriarhală: Cu ajutorul lui Dumnezeu la trecerea în anul nou, 2014, am 
mulțumit Lui pentru binefacerile primite de la EI în anul 2013 şi ne-am rugat să 
ne învrednicească să sporim în dreapta credinţă, în dragostea către EI şi cea 
către aproapele şi întru toate faptele bune (Rugăciunea de mulţumire din cadrul 
Slujbei trecerii dintre ani). Slujba pe care am săvârşit-o acum, la trecerea dintre 
ani, reprezintă o atitudine sau o stare spirituală faţă de timpul anului care s-a 
încheiat şi de timpul anului care începe. Această slujbă este o punte a 
recunoştinţei şi a speranţei între ani. 


De aceea, lucrarea cea mai potrivită pentru petrecerea anului vechi şi 
întâmpinarea anului nou este rugăciunea de mulţumire săvârşită în Biserica lui 
Hristos, Împăratul Veacurilor. În acest sens, spune 
că „nimic altceva nu cere de la om Dumnezeul universului, după 
nenumăratele şi nespusele Lui binefaceri, decât sufletul recunoscător, care să 
ştie să-l mulțumească pentru binefacerile primite” (Sfântul loan Gură de 
Aur, Scrieri, partea IL, Omilii la Facere (1), Omilia XXXII, III, în PSB 21, 
trad., introd., indici şi note de Pr. Dumitru Fecioru, Editura Institutului 
Biblic şi de Misiune al Bisericii Ortodoxe Române, Bucureşti, 1987, p. 413). 





Hristos Însuşi mulţumeşte Tatălui prin rugăciune (cf. loan 11,41). 

Sfântul apostol Pavel ne arată că mulțumirea este primul şi cel mai important 
răspuns al creştinului faţă de harul lui Dumnezeu revărsat asupra lui: 
;; Mulţumesc totdeauna Dumnezeului meu pentru voi, pentru harul lui 
Dumnezeu dat vouă în Hristos lisus” — le spune el creştinilor din Corint (| 
Corinteni 1, 4). Deci, răspunsul omului la lucrarea harului dumnezeiesc este 
mulțumirea sau euharistia, cum este numită în limba Sfintei Scripturi. 


Din păcate, omul contemporan, superficial şi secularizat duhovniceşte, cere 
ajutorul lui Dumnezeu doar atunci când trece prin necazuri sau suferinţe, dar 
îndată ce a scăpat de suferință, de sărăcie, de necaz, uită de Dumnezeu. Însă 
Mântuitorul lisus Hristos nu fericeşte pe cei care sunt nerecunoscători sau 
nemulțumitori, ci pe cei care sunt recunoscători şi mulţumesc lui Dumnezeu 
pentru binefacerile primite de la EI, după cum se vede în Evanghelia vindecării 
celor zece leproşi (cf. Luca 17, 17-18). 


Când omul nu mulţumeşte pentru binefacerile primite, el decade spiritual şi se 
dezumanizează. Omul este cu adevărat om, adică fiinţă raţională şi relaţională, 
când este recunoscător lui Dumnezeu şi oamenilor pentru darurile şi binefacerile 
pe care le primeşte. Omul credincios şi demn mulţumeşte permanent lui 
Dumnezeu pentru că trăieşte în creaţia lui Dumnezeu şi o foloseşte, adică 
foloseşte aerul, apa, pământul, căldura soarelui şi toate cele făcute de 
Dumnezeu pentru a Susţine viaţa umană. lar oamenilor care-l ajută le 
mulţumeşte deoarece simte că recunoştinţa este lumina vieţii în comuniune şi 
a creşterii lui spirituale în demnitate şi bunătate. 


Nerecunoştinţa dezumanizează pe om şi îl înstrăinează de semeni, însă 
recunoştinţa ridică pe om în demnitate şi îl îmbogăţeşte spiritual. 


De aceea, în fiecare duminică şi sărbătoare de peste an, iar în mănăstiri chiar în 
fiecare zi din săptămână, Biserica aduce mulțumire sau recunoştinţă lui 
Dumnezeu prin Liturghia Sfintei Euharistii, adică a Sfintei Mulţumiri sau a 
Sfintei Recunoştinţe. 


Adresată lui Dumnezeu Tatăl, Izvorul tuturor darurilor, mulţumirea Bisericii 
este oferită prin lisus Hristos, Fiul lui Dumnezeu şi Mijlocitorul între Dumnezeu 
şi oameni, „căci Dumnezeu aşa a iubit lumea, încât pe Fiul Său Cel Unul- 
Născut L-a dat, ca oricine crede în EI să nu piară, ci să aibă viaţă veşnică ” 
(loan 3, 16). Din acest motiv, Sfântul Apostol Pavel ne îndeamnă: „Orice ai 
face, cu cuvântul sau cu lucrul, toate să le faceţi în numele Domnului lisus şi 
prin El să mulţumiţi lui Dumnezeu- Tatăl” (Coloseni 3, 17). 

Prin mulţumirea noastră adusă lui Dumnezeu creştem şi ne îmbogățim 
duhovniceşte în relaţia noastră cu El Dăruitorul vieții veşnice (cf. 2 Corinteni 9, 
11). 


Aşadar, nu Dumnezeu are nevoie de mulțumirea noastră, ci noi avem nevoie 
ca să mulțumim lui Dumnezeu şi oamenilor, prin cuvânt şi fapte de 
binefacere, pentru a ne îmbogăţi duhovniceşte şi a creşte în comuniune de 
iubire smerită şi sfântă. lar dacă nu mulţumim lui Dumnezeu şi oamenilor, 
întrerupem sau slăbim comunicarea şi comuniunea noastră cu Dumnezeu şi cu 
semenii, sărăcim duhovniceşte, ne închidem în autosuficiența egoistă şi 
posesivă, pierzând bucuria sufletului bun, recunoscător şi darnic. 


Iată de ce Sfânta Liturghie euharistică, această lucrare sfântă de recunoştinţă sau 
de mulțumire a Bisericii, este cea mai necesară lucrare şi cea mai demnă 
atitudine a ei în faţa lui Dumnezeu, ca răspuns al ei la toate binefacerile primite 
de la EI, cunoscute şi necunoscute, arătate şi nearătate deplin. În acest sens, 
spune: „Înfricoşătoarele Taine, pline de nespusă 
mântuire, săvârşite la fiecare slujbă, se numesc euharistie, adică mulțumire, 
pentru că Sunt o aducere aminte de multe binefaceri ale lui Dumnezeu faţă de 
noi, pentru că ne arată capul purtării de grijă a lui Dumnezeu şi pentru că 
prin toate ne pregătesc să-l mulțumim lui Dumnezeu ” (Sfântul loan Gură de 
Aur, Scrieri, partea a III-a, Omilii la Matei, *, Omilia XXV, III, în PSB 23, 
trad., introd., indici şi note de Pr. Dumitru Fecioru, Editura Institutului 
Biblic şi de Misiune al Bisericii Ortodoxe Române, Bucureşti, 1994, p. 324). 


Pentru a sublinia rolul esenţial al recunoştinţei în viaţa Bisericii ca răspuns la 
darurile lui Dumnezeu arătate în lisus Hristos şi în sfinții Lui, Sfântul Sinod al 
Bisericii Ortodoxe Române a declarat anul 2014 drept An omagial euharistic (al 
Sfintei Spovedanii şi al Sfintei Împărtăşanii) şi An comemorativ al Sfinţilor 
Martiri Brâncoveni în Patriarhia Română. 


Astfel, fiecare în parte şi toţi împreună, suntem chemaţi să trăim anul 2014 în 
primul rând ca un an al mulțumirii sau al recunoştinţei aduse lui Dumnezeu 
pentru darul vieţii, pentru sănătate şi pentru tot ajutorul primit de la EI. 
Totodată, trebuie să mulţumim şi celor prin care Dumnezeu lucrează în viaţa 
noastră, şi anume părinților după trup care ne-au născut şi crescut, educatorilor, 
învăţătorilor, profesorilor, preoţilor şi duhovnicilor care ne-au format intelectual 
şi duhovniceşte, precum şi tuturor celor care ne-au ajutat sau ne ajută ca timpul 
vieţii noastre să devină timp al binecuvântării şi al mântuirii, în iubirea 
Preasfintei Treimi. 


Hristos Domnul, Împăratul veacurilor, să vă dăruiască tuturor celor care aţi 
venit la biserică pentru a ne ruga împreună la trecerea dintre ani bucuria 

mulțumirii sau a recunoştinţei, pe care să o cultivați permanent în familiile şi 
activităţile dumneavoastră întru mulţi și fericiți ani! 

Tăierea împrejur a Mântuitorului lisus Hristos: Semnificaţia teologică 





Astăzi creştinii prăznuiesc Tăierea împrejur cea după trup a Mântuitorului 
nostru lisus Hristos. Află care este semnificația teologică a sărbătorii şi de ce 
Sfântului Vasile cel mare îi îndeamnă pe creştini să nu întârzie Botezul 
pruncilor 


CHIŞINĂU, 14 ian - Sputnik. La opt zile de la Nașterea Domnului, Biserica 
Ortodoxă sărbătoreşte Tăierea împrejur cea după trup a Mântuitorului nostru 
lisus Hristos. 


Sinaxarul acestei zile aminteşte că: „De la Sfinții Părinţi am luat obiceiul să 
sărbătorim, după încheierea anului calendaristic, Tăierea imprejur cea după 
trup a Domnului nostru lisus Hristos. Domnul a primit aceasta, ca să înlăture 
rân-duiala Legii Vechi şi să pună în loc tăierea împrejur cea după duh cea 
nefăcută de mână. 


Domnul, după cum ne-a cinstit pe noi, luând trup omenesc, întru totul asemenea 
nouă, afară de păcat, tot așa a binevoit să primească și tăierea imprejur. 


Întâi, ca să astupe gurile ereticilor care îndrăznesc a zice că Domnul n-a luat 
trup, ci că S-a născut ca o nălucire. Dar dacă n-ar fi luat trup, cum S-ar fi tăiat 
împrejur? 


Și al doilea ca să astupe gurile iudeilor celor neinţelegători, care îl cleveteau 
că nu păzeşte sâmbăta și că strică Legea. Pentru aceasta, după opt zile de la 

nașterea Lui cea sfântă din Fecioară, a binevoit să fie adus de Maica Sa şi de 
Iosif, în locul unde, după obicei, iudeii se tăiau imprejur. 


Și a fost tăiat împrejur, şi I s-a dat numele lisus, nume adus din cer de îngerul 
Gavriil, mai înainte de zămislirea Lui în pântecele Fecioarei. Și iarăşi întor- 
cându-Se Domnul cu părinții Săi acasă, a vieţuit omeneşte, crescând cu anii, cu 
Înţelepciunea şi cu harul, pentru mânmirea noastră”. 


De ce în a opta zi de la naştere? 


Hristos a fost tăiat împrejur în a opta zi de la naştere și această tăiere împrejur 
era simbolul credincioșiei, al alegerii şi al binecuvântării pentru evrei, o bine- 
cuvântare specială pentru poporul ales din partea lui Dumnezeu și un semn de 
fidelitate, de jertfelnicie pentru a împlini voia lui Dumnezeu și a nu mai trăi 
după voia instinctelor, ci după voia Duhului. 


De aceea, Sfântul apostol Pavel arată că în lisus Hristos s-a schimbat tăierea 
împrejur cea trupească într-o tăiere împrejur duhovnicească, ce începe prin 
botezul în moartea şi învierea lui Hristos. Tăierea împrejur cea duhovnicească, 
nu cea trupească, contează acum. Hristos a făcut-o pentru a arăta că S-a născut 
sub Lege, că respectă Legea, dar apoi o desăvârşeşte prin învățătura şi lucrările 
Sale sfinţitoare, minunate. 


De ce este legată punerea numelui de tăierea împrejur? 


Tăierea împrejur din ziua a opta, arată trecerea de la o stare carnală, la una 
spirituală. Actul liturgic, de tăiere a unui mici părți din organism presupune 
respingerea unei condiţii trupeşti, în care fiecare ființă umană se naşte, în timp 
ce înlocuirea sa cu numele implică intrarea ființei umane într-o altă stare, 
spirituală, care duce la perfecţiune. 


Sfântul Andrei Criteanul face referire la Avraam şi tatăl său Terah, cu scopul de 
a clarifica aceste două condiţii. Terah, care era idolatru, reprezintă condiţia 
carnală a idolatriei, care are în vedere lumea materială, trupească, desprinsă de 
Creatorul său. Avraam reprezintă starea spirituală, care este în legătură cu 
Creatorul lumii, ca punct principal şi esenţial de referință pentru viaţa omului și 
care îl face pe om membru al poporului lui Dumnezeu. 


Deci, sfântul părinte spune: „Pentru că natura avea să fie frământată cu idolii de 
Terah, tatăl lui Avraam, a fost necesar ca un popor din Avraam să fie pus 
deoparte pentru Creator, prin intermediul unei peceţi, până la venirea Lui, 
pecete necesară omului pentru a fi reînnoit. Tăierea împrejur respinge un 

reziduu al cărnii şi oferă un sigiliu pentru a opta zi, care are în vedere lucrurile 
viitoare”. 


Așadar, aceste două evenimente, Tăierea împrejur a Domnului și primirea 
numelui, ne reamintesc nouă, creștinilor, că am intrat într-un legământ nou cu 
Dumnezeu şi că am fost tăiați împrejur „cu tăiere împrejur nefăcută de mână, 
prin dezbrăcarea de trupul cărnii, întru tăierea împrejur a lui Hristos" (Coloseni 
2 0) În acest sens, chiar numele „creştin" (următor al lui Hristos) este un 
semn al intrării a omenirii într-un legământ nou cu Dumnezeu. 


Botezul pruncilor să nu întârzie - argumentul lui Vasile cel mare 


Sfântul Vasile cel mare, prăznuit şi el astăzi, îi îndeamnă pe creștini să nu în- 
târzie Botezul pruncilor vorbind despre tăierea împrejur: „ludeul nu amână 
tăierea împrejur din pricina acestei ameninţări: «lar cel de parte bărbătească 
netăiat împrejur, care nu se va tăia împrejur, în ziua a opta, sufletul acela se va 
stârpi din poporul său, căci a călcat legământul Meu» (Facerea 17, 14); tu însă 
amâni tăierea împrejur cea nefăcută de mână omenească, care se săvârşeşte în 
Botez prin dezbrăcarea poftelor trupului: «În EI aţi şi fost tăiaţi împrejur, cu 
tăiere împrejur nefăcută de mână, prin dezbrăcarea de trupul cărnii, întru tăierea 
împrejur a lui Hristos" (Coloseni 2, 11), deşi, auzi pe Însuşi Domnul spunând: 
«Amin, Amin, spun vouă, dacă nu se va naşte cineva din apă și din Duh nu va 
intra întru împărăţia lui Dumnezeuy»". 

Povestioare pentru suflet 





Sfântul ierarh Vasile - Mai bine răstorn eu ispita, decât să mă răstoarne ea 
pe mine! 





Odinioară, Sfântul ierarh Vasile cel mare, fiind la un praznic, i s-a pus înainte pe 
masă un pahar mare cu vin, pentru a bea cu mesenii. După ce au mâncat puţin, 
sfântul, observând ispita, ia paharul de pe masă şi-l răstoarnă cu gura în jos. 


Vinul se varsă pe masă. Mesenii, privindu-l uimiţi, nedumeriţi, îi zic: 
- Ce-ai făcut IPS Stăpâne? Ai răsturnat paharul cu vin! 


Pe când toţi mesenii îl priveau curioşi, aşteptând fiecare să vadă ce va zice, 
Sfântul ierarh Vasile le răspunde: 
- Da, am răsturnat paharul cu vin!... Decât să mă răstoarne el pe mine, l-am 

răsturnat eu mai întâi pe el. 
E mult mai bine să răsturnăm noi ispitele, decât să ne răstoarne ele pe noi... 


«Pe calea binelui mai degrabă oboseşti odihnindu-te, decât ostenindu-te.» 
(Sfântul Vasile cel mare) 


Xp Xp e e Xe e e eee 
XP Xp e Xe Xe e e eee eee eee 


XA A AAA AAA AAA Ax 


KA A AAA AAA AAA AAA Ă 


Povestioară pentru suflet - Monologul lui Dumnezeu 





"M-am uitat la tine când te-ai trezit de dimineaţă. Aşteptam să-mi spui două-trei 
cuvinte, mulțumindu-Mi pentru cele ce ţi s-au întâmplat, cerându-Mi părerea 
pentru cele ce urma să le faci astăzi... Am observat că erai mult prea preocupat 
ca să-ţi cauţi haine potrivite pentru a merge la serviciu. Speram să găseşti câteva 
clipe ca să-Mi spui: Bună dimineaţa! Dar erai mult prea ocupat. 


Pentru a vedea că-ţi sunt alături, am surprins pentru tine cerul cu culori şi cânt 
de păsărele. Păcat că nu ai observat nici atunci prezența Mea. 


Te-am privit plecând grăbit spre serviciu şi iar am aşteptat. Presupun că fiind 
atât de ocupat, nu ai avut timp nici atunci să-Mi spui două vorbe. 


Când te întorceai de la muncă, ţi-am văzut oboseala şi ţi-am trimis o ploaie 
măruntă care să-ți alunge stresul acumulat. Am crezut că făcându-ţi această 
plăcere îţi vei aduce aminte de Mine. In schimb, supărat, M-ai înjurat. 

Doream atât de mult să-Mi vorbeşti! Oricum ziua era, încă, lungă! 

Ai pornit televizorul şi în timp ce urmăreai programul preferat, Eu am aşteptat. 
Ai cinat apoi cu ai tăi şi tot nu ţi-ai adus aminte de Mine. 

Văzându-te atât de obosit, am înţeles tăcerea ta şi am stins splendoarea cerului 
ca să te poţi odihni, dar nu te-am lăsat în beznă. Am lăsat veghetori pentru tine o 


mulţime de stele. Era aşa de frumos, păcat că n-ai observat... Dar nu contează! 
Poate chiar nu ţi-ai dat seama că Eu sunt aici pentru tine. 

Am mai multă răbdare decât poţi să-ţi imaginezi tu vreodată... Vreau să ţi-o arăt, 
pentru că şi tu, la rândul tău, să o arăţi celor din jurul tău. Te iubesc atât de mult 
încât te voi mai aştepta. 


Acum eşti pe punctul de a te trezi din nou.. Nu-Mi rămâne decât să te iubesc şi 
să sper că măcar azi, îmi vei acorda puţin timp din timpul dăruit ţie. 


Iţi doresc o zi bună şi minunată ca sufletul tău luminos să se bucure în împărăția 
Mea cea cerească unde te voi aştepta pregătit sufleteşte. 


Al tău Tată, Dumnezeu." 





Pe lângă aceste două prăznuiri creştineşti - Tăierea împrejur a Domnului şi 
Sfântul Vasile cel mare, ziua de azi este pentru fiecare dintre noi o zi în care 
suntem chemaţi să medităm la rostul vieţii noastre, la însemnătatea şi rezultatul 
faptelor noastre. 


Să mulţumim lui Dumnezeu pentru toate darurile cu care ne-a miluit şi ne-a 
ajutat să muncim cu pace, fiecare la locul unde Dumnezeu ne-a chemat. 


Să ne întrebăm ce am făcut şi ce avem de făcut pentru ca în anii care urmează să 
se înmulțească binele, adevărul, lumina şi pacea în suflete. 


Să ne unim puterile şi să devenim „frământătură nouă”, să devenim cu adevărat 
fiii lui Dumnezeu. În zadar ne spunem unii altora „An nou fericit!”, dacă în anul 
cel nou nu aducem hotărârea de a ne înnoi, de a înainta spre tot mai bine, spre 
mai multă lumină, dragoste, pace şi bună înţelegere între noi. 


Fie ca în acest an nou Dumnezeu să vă călăuzească paşii spre tot lucrul bun cu 
bucurie şi daruri duhovniceşti! 

Mulţi şi bucuroşi ani! Amin. 

Cel Ce şezi pe Scaunul cel în chipul focului, întru cele de 
sus, împreună cu Părintele Cel fără de început şi cu 
Dumnezeiescul Duh, ai binevoit a Te naşte pe pământ din 
Fecioară, Maica Ta, care nu ştie de bărbat, Mântuitorule 
lisuse. Pentru aceasta ai şi fost tăiat împrejur a opta zi ca 
un Om. Slavă Sfatului Tău Celui Preabun; Slavă rânduielii 
Tale; Slavă smereniei Tale, Unule lubitorule de oameni. 

Să ne rugăm lui Dumnezeu, Mântuitorul nostru, ca să ne înnoiască viaţa prin 
mai multă dragoste şi fapte bune, odată cu începerea unui an nou. Apoi să taie 
din inimile noastre tot păcatul, să binecuvânteze lumea cu pace prin rugăciunile 
Sfântului Vasile cel mare şi ale tuturor sfinților şi să mântuiască sufletele 


noastre. Amin. 

